
CONTINUAREA BESTSELLERULUI 2015 
„SUGE-0O, RAMONA!“ 


Ca să te conving că merită să citești 
această carte, uite niște păreri despre 
primul volum, Suge-o Ramona!: 


„Cu greu pot să mă adun după «cartea » 
asta. Scrisă ca o listă de cumpărături, 
are exact aceeași înţelegere a sensurilor 
pe care o poate atinge pisica mea când 
se holbează prostește pe geam: 


Ana 


„O carte demnă de toaleta publică, 
risipă de resurse și energie. Spun carte 
fiindcă are trăsăturile fizice ale unei 
cărți. Conținutul ei este însă o simplă 
degringoladă: 

Wickle Tickle 


„Vi s-a întâmplat să vă vină să vomi- 
taţi după ce citiți un fragment dintr-o 
«carte»? Mie nu (până acum). Mi-am 
pierdut un minut din viață citind asta... 
Și acum ochii mei sângerează.“ 


Ione Butterfly 


„Băi, ce pot să zic, mie mi s-a părut ok“ 


Andrei Ciobanu 


„Deci asta faci tu la București? Au aflat 
vecinii că ai scris o carte și mă-ntreabă 
cum se cheamă. Ce le spun? 

Apropo, vrei să-ți trimit nişte salată 
de vinete?“ 


Alfred, mama lui Andrei 

I. Ciobanu, Andrei 


ANDREI CIOBANU 
SUGE-O ANDREI! 


încă o poveste semi-amuzantă 


CUVÂNT ÎNAINTE 


Mi-au zis cei de la editură să le dau câteva rânduri 
care să fie „Cuvânt înainte” în această poveste, dar pot 
să-ți spun sincer că urăsc să scriu partea asta. Nu 
pentru că nu știu ce să scriu, ci pentru că e mai inutilă 
decât un poliţist într-o intersecţie. Auzi la ei, „cuvânt 
înainte”. Mereu am detestat bucata asta când mă 
hotăram să-ncep să citesc o carte. În primul rând, nu 
interesează pe nimeni cum stăteai tu la birou, cu ţigara 
în gură și cu o bere în mână, și ţi-a venit ideea genială 
de a scrie ceva fiindcă ai tu o perspectivă diferită asupra 
lumii. Zi-mi dracu' povestea, că aia mă interesează! 
Înţeleg această secțiune când e vorba de scriitori geniali 
care au viziuni tranșante în legătură cu anumite lucruri 
și vor să te introducă și pe tine, cititorul, în lumea lor, 
dar eu nu sunt unul dintre ei. De fapt, eu nici scriitor nu 
sunt și, chiar dacă am publicat un bestseller, mă 
consider în continuare doar un comediant care a scris o 
carte. Mă rog, două, cu tot cu asta. 

Ce ar trebui oare să fac acum, să îți spun de ce ar fi 
bine să citeşti cartea mea? Păi, din moment ce o ai în 
mână, probabil că ai luat deja decizia asta, deci eu pot să 
povestesc și Scufita Roșie aici, oricum nimeni nu va citi 
rândurile astea. Într-o carte „cuvântul înainte” e fix ca 
un preludiu, doar că pe ăsta până și femeile îl ignoră. 

Serios, nimeni nu citeşte chestia asta. Efectiv pot să 
scriu orice porcărie aici și nimeni nu va ști vreodată. Fii 


atent: Apa este udă pentru că Tratatul de la Versailles 
stipula că Germania urma să renunţe la mai multe din 
teritoriile sale şi să demilitarizeze Renania. În 
consecință, Romantismul a fost o mișcare artistică, 
literară şi intelectuală apărută în Europa pe la sfârşitul 
secolului al XVIII-lea, iar cei mai de seamă reprezentanţi 
ai acestuia sunt Johnny Deep, Einstein și Scooby Doo. 
Vezi? Nimănui nu-i pasă! 

Dar, serios acum, hai să-ți spun de ce am scris 
volumul al doilea. În primul rând pentru că sunt nişte 
lucruri pe care le-am aflat despre anumite personaje 
din prima poveste abia după ce am publicat-o, în al 
doilea rând pentru că viaţa mea s-a schimbat destul de 
mult după Suge-o, Ramona! și mi s-au întâmplat niște 
chestii interesante care au legătură cu prima poveste și 
în al treilea rând și cel mai important, miile de mesaje 
pe care le-am primit de la oameni care îmi spuneau că- 
și doresc o continuare m-au convins până la urmă. 

De ce i-am pus titlul ăsta, mă-ntrebi? E foarte simplu: 

Pentru ca toţi pudibonzii care au văzut primul volum 
în librării și s-au urzicat că nu e posibil așa ceva și că ar 
trebui să fiu expulzat sau executat să înțeleagă că titlul 
nu trebuie neapărat luat ad litteram, fiindcă există și un 
sens figurat pe care, dacă s-ar fi obosit să deschidă 
cartea, l-ar fi înţeles. 

Și pentru că... ei bine, o să citeşti cartea și vei înțelege 
exact de ce se cheamă așa. 

Dar, spune-mi, știi momentul ăla când ești împreună 
cu femeia pe care o iubești din tot sufletul, lucrurile 
merg splendid între voi, vă înţelegeţi de minune și totul 
e perfect în viaţa ta? Ei bine, eu nu-l știu. Eu îl știu doar 

pe ăla în care te chinui din răsputeri să o uiţi pe fata 
care a dat viață celor mai frumoase vise ale tale și care 
te-a făcut să crezi că „dacă o poveste nu are un final 
fericit, înseamnă că nu s-a terminat încă”. 

Dar dacă măcar o dată ţi-a fost atât de dor de cineva 
încât fiecare gură de aer în lipsa ei îți provoca durere, 
dacă din cauza ei ţi s-au părut culorile mai gri fiindcă nu 
era acolo să le facă să zâmbească și dacă te-ai uitat la 
toate serialele din lume (chiar și la mizeriile alea 
turcești) numai ca să îți ocupi mintea cu altceva, o să-ți 
placă povestea mea. 

Dacă nu, o să-ți placă sigur fiindcă e semi-amuzantă 
și o să te facă să râzi. Și dacă nici așa nu te-am convins, 
află că am pus din nou la fiecare capitol melodia pe care 
o ascultam eu în timp ce-l scriam și, astfel, poate-ţi mai 
completezi și tu play-listul cu piese pe care nu le știai. 

Pentru nelămuriri și întrebări, mă găsești pe net: 

Facebook: Andrei Ciobanu 

Instagram: andreistandup 

In rest, tot ce ai nevoie va fi în cartea asta. 


P.S. - Dacă toată treaba merge aşa cum am plănuit, 
anul viitor va apărea și filmul Suge-o, Ramona!, pe care 
abia îl aştept. Le mulțumesc lui Alex, Iuliei şi Cristinei 
pentru tot sprijinul și ajutorul în aceste două proiecte. 


P.P.S. - Lectură plăcută! Sunteţi pupaţi! Apropo, nu 
mă deranjează dacă o citeşti pe WC, ba chiar te 
încurajez. Imi doresc să fii mega-relaxat atunci când o 
faci. 


PROLOG 


Femeile din viața mea au fost de două feluri: cele care 
m-au plăcut pe mine, dar mie nu-mi plăcea de ele. Și cele 
pe care eu le-am plăcut și... futu-le-n gură de nenorocite. 


Era beată și frumoasă. Şi, mai important decât atât, 
era la mine în pat. Și, mult mai important decât atât, 
acolo eram și eu. Se făcuse deja 9 dimineaţa. Tot ce-mi 
doream era s-o sărut, s-o ţin în braţe și s-o ating, nu 
neapărat în ordinea asta. Asta, și să nu mă sune bunica- 
mea. Că în fiecare duminică dimineaţă mă suna, mă 
trezea şi mă întreba ce fac. De parcă nu-știu-ce căcat 
puteam să fac la 9 dimineaţa, într-o zi de duminică. 
Parc-o și aud: „Ce faci, dormeai?” Nu, în pana mea, 
schiam. Tocmai făceam cristianele. Normal că 
dormeam, ce căcat să fac la ora asta? Dar ai observat 
totuși că de fiecare dată când ne sună telefonul, atunci 
când dormim, răspundem și ne prefacem că nu 
dormeam? De parcă e nu-știu-ce chestie rușinoasă dacă 
dormeai. E ok, nu te judecă nimeni, stai liniștit. Nu e de 
parcă te uitai la un meci al lui Dinamo sau ceva. E-n 
regulă, poţi să recunoști că dormeai, nu e nimic dubios. 

Era îmbrăcată într-un tricou alb pe care-l găsisem în 
dulap la mine, şi-i venea ca o rochiță. Încă nu-mi venea 
să cred că e cu mine și că e îmbrăcată doar pe jumătate. 
Sau, mai bine zis, pe jumătate dezbrăcată. l-am spus să 
vină la mine pentru că era prea beată ca să meargă 


acasă și s-o vadă maică-sa în starea asta. Bineînţeles că 
i-am promis că n-o să se întâmple nimic. 

Eu nu prea înțeleg chestia asta, fetelor. Adică voi 
refuzaţi să mergeţi acasă la un tip, dar, dacă vă spune că 
n-o să faceți nimic, brusc devine super ok. E pe sistemul 
„Fii serioasă, mi-a spus că n-o să facem nimic. Ce se 
poate întâmpla?” Pe bune, aţi plecat amândoi din club, 
aţi băut şi v-aţi lins toată noaptea. Dacă ajungeţi în 
același pat, şansele să nu se întâmple nimic sunt la fel 
de mari ca Biserica să plătească impozit la stat. Fii 
atentă! La replica „Vin la tine, dar nu facem nimic, da””, 
cât de prost să fii, ca băiat, să spui „Aaa... păi eu credeam 
c-o să ne futem. Dar, dacă tu nu vrei să facem nimic, na... 
Îți chem un taxi, ceva?” Normal că nimeni nu face asta, 
nu suntem chiar retardaţi. Nu e că vă minţim sau ceva, 
dar încearcă să vezi din punctul nostru de vedere: ești o 
tipă frumoasă, beată și vulnerabilă. Așa ceva nu se 
poate ierta, îmi pare rău. 

Așadar, nici eu n-am fost prost. Că nu mai aveam 
șapteșpe ani, și deja știam de la Anemona tot ce trebuia 
să știu, ca să-mi ating scopul. M-am pus cu ea în pat și 
nu i-am făcut nimic, nici măcar n-am atins-o. Îţi dai 
seama că nu înţelegea nici ea ce se întâmpla. Adică, da, 
i-am promis că nu se întâmplă nimic, dar chiar să mă ţin 
de cuvânt? Ce naiba era în neregulă cu mine? Așa c-a 
început să se apropie ușor, împingându-se cu fundul în 
mine. E foarte important, când o fată face chestia asta, 
să te chinui din răsputeri să nu ţi se scoale. Nu știu, 
gândește-te la gleznele bunică-tii, la Sânziana Buruiană, 
la nasul meu sau la orice vrei tu, care să-ţi taie orice 
poftă de sex ai fi avut-o vreodată. De ce trebuie să faci 

asta, mă-ntrebi? Păi e foarte simplu: că, dacă ţie-ţi 
crește din pantaloni ditamai puţa de doișpe centimetri, 
ea o să simtă și-o să ştie că vrei să intri în ea mai repede 
decât Monica în averea lui Irinel și n-o să se mai simtă 
în siguranţă. Trebuie să dai impresia că nu se întâmplă 
nimic sexual acolo, ca s-o faci pe ea să creadă că nu e 
suficient de bună şi că nu te atrage așa mult. lar atunci, 
deși nu voia să faceţi nimic, în capul ei o să se plimbe 
doar întrebări de genul: „De ce nu i se scoală ăstuia? Al 
dracu”, nu-s eu suficient de bună pentru el? Unde naiba 
greşesc?” Și-atunci, o s-o ia ca pe o provocare şi-o să 
încerce şi mai tare, dar tu trebuie să fii pregătit. 

Aşa ca asta am făcut și eu. Ea se împingea în mine, eu, 
pac -mă gândeam la centrările lui Bănel Nicoliţă. Ea 
începea să se frece de corpul meu, eu trebuia să măresc 
nivelul. Și, deci, mă gândeam la Maria Dragomiroiu, 
dezbrăcată, făcând twerking. Da, știu, e oribil. Și 
gândește-te că n-o să-ți poţi scoate prea curând 
imaginea asta din cap. 

Ideea e că eu, deocamdată, mă tineam bine, nu era 
nici urmă de primejdie la mine în pantaloni. Asta până 
când s-a băgat cu totul în mine, cu o mână m-a prins de 
păr, iar cu cealaltă m-a prins de fund și a început să 
geamă timid. Vai! Juca murdar. Trebuia să gândesc 
repede și să găsesc o soluţie. Era clar că trebuia să fie 
cel mai penibil lucru de pe Pământ, ceva de-a dreptul 
odios, ceva care să-mi taie nu cheful de sex, ci cheful de 
viaţă cu totul. Așa că m-am gândit la „Mireasă pentru 
fiul meu” şi am rezolvat problema. 

În momentul ăla, ea s-a întors cu faţa la mine, s-a 
uitat în ochii mei şi a zis: 

— Nu facem nimic, nu? 

— Păi nu facem. Dacă așa ţi-am spus, înseamnă că 
aşa €. 

— Ok! 

Ai citit primul volum, știi cum funcționează treaba. 


Dă play la piesa asta, înainte să citești mai departe: 
Criss Blaziny & Alexandra Stan - Au gust zilele. 


Și a început să mă sărute. M-a luat în braţe, iar apoi 
şi-a aşezat sânii peste pieptul meu. Că acuma aveam și 
eu un pic de piept, că m-am apucat de sală între timp. 
Chiar dacă ne despărțeau două tricouri, puteam să-i 
simt exact aşa cum trebuie. Își plimba unghiile peste 
gâtul meu, iar limba peste limba mea. La asta nu mă 
aşteptasem, deja sistemul meu de apărare dădea eroare. 
Nu mai aveam la ce să mă gândesc, ca să pot ieși din 
zona în care mă aflam. Aşa c-am lăsat-o baltă. În sensul 
c-am început s-o sărut și eu pe gât și s-o trag de păr atât 
de tare, încât sigur s-a făcut baltă la ea în chiloți. Am 
întors-o pe spate și m-am urcat pe ea mai repede decât 
a urcat Ponta în PSD și am început s-o sărut fără să-mi 
mai pun vreo restricție și fără să mai țin cont de nimic. 

Amuzant era că-mi amintea de Ramona. Tot așa, 
ochii mari și frumoși, o faţă inocentă și o privire ca un 
labirint, în sensul că te pierdeai în ea. Mirosea a alcool și 
a pericol, iar asta mă incita și mai tare. Mi-aduc aminte 
c-am vrut să-mi aprind o ţigară și mi-a spus să mă duc 
să fumez pe balcon. Și, nu știu dacă înţelegi, dar eram în 
casa mea. Casa mea, regulile mele. Nu poate să vină una 
la mine în templu și să-mi spună ce să fac. Nu 

funcționează așa treaba. Nu poate să-mi dea ea ordine 
în camera mea. Așa c-am făcut ce ar face orice bărbat 
sănătos la cap şi m-am dus pe balcon și am fumat ţigara. 
Ce? Voiam să fac sex cu ea, nu puteam să periclitez asta. 
Trebuie să-ți amintești mereu scopul final și să mai lași 
și capul jos din când în când, pentru ca mai apoi să lase 
și ea capul în jos. 

Faptul că-mi aducea aminte de Ramona era un 
avantaj, pentru că, la un anumit nivel, mă simțeam din 
nou ca la 16 ani, doar că de data asta aveam să fac sex 
cu fata. Și, oricum, nu mai eram puștiul ăla naiv și 
rușinos, acum eram ditamai bărbatul. Fram mult mai 
matur, trecusem prin multe, eram pregătit pentru orice 
și știam cum să procedez în situaţii-limită. 

I-am băgat mâna pe sub tricou și, când am simţit că 
sânii erau naturali, nu-mi venea să cred. Eram mai 
bucuros decât Oana Lis atunci când Viorel funcționează 
fără Viagra. l-am ridicat tricoul și am început s-o sărut 
pe abdomen. Era important să nu mă înfig direct în țâţe, 
ca să nu par disperat. Dacă era după mine, îmi băgăm 
botul acolo și nu mai ieşeam până la a doua venire. Dar 
nu puteam face asta, trebuia să mă controlez. Și, apropo 
de controlat, eu băusem bere toată noaptea și era cam 
nasol, pentru că mă țineam de vreo juma de oră. Și n-aş 
fi vrut să începem să facem dragoste pasională și eu să 
mă opresc pentru a merge la baie. Așa că am zis că mai 
bine mă duc atunci, mă eliberez şi apoi totul poate să 
decurgă minunat în continuare. 

— Stai puţin să mă duc până la baie și revin imediat. 
Că, na, știi tu, bere, i-am spus pe un ton prietenos. 

— Hai, că fumez și eu o ţigară între timp. 


12 


— Dar vezi, pe balcon, da?, am glumit eu. 

— Ha, ha! Ce să-ți spun! Hai, du-te și fă pipilică și 
vino repede înapoi, că avem treabă. 

Unu la mână, „pipilică”? Cine naiba zice „pipilică”? M- 
aşteptam să-mi spună și să fac pipilică pe cocoşel, și aia 
era. Dar, doi la mână, când am auzit că avem treabă, am 
zburat spre baie. Am deschis ușa, am ieșit din cameră și 
m-am întâlnit cu Raluca. 

Eu locuiam pe vremea aia cu Alin și ne-am mutat și 
cu Raluca, o prietenă bună de-a noastră. Aveam trei 
dormitoare, nu te gândi că dormeam unul peste altul. 
Aveam doar bucătăria comună, în rest, fiecare cu treaba 
lui. Sau a ei. În fine, Raluca își făcea o cafea, iar Alin avea 
ușa închisă la cameră, nu știu ce făcea. 

— Ce faci, boss?, îmi zice Raluca. 

— Ce să fac, mai înainte am venit acasă, mă duc până 
la baie și mergsă mă uit la un film după aia. 

Poate te întrebi în punctul ăsta de ce nu i-am spus că 
sunt cu o fată. „Chiar, Andrei, de ce nu i-ai spus că ești 
cu o fată în cameră?”, mă-ntreb și eu acum. Dar n-am 
vrut să-i spun atunci, pentru că știam c-o să-mi pună 
întrebări gen: „Cine e, cum o cheamă, de unde o cunosc, 
când ne mutăm împreună, cum o să-l cheme pe primul 
nostru copil sau la ce bancă facem ratele să ne luăm 
frigider” - și eu nu ştiam răspunsul la nici una dintre ele. 
Oricum, la noi în casă era mereu caterincă, ne distram, 
râdeam unul de celălalt şi deci știam ce urmează, dacă-i 
spun că sunt cu o fată. 

Am intrat în baie, m-am pișat, am început să mă 
holbez în oglindă și, bineînţeles, să mă încordez. Am 
văzut că nu sunt foarte pompat, așa c-am început să fac 


13 


și nişte flotări, ca să mă umflu un pic pentru când urma 
să mă dezbrac în faţa fetei. Să mă vezi cum făceam eu 
flotări în baie, lângă cadă, la bustul gol, de zici că mă 
antrenam pentru Jocurile Olimpice. Am stat vreo zece 
minute în baie, dar a meritat. Eram pregătit. Am mers 
înapoi în cameră, cu o privire de gigolo italian, și am 
văzut-o pe... Cum o chema oare? Hmm... Era un nume de 
floare, parcă. Să fi fost Crina. Sau Delia. Mă rog, nu mai 
știu, era ceva cu nume de floare. O să-i spunem 
Panseluţa. Așa. Și deci am văzut-o pe Panseluța cum 
stătea tolănită în pat, ca o felină. M-am așezat peste ea 
și am continuat de unde rămăseserăm. Am început să 
ne sărutăm peste tot. Eu mi-am dat tricoul jos, cât încă 
eram încordat. Ea a făcut același lucru și m-am năpustit 
peste ea. Am auzit noi ceva zgomot de pe hol, dar n-am 
băgat în seamă. Gata, ăsta era momentul de glorie. 
Mâinile mele umblau peste corpul ei, de zici că eram DJ 
la Untold. Ba eram pe picioare, ba eram pe sâni, ba pe 
gât, ba pe mâini. Zici că încercam să explorez teritoriile 
nedescoperite de pe harta din Warcraft. Și, cum ne 
pupam noi așa, aud de pe hol cum se deschide o ușă și 
am înţeles că ieșise Raluca din bucătărie. Am auzit ceva 
paşi şi apoi încă o ușă. Am crezut că mersese în camera 
ei. Eu şi Panseluţa deja scăpaserăm și de pantaloni. 
Bine, eu, că ea nu avea de la început. l-am pus mâinile 
pe fund și nu voiam să le mai iau de acolo. Doamne, cât 
de mişto era. Exact aşa cum îmi place mie, nu era 
schiloadă, dar nici grasă sau ceva. Era perfect, cât să se 
muleze superb în palmele mele. Am continuat s-o sărut 
când, de pe hol, o aud pe Raluca urlând. 
— Vai de capul meu!! Vaaai!! 

Eu şi Panseluţa ne-am oprit. 

— Ce s-a întâmplat? m-a întrebat. 

— Habar n-am! S-o fi ars cu cafeaua, cine știe, i-am 
spus eu, încercând s-o liniștesc. 

De pe hol se aude din nou: 

Mă gândeam: „Ce dracu o fi păţit şi-asta? O fi văzut 
vreun păianjen, ceva”. 

— Vino aici, Alin! Aliiiin!!! 

S-a auzit ușa de la cealaltă cameră, l-am auzit pe Alin 
cum a ieșit din cameră si s-a dus către ea. 

— Ce-ai, bre? Cine-a murit? 

— Alin!, urlă Raluca. 

— Vin acum, ho! Ce s-a întâmplat? 

— Vino să vezi cum s-a căcat Ciobanu!! 

— Ce? 

— Intră în baie, e oribil ce se întâmplă acolo. Vai, mă 
ustură ochii de la miros! Mi-e rușine că-l cunosc. 

Panseluţa se uita la mine ca la felul paișpe. Eu mă 
uitam la ea speriat și nu știam ce să zic. Nici nu 
înțelegeam ce se întâmplase. Adică eu ştiam că făcusem 
flotări lângă cadă, nu cred că mă încordasem chiar atât 
de tare. Dintr-odată, îl aud pe Alin: 

— De ce mi-ai dat nas, Doamne? Cu ce am greșit în 
viața asta??? 

Eu m-am înroșit tot, Panseluţa mă privea cu dezgust, 
iar ăştia râdeau pe hol ca disperaţii. Și, ca și cum n-ar fi 
fost suficient ce se întâmplase până atunci, am văzut și 
ușa de la cameră deschizându-se. 

— Băăă, cum să faci așa ce... 

Și în clipa aia, au văzut că eram cu o tipă și că eram în 
chiloți amândoi. 

— „faci, Andrei? Eşti ok?, a întrebat Raluca, 
schimbându-se la faţă. 

Eu eram stop-cadru. Mă uitam în stânga și-n dreapta, 
nu aveam nici o reacție, nu puteam să vorbesc și nu 
ştiam ce se întâmplase exact. 

— Nu ne-ai spus că ești cu o domnișoară. Credeam 
că eşti singur. Bună, eu sunt Raluca! 

Panseluţa şi-a tras plapuma peste ea, s-a ridicat în 
fund și se holba la Raluca. 

— Bună, eu sunt Panseluţa, îmi pare bine. 

— Hai să-i lăsăm pe îndrăgostiţi, a spus Alin și a 
închis ușa. 

Panseluţa se uita la mine, așteptând o explicaţie, dar 
eu nu puteam să articulez cuvintele. Auzeam cum se 
certau ăia doi pe hol. 

— De ce nu mi-ai spus că e cu o tipă?,a întrebat Alin. 

— Păi nici eu nu știam, am crezut că e singur. De 
unde era să știu!? 

— Păi de asta avem uși la camere, ca sa putem bate 
în ele. Dar de unde să știi tu... la tine, în Bobocica, se 
intră aşa peste oameni... 

— Ce să-ți povestesc. Bine că la tine, în Călărași, 
aveţi voi bune maniere... 

Eu eram în continuare şocat. Nici nu mai auzeam ce 
vorbeau ei pe hol, că încercam să-mi dau seama ce 
dracu să îi spun Panseluţei. 

— Nesimţitule! Adică tu ești cu femeie acasă și m- 
aduci pe mine la tine?, mi-a zis ea. 

— Nu, nu, nu!!! N-ai înţeles. Dă-mi voie să-ţi explic... 

— Nu-mi explici nimic. Eu plec. Țăran infect! 

Panseluţa s-a ridicat din pat, s-a îmbrăcat și cred că 
în zece secunde era deja la ușă. M-am dus după ea pe 
hol. Într-adevăr, din baie venea un miros oribil. 

— Stai să te conduc măcar, i-am spus, în timp ce 
închideam ușa de la baie. 

— Nu mă conduci nicăieri, lasă-mă-n pace! 

— Ai înţeles greșit, stai un pic... 

— Am înţeles tot ce era de înțeles. Să ștergi numărul 
meu și sper să nu te mai văd niciodată. A... și încă ceva. 

— Da? 

— Da! încearcă să foloseşti Furazolidon, data 
viitoare. 

A ieşit pe ușă și dusă a fost. Eu am zburat direct în 
dormitor la Raluca. 

— Ce mama dracului e greșit la tine? Cum să faci așa 
ceva? 

— Băi, iartă-mă, am crezut că ești singur și am vrut 
să fac o glumă. 

— O glumă??, am urlat eu. 

— Da, o glumă. 

— Ce glumă??? 

— Păi... ştii cum e primul capitol din cartea ta, nu? 

— Normal că știu, că eu am scris-o!!! Ce legătură are 
asta cu orice? 

— Păi şi ştii cum ai zis tu acolo că ai mers la baie și în 
baie era un faraon măreț în WC şi te-ai speriat şi... 

— Şi te-ai gândit să mă faci să mai trec o dată prin 
asta, nu? 

— Nu... Că nu știam că ești cu cineva, îți jur! 

Între timp, a venit şi Alin în cameră. 

— Bro, îmi pare rău. Nu ştiam că ești cu cineva 
acolo. 

— Da, mă, am înţeles asta. Dar ce mama dracului s-a 
întâmplat? Că eu la baie doar m-am pișat și am făcut 
flotări. 

— Ce? De ce ai făcut flotări? 

— Lasă asta! Zi ce s-a întâmplat. 

Alin a închis uşa de la cameră, s-a apropiat de noi și 
ne-a zis: 

— Fi bine, totul a început aseară, când, la al 
doișpelea shot de Jagger, am stabilit că am nevoie de-o 
șaorma. Și m-am dus la o șaormerie, mi-am cumpărat 
una și i-am spus să facă cea mai picantă șaorma din 
ţară. Și am mâncat-o, și mi-a luat foc gura. 

— Ce? Și ce treabă are asta cu ce mi-aţi făcut voi mie 
acuma? 

— Păi are... pentru că eu am mers la baie după ce ai 
ieșit tu şi na... șaorma, sos picant, Jagger... știi şi tu mai 
departe. 

— Ce? Păi şi nu puteai să spui asta, până să plece 
fata? Nu puteai să mă scoţi şi pe mine? 

— Păi nu prea puteam, pentru că, vezi tu, sunt și eu 
cu o domnişoară în cameră și nu puteam să o las să 
creadă că eu m-am bălegat ca vaca. 

— Dar tu ai facut-o!!!, am urlat eu. 

— Da, dar ea nu trebuie să știe asta. Acum vă las, mă 
duc să fac sex. Somn ușor vă doresc! 

A închis uşa şi a plecat. 

Dar, până la toate treburile astea minunate din viaţa 
mea actuală, e nevoie să-ți mai povestesc niște lucruri 
din trecut, ca să înţelegi mai bine situaţia și povestea. 

Aşa că urmează să spun ceva ce n-a zis nimeni 
niciodată: hai să ne întoarcem în Moldova. 


P.S. - Oricât de mult credeam că nu voi mai trece 
niciodată prin așa ceva, viaţa a avut grijă să-mi arate că 
nu ești niciodată destul de bun ca să te pui cu ea. 
Așadar, fără nici un doar și poate, Suge-o, Andrei! 


P.P.S. — Aparent, nu aveam doar bucătăria comună, 
ci şi baia. N-am fi luat și noi un apartament cu două băi. 


19 


PARTEA I 


RAMONA 

CAPITOLUL 1 


În primul volum, ţi-am povestit că Anemona m-a 
văzut sărutându-mă cu Ramona în faţa blocului și nu a 
schiţat nici un gest. Pur și simplu, a plecat înapoi în 
casă. Eu am condus-o pe Ramona la taxi și, așa cum știi 
deja, nu-mi venea să cred cât părea de fericită și de 
îndrăgostită. Dar eu nu simțeam nimic. Am pupat-o și i- 
am zis că urmează să ne vedem mâine, însă ştiam că nu 
se va întâmpla asta. Inima mea alesese pe altcineva. Am 
urcat în casă, iar Anemona m-a întrebat un singur lucru: 
de ce? Am decis să-i spun adevărul, iar adevărul era că 
aveam nevoie să mă conving că nu mai simțeam nimic 
pentru Ramona. Problema e că, deși motivația mea a 
fost bună, felul în care am decis să o găsesc a fost greșit. 
E ca și cum ai spune că i-o sugi unui bărbat ca să te 
convingi că nu ești homosexual. Am rănit-o pe femeia 
de care eram îndrăgostit și am făcut asta doar din 
egoism, ca să mă asigur EU pe MINE că Ramona nu mai 
însemna nimic. Dar nu am apucat să-ți povestesc ce s-a 
întâmplat în următoarele zile, fiindcă... Și aici avem 
două variante. Una e cea care sună bine, iar cealaltă e 
adevărată: 

1. fiindcă mi-am expus sufletul suficient și nu voiam 
să mai sap în interiorul lui, amintindu-mi astfel unele 
lucruri pe care poate aș fi preferat să le uit; 

2. fiindcă aveam deadline de la editură să le predau 
povestea, ca s-o poată tipări și să ieşim la data anunţată 
și a trebuit să sar peste partea asta :D. 

Așadar, am trecut direct la partea cu Florina și cu 
mutatul meu în București. Dar, între faza cu sărutul și 
treaba cu Florina, a avut loc ultima mea poveste cu 
Ramona, până să ne revedem la București și să-mi 
distrugă relația și cred că ar trebui să-ţi spun ce s-a 
întâmplat. 

La o zi după ce m-a văzut sărutându-mă cu Ramona, 
Anemona a decis să plece înapoi la Constanţa. Fusese o 
noapte ciudată, îmi aduc aminte. Se schimbaseră 
rolurile. În momentul ăla, nu mai eram eu „celălalt”, ci 
ea devenise „cealaltă”. Ca să vezi cum funcţionează 
viaţa: îmi aduc aminte cum stăteam cândva în patul ei şi 
fumam o ţigară, iar ea îmi spunea că are o relaţie și că e 
imposibil să fie ceva între noi fiindcă ne despart 500 de 
kilometri. Ei bine, acum eu eram ăla care avea pe 
altcineva şi, mai mult decât atât, ea m-a văzut cu 
persoana respectivă. 

Ce m-a surprins însă a fost faptul că nu era supărată 
pe mine, nu era deranjată și nici n-a început să-mi 
reproșeze chestii. E adevărat că am avut un dialog 
despre ce tocmai se întâmplase, dar nu a fost nimic 
agresiv. Ideea e că zorii zilei ne-au prins stând în balcon 
la mine, înfășuraţi într-un cearceaf, așezați pe comoda 
pe care Alfred și-o pusese special acolo pentru a putea 
sta jos când fumează și savurează un pahar de palincă. 
Nu mai judeca, neprihănitule. Trebuie să-ți aduc aminte 
că acţiunea se petrece în Moldova? Avem şi o vorbă: 
mâncarea e fudulie, băutura-i temelie. Ar trebui s-o 
gravăm pe primărie în Suceava sau ceva. În fine... Eram 
cu ţigările în mână și nu spuneam nimic, pur și simplu 
ne uitam la răsărit. 

— Oare când o să termine ditamai catedrala asta pe 
care o construiesc aici?, mi-a spus ea trăgând un fum de 
ţigară în piept. 

— Nu știu, i-am răspuns. Am auzit că și Becali a 
băgat bani ca s-o termine mai repede. 

— Da? Ce tare. Mi-ar plăcea ca data viitoare când vin 
la tine să fie gata și să o vizităm, mi-a zis și m-a luat de 
mână. 

— Păi, ce, abia peste zece-cinșpe ani mai vii la 
Suceava? Că, la cum se mișcă ăștia, nu cred că o termină 
mai repede 

— Aa... În cazul ăsta... vorbeşte şi tu cu Becali să mai 
bage niște bani, ca să nu dureze atâta. 

Gândeşte-te că femeia asta a venit tocmai din 
Constanţa până în nordul Moldovei, ca să mă vadă pe 
mine, m-a surprins în timp ce mă pupam cu fata de care 
am fost îndrăgostit atâta vreme și, chiar și-așa, în ceasul 
al doișpelea, tot ea era cea care făcea glume. Nu știam ce 
avea să se întâmple între noi, nu știam dacă într-adevăr 
nu era supărată pe mine, dar, mai ales, nu știam dac-o s- 
o mai văd vreodată. Şi gândul ăsta mă terifia. Ştii că 
există unele momente când ai ceva pe suflet și nu vrei 
să ştie omul de lângă tine, dar parcă, într-un fel, ţi-ai 
dori să afle, ca să nu te mai simţi vinovat? Și explodează 
buba, adevărul iese la iveală și după aia urmează un 
moment de acalmie, în care te bucuri cumva că nu mai 
stai cu presiunea aia pe cap și eşti dispus să înfrunţi 
orice ar urma. Până la urmă, dacă ceva trebuie să se 
întâmple, se va întâmpla indiferent de ce faci sau nu faci 
tu. lar dacă nu, nu. Există un vechi proverb care-mi 
place mie foarte mult și zice așa: „Dumnezeu râde cel 

mai tare atunci când îl vede pe om că își face planuri”. 
Exact asta se întâmpla și în capul meu atunci. Eu i-am 
spus care a fost faza cu Ramona, ea m-a ascultat și sper 
că a şi înţeles. Acum, tot ce puteam să fac era să las 
timpul să treacă și să văd ce se va întâmpla. Eram 
puternic. Bine, de fapt, mai aveam un pic şi izbucneam 
în plâns ca o fetiță de șase ani care a intrat peste 
părinţii ei în timp ce făceau sex, dar în faţa Anemonei 
trebuia să par puternic. 

Ca să intri mai bine în filmul meu, dă play la piesa 
asta: Chayanne — Y tu te vas. 

Am ajuns în autogara din Suceava împreună cu 
Anemona și era la fel de urâtă ca și data trecută. 
Autogara, nu Anemona. Singurele chestii care păreau 
schimbate erau babele şi boschetarii, în rest nimic. Am 
identificat minunata mașină care avea să-mi ducă 
fericirea departe. Când s-a urcat în autocar, s-a întors 
către mine de pe scări, m-a privit şi cu lacrimi în ochi 
mi-a spus: 

— Povestea încă nu are happy-end. Te pup, Andrei. 
Ai grijă de sufletul tău frumos. 

N-am avut puterea să-i spun nimic. Gata, nu mai 
eram puternic. Mă uitam la ea și nu mai știam cine sunt 
eu, cine e ea sau cine am fost noi. E ciudat cum se 
întâmplă niște lucruri atât de frumoase între două 
persoane și, pe măsură ce se cunosc mai bine și trece 
mai mult timp, lucrurile alea se înceţoșează şi se 
înnegresc. Șoferul a pornit autocarul și mai erau doar 
câteva băbuţe care se îngrămădeau să urce fără să-și 
încurce sacoşele de rafie între ele. Anemona se așezase 
pe locul ei și privea în gol. Eu mă uitam la ea și îmi 

treceau prin minte toate lucrurile pe care le-am făcut 
împreună. Eram trist, eram furios și mi se părea că o 
bucată din mine mă părăsea. Nu era corect. Autocarul a 
început să dea cu spatele, pregătindu-se de plecare. 

Eram furios. Adică după ce mi-ai arătat pentru prima 
oară în viața mea de nenorocit ce înseamnă să fii iubit, 
după ce m-ai obișnuit cu zâmbetul pe față şi mi-ai dat 
tot ceea ce aveam nevoie, acum vrei să pleci? Cum să 
faci asta? După ce m-ai plimbat de mână prin Rai 
ignorând și mărul, și șarpele, după ce m-ai făcut să cred 
în suflete-pereche și după ce mi-ai curs prin vene, tu mă 
laşi aici ca și cum nimic nu s-ar fi întâmplat? E ca și cum 
l-ai plimba pe un copil prin Disneyland douăzeci de 
minute și apoi l-ai pune să se dea în leagăn toată viaţa. 
Merci frumos, dar nu mai vreau leagăne. Nu poţi să mă 
îmbeţi într-o seară cu Moët şi apoi să te aştepţi să beau 
toată viața Săniuţa și să-mi și placă. 

Mă uitam la ea și mă enervam din ce în ce mai tare. 
Simţeam că fura ceva de la mine, chiar dacă ceea ce-mi 
lua nu era de fapt al meu. Există niște momente în viață 
când e mai bine să iei decizia rațională și să ignori ce-ţi 
spune inima. Dar, din păcate, ăsta nu era unul din 
momentele alea. Așa c-am rupt-o la fugă dinspre peron, 
am sărit peste un boschetar care se prefăcea că nu are 
un picior, am dărâmat niște paporniţe și am ajuns 
aproape de autocar. Și știi fazele alea siropoase care se 
întâmplă în filmele romantice când băiatul ajunge în 
aeroport decis să-i spună fetei cât de mult o iubește? Și 
trebuie să se certe cu paza aeroportului, dar, până la 
urmă, în mod miraculos reuşeşte să urce în avion, 
ajunge la iubita lui, îi ţine un speech romantic de zece 

minute, ea îl iartă, ei se sărută și apoi toți ceilalți 
pasageri îi aplaudă? Eu am făcut varianta săracului. În 
loc de aeroport mare, avion și securitate, aveam o 
autogară dărăpănată, un maxi-taxi mai mare şi un 
paznic beat. Dar nu asta conta, momentul putea fi 
frumos chiar și aşa. Eu alergam spre mașină, Anemona 
m-a văzut și a făcut ochii mai mari decât un student 
când vede că a luat examenul ăla nașpa la care a lipsit la 
toate cursurile. Toate babele și toți moșnegii de pe- 
acolo se uitau la mine şi-şi făceau cruce. Nişte câini au 
început să mă latre și să alerge după mine, dar nimic nu 
mă putea opri. Am ajuns în stradă și m-am pus în faţa 
autocarului și am început să gesticulez ca disperatul să 
oprească. Dădeam din mâini mai repede decât un 
adolescent la pubertate. Am văzut-o pe Anemona cum s- 
a ridicat de pe scaun și a înaintat pe culoar spre șofer ca 
să vadă mai bine ce naiba se întâmpla. Eu stăteam în 
mijlocul străzii și urlam „Stai! Opreşte!” într-un final m- 
a văzut și șoferul. O vedeam pe Anemona ţipând la el, 
probabil îi spunea că sunt iubitul ei. Gata, totul era 
perfect. Asta era scena noastră din filmele siropoase. Eu 
urma să-i spun cât de mult o iubesc, ea urma să mă 
sărute şi să nu mai plece la Constanţa. Şoferul 
autocarului, când s-a apropiat de mine, a început să 
claxoneze ca nebunul să mă dau la o parte, dar eu nu mă 
clinteam. Trebuia să oprească. Așa că a luat volanul cu 
ambele mâini, a tras de el spre stânga, m-a ocolit și a 
trecut pe lângă mine. După ce m-a depășit, mi-a arătat 
muie, a deschis geamul și, din toţi plămânii, mi-a spus: 
— Du-te-n Paștele mă-tii pe trotuar! 

Eu am rămas ca prostul în mijlocul străzii, iar 
autocarul și-a continuat drumul. O dată încerc si eu să 
fiu romantic și uite ce se întâmplă. Am rămas debusolat, 
fiindcă mi-ar fi plăcut să-i spun Anemonei ce simțeam 
pentru ea, mai ales că erau șanse mari să n-o mai văd 
niciodată. Mi-am aprins o țigară și m-am dus spre casă. 
La un moment dat, am primit un mesaj. Era de la 
Anemona şi în SMS scria „Îţi promit”. Nu înțelegeam la 
ce se referea și i-am trimis înapoi un mesaj super- 
inteligent și complex, adică „?” N-a durat mult și 
telefonul a vibrat din nou. „Îţi promit că nu va mai fi 
nimeni ca tine.” N-o credeam, dar i-am răspuns ceea ce 
era corect să răspund. Am scris „Și eu îți promit”. Ce 
știam eu atunci? Aveam doar 18 ani, aș fi spus orice 
pentru fata de care eram îndrăgostit, în timp ce o 
priveam cum pleca departe de mine. 

În fond, astea erau doar nişte cuvinte care nu prea 
mă ajutau. Problema pe care urma să o am, fără să știu 
în momentul ăla, era că Anemona m-a modelat după 
chipul și asemănarea ei. Și nu mi-a fost deloc ușor după 
aia. Fiindcă îmi era foarte greu să nu privesc orice fată 
nouă aș fi cunoscut fără să o trec prin filtrul Anemonei. 
Mereu mă gândeam că „Anemona n-ar fi răspuns așa”, 
„Anemona ar fi ştiut ce să zică” sau „Anemona ar fi 
înţeles”. 

Fiindcă asta se întâmplă, în general, când cunoşti o 
persoană nouă. Toţi spunem că nu o comparăm pe 
„actuala” cu „fosta”, dar adevărul e că propoziţia asta e 
mai falsă decât cariera în televiziune a Biancăi 
Drăgușanu. 

Ideea este că ea a plecat și eu am rămas cu tot dorul 
din lume, dar și cu amintirile. Nu aveam de unde să știu 
că atunci nu avea să fie ultima oară când pleca rănită 
din preajma mea. Dar mai avem până acolo, ce te 
grăbeşti așa, ca fata mare la măritat? Stai, boss, că a 
durat un pic până m-am mutat eu la Bucureşti, am mai 
făcut vreo câteva porcării prin Suceava. Și sunt niște 
lucruri despre Ramona pe care nu le știi din primul 
volum. Stai să-ţi povestesc. 

P.S. - Suge-o, Andrei! Ai încercat și tu să faci un gest 
romantic pentru fata asta care te-a învăţat să fii bărbat 
și ţi-ai luat-o de la un șofer de microbuz. Eu zic să sapi o 
groapă și să te bagi în ea o vreme. Eu asta aș face în 
locul tău. De fapt, stai, că eu sunt tu. Mda, mă rog. 
Oricum, nașpa. 

P.P.S. - Niciodată nu e bine să faci o promisiune, 
pentru că nu ai cum să știi dacă o vei putea respecta. Și 
în clipa în care o încalci, va trebui să fii pregătit, fiindcă 
vei dezamăgi doi oameni: persoana căreia i-ai făcut 
promisiunea și pe tine însuţi. Şi, crede-mă, nu sunt 
multe lucruri mai nasoale decât să fii tu dezamăgit de 
tine. 

CAPITOLUL 2 


Play this song: Altemosfera — Flori de mai. 


Ce e dubios atunci când începi o relaţie nouă este că 
persoana cealaltă te va privi, se va comporta și va face 
sau nu diferite chestii cu tine, prin prisma celorlalți tipi 
cu care a fost înaintea ta. Și ăsta e și un lucru bun, dar și 
un lucru rău. 

Hai să vedem de ce e un lucru bun. În primul rând, 
dacă în relaţiile trecute s-a certat cu iubitul ei pentru că 
nu l-a lăsat la bere cu băieţii, în următoarea, când tu o 
să vrei să ieşi cu prietenii tăi, chiar dacă nu-i convine, 
nu-ți va spune nimic fiindcă ştie că se ajunge la ceartă. 
Deci punct pentru tine. La bărbaţi la fel, dacă fosta ta 
iubită s-a ofticat pentru c-ai împins-o de cap în jos și 
după aia ai stat pe uscat două săptămâni, data viitoare 
când vrei să faci asta, îți amintești că nu-ţi dorești să-ţi 
iasă coșuri și nu mai faci. Sau dacă i-ai spus iubitei tale 
că una dintre prietenele ei de fapt este prietenă cu ea 
doar ca să-i dea să copieze la examene și să-i 
împrumute haine, o să-ți spună că nu-i adevărat și că 
prietenii tăi sunt, de fapt, niște porci, nu prinţesele ei. Şi 
în noua relaţie, când vezi exact același lucru, nu mai 
spui nimic pentru că știi că nu e o mișcare prea bună. 

Ştii cum e faza asta? Exact ca la câini: dacă micuțul 
Rex s-a pișat în sufragerie și-i dai cu papucul peste cap, 
mai face de două, trei ori, iar după aia, când îi vine să se 
pișe, se face o corelaţie în capul lui pe sistemul „dacă mă 
piş aici, mă doare capul” și nu mai face. Ei, așa e și într-o 

relaţie. Știu ca sună dur, dar prin acţiunile tale îl cam 
dresezi pe cel de lângă tine. Poţi să spui că îl modelezi, 
că îl înveţi, că îl ajuţi să devină mai înţelept, că îl faci să 
privească lucrurile din altă perspectivă sau cum mai 
vrei tu, dar, în realitate, îl dresezi. 

Hai să luăm alt exemplu. Dacă, în fosta ei relaţie, îi 
verifica ăluia telefonul și de fiecare dată când suna îl 
întreba „Dar cine e?”, „Cine sună la ora asta?” sau „De ce 
te-ar suna duhovnicul tău la 12 noaptea cu număr 
ascuns?”, s-ar fi certat. Și după aia, în relaţia cu tine, 
dacă se întâmplă chestia asta, deşi o mănâncă pe gât să 
întrebe, n-o să mai facă, pentru că știe că nu e o idee 
bună. lar dacă tu, ca bărbat, i-ai spus „da” fostei iubite 
când te-a întrebat dacă ţi se pare că s-a îngrășat un pic, 
cu siguranţă ea s-a supărat și v-aţi certat, fiindcă ai 
făcut-o grasă și, din nou - pauză două săptămâni. Fi 
bine, în relaţia următoare, o să știi că la întrebarea asta 
trebuie să răspunzi „nu, iubita mea, ba din contră. Cred 
că ești mai slabă și mai tonifiată acum, dacă mă uit 
bine”. Vezi ce zic? Dresat. 

Însă toată chestia asta e și un lucru rău. Şi o să-ţi 
spun și de ce. Pentru că actuala ta iubită a făcut mereu 
ce a simţit în celelalte relaţii și, din moment ce ea acum 
e cu tine, înseamnă că nu s-au terminat chiar bine 
pentru ea. Și s-au lăsat cu lacrimi, cu suferință și cu 
sentimente rănite. Și nimeni nu își doreşte asta. Așadar, 
în acest caz, ea poate își doreşte să vină la tine pe 
neașteptate într-o seară, îmbrăcată doar într-o blană și 
goală pe dedesubt, dar n-o să facă treaba asta. Pentru c- 
a mai făcut-o o dată și tipul ăla n-a apreciat gestul și ea 
a fost rănită. 

Sau poate că își doreşte să-ţi dea ție mesaj de noapte 
bună şi de bună dimineaţa în care-ţi povesteşte cât de 
fericită o faci, că se simte atât de norocoasă că te are și 
cum îi este dor de tine în fiecare clipă, dar a mai fost pe 
drumul ăsta, ştie cum se termină. l-a răspuns o vreme 
și, într-un final, s-a ajuns la „nu trebuie să-mi dai 10000 
de mesaje pe zi, mai lasă-mă să trăiesc” - și ea a fost 
rănită. Ea și-ar dori să-ţi acorde ţie toată atenţia, să-ţi 
povestească lucrurile care o frământă, chestiile care îi 
plac, fricile și fericirile ei, dar o să-i fie frică să o facă. A 
mai făcut asta. Și apoi, la prima ceartă, au fost folosite 
împotriva ei și, bineînţeles, ea a fost rănită. Chestia asta 
e valabilă și pentru bărbaţi. Că dacă celei dinaintea ei i- 
ai umplut casa de cadouri, ţi-ai amintit de ziua ei, de 
ziua îndrăgostiţilor, de aniversarea voastră, de ziua lui 
mă-sa, văr-său, fratele vitreg și ale tuturor vecinilor, ai 
tinut-o în braţe până a adormit, i-ai dus micul dejun la 
pat în zilele leneșe de sâmbătă sau multe alte chestii de 
genul ăsta, în noua relaţie o să te gândești de două ori 
înainte să mai faci așa ceva. Deoarece cu cea dinainte ai 
avut grijă să faci totul bine și te-a părăsit și a folosit 
inima ta pe post de absorbant. 

Ce vreau să spun este că, odată cu fiecare relaţie prin 
care am trecut, ne îndepărtăm tot mai mult de felul în 
care suntem noi cu adevărat pentru că ne e frică să 
zicem sau să facem anumite chestii din nou ca să nu 
pățim ca data trecută. Deci cel mai bine e să ai norocul 
să o găsești pe „EA” sau pe „EL” în primele relaţii. Că, 
după aia, s-ar putea să-l găsești pe cel potrivit pentru 
tine și, din cauza experienţelor trecute, să nu știi să-l ţii 
lângă tine. Şi apoi rămâi ca prostul și te întrebi: „Oare 

dacă mă comportam cum aș fi vrut eu de fapt, ar fi fost 
bine pentru noi?” Dar, din păcate, niciodată nu vom afla 
răspunsul la întrebarea asta. lată motivul pentru care 
fiecare relaţie este, în realitate, o luptă a ta cu tine. O 
luptă între lucrurile pe care ai vrea să le faci și lucrurile 
pe care le faci, de fapt. Așa că uită-te la omul cu care ești 
acum și gândeşte-te că, dacă nu veţi rămâne împreună 
pentru tot restul vieţii, tu îl mai strici un pic pentru 
următoarea persoană cu care va fi. Și nu e corect față de 
ea să îi dai un produs stricat, fiindcă o să-l ţină o vreme 
și apoi o să-l arunce. 

Hai să-ți explic situaţia în care mă aflam eu. Deci 
Anemona plecase de la mine și eu, tehnic, încă eram 
cuplat cu Ramona. Oarecum. Faza e că nu-mi prea mai 
ardea de ea, mai ales acum, când îmi dădeam seama că 
Anemona era, de fapt, cea pe care o voiam. Noaptea era 
un sfetnic bun, tot ce voiam era să mă îndop cu Dota și 
Cola și, măcar pentru câteva ore, să nu mă mai gândesc 
la ce s-a întâmplat. 

Am ajuns acasă, m-am pus la birou și am deschis 
calculatorul. Am intrat pe Garena (ăsta era pe atunci un 
fel de Steam pe care jucam noi Dota online) și căutam 
un server, dar a intrat în cameră Alfred. Părea nervoasă 
și numai de maică-mea nu aveam chef în clipa aia. Urma 
să mă întrebe ce s-a întâmplat, care e faza, unde-i 
Anemona, de ce a pierdut Germania războiul, care este 
adevăratul Dumnezeu, de ce Mihai Trăistariu încă mai 
scoate melodii și tot felul de chestii din astea. 

Înainte să-nceapă ea să mă interogheze, am zis să i-o 
iau înainte: 

— Anemona a plecat și nu, nu am chef să vorbesc 
despre asta. O să-ţi povestesc eu, dar nu acum. 

Ea s-a uitat la mine, m-a măsurat din priviri, din cap 
până în picioare, și mi-a spus: 

— Ştii că telefoanele astea mobile n-au fost numite 
aşa întâmplător, nu? 

— Ha? Despre ce vorbeşti? 

— Serios. Sunt mobile fiindcă poţi să le cari după 
tine pe oriunde mergi, ca să-ţi sune ţie în creier de 
treizeci de ori în cinci minute, nu mie. 

Mi-a aruncat telefonul și a ieșit din cameră. Când mă 
uit la el, văd 18 apeluri pierdute de la Ramona. Asta era 
chestia dubioasă. Că eu i-am spus Ramonei cu o seară 
înainte că o să vorbim mâine şi apoi am condus-o la 
taxi. Şi toate astea după ce ne-am sărutat pasional în 
faţa blocului meu. Deci cumva, în capul ei, ea credea că 
noi suntem împreună. Și cum să nu creadă asta, când 
fusese atâta pasiune între noi cu o seară înainte? Ea nu 
avea de unde să știe că, de fapt, tot ce voiam eu era să 
îmi confirm că nu mai simt nimic pentru ea. 

PS. - Cred că-i amuzant pentru părinţii noștri când ne 
văd cum ne consumăm și ne agităm pentru niște chestii 
despre care ei știu deja că vor trece odată cu 
maturizarea noastră. Și mai cred că-i al dracului de greu 
să ne ia în serios. E ca şi cum tu o auzi pe verişoara ta 
care are 8 ani și-ți spune că ea niciodată n-o să se pupe 
cu un băiat fiindcă e grețos și băieții sunt naşpa, că au 
muci. Şi tu ești gen „daa, sigur, e cum spui tu”, știind că 
vorbeşte prostii. Deci ar trebui să te duci chiar acum s-o 
iei pe maică-ta în braţe, fiindcă ţi-a suportat toate 

căcaturile tale existenţiale de puștan de șaișpe ani. 
Serios, ridică-te și du-te. Hai, cât te văd eu. Fugi, bă! 
P.P.S. - Nu ştiu cum am reușit să fac din nou același 
lucru: cu puţin timp în urmă practic aveam două iubite 
care erau în Suceava, iar acum una mă tot bate la cap să 
ne întâlnim și eu nu vreau s-o văd, iar cealaltă a plecat și 
nu-mi mai dă nici un semn. Suge-o, Andrei or what? 

CAPITOLUL 3 


Ştii că pe Facebook unele gagicuțe spun că, dacă te 
trezești dimineaţa, ai un mesaj pe telefon și zâmbeşti 
înainte de a-l deschide... ei bine, asta înseamnă iubire. 
Eu aveam 26 de mesaje de la Ramona și nu știu cum 
dracu” se face, dar nu zâmbeam. Nu aveam chef să îi dau 
explicaţii, să-i spun ce şi cum ca să înțeleagă și ea ce s-a 
întâmplat. Tocmai îmi pierdusem ceea ce putea să fie 
iubirea vieţii mele, așa că numai la ea nu-mi stătea 
capul. 

M-am dus să mă spăl și eu pe faţă, căci, da, chiar dacă 
eram în Moldova, să știi că ne spălăm. lar după ce am 
mâncat, am mers şi eu pe-afară, să nu mai stau să mă 
gândesc la Anemona. Mi-a sunat telefonul când 
coboram scările. Era Silviu. 

— Ce faci, bă, nu vii la casă? 

— Ba da, hai că vin. Cine mai e pe acolo?, l-am 
întrebat. 

— Toată lumea, eu, Costi, Cătălin, Nicu... 

— Bine, hai c-ajung în vreo zece minute. 

— Păi hai odată, că trebuie să-ţi dau o veste mare. 

— Silviu, nu e nici o surpriză. Cu toţii ne așteptam ca 
mai devreme sau mai târziu să iei sifilis. Aia e, i-am 
răspuns. 

— Ce?, m-a întrebat el, după ce gluma i-a zburat total 
pe deasupra capului. 

— Nimic, lasă. Ce vrei să-mi spui? 

— Frăţioare, cred că m-am îndrăgostit. 

— Da, sigur. Tu te îndrăgosteşti de două ori pe 
noapte, lasă-mă-n pace. 

— Nu, bă. Acuma e pe bune. Ştii cum îți plăcea ţie 
super mult de Ramona? 

Hmm... dă-mi voie să văd dacă-mi amintesc. Aaa, da. 
Ţin minte cum îmi plăcea mie super mult de Ramona și 
tu te-ai combinat cu ea, futu-te-n gură. Cum aș putea să 
uit? 

— Da, știu, i-am zis. 

— Aşa-mi place şi mie de fata asta, bă! Gata, chiar 
sunt îndrăgostit, a spus el mândru. 

— Păi ai grijă, că îndrăgosteala e primul pas spre 
sifilis. 

— Ce tot ai, bă, cu sifilisul, că mă și enervezi! 

— Nimic, nimic. Hai că vin la casă. 


Dă play la piesa asta, ca să vezi cum credeam noi că 
ne-o ardem: Rick Ross - Hustlin. 


Acolo ne făceam noi veacul mereu. Stăteam și ne 
uitam la filme, mâncam seminţe şi uneori banane, 
depinde de caz. Mi-aduc aminte că ajunseserăm noi la 
concluzia că dăm prea mulți bani pe ţigări, așa că am 
decis să schimbăm marca. Hai să-ţi explic mai întâi cum 
era treaba pe atunci: în primul rând, nimeni nu apuca să 
fumeze o ţigară întreagă. Pentru că în clipa în care unul 
dintre noi scotea pachetul și își lua o pipă, se auzea din 
trei direcții: „primul abonat”, „al doilea abonat” și, dacă 
era țigară dintr-aia lungă, „al treilea abonat”. Ce căcat să 
facă al treilea abonat, că nu puteam fuma patru inși 
dintr-o ţigară? Și din cauza asta am găsit noi pe piaţă o 

marcă de ţigări care se numea Ronson. Și era pachetul 5 
lei. Un pachet normal pe vremea aia era 10 lei, deci în 
loc de 20 de Kent, de aceiași bani, ne luam 40 de 
Ronson. Afacere, sau ce? Singura problemă pe care 
urma s-o descoperim după ce am pus în aplicare 
minunatul plan era că țigările alea erau așa ieftine cu un 
motiv. După ce treceai de jumătatea țigării, nu prea mai 
puteai s-o fumezi. De ce? Foarte simplu. Fiindcă filtrul 
ăla era atât de subțire încât te ardeau degetele și buzele 
de ziceai că sugeai un ardei iute. Știi cum se întâmplă 
când stai tu ca un faraon şi-mi citeşti mie povestea, în 
timp ce savurezi un Dunhill cu 15000 de filtre care mai 
de care mai puternice şi la un moment dat ajungi fix la 
filtru și parcă te deranjează un pic ceva la buze? Ei bine, 
aşa era şi la Ronson, doar că se întâmpla după 
jumătatea țigării şi durea de vreo zece ori mai tare. 
Ronsonul e pentru țigări cam ce e parizerul pentru 
mâncarea bio. 

— Ar trebui s-o punem de-o petrecere în seara asta, 
ne-a zis Silviu. 

Noi ne-am uitat cu toţii la el ca atunci când ești la 
ștrand pe ultima trambulină: gen știi că e o idee proastă, 
dar parcă ţi-ar plăcea totuși să-ți rupi capul puţin. 

— Cu ce bani?, l-am întrebat eu. Ce fete vin? Ce bem? 
Ce fumăm? 

— Lasă, bă, că ne descurcăm. Vorbim cu fiecare om 
care vine să aducă două badoace de bere și o gagică și 
aia e. Ce-i așa mare filosofie? 

— Nu ştiu ce să zic. 

— Nu mai zice nimic! Aprinde o ţigară și hai să ieşim 
pân-afară să-ţi zic ceva. 

— Lasă-mă-n pace, nu-ţi aprind nici o țigară, du-te și 
cumpără-ți, i-am răspuns. 

Ca o paranteză, „badoacă” era numele pe care-l 
dăduserăm noi pet-ului de bere. O badoacă, două 
badoace. Că o să-l mai folosesc în poveste şi să ştii de pe 
acum ce înseamnă. 

Și-ncă o paranteză, Silviu nu era chiar atât de prost 
pe cât părea. Chiar dacă mi-a furat fata de care îmi 
plăcea și mă enerva de foarte multe ori, la el știam că 
mă puteam baza pe două lucruri: 

1. În caz de ceva, ştia să dea cu cioata. Adică dacă se 
lua careva de noi, nu conta cine sau cum, Silviu sărea 
pentru tine. 

2. era bun pe combinaţii. Nu degeaba-i azi 
taximetrist. 

Oricum, mi-ar fi prins bine un party cu niște alcool și 
ceva distracţie. Și prin distracţie vreau să zic muzică. Și 
prin muzică vreau să zic manele. Ți-am mai zis eu că 
eram în Moldova în 2008, ce căcat crezi că se asculta? 
Bach? Nu, prietene. Se asculta Johann Sebastian Guţă și 
Wolfgang Amadeus Salam. 

Treaba mișto acolo la casă era că foarte mulţi își 
doreau să vină la petreceri. Fiindcă puteam să facem ce 
voiam noi fără să ne deranjeze nimeni, nu aveam vecini, 
nu ne supraveghea careva, deci practic era raiul 
oricărui adolescent. Noi nu trebuia să stăm în faţa 
blocului și să ne ascundem de vecini când aprindeam o 
țigară sau când mâncam o banană, că acolo nu ne vedea 
nici dracu'. 

Problema era că noi nu aveam Facebook pe vremea 
aia, ca să punem un status prin care să chemăm oamenii 

la party. Dar aveam mess. Și am dat fiecare câte un mass 
la toată lista cu: „Diseară facem party mare la casă. Cine 
vrea să vină să scrie în privat. Trebuie să aduci cu tine o 
badoacă de bere și o fată, ăsta e biletul de intrare. Also, 
dacă nu dai mesajul ăsta la zece oameni, o să mori în 
zece zile. Serios! E pe bune, am păţit eu”. 

S-a făcut seară și am ajuns și noi la casă. Începeau să 
vină oamenii și eu tot ce-mi doream era să nu cumva să 
fi ajuns vestea petrecerii și la Ramona că atâta-mi 
trebuia, să mai apară și ea pe acolo. Faza amuzantă era 
că găsisem pe-acolo prin garaj o parașută. În sensul de 
parașută dintr-aia de sărit din avion cu ea, nu în sensul 
de asistentă la Capatos. Și am făcut și un separeu 
undeva în cameră, unde am pus două fotolii, o măsuţă și 
o perdea care nu te lăsa să vezi ce se întâmpla pe acolo. 
O ardeam super high class, îți dai seama. Nouă ni se 
părea că, dacă are parașută, seamănă cu un club care 
era în vogă pe vremea aia în Suceava: 4U, chiar dacă noi 
eram de fapt într-o casă dărăpănată, din chirpici. 

Bineînţeles c-am scris cu un spray grafitti pe perete 
„VIP”, în cazul în care nu te prindeai tu că acolo era zona 
șmecherilor și a faraonilor. Sau, în cazul nostru, a celor 
care încă aveau bani de Kent. S-a dat drumul la muzică 
și lumea a început să bea. Ce nu cred că ţi-am zis în 
primul volum, dar o să-ţi spun acum este că de casa aia 
avea grijă nea Simion, care era unchiul lui Cătălin 
(fratele Florinei). El avea o căsuţă în aceeași curte cu a 
noastră. Nea Simion era un domn la vreo 55 de ani, 
simpatic și glumeţ, dar îi cam plăcea să tragă la măsea. 
Şi-i era foarte drag de noi când ne vedea cum ne 
distrăm pe-acolo, încât uneori venea şi stătea și el. Îi 

plăcea să aibă grijă de noi și el a fost cel care ne-a 
încurajat mereu să ne distrăm de fiecare dată când 
avem șansa fiindcă trăim cea mai frumoasă perioadă a 
vieţii. 

De fiecare dată apărea în ușă cu o ditamai halba şi 
parcă-i văd şi acum privirea aia ghidușă când se apropia 
de unul din noi și mișca din mână în stânga și în dreapta 
și ne spunea: „Umple și mie cănuţa asta cu niște vodcă”. 
Și treaba asta se întâmpla de vreo patru-cinci ori pe 
noapte și mereu adormea pe un scaun în faţa casei, în 
timp ce ne privea pe noi prin geam. Și pe dimineaţă, 
când noi eram deja praf și pulbere, unul din noi ieşea 
să-l trezească și să-l ducă în casă. Iar ceea ce n-am să uit 
niciodată este faptul că de fiecare dată când se întâmpla 
asta, el dormea zâmbind. Ca un boschetar, dar zâmbind. 

Eu montam la o bere și mi-am aprins o ţigară. Și zic 
„țigară” pentru că AȘA SE ZICE. Nu „ţigare”, şi sper să-ţi 
cadă câte un sfârc de fiecare dată când mai folosești 
cuvântul asta grotesc. Și ai mare grijă, că nu deţii decât 
două. Sfârcuri, nu ţigări. Nici bine nu mi-am aprins-o, că 
aud din spate: „Lasă și mie”. Era Cătălin, care a venit și 
s-a așezat lângă mine. 

— Hai, c-am făcut-o şi pe asta. Ne-a ieșit show-ul. Ar 
trebui să ne bucurăm de clipele astea, că în zece ani o s- 
avem familie, copii și alte căcaturi de-astea... 

Cătălin era un romantic incurabil, îți dai seama. M- 
am uitat la el și i-am zis: 

— Şi ce dacă? Eu îmi doresc toate lucrurile astea, 
mai ales alături de femeia potrivită. 

— Coaie, eşti prost? Suntem tineri și ne distrăm. 
Termină cu sentimeslamislmele... 

— Senti... ce? 

— Sentimelamisemele... 

— Sentimentalismele? 

— Ptuu... morții lor, alea. Sunt atâtea gagici bune 
aici... Hai să ne dăm la ele, hai să bem și mâine vedem 
noi ce mai facem. 

Nu prea ştia el limba română, dar avea dreptate 
idiotul. Nu era ok ca eu, la vârsta aia, să stau și să mă 
gândesc la cum a plecat Anemona și mi-a luat sufletul cu 
ea, lipindu-l pe roata autocarului cu care a plecat la un 
drum de 500 de km, căci atât de tare mă durea. Am luat 
sticla de vodcă și am dus-o la gură, înghițind mai cu 
patimă decât Mia Khalifa. 

Cum stăteam eu și simulam distracţia mai bine decât 
Cristiano Ronaldo faulturile, vine la mine prietenul meu 
Costi. Ţi-l mai aduci aminte? Ăla care, împreună cu Nicu, 
erau s-o violeze pe fata aia care ei credeau că era 
prostituată, dar de fapt... ce să vezi? Nu era. Costi și 
Nicu, sau cum le spuneam noi după seara aia, Viol și 
Sentiment. Costi era în continuare la fel de disperat să 
se combine cu orice fată nouă apărea pe la casă și în 
continuare la fel de virgin. A apărut în fața noastră 
agitat de parcă tocmai intrase peste bunicii lui făcând 
sex anal. 

— Bă, cum îmi stă părul? Zi repede. 

Eu m-am uitat la el și nu pricepeam ce voia. 

— Zi, mă, cum îmi stă părul? 

— Îţi stă... pe cap, i-am zis. 

— Vai de capul meu! Vai de capul meu, ce mă fac? 

— Pula mea, nu știu... te tunzi? Ce-ai păţit? 

— Cum ce-am păţit? Tu știi cine a venit? 

— Sper că Mădălina Ghenea, că doar așa s-ar 
justifica reacţia ta. 

— Cine? 

Ideea e că Mădălina Ghenea nu era cunoscută pe 
atunci, căci probabil era și ea pe undeva la un show cu 
manele prin Slatina, așa că ultima parte din dialog am 
inventat-o eu, pentru a crea acest moment comic în 
capul cititorului. Cu plăcere! 

— A venit Paula, băăă! 

— Cine? 

— Paula!!! 

— Care Paula? 

— Aia din liceu de la tine, bă! 

— Stai... Ce? A venit aici? 

— Marş, că ești prost, mi-a zis. 

Şi a plecat. 

Acuma eu nu știu cât îţi amintești tu din primul 
volum al cărții mele, dar Paula era cea mai bună 
prietenă a Ramonei. Aia pe care am îmbătat-o în seara 
aia când am ieșit cu ele două, am dus-o apoi la baie și 
am stat cu ea cât a vomitat, ca mai apoi să o fac pe 
Ramona să creadă c-am futut-o în baie. DA, acea Paula. 

les pe hol și, când mă uit în bucătărie, o văd. Era 
blondă și purta o rochie la fel de neagră ca spatele unui 
autobuz din America anilor '60. Picioare lungi acoperite 
de niște ciorapi fini cu model de urechiuși de pisică pe 
coapsele-i parcă interminabile. Fundul mai bombat 
decât Fâșia Gaza și o privire care putea trezi și morții. 
Cred că pe ea o angajează PSD-ul o dată la patru ani și o 
duce în Teleorman, ca să-i ridice pe ăia din morminte, 
să poată vota. Era absolut superbă. Efectiv acapara 

camera numai prin faptul că respira același aer cu 
restul muritorilor din jurul ei. Avea ochii negri și mari, 
umbriţi parcă de niște gene mai lungi decât speranţa de 
viață a monegascilor (care sunt cetățenii statului 
Monaco şi au cea mai mare speranță de viață din lume, 
adică 89 de ani. Vezi? Cine a zis că ce scriu eu nu e pură 
cultură poate s-o sugă acum). Zâmbea necontenit în 
stânga și-n dreapta, bucurând astfel sufletele celor care 
o priveau. Fra dorința oricărui bărbat, absolut 
splendidă. 

Și fix în spatele ei... stătea Paula. La fel de urâtă ca 
ultima oară când am văzut-o. Mă uitam la ea şi aveam 
impresia că privesc o căprioară care se sinucide. 

Când m-a văzut, a dat-o la o parte pe fata aia superbă 
din faţa ei şi a început să vină către mine. Eu totuși 
speram că era unul din momentele alea când ești în tren 
și lângă tine e un alt tren și ai impresia că al tău începe 
să meargă, dar e de fapt celălalt și speram că, în 
realitate, spre mine venea tipa aia superbă, nu mustaţa 
Paulei. Dar, din păcate, n-a fost așa. S-a proptit în fața 
mea și mi-a zis: 

— Ce faci, Andrei? 

— Heii, bună, Paula. Mă bucur să te văd. Bine fac, tu 
ce faci? 

— Bine și eu. Uite ce e, de fapt am venit aici fiindcă 
m-a rugat Ramona. Mi-a zis că nu îi mai răspunzi la 
mesaje, îi dai mereu ocupat când te sună și o ia cu capul. 
Așa că m-a trimis pe mine aici ca să-ţi dau ceva din 
partea ei. 


43 


„Sper că nu un sărut”, mi-am zis. Paula scoate din 
poșetă un plic alb pe care scria „pentru Andrei” şi mi-l 
dă. 

— Vezi că ai înăuntru o scrisoare de la Ramona, mi-a 
zis. 

P.S. - Aș spune: Suge-o, Paula!, fiindcă nu mă lași în 
pace și pe mine să stau liniștit, să-mi evit problemele. 
Dar, sincer, nu doresc asta nimănui. Plus că, la ditamai 
mustaţa pe care o avea, cred că l-ar răni pe omul ăla de 
la capătul celălalt al suptului. 

P.P.S. - în momentul în care scriu eu rândurile astea, 
nea Simion nu mai e printre noi. Acum vreo trei ani a 
murit, dar am vrut să-l menţionez în poveste fiindcă a 
fost martor la multe lucruri care s-au întâmplat în 
povestea vieţii mele. Dumnezeu să-l ierte, a fost un om 
bun. Beţiv, dar bun. 

CAPITOLUL 4 


E uimitor cum poate să-ți placă de cineva 
extraordinar de mult și, într-un timp atât de scurt, să se 
schimbe dramatic lucrurile și efectiv să nu-ţi mai pese. 
Asta, unu. Și doi, o scrisoare? Chiar și acum zece ani era 
cu zece ani prea târziu ca să mai trimiţi scrisori. Ideea e 
că în mod normal mi s-ar fi părut un gest extrem de 
romantic și l-aş fi apreciat maxim cândva. Dar după tot 
ce se întâmplase și prin tot ce mă făcuse să trec, pot 
spune că Ramona storsese și ultima picătură de 
romantism din sufletul meu. Chiar şi așa însă, n-aveam 
cum să n-o citesc. 

M-am dus în ultima cameră, am închis ușa, mi-am 
aprins o ţigară și m-am așezat pe pat, pregătit de 
lectură. Nu eram obișnuit sa-i văd Ramonei latura asta 
vulnerabilă și îndrăgostită, începeam să cred parcă din 
nou că era o ființă vie care avea o inimă, și nu 
anticristul. 

Aș vrea să știu la cine te gândești... Aș vrea să pot 
vedea în sufletul tău și să aflu cine m-a împins de acolo. 
Off, nu-mi vine să cred că am ajuns în punctul ăsta, 
Andrei. Noi! Noi, care am fost de la început unul lângă 
celălalt. Am greșit mult, ai dreptate. Dar, dacă n-aş fi 
făcut asta, îți spun sigur că acum n-aş fi știut că tu ești cel 
mai potrivit pentru mine. În orice poveste de dragoste, 
eroul mai întâi este rănit și trece prin niște lucruri mai 
puțin frumoase, iar abia apoi o sărută pe prințesă. 

Este atât de multă istorie între noi doi încât nu ai 
cum... nu ai voie să-i dai cu piciorul acum. Îmi lipsești 

enorm de mult și știu că te-am dezamăgit de multe ori, 
dar acum, când totul mergea bine între noi, nu pot să 
înțeleg ce s-a întâmplat. De ce nu mă mai vrei? Tu ești cel 
mai potrivit pentru viața mea, așa cum sunt eu, așa cum 
ești tu... 

— Ce se întâmplă în camera asta?, s-a auzit o voce 
din ușă. 

Am ridicat privirea și am văzut-o pe blonda de care- 
ți ziceam mai devreme. Mă uitam la ea ca la eclipsă. 

— Hei! Ştii să vorbești?, m-a întrebat. 

— Ăăăă... eu? Da, adică aşa cred, i-am zis. 

— Foarte frumos. Deci? Ce se- ntâmplă : aici? 

Îţi dai seama că nu puteam să-i spun: „În camera asta 
nu se întâmplă nimic interesant. Violuri, orgii, banane... 
chestii dintr-astea”. 

— Aparent, aici se citesc scrisori de dragoste, i-am 
zis. 

Atât m-a dus pe mine capul în clipa aia. Puteam și eu 
să fiu un bărbat normal și să-i zic ceva interesant, ceva 
fermecător, dar nu... Tot ce-am putut eu să scot pe gură 
a fost căcatul ăsta. Ea a închis ușa, a venit spre mine şi s- 
a aşezat pe canapea. 

— Hmm... cine mai trimite scrisori de dragoste în 
2008?, a întrebat ea zâmbind. 

— Da, nici eu nu ştiu. Dar se pare că mai sunt câţiva 
oameni care fac asta. În fine, eu sunt Andrei. Îmi pare 
bine! 

I-am întins mâna. Ea m-a apucat ferm cu palma ei 
caldă și perfectă. 

— Ioana! Şi mie-mi pare bine. la spune-mi, de la cine 
e scrisoarea și pentru cine e? 

— Ei... e de la o fată pentru un băiat. 

— Care fată și care băiat? 

— Dacă-ţi spun asta, după aia va trebui să te omor, i- 
am răspuns eu, încercând să zâmbesc șarmant și 
cuceritor. 

— Hmm... Așa mare e secretul? 

— Nici n-ai idee! 

— Păi şi ce s-a întâmplat între ei?, m-a întrebat. 

— Eee... povestea e lungă, am încercat eu să mă scuz. 

— Nu ne grăbeşte nimeni, nu? 

Avea dreptate fata. Faza era că n-o cunoșteam și nu 
știam dacă era chiar bine să vorbesc lucrurile astea cu 
ea. Dar de multe ori e mai bine să-ţi spui oful unui 
străin, fiindcă el, nefiind implicat în povestea ta deloc, 
ar putea să-ţi dea un sfat chiar obiectiv. Bine, asta nu 
înseamnă că trebuie să te apuci acum să te opreşti la 
cerșetorii din gară și să le spui povestea ta, fiindcă, în 
primul rând, sigur nu le pasă, iar în al doilea rând, s-ar 
putea să te pocnească. 

— Păi, foarte pe scurt, unui băiat... să-i spunem Andi, 
îi plăcea de o fată... 

— Cum o cheamă pe fată? 

— Âăă... Romina. Și, mă rog, lui îi plăcea de ea încă 
din clasa a șaptea, când i-a pus niște flori în bancă, dar 
n-a avut curajul să-i spună că-s de la el și un alt coleg 
de-al lor și-a asumat gestul. Apoi, în liceu, ea a vrut să se 
culce cu el, dar el n-a acceptat, fiindcă își dorea o relaţie 
cu ea, nu doar o partidă de sex. Bine, dacă e să fim 
sinceri, pe lângă asta, el n-a vrut să se culce cu ea fiindcă 
îi era teamă că nu prea era experimentat la asta şi n-a 
vrut să se facă de ruşine. În fine, ideea e că ea s-a ofticat 

pe el și, ca să se răzbune, s-a combinat cu prietenul lui 
cel mai bun... 

— Auch! Ce urât, a zis ea, ducându-și mâna prin păr. 

— Da, ştiu. Şi Andi, mă rog, a făcut și el ceva naşpa... 

— Ceva nașpa, ce? 

— Păi să zicem că dacă Romina ar fi avut o soră, 
Andi ar fi făcut sex cu ea. 

— Şi avea Romina o soră? 

— Da. 

— Şi s-a culcat Andi cu ea? 

— Da. 

— Mamă, ce telenovelă! 

— Şi ăsta-i abia începutul... Mă rog, ideea e că ăsta 
tot trebuia să stea în fiecare zi s-o vadă pe fata visurilor 
sale cum se linge cu prietenul lui cel mai bun și era 
foarte nasol pentru el. 

— Îmi imaginez. Dar mai spune-mi de prietenul ăsta 
al tău, Andi. Cum era el ca om? 

— Păi Andi era un adolescent ca oricare altul. Era 
singur la părinţi și fusese crescut doar de mama lui. 
Tatăl lui îi părăsise când el avea vreo șapte ani, nici nu 
și-l amintea foarte bine. Și lui îi plăcea să joace fotbal, să 
cânte, să stea cu prietenii lui pe-afară, să se joace Dota 
și, na.. chestii normale de băiat. Era un copil simpatic și 
era destul de inteligent. Mereu cântărea de două ori 
înainte să facă o chestie şi avea talentul ăsta de a se face 
plăcut de fete. Nu știu de ce, ele spuneau că are privirea 
blândă și le face să se simtă în siguranţă. În schimb, 
băieții nu prea îl plăceau. 

— De ce? 

— Nu știu. Unii erau invidioși pe el că se apropia 
repede de fete, iar alţii, ce știu eu, spuneau că are o faţă 
care cere pumni. Cert e că el se folosea de faptul că avea 
multe cunoștințe fete ca să fie ok cu băieţii. Că le chema 
pe la petreceri, prin cluburi și alte evenimente de genul 
ăsta, iar el nu se dădea la ele. Și atunci, prietenii lui erau 
fericiți că puteau ei să facă asta. 

— Dar el de ce nu se dădea la ele? 

— Nu se dădea la ele fiindcă era timid și nu știa cum 
și nu voia să spună chestii nașpa, să le deranjeze. Lui, 
dacă îi plăcea de o fată, sexul nici nu conta. Nu se uita la 
ea ca la o femeie cu care ar putea să facă sex. Nu asta îl 
atrăgea. El se uita la fata aia ca la o posibilă jumătate, ca 
la o fată căreia să-i dea voie să-l cunoască așa cum era el 
cu adevărat, ca la o persoană căreia să-i spună de ce îi 
era frică, ce-l făcea fericit sau care-i erau cele mai 
ascunse dorințe. Mama lui îl învățase că femeia trebuie 
respectată și că nu-i ok s-o vadă ca pe un obiect sexual. 
Lui îi plăcea să le cânte fetelor, să stea de vorbă cu ele, 
să le cunoască. .. Ce pămpălău, nu? 

— Nu mi se pare. Tu știi ce puţini băieți sunt, mai 
ales de vârsta noastră, care înţeleg că fetele vor să 
ajungă în pat cu un tip în care au încredere? Și dacă ăla 
se culcă cu ele și apoi le lasă, pentru ele e un sentiment 
foarte naşpa... 

— Da, e posibil, i-am zis eu mirat. 


Acum e momentul când te invit să îți pui în căști 
melodia asta: Chriss JustUS - Ca să uit de noi. 

— Aşa... şi deci el suferea după Romina. Ce s-a 
întâmplat după aia? 

— Păi, după aia, Andi a plecat cu mama lui la mare, 
unde a cunoscut o fată mai mare decât el cu care a trăit 
cea mai frumoasă poveste de dragoste din viaţa lui. I-a 
cântat pe plajă O-Zone - Oriunde ai fi. Ha! Ce vremuri. 
Mă rog, ideea e că fata asta a reușit să-l facă să se 
detașeze de Romina și, încet-încet, îi umplea inima cu 
toată bucuria pe care el o căuta în femeia greșită. Doar 
că fata asta era din Mangalia, erau 500 de kilometri 
între ei. 

— Şi ce dacă? Iubirea adevărată nu ţine cont de 
astfel de detalii. 

— Adevărat. Dar ea avea și iubit. Cred că ăsta-i un 
detaliu de care iubirea adevărată ține cont. Trebuie să- 
nţelegi că, la început, Andi a fost pentru ea doar o 
aventură. 

— Cum adică la început? 

— Păi, între timp, Andi a plecat acasă, dar au ţinut 
legătura și s-au mai văzut. S-a dus la ea la mare din nou. 
În noiembrie. 

— Wow!! Chiar îi plăcea de fata aia, a tras ea 
concluzia. 

— Da! Adică nu știu cât îi plăcea de ea sau cât îi 
plăcea că, atunci când era cu ea, nu se mai gândea la 
Romina. Care, apropo, cât ăsta a fost plecat la mare, a 
fost bătută de iubitul ei, prietenul lui Andi. 

— Doamne!! De ce? 

— Multă vreme n-am știut de ce. Şi nici n-am 
întrebat. Dar am aflat, la un moment dat, şi motivul e 
foarte ciudat. Cică ăsta a bătut-o pentru că... 

În clipa aia s-a auzit o bătaie în ușă. Amândoi am 
tresărit. 


P.S. - Cred c-aș putea să spun de o mie de ori 
povestea din ziua în care am cunoscut-o pe Anemona, 
fără să mă plictisesc de ea. Și de fiecare dată am un 
zâmbet cretin pe buze și parcă stă să-mi curgă o bală în 
colţul gurii. Cred că asta înseamnă să fii îndrăgostit: să 
pari semi-retardat când vorbeşti despre persoana 
respectivă până în punctul în care devii simpatic. 


PPS. - Într-un final, judecând acum la rece, iubirea 
de-o vară într-adevăr nu ţine. Mai devreme sau mai 
târziu, tot se termină. Toate lucrurile frumoase au și un 
sfârşit, dar numai de noi depinde dacă acesta vine mai 
devreme sau mai târziu. Oricum... Je ne regrette rien. 

CAPITOLUL 5 


Costi era un băiat mișto, el, așa, dar avea o slăbiciune 
prea mare pentru femei. Cum apărea o fată nouă prin 
preajmă, el era primul care trebuia să se dea la ea. Și știi 
cum zicea cândva reclama aia la Sprite, nu? „Femeile te 
simt, atunci când eşti disperat.” Și e foarte adevărat. Ca 
să înţelegi mai bine cam ce vreau să spun, fii atent aici. 
De fiecare dată când tatăl lui Costi lua salariul, ăsta 
mergea la el în borsetă și-i fura câteva milioane. Și un 
puşti care avea câteva milioane, în Moldova, pe vremea 
aia, era pentru noi ca un puști care a găsit inelul lui 
Frodo. Bineînţeles că spărgea banii cu noi, minunaţii lui 
prieteni care mereu aveam idei bune despre ce putea 
face cu ei. Adică noi ce făceam: ne gândeam la lucruri pe 
care ne-ar fi plăcut nouă să le facem, dar n-am fi dat 
niciodată banii noștri pe ele. Şi mereu exerciţiul era la 
fel. Mai întâi îl combinam să ne scoată la pizza, apoi 
mergeam în club și, desigur, la final îi spuneam să luăm 
taxiul și să mergem la striptease, că sigur îi găsim o fată 
pe care s-o fută. Şi asta era kryptonita lui. Lângă 
Suceava era un complex, Stibina îi zicea, iar acolo erau 
curve. Şi plătea săracul câte 50 de lei pe taxi ca să 
mergem acolo și noi să putem mânca, iar el să caute 
câte o vagaboandă. Ideea era că noi nu voiam ca el să 
cheltuiască bani pe fete şi de fiecare dată îi ziceam că nu 
e nici o fată disponibilă. Că, ce pana mea, doar nu erau 
banii lui. Adică, tehnic, erau banii lui, dar noi nu voiam 
să dea un milion ca să facă el sex, când de banii ăia 
puteam să bem noi. Dar ţi-am zis toate astea ca să 

înţelegi cam cât de mult își dorea el să facă dragoste cu 
o femeie vie. Și, din motivul ăsta, făcea tot felul de 
căcaturi, cu tot felul de distruse, doar să-și bage și el 
penisul undeva. Amuzant pentru noi era că niciodată 
nu-i ieşea. Iar în seara aia, mort de beat şi cu un pet de 
bere în mână, dragul de el aproape că a dărâmat ușa de 
la ultima cameră, în timp ce-i lingea Paulei mustaţa, în 
momentul în care a intrat peste mine şi fata 
misterioasă. Noi i-am văzut, iar ei s-au speriat. 

— Ce faceţi, porumbeilor?, am întrebat. 

Costi și-a tras rușinat botul din firele de păr care 
parcă-i ieșeau din nas Paulei și s-a blocat. 

— Ce... ce căutaţi aici? Petrecerea e în partea 
cealaltă, ne-a zis. 

De asta era el atât de fericit când a văzut c-a venit 
Paula. Fiindcă, na, ca orice fată urâtă, e mai uşor de 
futut. Că nu-și permite să aibă pretenții și, ca să-i poată 
face pe băieți s-o placă, trebuia să le ia fața fetelor 
frumoase cu ceva. Şi, bineînţeles, acel ceva, în cazul ei, 
era sexul. Fiindcă, dragi frumoaselor, nici nu vă 
imaginaţi cât de greu e să fii urâtă. Viaţa e mai 
complicată pentru cele din a doua categorie. Oamenii nu 
le zâmbesc din orice, dacă își doresc ceva trebuie să 
muncească pentru a-l obține și, știu că sună nebunesc, 
dar sunt nevoite să-și achite notele de plată când 
mănâncă ori beau ceva în oraș. La fel și grasele. Hai, taci 
din gură! Toţi ştim că așa e, doar că nu vrem să vorbim 
despre asta. Știi cum e: nu contează dacă ești frumoasă 
sau urâtă, important e s-arăţi bine. 

— Noi nu căutam nimic, stăteam și noi la o vorbă. 
Întrebarea e ce căutaţi voi singurei aici?, am întrebat eu 
amuzat. 

— Mi-am pierdut un cercel, a intervenit Paula. 

— Când l-ai pierdut? Că n-ai intrat în camera asta 
deloc, a zis misterioasa mea nouă prietenă. 

Îmi plăcea stilul ei. Le punea întrebări incomode 
oamenilor, doar ca să vadă cum se descurcă într-o 
anumită situaţie. 

— Chiar! Acum îmi dau seama. N-am intrat deloc 
aici, deci, logic, n-are cum să fie în camera asta. Ce 
proastă sunt, a spus Paula, râzând isteric. 

— Păi da, am completat eu. 

— Păi da, ce? Adică sunt proastă? 

— Păi da, n-are cum să fie în camera asta. 

— Aa, ok. Mă gândeam că mă faci proastă. 

— Tu ai zis că ești, nu eu. 

Fata blondă râdea mai tare decât un pensionar când 
se uită la Trăsniţi în NATO. Sau nu, hai, că simt că pot 
face o comparaţie mai bună aici. Stai așa... Reluăm: fata 
blondă râdea mai tare decât tine când ai citit Suge-o, 
Ramona! E altceva! 

— Hai, Costi, să căutăm cercelul în altă parte, a zis 
Paula, luându-l pe ăsta de-o aripă, de-ai fi zis că-l fura 
de pe raft din Carrefour. 

Au deschis ușa și au plecat. 

— Vezi să nu stai aplecată prea mult, cât îl cauţi, am 
tipat eu după ei. 


Dă play acestei melodii pentru ceea ce urmează: 
Smiley & Pacha Man - Love is for Free. 


54 


Ioana a izbucnit în râs şi mie îmi plăcea să o privesc. 
Ştii ce se spune, fă o femeie să râdă și i-ai cucerit 
sufletul. La vremurile noastre, aș putea să completez 
această zicală: fă-o să râdă într-un BMW și i-ai cucerit și 
trupul. Fă-o să râdă într-un BMW în Maldive și i-ai 
cucerit și pe maică-sa și taică-său, și rudele de gradul 
doi. Însă era timpul ca noi să ne reluăm discuţia. 

— Deci? De ce a bătut-o pe Romina?, m-a întrebat ea 
curioasă. 

— Păi, în primă fază, noi știam c-ar fi bătut-o fiindcă 
a aflat că se cuplase cu el doar ca să se răzbune pe Andi. 
Dar nu ăsta a fost motivul. De fapt, ea n-a vrut să se 
culce cu el și, după o serie de refuzuri din partea ei, ăsta 
s-a ofticat și a lovit-o. Dar el amicilor lui le spunea c-a 
făcut sex cu ea şi nu voia să se facă de ruşine în faţa lor. 
Problema e că Romina l-a ameninţat pe Andi că merge 
la poliție și spune că el era cel care a bătut-o. 

— Poftim? De ce ar face asta?, m-a întrebat ea 
revoltată. 

— Pentru că şi-a dat seama că-l cam pierdea pe Andi 
și, fiind supărată pe el, a fost singura chestie care i-a 
venit în cap. 

— Şi de ce n-a vrut să se culce cu el? 

— Păi aici vine partea interesantă. Romina nu a vrut 
să se culce cu el fiindcă... și ţine-te bine... aparent, era 
virgină. 

— Ce?! 

Da, dragă cititorule, din cauza asta a luat bătaie 
Ramona de la Silviu. Gândeşte-te cum ar fi acum să 

citeşti volumul I cu informaţia asta în minte. Parcă s-ar 
schimba niște lucruri, nu? 

— Păi stai, a zis Ioana. Nu spuneai că ea a vrut să se 
culce cu Andi și el a refuzat-o? De ce i-a propus ăstuia 
cu atâta ușurință, dacă era virgină? 

— Ei bine, a făcut asta fiindcă dorea să-și piardă 
virginitatea cu cineva cu care se simţea confortabil. Și 
cine altcineva putea s-o facă să se simtă ca și cum era în 
braţele maică-sii, decât tipul care o plăcea de câţiva ani? 

— Da, ok. Dar cam ciudată comparaţia cu braţele 
mamei, când tu vorbeşti despre sex. Eşti ciudat! 

— Ai înţeles ce voiam să zic. Ideea e că deşi Romina 
părea o tipă super-dezinvoltă, care-i avea pe băieţi la 
picioare și știa să se descurce cu oricare dintre ei, în 
realitate, nu era chiar așa. Fa-și simţea virginitatea ca 
pe o povară și nu voia să scape de ea decât cu un tip în 
care avea încredere. 

Să știi că şi eu am fost la fel de șocat când am aflat 
asta, ca atunci când mi-am dat seama prima oară că 
melodia aia se numește Cotton Eye Joe, și nu „Catnagio”. 
Pentru o fată, virginitatea e foarte importantă și 
bărbatul cu care și-o pierde este un tip pe care și-l va 
aminti toată viaţa. Hai să încerc să-ți explic altfel: 
pentru o femeie, virginitatea e cum e pentru tine 
salvarea de la GTA. Mereu ai avut grijă de ea, ai păstrat- 
o doar pentru tine și era cel mai preţios lucru pe care-l 
aveai în clipa aia. Și gândeşte-te că de nicăieri, într-o zi, 
ea dispare fără nici o explicaţie. Fi, nu ţi-ar plăcea să știi 
că salvarea ta a ajuns în mâinile prietenului tău celui 
mai bun, în care poţi avea încredere că îţi va trata 
personajul cu delicateţe, nu-l va pune să se bată cu 

polițiștii și, când o să-ţi conducă mașina din garaj, n-o să 
izbească toţi stâlpii cu ea? 

— Ok. Am înţeles acum. Și cu fata de la mare s-a mai 
întâlnit Andi? 

— Da, de mai multe ori. Au trăit o poveste de 
dragoste extraordinar de frumoasă, a mers el la 
Constanţa, a venit și ea de câteva ori în Suceava, iar ea a 
fost cea care l-a învăţat pe Andi tot ce trebuie să ştie 
despre o femeie, cum să se poarte cu ea și cum s-o ţină 
lângă el. Problema a fost că, deşi nu își dorea lucrul ăsta, 
s-a îndrăgostit și ea de el. După ce a plecat de la 
Suceava, Andi a decis să pună în aplicare toate lucrurile 
pe care le învățase de la fata din Constanţa și s-o facă pe 
Romina să se îndrăgostească de el, ca să vadă și ea prin 
ce trecuse el din cauza ei. 

— Wow! Ar trebui să scrie cineva o carte despre 
asta, a zis Ioana. Păi și? A reușit? 

— Da, într-un final a reușit. Şi a venit momentul 
când cei doi erau din nou în pat, Romina voia să facă sex 
cu Andi, iar el a refuzat-o. 

— Iar? Nu pot să cred!! 

— Da, cam așa ceva. 

— Ei, măcar nu mai era virgină. C-ar fi fost nasol să 
fie pentru a doua oară când voia să... să-și dăruiască 
cireşica... 

— Să ce?, am întrebat eu. 

— Să... fie deflorată... 

— Să ce? 

— Să se fută! Doamne..., a răspuns ea nervoasă. 

Am început amândoi să râdem. 

— Ideea e c-ar fi fost foarte nașpa să-l aleagă pe 
același băiat de două ori ca s-o dezvirgineze și ăsta s-o 
refuze de ambele dăți... 

— Da, păi... 

— Nu-mi spune că mai era încă virgină! 

— Ok, nu-ţi spun... 

— Cum să facă același lucru de două ori? Tu ştii ce 
mult înseamnă pentru o fată să facă sex pentru prima 
oară? Cred că eu, dacă pățeam așa, să fiu refuzată de 
două ori, mai ales de același tip, nu mai făceam sex 
niciodată cu nimeni și mă călugăream. 

— Hei! în apărarea lui Andi... el nu știa că era virgină. 
Adică a aflat de curând chestia asta. Era mai probabil ca 
Daniela Crudu să-și ia doctoratul în fizică moleculară 
decât să fie Romina virgină. În fine... ideea e că ei i-a 
părut rău pentru tot ce se întâmplase între ei doi și i-a 
propus lui Andi să încerce să fie împreună, în mod 
oficial, pentru prima oară. El, crezând că încă făcea 
parte din planul lui de răzbunare, a acceptat. Dar apoi 
și-a dat seama că-i plăcea să fie cu ea şi a uitat de tot 
planul lui diabolic. 

— Înseamnă că e bine, povestea are happy-end, a 
intervenit loana. 

— Nu chiar. Fiindcă, între timp, fata de la mare s-a 
despărțit de iubitul ei și s-a decis să-i facă o surpriză lui 
Andi și să vină până la Suceava. Și ăsta era cu Romina 
când ea a venit. lar după cum știm cu toţii, pe tine însuţi 
nu prea te poţi minţi și, în final, Andi şi-a dat seama că 
Romina era o obsesie pentru el, pe când fata de la mare 
era cea pe care o iubea. Şi, între cele două, a ales-o pe 
ea. 

— Păi şi aşa e bine. Că și ăsta e happy-end. 

— Da, este. Dar nu s-a terminat aici povestea. 
Fiindcă fata de la mare i-a văzut pe Andi și pe Romina 
sărutându-se în faţa blocului lui. Iar a doua zi a plecat 
din Suceava fără să-i spună lui nimic despre ce se va 
întâmpla cu ei doi... Sau dacă mai existau ei doi. 

— Şi Romina? 

— Romina crede că e combinată cu Andi, ăsta nu-i 
răspunde la telefon, ea nu pricepe de ce și i-a trimis 
scrisoarea asta pe care o ţin eu în mână. 

— Păi hai să vedem ce zice, că-s curioasă. Dă-mi-o 
mie, o citesc eu pentru amândoi, a spus Ioana, luându- 
mi scrisoarea din mână. 


P.S. - Vezi? De-asta am îndemnat-o eu pe Ramona o 
carte întreagă să o sugă. Fiindcă era virgină și astfel, 
dacă îmi asculta sfatul, nu-și pierdea virginitatea. Ce 
băiat bun sunt! Self high-five. 


P.P.S. - Știu că tu crezi că moldovencele sunt niște 
femei care fac sex de pe la 10-11 ani și sunt foarte ușor 
de impresionat, ca să le aduci în pat. Dar să știi că în 
Suceava, unde tehnic e Bucovina, şi nu Moldova (sigur 
ai auzit de Bucovina, c-ai băut apă plată măcar o dată), 
fiind o comunitate de oameni mai religioși, cu multe 
mănăstiri în jur, majoritatea fetelor vor să fie într-o 
relaţie, ca să facă sex. Sigur, sunt și excepții, fiindcă 
orice pădure are uscăturile ei, dar ce vreau să spun este 
următoarea treabă: așa cum, dacă reușești să conduci în 
București, poţi să zici că știi să șofezi, aşa și dacă 
reușești să fuţi în Suceava, fără să fii într-o relaţie cu 

fata aia, poţi să zici că te pricepi la cucerit fete. Sigur, 
aşa era pe vremea mea. Acum naiba știe cum o mai fi, ar 
trebui să trag o fugă până acasă să verific această 
ipoteză :D. 

CAPITOLUL 6 


Îmi era şi frică să citesc mai departe din ce-mi 
scrisese Ramona. De fapt, nu știu dacă neapărat frică 
sau mai degrabă jenă. Nu aveam o explicaţie pentru 
faptul că, după ce m-am chinuit ani de zile s-o faca mea, 
acum, când şi ea își doreşte lucrul ăsta, nu mai vreau eu. 
Oricum, e foarte dificil pentru o femeie să facă o mișcare 
de genul ăsta, în care să-și exprime sentimentele. Foarte 
rar o să-ți spună ţie o fată că-i place de tine, chiar dacă 
nu mai poate de dorul tău. 

Văd din ce în ce mai des mai multe domnișoare care 
postează texte filosofice despre cum ele nu sunt înţelese 
de către bărbaţi și că oricum nu vor să fie înțelese de 
oricine, dar totodată scriu pe Facebook explicaţii pe 
care nu le-a cerut nimeni despre cum să-ţi fie mai ușor 
să le înţelegi pe ele. 

Și am observat că o sintagmă des întâlnită este: „Eu 
nu ofer chestii din prima, trebuie mai întâi să mă 
convingi/ impresionezi/ cucerești. Pentru că eu știu cât 
de mult pot să ofer într-o relaţie”. 

Păi, da, dar vezi tu... Problema e că doar tu știi. Este o 
idioțenie să ai așteptări de la un alt om să se poarte cu 
tine ca şi cum ai fi făcută din cristal, dar tu, la rândul 
tău, să fii un copil prost crescut și răsfățat. E ca și cum 
te-ai duce la Carrefour, ai umple coșul cu tot felul de 
chestii și la casă ai spune: „Eu nu vă plătesc pentru că 
vreau să mă convingă mai întâi produsele astea. Însă eu 
ştiu câţi bani aş putea să ofer și va trebui să mă credeţi 
pe cuvânt”. 

Îmi pare rău, prinţeso, dar viața nu funcţionează așa. 
Dacă toți am porni de la premisa asta, în cincizeci de ani 
ar dispărea populaţia planetei, fiindcă nimeni n-ar mai 
oferi nimic și astfel ne-am duce dracului. 

Cât de egoistă poţi să fii încât să crezi că cineva e 
dator să te impresioneze pe tine, iar tu tot ce trebuie să 
faci este să exiști? Ca şi cum i-ai face cuiva o favoare că 
stai în preajma lui, nu e de parcă-ţi place și ţie de el sau 
ceva. 

Înainte să fim plini de pretenţii şi aşteptări, hai să ne 
mai uităm un pic și la noi. Că nu ajută pe nimeni că tu 
știi că ești minunată, dacă singurele persoane care știu 
asta sunteți tu şi maică-ta. Pentru că aşa o s-ajungi să ai 
cincizeci de ani, șase pisici și n-o să-nţelegi de ce s-a 
întâmplat lucrul ăsta, că tu primeai multe like-uri la 
pozele din club. 

Dacă mereu stai să-ți dovedească cel de lângă tine că 
merită, pune-ţi și întrebarea: „Oare eu merit?” Când a 
fost ultima oară când i-ai dat un mesaj să-l întrebi ce 
face? Aa, nu i-ai dat, c-ai așteptat să dea el, că doar tu 
eşti miezul din dodoaşcă. Când i-ai spus ultima oară că 
ţi-e dor de el? Aa, nu i-ai spus, c-ai crezut c-o să pari 
vulnerabilă și că Pământul se-nvârte în jurul tău. Când i- 
ai spus ultima oară că vrei să vă vedeţi? Nici asta nu i-ai 
spus, că tu eşti Gheorghe Dracu’ și aştepţi să facă doar el 
lucruri pentru tine. 

Dar nu-i nimic, e ok. Fiindcă tu știi câte poţi oferi 
într-o relaţie. 

Apropo, îți recomand birmanezele, am auzit că-s 
destul de ok. 

Dă click pe această melodie înainte să citești mai 
departe: Demmo - Ai uitat. 


Ioana mi-a luat plicul din mână, a scos scrisoarea și a 
desfăcut-o curioasă. A început s-o citească cu voce tare: 

Eram doi copii frumoși care, deși poate n-o să mă 
crezi, s-au îndrăgostit unul de celălalt din prima clipă în 
care s-au văzut. Căci și eu am făcut asta, dar am facut-o 
în felul meu. Fiecare om iubește diferit, până la urmă, nu? 

Dar ce știam noi despre iubire pe vremea aia? Mereu 
am crezut că nu e ok să mă leg la cap, cum se zice, cu o 
relație. O s-apară cu siguranță altul, care o să te facă să 
te simți așa cum a făcut-o el, îmi ziceam. Și era adevărat, 
au tot apărut alții, însă nici unul nu a reușit să mă facă să 
mă conectez cu el, așa cum am făcut-o cu tine. Unii erau 
tipi mişto, alții mai puțin misto, dar toți aveau același 
defect: nu erau TU. 

Ioanei a început să-i tremure vocea, în timp ce îi 
fugeau cuvintele din gură. Fra vizibil emoționată. Și 
gândește-te că ea nu era persoana căreia îi erau 
adresate rândurile astea, aşa că poţi să-ţi imaginezi cum 
mă simţeam eu, în timp ce auzeam ce-mi citea ea. Parcă 
mă uitam la Botezatu făcând sex cu o femeie: cumva mă 
bucuram să văd că face asta, dar, pe de altă parte, 
simțeam că ceva nu e firesc acolo. 

Să știi că pe mine amintirile mă dor și nu vreau să cred 
că tu chiar nu mai simți nimic pentru mine. Refuz să cred 
că doar eu sufăr în momentul ăsta... 

Băi, ce-i drept, sufeream și eu. Doar că pentru 
Anemona. Chiar, oare ce-o face Anemona? Fuck! Andrei, 
concentrează-te! Povestești ceva aici. Așa, scuze. Deci... 

s-a întâmplat de o grămadă de ori chestia asta: cineva 
să sufere din cauza altcuiva care, la rândul lui, suferă 
după o a treia persoană. Însă eu eram obișnuit să fiu 
primul din ecuaţia asta. Eu eram ăla care suferea ca 
prostul de obicei şi număram orele până când aveam s- 
o revăd pe Ramona, iar ea era cu gândul la alții. Era o 
postură nouă pentru mine. 

„Și să ştii că-mi doresc enorm să rămâi cu mine. Nu 
știu ce-aș putea face pentru a te convinge, dar vreau să 
ştii că n-am fost mai sigură pe nimic niciodată, decât pe 
ceea ce simt pentru tine. Pe tine chiar nu te doare când 
vezi că moare iubirea noastră? 

— Wow! Sunt niște cuvinte foarte sincere și 
frumoase, astea pe care le citesc eu aici. Cred că Andi 
chiar este un băiat foarte mișto, dacă o fată îi spune 
toate lucrurile astea, a zis loana. 

— Da, păi, ce pot să zic? De-aia e prietenul meu cel 
mai bun, am răspuns eu, râzând. Îl cunosc practic de 
când mă știu. 

— Mi-ar plăcea și mie să cunosc un băiat ca el, să știi. 
Dar și un prieten de-al lui cred că e ok, știi tu, cine se- 
aseamănă se-adună, a spus ea, lăsând scrisoarea din 
mână. 

— Aşa e, i-am zis. Dar tu ce crezi c-ar trebui să facă 
Andi? 

— Cred c-ar trebui să meargă s-o vadă și să discute 
cu ea. E clar că mai sunt încă sentimente între ei. lar 
dacă el nu mai simte nimic pentru ea, ar trebui să fie 
corect și să îi zică și ei asta, să nu-i dea speranţe 
degeaba. Dar lasă-l puțin pe Andi și hai să ne 
concentrăm pe alte chestii acum. 

Ioana s-a întors către mine și m-a sărutat. Fără să-mi 
dau seama, gura ei a astupat-o pe a mea. Avea niște 
buze foarte fine şi o atingere extrem de delicată. Îmi 
plăcea ce se întâmpla, dar, într-o secundă, s-a tras 
înapoi. 

— Scuze! Cred că m-a sensibilizat povestea pe care 
mi-ai zis-o, a spus ea, rușinată. 

— Stai liniștită, nu e nici o problemă. 

— Ba da, e. Nu trebuie să facem asta. 

— E... eu zic să nu emitem judecăţi pripite, i-am 
răspuns. 

S-a uitat la mine, a zâmbit și m-a sărutat din nou. I- 
am pus mâna pe obraz și o mângâiam ușor, în timp ce 
mă bucuram de buzele ei superbe. 

— E-atât de greșit, a murmurat ea. 

— Şi totuşi, atât de frumos, i-am răspuns eu, 
sărutând-o cu şi mai mare pasiune. 

— Mda, a oftat ea. 

— Şi când te gândești că acum cinci minute mă- 
ndemnai să mă duc să vorbesc cu Ramona... 

Dintr-odată, mai brusc decât adoarme Crin 
Antonescu în Parlament, loana s-a desprins, i s-a 
schimbat expresia feței și, vizibil şocată, a zis: 

— Cine-i Ramona? 

M-am uitat la ea mai mirat decât o piţipoancă de Loft 
căreia i se cere să pună bani la nota de plată și am spus: 

— Ce? 

— Cum, ce? Cine-i Ramona? 

— Tu glumești, nu? 

— Ți se pare că glumesc? 

— Aş vrea să cred că da. 

— Nu glumesc deloc. Îmi spui și mie cine-i Ramona? 

Se pare că nu era chiar atât de inteligentă pe cât am 
crezut eu, totuși. 

— Cum adică cine-i Ramona? Ramona e Romina, fata 
despre care-ţi povesteam... 

— Poftim? Cum adică? Ţie-ţi place de fata care îl 
iubește pe prietenul tău, Andi? 

Ok, rectific. Era de-a dreptul retardată. 

— Tu eşti cu capul? Nu există nici un Andi și nici o 
Romina!! 

— Adică m-ai minţit? 

— Nu! Credeam că e destul de clar că eu sunt Andi și 
că despre mine era vorba în poveste! 

— Tu eşti Andi? 

— Este iarba verde? E cerul albastru? Eu sunt Andi? 
Da - la toate. 

— Nu-mi vine să cred că m-ai minţit! 

— Mie nu-mi vine să cred că port această 
conversaţie. Nu te-am minţit cu nimic, eu am crezut că 
ţi-ai dat seama că povestea pe care ţi-am zis-o e chiar a 
mea. 

— Poate dac-ai fi zis Andrei, și nu Andi, ar fi fost 
totul mai clar. 

Da, eventual trebuia să-ți fi arătat şi niște poze, să-ţi 
desenez o hartă și să-ţi joc acțiunea poveștii, ca să te 
prinzi şi tu. În mijlocul certei noastre, se deschide uşa la 
cameră și intră Silviu. 

— Ce faci, baby, aici? De ce nu stai cu restul lumii?, a 
întrebat. 

— Silviu, sunt flatat și toate alea, dar o să creadă fata 
asta că suntem homosexuali, i-am răspuns eu. 

— Ce? 

— Mi-ai zis „baby” şi nu vrem să-și facă fata asta o 
impresie greșită, nu? 

— Nu ţie ţi-am zis, idiotule. Ioanei i-am zis. 

— Aa, vă cunoașteţi?, am întrebat eu. 

— Auzi la el, dacă ne cunoaștem. Ea e Ioana, iubita 
mea. De ea tot încercam să-ți povestesc de câteva zile. 

Ioana s-a ridicat și a plecat cu Silviu. Eu am rămas cu 
scrisoarea în mână, cu buzele încă ude și mai confuz 
decât un ateu într-o biserică. Pe de-o parte, cumva, mă 
simțeam bine că-i sărutasem iubita lui Silviu, dar, pe de 
altă parte, nu era ok deloc, fiindcă Silviu putea să mă 
bată. Rău. Şi nu cred că mi-ar fi plăcut mâncarea de 
spital. 


P.S. - Suge-o, Ramona!, c-ai reușit să-mi strici 
combinaţia, în pana mea, fără măcar să fii prezentă. 
Incredibil. 


P.P.S. - Băi, am eu o problemă sau femeia era idioată? 
Cum să nu-ţi dai seama că eu eram Andi? Pe de altă 
parte, era totuși iubita lui Silviu. Nu putem avea 
pretenţii atât de mari. 

CAPITOLUL 7 


Dacă-mi spunea cineva, în urmă cu doi ani, că 
Ramona o să-mi spună că e îndrăgostită de mine și că 
pe mine o să mă afecteze chestia asta la fel de mult cum 
îi afectează pe buzoieni cine e preşedintele Sloveniei, 
cred că te-aș fi stuchit între ochi. Stuchit, în dulcele grai 
moldovenesc, înseamnă scuipat. Sau, pentru sudiști, 
flegmat. Sau, pentru taximetriști, e ceea ce faci în 
intersecţii. 

De multe ori, avem impresia că suntem dependenți 
de ceva sau, mai rău, de cineva, însă e doar un miraj. 
Strălucirea noastră nu e dată de altă persoană din jurul 
nostru, ci noi alegem să încercăm să ne facem plăcuţi în 
ochii unuia sau altuia, uneori uitând că ochii cei mai 
importanţi sunt chiar ai noștri. 

Zilele treceau, și eu nu știam ce să fac, să mă duc să 
stau de vorbă cu Ramona sau nu. Faza e că nu prea 
știam ce-am putea să vorbim, fiindcă eu nu-mi doream 
să fiu cu ea, eu o voiam pe Anemona. Stăteam și mă 
uitam pe geam ca protagonista unei telenovele și 
speram să se rezolve situaţia de la sine. Maică-mea nu 
pricepea ce se întâmpla cu mine, dar vedea că eram 
abătut. Ştia că fiu-său e ca o femeie la ciclu și mereu se 
simte neînțeles de ceilalți, iar din acest motiv nu lua 
situaţia chiar în serios. Bine, mie mi se părea că se 
termina lumea, îți dai seama, dar așa ni se pare tuturor 
în clipa în care suntem puși într-o anumită situaţie, care 
nu ne place. Dar e o chestie de moment, după ce trecem 
peste și ne amintim de ea, ne gândim: „Doamne, ce 

prost am fost! Cum să mă agit în halul ăsta pentru 
nimic?” 

O altă problemă pe care o aveam era că, pe lângă 
toate astea, noi cam toată ziua stăteam pe la casă, ceea 
ce-nsemna că urma să mă mai întâlnesc și cu Ioana. Și 
dacă-i spusese lui Silviu că se pupase cu mine, trebuia 
să mă fi bucurat mult de sărutul ăla, că, după ce mă 
desfigura Silviu, nu prea erau șanse să mă mai placă o 
fată vreodată. 

Dar trebuie să-ți povestesc una dintre cele mai tari 
faze care s-au întâmplat la casă în perioada aia. Și, da, 
ştiu că, până în punctul ăsta al poveștii, pare c-am dus o 
viață de depravat pe-acolo prin Suceava, fiindc-am 
vorbit numai de petreceri, alcool, banane și alte de- 
astea. lar dacă ţi-am lăsat impresia asta... ei bine, ai 
dreptate, fiindcă acum urmează să-ți povestesc o fază 
care implică o.. cum să-i spun eu... aș vrea să zic 
„prostituată” dar, dat fiind tariful pe care-l percepea: 
două țigări și o cola, e cam dificil s-o numesc așa. 

Dă play la piesa asta în timp ce citești în continuare: 
Britney Spears - Oops, I Did It Again. 

Era pe vremea aia prin Suceava o domnişoară pe 
care habar n-am cum o chema și n-am știut niciodată. 
Dar toată lumea îi spunea Macarena. Și fata asta, deşi 
avea vreo cinșpe ani, cred că avea mari probleme cu 
spatele, fiindcă-i plăcea foarte mult să stea aplecată. Și 
dezbrăcată. Și nu singură. Nu pot spune că era 
prostituată, dat fiind tariful pe care-l percepea. Mai 
degrabă se întâmpla destul de des să fie prost situată. 

Într-o zi noi am mers la fotbal şi, după meci, am ieşit 
la o bere cu toţii. Și acolo, din vorbă-n vorbă, un tip din 

alt cartier, Baloo (asta era porecla lui și nu, nu fiindcă 
era gras, ci fiindcă mânca în fiecare zi miere de albine: 
zicea el că-i creștea puţa de la miere, iar noi, ca proștii, îl 
credeam), ne-a spus că știa el o fată și, dacă voiam să 
facem sexică, ne rezolva el. Tot ce trebuia să facem era 
să-i lăsăm să vină la casă cu ea, s-o caute la veveriţă ei 
prima oară şi, după aia, care cum mai voia. Era o fată 
foarte deschisă, ce pot să zic :D 

Bineînţeles că noi am acceptat și a rămas că ne 
vedem cu toţii în seara aia. Ideea era că noi eram vreo 
opt hăndrălăi și, oricât de mult și-ar fi dorit domnișoara 
să ne fumeze țigările la toţi (ai văzut ce am făcut aici? 
Ți-am zis că se futea pe țigări și-acum am făcut acest joc 
de cuvinte, prin care poţi să înţelegi că mă refeream 
efectiv la fumat... saaaaaau, poate mă refeream la supt. 
Vezi? De-aia sunt eu bestseller, dă-mă dracu :)) ), nu 
cred c-ar fi putut să ne ia pe toți plus ăia doi care urmau 
să vină cu ea. Drept care Silviu a avut o idee genială. 

— Băi, băieţi, ne-a zis, avem în faţă o zi de care o să 
ne-amintim cu toţii și trebuie să fim în formă. 

Zici că ne pregătea să invadăm Polonia, nu să futem o 
curvă, dar, mă rog, l-am lăsat să-și facă filmul. 

— Dar cum rămâne cu fata de care-mi tot ziceai că 
eşti super-îndrăgostit?, am intervenit eu, cu simţul etic. 

— Andrei, tu trebuie să-nţelegi că una e femeia pe 
care o iubeşti și alta e femeia pe care o fuţi, mi-a 
răspuns Silviu, într-o mare filosofie. 

— Mda... eu sunt destul de sigur c-ar trebui să fie una 
și aceeași persoană. Uite, de exemplu, eu cu Anemona... 

— Bă, da' mai lasă-mă cu Anemona ta, că m-ai 
terminat psihic! Nu te mai purta ca o femeie și treci 
peste. N-am văzut aşa ceva. 

După ce m-a efemenizat pe mine și s-a şters la subraţ 
cu problema mea, s-a întors către ceilalți, să-şi continue 
discursul: 

— Din cauza faptului că suntem destul de mulţi, eu 
zic să facem așa: jucăm doi câte doi piatră-foarfece- 
hârtie și ăia care câștigă fac sex azi cu fata. Și, după aia, 
vorbim cu Baloo s-o aducă și mâine și-o fut ceilalți 
patru. Și pentru că oricum rămânem patru pentru azi și 
cu ăia care vin cu ea o să fim șase, propun să intrăm 
câte doi. Unul o fute, celălalt îi dă... 

Stop! Nu mi se pare ok să folosesc astfel de cuvinte, 
fiindcă totuși mă citesc și copii, și nu vreau să le stric eu 
viaţa. Că, săracii, nu aud nicăieri cuvinte urâte pe 
planetă, în afară de cartea mea, şi-ţi dai seama că 
trebuie protejați. Din cauza cărţii Suge-o, Ramona! și a 
pieselor Deliei se iau note mici la BAC. Și asta se- 
ntâmplă că așa vă educăm noi copiii, ca niște depravaţi 
ordinari ce suntem. Și îmi cer scuze public pe calea asta, 
fiindcă i-am învăţat pe tinerii din România despre sex și 
alcool. Așadar, în loc de cuvântul ăla urât și satanic, o să 
folosesc unul frumos și simpatic, ca să nu rănesc 
inocența nici unui cititor. Așa c-o să-i spunem 
„McSundae”. Revenind, așadar, Silviu ne zicea: 

— Unul o fute, celălalt îi dă McSundae, şi după aia fac 
schimb. Termină ăștia, o lasă pe fată zece minute, să 
fumeze o ţigară, şi pe urmă intră următorii doi. Clar? 

Îmi venea să-i spun: „Da, să trăiţi!” Efectiv mi s-a 
scurs o lacrimă de la discursul lui. Ne-am apucat să 

jucăm piatră-foarfece-hârtie, să vedem care dintre noi 
urmau să primească generoasa, de mult dispăruta 
feciorie a Macarenei. Eu am jucat cu Silviu. Jucam pe 
regula doi din trei. Prima oară eu am dat foarfece şi el 
piatră, deci m-a bătut. A doua oară el a dat hârtie și eu 
foarfecă, și l-am egalat. Urma să mai dăm o dată pentru 
totdeauna, iar miza era foarte mare. Pentru un bărbat, 
sexul (chiar și cu o curvă) este foarte important. Mai 
ales dacă tu ești cel care face asta, iar prietenul tău, nu. 
Ne-am pregătit sufletește, prietenii noștri erau în jurul 
nostru și deja puneau pariuri, iar emoţiile noastre 
creșteau. Ne simțeam de parcă juca Steaua cu Dinamo și 
ajunseseră la penalty-uri. Adică, hai, nu chiar Steaua- 
Dinamo, că vorbim totuși de o curvă. Să zicem... Poli- 
UTA, un meci de care nu-i pasă nimănui, în afara celor 
care-l joacă. 

Ca o mică paranteză, vreau să spun că sunt absolut 
conştient de cât de sexist este ce-ţi povestesc eu acum. 
Tu-ţi dai seama că noi decideam cine făcea sex cu o fată 
pe care nici măcar n-o cunoșteam, printr-un joc 
retardat, de copii? Cred că singurul mod în care puteam 
să fim mai sexiști de-atât ar fi fost dacă decideam s-o 
futem pe fata aia, în bucătărie, în timp ce-o forțam să ne 
facă omletă şi să spele pe jos. Nu știu cum ar funcționa 
exact asta, dar zic şi eu. In fine, ne-am continuat jocul, 
iar eu am dat piatră și Silviu a dat hârtie, deci m-a bătut. 
N-am înţeles niciodată cum o hârtie poate să distrugă o 
piatră, dar mă rog. 

— Haaa! Suge-o, Andrei! Macarena e-a mea în seara 
asta, mi-a zis Silviu. Dar stai liniștit, o să mă gândesc la 
tine când îmi dau drumu-n ea. 

— Ce? Nu, te rog să nu faci asta. Cred că dacă te-ai 
pune-n genunchi și-ai începe să mi-o sugi fix în clipa 
asta, ar fi mai puţin gay decât ce ai zis acuma, i-am 
răspuns. 

Ceilalţi trei fericiţi câștigători au fost Cătălin, Nicu și 
Costi care, în sfârșit, avea să-și piardă virginitatea. Bine, 
la cât de largă era, probabil, fata aia, nu știu dacă se 
pune. Dacă și-ar fi băgat-o într-o găleată, poate era un 
pic mai strâmtă, dar mă rog. El era fericit. 

— Ok, hai să vă spun cum facem. Intră prima oară 
Baloo cu prietenul ăla al lui, după care intrăm eu și 
Cătălin și după aia Costi și Nicu, da? Să n-avem discuţii 
diseară, a spus Silviu. 

— Păi stai, bă! De ce intri tu primul?, a întrebat Costi, 
supărat. 

— Eu am făcut regulile, eu intru primul. Plus că, 
după aia, o să vină și loana pe la casă și n-am chef să mă 
vadă pe acolo transpirat. 

— Ce mă interesează pe mine? Zi-i să nu mai vină și 
tragem la sorți cum intrăm, a spus Nicu. 

— Da, putem să tragem la sorți sau pot eu să-ți rup 
capul. Ce zici de asta? 

— Bă, coaie, nu vorbi așa cu mine că te bat, să mor 
eu, a răspuns Nicu, nelăsându-se mai prejos. 

— Nicolae! Nu mă enerva, că te zic lu' mă-ta că 
fumezi! 

— Şi eu te spun lv’ frate-tău că fumezi, să vedem cine 
iese mai naşpa, i-a replicat Nicu. 

— Hei, hei, băieţi, a intervenit Cătălin. E lipsit de 
sens să discutaţi în contradictoriu, fiindcă toate 
falusurile noastre vor fi dezmierdate de aroma 

domnișoarei în această splendidă seară. Vă rog frumos, 
calmaţi-vă! 

Bine, în realitate, el a zis: „Ho, bă, rataţilor! Terminaţi 
în plm cu căcaturile, c-o futem toți pe târfă diseară”, dar 
hai să păstrăm o anumită decenţă, ok? Scriem o carte 
aici, totuși. Mulţumesc! 

Este uimitor cum, atunci când vine vorba despre sex, 
băieții uită imediat de prietenii, tovărăşie sau alte 
chestii de genul. Cele mai mari războaie cred c-au pornit 
din cauza unor femei. Da, sigur, istoria ne spune că al 
Doilea Război Mondial a izbucnit din cauza condiţiilor 
pe care le-a primit Germania după Primul Război, a lui 
Hitler și a politicii lui expansioniste, dar eu, de fapt, cred 
că un polonez a futut-o pe Eva Braun și Adolf a zis: „Aa, 
da? Gura mă-tii de inferior. Dacă tu ai intrat în iubita 
mea cu puţa, eu o să intru în ţara ta cu Panzerul!” 

Până la urmă, s-au calmat spiritele, cu intervenţia 
super-fină a lui Cătălin, şi ne-am dus cu toţii la casele 
noastre, ca să ne pregătim de eveniment. Am zis că 
facem și o petrecere dup-aia, în cinstea lui Costi, care 
urma să se defloreze și să devină bărbat în adevăratul 
sens al cuvântului. 

Acum venea partea aia nasoală în care trebuia să-i 
cer bani lui Alfred ca să cumpăr și eu o badoacă de bere 
și un pachet de ţigări, că se anunţa o noapte lungă și, 
probabil, distractivă. Am intrat în casă și am găsit-o în 
bucătărie, făcând mâncare. 

— Ce faci, puiule? Ţi-e foame?, m-a întrebat. 

— Da, cred c-aş putea mânca ceva, i-am răspuns. Cu 
ce mă poţi hrăni? 

— Păi am făcut niște păstă.i... 

— Pertect!, i-am tăiat-o direct. 

— Poftim? 

— Păstăile-s minunate. Chiar asta voiam să mănânc. 

— Ce ai, mă, băiete? Ți-e rău? Tu nu pui gura pe 
păstăi nici dacă te picur cu ceară. 

— Nu ştiu despre ce vorbeşti, păstăile sunt 
preferatele mele. 

Cred că uram păstăile mai tare decât urăște un 
bărbat să meargă cu iubita în mall. 

— Aa, da? Păi să știi c-am făcut și dovlecei pane, a zis 
Alfred. 

— Super! O să-i mănânc cu păstăi. Eşti cea mai bună 
mamă! 

Normal, ea știa că nu-mi plac dovleceii pane și c-aș fi 
preferat să mănânc o portie de carbid decât să pun gura 
pe-o asemenea mâncare, de-aia și blufa. 

— Eşti sigur că nu vrei să-ți fac niște cartofi prăjiți cu 
brânză?, m-a întrebat. 

— Nu, mami! Tu ai muncit să faci mâncarea asta. 
Cum ar fi acum să vin eu și să te rog să-mi faci cartofi, 
după ce tu ai asudat în bucătărie să gătești altceva? 
Crezi că n-am şi eu o inimă? 

În momentul ăla, s-a uitat la mine cu o privire total 
neconvinsă și mi-a zis: 

— Cevrei? 

— Poftim? 

— Zi ce vrei, până nu-ţi torn păstăile în poală. 

— De ce-ai crede că vreau ceva? 

— Andrei... te mai întreb o dată. Ce vrei? 

— Acuma, c-aduci vorba, ai putea să-mi dai și mie 
200.000, să ies și eu în oraș. 

Adică 20 de lei noi, cum era pe vremea aia. Doar nu 
crezi c-o puneam să facă rată la bancă, să pot eu ieși în 
oraș. Alfred și-a luat poșeta, a scos 250.000 și i-a pus pe 
masă. 

— În legătură cu păstăile alea... vrei şi doi crenvurști 
lângă cartofii prăjiţi? 

Eu am zâmbit și am dat din cap. Trebuia să mănânc 
bine, că mă aștepta o seară foarte interesantă. 


P.S. - Îţi dai seama că de-acum înainte o să te simți 
foarte dubios când cineva o să te-ntrebe dacă nu vrei un 
McSundae, nu? Cu plăcere! 


P.P.S. - Acum o să mă opresc din scris, că mă duc să 


mănânc niște miere de albine. Fără nici o legătură cu 
nimic :)) 

CAPITOLUL 8 


Toată lumea era la casă și pregătirile erau în toi, de 
ziceai că ne vizita Papa de la Roma, nu Macarena. Băieţii 
frezaţi, spălaţi, cu gume în gură, prezervativele 
pregătite, vodca la locul ei și calculatorul Pentium 3, pe 
care-l foloseam noi ca să punem muzică, avea Winamp- 
ul deschis. Tot ce mai rămânea era să vină invitata de 
onoare. Ceea ce e foarte ironic, fiindcă exact onoare nu 
avea fata aia. 


Dă play la piesa asta: Don Omar - Diva virtual. 


La un moment dat l-am văzut pe Baloo cum intra pe 
uşă, acompaniat de un prieten. În spatele lor s-a ivit o 
domnişoară blonduţă, nu foarte înaltă, cu o fustă roşie 
pe ea, un tricou alb și niște tocuri pe care, clar, nu știa să 
meargă. Nu era deloc urâtă, avea pielea un pic înroșită 
de la soare, dar tenul îi era alb. Avea părul șaten, prins 
în două codițe, şi braţele subţiri. Se uita la noi prin niște 
ochi negri mari și părea destul de timidă. N-a zis absolut 
nimic. Aproape că m-a făcut să cred că nici nu știa de ce 
venise. Nu era deloc vulgară, nu era machiată ostentativ 
și nici măcar nu era dată cu ruj. Fra genul de fată căreia, 
dac-o vedeai pe stradă și ţi-ar fi zâmbit, i-ai fi zâmbit și 
tu înapoi. 

S-a făcut liniște în cameră şi toţi au început să se 
holbeze la ea. 

— Hai să bem ceva, a intervenit Silviu, dându-și 
seama că era dubios ce se-ntâmpla. 

I-a luat pe nou-veniţi și le-a pus nişte vodcă în 
pahare. Eu mă uitam la săraca fătucă, fiindcă știam în ce 
hal urma să fie sodomizată, și încercam să-nţeleg unde 
greşise în viață. De ce ajunsese să facă asta, care erau 
rădăcinile problemelor ei și ce relație avea cu părinţii 
săi. Eu mai am defectul ăsta și văd în oameni niște 
chestii care, pur și simplu, nu sunt acolo. O să vezi și 
mai târziu în carte treaba asta. 

Muzica a început să cânte, paharele se goleau și, la un 
moment dat, i-am observat pe Baloo și prietenul lui cum 
plecau alături de domnişoară și se duceau în ultima 
cameră. „Se pare că-ncepe nebunia”, mi-am zis. Costi a 
venit la mine, mi-a adus niște bere şi a zis: 

— Bă, am emoţii, să mor eu. 

— Hai, frate, fii serios! Cu siguranţă o să te uite în 
zece minute, nici n-o să mai știe c-ai fost și tu pe-acolo. 

— Da, dar tot parcă am, așa, o stare ciudată. 

— De la vodcă. N-ai ce să greșești, stai liniștit. 
Închide ochii și nici n-o să-ţi dai seama când se termină. 

Aveam și eu niște sfaturi în mine de ziceai că se 
ducea omul să-și facă analizele, nu să facă sex. Dar era 
cumva simpatic să-l văd plin de emoţii, îmi aduceam 
aminte de prima mea noapte alături de Anemona, când 
efectiv îmi tremurau chiloţii. 

Noi, restul, ne-am văzut de treabă pe-acolo, mai 
fumam o ţigară, mai ascultam o melodie, mai băgam 
câte un shot şi tot așa. După ceva timp, Baloo și 
prietenul lui s-au întors în cameră, şi-au pus câte un 
pahar de bere și i-au făcut semn lui Silviu că era ok să 
meargă. Ăsta și-a aranjat părul, l-a luat pe Cătălin de-o 
aripă şi duși au fost. Mie încă nu-mi venea să cred ce se 

întâmpla. Nu-nţelegeam cum funcţiona treaba asta, ce-i 
spuneau fetei când intrau în cameră? „Hei, bună, am 
venit şi noi să ne bucurăm de-o seară romantică în trei. 
la și tu șerveţelul ăsta și șterge-te un pic, înainte să 
începem”? Nu știu, habar n-am, dar ideea era că ăștia 
doi plecaseră să-și facă treaba, iar noi am rămas în 
camera unde era petrecerea. Când m-am uitat la telefon, 
am văzut un mesaj de la Ramona. De fapt, scuze, ÎNCĂ 
un mesaj. Mi-a dat în perioada aia mai multe SMS-uri 
decât mi-a dat în toată viaţa mea. 

„Încă aştept un răspuns de la tine. Sper să vină în 
curând. Te pup.” 

Femeie, noi avem o prostituată la casă și tu vrei să-ţi 
dau ţie răspunsuri? Eu mă gândeam la ce răspunsuri aș 
fi dat poliției dacă fata aia, care era și minoră, se apuca 
să facă vreo nasoală. Deși mă gândeam că, dacă și ei 
erau minori, cumva era ok și că n-o să trebuiască să-mi 
vizitez prietenii la închisoare, în Botoşani. 

Cum stăteam eu cu ochii în telefon și cu gândurile în 
Codul Penal, ce-mi văd ochii? Apare Ioana, zglobie ca o 
gazelă. În continuare la fel de frumoasă şi strălucitoare. 
Când am observat-o, mi-am ferit privirea, fiindcă ultima 
oară când mă văzusem cu ea, nu funcţionase așa bine 
pentru mine. Mă făceam că aveam treabă pe-acolo. 

— Ce faci, Andrei?, mi-a zis ea. 

Căcat. Ce făceam acuma? 

— Bună, loana! Ce mai faci tu în această seară 
minunată?, i-am răspuns. 

— Hai, lasă prostiile! Zi-mi unde-i Silviu! 

— Ăăă... Silviu, Silviu... Îmi pare cunoscut numele 
ăsta, încercam eu să trag de timp. 

— Andrei, pe bune! Chiar n-am chef de glume. Plus 
că mai sunt încă supărată pe tine. 

— De ce să fii supărată? Ce-am făcut eu? 

— Mai ai tupeul să mă-ntrebi ce ai făcut? Mi-ai spus 
o poveste atât de frumoasă și m-ai sărutat! 

Ce trebuie să-nţelegi tu la muzica pusă pe Winamp 
este că, în momentul în care schimbai melodia, se făcea 
liniște vreo două-trei secunde, până începea noua piesă. 
Și, bineînţeles, cineva s-a decis să facă asta exact în clipa 
în care eu am răspuns: 

— Batu m-ai sărutat pe mine! 

În clipa aia, în cameră era mai liniște decât în capul 
Andreei Tonciu. Efectiv se auzeau greierii. Toţi și-au 
întors privirile spre noi fiindcă, da, auzise toată lumea. 

— Şi fix aşa i-am spus Anemonei prima oară când 
ne-am sărutat, am încercat eu să mă scot. 

„Doamne, ăsta iar vorbeşte despre aia”, „Dacă mai 
aud o dată numele ăsta, îmi tai urechile” și „Mamă, ce i- 
am dat-o lu’ Macarena. Noroc c-am mâncat multă miere 
de albine”, s-a auzit din jurul nostru. 

— Oricum, nu trebuia să se-ntâmple chestia asta. 
Nu-i ok să mă pup cu prietenul cel mai bun al iubitului 
meu. El nu mi-ar face așa ceva niciodată. 

Aşa e, da, nu ţi-ar face niciodată asta. Că mi-ar face 
mie, futu-l în gură. Dar nu contează asta, de multe ori 
proverbul „Ce ţie nu-ţi place, altuia nu-i face” trebuie 
aplicat. Eram, până la urmă, un suflet frumos. 

— Da, sunt de acord. A fost o greșeală, i-am zis. 

— Problema e că mi-a plăcut. Poate prea mult, a 
spus Ioana, lăsându-și privirea în jos. 

În clipa aia a intrat pe uşă Silviu, cu atâta mândrie, de 
ziceai că tocmai îl bătuse pe Mayweather și-i luase 
centura. 

A bătut palma cu băieţii, a dat un pahar de bere peste 
cap și era transpirat. 

— Mamă, frățioare, ce McSundae am băgat, să moară 
familia mea... Bună, iubita! Cum de-ai venit așa repede?, 
a spus el, schimbându-și tonul vocii într-unul de 
mielușel. 

„Ce idiot! După ce m-am chinuit să trag de timp ca să 
nu-l dau de gol, n-are nici cinci secunde de când a intrat 
în cameră și deja a dat-o în bară”, mi-am zis. loana a 
rămas cu gura căscată. Și nu în sensul bun, așa cum ne 
place tuturor să rămână iubitele noastre cu gura 
căscată. Trebuia să-l salvez pe imbecil. Așa că mi-a venit 
cea mai proastă idee din lume, dar Ioana precis n-a fost 
tocmai cel mai rapid spermatozoid, după cum aflasem 
cu câteva zile înainte, așadar era posibil să funcționeze. 

— Şi-acum stă bine spătarul?, am întrebat eu, 
fixându-l pe Silviu cu privirea. 

— Ce spătar?, a zis el, total nelămurit. 

— Spătarul scaunului pe care te-ai dus să-l repari. 
Ala în care ai băgat tu CUIE, nu asta ai spus? 

— Aaa... spătarul ăla... Da, e ca nou! 

— Cuie?, a întrebat Ioana. 

— Da, iubita. Am fost să-l ajut pe Cătălin, să vedem 
care-i treaba cu scaunul ăla din ultima cameră, ăla de se 
stricase, ştii tu. Și am băgat în el niște cuie. 

— Păi despre ăla vorbeam și eu, am plusat cu 
încredere. 

S-au prins şi ceilalți ce încercam eu să fac. Asta e 
mişto cu omonimele în limba română, mai ales când 
muzica e dată destul de tare. Că în loc de „cuie” poţi să- 
nţelegi... mă rog, McSundae. 

— Aaa, ăla pe care l-am stricat eu când am încercat 
să schimb becul și m-am urcat cu picioarele pe el?, a 
intervenit şi Costi. Hai, mă, Ioana, parcă erai și tu aici 
când s-a-ntâmplat. 

— Când era? Sâmbăta trecută, parcă, a completat și 
Cătălin. 

— Da, da. Sâmbăta trecută. Sau în martie, nu mai știu 
exact, am zis eu. 

Pentru că, fetelor, când vine vorba să-și acopere 
prietenul în faţa iubitei lui, băieţii sunt maeștri. Da, 
sigur, nu suntem capabili să lăsăm capacul de la WC în 
jos, după ce-l folosim, nu ne iese să ne prăjim două 
ochiuri și nu înţelegem exact ce-i aia fuchsia, dar în 
situaţii dintr-astea, avem toate cuvintele la noi, de zici 
că le citim de pe prompter. 

Am început să vorbim cu toţii unul peste celălalt, 
până când i-am înnebunit creierii Ioanei și a uitat de la 
ce se luase. 

— Ba nu, mă. Cred că ăsta s-a stricat în noiembrie 
anul trecut. Ăla din bucătărie s-a rupt în martie, a spus 
Nicu. 

— Da, corect, am replicat eu. C-a zgâriat și peretele 
când a căzut. Chiar așa, ar trebui să și văruim cu ocazia 
asta. 

— Da, bă. Am eu un văr care poate să ne ajute, a zis 
Silviu. 

— Care, mă? Mihai? Sau Robert? 

— Flavius. Chiar... oare ce mai face Mihai? 

— Cine e Mihai?, a întrebat Ioana. 

— Cum, cine? Văru-meu. 

— Păi nu era Flavius? 

— Aa, nu. Flavius e un fel de... nepot de-al lui unchi- 
meu, a zis Silviu. 

„Adică e frate-tău, boule?”, mi-am spus eu în gând. 
Norocul lui că loana nu era chiar cea mai inteligentă 
persoană de pe planetă, încât să facă legătura. 

— Ce nebun e unchiu' lui Silviu, loana, n-ai idee. 
Odată, a venit și el pe-aici și a mâncat banane cu noi. 

— Ha, ha! Ce tare. Nu ştiam că ai rude atât de cool, a 
zis ea. 

— Da cum, morţii mă-sii. Cele mai tari rude eu le am. 
Și cei mai tari prieteni, a spus Silviu, uitându-se către 
mine. 

Deci să recapitulăm: ăsta era omul care se combinase 
cu fata pe care o plăceam eu din clasa a șaptea, fără să 
clipească măcar. lar acum eu îi salvam relaţia cu iubita 
lui. Dacă nici pentru asta nu ajung în rai, sincer nu știu 
pentru ce. Bine, ce-i drept, iubită pe care am sărutat-o și 
eu, dar n-am zis că vreau să stau în faţă, în Rai. Să fiu şi 
eu pe undeva pe-acolo, doar. Scuze, poate ești 
bucureștean. Rectific: să fiu și eu pe undeva pe-acolo 
decât. 


P.S. - Toate ca toate, dar WOW! Știi ce avea în comun 


Ioana cu Macarena? Că amândouă puneau botul la orice 
:D 

P.P.S. - Omonimele sunt cuvinte care au aceeași 
formă, dar pot avea înţelesuri diferite. De exemplu, „m- 
am dat cu lac pe unghii/ am înotat în lac”. Ce am zis eu 
mai sus, și anume „cuie” și „M..cSundae”, sunt 
paronime. Dac-ai picat în capcană, practic e un fel de 
suge-o, cititorule! 

CAPITOLUL 9 


Între timp, Costi a mai băgat un shot de vodcă și a 
luat de pe masă o sticlă de bere, turnându-și un pahar 
plin ochi. Avea emoţii și trăgea de timp cum tragi de-o 
femeie virgină în club. Silviu stătea de vorbă cu gagică- 
sa la zona VIP, ceilalți invitați dansau și beau, iar eu 
aşteptam să văd dacă fata aia mai putea să primească 
două persoane... În... ea, practic. 

Am văzut cum Nicu s-a dus către Costi şi a început 
să-i spună chestii, iar eu am devenit curios, așa c-am 
mers și eu acolo. 

— Mulţumesc mult de tot, frate, ești un prieten 
adevărat, l-am auzit pe Costi spunându-i lui Nicu. 

Nicu, în schimb, n-a zis nimic. Când am ajuns și eu 
lângă ei, Costi s-a îndreptat către Nicu și l-a luat în 
braţe. „Stai să vezi că ăştia se fut între ei, până la urmă”, 
mi-am zis. 

— Ce s-a-ntâmplat? De ce sunteţi fagoţi?, am 
întrebat. 

— Lasă-ne, bă, în pace. Tu nu știi ce-a făcut omul 
ăsta pentru mine, a zis Costi, după care l-a pupat pe 
Nicu pe frunte. 

— Ok, asta-i deja ciudat. Știu c-o să-mi pară rău c-am 
întrebat, dar ce-a făcut Nicu pentru tine? 

— Omul ăsta renunţă la un McSundae ca să mă lase 
pe mine să mă duc singur la Macarena. Zi şi tu dacă nu e 
cel mai frumos gest din lume. 

Nicu, în continuare, nu zicea nimic. 

— Ok, sunteţi retardaţi, am zis eu. 

— Ba nu! Nicu, să știi că n-o să uit niciodată ce-ai 
făcut pentru mine. O să mă revanșez faţă de tine, îţi 
promit, a zis Costi, aproape cu lacrimi în ochi. Asta e 
momentul pe care-l aşteptam de atâta timp și, în sfârșit, 
se întâmplă. N-aș fi vrut ca prima oară când fac sex să 
mai fie un băiat acolo, iar Nicu a înţeles asta. 

Costi a dat mâna cu fiecare tip din cameră înainte să 
plece, de ziceai că se ducea pe front. Toţi i-am urat bafta 
și, ca să fiu sincer, chiar am rămas vag impresionat de 
gestul lui Nicu. Pentru că nu e-n firea unui bărbat să 
refuze sexul, mai ales atunci când nu trebuie să facă 
nimic pentru a-l primi. După ce a plecat prietenul 
nostru, care avea să devină non-virgin în scurt timp, am 
vrut să-l felicit pe Nicu. 

— Să ştii că mă bucur c-ai ales să-l lași pe-ăsta să 
meargă singur. Nici mie nu mi-ar fi plăcut să fac sex 
pentru prima oară cu o fată şi să mai fie un bărbat în 
cameră. Cu atât mai puţin să mai fie și-n ea. Deci, bravo! 

— Bă, ştii care-i faza? Am băgat o banană afară și nu 
prea mă pot mişca de-aici. Mă duci şi pe mine până pe 
un scaun, te rog? Sau îl rog pe unicornul de lângă tine? 

Și uite-așa, ordinea s-a restaurat în univers. Acum 
totul avea sens din nou. L-am luat pe Nicu, l-am pus pe 
un fotoliu pe-acolo și-acum aşteptam să termine Costi 
(şi la propriu, şi la figurat), ca să fie seara completă. Mi- 
am mai pus un pahar de bere și deja începeam să mă 
ameţesc și eu. Ceea ce nu era neapărat rău, fiindcă-mi 
mai trecea și mie dorul de Anemona. Deja trecuseră 
câteva zile şi eu nu știam absolut nimic de ea. Nu mi-a 
dat nici un semn, nici un mesaj, nimic. Și de ce să-mi fi 

dat? Până la urmă avea tot dreptul să fie supărată pe 
mine, nu aveam cum să-i reproșez nimic. 


Dă play la melodia asta: Mira - Dragostea nu se stinge 
(global session). 


Cum stăteam eu și mă revărsam în gânduri și regrete, 
parc-am simţit, aşa, un fior pe șira spinării. Aveam un 
sentiment ciudat, de parcă urma să se întâmple ceva, 
dar nu-mi dădeam seama ce anume. Când am ridicat 
privirea, am observat cum pe uşa camerei în care eram 
noi intra o fată. Nici bine nu m-am dezmeticit, și mi-am 
dat seama c-o cunoșteam pe fata respectivă, și nu de 
ieri, de azi. Nu voiam s-accept că ce vedeam eu era 
adevărat. Cine crezi că era? Greşit! Era Paula. Dar te-ai 
gândit că era vorba de Ramona, nu? Ha-ha, te-am păcălit 
iar. Nu sunt chiar atât de previzibil, s-avem pardon. 
Chiar mă simt un pic jignit acum, fiindcă te-ai gândit că 
vei ghici așa ușor. Nu era, bă, Ramona. Paula era cea 
care a intrat în cameră. Dar, imediat după ea, a intrat și 
Ramona. 

Efectiv mi-a stat inima în loc. N-o mai văzusem din 
seara aia în care ne-am sărutat. O priveam parcă în 
slow-motion, ca într-o comedie romantică proastă, și, 
da, ştiu c-am făcut comparaţia asta şi în volumul I, dar e 
cartea mea și scriu ce vreau eu, ok? Era incredibil totuși 
cum îmi spuneam că nu voiam s-o văd și refuzam să 
vorbesc cu ea, dar în clipa în care mi-a umbrit privirea, 
mi s-au înmuiat picioarele mai repede decât o îngheţată 
lângă o lava cake care stau în aceeași caserolă. Da, bă, 
voi ăştia, care faceţi livrare. Puneţi naibii îngheţata într- 

o caserolă separată, că nu știu dacă înţelegeţi voi cum 
funcționează fizica, dar, dacă pui ceva rece lângă ceva 
fierbinte, ăla rece se topește. Cine-ar fi crezut, nu? Dacă 
voiam ceva lichid lângă prăjitura mea, îmi cumpăram 
naibii un suc. Dar divaghez. 

Ideea este că toţi pățim chestia asta. Adică ne 
impunem să nu ne mai intereseze o persoană și 
ajungem chiar să credem că nu mai simțim nimic pentru 
ea și că suntem imuni la orice vine din partea ei, dar 
apoi o vedem și se duce dracului tot planul nostru mai 
repede decât iese Dinamo din Cupele Europene. 

Au început să-mi transpire mâinile, inima-mi bătea 
mai repede și aveam o stare foarte agitată. Nu-mi 
dădeam seama dacă aveam emoţii sau îmi venea ciclul. 
Habar nu aveam cum să mă comport şi încercam s-o ard 
super-cool, îți dai seama. Mi-am aprins o ţigară și mă 
uitam spre ea super-fermecător și cuceritor, așa, cu 
ochii mici. Cel puţin așa credeam eu că arăt. În realitate, 
ai fi zis că-mi intra soarele în ochi. Dar, dacă vrei s-o 
ardem poetic, asta se și întâmpla, tehnic vorbind. Cea 
care a fost soarele meu atâţia ani era cea care-mi 
acoperea privirea, deci, da, pot să spun că soarele mi-a 
intrat în ochi. 

M-am ridicat și m-am dus către ea. Oricum trebuia să 
vorbim, nu era de parcă puteam s-o ignor și să sper că 
n-o să mă vadă, fiindcă eram în aceeaşi cameră, deci, 
mai devreme sau mai târziu, tot asta s-ar fi întâmplat. 

— Hei!, am spus, pe un ton atât de dubios, de-ai fi zis 
că vorbeam cu doctorul care se pregătea să-mi facă o 
colonoscopie. 

— Bună, Andrei! Mă bucur să te văd, a răspuns ea. 

Trebuia s-o joc bine pe-asta. Să fiu calm, sigur pe 
mine și să nu aduc vorba despre faptul c-o cam 
ignorasem total în ultima vreme. Nu era momentul să 
fiu slab. 

— Ştii, am văzut că mi-ai tot scris și că m-ai sunat de 
multe ori, am citit şi scrisoarea de la tine, dar n-am 
apucat să-ți răspund, c-am avut multe pe cap. 

Hai, coaie, serios? Mi-a luat fix o fracțiune de secundă 
să spun cel mai prost lucru posibil. Singura chestie mai 
nasoală pe care puteam s-o zic era: „Eu cred că femeile 
sunt inferioare bărbaţilor și n-ar trebui să aibă drept de 
vot. Și urăsc evreii”. 

— Nu asta contează acum. Am venit să te văd şi să 
stăm un pic de vorbă. Dar nu despre noi, hai să punem 
pauză în seara asta. Vreau să mă distrez și-atât. Aveţi și 
voi ceva de băut pe-aici? 

Am luat o sticlă de vodcă de pe masă, am turnat un 
sfert de pahar și peste i-am turnat suc de afine. Era 
preferatul ei. Apoi m-am dus la frigider și i-am pus un 
singur cub de gheaţă, fiindcă știam că așa-i place. Când 
m-am întors, lângă ea era Silviu și deja îmi veneau tot 
felul de dejă-vu-uri în minte. 

— Ia uite, Andrei. A venit Ramonica să te vadă, ce 
zici de asta? 

Nu știu dacă poţi să-nțelegi penibilul situaţiei. Era 
greșit din toate punctele de vedere peisajul ăla: fata 
stătea de vorbă cu omul care o bătuse, după ce se 
combinase cu el chiar dacă știa că mie-mi plăcea de ea. 
El acum îmi spunea că venise Ramona să mă vadă pe 
mine, iar eu, cu o oră mai devreme, îi salvasem lui 
relația cu o fată pe care o sărutasem cu câteva zile 

înainte. Singura chestie care ar fi putut face situaţia și 
mai dubioasă era să apară şi Anemona pe-acolo. Și nici 
bine n-am terminat gândul ăsta, c-am simţit o mână pe 
spate. Când m-am întors, nu mi-a venit să cred. 
Anemona era. Băi, eşti dement? Nu se poate așa ceva. Şi 
normal că nu se poate, fiindcă nu era nici o Anemona. 
Alo! Aici scriem chestii care chiar s-au întâmplat, nu 
Sărmana Maria. 

Ramona era clar timorată în preajma lui Silviu, dar, 
fiind cu toţii prieteni, era destul de dificil să se evite. 
Bine măcar că nu suferea de sindromul Stockholm, că 
asta mi-ar mai fi lipsit, să se combine ăștia din nou. 

— Da, am văzut și eu. Chiar ei îi aduceam paharul 
ăsta de vodcă, i-am răspuns eu stânjenit. 

— Ţi-am zis vreodată cât de mult îl iubesc eu pe 
omul ăsta?, a întrebat Silviu, uitându-se la Ramona. 

— Nu... nu cred!, a zis ea. 

— Serios! N-aş putea niciodată să-i fac rău, ne știm 
de prea mult timp. 

Și eu, şi Ramona ne-am uitat la el, apoi unul la altul și 
am început să râdem. În general, când beau, băieţii pot 
avea două stări: ori sunt foarte iubăreţi și-și fac 
declaraţii de dragoste unul altuia spunându-și cât de 
mult se apreciază unul pe celălalt și cum sunt ei fraţi 
până la moarte, ori devin violenţi și vor să-i dea pumni 
în nas unei alte ființe. Ei bine, Silviu era ambele. 
Niciodată nu știam la ce să ne așteptăm de la el, fiindcă 
atunci când avea alcool în sistem era mai imprevizibil 
decât Guţă în platou la Acces Direct. 

Abia se ţinea pe picioare şi m-a luat pe mine de gât, 
mai mult sprijinindu-se de mine. Zici că i se certau 
adidașii între ei. 

— Bă, da Costi oare ce dracu' face? 

— Nu știu, bre, lasă omul în pace, i-am zis. 

— Hai, las-o naibii. Cât McSundae să dai? Nici măcar 
nu-i așa bună la asta, mi-a șoptit el. Știu ce facem, am o 
idee! 

Nebunul a dat muzica mai încet, s-a urcat pe un 
scaun și le-a făcut semn tuturor să vină către el. 
Oamenii s-au adunat, curioși de ce voia ăsta de la ei, și 
nu mi-a venit să cred ce mi-au auzit urechile: 

— Mulţi dintre voi poate nu știți, dar în momentul 
ăsta, în care noi bem aici şi ne simțim bine, prietenul 
nostru Costi devine bărbat. Noi i-am adus o parașută, ca 
să facă și el sex, și propun să ne luăm cu toţii câte un 
pahar și să mergem spre ultima cameră. De-acum ar 
trebui să termine și el, şi-n clipa în care face asta, 
intrăm peste ei să-l sărbătorim și să-l udăm cu alcool. 
Dar, bă! În linişte, da? 

Sincer, era chiar o idee bună, și toată lumea a fost de 
acord. Am umplut paharele cu vodcă, am acidulat berile, 
am dat muzica și mai tare decât era înainte și am pornit 
tiptil spre ultima cameră. Acolo era o ușă care avea un 
gemuleț, acoperit pe dinafară cu o perdeluță. Noi 
puseserăm aia acolo, ca oricine ar fi vrut să intre în 
cameră să se poată asigura mai întâi că nu era cineva 
deja înăuntru cu treabă. Ne-am gândit la toate chestiile, 
îți dai seama. Am făcut în faţa uşii un cârd de vreo 
șaișpe inși de ziceai că se dădeau tigăi moca-n camera 
aia. Silviu era primul, iar eu și Ramona, fix lângă el. 

Ceilalţi erau în spatele nostru, fiindcă nu sunt personaje 
relevante în cartea asta, așa că dă-i în puii mei. Silviu le- 
a făcut semn tuturor să tacă și să stea puţin, ca să 
verifice el care era treaba înăuntru, apoi a tras 
perdeaua un pic la o parte. A făcut ochii mai mari decât 
Kanye West când i-a luat Taylor Swift faţa lui Beyonce. 
S-a apropiat un pic de geam, de parcă voia să se asigure 
că ce văzuse era adevărat. Și, în fix două secunde, a 
izbucnit în râs, dar era genul ăla de râs pe care am 
învăţat cu toţii să-l scoatem atunci când colegul nostru 
idiot zicea o chestie foarte amuzantă și eram la oră cu 
cel mai nașpa prof. Râsul ăla silențios, care mai mult se 
vede decât se aude. Silviu mi-a făcut semn să vin să mă 
uit. M-am apropiat de geam, am aruncat o privire și am 
văzut o imagine pe care nici până acum n-am reușit să 
mi-o scot din cap. Am început să râd și eu de parcă eram 
în '98 și ascultam o casetă cu „Vacanţa Mare”. Toată 
lumea era curioasă să afle motivul pentru care ne 
amuzam noi atât de tare şi veneau toţi să se uite şi ei. 
Ştiu că fizic e imposibil și sunt sigur că, dac-am mai 
încerca o dată, n-am reuși, dar îţi jur că ne uitam șaișpe 
oameni printr-un gemuleț. S-ar putea să exagerez un pic 
de dragul hiperbolei, dar hai să mergem cu varianta 
asta. Bineînţeles, la unison, când au văzut ce se-ntâmpla 
în camera aia, au izbucnit cu toţii în râs și încercam să 
ne facem unul pe celălalt să tăcem, ca să nu ne-audă 
puișorii dinăuntru. Fiindcă imaginea care ne-a făcut să 
avem reacția asta era următoarea: Costi era fără tricou 
și stătea cu pantalonii în vine, în genunchi. Macarena 
era dezbrăcată pe pat. Şi omul... wait for it... ÎI DĂDEA 
LIMBI. lar după aia, ca să fie tabloul complet, a și 

sărutat-o. Pe gură. Cu limba. Cu care i-a dat... știi ce? Nici 
nu mai contează. Oribil, oricum. 


P.S. - Și asta s-a întâmplat deoarece Costi nu făcea sex 
cu o zdreanţă, el făcea pentru prima oară dragoste. De 
fapt, noi eram niște insensibili ordinari, care nu 
înțelegeam că nu degeaba porecla lui era Sentiment. 


P.P.S. - Aș spune: Suge-o, Cristi! la faza asta, dar, la 
cum am văzut cu toţii mai sus, ăsta făcea de toate cu 
oricine. Așa că n-am să spun, că poate mă trezesc naibii 
cu el pe sub birou. 

CAPITOLUL 10 


Îți dai seama cât de dubios a fost pentru noi să 
vedem scena aia. Nici nu știu care era partea cea mai 
proastă: că-i dădea limbi unei fete care, pe lângă faptul 
că se futuse cu jumate de Suceava, abia ce terminase de 
făcut sex cu șase prieteni de-ai lui sau pasiunea cu care 
o săruta. 

Noi ne-am întors în camera în care era petrecere, 
muzică și mult alcool, fiindcă aveam nevoie cu toţii să 
bem ceva, ca să ne clătim sufletele. Deși era genul de 
imagine pe care n-o poţi uita vreodată, ci trebuie să 
înveţi să trăieşti cu ea: exact ca și cum tu, ca bărbat, ai fi 
acolo când naşte soţia ta. 

Absolut oribil. 


Dă play la piesa asta, ca să ai noroc în viață: LANA & 
ELIZIO- Just Call Me Miss. 


Nimeni nu avea curaj să vorbească despre ceea ce 
văzuserăm cu toţii, era clar că nu mai aveam cum să-l 
respectăm pe Costi niciodată și, la câţi eram acolo, sigur 
avea să afle toată Suceava ce făcuse. Gândeşte-te că 
orașul ăla nu e chiar o metropolă, deci, în cazul în care 
faci ceva greșit, în secunda doi află toată lumea. Dar, hei, 
nu e chiar așa nasol că sunt sucevean, se putea si mai 
rău. Puteam să fiu din Botoșani. 

Ideea e că nu puteam să lăsăm acest mic incident să 
ne strice seara, așa că ne-am văzut de petrecerea 
noastră. Eu mă uitam la o țigară cum se stingea ușor 

între degetele mele, în care clipă Ramona s-a așezat 
lângă mine. 

— Tu îţi dai seama că vom trăi cu imaginea asta pe 
retină tot restul vieţii?, a zis ea. 

— Eu totuşi sper că există suficient de mult alcool pe 
planetă cât să ne-o șteargă din memorie. 

— He, he. Dac-ar fi ajutat alcoolul, mi-a răspuns ea 
serioasă, aș fi reușit și eu să te uit pe tine. 

Mi-am dat seama că nu mai glumeam. „Parcă nu voiai 
să discutăm despre noi în seara asta. Parcă voiai să te 
distrezi şi atât”, mi-am spus. Apropo, textul ăsta din 
ghilimele, ca să-nţelegi exact cum mi l-am spus eu în 
gând atunci, ar trebui să-l spui cu vocea aia pe care o 
foloseşti când imiţi pe cineva. Vocea aia de „nia nia nia 
nia nia”. Perfect, acum ai înţeles cum trebuie, fiule, eşti 
pregătit să trecem mai departe. 

— Ramona, uite ce e... 

— Şşti!, mi-a spus ea, punându-mi un deget pe buze. 
Nu vreau să te scuzi, vreau doar să te-nţeleg. 

Ei bine, acum aveam trei soluţii: 

1. Să-i spun adevărul și să afle că eu mă- 
ndrăgostisem, de fapt, de altă fată și să-mi pierd orice 
șansă cu ea. Lucru pe care nu prea îl voiam, că doar nu 
eram idiot, nu? Orice bărbat are nevoie de o soluţie de 
siguranță pentru cazul în care nu-i iese combinaţia cu 
fata pe care o vrea cu adevărat. Știu, fetelor, e oribil ce 
spun eu aici. Dar faptul că e naşpa nu-l face să fie mai 
puţin adevărat. 

2. Să-i spun că nu se întâmplase nimic și să încerc să 
schimb subiectul, riscând să se oftice pe mine, fiindcă 
nu luam în serios discuţia noastră sau pe ea. 

3. Şi, bineînţeles, să mint. Să mint așa cum n-am 
minţit vreodată. Să inventez o poveste prin care-i 
explicam cum eram eu, de fapt, neînțeles și că nu-mi 
dădusem seama că-i făceam rău dacă nu-i răspundeam 
la zecile de telefoane și sutele de mesaje. Nu mă judeca, 
te rog frumos! C-ai făcut și tu asta de o grămadă de ori. 
Când vorbeai cu cineva care nu te-ncânta în mod 
deosebit în clipa aia și ai început să-i dai scuze precum: 
„Nu e momentul potrivit în viaţa mea” sau „Nu ştiu dacă 
sunt pregătit/-ă” sau „Nu vreau să te pierd ca prieten/ - 

Eu am ales o combinaţie între toate astea trei. 

— S-au întâmplat atâtea lucruri între noi în ultimii 
ani, încât am vrut să-mi iau niște timp să mă gândesc la 
ce e mai bine pentru noi. Nu cred c-aș suporta să te am 
și să te mai pierd încă o dată, de asta vreau să iau 
decizia cea mai bună. 

Și am vrut să fac asta singur, fără să fiu cu tine sau cu 
altcineva în timpul ăsta. 

— Eu totuşi cred că cele mai bune decizii se iau în 
doi, a spus ea zâmbind. 

— Da, e posibil. Dar am vrut să stau un timp doar eu 
cu mine, înainte de a-ţi da un răspuns. Nici mie nu-mi 
place să fiu singur, îți dai seama. Mi-e dor și mie să simt 
o fată lângă mine, pe care s-o iubesc și să mă iubească, 
pe care s-o sărut fiindcă mă bucur c-o văd și care să mă- 
ntrebe dacă sunt bine când privesc în gol, fumând o 
țigară. 

— Păi eu vreau să-ți ofer toate astea, tot ce mai 
rămâne e să-mi spui că ți le dorești de la mine, și sunt a 
ta. 

— Asta e şi problema. Că, de când mă știu, mi-am 
dorit lucrurile astea de la tine și acum, că pot să le am, 
mi-e frică, i-am spus eu, șocându-mă și pe mine cu acest 
moment de sinceritate. 

— De ce să-ţi fie frică?, a întrebat ea. 

— Mi-e frică pentru că nu-mi dau seama de ce se va 
întâmpla dacă n-o să meargă între noi. Suntem tineri, 
dar timpul trece. Poate o să ne dorim să fim cu alţi 
oameni... iar, dacă se-n-tâmplă asta, eu ce fac? Nu știu 
cum e să exist fără să mă gândesc la tine, nu pot să mă 
trezesc fără să-mi inunzi gândurile și nu înţeleg ce-ar 
trebui să fac dacă se va dovedi că în realitate nu tu ești 
pentru mine și nu eu sunt pentru tine. 

— Păi da, ai dreptate. Dar, pe sistemul ăsta, hai să nu 
mai traversăm niciodată strada, ca nu cumva să ne calce 
maşina. În viaţă trebuie să ne asumăm riscuri. Sunt 
șanse mari să pierdem, dar, dacă există măcar o şansă la 
un milion să câștigăm, pentru mine e suficient. 

Oricât de mult aș fi vrut să nu fiu de acord cu ea, avea 
dreptate. Chiar m-a sensibilizat, de ziceai că eram o fată 
beată într-un club, căreia DJ-ul i-a spus că e frumoasă. 
Practic, eram ud tot. Obosisem să mă mai lupt cu mine. 
Anemona nu avea de gând să se mai întoarcă și nu 
credeam c-o s-o mai văd vreodată. Am privit-o pe 
Ramona în adâncul ochilor, mi-am așezat palma peste 
mâna ei și m-am apropiat s-o sărut. Mă-ndreptam spre 
buzele ei emoţionat și stângaci. Ea a închis ochii și 
aştepta s-ajung. Fix în clipa aia, s-a auzit un zgomot care 
ne-a făcut pe amândoi să tresărim și să ne uităm în 
aceeași direcție. Pe ușă, izbind-o cu piciorul, a intrat 

Costi. Avea în mână badoaca de bere pe care o luase la 
plecare, goală pe jumătate. A ridicat-o în aer și a urlat: 

— Gata!! Am devenit bărbat, băăăă!!! 

A luat o înghiţitură de bere, iar noi ne uitam toţi la el, 
fără să zicem nimic. 

— Ce-aveţi, bă? Bucuraţi-vă pentru mine! Hai să 
bem! Să cânte muzica, să danseze fetele și să se umple 
paharele! 

Noi am început să râdem în hohote, dar am zis să-i 
facem jocul bietului pămpălău. Costi a luat o sticlă de 
vodcă de pe masă, a dus-o la gură, a băut o gură 
zdravănă și i-a întins-o lui Silviu. 

— Vreau să beţi toți cu mine, să marcăm momentul. 
Ia, Silviu! 

— Da...nu, merci! Eu am aici în pahar, sunt ok. 

— Păi hai să-ți mai pun, a zis Costi. 

— Nu, nu! îmi ajunge cât am aici. 

— Ok.. Unde-i Nicu?, a spus el uitându-se prin 
cameră. Aa, uite-l pe nenorocit. Nicu, vino-ncoace să te 
pup, că mi-ai făcut viața frumoasă! 

— Nu, coaie, stai liniștit!, a răspuns Nicu într-o clipă. 

— Vino, mă, încoace, că eşti fratele meu!, a zis Costi, 
luându-l pe Nicu în braţe. 

— Bă, nu mă pupa, că-ţi fărâm capul!, a urlat Nicu, 
încercând să scape din braţele nebunului. 

— Ok, sunteți ciudaţi! Eu mă pun să beau, faceți ce 
vreți voi. 

N-am avut inimă nici unul dintre noi să-i spunem că-l 
văzuserăm cu toţii cum pupa în penis jumătate de 
Suceava. Ramona m-a luat de mână și m-a tras înapoi pe 
canapeaua pe care stăteam mai înainte. 


98 


— Unde rămăseserăm, deci?, mi-a zis ea. 

— Păi cred că vorbeam despre noi. Ți-am spus, 
vreau să fiu sută la sută sigur, dacă e să facem chestia 
asta. 

— Sută la sută sigur nu cred că poţi să fii vreodată în 
legătură cu nimic, cu atât mai puţin din punctul de 
vedere al femeii pe care s-o iubeşti. 

— Ba da. Vreau să fie perfectă, i-am răspuns eu naiv. 

— Eşti prea pretenţios, Andrei. Nici una n-o să fie 
suficient de bună pentru tine, mi-a spus, privindu-mă 
direct în suflet. 

M-am uitat la ea și aș fi vrut să-i răspund. Dar n-am 
putut. N-ar fi înțeles. Era foarte greu să-i spun că-mi 
doream o femeie care să mă învingă cu un zâmbet, că 
voiam o femeie care să mă facă să mă simt cel mai 
important bărbat din lume și să priceapă că ea e lumea 
mea. Îmi doream o femeie care să ştie când nu am chef 
sau timp de ea și să nu caute, după aia, „să-mi arate ea 
mie”. Voiam o femeie pe care s-o ador și să nu mai văd 
nici una în jurul ei. Voiam să mă uit la alte femei pe 
stradă doar pentru a-mi reconfirma pentru a mia oară 
că iubita mea e cea mai frumoasă. Voiam o femeie pe 
care s-o iubesc nebunește și care să-mi înţeleagă 
demenţa. Voiam o femeie care să-mi pună mereu 
întrebări, care să poarte șosete colorate și care, din 
când în când, să-mi facă masaj la tâmple, când vin obosit 
de la birou. Voiam o femeie care să-mi limpezească 
sufletul, nu să mi-l îngreuneze. Şi voiam să râdă mult. 
Voiam să râdă mereu, pentru că știa că eu nu puteam să 
mai râd. Îmi doream o femeie care să rămână. Voiam o 
femeie căreia să-i fie frică să nu mă piardă. Și, cu toate 

că şi-ar da seama că și eu sunt terifiat, să nu dispară 
cumva din viața mea, să nu profite de asta. Voiam o 
femeie care să-mi facă faţă, care să înțeleagă o glumă și 
care să poată să-mi dea o replică. Voiam o femeie care 
să-mi fie mama unei fetițe și a unui băiat, care să ne 
lumineze bătrâneţile. Voiam o femeie care să se uite cu 
mine la meci şi să-mi cumpere de ziua mea jocuri 
pentru X-box. Voiam o femeie cu care să merg în Dubai 
de Revelion și care să tremure când îi sărut fiecare 
părticică a corpului ei bronzat. Voiam o femeie care să 
mă înveţe mereu cum să fac dragoste și voiam o femeie 
care să mă inspire. Voiam o femeie despre care să scriu. 
Să scriu la fel cum am facut-o și despre tine. 

— Aşa e, ai dreptate. Sunt prea pretentios, i-am spus 
și am luat-o în braţe. 

În clipa aia, a apărut Silviu şi s-a trântit lângă noi. 

— la uite, ce avem noi aici... s-au împăcat 
porumbeii?, a întrebat. 

— Boss, aveam și noi un moment aici și tu ai venit și 
te-ai pișat pe el, i-am răspuns. 

— Scuze, bă, dar sunt traumatizat. Cum să-i dai limbi 
ăleia, eşti nebun? Asta înseamnă că, practic, mi-a supt-o 
și mie? 

— Ok, nu vreau să asist la discuţia asta, a zis 
Ramona, ridicându-se. Merg să-mi torn ceva de băut. 

— Ai grijă să nu bei din sticla lui Costi, i-am spus eu, 
zâmbind. 

Am rămas cu Silviu, poștind o ţigară Ronson. Fram și 
noi destul de ameţiţi, dar, per total, fusese o seară bună. 

— Ascultă ce-ţi zic eu, Andrei. Noi o să rămânem 
prieteni toată viaţa, simt eu asta. 

Nu era adevărat, n-am rămas. 

— Atâta timp cât nu-mi mai furi iubitele, Silviu, i-am 
răspuns. 

— Hai, bă! încă mai vorbim despre asta? Credeam c- 
ai trecut peste. Am făcut și eu o greșeală, o să-mi 
aminteşti până mor de treaba asta? Fa s-a dat la mine, 
n-am putut să rezist. Adică uită-te și tu cât de bună e, n- 
ai cum să mă-nvinovăţești. 

Am ridicat privirea şi mi-am dat seama câtă dreptate 
avea Silviu. Chiar că era bună rău de tot. Cu fundul ăla 
rotund și bombat, efectiv cred c-a făcut mai mulţi 
bărbaţi să moară de ciudă decât Bogdan Stancu în 
atacul naţionalei. Era mereu zâmbitoare și parcă-i 
relaxa pe cei care o priveau prin inocenţța care părea că 
i se citeşte pe chip. lar cum o admiram eu, aproape 
salivând, am observat că stătea de vorbă cu o persoană 
cu care clar nu mi-aș fi dorit să schimbe nici măcar două 
cuvinte. 


P.S. - Știu că e greșită ideea asta pe care o avem noi, 
bărbaţii, că, dacă una a făcut amor cu mai mulți bărbaţi, 
iar tu-i dai limbi, practic i-ai pupat pe-ăia în puţe. Dar, 
pana mea, ăsta făcuse chestia asta la nici zece minute 
după ce o futuseră alți doi prieteni de-ai lui. Atât am 
avut de zis despre asta. 


P.P S. - Îţi dai seama c-aş fi putut să-ți spun cu cine 
vorbea, că doar nu-mi e greu. Dar am ales s-o ard 
misterios, ca să devii tu curios și să citești mai departe. 
Vezi? Sunt sincer cu tine. Dacă tot ai dat bani pe carte, 

măcar atât să-ţi ofer şi eu: sinceritate. Deşi, de banii pe 
care i-ai dat pe cartea mea, o futeai o lună pe Macarena. 

CAPITOLUL 11 


Ultima persoană cu care mi-aș fi dorit ca Ramona să 
stea de vorbă era Anemona. Dar pe listă, foarte aproape 
în seara aia, era Ioana. Pentru că știi cum se întâmplă 
când stau fetele de vorbă. Încep să discute despre nimic 
și, de la două discuţii despre rimel și mascara, ajung să 
vorbească despre cât de porci sunt bărbaţii, cum sunt 
ele neînțelese și-și arată poze de pe telefoane cu cei 
care le-au făcut să sufere. Norocul meu că era anul 2007 
și nu prea erau telefoane șmechere, pe care să ai poze, 
dar tot nu puteam să le las să stea prea mult la povești. 
Deja nu mai auzeam ce-mi spunea Silviu, fiindcă 
singurul lucru la care mă puteam concentra era să 
găsesc un motiv destul de credibil ca să mă duc acolo, să 
le întrerup discuţia. 

M-am ridicat și m-am dus către ele, fără să am un 
plan clar în cap. Orice era mai bine decât nimic, așa că 
aia era. Am ajuns lângă ele. „Hai, creier, ajută-mă să zic 
ceva inteligent”, îmi tot spuneam. 

— Hei, fetelor. Voi știați că pinguinii pot fi 
homosexuali? 

„Ok, creier, eşti concediat.” S-au întors către mine și 
nu înțelegeau ce voiam exact să spun cu minunata 
propoziție care-mi ieşise pe gură. 

— Ce?, a întrebat Ioana 

— Nu, nimic, nu contează. Despre ce pălăvrăgiţi voi 
aici? 

— Uite, tocmai aflam de la noua mea prietenă, Ioana, 
niște lucruri foarte interesante, a răspuns Ramona. 

— Aăă.. De exemplu că pinguinii pot fi 
homosexuali?, am întrebat. 

— Nu. Tocmai îmi povestea cum are o mare 
problemă și mi-a cerut sfatul. 


Poţi să dai play la piesa asta pentru ceea ce urmează: 
Rihanna & Eminem - Love the Way You Lie (part 2). 


Ok, ştii cum îți spuneam, cu câteva capitole-n urmă, 
că e bine să le spui problemele tale unor persoane pe 
care nu le cunoști, fiindcă s-ar putea să primeşti niște 
sfaturi bune şi obiective? Ei bine, m-am răzgândit. E cel 
mai prost sfat pe care am putut să-l dau vreodată: să nu 
faci niciodată așa, că s-ar putea ca persoanele alea, care 
sunt necunoscute pentru tine, să le fie cunoscute unor 
oameni apropiaţi ţie. Începeam să mă panichez. 

— Ce problemă, loana? Tu n-ai nici o problemă, totul 
e minunat în viaţa ta, i-am spus eu, încercând să salvez 
situaţia. 

— Nu, Andrei. Fata chiar are o dilemă, și mă 
gândeam că poate o ajutăm împreună s-o rezolve. Fii 
atent: să presupunem că cineva are un iubit, da? Și la un 
moment dat, la o petrecere, fata aia cunoaște un alt 
băiat care, întâmplător, citește o scrisoare de dragoste. 
El, băiat bun cum este, i-o dă și ei să citească, fiindcă e 
clar că scrisoarea aia e pentru toată lumea. După care 
băiatul îi povestește despre fata care-i scrisese acea 
scrisoare şi domnișoara noastră, total sensibilizată, îl 
sărută. Şi acum, personajul nostru principal fictiv nu 
știe dacă mai vrea să fie cu iubitul ei sau cu băiatul 

misterios şi romantic pe care l-a sărutat. Ce zici tu c-ar 
trebui să facă? 

— Ce tare! Povestea fetei ăsteia e chiar ca povestea 
mea, a zis loana. 

Ce? N-am zis niciodată că mi-a plăcut doar de fete 
inteligente, ok? Nu mă mai judeca, lasă-mă-n pace, că 
aveam o situaţie de rezolvat aici. 

— Ioana, dragă, nu vrei tu să pui niște vodcă în 
pahare?, i-am zis încercând s-o trimit de-acolo, ca să pot 
vorbi cu Ramona. Sau, cum îi spuneam eu în momentul 
ăla, cu Satan. 

— Nu, sunt bine. Vreau s-aud sfatul, că-s curioasă. 
Poate-l aplic și eu. 

Doamne, parc-aș fi vorbit cu un câine. 

— Zi, Andrei. Ce-ai sfătui-o tu pe săraca fată să facă? 
În condiţiile în care băiatul ăla cu scrisoarea i-a spus 
fetei care i-a scris-o că are nevoie să fie un pic singur, 
să-şi dea seama de ce vrea, și că nu-i arde în momentul 
ăla de fete. Și ea, ca proasta, l-a crezut și s-a gândit să-i 
ofere spaţiu, ca să ia omul o decizie. Ăăă? Hai, că-s 
curioasă! 

Nu știam ce căcat aș fi putut să răspund. Tehnic, avea 
dreptate, dar, când o auzeam din gura ei, parcă suna 
mai rău decât mi se părea mie că era. Ai simţit vreodată 
c-ar fi mişto să ai un buton de pauză, pe care să-l apeşi 
într-o anumită situaţie, ca să te poţi gândi vreo două 
luni la ce-ai putea să spui? Dacă da, mi-ar fi prins bine și 
mie telecomanda aia în clipele respective. 

— Nu-i chiar așa cum crezi, Ramona! Hai să ieşim 
afară, să discutăm despre asta, te rog. 

— Ha, ce tare! Ramona o chema și pe fata aia care ți- 
a dat scrisoarea, a zis Ioana, debordând de inteligenţă. 

În clipa aia am văzut cum creierașul ei se forţa din 
toți neuronii să reuşească și ea să facă legăturile. Stai 
puţin... aşa, încă un pic. Imediat urmează. O vedeam 
cum i se măreau ochii. Încă oleacă (oleacă înseamnă 
puțin - pentru non-moldoveni). Hai că vine, am 
încredere în tine, Ioana. Și, în clipa următoare, i-am 
văzut grimasele. 

— Stai!! Tu eşti... acea RAMONA?, a întrebat ea. Nu 
pot să cred! 

Bravooo! Să-i dea careva un premiu. Deşteaptă te-a 
mai făcut mama. Dar nu-i nici o problemă, cu IQ-ul tău 
și la felul în care arăţi, o să te descurci minunat la ASE. 

— Hai că s-a prins și hamsterul, treaba-i bună. 
Bravo, mămică. Ai un os, a zis Ramona. 

— Heii! Nu cred că trebuie să vorbeşti așa cu mine, 
nu-i frumos, i-a replicat loana. 

— Fă, tu mai bine ţi-ai preocupa nuca aia pe care o 
numești creier cu gagică-tău care a futut o târfă în 
camera ailaltă, până s-ajungi tu aici. 

— Ce??? 

Doamnelor şi domnilor, se pare că adevărata 
Ramona a revenit printre noi. Haideţi s-o primim așa 
cum se cuvine. Pentru că asta ştia ea să facă. Îți crea o 
imagine despre ea care te făcea să crezi că e o fată 
minunată și că poate fi o ființă umană, cu emoții 
pozitive şi empatie, după care se-ntâmpla ceva care-i 
scotea personalitatea la iveală. Și, în clipele alea, până și 
diavolul se băga sub pat, acoperindu-se cu o pătură. 

— Ramona, taci dracu' din gură! Nu-i treaba ta ce e 
între ei. 

— Ba da, a devenit treaba mea în clipa în care ţi-a 
băgat limba pe gât. 

Oricât de ciudat ar suna, era totuși uimitor cum ştia 
să-şi apere ceea ce credea că e al ei. În momentul în care 
cineva atenta la un bun de-al ei (fiindcă noi nu eram 
oameni pentru ea, eram niște piese în marele ei puzzle) 
nu mai conta nimic și-i făcea rău fără să se gândească de 
două ori. Silviu, observând că era ceva în neregulă 
acolo, s-a ridicat de pe canapea și a venit către noi. 

— Ce faceţi, puișorilor, aici?, a întrebat el inocent. 
Ioana, tu plângi? 

— Normal că plâng, porcule. Cum ai putut să faci așa 
ceva? 

— Ce-am făcut? 

Silviu se tot uita la mine, cerându-mi niște 
răspunsuri din priviri, dar în clipa aia nu mai puteam 
să-l ajut. Am ridicat din umeri și mă pregăteam să 
urmăresc show-ul. 

— Nenorocitule!! Te urăsc! Să te ia naiba și pe tine și 
pe târfa aia! 

— Despre ce vorbeşti, femeie?, a țipat Silviu. 

— Cum ai putut, mă? Cum ai putut? Să faci sex cu 
altă fată, mai ales în timp ce eu sunt în cealaltă cameră? 

— Dar n-am făcut, iubita. Nu ţi-am zis c-am bătut 
cuie? Hai, liniștește-te. 

A încercat s-o ia de mână, ca s-o calmeze, dar loana s- 
a smucit imediat. 

— Lasă-mă! Și eu care credeam că e ceva frumos 
între noi... Doamne, ce proastă sunt! 

— Nu, baby! Dar nu te-ai înșelat, chiar e ceva frumos 
între noi și nu-mi doresc să se termine. Ştii că sunt 
îndrăgostit de tine până peste cap! 

— Daaaaa! Văd! Și te fuţi cu altele în același timp, 
mare dragoste mai e şi asta. 

— Iubita, te rog să mă ierți! Îţi jur că nu e cum crezi 
tu. Serios, eu doar cu tine vreau să fiu. 

Nu-mi venea să cred că îl vedeam pe Silviu în postura 
asta. Mai avea un pic și plângea. Se pare că avea 
dreptate când spunea că, într-adevăr, se îndrăgostise de 
fata aia. El nu era un tip care să se exteriorizeze sau să- 
și spună sentimentele cu voce tare. Dar, aparent, oricât 
de dur ai fi ca bărbat, tot se găsește o fată care să te facă 
mielușel. 

— Nu vreau să mai vorbesc cu tine niciodată!, a zis 
Ioana și i-a aruncat paharul cu vodcă în față. 

— Iubirea mea, hai să discutăm un pic. Eşti puţin 
nervoasă, înțeleg. Dar să știi că tu ești cel mai bun lucru 
care mi s-a întâmplat și nu vreau să te pierd. Serios îţi 
spun. Ești totul pentru mine. 

Wow, pe mine, unul, m-a impresionat. 

— Stai, Silviu, liniștit. Nu te mai agita chiar așa, că și 
ea s-a sărutat cu prietenul tău cel mai bun, a zis Ramona 
cu zâmbetul pe buze. 

— Poftim?! 

Gata, inima mea s-a oprit acolo. Cam asta fusese și cu 
viaţa mea. Deci, practic, era „Suge-o, Andrei!” la propriu, 
fiindcă urma să mă hrănesc cu paiul de-atunci încolo. 

— Da, da. Exact cum ai auzit!, a confirmat Ramona și 
a mai sorbit o gură de vodcă. 

— Cu cine s-a pupat?, a urlat ăsta. 

— Cum cu cine? Cu prietenul tău, Andrei. 

— Ce?! 

— Da, fix cu el. Ironic, nu? 

Bun, deci bacul la sport n-aș mai fi putut să-l dau, c- 
ar fi fost cam greu să fac asta după ce-mi rupea ăsta 
picioarele. Mai punea și paie pe foc dracul ăla de 
Ramona. Dintr-odată, Silviu și-a mutat privirea spre 
mine ca un lunetist. 

— Bă, coaie, e-adevărat ce zice Ramona? 

— Aii 

— Zi,bă! E-adevărat? 

— Tehnic, da, dar stai să-ți explic. 

Îl vedeam cum se enerva şi cum i se umflau venele pe 
frunte. Tot ce puteam să sper era să-i explodeze capul 
până apuca să-mi spargă mie faţa. 

— Ioana! Aşa e?, a întrebat el. 

— Da, porcule, aşa e. M-am sărutat cu Andrei! 

— Nu pot să cred! 

— Da! Și să știi că s-a și futut cu el!, a completat 
Ramona. 

— Ce?, a zis Silviu. 

— Poftim”, a zis Ioana. 

— Tu ești proastă?, am ţipat și eu. 

— Da, fix cum auzi. Şi cred că nici măcar nu s-a 
gândit la tine, când era cu ea în ea, să știi... 

— Ce dracu' faci, măă? Eşti cu capul?, ţipam eu ca o 
domnişoară. 

— Nu-i adevărat!, a zbierat Ioana. 

— Ei, hai. Nu fi timidă acum, a răspuns Ramona. Mi-a 
zis că fute mult mai bine decât tine, Silviu. 

Gata, până aici mi-a fost. „Tatăl Nostru, care ne ești în 
ceruri, sfințească-se numele Tău, vie împărăţia Ta, facă- 
se voia Ta. 

— Şi cică i-a şi supt-o, a zis Ramona. 

Silviu se uita la mine în continuare, fără să spună 
nimic, și-l vedeam cum își încorda pumnul. Pana mea, 
dacă e să fim sinceri, i-am salvat o dată relaţia în seara 
asta, deci ar fi trebuit să mă ierte. Plus că și el o futea pe 
Macarena în camera cealaltă acum două ore, nu prea 
putea să și-o ardă super-gelos acum. Astea erau practic 
gândurile unui om care urma să fie călcat de tren. Deja 
mă-mpăcasem cu ideea că urma să am nasul strâmb 
toată viaţa. 

— Se lăuda c-a avut două orgasme, Silviule. 

În clipa aia, creierul lui Silviu a dat comanda: „Ok, 
băieţii, toată forța noastră se va strânge în pumn. Hai, 
băieţii! Augh augh augh!” N-a mai rezistat. l-am văzut 
pumnul cum își lua avânt și l-am privit cu încetinitorul, 
de zici că eram într-un film de acţiune din '95. Urma să 
fie unul dintr-ăla, aşa cum îi spunem noi moldovenii, 
din fundul grădinii. Clar urma să-mi încurce toate 
amintirile. Petarda a fost aprinsă, de-acum așteptam să 
explodeze. Şi, mai hotărât ca niciodată, pumnul lui 
Silviu și-a pornit călătoria spre mine. Plutea prin aer 
suav. În mintea mea, s-a făcut liniște totală şi, într-un 
mod bizar, eram pregătit de ceea ce m-aștepta. Îl 
vedeam venind. Nu știam exact cum trebuie să 
procedezi când urmează să fii lovit, dar am decis să-mi 
încordez maxilarul și s-aștept execuţia. Se apropia din 
ce în ce mai tare de falca mea, iar mie-mi bătea inima de 
ziceai că eram în pat cu Scarlet Johansson. Pumnul lui 

Silviu a ajuns la doar câţiva centimetri de fața mea, dar 
deja totul începea să se întunece. Nu mai aveam ce face. 
Dintr-odată, am văzut cum pumnul lui Silviu trecea de 
mine. „Un' te duci, boss?”, m-am gândit. Palma i s-a 
deschis şi a aterizat direct în faţa frumoasă a Ioanei, 
care a căzut pe comodă. 

Silviu s-a uitat la mine cu faţa plină de ură și mi-a zis: 

— Acuma suntem chit! 

Și-a aprins o ţigară și a plecat. Ioana a început să 
plângă și avea buza spartă, iar Ramona m-a privit în 
Ochi și a spus: 

— Ai scăpat de data asta, dar o să plătești pentru 
cum m-ai făcut să mă simt zilele astea. loana mi-a 
povestit și că târfa aia de la Constanţa a venit la tine și, 
crede-mă, o să-ți pară rău. Poate nu mâine, poate nu 
săptămâna viitoare, dar o să vină momentul. Și-atunci 
când o veni, îți promit c-o să te doară de o sută de ori 
mai tare decât m-a durut pe mine. Dacă mai e să curgă 
lacrimi între noi doi, o să fie doar ale tale. Îmbâcsitule! 

După care și-a luat poșeta și a plecat. lată că Silviu, 
pentru a doua oară, demonstrase că la un moment dat 
va fi un soț absolut minunat pentru o femeie căreia 
probabil îi va mânca zilele și-o va face să blesteme ziua 
în care l-a cunoscut. 

P.S. - Pe moment, n-am dat atât de multă atenţie 
amenințării Ramonei, dar pe vremea aia n-aveam eu 
idee cât adevăr era în promisiunea ei. A aşteptat câţiva 
ani momentul potrivit, dar, când l-a identificat, nu m-a 
iertat. Deci, suge-o, Ramona! 


PPS. - În timp ce eu îi țineam Ioanei o compresă cu 
apă rece peste buză şi încercam s-o liniştesc, pe uşă s-a 
ivit Macarena. S-a uitat la noi și a zis: 

— Aveţi să-mi daţi și mie o țigară? 

Am scos pachetul din buzunar și i-am făcut semn să 
se apropie. Mi-a luat o ţigară, a aprins-o și s-a așezat 
lângă noi. 

— Dar ce-a păţit fata? a întrebat ea. 

— Căcat, s-a tăiat când se bărbierea. Tu ce crezi c-a 
păţit? A luat o palmă peste faţă! 

— Păi de ce? Cine i-a dat-o? 

— Iubitul ei. Ştii tu, băiatul ăla în tricou roşu, pe care 
l-ai cunoscut mai devreme. 

— Aa, da, îl ţin minte. Mamă, ce puţă mică avea! 

Și, uite-aşa, totul a căpătat sens în clipa aia şi am 
înțeles cu toţii de unde erau frustrările și ieșirile lui 
nervoase. Orice bărbat care loveşte o femeie merită să 
fie răstignit pe-o cruce întoarsă, în timp ce este pensat 
la coaie cu un compas încins, de un om legat la ochi, 
care are Parkinson. 

CAPITOLUL 12 


O vreme, nu l-am mai văzut pe Silviu. Era clar că 
aflaseră toţi prietenii noștri ce făcuse în seara aia și am 
decis să rupem legăturile pentru o vreme. După ce a 
terminat liceul, a plecat din ţară și a lucrat în 
construcţii. Ioana a depus plângere împotriva lui la 
poliţie și, împreună cu tatăl ei, care era un om oarecum 
important prin Suceava, a reușit să-i facă lui Silviu 
cadou un cazier de toată frumusețea. După vreo doi ani 
pe-afară, s-a întors în Suceava şi s-a făcut taximetrist. Își 
petrece zilele într-un Logan și seara iese cu prietenii și 
bea până uită de el, ca orice moldovean realizat. 
Trăiește din amintirile liceului și de fiecare dată are 
aceleași poveşti despre cât era el de tare în urmă cu 
zece ani. Sigur știi genul ălora care erau șmecheri pe la 
17-18 ani, și toate fetele îi plăceau, iar tu te gândeai că 
nu era corect ce se întâmpla. Dar pot să-ţi spun să stai 
liniştit. Poate că n-ai avut tu cele mai multe prietene în 
liceu, poate nu știai să dai cu pumnul ori s-o arzi super- 
dur, dar să știi că există în viaţă un echilibru și nimic nu 
rămâne la voia întâmplării. Toţi cei pe care-i știu că 
erau așa în timpul liceului acum sunt ăia care-mi aduc 
mie prânzul când ies la restaurant să mănânc. Așa că 
stai fără grijă, totul va fi bine cu tine. 

E valabil și pentru fete. Uită-te ce s-a ales de gagicile 
alea care erau cele mai populare și pe care le invidiai tu 
în clasa a noua. Probabil sunt măritate în momentul 
ăsta cu câte unul care era mişto cândva, dar acum s-a 
îngrăşat și poartă tricouri polo cu gulerul ridicat, 

câștigă opt milioane pe lună și singurele lor realizări în 
viață sunt ratele pe care le-au făcut ca să-și cumpere 
frigider. Locuiesc la părinţii lui, ea probabil face unghii 
sau machiază alte fete și are pe Facebook „nume 
prenume nails/ make-up”. Sigur, sunt și cazuri mai 
fericite, cu fete de genul ăsta care s-au combinat cu unul 
cu bani și o ard numai prin mall-uri și vacanțe. Dar ai 
încredere în mine când îți spun că fericite nu sunt. Ele 
doar pozează în femei împlinite, ca să compenseze 
adevărul. lar adevărul e că ăla probabil le înșală cu orice 
fată apare în calea lui, pe ele le fute doar atunci când își 
mai aduce aminte şi, oricum, le fute-n scârbă, fiindcă e 
sătul de faptul că și-a luat lângă el o femeie doar pentru 
a se afișa cu ea. 

Nici cu Ramona nu m-am mai văzut din seara aia. Pe 
de-o parte, a fost o ușurare, fiindcă aveam și eu nevoie 
să copilăresc puţin. Parcă se întâmplase totul prea 
intens în viața mea de licean. Era mai bine aşa şi cu 
siguranță nu-mi pare rău de felul în care s-a petrecut 
viața mea de adolescent. M-am îndrăgostit pentru 
prima oară în clasa a șaptea, iar a doua oară am facut-o 
când eram deja la liceu. Am cunoscut două tipuri de 
femeie total diferite: una dintre ele - ambițioasă până la 
punctul în care deja nu mai era o calitate, pasională, 
foarte frumoasă și răzbunătoare. Asta m-a secat de tot 
ce însemnam eu şi mi-a devenit obsesie. Pe de altă 
parte, am aflat și ce înseamnă dragostea alături de o 
fată care pentru alţii era o târfă, iar pentru mine era 
totul. M-a învăţat că aparențele înșală și că orice om are 
o poveste de care, dacă-ţi faci timp s-o asculţi, s-ar 
putea să te îndrăgosteșşti. M-a învăţat să fiu bărbat și 


114 


pentru asta nu pot decât să-i mulțumesc. În clipa aia, nu 
știam că urma să ne reîntâlnim după cinci ani la 
București și să decidem să ne dăm o șansă adevărată. 

Când Anemona a ales să plece de la Constanţa şi să se 
mute în București pentru mine, am înţeles cât de 
adevărat grăia cel care zicea că „iubirea nu are limite”. 
Nici distanţa, nici anii, nici faptul că nu mai vorbiserăm 
de multă vreme n-au putut să topească sentimentele. Și 
chiar dacă amândoi credeam că trecuserăm peste, în 
clipa în care ne-am revăzut, absolut toate planurile și 
gândurile noastre s-au pus pe hold. N-a mai contat 
nimic, ce făceam eu, ce făcea ea, unde eram eu, unde era 
ea sau chestii de genul ăsta. Iubirea și-a spus cuvântul. 

După ce am terminat liceul, eu am plecat la facultate 
la Cluj. Din păcate, nu prea am ce să-ți povestesc de 
acolo, fiindcă nu am făcut mare lucru. Îmi doream 
carieră și, în timpul meu universitar, m-am concentrat 
pe asta. Dar cred că ar trebui să-ţi povestesc puţin cum 
am ajuns să fac stand-up și, mai ales, cum am ajuns să 
mă mut la București, ca să-ţi fie mai ușor să-nțelegi ce s- 
a întâmplat între mine și Anemona după ce mi-a lăsat 
apartamentul gol și m-a părăsit. 

Dă play la melodia asta pentru ce urmează: Cabron & 
Pacha Man - Arată-le la toţi. 

Așadar, prin clasa a douășpea, am văzut pe net niște 
filmuleţe cu niște băieţi care stăteau pe o scenă cu o 
bere în mână și făceau glume. N-am înţeles prea bine ce 
era chestia aia exact, dar mi-a plăcut la nebunie. 
Culmea, băieţii ăia pe care i-am văzut atunci, azi îmi 
sunt colegi și facem spectacole împreună. Știi că se 
spune că trebuie să muncești până când idolii îţi devin 

rivali și pot să confirm cu mâna pe inimă c-așa e. Ideea e 
că eu am memorat glumele alea pe care le-am văzut pe 
YouTube şi le spuneam colegilor mei de la liceu în 
pauze şi ne super-distram. Încet, încet, de fiecare dată 
când eram pe la câte un party sau acasă pe la niște 
amici, mereu se găsea câte unul să-mi spună: „Bă, 
Andrei, zi-ne-o un pic pe-aia cu femeile și baia”. Zici că 
eram lăutar. Singura diferență era că eu nu eram plătit 
și oamenii care mă ascultau pe mine terminaseră 
gimnaziul. 

Am început să mă interesez mai mult despre ce 
înseamnă acest „stand-up comedy” și am aflat că în SUA 
exista conceptul ăla de câţiva zeci de ani. Cred că vreo 
câteva săptămâni m-am uitat, pe net, doar la filmuleţe 
de genul ăsta ale comedianţilor străini. Asta se întâmpla 
în anul 2008. Apoi am plecat la facultate la Cluj și m-am 
gândit că sigur trebuiau să fie pe-acolo niște baruri în 
care se făcea umor de genul ăsta. Și, într-adevăr, am 
găsit un astfel de loc. Ba mai mult, era o trupă din Cluj, 
Comedica îi zicea, care se ocupa cu treaba asta și, spre 
norocul meu, făceau o preselecție pentru un nou 
membru. Am decis să mă duc să îmi încerc norocul și să 
văd care era treaba pe-acolo. Când am ajuns, nu mi-a 
venit să cred ce-am văzut. Erau vreo treizeci de oameni 
care, la fel ca și mine, se credeau amuzanțţi și veniseră la 
preselecție. Au fost trei probe: în prima a trebuit să 
facem un mic monolog amuzant fiecare; în a doua a 
trebuit să învăţăm o scenetă de-a trupei și s-o jucăm în 
fața lor și, la a treia, fiecare dintre noi a trebuit să vină 
cu un text propriu de stand-up comedy și să 
performeze. Toată preselecția asta s-a întins pe vreo 

două săptămâni și, la finalul lor, m-au ales pe mine ca 
nou membru al trupei. Şi e foarte amuzant lucrul ăsta, 
fiindcă ei căutau, de fapt, o fată. Putem trage o concluzie 
clară de aici: ori am fost atât de amuzant încât au trecut 
peste faptul că își doreau o colegă, ori nu sunt eu chiar 
atât de masculin. 

Și, alături de oamenii ăia, am început să văd și eu 
cum se face treaba asta cu stand-up-ul. Un an de zile nu 
am urcat pe scenă deloc, am stat doar în spate, am scris 
și rescris glume de o mie de ori, veneam la repetițiile 
lor, şi tot așa. Apoi, în sfârșit, mi-a venit şi mie rândul să 
apar în lumina reflectoarelor la un show. Colegul meu a 
urcat primul, și-a terminat numărul, apoi urma să vin 
eu și după mine încă cineva. Așa că m-a prezentat și, 
când mă pregăteam să urc, s-a luat curentul în barul 
respectiv și nu mai mergeau nici luminile, nici muzica, 
nici microfonul. Noi ne-am uitat unii la alţii și ne-am 
gândit: „Ei... cât poate să dureze o pană de curent?” Îţi 
spun eu cât poate să dureze: două ore. Publicul a fost 
foarte ok, fiindcă a rămas în bar, însă în alea două ore 
de pauză îți dai seama că n-au citit Schopenhauer, ci au 
băut. Şi uite-așa, după ce a revenit curentul, fratili tău a 
urcat pe scenă. Și nu am apucat să vorbesc nici măcar 
un minut, că unii de la o masă au început să mă huiduie. 
Dar nu la modul delicat, așa, în șoaptă. Oamenii 
intraseră în funcţia stadion și urlau din toate puterile. 
Na, ce căcat fac acum?, mă gândeam. Am încercat să-i 
fac să se oprească, dar nu am reușit. Fram super- 
emoţionat, palmele îmi erau mai ude decât femeile din 
patul lui Brad Pitt și simțeam că-mi explodau creierii. 
Mi-am terminat însă materialul, am coborât de pe scenă 

și m-am îmbătat groaznic, jurându-mi că nu o să mai fac 
stand-up niciodată. Dar uite că nu m-am ţinut de 
promisiune. Asta e partea interesantă cu creierul uman. 
Că treci printr-o experiență nasoală și, imediat după ce 
se termină, spui că e ultima oară când te pui într-o astfel 
de poziţie. lar apoi, timpul trece, începi să uiţi exact ce 
ai simţit în clipele alea, încerci să te convingi că poate 
exagerezi un pic și că nu a fost, în realitate, chiar atât de 
rău şi o mai faci o dată. Exact ca la beţie. Când te trezeșşti 
a doua zi după o noapte în care ai băut cât întreg judeţul 
Vaslui și te doare capul de abia-l ţii pe pernă, îţi vine să 
iei WC-ul în braţe și stomacul te urăște, în gândul tău se 
aude repetitiv: „Nu mai beau niciodată!” Dar după aia, 
weekendul viitor, ieşi în oraș, te vezi cu niște prieteni și 
te gândești: „Hai că beau și eu o bere, ce se poate 
întâmpla?” Și în dimineaţa următoare îţi juri din nou că 
nu mai pui gura pe alcool. 

Aşa am făcut și eu în ceea ce priveşte stand-up-ul. 
Am continuat să o fac până când s-a auzit de mine la 
București şi „Leo, Vio și Costel” m-au rugat să le deschid 
un spectacol, ca să mă vadă și ei. Am făcut treaba asta, 
le-a plăcut foarte mult de mine și mi-au spus că dacă 
doream să-mi fac o meserie din asta, cu siguranţă aș fi 
putut. Singurul lucru pe care trebuia să îl am în vedere 
era faptul că ar fi fost necesar să mă mut la București. 
Eu eram în anul II și am decis să-mi termin facultatea și 
apoi să iau o decizie în legătură cu aspectul ăsta. 

M-am întors la Suceava după ce mi-am dat licenţa și 
am hotărât să îmi iau un an să mă gândesc până mă 
apucam de masterat. Mai făceam spectacole de stand- 
up, cât puteam și eu, şi încercam să învăţ tot ce puteam 

despre treaba asta. Îmi aduc aminte că primul meu 
spectacol în alt oraş decât cel în care locuiam a fost la 
Huși. Au fost vreo doișpe oameni în public, incluzând 
barmanul și chelnerița. 

Eu, normal, trebuia să îmi iau banii din bilete, dar 
patronul de acolo a fost băiat bun și a zis că-mi dă niște 
bani de la el, fiindcă din bilete strânsese un total 
fulminant de 70 de lei. Și mi-a dat 40 de euro și am fost 
cel mai fericit om în seara aia. Dar nu era problemă, 
fiindcă eu nu mă apucasem pentru bani de treaba asta și 
nici nu îmi imaginam c-aș fi putut trăi vreodată din asta. 
Am făcut o grămadă de show-uri cu săli aproape goale, 
dar important pentru mine era să acumulez experiență 
pe scenă şi de asta încercam să fac orice spectacol mi se 
oferea. 

Problema pe care o experimentam însă era că toţi 
prietenii mei se angajaseră. Eu câștigam suficient din 
stand-up cât să am bani de cheltuială, mai ales că 
stăteam acasă, nu plăteam chirie sau mâncare. Însă ei 
nu mai puteau să iasă la bere oricând, nu mai aveau 
cum să meargă în club miercurea și toată ziua erau la 
muncă. Ce pot să-ți spun este că în perioada aia am 
văzut toate serialele și filmele care existau, fiindcă n- 
aveam ce să fac altceva toată ziua. 

Alfred mi-a făcut rost de un post la ea la serviciu și 
mi-a zis că, dacă voiam, puteam să mă angajez acolo, să 
fac masterul la Suceava și toată viaţa să lucrez în locul 
ăla, că nu mă dădea nimeni afară, decât dacă făceam sex 
cu fiica șefului, îmi xeroxam fundul sau alte chestii 
dubioase. Salariul era frumușel, aveam unde să cresc la 
job şi era totul în regulă. Problema era că trebuia să 

rămân în Suceava și chestia asta nu prea îmi plăcea. Pe 
de altă parte, managera băieților de la București mă tot 
suna şi mă întreba dacă mă hotărâsem să mă mut în 
Capitală. Eu trăgeam de timp, fiindcă era o decizie 
destul de importantă pentru mine, mai ales că nu 
cunoșteam pe nimeni acolo, nu aveam unde să stau și, 
cel mai important, trebuia s-o conving pe maică-mea să 
mă lase. Pune-te puţin în locul meu. Cum le explici 
părinţilor tăi că tu vrei să te muţi în alt oraș ca să faci o 
chestie de care ei nu au auzit niciodată și că probabil nu 
vei fi plătit pentru asta? Fiecare mamă își dorește 
pentru fiul ei să aibă un job stabil, să facă niște bănuţi, 
să-și ia o nevastă cu care să-i facă niște nepoți, și toată 
lumea să fie fericită. Am avut ceva discuţii cu ea, însă nu 
prea îi plăcea ideea. Îți dai seama că nici eu nu eram 
sigur de nici una dintre variante, fiindcă îmi era frică să 
mă duc la București, că nu aveam idee de ce aș fi găsit 
acolo. Cât despre job-ul pe care îl aveam de la ea, suna 
interesant, dar cu siguranță m-aș fi plafonat dacă 
rămâneam acolo. Şi nu îmi doream asta. 

Și câteva luni am stat așa, în stand-by, fără să am un 
plan viabil. Până într-o seară când Alfred a venit de la 
serviciu, s-a schimbat, am stat la masă și apoi m-a 
chemat pe balcon, să fumăm o țigară. 

— Să ştii că nu e bine pentru tine să stai acasă toată 
ziua, fără să faci nimic. Trebuie să faci o alegere. 

— Ştiu, mama, dar nu-i atât de uşor, i-am răspuns. 

— Andrei, de-acum ești mare. Nimic nu-i ușor în 
viață, mereu va trebui să faci alegeri. Dacă tu decizi să le 
ignori, asta nu înseamnă că ele vor dispărea și nici că se 
vor rezolva de la sine. 

— Off! Nu ştiu ce să fac! 

— Hai să vedem care sunt opţiunile: deci poţi să te 
angajezi la mine la muncă, te apuci de master la Suceava 
și le faci în paralel sau pleci la București și îți urmezi 
visul. 

— Îţi dai seama că prima variantă e mai sigură 
pentru mine. 

Dar a doua e mai tentantă. Doamne, de ce trebuie să 
fie atât de greu? De ce nu pot să le fac pe-amândouă? 

— Vrei să-ţi spun părerea mea?, m-a întrebat ea. 

— Normal. 

— Eu zic așa: dacă tu vii la mine la serviciu, postul 
ăsta poţi să-l ai toată viaţa fără vreo problemă. Dar dacă 
tu, în doi ani de zile, îţi dai seama că de fapt ai fi vrut 
altceva și decizi să pleci la București, în cazul în care nu 
îţi iese acolo, eu nu te pot reangaja la mine. Așa că 
părerea mea este să pleci la București, stai acolo șase 
luni și vezi care e treaba. Dacă iese bine, vei fi fericit. 
Dacă nu, te întorci acasă și te angajezi la serviciu la 
mine și măcar nu o să ai regrete, fiindcă vei ști că ai 
încercat. Eu nu vreau să te forțez să faci ceva ce nu te 
defineşte, iar peste zece ani să ne întrebăm amândoi 
„cum ar fi fost dacă” și să mă învinovăţești că atunci 
când a fost momentul nu te-am lăsat să iei decizia pe 
care o considerai tu corectă. 

În clipa aia am ştiut ce aveam de făcut. Mama mi-a 
dat cel mai bun sfat pe care l-am primit în toată viaţa. În 
secunda următoare, am pus mâna pe telefon, am sunat- 
o pe femeia care urma să-mi devină manager și am 
anunţat-o că veneam la București. lar din clipa asta 
încolo, știi și tu ce s-a întâmplat. 

A fost foarte greu la început. Am plecat la București 
și nu aveam unde să stau, am dormit o săptămână în 
agenția de turism a unui prieten de-al bunicului meu 
până mi-am găsit chirie, am mâncat omletă și cartofi 
prăjiţi un an de zile, nu aveam prieteni și eram într-un 
oraș imens, pe care nu îl cunoșteam. Tot ce aveam era 
un vis. Dar uneori asta e suficient. 

În patru ani de zile am devenit unul dintre cei mai 
apreciaţi comedianţi de la noi, am scris cea mai vândută 
carte din ţară, se face film despre viața mea, apar prin 
ziare și pe la televizor, am ajuns la Kiss FM, am la activ 
câteva sute de spectacole în aproape toate orașele din 
România - și toate astea, până la 27 de ani. Ce încerc să- 
ţi spun prin aceste rânduri este următorul lucru: în 
orice domeniu ai lucra, este vorba despre 10% talent și 
90% muncă. Dacă tu îţi dorești un anumit lucru, nu lăsa 
pe nimeni să-ți spună că nu ar trebui să-l faci. Dă-i 
dracu' pe ceilalți, majoritatea n-o să-ţi vrea binele și n-o 
să se bucure de succesul tău, dacă va veni. Dar ăsta e un 
lucru bun, fiindcă așa o să-ţi triezi oamenii care te 
înconjoară și vei înțelege vorba aia care spune: „Dacă nu 
ai fost alături de mine în timpul luptei, nu te aștepta să 
fii în timpul succesului”. Fă-i să te respecte, nu să te 
iubească, și ăsta e singurul sfat pe care aș putea să ţi-l 
dau. 

În al treilea an al meu de București, după ce am scris 
Suge-o, Ramona!, datorită ei m-am reîntâlnit cu 
Anemona, când am avut un spectacol la Constanţa. Fără 
să te plictisesc cu prea multe detalii pentru că știi deja 
ce și cum, ea și-a lăsat la o parte toată viaţa ei, prietenii 
de acolo, familia și orașul în care trăise aproape treizeci 

de ani şi s-a mutat în Capitală pentru mine. Eu nu 
aveam cum să mă duc la malul mării, dat fiind domeniul 
în care lucrez, așa că, după multe discuţii, liste, analize 
SWOT și chestii de genul asta, am decis împreună să 
vină ea în Capitală și ne-am mutat împreună. 

Povestea noastră de dragoste a fost minunată până 
într-o dimineaţă, când am venit acasă și am găsit 
apartamentul gol. Cu o seară înainte de asta, eu mă 
întâlnisem cu Ramona, pe care n-o mai văzusem de 
mulţi ani și, în fine, am concretizat titlul cărţii. 

Și din punctul ăsta încolo, ce-a urmat e o adevărată 
nebunie. 


P.S. - Mereu sfatul părinţilor este cel mai bun pe care 
îl poţi primi. Şi pe aceste considerente, vreau să-i 
mulțumesc mamei mele, fiindcă a știut cum să 
gestioneze o situaţie dificilă și să-l îndrume pe fiul ei să 
ia cea mai bună decizie a vieții lui. 


P.P.S. - Nu ştiu dacă-ţi dai seama, dar în toată prima 
parte nu am avut nici o scenă de sex. O fi bine, o fi rău, 
nu știu. Dar ce pot să fac e să-ți dau un sfat: pune-ţi un 
pahar de vin, ia-ţi un ulei de masaj, o cremă de mâini 
sau pregătește dușul, fiindcă vine partea a doua. 

PARTEA A II-A 


ANDREI 

CAPITOLUL 1 


Călugăriţe, drumuri proaste, inundaţii, ger, operaţie 
de apendicită, igrasie, datorii, coadă la ANAF, burţi 
păroase, profa de religie, cățeluși morţi... Te gândești la 
orice, numai să nu-ţi dai drumul. Dar tipa asta era atât 
de bună, încât am ajuns doar până la „inundaţii”. 


Dă play la piesa asta, ca să intrăm în același peisaj: 
Raving George feat. Oscar and The Wolf- You're Mine. 


Femeia și-o ardea ca un pornostar. Avea părul brunet 
și îl ţinea strâns într-o coadă. Ştiam că-mi citise cartea și 
era destul de clar că asta-i plăcuse cel mai mult la mine: 
felul în care știa că urma să o scriu, aşa că se decisese 
să-mi dea inspiraţie. A împărţit vodca dintr-o sticlă în 
două pahare și fumam împreună aceeași țigară. Am 
început să discutăm despre căcaturi care chiar nu 
contează și trăgeam de timp, să se asimileze alcoolul, ca 
să intrăm în filmul corect. Eram amândoi conştienţi că 
aveam la dispoziție doar seara aia și că nu o să ne mai 
vedem niciodată, după ce ea pleacă. Promisiunile false 
și vrăjeala nu-și aveau locul între noi în clipele alea, 
nimeni nu încerca să impresioneze pe nimeni. Eram 
doar noi doi și vorbeam cu sufletele dezbrăcate. Nici nu 
mi-am dat seama când am ajuns în camera mea cu 
draperii roșii sau când buzele mele au început să se 
plimbe ușor peste pielea ei bronzată. Nu o sărutam. 
Doar respiram asupra ei și simțeam cum i se făceau 

buburuze peste piele. Era de parcă-i cântam pasiune 
peste corpul ce se revărsa peste lenjeria neagră pe care 
o aveam pe pat. lar asta fiindcă singura lenjerie pe care 
o mai aveam era cea de pe pat. Degetele mele îi căutau 
buzele, iar în momentul în care s-au întâlnit, gura ei s-a 
încleştat asupra lor, umezindu-le. Emana o energie 
sexuală teribilă și mirosul de tutun al degetelor mele i-a 
năpădit gustul de vodcă din gură. l-am pus toată mâna 
pe faţă, iar apoi am coborât ușor spre gâtul care mă 
aştepta acolo ca o căprioară în faţa leului. Când am 
strâns-o, a gemut puternic, s-a uitat la mine și apoi a 
zâmbit obraznic, de parcă mă încuraja să mai fac o dată. 
Şi-a mușcat buza de jos și mă privea de parcă deja ne 
sincronizaserăm sufletele. Corpurile noastre încă 
aşteptau... Dar nu mai puteau. 

Avea un tatuaj pe coapsă care mă fascina. Fra 
portretul unei femei și era într-o singură culoare făcut, 
mai puțin buzele, care erau roșii. Foarte sexy arăta, 
crede-mă. Oricum, am avut mereu o slăbiciune pentru 
tipele tatuate. Fiindcă dacă o femeie suportă să lase 
niște ace să intre în pielea ei, înseamnă că nu e în relaţii 
atât de reci cu durerea. Şi, până la urmă, dacă faci sex și 
nu o tragi un pic pe fata aia de păr sau nu îi bagi măcar 
câteva degete în gură, până se îneacă un pic, de ce căcat 
o mai faci? Nu am înţeles niciodată sexul ăla banal, în 
care ne aprindem nişte lumânări, punem o melodie 
romantică pe fundal și stăm în aceeași poziţie timp de 
jumate de oră, prefăcându-ne că încă ne place unul de 
celălalt. Nu, frățiwear, nu ştiu cum o faci tu, dar eu în 
stilul ăsta mă plictisesc teribil și încep să mă gândesc la 
altceva. 

Deja gâfâiam şi-mi ieşea din plămâni tot tutunul pe 
care-l inhalasem din ţigări. Eram deasupra ei și îi 
priveam părul răvăşit de pe frunte, în timp ce 
transpiraţia de pe mine curgea pe ea. Cred că e singurul 
moment când poţi să spui că transpiraţia poate fi ceva 
sexy. În rest, ne ferim cu toţii de ea ca de dracu”, dar în 
momentele alea, dacă faci ce trebuie, chiar și ceva 
considerat nasol poate deveni sexy. Bine, mai puţin 
Ozana Barabancea. Fa nu poate deveni sexy niciodată. 

— Vreau să termini în mine, mi-a zis, și în clipa aia, 
efectiv mi-a dat șah mat. 

Haideţi să vă spun, fetelor, cum e chestia asta cu 
terminatul înăuntru. Deci tu, în momentul ăsta, ești o 
domnişoară drăguță, da? Perfect. Gândește-te că eşti în 
pat cu bărbatul visurilor tale. Totul a fost splendid până 
atunci, te-a luat cu mașina de-acasă și te-a dus la un 
restaurant scump, a râs la glumele tale, a spus lucrurile 
potrivite exact în momentele în care trebuia, iar apoi a 
plătit consumațţia. După ce v-aţi ridicat de la masă, ca un 
gentleman, s-a oferit să te conducă el acasă, iar înainte 
să cobori, te-a pupat pe obraz și ţi-a urat noapte bună. 
Însă tu voiai mai mult şi a fost minunat modul în care el 
nu a fost insistent și nu te-a presat deloc, arătându-ţi 
astfel că nu vrea doar sex de la tine, ci te place ca om. 
Aşa că l-ai poftit la tine în casă, iar acolo aţi ajuns în pat. 
El te-a sărutat fix unde îți doreai să fii atinsă, te-a 
dezbrăcat adorându-te și admi-rându-te cu fiecare 
articol vestimentar pe care îl scăpai de pe tine. Aţi 
început să faceţi se... dragoste, și a fost minunat. Te-a 
ţinut în braţe pe tot parcursul serii, nu s-a mișcat nici 
prea repede, nici prea încet, nici prea puternic, nici prea 

sensibil, a fost o combinaţie între tot ce ai visat tu 
vreodată. Te-a iubit, te-a respectat și te-a privit în ochi 
de la început până la final. Iar fix în clipa în care tu te 
apropiai de un orgasm apoteotic și deja dădeai ochii 
peste cap, el se oprește și zice: Na, de-aici fă-ţi tu cu 
mâna. Ei bine, cam așa e și pentru noi în momentul în 
care trebuie să o scoatem, fix când vrem să ne dăm 
drumul. E practic o labă mai scurtă, dar tot labă e. O 
labă cu ataș. 

Bine, acuma nu zic să rămâneţi gravide la fiecare 
partidă de sex, doar vă spuneam că pentru noi e un 
sentiment absolut minunat și că ne bucurăm foarte 
mult atunci când aflăm că luaţi anticoncepţionale. 

Mă uitam la ea și-i vedeam pasiunea cum se stingea. 
E amuzant să vezi nebunia din ochii unui om înainte să 
te aibă. Nebunia, dorinţa și pasiunea pe care le exprimă 
ochii aia însetaţi de tine și îmbătaţi de vodcă. lar 
imediat după ce se termină momentul ăla rușinos cu 
care Biserica nu e de acord, parcă intri într-o stare de 
visare şi de relaxare, pe care nimeni nu poate să ţi-o ia. 
De asta pe mine mă enervează femeile care, după ce am 
făcut sex, vor să fie ţinute în braţe imediat după sau, 
mai rău, vor să vorbim despre asta. Boss, lasă-mă puţin 
să mă bucur și eu de momentul ăsta. Fumez și eu o 
ţigară, mă uit câteva minute în tavan și îmi golesc 
creierul de o serie de amintiri ca să le fac loc ăstora din 
seara asta. Plus că ești și transpirată, ţi-a curs machiajul 
peste tot, mie-mi pompează venele de pe tâmple, curg 
apele pe mine ca pe Dunăre... Serios, ai răbdare câteva 
minute, că te iau după aia în braţe şi-ţi spun noapte 
bună. 

Tipa s-a întors cu spatele spre mine şi a tras pătura 
peste ea. „Aoleo, să vezi că vrea să rămână aici”, mi-am 
zis. Iar asta pentru mine era o problemă. Nu îmi plăcea 
să rămân la cineva după ce am făcut sex și, cu atât mai 
mult, uram să rămână cineva la mine. Nu mă înţelege 
greşit, sunt sigur că ești o tipă grozavă, fiindcă de asta 
mi-a și plăcut de tine. Dar vezi tu, noaptea am băut, am 
mâncat banane și am făcut tot felul de chestii dintr- 
astea, deci e clar că ne plăcem. Dar dimineaţa, când 
suntem treji şi mahmuri, e foarte dubios pentru toată 
lumea prezentă. Eu nu-s cel mai frumos bărbat nici când 
sunt aranjat, așa că îți dai seama cum arăt dimineaţa. S- 
ar putea să ai regrete când te trezești, și e păcat să 
umbrești o amintire frumoasă cu întrebări precum: 
„Doamne, Dumnezeule, ce-am făcut? Oare cât am putut 
să beau aseară?” și „De ce doarme cu capul pe noptieră 
băiatul ăsta?” Fiindcă m-ai împins tu toată noaptea, de- 
aia. Dar la celelalte două, nu cred că vrei să afli nici tu și, 
sincer, nici eu răspunsul. Așa că nu mai bine chemăm 
noi un taxi și mergi la tine acăsucă și te afunzi în perna 
ta preferată, adormind cu zâmbetul pe buze? Bine, mai 
era și alt motiv pentru care nu voiam să rămână la mine. 
N-am putut s-o las pe alta să doarmă pe locul Anemonei. 
Ala era patul nostru şi încă mirosea a ea. Nu voiam pe 
altcineva acolo, atunci când soarele răsare. Na, bine, am 
recunoscut. Nu mai țipa la mine! Huo! 

Aveam o problemă foarte mare în clipa aia, şi anume 
trebuia să îi spun fetei ăleia, într-un mod elegant și 
delicat, să plece acasă. 

— Hei!, am zis timid. 

N-a răspuns. Am pus o mână pe ea şi am început s-o 
strâng ușor. 

— Heiii!, încercam să tip la ea într-un mod drăguţ. 

Nu voiam nici să par isteric, dar cumva mi-ar fi 
plăcut să priceapă c-ar cam fi trebuit să se trezească. 

— Mmm..., a zis - mă rog, a mieunat - și s-a întors cu 
fața la mine. 

M-a luat în braţe. Grozav, fix de asta aveam nevoie. 
Acum, fata asta credea că eu am izbucnit în romantism. 

— Dar ce faci, adormi?, am întrebat-o, în timp ce o 
zgâlțâiam ușor. Nu adormi! 

— Nu adorm, a murmurat. Îmi odihnesc un pic ochii. 

Aveam în faţă o decizie destul de complicată. N-aș fi 
vrut să pară c-o trimit acasă și că sunt eu naşpa, dar nu 
ştiam nici un mod simpatic în care aș fi putut s-o fac pe 
ea să plece fără să se oftice. Așa c-am început să îmi 
evaluez opțiunile. Uram să fac asta, dar trebuia să mă 
gândesc la lucrurile pe care le învățasem de la 
Anemona. Întrebarea era cum fac eu o fată de care îmi 
place să plece acasă la ora patru dimineaţa, fără să mă 
urască toată viața ei? Fiindcă asta e chestia. Și, dacă 
umbli cu o fată fără să vrei ceva serios de la ea, nu te 
purta naşpa cu ea. N-o face să te urască și să-și piardă 
încrederea în rasa masculină doar pentru că nu-ţi 
dorești tu o relaţie cu ea. Și-ţi spun și de ce: în primul 
rând, ca să nu fii muist. lar în al doilea, gândește-te că 
fata aia are prietene. Ce știm noi că le place fetelor să 
facă? Exact, să bârfească. Așa că dacă tu te porți aiurea 
cu o fată, aia îi va povesti prietenei ei ce de căcat eşti tu. 
Care la rândul ei poate mai povesteşte la una sau două 
tipe. Şi astfel ajungi în punctul în care o să-ți placă și ție 

la un moment dat de cineva. Şi, când domnișoara de 
care te-ai îndrăgostit tu și căreia ai vrea să-i inseminezi 
pântecul, pentru a-ţi duce numele mai departe, o să se 
intereseze despre tine, ghici ce-o s-audă de la alte fete? 
Că ești un căcat cu ochi. Și astfel o să mori fără 
moștenitori, fiindcă fata visurilor tale n-o să vrea să iasă 
cu tine nici măcar la un suc. 

Însă mi-a venit în momentul ăla o idee genială, care 
știam că o va face să plece instantaneu de la mine și, 
mult mai important, să nici nu mă urască. M-am uitat 
către ea, m-am ridicat într-un cot și i-am zis: 

— Carmen! Trebuie să-ți spun ceva! 

— Mmm... nu vrei să-mi spui mâine, mai bine? 

— Nu, i-am zis. Trebuie s-o fac acum. Te trezești un 
pic, te rog? 

A ridicat privirea și s-a uitat la mine pe jumătate 
adormită. 

— Ce s-a-ntâmplat? 

— Ok, fii atentă. Știu că nu ne cunoaștem de multă 
vreme și eu chiar cred că ești o fată absolut minunată... 

— Dar? 

— Dar ce? 

— Mereu urmează un „dar”, mi-a spus. 

— Ai dreptate. Urmează un „dar”, însă nu cred că e 
neapărat ceva rău. 

— Ok, te-ascult, mi-a zis ea, devenind serioasă. 

— Aşa... deci... ce voiam să îţi spun este că deşi nu ne 
știm de atât de multă vreme, trebuie să-ţi mărturisesc 
ceva. Carmen..., i-am spus şi i-am luat mâna în palma 
mea. 

— Andrei?! 

— Carmen, cred că te iubesc! 

— Poftim?! 

— Da, gata, am spus-o. Te iubesc! 

— Aă... Mulţumesc... cred, a răspuns ea, bâlbâindu-se 
vizibil. 

— Vai ce mă bucur că mi-am luat asta de pe suflet. 
Acum pot și eu să dorm liniștit. Hai, vino la mine-n brațe 
și hai să ne punem la somn, i-am zis. 

— Aă.. Da. Ştii, tocmai mi-am amintit că mâine 
trebuie să fiu undeva de dimineaţă și cred că mai bine 
plec acasă. 

— Fi, fii serioasă! Cum să pleci acasă? Rămâi aici în 
seara asta. 

— Mă bucur că vrei asta, dar cred că mi-e mai ușor 
aşa, mi-a spus, în timp ce îşi căuta hainele prin pat. Plus 
că nici nu am trusa de machiaj la mine, trebuie să mă 
schimb și eu de hainele astea... Stai liniștit, că ne vedem 
noi mâine. 

— Hmm... nu ştiu dacă pot mâine. 

— Aa, nu e problemă. O lăsăm pe săptămâna viitoare 
sau vedem noi. Vorbim la telefon. 

Deja era îmbrăcată și s-a dus în baie. 

— Poţi să-mi chemi și mie un taxi, te rog), a strigat 
de acolo. 

Am luat telefonul și am făcut ce mi-a cerut 
domnișoara. Cum era aia? Dorinţa ta e poruncă pentru 
mine. 

— Vine în patru minute, i-am zis. E ok? 

— Daaa! E super, mulțumesc! 

M-am ridicat și eu din pat, m-am dus pe hol și o 
priveam cum se încălța. Avea privirea confuză și cred c- 

au fost cele mai ciudate patru minute din viaţa ei. Se 
uita la mine și, efectiv, nu știa ce să îmi spună. 

— Îmi descui, te rog, ușa? 

— Sigur că da, i-am răspuns. 

A ieşit din casă, a chemat liftul și a plecat ca din 
puşcă. Eu m-am întors la mine în cameră, mi-am 
desfăcut o bere și mi-am aprins o ţigară. Zâmbeam, dar 
eram obosit. În seara aia abia mă întorsesem de la 
Constanţa, fiindcă fusesem să o caut pe Anemona. Din 
nou. Ştiu că pare ciudat, dar am stat acolo câteva zile și 
m-am dus prin locurile în care obișnuiam să mergem 
împreună, în speranţa că poate apărea. Nu puteam să 
accept c-o pierdusem. 


PS. - Carmen nu mi-a mai scris niciodată să ne 
întâlnim, dar nici nu m-a urât. Am mai vorbit pe 
Facebook, ne-am mai văzut întâmplător prin oraș, dar 
nu am mai vorbit despre ce s-a întâmplat în seara aia. 
Pot spune însă că am rămas în relaţii bune și chiar m-a 
ajutat mai târziu să mă combin cu o prietenă de-a ei. 
Dar asta e altă poveste. Ce trebuie tu să înţelegi din ce 
am scris eu mai sus este că femeile, oricât de mult și-ar 
dori dragoste și stabilitate, nu vor să simtă că te-au 
cucerit atât de repede. Orice fată are nevoie de povestea 
ei de dragoste, iar la asta se ajunge în timp, nu se arată 
din prima săptămână. Așa că, dacă vreodată vrei să te 
evite o fată, spune-i că te-ai îndrăgostit de ea înainte să 
decideţi că sunteţi într-o relaţie. 


P.P.S. - Dat fiind că multe persoane care mi-au citit 
povestea au impresia că mă cunosc şi că știu exact cum 

sunt eu ca om, le-am rugat pe fetele despre care știam 
că voi scrie în volumul II să pună pe hârtie câteva 
rânduri despre mine și, la finalul capitolelor în care 
vorbesc despre ele, o să pun și ce au scris ele. Așadar, ce 
urmează să citeşti e scris de Carmen: 

Am observat că tot mai multe tinere din secolul 
vitezei, aşa cum îmi place mie să-i spun, sunt efectiv 
„drogate” de celebritate. Habar n-au cu ce se mănâncă, 
însă vor celebritate, frate. Cât mai multă... că are balta 
pește! 

Dacă dai bine pe sticlă, nu scapi neasaltat de o droaie 
de femei. Blonde, brunete, roșcate, tunse bob, cu breton 
sau fără... sunt toate pe tine! Partea proastă e că unele 
chiar sunt nasoale. Și când spun nasoale... Z mean it! 

Andrei părea de departe genul ăsta de „băiat de TeVe 
„„ Mai ales după ce a scos primul volum din Suge-o, 
Ramona! 

Recunosc, nu-i citisem cartea. Simțeam că era mult 
mai mult decât o simplă carte. Simţeam că este genul de 
bărbat cu mai mult de doi neuroni. Și nu mă refer doar la 
partea sexuală... Pentru că nu, nu e deloc un romantic! E 
mai mult de atât. 

Curiozitatea m-a împins să îi scriu într-o seară, cu 
riscul de a fi băgată în aceeași oală cu restul fetelor care 
dau send pe Facebook fără ca măcar să gândească 
înainte. 

Nu mare mi-a fost mirarea când am primit răspuns la 
mesajul meu destul de repejor, și unul foarte afirmativ. 
După două zile de vorbit, l-am convins (nu-mi dau seama 
cum) să vină la mine. Aici sunt eu modestă, știu. :) 

Nu o să intru în detalii despre cum a fost sexul cu el. 
Nu despre asta vreau să scriu. Și parcă nu i-aș face nici 
reclamă, pentru că este încă la stadiul în care își alege 
bine (sper) partidele. 

Îl cam excită inteligența. Rău (aviz amatoarelor). 

Am reușit să avem discuţii destul de frumoase, zic eu, 
însă ce mi-a plăcut cel mai mult la el a fost sinceritatea 
debordantă. Realmente debordantă. Nu este deloc ceea 
ce pare când se aude la matinal, nici în show-urile lui de 
stand-up, nici ce impresie mai au unii. 

In esență, este om. Un om care a trecut prin mai multe 
etape, puțin sau mai mult nefericite să spunem, dar din 
care a învăţat. Și se vede. 

Acuma, fetelor, pentru faptul că nu este el romantic, 
chiar aveţi cum să spuneți „Suge-o, Andrei!” Dar cred că 
ține foarte mult de... voi. 

Cu drag, 
C. 

CAPITOLUL 2 


După ce a plecat Anemona a fost oribil. În primul 
rând fiindcă nu ştiam ce se-ntâmplase. Adică, bine, era 
destul de clar că-i spusese Ramona ce făcusem și că ea 
nu putuse să-mi ierte același lucru pentru a doua oară. 
Mai ales în condiţiile în care deja locuiam împreună, 
deci eram într-o relaţie oficială. 

Am încercat să dau de ea în fiecare zi. O strigam în 
somn, o sunam, îi scriam SMS-uri și mesaje pe 
Facebook, pana mea, dac-aș fi putut, i-aș fi trimis și 
mesaje telepatice sau porumbei voiajori. Însă nimic nu 
mergea. Nu voia să mai audă de mine. Ca să fiu sincer, și 
dacă mi-ar fi răspuns, nu-mi dau seama ce-aș fi putut 
să-i zic. Am realizat că eu nu-mi doream să vorbească 
neapărat cu mine, că nu e ca și cum aveam o explicaţie 
plauzibilă şi onestă, care să ne facă pe amândoi să 
râdem de situaţia prin care treceam, să ne sărutăm şi să 
trecem mai departe ca şi cum nimic nu s-ar fi întâmplat. 
Ştii că, atunci când suferim sau am făcut ceva nasol, 
suntem destul de imbecili. Noi spunem că ne dorim să 
fim iertaţi, dar ce e iertarea, până la urmă? Nu cumva 
iertarea e cel mai egoist lucru din lume? Că noi, când 
spunem „iartă-mă”, în traducere liberă spunem: „Aș 
vrea să ne prefacem că ce-am făcut eu nu s-a întâmplat 
niciodată și să ne iubim din nou ca la început. Aș vrea să 
nu mai conteze pentru tine că ţi-am luat inima și m-am 
căcat pe ea, așa că, hai, termină cu prostiile și fă-mi un 
masaj la picioare”. 


136 


Am avut o stare proastă multă vreme. Știi cum după 
o despărţire ai impresia că nu vei mai găsi pe nimeni 
care să-ți suporte toate căcaturile și că nu se va mai uita 
nimeni niciodată la tine? Și ai impresia că ești cel mai 
urât, cel mai prost și că trebuie neapărat să te apuci să- 
ți cumperi pisici, pentru că sigur o să mori singur? Ei 
bine, așa mă simțeam eu. Pentru că şi chestia asta cu 
despărţirea e foarte interesantă. De multe ori rămâi cu 
cineva doar pentru că ţi-e frică. Ți-e frică să o iei de la 
început, să faci încă o dată toate chestiile alea pe care le- 
ai făcut de atâtea ori: du-o la suc, povesteşte-i despre 
tine, ascult-o când vorbeşte, prefă-te că te interesează 
ce zice, suge-ți burta, comandă-ţi salată când ieşiţi în 
oraș și multe altele. Pe când, atunci când ești cu cineva 
de mai multă vreme, nu mai e cazul de toate astea, ba 
mai mult, vă bateţi de la sosul de usturoi. 

Dar îmi era atât de dor de ea. Doamne, cât de dor îmi 
era... 


Dă play la piesa asta cât citești, ca să vii în filmul meu 
de atunci, Ruby feat. Dorian Popa - Bună, ce mai zici. 


Nu știu dacă am simţit o durere mai mare vreodată 
în viața mea. Era ca și cum cineva îmi scotea măseaua 
de minte fără anestezie, în timp ce îmi făcea circumcizie 
și mă epila inghinal cu ceară. Aș fi dat orice să pot să-i 
mai aud glasul o singură dată, să o simt cum mă 
mângâie pe spate, între umeri, cum mă trage la pieptul 
ei și mă strânge acolo până când deveneam unul singur. 
Eram învins... Cam ca Dinamo în... practic orice meci cu 
Steaua. 

Tu înţelegi cum e să stai în pat şi să faci un mini- 
infarct de fiecare dată când îţi sună telefonul? Ştiam că 
plânge, puteam să simt asta. Dar nu voia să mă audă. Nu 
voia să știe de mine. Dar puteam s-o învinuiesc? Am 
sunat-o de atât de multe ori încât, la un moment dat, nu 
m-aș fi mirat să mă sune ăia de la Orange, să-mi spună: 
„Ho, coaie, că nu-ţi răspunde, termin-o” 

Ştii care era cea mai nasoală parte? Că știam că 
meritam tot ce venea spre mine şi, în clipa aia, cum te 
mai justifici? Ştiam că era vina mea. Ce-ţi mai spui tu ţie, 
ca să nu te mai simţi atât de aiurea? Gândeşte-te ce era 
în sufletul maică-mii când mă suna în fiecare zi și mă 
întreba ce am, ce-i cu mine. Au fost unele dintre cele 
mai dificile minciuni pe care a trebuit să le spun 
vreodată. Mereu mă întreba dacă sunt răcit. Pentru că 
aşa îmi suna vocea: răgușită şi întreruptă. lar eu 
încercam să o duc cu vorba, să o păcălesc și să-i spun că 
totul era bine. Ce altceva să fac? Ce era să-i spun? „Nu, 
mamă, nu sunt bine. Am pier-dut-o pentru că sunt un 
prost.” 

Ca o paranteză... boss, ştiu că e gay ce zic eu aici, dar 
aşa era situaţia. Și nu îmi e ușor să scriu rândurile astea. 
Nu-mi face plăcere să îmi aduc aminte de chestiile astea, 
crede-mă. 

Stăteam închis în lumea mea și în fiecare seară... ce în 
fiecare seară, hai să fiu gay până la capăt, dacă tot am 
început: în fiecare minut îmi aminteam de aceeaşi zi 
frumoasă când eram la Mamaia și mă holbam ca un 
imbecil la o fată cu zâmbet frumos şi cu părul blond. 

Aveam impresia că toată lumea știa ce făcusem și că 
toţi se uitau urât la mine și mă judecau. Dar la mine cine 

se mai gândea? Ce era în sufletul meu cine știa? Mă 
simțeam ca Papp în meciul cu Partizan, doar că eu 
greşisem la patru goluri în finala Champions League, nu 
în preliminarii. 

Alin, săracul, după ce a făcut mișto de mine o vreme 
și din „pizdo” nu m-a scos, la un moment dat și-a dat 
seama că nu e de glumă. A aruncat alcool pe gâtul meu 
mai mult decât s-a băut luna asta în Vaslui. Ok, asta e 
imposibil. Mai mult decât s-a băut în ultima oră în 
Vaslui. Dar cred că și pentru el era o imagine destul de 
macabră să vadă un vlăjgan de 1,95 m, la bustul gol, 
plângând în cadă. Și el merge în fiecare vară în Vamă, 
crede-mă, a văzut multe lucruri, dar nu cred că l-a șocat 
ceva mai tare decât atunci când m-a găsit în faţa 
blocului cu capul în braţele administratoarei blocului, 
cântându-i Oriunde ai fi. Și administratoarea avea vreo 
72 de ani. Ajunsesem rău de tot. Tot ce mi-aş mai fi 
dorit era doar o secundă de ea... Am alunecat pe o fâșie 
de dragoste și mi-am rupt gâtul. Se pare că iubirea 
noastră s-a sinucis. 

În fiecare zi mă gândeam însă la vorbele ei. Îmi suna 
mereu în creier felul în care îmi spunea: „Dacă o 
poveste nu s-a terminat cu bine, înseamnă că nu s-a 
terminat cu adevărat”. Mi-am agăţat mult speranţele de 
aceste vorbe, pentru că ele erau tot ce mai aveam. 

P.S. - Suge-o, Andrei! Atât. 

P.P.S. - După câteva luni în care nu am atins nici o 
femeie, fiindcă mi se părea cumva, în capul meu, că o 
înşelam pe Anemona, administratoarea aia de 72 de ani 
parcă nu arăta chiar aşa rău. Adică, după vreo câteva 
pahare de vodcă, probabil n-aș fi zis nu. 

CAPITOLUL 3 


Fără doar şi poate, asta a fost perioada cea mai grea 
din viaţa mea. Culmea, pe plan profesional, îmi mergea 
minunat, dar la capitolul liniștea sufletului meu, era 
horror. De multe ori, tind să cred că nu le poţi avea pe 
amândouă în același timp: când îţi merge bine în 
profesie, te concentrezi acolo și n-ai timp să te implici în 
chestii romantice. lar când n-ai mare lucru de făcut la 
muncă și n-ai responsabilități prea mari, ai timp să-ţi 
cauţi sufletul-pereche și să investeşti într-o relaţie așa 
cum trebuie. 

Mă simţeam oribil în fiecare zi, aveam o stare de 
nervozitate în fiecare clipă și voiam să dau cu pumnii în 
pereți. Și în capul meu. Şi în capul Ramonei. Dar ce s-ar 
fi schimbat? 


Dă play la piesa asta, ca să înţelegi mai bine cum mă 
simțeam în clipele alea: Sonny Flame - În sufletul gol. 


Nu mai controlam nimic, efectiv trăiam doar ca să nu 
mor. Mă robotizasem. Mergeam la radio și la spectacole, 
îmi făceam treaba și trebuia să par super-vesel și fericit, 
ca să-i fac să râdă pe cei care mă ascultau, dar eu eram 
mort pe dinăuntru. Cel mai nasol era că nu puteam să 
dorm și mă culcam pe la 3-4 în fiecare noapte, iar 
dimineaţa la 6 eram în picioare. Și nu voiam să dorm 
pentru că ştiam că o voi visa. Și știi care era partea cea 
mai nasoală? Că o visam de fiecare dată când închideam 
ochii, era în braţele mele şi totul era perfect, dar dintr- 

odată mă trezeam și eram singur în pat. Și era frig și îmi 
venea să mă dau cu capul de noptieră. 

De multe ori luăm decizii proaste în viață și ne 
trezim, la un moment dat, că nu știm cum să procedăm 
mai departe. Mereu aveam o stare de parc-aș fi avut 
BAC-ul a doua zi. Niciodată nu stăteam bine în pat, nici 
un fel de mâncare nu mai era la fel de gustos și nu mai 
aveam răbdare să fac nimic: nu puteam să mă uit la un 
film, să ies în oraș ori să stau de vorbă cu un prieten, 
fără să o pomenesc pe Anemona. Mă simțeam incomplet 
și nu știam ce să mai fac să-mi treacă. Sincer vorbind, 
cred că asta a fost pentru prima dată în viaţa mea când 
simțeam că nimic nu mai avea sens, că nimic nu mă mai 
putea face să simt ceva, în afară de suferință și 
dezamăgire. În fiecare weekend, beam. Fie c-o făceam 
acasă, fie că ieșeam în oraș şi plecam ultimul din bar, 
rezultatul era același. Ajunsesem tipul ăla pe care 
barmanii se bucurau să-l vadă, fiindcă știau că va 
consuma mult; și totuși se uitau cu milă și le părea rău 
de el. Dar nu îmi mai păsa de mult de asta, tot ce conta 
pentru mine era să îmi îmbib creierul în alcool și să-mi 
amintesc de toate lucrurile frumoase pe care le trăisem 
cu Anemona. Cum am plecat eu la mare cu ai mei și m- 
am holbat la ea, în recepţie, douăzeci de minute. Cum 
mă ruga să-i cânt manele pe messenger înainte să se 
pună la somn. Cum a venit la Suceava și a stat de vorbă 
cu maică-mea în timp ce pregăteau împreună prânzul. 

Mereu aveam în minte o imagine cu ea zâmbind și 
întorcându-şi capul într-o parte. Nu ştiu cum să ţi-o 
descriu, dar asta era amintirea ei cea mai vie. A fost un 
moment între noi când a zâmbit și părea să nu aibă nici 

o grijă pe lume şi că totul era perfect. Poate nu era totul 
perfect, dar când îmi zâmbea ea, mie mi se lumina 
sufletul și nimic altceva nu mai conta în afară de noi doi. 
Cum am putut, oare, să fiu atât de prost? Nu puteam să 
iau un taxi în seara aia? Nu puteam să nu ies și să stau 
acasă cu Anemona și să facem bruschete, pe care apoi să 
le mâncăm și să ne spunem unul altuia că ne miroase 
gura a usturoi? De fiecare dată ne gândim: oare cum am 
fi putut să procedăm altfel într-o anumită situaţie? Şi 
încercăm să ne găsim scuze şi ne dorim să ne vină ideea 
unei soluții miraculoase, care să rezolve problema 
instant. Dar ideea asta nu vine niciodată, pentru că nu 
mai ai ce face și, oricât de mult nu vrei să recunoști 
uneori, e prea târziu. 

Nu suportam să mă uit în oglindă, nu voiam să-mi 
aud numele, efectiv mă uram. Gândeșşte-te cât de naşpa 
e să trebuiască să trăieşti zilnic cu o persoană pe care o 
deteşti, mai ales când persoana în cauză ești chiar tu. 
Dacă mă duceam noaptea la toaletă, nu aprindeam 
lumina, fiindcă nu voiam să mă văd și sigur mi-aș fi dat 
un pumn în meclă. Și nu voiam asta. Nu de alta, dar nu 
aveam nevoie și de şapte ani de ghinion, pentru că am 
spart oglinda. 

Și câteva luni tot aşa am dus-o. Niciodată nu știam în 
ce zi a săptămânii eram, ce să fac să treacă timpul mai 
repede și, mai ales, ce mai făcea Anemona. După 
momentele în care îmi doream să nu mai exist și mă- 
nvinovăţeam pentru tot ce se întâmplase, a venit o 
perioadă în care am început să am ceva cu ea. Mă 
enerva să cred că era fericită și că-i era bine în timp ce 
eu treceam prin chinurile iadului ca s-o uit. Dar trebuia 

s-o uit, nu puteam să mai continui aşa. Singura 
necunoscută era cum fac să nu mă mai gândesc la ea. 
Aşa că am început să fac multe dușuri în fiecare zi. 
Cumva, simţeam că îmi spălam vina. Cred că nu am fost 
niciodată atât de curat, aşa cum am fost pe vremea aia. 
Și gândește-te că eu sunt moldovean, deci-chiar era 
ceva ieșit din comun ce făceam eu. Am început să-mi 
pun spectacole prin ţară, să mai vorbesc cu alte fete, îmi 
făcusem chiar și cont de Tinder, deși știam că nici una 
dintre ele n-ar mai fi fost ca Anemona, dar trebuia să ies 
din pasa asta. 

Fără să-mi dau seama, au trecut câteva luni de când 
ea plecase și eu nu voiam nicicum să accept asta. 
Cumva, speram că la un moment dat voi auzi cheile cum 
intră în yală, uşa se va deschide, iar ea va apărea în 
sufragerie. Cred că bărbaţii suferă mai tare decât 
femeile. Adică, da, femeile sunt mai sensibile și pun 
suflet într-o relaţie foarte repede, iar dacă se întâmplă 
ceva nasol, ele plâng, suspină, mănâncă îngheţată, stau 
cu prietenele și ajung la concluzia că „ăla era un bou”, 
dar, după toate astea, trec peste și sunt bine. Pe când un 
bărbat ajunge mai greu în punctul ăla în care să se 
implice și să iubească, dar, dacă ajunge să o facă și 
intervine o despărțire, s-a dus dracului viaţa lui. Clar, 
femeile sunt mai puternice decât bărbaţii. Drept 
dovadă, atunci când vine vorba de o răceală, ele merg la 
serviciu sau la școală, gătesc, se machiază, se aranjează, 
zâmbesc și îşi fac părul cu placa. Noi, dacă răcim, zici că 
suntem pe moarte. Stăm numai în pat și ne plângem 
încontinuu de orice. Aşa eram şi eu. Dar toate astea 
aveau să se schimbe curând. 

P.S. - În fond, mustrările de conştiinţă sunt cele care 
îti ucid spiritul încet, dar sigur. Nu tristeţea, nici 
suferinţa, ci faptul că știi că, dacă ai fi procedat altfel 
într-o singură secundă, totul ar fi fost diferit. 


P.P.S. - Cu oricine vorbeam, indiferent de subiect, 
găseam eu o metodă să aduc vorba despre Anemona și 
despre cum sufeream eu și nu îmi găseam liniștea. 
Practic, mi-am scos din sărite toţi prietenii. Nu ştiu dacă 
îți dai seama, dar tindem să ne plângem foarte tare în 
situaţiile de genul ăsta. Ce vreau să spun este că, dacă ai 
trecut printr-o despărţire și prietenii tăi încă vor să iasă 
cu tine, ar trebui să le fii recunoscător. 

CAPITOLUL 4 


Când ai o problemă, oamenii din jurul tău se împart 
în două categorii: 

1.cei care te ascultă și îți dau un sfat util, bazat pe 
ceea ce le povestești tu; 

2.cei care îţi spun: „Stai liniștit, totul va fi bine”. 

Cu alte cuvinte, ei îţi transmit că nu vor să le mai 
vorbeşti despre asta, probabil n-au auzit nici un cuvânt 
din ce le-ai spus şi închid discuţia prin replica asta. „Stai 
liniștit, totul va fi bine” înseamnă, de fapt, „n-am chef să 
continui această conversaţie, așa c-o să spun ceva, ca să 
taci dracului din gură”. 

Ei bine, eu nu mai aveam nici din ăia, nici din ăilalți. 
Cât să mă tot cheme la sucuri și prin oraș și eu să-i 
refuz? S-au săturat și ei. Așa că stăteam în casă toată 
ziua și trăiam din amintiri. 

Într-o zi, însă, un apel m-a trezit din somn. În mod 
normal, îmi dau telefonul pe silențios când mă pun la 
somn, dar în noaptea aia uitasem să o fac. Știu că în 
primul volum, când sufeream, îmi înecam amarul în 
Cola și Dota. Dar nu mai aveam 17 ani, nu puteam să 
mai fac asta. Acum mi-l înecam în Cola și FIFA, ca un 
bărbat adevărat. Partea proastă, la treaba asta, era că 
mă îngrășasem. Partea bună era că am luat Champions 
League cu o echipă din liga a 3-a engleză. Era sâmbătă 
dimineaţă, dormisem trei ore și telefonul îmi suna 
încontinuu, iar eu nu aveam curaj să răspund. Se auzea 
melodia Oriunde ai fi, ăsta era ringtone-ul pentru atunci 
când mă suna ea. Prima oară, am crezut că visez. Dar, 

dacă visam, de ce căcat aș fi visat O-Zone? Nu puteam să 
visez şi eu măcar o Nicki Minaj? Dar nu. Nu visam. Mi s- 
a ridicat părul pe mâini, inima îmi tremura și nu-mi 
dădeam seama cum să reacționez. La capătul celălalt al 
telefonului era chiar ea. Era Anemona. Creierul îmi 
spunea: „Hai, bre, răspunde odată, că o să închidă şi n-o 
să-i mai auzi vocea. Indiferent ce-ţi va spune, nu are 
cum să fie mai rău decât să nu te bucuri de vocea ei încă 
o dată”. Mi-am făcut mii de scenarii în câteva secunde... 
Îmi doream să-mi spună că mă iertase, că-i era dor de 
mine, să-mi spună că nu mă uitase și că nu putea trăi 
fără mine. 

Am apăsat butonul verde. Și am dus telefonul la 
ureche. Am deschis gura mai timid ca un virgin la prima 
întâlnire cu fata visurilor lui. Adică gen mai timid decât 
mine la prima întâlnire cu Ramona. 


Dă play la piesa asta, înainte să citesti: Randi - Calc pe 
suflete. 


— Alo?,zic eu. 

— Anemona? Iubire? 

Se auzea cum respiră. 

— Spune ceva, baby. Vorbește cu mine. Te rog! 

— Offffl Anemona! Te rog din tot sufletul meu, m-am 
chinuit câteva luni să dau de tine, să te văd, să te-aud, să 
te simt, să te sun... Te implor! Spune-mi ceva. 

— Andrei?, mi-a spus cu vocea tremurândă. 

— Da... Andrei. Eu sunt, Andrei. Ce faci? Ce mai faci?, 
am întrebat-o. 

— Bine, ce să fac... am vrut să te-aud. A trecut atât de 
mult timp, mi-a răspuns. 

— Aşa ẹ, a trecut, dar nu contează asta. Vorbește cu 
mine... 

— Nici nu știu ce să-ţi spun... 

Inima mi-a luat-o la goană și a început să bată mai 
tare în pieptul meu decât bat jandarmii în protestatari. 
Nu puteam să cred că-i auzeam din nou vocea, așa cum 
se-ntâmplase de atâtea ori în visele mele. 

— Spune-mi ce vrei tu, doar vorbește-mi, i-am zis. 

— Off... nu credeam c-o să-mi fie chiar atât de greu. 

— Nu are de ce să îți fie. Sunt eu... Andrei. Andrei al 
tău. 

Regretele mă copleșeau și mai tare în clipele-alea, 
când îmi aminteam cum se terminaseră lucrurile între 
noi. Mă simţeam ca atunci când vii beat acasă și îi 
mănânci mâncarea colegului tău de apartament. Chiar 
dacă dai vina pe altcineva, tot te simţi vinovat atunci 
când vorbeşti cu el. 

— Andrei, voiam să-ţi spun că îmi pare rău. 

— Nuu! Nu spune asta. Mie îmi pare rău și am simţit 
asta în fiecare zi care a trecut de când ai plecat. 

— Fi... tu nu ai nici o vină, mi-a zis. Nu ai avut de ales. 

— Ba da, Anemona, mereu ai de ales. lar eu am făcut 
alegerea greșită, dar îţi promit că nu se va mai întâmpla 
niciodată așa ceva. Am nevoie să mă ierţi și să vii înapoi. 

— Andrei, nu am cum să fac asta. Am luat-o pe 
drumul ăsta o dată și nu a mers, nu o să o mai fac șia 
doua oară. 

— Cum nu a mers? Ne era atât de bine împreună. 
Serios, viaţa mea a fost un calvar de când ai plecat, mai 
ales că știu că e doar vina mea. 

— Nu mai spune asta, serios. Chiar nu a fost vina ta. 
Imaginează-ţi cât de greu mi-a fost mie să mă mut din 
oraşul în care am trăit toată viaţa în alt oraș, unde nu 
aveam nici un prieten, nici o cunoștință, nici job, nici 
nimic. Am crezut că pot face asta, am crezut că iubirea e 
suficientă, dar n-a fost așa. Dumnezeu știe că am 
încercat și, chiar dacă nu eram fericită acolo, mereu mi- 
am zis că tu nu meriţi să mă despart de tine doar fiindcă 
nu am reușit eu să mă acomodez în București. 

Nu prea înţelegeam ce se întâmplă, dar nu voiam să 
pun întrebări prea multe. Îmi doream doar s-o aud şi 
mă bucuram de chestia asta. Însă, în cele ce urmează, o 
să fii martor la momentul în care probabil am fost cel 
mai prost om de pe planetă. Eu am pretenţia de la mine 
că sunt un tip oarecum inteligent, dar mai departe am 
fost efectiv de-a dreptul retardat. O să te prinzi tu, când 
o să fie cazul. Ţine-te bine. 

— Baby, despre ce vorbeșşti?, am întrebat-o. 

— Ştiam că, dacă o să stau de vorbă cu tine, o să mă 
convingi să rămân. Dar nu puteam, Andrei. Trebuie să 
mă crezi. 

A început să plângă. Și eu simţeam același lucru, dar 
măcar unul dintre noi trebuia să fie bărbat. Adică eu. 

— Eram fericită cu tine, nu spun că nu. Dar uram 
aglomeraţia din București, uram faptul că nu ştiam 
deloc orașul, nu aveam nici o prietenă acolo, stăteam 
toată ziua în casă şi îmi părea rău pentru job-ul pe care- 
l lăsasem la Constanţa. M-am prefăcut mult timp pentru 

tine, în speranţa că o să treacă toate astea și se va pune 
și viața mea pe picioare, dar nu a fost așa. Nu mai 
puteam să mă păcălesc singură. Într-o zi m-a sunat fosta 
mea șefă și mi-a propus să mă întorc la cabinetul ei de 
avocatură. l-am spus că nu am cum, fiindcă nu mai 
locuiesc în Constanţa. Și ea mi-a zis că ar vrea să fim 
parteneri, nu să lucrez pentru ea. Şi oricât de mult am 
încercat să pozez într-o fată care nu îşi doreşte o carieră 
și oricât de mândră aș fi fost de ceea ce faci tu, nu am 
reușit. Şi pentru asta îmi pare enorm de rău, dar nu 
puteam să fiu cineva în care nu mă regăseam. 

Eram uluit. Nu îmi venea să cred ce auzeam și, sincer, 
nici nu-nţelegeam foarte bine ce se-ntâmpla. 

— Baby, ce tot spui acolo?, am întrebat. 

— Cu toată starea mea și cu îndoielile pe care le 
aveam, ăsta parcă a fost imboldul de care aveam nevoie. 
M-am sfătuit și cu maică-mea și ea mi-a spus același 
lucru: să fac ceea ce simțeam. Și ce simțeam era că locul 
meu nu era acolo. Așa că mi-am făcut bagajele și am 
plecat înainte să te întorci tu din club. Nu puteam să mă 
mai mint singură și să rămân într-un loc în care eram 
nefericită. 

— Poftim?! 

— Frai bărbatul pe care îl iubeam şi ştiam că, dacă 
te-aș fi auzit, aş fi cedat. Așa că mi-am scos cartela când 
am plecat şi mi-am schimbat numărul de telefon. 
Trebuia să fiu puternică și să gândesc cu creierul, nu cu 
inima. Îmi pare rău că ţi-am făcut aşa ceva, dar se pare 
că, între noi doi, oraşul a fost mereu problema. 

— Adică ce vrei tu să-mi spui este că m-ai părăsit 
fiindcă nu te-ai acomodat la București? 

— Păi... 

— Pe bune?!, am ţipat. 

— Andrei, nu te enerva. Încearcă să te gândești o 
secundă şi la mine. Tu aveai totul acolo: carieră, 
prieteni, chirie... Eu te aveam doar pe tine. Și se pare că 
nu a fost suficient. Tu erai destul de mult plecat, și nu îți 
spun asta ca pe un reproş, însă cu turneele, spectacolele 
și alte chestii dintr-astea, eu stăteam mai mult singură 
acasă. Și simţeam că înnebunesc. 

— Nu pot să cred! Ăsta a fost motivul pentru care ai 
plecat? Asta te-a determinat să renunţi la tot ce aveam 
noi și să fugi ca o lașă? Vorbești serios?! 

Simţeam cum îmi fierbea sângele în creier și vedeam 
roșu în faţa ochilor. Mi se părea incredibil ce auzeam. 

— Ok... a fost o greşeală să te sun, a spus ea. 

— O greșeală?! A fost o greșeală să îmi spui și mie 
adevărul? Să aflu și eu după atâtea luni în care mai 
aveam puţin și mă biciuiam singur de cât de vinovat mă 
simțeam că tu, de fapt, ai dat un pic de greu și de-aia ai 
plecat? 

— De ce să te-nvinovăţești singur? Ce tot o dai cu 
învinovăţitul ăsta? 

— Că eu credeam c-ai plecat fiindcă ai aflat că te-am 
înșelat cu Ramona, de-aia!! 

Da, exact. Atât de prost am fost. 

— Ce-ai făcut?, m-a întrebat ea, schimbându-și tonul 
vocii. 

— Ce-am făcut?, am zis, dându-mi seama cât de idiot 
fusesem. 

— M-ai înșelat cu Ramona? 

— Aă... Nu?, practic am întrebat-o eu pe ea. 

— Adică eu mi-am făcut o sută de mii de procese de 
conștiință că am plecat fără să-ţi spun nimic, și tu, în tot 
timpul ăsta, m-ai înșelat cu Ramona?! 

Nu știu dacă înţelegi în ce situaţie complicată mă 
aflam eu acum. Anemona credea că eu avusesem treabă 
cu Ramona după ce plecase ea. Adevărul era că eu o 
înșelasem cu Ramona în seara în care a plecat ea. Dar 
aveam impresia, total corectă de altfel, că nici una 
dintre variante n-ar fi fost în avantajul meu. Așa că am 
decis să iau o abordare de femeie și să încerc să deviez 
discuţia. 

— Tu vorbeşti despre procese de conștiință? Eu am 
stat atâta timp încercând să dau de tine, crezând că ai 
aflat despre-chestia asta şi ţi-a frânt inima, iar tu, de 
fapt, ai plecat din lașitate? Wow! 

— Cum poţi să ai curajul să îmi reproșezi tu mie 
chestii? Da, eu am plecat, dar măcar nu te-am înșelat. 
Poate că am fost lașă, dar tu m-ai trădat, și asta, dragă 
Andrei, e de o mie de ori mai rău. 

— Ce să-ți povestesc... Dacă nu îți spuneam eu, nici 
nu aflai. 

— Mda, așa este... ai rezolvat problema. Dar îţi 
mulțumesc, serios. Tocmai mi-ai confirmat că am luat 
cea mai bună decizie. Îți urez o viaţă frumoasă! 

— Ce de treabă ești tu! Lasă, e ok... sunt sigur că și 
următorul tău iubit o să scrie o carte despre tine şi o să 
te facă să te simţi aşa cum te-am făcut eu. Abia aștept s- 
o citesc. 

— Auzi, ştii ce? Suge-o, Andrei! Mă bucur că am 
plecat. 

— Da? Şi eu mă buc... 

Și mi-a închis. 


P.S. - Mai ţii minte momentele de mai devreme, când 
mă plângeam că nu puteam să dau de ea și că aș fi dat 
orice ca s-o mai aud o dată? Fi bine, ai grijă ce-ţi doreşti, 
că s-ar putea să ți se întâmple. De unde naiba era să știu 
eu că ea nu aflase niciodată de Ramona și că plecase din 
cu totul și cu totul alte motive? Iar eu am stat ca prostul 
și m-am învinovăţit în fiecare oră a fiecărei zile, din 
momentul ăla. Fuck this shit! Dacă mă întrebi pe mine, 
ea a fost cea care m-a înşelat. 


P.P.S. - Acum, dacă mă-ntrebi, pot să înţeleg de ce a 
plecat. Fiindcă și mie mi-a fost enorm de greu când m- 
am mutat în Bucureşti ca să-mi urmez visul, dar măcar 
eu am făcut-o pentru mine, nu pentru altcineva. Pe când 
ea a renunţat la visul ei ca să mă urmeze pe mine. Dar 
asta spun cu mintea mea de-acum, la rece. În clipele 
alea, însă, nu vedeam așa lucrurile. Din acest motiv nu e 
bine să iei decizii atunci când eşti nervos sau excitat. 
Niciodată nu vor fi cele mai bune, după cum o să vezi în 
cele ce urmează. 

CAPITOLUL 5 


Mamă, ce ofticat eram. Nu îmi venea să cred că 
stătusem atâta vreme şi mă învinovăţisem pentru ce se 
întâmplase și, de fapt, plecarea Anem... ei (că nu vreau 
să-i pronunţ numele în momentele astea. De-acum, o să- 
i spunem „fata aia de la mare”) nu avusese nici o 
legătură cu mine. Ok, nu mă-nţelege greșit: eu știu, ce- 
am făcut a fost super de căcat, Fiindcă am înșelat-o, dar 
faptul că ea m-a părăsit doar pentru că nu s-a adaptat în 
București... mi se pare un act de lașitate. Come on, 
aveam 17 ani? Dacă m-ar fi părăsit fiindcă aflase ce am 
făcut, n-aş fi putut să-i reproșez nimic și aş fi trăit 
mereu cu sentimentul de murdărie pe suflet. Dar ea nu 
a plecat de-asta. lar cel mai grav mi se pare că n-a avut 
curajul să discute cu mine lucrurile astea și să-mi spună 
ce simțea. Până la urmă, dacă nu poţi să comunici cu 
omul pe care se presupune că îl iubeşti şi cu care 
împărți totul, de la sentimente până la apartament, 
atunci cu cine căcat faci asta? De-aia se despart 
majoritatea oamenilor. Fiindcă atunci când apare o 
problemă refuzi să o discuţi cu omul de lângă tine, te 
macini tu în interior și ajunge să te obsedeze până când 
faci un căcat precum ăsta pe care l-a făcut fata aia de la 
mare. Primul pas în a accepta că e o problemă este să 
discuţi despre ea. Hai să-ți dau următorul exemplu: am 
o prietenă care are un iubit. Și iubitul ei suferă de 
ejaculare precoce. Ideea e că primele daţi când au făcut 
ei sex, el și-a ars-o foarte bine (nu pe ea, evident) și i-a 

zis că „baby, ești atât de frumoasă, încât efectiv n-am 
cum să nu mă termin în două minute”. Şi ea l-a crezut, 
fiindcă omul a știut ce să-i zică și să o flateze. Și chestia 
asta merge o vreme, dar după cinci ani de relaţie, ești la 
modul: „Dude, chiar nu sunt atât de frumoasă. Ai tu o 
problemă”. Și faza super-fucked-up este că el nu o 
minte, el chiar crede asta. Și tipa a încercat să îi explice 
că e o problemă, dar se poate rezolva, însă el nu vrea să 
audă. Așa că îţi dai seama că ea a început să îl înșele cu 
alţi tipi şi, serios, uită-te în ochii mei şi spune-mi că o 
poţi învinovăţi. Toate astea pentru ce? Pentru că unul 
din cei doi membri ai relaţiei nu a avut curaj să 
comunice cu celălalt și s-a dus naibii încă o poveste de 
dragoste. 


Dă play la melodia asta: Andra - E vina ta. 


Eu eram maxim de rănit în orgoliu și mă simţeam 
exact ca Isus, adică trădat. Singura diferență era că eu 
nu puteam să transform apa în vin. Dar puteam să 
cumpăr alcool. Și fix asta am și făcut. Extrem de des. 
Adică hai să-ţi spun așa: în perioada aia am băut atât de 
multă vodcă de parcă aveam în corp deficiență de grâu, 
nu se mai găsea deloc pâine pe planetă și singura 
chestie din grâu care se mai găsea era vodca. Ceea ce e 
bine, fiindcă, probabil, dac-aș fi avut şi pâine, aş fi tras 
vodca prin ea. 

Ideea e că nu sunt neapărat mândru de acţiunile pe 
care urmează să ți le povestesc, dar eu gândeam așa: am 
suferit jumătate de an după femeia alături de care 
credeam că urma să-mbătrânesc și s-avem copii care să 

crească, iar nouă să ni se albească părul împreună și să 
stăm vara sub cireș în curtea casei noastre de la ţară, 
sorbind dintr-o cafea, eu completând un rebus, iar ea 
împletind şosete din lână pentru nepoţii noştri superbi. 
Dar se pare că nepoţii noştri vor rămâne desculți, 
fiindcă pula șosete din lână, că bunica nu vă iubeşte și 
m-a părăsit. Vezi ce-ai făcut, Anem... tu?? 

Sunt mulţi bărbaţi care trec printr-o despărţire ori 
au fost înșelaţi de cineva sau dezamăgiţi și apoi efectiv 
urăsc toate femeile de pe planetă și vor să le facă să 
sufere, ca să se răzbune pe... nici ei nu ştiu pe cine, că nu 
are nici un sens. la-ţi o secundă și gândește-te la ce faci. 
Deci tu, practic, fiindcă te-a rănit una la un moment dat, 
vrei să te răzbuni pe ea, rănind alte fete. Pe care ea nu le 
cunoaște și nu va afla niciodată că le-ai rănit. Sună 
minunat pân-aici, are mult sens. Dar oare faptul că tu 
vrei să faci benevol pe cineva să sufere pentru că 
altcineva te-a făcut pe tine să suferi nu te face exact ca 
persoana respectivă? Cum ești tu mai bun decât ea? 
Scoate-ţi curul din creier, îndrăgostește-te de altă fată și 
treci mai departe. Viaţa e de căcat, știm toţi asta, nu ești 
cu nimic special. Am trecut cu toţii prin așa ceva. Pana 
mea, să spui că te apuci să fuţi în stânga și-n dreapta 
doar ca să te răzbuni pe o tipă care te-a făcut să suferi la 
un moment dat e ca și cum ai spune că ţi-a fost rău de la 
un McPuișor și-o să dai foc la toate șaormeriile din ţară, 
ca să le-arăţi tu lor. 

Eu nu voiam să fiu cu alte fete ca să mă răzbun pe 
Anemona, doar îmi doream să recuperez lucrurile pe 
care nu le făcusem atâta vreme cât fusesem cu ea. 
Aşadar, din cauză că trăisem atât de mult cu sufletul 

încărcat de vină, crezând c-o rănisem şi o îndepărtasem 
pe fata aia, şi că era doar vina mea, m-am decis să profit 
la maximum de faptul că eram în Capitală, sunt oarecum 
cunoscut și că fetele tind să mă placă. Am ajuns la 
concluzia că relaţiile sunt ca șosetele: bagă-ţi picioarele- 
n ele. 

Nu mă mai interesa nimic. Mi-am pus viața amoroasă 
pe airplane mode. 

Problema era că nu prea mai aveam încredere în 
mine. În sensul că eu învățasem să fiu bun pentru fata 
aia și știam ce-i plăcea și ce nu-i plăcea, ce trebuie să-i 
fac, unde s-o ating, cum s-o sărut, în ce poziţie avea 
orgasm și toate chestiile de genul ăsta. Dar știam 
lucrurile astea doar pentru ea. Dacă altei tipe nu i-ar fi 
plăcut ce-i plăcea fetei ăleia de la mare? Singura tipă cu 
care fusesem de când plecase ea era Cătălina şi cu ea 
mai făcusem sex și înainte să se mute fata aia de la mare 
în București. Deci nu era ceva nou. Și, oricum, când ne- 
am văzut, eu eram destul de beat și ea suficient de bună 
încât să nu mai conteze toate chestiile de mai sus. Plus 
că m-am cam gândit la fata aia în timp ce eram în pat 
lângă (pe, în spatele, sub) Cătălina. Și nu voiam să mai 
fac asta, voiam să mă bucur de orice persoană nouă. Dar 
dacă trebuia să ies cu vreuna cu care trebuia să mă duc 
în oraș, să mergem la film sau, și mai rău, să stăm de 
vorbă? Ce căcat făceam eu atunci? Dar mi-am zis că asta 
e, cunoscusem vreo două fete până în clipa aia, făcusem 
și sex cu câteva, cumva-mi trăisem viața. Urma să devin 
foarte bun la FIFA şi doctor în labă și aia era. 

După ce mi-am lansat cartea, însă, viața mea s-a 
schimbat destul de mult din mai multe puncte de 

vedere. În privinţa relaţiei mele cu publicul feminin, 
treaba stătea cam așa: 

1.erau fetele alea care voiau să mă fută pentru că l-ar 
fi bifat pe ăla care a scris Suge-o, Ramona!; 

2.erau fetele alea care voiau să mă cunoască, să vadă 
cum sunt în realitate, față de carte; 

3.erau fetele alea care voiau să mă facă, în sensul că 
voiau să-şi demonstreze lor că ele sunt mai bune decât 
ăla cu Suge-o, Ramona! și nu pică la vrăjeală ieftină de 
Suceava. 

Iar partea cea mai dubioasă era că începusem să-mi 
trăiesc viața prin prisma cărţii. Adică nu voiam să mai 
fac lucruri doar așa, de dragul de a le face, ci mereu mă 
gândeam: „Oare ăsta ar fi un capitol bun?”, „Oare aș 
putea să scriu despre fata asta?”, și tot felul de chestii de 
genul ăsta. Deci nu ai dreptul să mă judeci pentru ceea 
ce vei citi în continuare, pentru că, practic, tot ce-am 
făcut, am făcut pentru tine. Cu plăcere :D 

Oricum, niciodată nu mi-a plăcut să mă culc cu o tipă 
doar ca s-o bifez pe o listă. Și lucrul ăsta ţi-l recomand și 
ţie: decât să faci sex cu zece fete de nota 6, mai bine faci 
sex cu una de 9. Dacă ești cu amicii tăi și le spui că ţi-ai 
tras-o cu zece tipe, ei clar o să-ți ceară poze. Și dacă tu 
știi că nu-s chiar așa mișto, o să te eschivezi și n-o să le 
arăţi. Dar dacă fuţi o fată foarte mişto, înainte să 
deschizi subiectul cu prietenii tăi, tu ai poza deja 
pregătită. Eventual, o alegi pe-aia în costum de baie, 
pentru că, da, toate fetele au măcar o poză în costum de 
baie pe Facebook. 

Planul era făcut și eu eram gata să-l execut, cum ar 
spune Uzzi. Tot ce-mi trebuia, de-acum, era s-apară o 

fată cu care să mă conectez la un anumit nivel și care să- 
mi redea încrederea în mine. Şi, uite-așa, într-o seară, 
eram pe-acasă și mă pregăteam de un spectacol în 
Regie. Mai aveam cam o oră până trebuia să plec, așa c- 
am intrat pe Facebook şi am început să mă uit pe-acolo. 
Și nu ştiu de unde și până unde, m-am gândit să văd 
dacă eu am primit vreun poke vreodată. Dar așa, 
random. Putea să mi se facă poftă de mămăligă cu 
brânză, putea să mă roadă curiozitatea în legătură cu 
vremea din Africa de Sud. Dar nu, pe mine fix atunci m-a 
interesat să văd poke-urile. Intru acolo și încep să 
studiez piața. Și văd tot felul de copile, adolescente, 
băieți (în primul rând, tu, ca băiat, de ce ai da poke unui 
alt băiat?) și tot felul de alte persoane. Dar, printre toţi 
oamenii ăştia, văd o tipă foarte interesantă: în primul 
rând avea un zâmbet splendid, era tatuată mult și avea 
sânii mai mari decât semnul cu adidas de pe tricoul 
unui cocalar. M-am uitat să văd câţi ani avea, am văzut 
că era de-o seamă cu mine, m-am uitat să verific dacă 
era în vreo relație, nu era, zic: Gata, e barosăneală 
corectă. Partea proastă însă era că locuia la Londra. Eu 
nu sunt tare bun la geografie sau la anatomie, dar știu 
sigur că n-o am atât de mare încât să-mi ajungă dintr-o 
mișcare de buci de la București la Londra. Adică maxim 
până-n Manchester, dar Londra era totuși cam departe. 
Dar, până Ia urmă, m-am gândit să-i dau Add, fiindcă nu 
poţi să ştii niciodată ce se poate întâmpla. 


P.S - Din seara aia, mereu verific poke-urile. Pentru 
că, nu-i așa, nebănuite sunt căile Domnului... 
Zuckerberg. 

PPS. - În fond și la urma urmei, așa sunt bărbaţii, 
nu? Se justifică. Din femei am ieşit, în femei vrem să 
intrăm. Good enough for me. 

CAPITOLUL 6 


În general, e bine să-ți creezi niște punți, chiar dacă 
nu se vor concretiza pe moment. Pentru că, atunci când 
vine vorba de femei, chestia e simplă: poate-n clipa aia 
nu e cel mai bun timing, dar ce trebuie tu să faci este să- 
i dai de înţeles unei tipe că undeva, cândva, tu ţi-ai dori 
să vă vedeţi. Şi informaţia asta se va stoca în capul ei și 
chiar dacă nu se va întâmpla nimic fix atunci, ea va ţine 
minte că tu ţi-ai manifestat intenţia. Uite, să-ţi explic 
mai simplu: e ca și cum tu, în fiecare zi, te-ai duce la un 
magazin și te-ai uita la aceeași bucată de brânză. Nu 
cumperi niciodată, dar, dacă faci chestia asta destul de 
des, vânzătoarea o să știe că pe tine te interesează 
produsul ăla. Chiar dacă nu întrebi niciodată cât costă 
sau câte calorii are. Și, la un moment dat, o să te întrebe 
ea dacă n-ai vrea s-o guști. Brânza, desigur. 

Aşa că, urmând modelul pe care tocmai ţi l-am 
prezentat, i-am dat Add domnișoarei de la Londra și am 
salutat-o. Am început să discutăm, mi-a spus chestii 
despre ea, eu i-am spus lucruri despre mine. Era deja 
foarte mişto, fiindcă aveam în comun chestii și lucruri. 
Mi-a zis cât de mult i-a plăcut cartea mea și că ar vrea să 
mă cunoască. Ce-i drept, eu încă mă gândeam la fata de 
la mare, ca să fiu total sincer. Dar nu era de parcă 
trebuia să stau toată ziua în casă, uitându-mă-n tavan, 
fără să stau de vorbă cu nimeni, în speranţa că eu şi ea 
ne vom împăca. Am mai făcut greșeala asta o dată, cu 
Ramona, și, chiar dacă-n clipa aia ţi se pare o idee bună 
să te autoizolezi și să-i dai la o parte pe toţi ceilalţi, 

dorindu-ţi ca astfel să o apropii cât mai mult pe ea, dă- 
te un pas mai în spate, dă-ţi două palme și revino-ţi. Nici 
o femeie nu vrea să fii agasant și, crede-mă, nici una nu 
se udă-n chiloți dacă tot ce se-ntâmplă în viaţa ta o 
implică și pe ea. Plus că asta e valabil la ambele sexe, o 
relație poate să se ducă la fel de neașteptat precum a 
venit. Dacă tu te-ai dedicat sută la sută și i-ai dat la o 
parte pe toți ceilalți din viaţa ta, când fata o să-ţi spună 
bye-bye, într-o bună zi, o să te trezeşti singur cuc și va 
trebui să-ţi faci alți prieteni, fiindcă cei vechi nu prea o 
să te mai bage în seamă. Și ai încredere în mine când îţi 
spun, nu vrei să treci singur printr-o despărţire, fără să 
ai pe cineva prin preajmă. 

In fine, ideea este că am tot stat de vorbă și era 
destul de clar că flirtam. Ce se putea întâmpla, până la 
urmă, de la o conversaţie nevinovată? Fi bine, îți spun 
eu ce se putea întâmpla. La un moment dat i-am spus că 
mă jucam FIFA pe Xbox și ea a zis că şi ei îi plăcea să se 
joace. Și îmi imaginez că realizezi cam cât de sexy a 
sunat pentru mine chestia asta. Era ca și cum i-ai spune 
unui pilot de curse că-ți place să conduci. l-ar plăcea la 
nebunie. Sau ca și cum i-ai spune unui bucătar că-ţi 
place să speli vasele. Ar însemna enorm pentru el. Sau 
de parcă i-ai zice unui dinamovist că-ţi place să mergi la 
sală, fiindcă vrei să devii mai slab cu fiecare an ce trece. 
Când mi-a spus că-i plăcea să se joace, i-am zis că poate 
o să jucăm ceva şi împreună. În doi, cum ar veni. Ca să- 
nţelegi mai bine toată treaba, discuţia dintre mine și ea 
avea loc într-o marţi. După ce am stabilit c-o să jucăm 
FIFA, Ariana, fiindc-aşa se numea domnișoara, mi-a zis 
că aș face bine să pregătesc joystick-urile, fiindcă ea 

vineri vine în ţară, că are de rezolvat niște chestii. Faza 
dubioasă era că eu nici măcar nu aveam două 
controller-e și a trebuit să cumpăr unul ca să putem 
juca împreună. Da, știu, nici mie nu-mi vine să cred cât 
efort a trebuit să depun. Fiind practic abia ieșit dintr-o 
relație, eram ca o căprioară inocentă și, cumva, 
încercam să îmi spun că fata asta nu voia neapărat să 
facem sex sau ceva, ci doar își dorea să ne cunoaștem, să 
stăm la o vorbă împreună, poate să mergem un pic în 
oraș, să ne plimbăm sub clar de lună și să fumăm o 
ţigară pe o bancă în parc. 


Dă play la piesa asta în timp ce-ţi plimbi ochii pe 
rândurile care urmează: Jason Derulo - Want You to 
Want Me. 


În cele două zile pe care le mai aveam de aşteptat, îţi 
dai seama că am făcut ce-ar face orice bărbat adevărat: 
mi-am cumpărat ceară depilatoare, cremă de calmare a 
pielii după epilare, mi-am luat cremă de corp, două 
parfumuri,  beţișoare parfumate pentru cameră, 
odorizant și deodorant. Pe sistemul: sexul a fost nașpa 
rău, dar, vai, ce frumos miroase totul. Mi-a dat mesaj 
vineri și mi-a zis că a aterizat şi că e destul de obosită, 
aşa că aş face bine să pregătesc ceva alcool pentru 
diseară. Am întrebat-o ce-ar vrea să bem și mi-a zis că ei 
îi place berea, dacă şi eu sunt ok cu asta. Şi eu eram ceva 
de genul: Stai așa... ce-mi spui tu mie este că știi să joci 
FIFA și bei bere? E clar. O să-i dau jos chiloţii și o să aflu 
că are penis. Până la urmă, dacă nu e mai mare decât al 
meu, asta-i treaba. Na, și chiar să fie cazul așa, dacă 

beau suficient de multă bere şi-mi pune pe față sânii ăia 
imenşi, aş putea să fac o excepţie. Încercam să îmi dau 
seama ce era în neregulă cu ea, fiindcă părea totul prea 
bine: bere, FIFA și sex? Come on, dacă îmi făcea și un 
masaj la tălpi, era visul oricărui bărbat. 

M-am dus la Carrefour și am cumpărat 12 beri, ca să 
fie. Le-am luat la 0,33 şi trebuia să aleg un brand care să 
fie suficient de scump cât să nu par sărac, dar suficient 
de ieftin cât să nu cheltuiesc prea mulţi bani. Așa că am 
luat Tuborg, nu m-am aruncat chiar la Corona, că totuși 
m-am născut în Suceava. Poţi să scoţi omul din 
Moldova, dar nu și Moldova din om. Și așa urma să dau 
două milioane pe un controller, deja ieşeam în minus. 
Tot ce aveam în cap, în momentul ăla, era: „Vai, am 
cheltuit deja două milioane jumate pentru tine. Să te 
ferească Dumnezeu să nu te fuţi”. 

Mi-a dat fata mesaj să-mi ceară adresa, i-am dat-o și 
mi-a zis că ajunge în douăzeci de minute. Ea venea, 
teoretic, să jucăm FIFA și să ne cunoaștem mai bine. 
Practic, deși nu voiam să recunosc, era destul de 
probabil ca ea să fie prima fată nouă căreia urma să mă 
dăruiesc, după tot ce însemnase pentru mine Anemona. 
M-am dus la baie și am început să vorbesc cu mine şi să- 
mi ţin un discurs motivaţional. Trebuia să fie bine, 
trebuia să îmi recapăt încrederea în mine și, cel mai 
important, trebuia să nu mă fac de căcat. Fiindcă, vezi 
tu, de când cu cartea asta, era foarte multă presiune pe 
mine, dacă mă întâlneam cu o tipă care îmi citise 
povestea. Pentru că, nu ştiu cum naiba, ele au înţeles că 
io-s un fel de Casanova modern, deşi în prima carte am 
povestit c-am făcut sex cu vreo nouă fete în șapte ani. 

Ok, au fost mai multe scene de sex, dar multe dintre ele 
erau cu aceeași femeie. În fine, cert este că, pe lângă 
faptul că eram total nesigur pe mine, mai aveam și 
ditamai presiunea pe umeri, să nu o dezamăgesc pe 
Ariana. 

În timp ce eu îmi făceam toate gândurile astea, stând 
în faţa oglinzii din baie și încurajându-mă că arătam 
bine în seara aia (nu, nu arătam), m-a întrerupt sunetul 
interfonului. Am fugit către el, după care l-am mai lăsat 
să sune de vreo două ori, ca să nu pară că eram prea 
nerăbdător, apoi am deschis. Am descuiat uşa cu migală 
şi am văzut cum liftul se ducea spre parter. Înghițeam în 
sec și aveam emoţii mai mari decât atacanţii lui Dinamo 
când scapă singuri cu portarul. Niciodată nu a urcat atât 
de greu liftul ăla, dar într-un final a ajuns. Din el a ieșit o 
tipă brunetă, cu părul nu foarte lung, prins cu o clamă 
pe-o parte, îmbrăcată cu o pereche de blugi albaștri 
precum înaltul cerului într-o amiază senină (erau niște 
blugi albaștri normali, dar am vrut să mă cac puţin pe 
mine) și un maiou negru (pentru că, da, „maiou” se 
scrie, nu „maieu”. Vezi? Super-educativ sunt!), care-i 
strângea sânii unul lângă celălalt de parcă erau certaţi și 
cineva își dorea să-i împace cu forţa. Gen: „Staţi aici 
unul lângă altul și-o să trebuiască să discutaţi la un 
moment dat”. S-a uitat la mine și mi-a zis: 

— Bună! Eu sunt Ariana! 

Eu am privit-o şi am răspuns: 

— Bună şi ție! Eu sunt... 

„efectiv pe punctul de a-mi da drumul. Avea o voce 
atât de sexuală și de feminină, încât am ajuns la 
concluzia că trebuia să vorbesc eu mai mult în seara aia, 

fiindcă altfel riscam să rămânem amândoi cu chiloţii 
uzi, şi-atât. Mi se pare interesant cât de diferiţi suntem 
din punctul ăsta de vedere: adică femeile, când devin 
ude în partea de jos, înseamnă că sunt gata pentru sex, 
iar bărbaţii, când devin uzi în același loc, înseamnă că 
sunt gata de zile. Oficial, sexul s-a terminat în clipa aia, 
deci gata, te-am pupat, ne vedem dimineaţă, acum lasă- 
mă să dorm. Și, da, asta este încă una din observaţiile 
mele care nu-ţi schimbă viaţa cu nimic și nu ajută pe 
nimeni, dar e totuși interesantă. 

Am poftit-o pe fată în casă, am mers în camera mea 
și, ca orice bărbat excitat și viril, am deschis Xbox-ul. 
Fiindcă eu aveam de jucat FIFA în seara aia, îţi dai 
seama. Nu pot să spun că n-a fost un pic surprinsă când 
a văzut că eu chiar scoteam controller-ele şi începeam 
să aleg echipele, dar mi-a făcut jocul. Și la propriu, și la 
figurat. Problema era că, exact așa cum era și normal, 
habar n-avea să ţină joystick-ul în mână, darămite să 
mai joace și FIFA. Şi-acuma, zi și tu, ce spune despre un 
om următoarea situaţie: la tine acasă vine o tipă super- 
bună, pe care n-ai mai văzut-o niciodată, îți spune să 
cumperi alcool, are sânii super-mari și nu poartă sutien, 
tu ești singur și e ora unșpe noaptea, te privește evident 
plină de dorinţă și te sărută din priviri, iar tu... tu ce 
faci? Te oftici că nu știe să joace FIFA. Pentru că eu 
efectiv aveam o problemă cu faptul că mă păcălise. 
Coaie, ce bărbat normal face așa ceva? Tu înţelegi că 
eram dezamăgit de faptul că ea nu știa să umble pe 
joystick? lar ea, probabil, era dezamăgită că eu o 
puneam să umble pe joystick în loc s-o las să umble la... 
joy stick. 

Ariana era genul de femeie obișnuită ca bărbaţii să se 
dea la ea pe oriunde ar fi mers. Avea sânii ăia mari pe 
care nu și-i ascundea deloc, era înaltă, și tatuajul ăla de 
pe claviculă, pe la jumătate, se pierdea sub bluză și te 
făcea curios să vrei să-l vezi pe tot. Avea o privire 
hotărâtă, dar totuşi calmă și felul în care vorbea îţi crea 
tot felul de fantezii. Când eram lângă ea, mă simțeam 
constant într-un film erotic. Gesturile ei, mimica, 
privirile și zâmbetul ăla deloc întâmplător puteau să 
răpească minţile oricărui bărbat, să le pună o batistă 
îmbibată în cloroform pe faţă, să le facă să leşine, apoi 
să le bage în portbagajul mașinii, să le ducă-ntr-o 
pădure și acolo să abuzeze fizic şi psihic de ele fără ca tu 
să îţi dai seama ce se întâmplă. Ştia exact ce voia și 
refuza să se ascundă după regulile societății care ne 
ghidează nouă deciziile. 

— Cred că trebuie să mai exersez la FIFA, mi-a spus. 

— Ar cam trebui... am răspuns eu, cumva dezamăgit. 

— Uite cum facem: tu mă înveţi FIFA și-o să găsesc și 
eu nişte lucruri pe care ai putea să le înveţi de la mine. 

Şi sigur nu se referea la făcut clătite. Dar probabil ce 
voia ea să mă înveţe, ca și în cazul clătitelor, putea să 
implice Nutella. Am luat două beri din frigider, le-am 
desfăcut și am ciocnit. Ea s-a așezat pe pat și mi-a făcut 
semn să vin lângă ea. Am început să vorbim și ceea ce 
mi se părea foarte interesant era că nu prea voia să-mi 
spună multe lucruri despre ea. La orice întrebare 
oarecum personală îi adresam, găsea o metodă să 
devieze discuţia înspre altceva. Să-ţi dau un exemplu. 
Eu o întrebam: 

— Şi? Cu ce te ocupi în Londra? 

Iar ea răspundea: 

— Nu stau de foarte multă vreme în Londra. Tu ai 
fost vreodată acolo? 

Sau eu spuneam: 

— Cum se face că o fată ca tine nu are un iubit? 

Și ea îmi spunea: 

— La fel cum un tip ca tine nu are o iubită. 

Dar nu mă deranja foarte tare chestia asta, din 
contră. Misterul e tot timpul un lucru pozitiv și te face 
să-ţi doreşti mai mult de la cineva. Ideea e că ştia foarte 
bine să joace acest joc și ceva ce-am învăţat de la ea a 
fost: dacă cineva îți pune o întrebare la care nu vrei să 
răspunzi, soluția e simplă. Dacă e femeie, răspunde-i 
printr-un compliment. Gen, dacă te întreabă: „Unde ai 
vrea să mergi diseară?”, tu spune-i: „Nu locul e 
important, ci omul cu care mergi. lar eu merg cu tine, 
deci putem sta și pe o bordură în faţa scării”. Ea va roşi, 
se va rușina și va uita despre ce vorbeațţi. lar dacă e 
bărbat, răspunde-i printr-o întrebare. Pe sistemul, dacă 
el te întreabă: „Şi? Ai făcut sex cu Mirela?”, tu îi zici: „M- 
am văzut cu ea aseară și am mers să mâncăm o pizza. 
Cum se numea locul ăla unde ziceai tu că e pizza bună?” 
- şi el se va apuca să-ţi povestească despre restaurante 
și va uita subiectul. Ca o paranteză, eu am scris 
paragraful ăsta înainte să apară filmul The Wedding 
Ringer și știu că au și ei o fază asemănătoare cu ce am 
zis eu mai sus. Dar asta nu înseamnă că am copiat-o de- 
acolo, ci că e total adevărat. Dacă doi oameni s-au gândit 
separat la același lucru, e clar că au dreptate. Se știe! 

Ideea e că bărbatul mereu va dori să-ţi dea soluții și 
să te ajute. De asta există multe certuri între femei și 

bărbaţi. Fiindcă bărbaţii vor să-ți dea soluţii, iar femeile 
vor să fie ascultate, atunci când se plâng. Dacă ea îţi 
spune că a avut o zi groaznică la birou și că o doare 
capul, instinctul tău va fi să-i zici să ia o pastilă. Și ea se 
oftică, pentru că, în opinia ei, nu îţi pasă de problemele 
pe care le are și ești un porc insensibil, care se gândeşte 
doar la el. Fiindcă ea voia doar să își spună oful, iar tu i- 
ai dat o rezolvare, și uite-așa începe cearta. Merge și 
invers. Dacă tu îi spui iubitei tale că Marcel nu vrea să 
mai vină la fotbal, ea o să te întrebe de ce nu mai vrea, 
ce s-a întâmplat, dacă s-a certat cu gagică-sa, dacă nu 
cumva are probleme la muncă, dacă n-a rămas în urmă 
cu ratele, dacă nu i s-au rupt adidașii, dacă mai are 
benzină la mașină, dacă există Dumnezeu, dacă avea 
dreptate Darwin și alte lucruri de genul ăsta. N-o face 
din răutate, ci pentru că vrea să-ți audă problemele, dar 
tu îți doreai de la ea o soluţie, gen: „Păi sună-l pe Mihai 
şi cheamă-l la fotbal”. Și uite-așa începe cearta. 

Ariana mă lăsa pe mine să vorbesc mai mult, îmi 
punea întrebări despre mine, despre carte şi despre 
viața mea actuală, dar nu a vrut să știe nimic despre 
Anemona. Până la urmă, ce nu ştii nu-ţi poate face rău, 
nu? Am terminat berile și am mai desfăcut două. Partea 
mişto, la treaba asta, era că ne relaxam încet-încet și 
lăsam amândoi garda jos. Partea nașpa era că de la bere 
îmi venea să mă piş din zece în zece minute. Și era 
foarte nasol, fiindcă de fiecare dată când mergeam la 
baie, trebuia să mă și spăl puţin la puţă, să mă şterg cu 
un șerveţel umed și să mă dau cu parfum. Că, na... exact 
cum am zis mai sus: sexul nu a fost grozav, dar uite ce 
frumos miroase. Puţa mea nu a fost niciodată mai 

curată. Chiar și ea se mira de igiena mea corporală 
subită. Parcă tot trăgeam de timp, deşi era destul de clar 
ce urma să se întâmple. Din păcate pentru mine, în 
ecuaţia asta, eu eram femeia. 

Când m-am întors a opta oară de la baie, m-am 
aşezat pe pat, şi Ariana m-a luat de mână. Se uita la 
mine fără să spună nimic. Nu știam cum să reacționez. 
Nu-mi plac momentele astea de contact vizual în tăcere, 
fiindcă simt nevoia să spun ceva, ca să salvez cumva 
situaţia. Aşa că am început să vorbesc numai tâmpenii. 
Aveam emoţii. 

— Ce mi se pare mie interesant, i-am spus, este 
faptul că pinguinii pot fi și ei homosexuali. Știai asta? 

Bravo, Andrei! Dă-o iar cu pinguinii, sigur de data 
asta o să meargă. Ea se uita la mine zâmbitoare și se 
apropia încet. 

— Cumva, nu te-ai gândi că și animalele pot să se 
simtă atrase de același sex, am continuat eu. Sunt curios 
ce părere are Biserica pinguinilor despre asta. Ha-ha!, și 
am început să râd semi-isteric. 

Ariana se apropia în continuare, ca și cum nici nu 
auzea ce-mi ieșea din gură. Pe ea o interesa doar ce 
urma să intre în gura mea, și anume limba ei. Simţeam 
cum îmi fierbea sângele în vine și nu înţelegeam de ce. 
Mie-mi place când o femeie preia controlul și pune 
stăpânire pe situaţie, fiindcă asta înseamnă că are 
încredere în ea şi ştie exact ce face. În general, eu nu 
prea fac primul pas, fiindcă niciodată nu văd semnalele 
și nu le judec așa cum trebuie. La fel a fost și cu 
Anemona în prima noastră seară pe plajă, când, dacă nu 
m-ar fi sărutat ea pe mine, nu ar mai fi existat Suge-o, 

Ramona! Și, în timp ce eu mă gândeam la pinguinii gay 
și la marșurile lor pentru drepturi, dintr-odată Ariana a 
ajuns direct în buzele mele și m-a atins timidă, dar 
totodată sigură pe ea. Fără s-apuc să realizez exact ce 
se-ntâmpla, mâna ei a intrat la mine în pantaloni mai 
uşor decât comunismul în Cehoslovacia. Ce a făcut bine 
Ariana a fost că nu mi-a dat mult timp să reacţionez și 
m-a făcut să mă simt ca un Pentium 3 pe care încerci să 
instalezi GTA V, adică pur și simplu nu puteam să 
procesez. 


P.S. - Da, ştiu, sunt complet retardat, dar mie tot mi- 
ar fi plăcut sa joc niște FIFA în seara aia. 


P.P.S. - Doi pinguini masculi, Jumbs și Kermit, de la o 
grădină zoologică din Kent, Marea Britanie, au devenit 
părinţi. Cele două păsări formau un cuplu din anul 
2012, după ce și-au abandonat partenerele și s-au 
îndrăgostit unul de celălalt. Recent, cei doi au adoptat 
un pui de pinguin. Puiul fusese abandonat de părinţii săi 
pe când se afla încă în ou. Asta doar aşa, ca să ştii. 

CAPITOLUL 7 


Dă play la piesa asta: Sasha Primitive - Love Me. 


Palmele ei îmi răsfațau pielea parcă din ce în ce mai 
mult la fiecare atingere. Mă săruta cu o pasiune 
dementă, de parcă filmul ăsta se derulase de 
nenumărate ori prin mintea ei şi știa exact ce trebuia să 
facă în orice moment. Emoţiile mele se risipeau înspre 
buzele ei dornice de mine și deja încetau să conteze. O 
strângeam de mână și o sărutam, mușcându-i ritmic 
buza de jos, ca într-un dans al dorinţei pe care ea îl 
cunoştea mai bine decât mine. O priveam fără să spun 
nimic, iar ea și-a dus ușor o mână pe spatele meu, sub 
tricou, și, ca şi cum avea totul sub control, a început să 
mă zgârie cu unghiile adunând toţi fiorii în sufletul meu. 

Nu mai aveam răbdare, dar nici nu voiam să grăbesc 
lucrurile. M-am lăsat în jos și am început să îmi plimb 
limba pe gâtul ei, iar cu mâinile m-am scufundat în sânii 
ăia superbi. Am ciupit-o un pic, dar fără să o doară, ci 
doar atât de puternic cât să-i smulg un zâmbet. Nu mai 
fusesem niciodată cu o fată care să aibă sânii atât de 
mari și abia aşteptam să scăpăm de maioul ăla care ne 
incomoda pe amândoi. Singurul regret pe care-l aveam 
în momentul ăla era că avea doar doi. Ea şi-a desfăcut 
picioarele și eu am început să mă mișc ușor de jos în 
sus, în timp ce-o sărutam pe claviculă și pe umeri. A 
început să geamă, iar mie-mi plăcea la nebunie s-o 
ascult. Era ca și cum cineva pusese melodia mea 
preferată pe Repeat şi totul se derula în faţa mea, la nici 

jumătate de metru. Îmi răsuceam limba peste corpul ei, 
și una dintre bretelele maioului care stătea între mine şi 
sufletul ei a picat. I-am luat ambele mâini în palme și i 
le-am ridicat deasupra capului, izbindu-le ușor de 
cadrul patului. A ţipat. 

Eu m-am lăsat cu totul pe ea și am început s-o sărut 
efectiv în toate locurile care nu erau acoperite de haine: 
am început de la ureche, am continuat pe gât și apoi 
deasupra sânilor. Dintr-odată, Ariana m-a-mpins ușor 
în sus și, dintr-o singură mișcare, a dispărut maioul de 
pe ea. Mi-am dat și eu jos tricoul instantaneu și am sărit 
direct în sânii ei, de parcă eram un recuperator, iar ei 
îmi datorau bani. Nu mă puteam sătura să îi ating și să îi 
simt. Ea gemea din ce în ce mai tare, iar mie înceta să- 
mi pese că aveam vecini. De pe sâni am ajuns pe 
abdomen și, de acolo, a fost doar o chestiune de timp 
până când i-au dispărut și blugii de pe ea. Avea un corp 
superb, niște picioare mai lungi decât fluviul Volga și 
lenjeria ei neagră se asorta perfect cu nuanța sufletului 
meu. S-a așezat ea peste mine și își unduia cu migală 
șoldurile în timp ce mâinile ei mi s-au așezat pe piept. 
Sânii ei se uitau direct în ochii mei, iar eu îi priveam 
total fermecat. 

Proveneam din două lumi total diferite, care în acea 
noapte s-au unit. Ariana a început să își plimbe gura 
peste corpul meu. Îmi venea să-mi las capul pe spate şi 
să închid ochii, dar nu voiam să fac asta, fiindcă aș fi 
pierdut spectacolul ce avea loc fix în faţa mea. Mi-a 
desfăcut cureaua dintr-o singură mișcare, ceea ce a fost 
total impresionant, fiindcă nici eu nu pot să fac asta cu 
propria mea curea. Hai să-ți spun un lucru. Eu, la fel ca 

orice alt bărbat (în afară de iubitul tău, desigur, care te 
iubește și nu face chestii de genul ăsta), am văzut o 
grămadă de filme porno. Când am văzut ce îmi făcea 
Ariana, efectiv nu știam dacă mi se întâmpla cu 
adevărat sau mă uitam pe net. Și ea nici nu avea 
buffering. Mă atingea, gemea, scuipa, se îneca (da, știu, 
oribil) și, în tot timpul ăsta, se uita fix în ochii mei, de 
parcă se asigura că și eu eram sută la sută concentrat la 
ce mi se-ntâmpla şi nu pierdeam nimic. Senzaţiile care 
mă încercau erau de pe altă planetă şi bineînţeles că am 
început să mă gândesc la alte chestii, ca nu cumva să mă 
fac de rușine precoce. La un moment dat și-a pus 
mâinile pe coapsele mele și se mișca doar din gât, din ce 
în ce mai repede, de parcă-și lucra trapezul. Eu am 
prins-o de păr şi am strâns puternic; ea s-a uitat la mine 
și, cu o voce care m-a pătruns până în orgoliu, mi-a 
șoptit: „Mai tare”. Ştiam că, dac-o lăsam să continue, n- 
aş mai fi fost capabil de nimic, așa că i-am ascultat sfatul 
și am tras-o de păr până când am adus-o la mine. Am 
izbit-o pe spate, i-am îndepărtat picioarele și m-am 
aşezat peste ea. Ea şi-a aruncat braţele în jurul meu, mi- 
a apropiat capul de gura ei şi, în timp ce eu încercam să 
mă mișc lent și controlat, ea îmi respira greoi în ureche. 
Atunci am înţeles cu adevărat Luceafărul. Nimic nu mai 
conta în jurul nostru, muzica ne cânta în fundal și 
mirosul de ţigară ne îmbiba păcatul. La un moment dat, 
am simtit-o cum se încordează, și-a ridicat picioarele 
mai sus și, efectiv, îngerii au început să cânte (sau cel 
puţin așa mi s-a părut mie că era sunetul ăla). A închis 
ochii și a înșfăcat pernele în mână, pielea a început să-i 

tremure ușor pe ea, iar un zâmbet palid i s-a instalat pe 
buze. 

Pe mine nici nu mă mai interesa să termin și eu, și să- 
ţi spun de ce. Cred că eram mai fericit decât ea, fiindcă 
ăla a fost momentul în care am realizat că nu am nevoie 
de o tipă anume, ca să am o noapte minunată alături de 
o femeie foarte mișto, și că există o grămadă de femei cu 
care pot să fac sex la fel de bine cum făceam cu 
Anemona - poate chiar mai bine. Între timp, se făcuse 
dimineaţă. Ne-am aprins o ţigară în lenjeria murdară de 
pe noi, am luat sticla de bere pe jumătate goală care 
zăcea pe parchet și ne uitam unul la altul, zâmbind. 

— Nu-mi pare rău că am venit de la Londra pentru 
asta, mi-a spus ea, extenuată. 

— Ei... Nu ai venit din Anglia ca să faci asta. Ai venit 
să-ți rezolvi niște treburi și, ca bonus, s-a întâmplat și 
asta, i-am răspuns. 

— Nu chiar. Treaba pe care voiam s-o rezolv în 
România... erai tu. De-asta am venit. 

Am rămas șocat când am auzit asta. Nu-mi venea să 
cred ce-mi spunea, dar mă bucur că nu mi-a zis lucrul 
ăsta înainte să facem sex, fiindcă și-așa simţeam o tonă 
de presiune pe mine. Dacă mai ştiam și asta, era clară 
treaba. Aveam o grămadă de întrebări. 

— Tu eşti nebună? Dacă nu era bine? Sau dacă-mi 
dădeam drumul prea repede? Ai făcut trei ore cu 
avionul ca să faci sex trei minute? 

— Păi, na, aia era. N-aveam de unde să știu ce se va 
întâmpla. Tot ce știam era că îmi doream să se întâmple, 
n-am stat să mă gândesc foarte mult la chestia asta. 

— Ok, clar ești nebună. 

— Aşa e. Dar știi că tu ai o slăbiciune pentru femeile 
nebune, nu? 

— Ba nu am, i-am răspuns revoltat. Îmi plac tipele 
normale și drăguţe. 

— Mmm... Sigur că da. Cred c-ar trebui să-ţi citeşti și 
tu cartea, ca să vezi exact cum sunt femeile care te atrag 
pe tine.. 

Chestia asta m-a pus pe gânduri. Oare chiar îmi plac 
femeile mai nebune? Oare chiar mă atrag doar tipele 
care au issues? Oare chiar relaţiile mele au fost cu tipe 
total disfuncţionale? Hai să vedem... Ramona, care mi-a 
futut toată viaţa de licean; Anemona, care venea și pleca 
din viața mea exact cum și când avea chef, deşi era 
combinată; Carmina, care, atunci când ne-am despărţit, 
a aruncat cu un pahar după mine; și Alina, care... mă 
rog, Alina era cea mai dementă. Holy shit! Mie chiar îmi 
plac nebunele. Se pare că fiecare om care apare în viața 
ta, la un anumit punct, te ajută să te cunoşti mai bine. 

Eu a doua zi aveam spectacol la Brăila și am luat-o și 
pe Ariana cu mine, fiindcă știam că urma să rămân acolo 
până duminică. Am băut toată noaptea, am ajuns în 
camera de hotel pe la 3 jumate și ne-am futut în toate 
felurile, până când am leșinat amândoi, beţi și obosiţi. 
Duminică, ea a plecat înapoi în Londra. Problema cu 
Ariana era că ea ar fi vrut să ne apropiem mai mult, să 
mai vorbim prin mesaje, Facebook sau Whatsapp, dar 
eu clar nu eram în punctul ăla. Pentru mine, era ca și 
cum abia mă dezvirginasem, voiam să mai adun niște 
experienţe, pentru că abia ieșisem dintr-o relaţie. Și, 
mai mult decât atât, na... aveam şi eu o carte de scris. 
Deci, cumva, e tot vina ta că Ariana s-a supărat pe mine 

când nu prea îi mai răspundeam la mesaje. Adică îi 
răspundeam, dar un pic mai greu. Maxim după o zi sau 
două. 


P.S. - Ştiu la ce te gândeşti acum, și nu-i nevoie să mi- 
o zici. O să spun eu: Suge-o, Andrei!, fiindc-ai fost un 
nenorocit. Partea bună e că eu și Ariana suntem acum în 
relaţii super-ok. M-am întâlnit cu ea la circa un an de la 
povestea asta și i-am spus că n-aş fi putut să mă cuplez 
cu ea atunci, fiindcă eu îmi doream altceva. Și cred că 
am procedat mai bine aşa cum am făcut decât să mă 
combin cu ea și să o înșel de două ori pe săptămână, 
fiindcă, la fel ca orice bărbat care iese dintr-o relaţie, 
mai puţin Botezatu, eu îmi doream să fac sex cu mai 
multe femei. Dar, sincer, Ariana este motivul pentru 
care acest volum II există. Ea m-a învăţat trei lucruri 
foarte importante: 

1.că lumea nu a început și nici nu se va sfârși cu un 
singur om; 

2.sunt atras de tipele care sunt fucked up; 

3.discuţiile despre pinguinii homosexuali chiar pot 
face o fată să se excite. 


P.P.S. - Astea sunt rândurile pe care le-a scris Ariana 
despre mine: 

Pe Andrei l-am cunoscut prin intermediul Facebook- 
ului, iar asta datorită unor prieteni care tot share-uiau 
texte din Suge-o, Ramona! Fiind curioasă să îl văd pe 
autorul acestei cărți, am dat Search pe net și, după ce l- 
am găsit, am decis să „mă iau” de el. Nici prin gând nu 
mi-a trecut că îmi va răspunde. Dar, spre surprinderea 

mea, a făcut-o. Din vorbă-n vorbă, a cam început să mi se 
pună pata pe el și să vreau să-l fut! Pe vremea aia, eram 
la Londra, așa c-am decis să vin acasă și să mă întâlnesc 
cu el. L-am vrăjit sub pretextul c-o să îl bat la FIFA. Ce 
bărbat n-ar reacţiona la asta? 

Pot spune că nu era tocmai genul de bărbat cu care să 
mi-o trag, dar avea ceva ce mă excita la culme. Poate 
felul în care mă privea - „dezorientat” -, poate felul în 
care se comporta, poate simţul umorului pe care îl avea 
sau accentul de moldovean... nu știu, cert e că voiam să îl 
fut! Rău!!!! 

Andrei e genul de bărbat care știe cum să te facă să 
râzi, care știe exact ce să spună și când să spună și este 
exact genul de bărbat căruia vrei să i-o tragi. Măcar o 
dată! Are fix acel ceva ce te zăpăcește și te face să vrei să- 
lai. Iar pe lângă asta e un om extraordinar, pe care, dacă 
ajungi să-l cunoști, o să-l iubesti. Dar ai grijă ce-ţi dorești, 
că, stii tu, s-ar putea să se-ntâmple. 


177 


CAPITOLUL 8 


Cu Tinder și Facebook în viaţa mea, nu mai avea nici 
un sens să mă duc să cunosc oameni, gen afară din casă. 
Chiar mi se părea amuzant că majoritatea fetelor cu 
care mă match-uiam pe Tinder prima oară nu credeau 
că eram chiar eu și trebuia să le conving că nu era un 
cont fals. Și chiar nu pricep de ce. Toate mă întrebau: 
„Dar cum de ai tu cont de Tinder?” Chiar așa... ce bărbat 
normal la cap, care nu își dorește o relaţie, ar vrea să 
aibă o aplicaţie care îi permite să sară toți paşii ăia de 
vrăjeală în oraș și să cunoască fete care ar vrea să-l 
fută? Cel mai tare mă enervau alea cu care ajungeam să 
facem schimb de adrese de Facebook pentru a vorbi 
acolo şi, la un moment dat, mă întrebau: „Şi? Cu ce te 
ocupi?” Scrie, în pana mea, pe profilul meu! Mă 
enervează de mor. 

În clipa în care oricare dintre noi vorbim cu un om 
care ni se pare cvasi-interesant pe net, prima chestie pe 
care o facem este să îi stalk-uim profilul. Noi, băieţii, ca 
să ne asigurăm că nu sunteți grase, și voi, ca să vă 
asiguraţi că mașina din poze e chiar a noastră. Glumesc, 
dar știi și tu că facem chestia asta. Deci cu o singură 
privire pe profilul cuiva afli unde lucrează, ce școală a 
terminat, ce fel de prieteni are, cum arată ultimele lui 
trei iubite vii și ce mănâncă la micul dejun. E chiar atât 
de simplu. Poţi să spui: „Da, dar poate nu toţi ne uităm 
pe profil, că preferăm să aflăm direct de la omul ăla 
chestii despre el”. Băi, eu știu un lucru: dacă vreau să 
cunosc o persoană și mai departe de Facebook, păi îmi 

fac temele, frățiwear. Mă uit să văd ce îi place, la ce 
filme se uită, ce face în timpul liber şi tot felul de chestii 
de genul ăsta, ca ea să vadă că mi-am dat interesul și că 
mi-ar plăcea cu adevărat să-i intru în... graţii. PENTRU 
CĂ MĂ INTERESEAZĂ! 

Să întrebi pe Facebook, în 2016, pe cineva cu care 
vorbești, cu ce se ocupă e ca și cum i-ai zice „Și... cum te 
cheamă pe tine?” 

Şi tot din seria „Ce mă mai enervează pe Facebook” 
mai e o chestie. Și anume, momentul ăla în care îţi scrie 
o domnișoară şi zice: „Bună”. 

Din nou, aceeași strategie, te uiţi la poze, vezi dacă e 
mişto, ca să știi dacă îi răspunzi, și apoi, dacă întrunește 
condiţiile, îi spui și tu, ca prostul: „Bună”. 

Îți dă Seen, după care nu mai zice nimic. Băi, dar 
nimic! Cum ai putut să o dezamăgești până în punctul 
ăsta al discuţiei? Ce trebuia să-i zici ca să fie 
satisfăcător? „Bună, viitoarea prinţesă a sufletului meu. 
Îți mulțumesc că mi-ai scris pe Facebook şi voi încerca, 
din clipa asta până la finalul timpului, să te răsplătesc 
pentru asta. Și, nu, blugii ăia nu te fac să pari grasă.” 

Să faci asta e ca şi cum ai ajunge acasă la un bărbat, îi 
dai jos tricoul, îi sfâșii blugii și, după ce l-ai dezbrăcat, 
deschizi televizorul și te uiţi la Masterchef. 

Ca să nu mai vorbesc de momentul ăla când îmi dă 
Add o fată și, superficial cum sunt, mă uit la pozele ei, ca 
să văd dacă-i dau Accept sau nu. 

Și totul merge bine, e foarte frumoasă, nu pare să 
aibă iubit, nu are citate motivaţionale la poze, dar apoi 
văd că e născută în 1998. 

Ok, e majoră, dar va trebui să şi vorbesc cu ea. Ce 
pana mea să o întreb, ce i-a picat la teză? Offfff. 


Pune melodia asta, boss: Wiz Khalifa - We dem boyz. 


Dar destul despre problemele mele virtuale. Hai să-ţi 
spun ce s-a întâmplat în continuare. Eu nu prea mai 
voiam să mai locuiesc în casa în care stătusem cu 
Anemona, fiindcă totul îmi aducea aminte de ea. Așa că 
am vorbit cu Alin, prietenul meu de care ţi-am mai 
povestit, să ne mutăm împreună. Am început să facem 
planul, să vedem unde ar fi cel mai bun cartier, câte 
camere ar trebui să aibă casa, cam câţi bani am vrea să 
dăm pe chirie și tot felul de chestii dintr-astea. Ca să- 
nţelegi un pic cam cum era Alin, trebuie să-ţi spun că el 
e genul de om foarte zgârcit la anumite chestii, dar care 
dă o tonă de bani pe alte chestii. Nu există o regulă clară 
după care cheltuiește el banii. De exemplu, dacă merge 
la un restaurant și o ciorbă costă 10 lei, i se pare mult 
prea scumpă și spune că ăia vor să-l jecmănească. După 
care face calculul, pe sistemul: „Păi de 10 lei, îmi 
cumpăr eu doi cartofi, o ceapă, un morcov și niște 
verdeață și-mi fac ciorbă acasă”. El niciodată nu aruncă 
mâncarea, orice-ar fi. Am învăţat de la el că orice 
aliment se poate pune la congelator, îl ţii trei luni acolo, 
iar după aia, dacă îl scoţi și îl pui în tigaie, alături de 
nişte condimente, se poate mânca fără nici o problemă. 
Aşa face Alin și, culmea, e încă în viată. 

Dar, pe de altă parte, când a fost vorba să cumpărăm 
un prăjitor de pâine, mi-a spus că a găsit el unul foarte 
mişto şi că era la reducere. Și eu eram la modul: 

„Perfect, cumpără-l”. Ce nu știam eu era că toaster-ul 
vieții mele, la care se referea el, costa 380 de lei și era 
redus la 350. La fel de redus cum era și Alin când l-a 
cumpărat. Și, uite-așa, am ajuns să am în casă un căcat 
de aparat de prăjit pâine pe care eu am plătit 175 de lei. 
Sau, cum îmi place mie să spun, 17 ciorbe şi un ardei 
iute. 

Am stabilit că ar trebui să ne mutăm la Unirii, fiindcă 
e lângă Centrul Vechi (sau, cum îi spun eu, „locul unde 
se întâlnesc cefele cu ţâţele”) şi e super-ușor de adus 
fetele acasă, când barul e aproape de unde locuieşti. 
Fiindcă gândește-te așa: dacă te duci în club și te dai la 
una, până beţi şi până vă povestii viaţa, se face ora 2. 
Până vă lingeţi un pic în club și vă pipăiţi în timp ce 
dansaţi, se face 3. Dup-aia, îi spui să vină la tine și 
plecaţi din club. Dacă tu stai la mama dracului și faci o 
oră pân-acasă, nu e bine. Că te urci cu ea în taxi și 
sunteţi doar voi doi pe bancheta din spate, și ghici ce? 
Nu mai duduie muzica şi trebuie să vorbiţi, în timp ce 
chiar vă auziţi. Sunt multe semafoare până la tine acasă 
și unele dintre ele vor fi roșii. Dacă trece prea mult timp 
între club şi pat, alcoolul din creier se disipează și devii 
conștient de ce faci. S-ar putea ca, pe parcursul 
drumului, s-ajungeţi să vă cunoaşteţi mai bine decât 
trebuie și, într-un final, fata să se răzgândească. Și chiar 
dacă nu o face, ajungeţi la tine la ora 4 dimineaţa; până 
mai staţi la o vorbă, se face ora 5 și iese soarele. Cine 
pana mea vrea să mai facă sex când e și beat, și obosit, și 
îi mai bate și soarele-n ochi? 

Or, noi am gândit-o așa: dacă stăm aproape de 
Centrul Vechi, mergem acolo, agățăm și, dacă vrem să 


181 


plecăm, în cinci minute suntem acasă. Și ce dacă blocul 
are bulină și putem să murim la orice cutremur? Măcar 
mori în centru, nu ca prostul, la periferie. 

După ceva vreme, ne-am hotărât asupra unui 
apartament şi l-am închiriat. În câteva zile am reuşit să 
ne mutăm acolo și, uite-așa, eram doi băieţi fără iubite, 
care locuiam în centrul Bucureștiului și voiam să facem 
cât mai mult sex. Nu unul cu celălalt, desigur. Alin era 
un tip la fel de înalt ca și mine, extrem de amuzant, și se 
făcea foarte uşor plăcut de toată lumea. În prima seară 
în noua noastră casă, am decis să marcăm momentul cu 
bere, aripioare la cuptor, sos picant și vreo două 
banane. Făceam asta destul de des și stăteam de vorbă 
despre căcaturi. Ne-am pus niște filmuleţe funny de pe 
YouTube și ne-am aşezat pe canapea. 

— Cum mai eşti?, m-a întrebat. 

— În ce sens? 

— Adică așa... cu toată faza cu Anemona. 

— Aa... sunt bine, cred. Oricum, eram prea tânăr 
pentru o relație așa serioasă, i-am zis. Mai am o 
grămadă de fete de cunoscut în viaţa asta. 

— Asta-i foarte bine. Până la 30 de ani, trebuie să 
facem toate căcaturile posibile și imposibile, ca pe urmă 
să ne facem o familie, poate să avem și noi copii și să 
putem fi fericiți toată viața. De asta trebuie să futem tot 
ce prindem la vârsta asta. 

— Păi şi ce? Nu putem s-avem familie și copii, dacă 
nu facem toate căcaturile astea înainte?, am întrebat eu. 

— Putem. Dar nu vom fi fericiţi. Că vom ajunge la 38 
de ani, o să ne-apuce criza vârstei mijlocii și-o să 
credem că nu ne-am trăit viața, că n-am făcut sex cu 


182 


suficiente femei și tot felul de prostii dintr-astea. Și, în 
momentul ăla, dacă te duci să fuţi aiurea, n-o să pierzi 
doar o iubită, ca la 20 de ani. O să pierzi o familie. De-aia 
trebuie să le facem pe toate acum, ca să nu avem 
regrete peste cinșpe ani. Și mai ales că așa vom 
cunoaște toate tipologiile de femei și, atunci când vom 
decide că vrem să ne căsătorim cu una dintre ele, vom 
şti sigur că e cea mai potrivită. 

Şi chiar avea dreptate. Sunt o grămadă de cupluri 
care ajung să se căsătorească și să devină frustraţi, 
fiindcă n-au făcut suficiente chestii în tinereţe și 
încearcă să le compenseze, făcându-le când nu mai e 
cazul. Eu nu-mi doresc ca, la 40 de ani, să-mi iau pe 
mine o geacă de piele, să mă duc în club și să mă dau la 
adolescente. Asta vreau să fac acum. Peste cinșpe ani, 
vreau să stau acasă cu soția mea, alături de copiii noștri, 
și să ne uităm la un film, în timp ce mâncăm floricele. 
De-asta te-ndemn și pe tine să faci lucrurile când e 
momentul lor. Fiindcă, după aia, vei fi doar penibil. 

— Mare filosof ești tu, Aline! 

— Păi dar cum pula mea altfel, mă?, a răspuns el, 
băgându-și botul într-o aripioară. 

— Hai să punem un film sau ceva, cât mâncăm 
banana asta, dacă tot o ardem chill. 

— Ce film, eşti dement? Terminăm aripioarele, luăm 
o gură din banană și mergem în oraș. Trebuie să udăm 
apartamentul, nu? 

Singura chestie dubioasă era că știam exact la ce se 
referea, când a zis „să udăm” apartamentul. Dar pot 
spune că-mi plăcea noua mea viață. Era tot ce nu 
făcusem în facultate. 

P.S. - În clipa în care eu făceam toate chestiile astea, 
care credeam eu c-o să mă facă să nu mai sufăr, în viaţa 
Anemonei se întâmplau lucruri mult mai importante. 
Dar mai avem până acolo. 


P.P.S. - Vezi? Acuma te-am făcut curios și, practic, 
chiar dacă nu-ţi place volumul II până în punctul ăsta, 
tot vrei să afli ce s-a întâmplat cu Anemona și trebuie să 
citeşti în continuare. Hai, recunoaște, știi că am 
dreptate. 

CAPITOLUL 9 


Am ieşit din scară, ne-am aprins câte o ţigară și ne 
îndreptam falnici spre Centrul Vechi. Abia aşteptam să 
ajungem și să începem să dăm shot-uri pe gât cum nu 
mai dăduserăm vreodată. Ori era foarte frig afară, ori 
bananele şi-au făcut efectul într-un mod dubios, cert e 
că drumul mi s-a părut foarte lung. 

— Dacă tot e prima seară în care bem și ne 
întoarcem în aceeaşi casă, propun să facem turul 
barurilor. Bem un shot în fiecare dintre ele și ne oprim 
într-ăla unde vedem câte o fată care ne place 
amândurora, a zis Alin. 

— Sună bine. Așa facem, i-am răspuns. 

Am intrat în Sodoma și Gomora Bucureștiului, adică 
Centrul Vechi. Acolo se strâng tot felul de oameni, de la 
cele mai fițoase pițipoance, cu cele mai scumpe blănuri, 
la arabi veniţi în România să studieze medicina mai 
ieftin; de la cei mai băieţi de băieţi, cu tricouri fake 
adidas din Obor, până la ultimele curve din căminele de 
la Grozăvești; și, bineînţeles, de la băieţii ăia super-trași 
la sală, care mănâncă pâine cu steroizi în fiecare zi, până 
la oameni normali ca mine, ca tine sau ca Alin. Bine, Alin 
nu e chiar un om normal, că el se epilează inghinal cu 
penseta, dar despre asta nu aș vrea să vorbim foarte 
mult, că e deja suficient de dubios. Am intrat în primul 
bar, am comandat două beri și câte două shot-uri, ca să 
ne facem încălzirea. 

— Cred c-o să fie interesant să stăm împreună, i-am 
spus lui Alin, în timp ce ne ciocneam halbele. 

— Da, şi eu cred la fel. Și stai liniștit, o s-o uiţi pe 
Anemona. 

Știu că acum nu pare că e așa, dar crede-mă, dorul e 
ca gonoreea: doare rău, dar, la un moment dat, trece de 
la sine. 

— Da, nu cred totuși că gonoreea trece de la sine, i- 
am răspuns. 

Alin a luat un gât zdravăn de bere, apoi și-a șters 
barba cu mâneca hanoracului. S-a uitat la mine și a 
devenit mai serios. 

— Andrei, eu ţi-am povestit ție vreodată de Daiana? 

— Nu cred. Cine-i Daiana? 

— Daiana e-o tipă cu care am fost eu combinat vreo 
doi ani și, culmea, tot din Constanţa era. M-a făcut 
femeia aia să simt niște lucruri pe care nu credeam că le 
voi simți vreodată. Era exact pe stilul meu. Ascultam 
aceeași muzică, ne plăceau aceleași haine, voiam să 
vedem aceleași filme, beam amândoi ca niște campioni 
și băgăm banane în noi aproape în fiecare zi. Ca să nu 
mai spun despre cum ne futeam. Era absolut poetic de 
fiecare dată și nu ne plictiseam unul de celălalt nici o 
secundă. Era brunetă, avea sânii foarte mari, piercing în 
nas și era rockeriță. 

— Ce drăguţ, nu știam că tu ai... de-ăla, cum îi zice? 
Aăă... Zi, să-i zic... Suflet, aşa. 

— Există un motiv pentru care am devenit cum sunt 
în momentul ăsta şi tocmai asta îți povestesc acum. Mi- 
aduc aminte că odată eram cu Daiana la ea acasă și 
eram amândoi „bearţi”... 

— Cum eraţi? 

— Bearţi! 

— Ce-i aia „bearți”? 

— Beţi și sparţi. Bearți. Și, cum stăteam noi morți la 
ea în pat, am început să ne sărutăm, să ne-atingem din 
ce în ce mai intens și bineînţeles că am început să ne 
futem. După ce am terminat, am mers amândoi pe 
balcon și ne-am aprins câte o ţigară, și ne uitam pe 
geam. Afară ningea, totul era alb în jurul nostru, zăpada 
strălucea pe trotuar și, pula mea... m-am excitat iar. 

— Stai, te-ai excitat la zăpadă? Dacă pe tine zăpada 
te excită, e bine că n-ai copilărit în Suceava. 

— Nu, idiotule. Tot peisajul ăla... Daiana goală, faptul 
că era frig afară, și îi vedeam chipul printre fulgi și la 
fiecare respiraţie scotea aburi pe gură, stelele de pe cer 
îi scoteau în evidenţă ochii și toate romantismele alea 
eminesciene, mi-au sculat pula. Și am pus-o capră peste 
balustradă, am intrat în ea și am mai făcut o dată sex. 
Asta-i una dintre cele mai romantice amintiri pe care le 
am și uneori, când nu pot s-adorm, mi-aduc aminte de 
momentul ăla. 

— Păi cred şi eu că e-o amintire frumoasă. 
Ninsoarea, liniștea nopţii, fulgii care cădeau pe chipul 
ei... 

— Nu, bă! Mie-mi plăcea că, din cauză că stătea 
capră, i-au sărit sânii ăia mari peste balustrada 
geamului și mi se părea că se vede genial cum atârnă în 
jos de la etaj. 

— Aşa... Şi ce legătură are treaba asta cu mine și cu 
Anemona? 

— Nici una. Făceam și eu conversaţie. Hai să mai 
bem un shot. 

Alin i-a făcut semn chelnerului să mai aducă două 
shot-uri. Ne-am aprins câte o ţigară (căci, da, copii. Pe 
vremea aia, încă se mai fuma în interior) şi le-am dat 
peste cap. 

— Ideea e că, oricât de bine te-ai potrivi cu o fată și 
oricât de minunat ar fi totul între voi, nu înseamnă că 
veţi fi împreună tot restul vieţii. Şi dacă vă despărțiți, 
da, o să suferi și-o să doară ca dracu”, dar la un moment 
dat va trece. Partea cea mai nasoală este c-o să-ţi fie 
incredibil de greu să te mai atașezi de cineva, darămite 
să iubeşti din nou. Dar pentru asta există alcoolul, așa că 
nu trebuie să-ţi faci griji. Hai să plătim și să mergem în 
alt bar. 

Alin s-a ridicat de la masă și a mers spre baie. Voia să 
pară puternic, dar era clar că-l afectase ceea ce-mi 
povestise și că nu-i făcuse plăcere să-și amintească de 
fata aia. Părea totuși să aibă dreptate, dar nu aveam 
timp în seara aia să mă gândesc la împlinirea sufletului. 
Voiam să mă îmbât și să las gândurile astea de om 
matur pentru altă dată. 

— Şi ziceai că gonoreea nu trece de la sine?, m-a 
întrebat Alin. 

— Nu, frate, eşti nebun? Trece cu tratament, i-am 
răspuns. 

— Ah!, a zis el, oprindu-se. Şi-a scos telefonul din 
buzunar, a apelat un număr și am auzit doar: „Alo, 
Maria? Cred c-ar fi bine să mergi la un ginecolog, când ai 
timp”. 

După mai multe shot-uri în mai multe baruri, ne-am 
oprit la un moment dat într-un club și am decis să 
rămânem acolo, fiindcă deja ni se certau adidașii între 

ei când mergeam. Când vrei să bei, ești cel mai zmeu la 
începutul serii și dai shot după shot, combini cu bere, 
bagi și niște vin cu whisky și absintul îţi e cel mai bun 
prieten. Ai impresia că poţi s-o ţii așa toată seara, dar, 
după o oră, când alcoolul își face prezenţa în creier, e de 
parcă-ţi fute unul o lopată-n ceafa şi-ţi dă restart la 
procesor. Partea proastă e că Windows-ul tău nu-și mai 
revine şi-ţi cere CD-ul și serial number-ul, ca să poată 
funcționa cum trebuie. Şi bineînţeles că tu nu ai nici una 
dintre cele două la tine și intri în safe mode. Adică abia 
ţii minte cum te cheamă, darămite să mai ţii minte un 
cod din 18 litere și cifre. Cam asta e beţia pentru un om: 
ca atunci când rulezi calculatorul în safe mode. Totul 
merge mai greu, tu crezi că poţi face absolut orice, dar 
nu merge nici un program și-ţi vine să le dai pumni în 
gură oamenilor, fără motiv. 


Dă play la asta: The Chainsmokers - Closer. 


Eu și Alin stăteam la bar și ne uitam la oamenii din 
jurul nostru să vedem dacă ne sare cineva în ochi. Nu 
prea înțelegeam eu care era faza cu locul ăla, dar era 
plin de puștoaice și de puștani, care erau maxim în anul 
l. Cred că noi doi eram cei mai bătrâni oameni din club. 
Ăsta putea fi şi un lucru bun, dar şi un lucru rău. Cred că 
fiecare dintre noi și-a dorit la un moment dat să poată 
da timpul înapoi și să fie din nou în liceu sau în 
facultate, dar să aibă mintea de acum. Cu siguranţă ai fi 
gestionat altfel anumite situaţii, ştiai pe ce lucruri să te 
concentrezi exact şi era mult mai ușor să impresionezi 

în pat. La un moment dat, Alin m-a luat de bărbie și mi-a 
întors privirea spre partea stângă. 

— Ia uite, frățiwear, acolo, și-o să vezi compania 
noastră din seara asta, mi-a spus. 

— Alin, eu ştiu că ești foarte deschis din punct de 
vedere sexual, dar tu îmi arăţi doi chelneri. Și, oricât de 
open minded aş fi, chestia asta n-aş încerca-o. 

— Lângă chelnerii ăia doi, idiotule. Ce vezi tu lângă 
chelnerii ăia doi? 

— Păi văd o masă cu mai mulți oameni, i-am 
răspuns. 

— Vai de capul meu! Și dintre toți oamenii de-acolo, 
de la masă, nu îţi sare nimic în evidență? 

— Nu știu, or fi niște fete drăguțe acolo, ce pot să zic. 

— Wow! Hai să facem altfel. O vezi pe tipa aia cu 
fustă roșie şi cămașă albă? 

— Da! 

— Bun. Şi, mai în dreapta ei, o vezi pe fata aia care 
are pantaloni negri din piele și sacou? 

— O văd şi pe ea. 

— Perfect. Nu ţi se pare că seamănă cu prima, doar 
că e îmbrăcată altfel? 

— Nu știu, bă, care-i faza? l-am întrebat, deja 
enervându-mă. 

— Tu ești chiar prost. Sunt ca două picături de rouă, 
deci sunt... 

— Ude? 

— Gemene, În pula mea! 

— Şi ce dacă sunt gemene?, am întrebat. 

— Gândeşte-te aşa: dacă era o tipă bună și ne plăcea 
de ea la amândoi, ar fi fost naşpa că unul dintre noi ar fi 

trebuit să dea înapoi. Dar acum, putem amândoi să 
futem aceeași fată, fără să futem aceeași fată. Andrei, 
noi cu ele nu facem sex, noi sfidăm legile fizicii. 

— Da, bravo, mă! Hai, că m-ai făcut și să râd, i-am 
spus. 

— Ai încredere în fratele tău că ştie ce vorbeşte. Mai 
ales când bea. Mă duc să mă piş. 

Stăteam singur la masă și mă gândeam la ce spusese 
Alin și ce idei avea în cap. Dar în clipa aia am realizat că 
nu avusesem niciodată în viaţa mea o perioadă dintr- 
asta de rebeliune, în care să nu îmi placă de nici o fată și 
să vreau doar să mă distrez. Mereu a fost cineva de care 
eram îndrăgostit, mereu voiam să cuceresc ori să nu 
dezamăgesc pe cineva şi m-am cam neglijat pe mine, ca 
să zic aşa. Ok, şi-acum sufeream după Anemona (acum 
pot să-ți recunosc asta, fiindcă Alin e la baie și nu ne- 
aude), dar nervii pe care îi aveam erau mai puternici 
decât dorul. De cele mai multe ori, din păcate, orgoliul 
bate iubirea. În timp ce stăteam şi îmi savuram berea cu 
gânduri filosofice în creier, din spatele meu apare Alin. 
Mi se părea foarte ciudat, fiindcă nu băusem atât de 
mult încât să văd triplu, dar totuși mai erau două 
persoane cu el. 

— Haideţi, fetelor, luaţi loc, nu fiți timide, a zis el şi 
mi-a făcut cu ochiul. 

Nu știu prin ce procedee artistice reuşise, dar când s- 
a întors de la baie, a venit cu cele două gemene la masă. 
Cea cu fustă s-a așezat lângă mine, iar cea cu pantaloni 
din piele, lângă Alin. 

— Bună, eu sunt Miruna, a spus cea de lângă mine și 
mi-a întins mâna. 

— Hei! Eu sunt Andrei, îmi pare bine de cunoștință. 

— lar ea e sora mea, Marina. Și voiam să-ţi spunem 
că... Vai, ce emoții am... 

— Stai liniștită, că nu te mușcă. Cel puţin, nu acum, a 
completat Alin. 

— Ne-a plăcut foarte mult Suge-o, Ramona! și voiam 
să bem ceva cu tine. Dacă vrei și tu, normal. 

Când am auzit asta, mi s-a luminat privirea și parcă 
seara părea brusc mai interesantă. l-am făcut semn 
chelnerului să ne aducă niște shot-uri, ca să devină 
lucrurile și mai intense decât erau deja. 

— Şi? De care personaj v-a plăcut cel mai mult din 
poveste?, le-am întrebat. Marina? 

— Hmm... Mie cred că cel mai mult mi-a plăcut de 
Anemona. Mi se pare foarte tare cum ai scris despre ea 
și cred că orice femeie s-ar simţi flatată să citească ceva 
despre ea. 

„Wow, puteai să fii mai evidentă de atât?”, mi-am zis. 

— Dar ție, Miruna? 

— Sincer, mie cel mai mult mi-a plăcut de Alfred. Mi 
se pare foarte tare că ai o relație așa deschisă cu ea și că 
puteţi să vă spuneţi orice. Chiar, ea ţi-a citit cartea? 

— A citit-o, da. 

— Păi şi? Ce-a zis? 

— Nu ştiu, că n-am avut curajul s-o întreb. 

Am început cu toţii să râdem. Am mai comandat 
niște alcool, am ciocnit și am stat la bârfă. Mi-a plăcut de 
Miruna, fiindcă mi-a spus că-i plăcuse cel mai mult, 
dintre toate personajele, de maică-mea, altfel tuturor le 
place de Anemona. Ea a ales să fie puţin mai deosebită 
și mi-a captat interesul cu chestia asta. Alin făcea glume, 

sticlele se goleau și toată lumea se simțea bine. El deja 
se concentra mai mult pe Marina, iar sora ei îmi sorbea 
mie toate cuvintele din gură. Nu mai era un dialog între 
toți patru, ci vorbeam doi câte doi. La un moment dat, l- 
am tot văzut pe Alin ca îmi făcea semne pe la spatele 
fetelor (acolo unde ne doream amândoi să fim în 
noaptea aia) și nu pricepeam ce voia. Deja devenea mai 
ostentativ decât o piţipoancă într-un club, deci era clar 
ceva important. 

— Alin, nu vrei să vii cu mine până la baie?, l-am 
întrebat, ridicându-mă de la masă. 

— Da ce ai, mă? Eşti femeie? Ţi-e frică să te pişi 
singur? 

— Aă... nu. Dar am impresia că și tu ai nevoie la baie. 

— Nope! 

— Băă! Crede-mă. Şi, dacă e nevoie să-ți torn berea 
aia pe gât, ca să vrei la baie, așa fac. Hai odată! 

— Ho, mă, că vin. Nu trebuie să te-agiți așa. 
Doamnelor, ne scuzaţi câteva minute. 

— Nu-i nici o problemă, a zis Miruna. Mergem și noi 
până la toaletă cu ocazia asta. Să nu fugiţi, da? 

Fetele au plecat primele. S-a ridicat într-un final și 
Alin de la masă, după ce a băut o gură de vodcă din 
paharul Marinei (de parcă nu tot noi îl plăteam, d.oh!), 
și am mers la baie. Ne-am dus fiecare la câte un pisoar, 
iar Alin s-a uitat la mine și mi-a zis: 

— Coaie, avem o problemă. 

— Ce problemă avem? 

— Mie-mi place mai mult cum arată a ta. 

— Poftim? Bă, nu te mai uita la puța mea! Ce-i cu 
tine? 

— Nu, bre. Nu puţa ta. Geamăna. Îmi place mai mult 
de-aia a ta, mi-a spus. 

— Tu ești complet retardat? Sunt GEMENE!! Arată 
fix la fel. Cum să-ţi placă mai mult una decât cealaltă? 

— Nu știu, boss. Hai să facem schimb! 

— Să ce?! Dar ce facem aici, avem dublură la guma 
Turbo și negociem? 

— Haide, mă. Dacă tot arată la fel, ce te costă? 

— Nu mă costă nimic, dar ești complet idiot. Bine, 
fie. Când ne întoarcem, mă așez eu în locul tău și tu într- 
al meu. Eşti fericit? 

— Da! Pentru asta, îți fac mâine seară aripioare. Hai 
să mergem. 

Am ajuns înapoi la masă și am schimbat locurile între 
noi. Fetele încă nu se întorseseră. Am rearanjat 
băuturile pe masă, am mai comandat câte un shot şi 
aşteptam să vină înapoi gemenele. Doar că, atunci când 
au revenit şi au văzut că ne-așezaserăm invers, Miruna 
a venit tot lângă mine, iar Marina s-a pus din nou lângă 
Alin. El a luat shot-ul în mână și l-a îndreptat către noi, 
ca să ciocnim. Am făcut şi noi același lucru și apoi l-am 
dat peste cap. Alin s-a apropiat de mine și mi-a șoptit la 
ureche: 

— Aşa, frate. Clar îmi place mai mult asta de lângă 
mine. Merci c-ai vrut să facem schimb, rămân dator. 

Apoi mi-a făcut cu ochiul. Nu-mi venea să cred că 
efectiv nu se prinsese că stătea fix lângă aceeași fată 
lângă care stătuse și pân-atunci. Dar nu mai aveam 
energie să-i explic că era bou, aşa c-am dat din cap 
politicos și i-am zâmbit. Faza e că deja se făcuse ora 2 
noaptea și asta era o mică problemă. Fiindcă regula e- 

aşa: dacă până la ora 3 nu sunteţi la unul dintre voi 
acasă, nu mai are sens să vă futeți. Fiindcă dacă bei până 
la 4, pleci din club și, pân-ajungi acasă, se face 5. Când 
ajungeţi, nu începeţi direct să vă futeţi, că, na... i-ai 
promis că „n-o să faceţi nimic”. Și mai beţi o bere și 
acasă, mai staţi la o poveste și nici nu-ţi dai seama când 
se face 6 jumate și deja sunteţi prea beţi și prea 
somnoroși ca să vă mai simțiți bine. Așa că i-am făcut 
semn lui Alin să mergem până la baie, ca să stabilim 
planul pe care urma să-l aplicăm. Ne-am ridicat de la 
masă și le-am făcut semn că ne întoarcem imediat. 

— Boss, e 2 noaptea. Hai, ce facem, le luăm pe fete cu 
noi sau ne-mbătăm și aia e?, l-am întrebat. 

— Ce-ai, mă, eşti dement? Sunt gemene și sunt și 
foarte mișto, nu putem rata o ocazie ca asta. E ca și cum 
ai vedea pe stradă un spiriduș şi nu i-ai pune mâna pe 
cap. 

— Ce? De ce să-i pui mâna pe cap? 

— Cum de ce? Ca să-ţi poarte noroc. 

— De unde și până unde spiridușii îți poartă noroc, 
daca le pui mâna pe cap? 

— Nu ştiu, aşa am văzut eu în Game of Thrones. 

— Coaie, în Game of Thrones nu există spiriduși. 

— Bă! Mă doare-n pulă de Game of Thrones. Încerc 
să-ţi spun să le luăm pe fete acasă. 

— Dar cum le-ai adus la masă totuși? 

— Le-am întrebat dacă au citit Suge-o, Ramona! și 
mi-au spus că da. Și, după aia, le-am întrebat dacă nu 
vor să bea un shot cu autorul, și aia a fost. 

— Doamne, mare bou ești, i-am răspuns râzând. 
Bun, hai să le luăm acasă. Cum facem? 

— Stai liniștit, că mă descurc eu. Tu doar zâmbeşte 
simpatic acolo. 

Ne-am încheiat la pantaloni, ne-am spălat pe mâini și 
ne-am întors la masă. Fetele şușoteau ceva când am 
ajuns noi, dar n-am prea înţeles ce anume. Oricum, nici 
nu mai conta. 

— Şi, fetelor? Ce ziceţi? Vreţi să vedeţi camera în 
care s-au întâmplat o grămadă de poveşti din Suge-o, 
Ramona!?. 

Wow, Alin. Super-subtil. Cred că, dacă scoteai un 
prezervativ din buzunar și mi-l dădeai în faţa lor, era 
mai puţin evident decât ai fost tu. 

— Serios? Putem să facem asta?, a întrebat Marina. 

— Normal că puteţi. Luăm niște bere, mai avem noi 
acasă niște aripioare, băgăm vreo două banane și mai 
vedem dup-aia. Ce se poate întâmpla rău? 

Ce pot să-ţi spun este că, în momentul în care ieși la 
agăţat, e foarte important să ai un wing-man bun. Un 
prieten care să te pună într-o lumină bună pentru fata 
de care-ţi place ţie. Fiindcă fetelor, deși își dau seama că 
spune intenţionat chestii mișto despre tine, le place să 
fie minţite frumos și apreciază efortul. Niciodată n-o să 
reacționeze o tipă la „Bună! Te fuţi?” Deși practic tu ai 
fost sincer. Trebuie să vadă că îţi dai interesul să o faci 
să te placă, îi faci complimente, mai spui și o glumiţă din 
când în când şi, dacă ai noroc să nu fii total idiot, sunt 
șanse foarte mari ca până la finalul serii să îi placă de 
tine. 

Iar acestea fiind zise, ne-am ridicat de la masă, am 
plătit consumaţia și am plecat spre locul unde credeau 
ele că s-a scris Suge-o, Ramona! 

P.S. - Eram curios dacă și fetele alea s-au simţit, când 
au intrat în casa mea (deși nu era casa în care am scris 
Suge-o, Ramona), aşa cum m-am simţit eu când am 
mers la Humulești să văd bojdeuca lui Creangă. Mă 
uitam la biroul de-acolo și mă gândeam: „Bă, ești 
nebun? Pe scaunul ăsta a stat el și a scris Amintiri din 
copilărie, pe patul ăsta a dormit chiar el și-aia era 
scrumiera în care-și lăsa pipa”. Bine, la ele, probabil ar fi 
fost ceva de genul: „Bă, ești nebun? Pe scaunul ăsta a 
stat Anemona goală, ăsta e patul în care au făcut ăștia 
doi sex și aia-i scrumiera unde-și stingeau bananele, 
înainte să se fută”. Close enough. 


P.P.S. - Femeile spun că apreciază cel mai mult la un 
bărbat sinceritatea și simţul umorului. Mmm, sigur că 
da. Arată-mi tu o femeie căreia tu-i spui: „Hei, fii atentă. 
Nu mă cunoști și nu te cunosc. Dar vreau să vii la mine 
în seara asta, să facem sex mediocru spre prost timp de 
maxim zece minute, că nu pot mai mult, iar dup-aia să 
pleci la tine acasă. N-am nevoie să-mi dai numărul tău, 
fiindcă e destul de evident că n-o să te sun niciodată. Ce 
zici?”, şi ea să spună: „Sigur, hai”. Deci am lămurit-o cu 
sinceritatea, da? Hai să distrugem și mitul cu simţul 
umorului: ați auzit vreodată o tipă care să spună: 
„Fantezia mea sexuală e să fac un threesome cu Țociu și 
Palade. Să mă prindă amândoi și să-mi dea la bingo 
până-mi iese super-linie”? Nu? Așa mă gândeam și eu. 

CAPITOLUL 10 


Am intrat în casă cu două minute înainte să se facă 
ora 3. Timing-ul era perfect. Alin s-a dus să scoată patru 
pahare și să le umple cu alcoolul pe care-l 
cumpăraserăm de la non-stopul din colț, până se făceau 
fetele confortabile. Eu am fugit până la scrumieră să iau 
jumătatea de banană care ne rămăsese. N-aveam nevoie 
de una întreagă, în starea în care ne aflam cu toţii. Am 
mai stat puţin de vorbă în bucătărie, după care Alin, la 
fel de subtil ca un elefant într-un magazin de 
porțelanuri, a zis: 

— Şi, Marina... vrei să-ţi arăt camera din care l-a 
părăsit Anemona pe Andrei și i-a rupt sufletu-n două? 
Hai cu mine! 

C-o mână a luat-o pe fată, în cealaltă a înșfăcat o 
sticlă de vin de pe masă și duși au fost. Eu trăgeam 
dintr-o ţigară și o priveam pe Miruna. Era frumoasă. 
Avea părul lung și brunet, ochii negri, dar luminoși, iar 
zâmbetul parcă îi trăda urme de inocenţă. Stătea picior 
peste picior și, în momentul de liniște care ne înconjura, 
îmi mai arunca din când în când câte o privire 
emoționată. Parcă nu avea curajul să menţină contactul 
vizual prea mult timp. Era clar că o intimidam, și asta-i 
ceva ce îţi doreşti. În momentul în care reușeşti s-o 
domini, chiar și fără să spui nimic, abia atunci va lăsa 
garda jos și se va dezgoli în faţa ta (şi la propriu, și la 
figurat). 

— Hai să mergem și noi în cameră, să stăm un pic 
mai confortabil, i-am spus. 

„Să stăm mai confortabil?” Wow, cred că e cea mai 
proastă scuză ever pe care am putut s-o scot din mine în 
clipa aia. Și dacă-i ziceam că vreau să aerisesc în 
bucătărie eram mai inspirat. Dar, până la urmă, 
amândoi ne doream același lucru, așa că nu a avut nimic 
de obiectat. S-a ridicat cuminte de pe scaun, și-a luat 
paharul cu ea și a pornit către camera mea. Eu am 
aprins veioza de pe noptiera din dreapta patului și m- 
am întins în pat. Ea a făcut același lucru, s-a lăsat pe 
spate, înfundându-și capul în perna mea albastră. Eu am 
luat laptopul și am pus niște muzică dintr-un playlist pe 
care l-am făcut special pentru situaţii de genul ăsta. E 
bine să fii mereu pregătit pentru orice, fiindcă nu știi ce- 
ţi rezervă seara. Așa cum îmi spunea bunică-mea, 
trebuie să fii mereu epilat, să ai chiloţi curaţi pe tine și 
muzică bună la îndemână. 


Venise momentul ca eu să colectez premiul de casă 
nouă, iar tu să dai play la asta: The Weeknd - The Hills. 


Fără să-i dau nici un semn, i-am înfipt o mână în gât 
și am tras-o spre mine. Am sărutat-o puternic și la final 
i-am mușcat buza de jos. A zâmbit și s-a apropiat mai 
tare de mine, mi-a pus mâinile pe faţă și ne-am afundat 
într-un dans pasional al buzelor noastre, care parcă se 
cunoşteau de-o viață. Aveau gust de cireşe de la 
începutul verii, perioada aia când sunt dulci și gustoase. 
Mâna mea s-a aşezat pe coapsa ei și-o strângeam ușor, 
facându-i tot corpul să reacționeze. În timp ce urcam 
ușor din atingeri, i-am simţit pielea. Nu purta ciorapi 
fini, ci jartiere care, apropo, sunt cel mai sexy lucru pe 

care l-a putut crea omenirea vreodată. Fusta deja i se 
ridicase, iar eu mi-am poziţionat corpul între picioarele 
ei, atingându-i cele mai mari dorinţe. Își unduia 
șoldurile de sus în jos, iar eu îi țineam isonul, înecându- 
mă cu buzele în gâtul ei. Mă hrăneam cu prezenţa ei, iar 
trăirile noastre se reuneau într-una singură, care ne 
făcea pe amândoi fericiţi în momentul ăla. 

Mi se pare că trăim într-o lume în care sexul e mult 
mai important decât ar trebui să fie. Bărbaţii plătesc 
pentru sex, femeile primesc beneficii pentru sex, peste 
tot apare sexul, și tot așa. 

Dar ce uităm noi s-avem în vedere este că sexul chiar 
nu e nimic deosebit. Sex fac toate mamiferele. Vacile fac 
sex, câinii fac sex, chiar și pinguinii (care, să nu uităm, 
pot fi și homosexuali) fac sex. Orice bărbat poate să fută 
o femeie, indiferent cât e de înalt, inteligent, împlinit, 
scund, gras, slab, prost sau altele. Însă ce nu poate toată 
lumea este să creeze o conexiune, s-o facă pe femeia aia 
să capete buburuze pe piele pentru că i-a șoptit el 
cuvintele potrivite în clipa perfectă, să-i arunce o 
privire care s-o facă să se simtă mai dorită decât a făcut- 
o oricine să se simtă vreodată. 

Mie asta mi se pare un lucru deosebit și este, după 
părerea mea, greu de făcut, dar extraordinar de frumos 
când se întâmplă. Și-atunci, de ce să pierdem timpul să 
facem sex cu oameni care nu trezesc nimic în noi? Nu 
mai bine ne uităm la un film? 

Îmi doream să fie o amintire frumoasă. 

l-am ridicat fusta până aproape de șolduri şi 
simțeam c-o doresc din ce în ce mai tare. N-am mai avut 
răbdare să-i dau jos și cămașa, drept care i-am rupt 

nasturii (de fapt, i-am descheiat, dar, na... să par și eu 
mai macho) și m-am așezat peste ea. Fa mă săruta pe 
gât, bucurându-se de mirosul pielii mele, iar eu îmi 
făceam loc în amintirile ei. Gemea inocent şi se uita în 
ochii mei speriată şi excitată în acelaşi timp, de parcă nu 
ştia de ce-i plăcea chiar atât de mult ce se-ntâmpla între 
noi. Respirația i se îndrepta greoaie peste urechea mea 
și eu încercam să menţin ritmul melodiei care ne cânta 
pe fundal. I-am luat mâna în palma mea, ne-am 
încrucișat degetele şi am oprit timpul în loc. În jurul ei 
nu mai conta nimic, nici c-am vărsat scrumiera pe 
aşternut, nici c-am dat cu genunchiul în veioza de pe 
noptieră şi cu atât mai puţin faptul că vecinii băteau în 
țeavă. Cred c-am făcut o impresie foarte bună, pentru 
prima noapte ca noi chiriași ai apartamentului. Dar, vezi 
tu, asta-i chestia. Când faci sex, dacă ai timp să te 
concentrezi pe ce se-ntâmplă pe lângă tine, înseamnă că 
faci ceva greșit. Ar trebui să fii atent doar la persoana cu 
care ești în pat, fiindcă toate celelalte lucruri se pot 
rezolva și dup-aia. Nu trebuie să-ți distragă atenţia 
nimic din ceea ce nu însemni tu sau ea. Doar voi sunteţi 
importanţi în momentele-alea. E ca și cum ai fi într-o 
bulă a timpului, și toate celelalte lucruri merg cu- 
ncetinitorul, ocolindu-vă pe voi. 

Miruna a început să ţipe din ce în ce mai tare și se 
ţinea cu toată puterea de cearșaful ud și răvășit dintre 
noi. În momentul ăla, m-am ridicat de pe ea, am luat o 
pernă de pe pat, am aruncat-o pe jos și apoi am făcut și 
cu Miruna același lucru. S-a așezat cuminte în genunchi 
fără să înţeleagă dacă trebuia să se simtă jignită sau 
incitată. Mi se părea că emana o energie foarte 


201 


interesantă, care parcă mă făcea s-o doresc din ce în ce 
mai tare, cu fiecare secundă care trecea. Nu știu exact ce 
se-ntâmpla, dar la un moment dat efectiv am ameţit. 
Când am văzut asta, am prins-o puternic de păr, am 
ridicat-o, am luat-o în braţe şi am trântit-o de perete. 
Am intrat în ea ca Napoleon în Rusia, adică fără să mă 
gândesc la ce făceam. Când i s-a lipit spatele de peretele 
rece, a ţipat și mai tare. Eu mi-am poziționat mâinile 
peste fundul ei și am strâns-o cu toată puterea pe care o 
mai aveam şi am simţit-o pe ea cum își împerechea 
mâinile în jurul umerilor mei încercând să-și menţină 
echilibrul. Nici nu mi-am dat seama când s-a terminat 
(ea) totul, dar știu că abia mă mai ţineau picioarele. Ne- 
am trântit în pat unul lângă celălalt și ne-am aprins o 
țigară, osteniți. 

— Doamne, ce intens a fost, mi-a zis Miruna, în timp 
ce-și desfăcea o sticlă cu apă. Cred că mâine o să am 
vânătăi pe spate. 

— Mie-mi spui, i-am răspuns, trăgându-mi sufletul, 
mă dor picioarele de mor. N-am mai făcut sex în poziţia 
asta de la eclipsă. 

— Ha, ha! Nu ştiu când a fost ultima oară eclipsă, 
adică una dintr-aia care se vede chiar mișto. 

— Păi cred c-a fost aia din 2000, nu mai ţii minte? 
Când au apărut și bancnotele-alea de 2000 de lei 
speciale pentru eclipsă. 

— Aa, nu-mi amintesc. 

— Nu se poate. A fost super-eveniment. Era în 
mijlocul zilei și ne-am oprit toţi din ce făceam, ne-am 
cumpărat ochelari și ne uitam la eclipsă, precis ai făcut 
şi tu asta. 

— Nu prea cred c-am făcut, fiindcă eu în 2000 aveam 
un an. 

— Stai, ce?!, am întrebat, c-un nod în gât. 

— Da. M-am născut în '99. 

Acuma, treaba e că eu nu știu multă matematică, dar 
noi eram în anul 2015, în clipa aia. Şi deci 2015 minus 
1999 egal cinșpe ani de pușcărie. 

— Adică ce vrei să spui este că tu ai... 

— 16 ani, da. 

— Şşşt! Nu spune asta cu voce tare. 

— Păi atâta am, ce vrei să fac?, m-a întrebat ea, 
amuzată. 

„Oare ce e mai naşpa în pușcărie? Să fii futut în cur 
sau să-i mai faci câte un McSundae colegului tău de 
celulă, înainte să se culce?”, era singurul lucru la care 
mă puteam gândi. 

— Nu, nu! Nu râdem, că nu-i ok. Cum să ai atâţia ani? 
Și, mai mult decât atât, de ce eşti atât de bună la pat? Şi 
de ce arăţi de cel puţin 25? Nu pot să cred! 

— Andrei, relaxează-te, îți faci prea multe griji. Nu e 
de parcă m-ai violat sau ceva de genul. 

— Putem merge la notar să spui asta și să 
legalizăm?, am întrebat-o. 

Ea a început să râdă. Normal, ce putea să facă şi ea? 
Eu deja îmi imaginam cum o să mă combin în pușcărie 
cu un tip păros și cu chelie pe nume Marcel (care, 
apropo, e un nume de bărbat care te-ar viola în somn 
fără nici o remușcare), iar ea râdea. 

— Miruuuuu!, s-a auzit de pe hol. Nu mergem și noi 
acasă, că e deja ora 6 dimineaţa și se trezește tata. 

„Aoleo! Aveţi și tată? Adică un bărbat care, dac-ar 
afla ce s-a întâmplat, ne-ar ucide şi pe mine, și pe Alin? 
Super!” 

— Ba da, sunt gata în cinci minute, a răspuns ea, 
senină. 

S-a ridicat de pe pat, și-a încheiat nasturii de la 
cămașă, şi-a potrivit fusta, apoi şi-a aranjat jartierele, 
iar toate astea le-a făcut cu o seninătate de nedescris. 
Eu eram panicat în pat și mă rugam să nu fie adevărat, 
și ea fredona melodii de la Ruby, ca și cum nimic special 
nu s-ar fi întâmplat. A ieşit pe hol. Acolo era doar 
Marina, dar nici urmă de Alin. M-am gândit că aflase și 
el ce vârstă aveau fetele și-i era rușine să mai iasă din 
cameră. 

— Andrei, să ştii că ne-a făcut o mare plăcere să te 
cunoaștem, a zis Marina. 

— Da, chiar a fost plăcere, a completat Miruna. 

— Da, sigur, am răspuns eu, bâlbâit. Și eu mă bucur 
c-am făcut împreună chestii total legale (băut, fumat, 
mâncat banane, futut... e clar, şaişpe ani au ele, șaișpe 
ani iau și eu). 

— Ha, ha! Chiar că eşti amuzant, a zis Marina. Dar 
nouă ne-a venit taxiul și trebuie să plecăm. Vezi că Alin 
doarme pe gresie în baie, n-am putut să-l mai trezesc 
atunci când am plecat. 

Nici n-am mai avut putere să-ntreb de ce nu doarme 
în cameră, fiindcă singurul lucru la care mă puteam 
gândi era că, tehnic, eram pedofil. Fetele au ieşit din 
casă, iar eu am încuiat ușa după ele și am plecat să 
plâng sub duș. Dar nu prea puteam face asta, că acolo 
era nenorocitul de Alin, care sforăia pe trei voci. 

P.S. - Suge-o, Andrei!, că de-acum înainte o să tresari 
la fiecare bătaie în ușă crezând că e poliţia care a venit 
să te încătușeze şi să te ducă la închisoare, unde o să te 
fută un deţinut cu zece ani mai mare decât tine, ca să 
vezi și tu cum e. 


P.P.S. - Pe de altă parte, hai să-ți demonstrez ce suflet 
hain și negru ai. Dacă eu intram în pârnaie, ca să mi se 
reducă sentinţa, aş fi scris niște cărți. Fiindcă nu aveam 
ce altceva să fac acolo, aș fi stat toată ziua la calculator 
și, într-un an de zile, aș fi scos și volumul III, și volumul 
IV sau V. Ştiu c-ai fi fost trist dacă mi s-ar fi întâmplat 
una ca asta, dar sunt sigur că o mică parte din tine, 
ascunsă undeva în adâncul inimii tale, s-ar fi bucurat să 
scot trei volume într-un an. Atâta doar, că probabil s-ar 
fi numit, toate, Suge-o, Marcel! 

CAPITOLUL 11 


Ştii momentul ăla, când începe să-ţi treacă răceala? 
Și, cumva, simţi, după o perioadă în care nu puteai să te 
ridici din pat, îţi era greu să-ţi înghiţi propria salivă, 
transpirai dacă, Doamne ferește!, clipeai un pic mai 
repede și te durea toată pielea pe tine, că dintr-odată 
eşti capabil să te ridici în picioare și nu ameţești când te 
duci la baie. Ei bine, aşa mă simţeam şi eu în perioada 
aia. După relația cu Anemona, parcă aș fi ieșit din 
convalescenţă și învățam să mă bucur din nou de 
lucruri simple, gen futut minore şi altele de-astea. 

Am tot ars-o o vreme cu tot felul de fete, care la 
început păreau interesante, dar dup-aia îmi dădeam 
seama că erau mai plictisitoare decât orice meci al lui 
Dinamo. Bine, eu am și tiparul ăsta greșit la femei, 
pentru că-mi plac piţipoancele. Așa e, sunt un om 
simplu și superficial, dar am scris o carte, deci cumva 
cred că se anulează una pe cealaltă. 

Hai să vorbim un pic despre pițipoance, înainte să 
purcedem în poveste, că simt că mă judeci. Ideea e că nu 
îmi plac alea penibile, alea pe care le înjurăm cu toții. 
Mie îmi place o femeie care se aranjează, care are sânii 
mari și care se duce la salon să-și facă unghiile ori să se 
penseze. Cred că pot s-afirm fără vreo grijă că îmi place 
femeia care se respectă. Habar n-am, nici nu contează, 
până la urmă, atât de mult ce-mi place mie. Dacă-ţi 
place ție ceva, acel ceva devine cel mai frumos lucru. 
Sau persoană. Dar trebuie s-o luăm cu începutul: hai să- 


206 


ţi povestesc cum am intrat în cea mai mare „friendzone” 
din viața mea. 


Dă play la melodia asta, înainte să continui să citești: 
Outlandish - Aicha. 


La un moment dat, pe vremea când încă scriam 
volumul I, tot vedeam o domnişoară pe la like-urile de 
pe Facebook ale poveștii și, nu știu de ce, mereu apărea 
prima pe la like-uri. La început n-am băgat de seamă, 
dar la un moment dat m-a intrigat și am devenit curios. 
Şi am dat click pe profilul ei. M-am uitat pe-acolo pe la 
poze, pe la postări și mi-a plăcut ce am văzut. Însă am 
văzut şi că era combinată și eu nu sunt genul de bărbat 
care se dă la femei care au prieten. Mi se pare o lipsă de 
respect față de tipul ăla. Și spun asta pentru că nici mie 
nu îmi place să văd că se dă un așchilopat la iubita mea. 
Deci, dacă ești genul ăla de bărbat și nu ai nici o 
problemă în a-ţi încerca norocul la o femeie care are 
iubit, fii atent ce trebuie să faci: du-te la magazin și 
cumpără niște carne congelată de pui. Apoi vino acasă și 
lasă carnea la dezgheţat. După ce faci asta, mergi în 
cameră la tine și așază carnea dezghețată pe birou. Tu 
pune-te pe scaun, tot la birou. Eşti pregătit? Perfect. 
Acum dă-te cu capul de birou cât poţi tu de tare, de trei- 
patru ori. Serios, e foarte important. Lovește-te cu muia 
de lemn până când începe să-ți joace creierul prin cap 
„dansul pinguinului”. Nu-ţi face griji, are loc destul să 
facă asta, pentru că sigur nu-i aşa de mare. Ai terminat? 
Perfect. Acum ia bucăţile de pui și pune-le pe ochi, ca să 
nu ce-nvineţești. 

Şi deşi nu sunt genul ăsta de bărbat, totuși i-am dat 
Add, pentru că... sunt bărbat. Nu genul ăla. Dar bărbat. 
Am văzut că avea o prietenă care și ea îmi dădea like-uri 
la poveste și i-am dat şi ei Add. Hai să-ți spun cum am 
gândit-o pe-asta: dacă eu îi dau Add doar ei, o să pară că 
vreau să mă bag în seamă. Dar, dacă îi dau Add și 
prietenei sale, cu siguranţă o să vorbească despre asta 
între ele, la un moment dat. Și voiam să aibă un dialog 
în care una îi spune celeilalte că i-a dat Add pe 
Facebook „ăla care-a scris Suge-o, Ramona!”, știind că 
amândouă mă citesc. Și, în clipa aia, cealaltă ar zice: „A, 
da? Ce tare! Și mie”. Pac, primul mindfuck. Dacă îi 
dădeam doar ei, probabil că s-ar fi simţit deosebită și nu 
voiam asta pe-atunci. E ca şi cum ai planta o sămânță în 
creierul ei, ca să se simtă bine, iar apoi i-ai dezlipi-o cu 
tot cu un pic de membrană. Practic, i-am epilat creierul 
cu ceară în clipa aia. Acuma, eu nu știu dacă a avut loc 
dialogul ăsta sau nu, dar sper c-a avut loc. Ştii că ţi-am 
mai spus eu ţie, dacă vrei să fuţi o femeie, fute-i mai 
întâi creierul și restul vine de la sine. 

Buuun. Ideea e că nici nu m-am băgat în seamă 
imediat cu ea, pentru că asta ar fi spus despre mine că i- 
am dat intenţionat Add, ca să vorbesc cu ea. Și nu 
puteam s-o las să creadă asta. Deși ăsta era adevărul. 
Inţelegi acum cât de complicate sunt femeile? La noi, e 
mai simplu... dacă-ți dă una Add și îţi și scrie imediat 
după și mai e și un pic drăgăstoasă, este clar că-ţi vei 
insera penisul în ea. Ea ştie asta, tu ştii asta, toată lumea 
știe asta. Dar când vine vorba de situaţia inversă, e mult 
mai complex decât atât. Așa că am aşteptat să treacă 
suficient timp între momentul împrietenirii virtuale și 

primul dialog. Asta e ca o regulă: dacă îţi place de ea, nu 
te băga în seamă imediat cum v-aţi împrietenit pe 
Facebook, fiindcă o să pari disperat. Ea se așteaptă să 
faci asta, deci mai ai răbdare un pic până să o faci. Ideea 
e că femeile reacţionează bine atunci când faci ceva la 
care ele nu se așteaptă, fiindcă le surprinzi. Şi, dacă 
reușești asta, pari un pic mai deosebit decât restul 
băieţilor care încearcă să le combine. Bine, asta nu 
înseamnă că trebuie să te duci la o femeie acasă și să te 
pişi în chiuvetă. Căci, da, va fi total surprinsă, dar nu în 
sensul în care-ţi doreai, şi astfel vor exista mai multe 
șanse ca Rusia să intre în UE decât să intri tu în fata 
respectivă. 

Într-o seară, trebuia să fac o reclamă şi se filma toată 
noaptea. Mi-am încărcat telefonul full de acasă că na... 
sigur m-aș fi plictisit la un moment dat și mereu e bine 
să fii pregătit. Se făcuse ora 2 și s-a decis să luăm o 
pauză de jumătate de oră, ca să ne relaxăm și să 
mâncăm ceva. Așa că eu am scos telefonul din buzunar 
și, bineînţeles, am intrat pe Facebook. Și, băi, îţi jur... 
prima poză care mi-a apărut a fost a ei. Am văzut-o și 
am vrut să-i dau like, dar mi-am dat seama că 
Facebook-ul nu are un buton de / fucking love it și am 
renunţat la idee. Și zic: hai să intru pe profil la ea, să văd 
ce-a mai făcut. Și, cum naviga fratili vostru pe profilul ei, 
ca taximetriștii în trafic, adică pe diagonală, ce-mi 
zăresc ochișorii? Se pare că domniţa nu mai era într-o 
relație. Sau cel puțin nu mai apărea pe Facebook. Şi-mi 
zic „Hm... probleme în paradis? Off, ce nasol!” Dar în 
același timp sufletu-mi râdea ca Mendark din Dexter's 
Laboratory. Ha ha ha. Ha ha ha ha. Mă rog, ajută să- 

nţelegi râsul ăsta dacă știi desenul. Și-atunci, prietene, 
era momentul perfect să-i scriu. Și asta am și făcut. 

Eva era genul de fată care are bărbaţii la picioare. Și, 
din acest motiv, putea să aibă cam orice bărbat între 
picioare. lar ăsta nu era neapărat un lucru bun pentru 
ea, fiindcă, vezi tu, o femeie care are o grămadă de tipi 
care se dau la ea, în primul rând dă peste tot felul de 
specimene, care o fac să-și piardă încrederea în regnul 
masculin. Pe de altă parte, cu cât crește numărul 
pretendenţilor, devine din ce în ce mai greu să îi spui tu 
ceva nou, să faci ceva ce nu a mai făcut nimeni pân- 
atunci sau s-o impresionezi în vreun fel. E exact 
sindromul chelneriței: știi că cel mai greu este să 
combini o chelneriță de club, pentru că la ea s-au dat 
miliarde de bărbaţi până la tine. Unii buni, alţii răi, unii 
frumoși, alţii urâţi, unii săraci, alţii cu bani. Ideea e ca a 
auzit cam tot ce se poate auzi. Deci, dacă tu reușești să 
combini o chelneriță, poți să consideri că ești bun și poţi 
să dai un self high five chiar în momentul ăsta. Serios. 
Opreşte-te din citit şi dă mâna cu tine. Eşti un faraon. 

Eva avea chip de păpușică, dar personalitate de 
leoaică. Nu mergea la ea cu vrăjeală de genul: „Mi-am 
pierdut numărul de telefon, nu mi-l dai pe al tău?” 
Pentru că dacă făceai asta îți arunca o privire cu care se 
pișa în sufletul tău până simţeai gust de sare în gură. 
Ştia să se folosească de atuurile ei şi, deși era nesigură 
pe dinăuntru, nu te lăsa nici o clipă să vezi asta. Privirea 
ei spunea, practic: „Love me if you dare”. Cam asta era 
atitudinea cu care și-o ardea. O fi bine, o fi rău? 

Ideea e că nu mai ţin minte exact ce i-am scris, dar 
important e c-am început să vorbim. Gândeşte-te că 


210 


jumătatea aia de oră de pauză a trecut ca pensia lu' 
bunică-mea, adică pe nesimţite. Deci, teoretic, eu încă 
eram la o filmare și oamenii ăia de-acolo mă plăteau ca 
să-mi fac treaba și să fiu profi. Practic, eu băleam pe 
telefon și mângâiam un perete. Eva îmi răspundea, de 
multe ori, aşa cum aș fi făcut-o şi eu şi îmi plăcea chestia 
asta la ea. Am o problemă cu fetele care nu au o părere a 
lor sau nu pot să-și argumenteze un gând. Din cauza 
Anemonei, am ajuns să am nevoie de cineva care să mă 
stimuleze din mai multe puncte de vedere. Dă-mi voie 
să-ţi explic la ce mă refer: 

1.intelectual: foarte important este ca o fată să poată 
purta o conversaţie și să ţină pasul într-o discuţie, 
indiferent despre ce e vorba în ea; 

2.umoristic: dacă n-ai simţul umorului și te ofensezi 
ușor, ești foarte mișto și sigur ești o fată grozavă, dar cu 
mine nu vei fi vreodată. Eu am nevoie de o tipă cu care 
să pot glumi, care să ştie să încaseze o glumă și, cel mai 
important, să știe să dea o replică atunci când e nevoie; 

3.sexual: dacă ajungi în pat și stai acolo ca o 
scândură și aştepţi ca tipul ăla să te fută, eşti o femeie 
incompletă. Serios, ar trebui să nu mai faci asta și să 
înţelegi că dragostea se face-n minim doi, cum ar zice 
fratele Velea. 

Aşa, acuma, că am mulțumit pudicii și mămicile cu 
aceste trei stimulente clișeice, hai să vorbim un pic și pe 
limba noastră. Treburile astea cu: „Ăăă... eu îmi doresc o 
femeie frumoasă, deșteaptă, care să ştie să gătească și 
să îmi facă sex oral de ziua mea” sună foarte mişto, dar, 
în realitate, este mult prea banal și n-ar trebui să te 
mulțumeşti cu atât de puţin. 

Vrei o femeie frumoasă? Asta e discutabil de la 
persoană la persoană. Mai departe... vrei o femeie 
deşteaptă? Eşti sigur că vrei asta? Că s-ar putea să fie 
mai deşteaptă decât tine şi n-o să-ți placă asta. N-o să ţi 
se pară drăguţ când tu scoţi pe gură o chestie stupidă și- 
i vezi privirea. Privirea aia cu semne de întrebare în 
ochi, care-ţi spune: „Oare chiar e-atât de prost sau doar 
glumește?” Mai departe... vrei să știe să gătească? Dar tu 
îţi iei iubită sau menajeră? Ai o femeie în viaţa ta, deja, 
care știe să gătească: MĂ-TA. Când ţi-e poftă de sarmale, 
dă-i ei un telefon și roag-o să-ți facă o oală și să-ţi 
trimită. Nu mai trăim pe vremea părinţilor noștri, acum 
femeile lucrează cot la cot cu bărbaţii și uneori mai 
mult. Cine mai are timp de gătit? Aa... ok, putem găti 
împreună, ca să fim adorabili și simpatici, dar aşa, să-ţi 
gătească ea ţie şi tu să fii partea financiară în casă? Nu, 
boss, nu mai trăim în vremurile alea. lar despre partea 
cu sexul oral, nici n-are sens să mai dezbatem. Doar mi- 
e milă de tine şi atât. 

Hai să-ţi spun ce trebuie să-mi inspire mie o femeie, 
ca să-mi placă. E o singură regulă și se numește „The 4 
D's”. Sau „Cele 4 D-uri”, dacă nu pricepi engleza: 

1.dinţi 

2.discuţii 

3.dorinţă 

4.deep throat 

Hai să le luăm pe rând și să-ţi spun despre fiecare ce 
Și cum. 


Dinţi 

După cum probabil știi deja din primul volum, eu am o 
mare slăbiciune pentru fetele cu dinți frumoși. Îmi place 
la nebunie când văd o fată zâmbind și îi văd contrastul 
dintre albul dinților și roșul rujului. Și culmea... urăsc 
Dinamo. Dar ce să faci, asta-i treaba. Unii bărbaţi se uită 
la ţâţe, alţii la cur... eu mă uit la dinți. 


Discuţii 

Mie-mi place să discut cu oamenii. Îmi place foarte 
mult să îi ascult opinia, să văd ce crede când vine vorba 
de diferite subiecte, s-o văd cum reacționează când îi 
spun ceva mai ieșit din tipare. Ți-am mai spus, toată 
treaba asta e ca un joc de șah. Îmi place să-i urmăresc 
mutările, să văd cum le gândește, cum încearcă să mă 
domine. Pentru că asta spune despre ea că are 
personalitate. Vreau să poată vorbi despre Nietzsche 
folosind citate din Florin Salam, vreau să râdă când îi 
spun că „nu poate să-mi spună să bem un shot pentru că 
nu sunt doar o bucată de carne și că înțeleg că vrea să 
mă îmbete ca să mă folosească de parcă aș fi o cârpă și 
apoi să mă arunce” și, mai ales, vreau să știe când am 
lăsat gluma la o parte și trebuie să mă țină în braţe și să 
nu spună nimic. 


Dorinţă 

Partea asta e foarte importantă. Eu am nevoie să mă 
simt dorit și să-mi mângâi orgoliul cu mâinile date cu 
cremă. În sensul că eu știu că nu sunt ca alți bărbaţi, cu 
care ai mai fost tu vreodată, și am nevoie să văd că și tu 
ştii asta, pentru că altfel îmi pierd interesul. 

Deep throat 

Eu nu am nimic cu femeile care nu fac sex oral. Pe 
bune, chiar sunt ok cu asta. Până la urmă, e problema lor 
dacă vor să fie niște insipide care nu știu să se fută cum 
trebuie. Băi, uite cum e... fiecare face în pat ce vrea. Dar 
nu pot să le suport pe tipele alea care cred că, dacă arată 
bine, e suficient și nu trebuie să mai facă nimic. Nu, draga 
mea, n-o să mă excit doar pentru că te-ai dezbrăcat tu, că 
nu mai sunt în clasa a noua, să mă ud tot dacă am văzut 
o țâţă. Trebuie să faci mai mult de-atât, pentru că ce 
trebuie tu să pricepi este că, dac-ai ajuns la mine în pat, 
nu-mi faci o favoare. Și tu ai vrut asta, așa că nu te mai 
căca pe tine și hai să facem din asta o noapte de neuitat. 
Împreună. Amândoi. Nu tu să stai pe spate și io să-mping 
până încep să-mi curgă șiroaie de apă pe frunte. Că așa, 
fie că ești tu acolo, fie că e o pernă, pentru mine tot aia e. 
Măcar cu perna nu trebuie să-mi pun prezervativ. 

Ți-am spus toate astea pentru că vreau să înţelegi că 
Eva părea să bifeze câteva dintre D-uri. De Deep throat 
nu aveam de unde să știu, dar restul păreau să fie acolo. 

Filmarea s-a terminat, noi vorbiserăm cam două ore 
și a rămas c-o invit cândva la un stand-up, să ne 
cunoaștem și personal. Dar aici apărea o problemă: eu 
până atunci tot ieşisem cu fete de care nu îmi plăcea 
decât pentru o noapte. De data asta însă, ceva se 
schimbase. În ceea ce-o priveşte pe Eva, părea să fie 
diferit. Am ajuns și eu, într-un final, acasă și abia 
aşteptam să îmi pun capul pe pernă și să dorm. 


P.S. - Pentru fete: serios, când ești în pat cu un tip, 
mișcă-te și tu un pic. Știi cum știi că nu ești chiar cea 

mai bună femeie în așternut? Dacă după ce terminaţi ăla 
e mega-transpirat, îi ies venele pe la tâmple și răsuflă 
greu, iar tu arăţi de zici că tocmai ce-ai terminat să te 
machiezi. 


P.P.S. - Pentru băieţi: dacă te-ai dat cu capul de birou 


pe bune, eu zic să te oprești din citit. Cărţile nu sunt 
pentru tine. Dar e ok. Poţi să te faci fotbalist. 

CAPITOLUL 12 


Îmi plăcea ziua de sâmbătă. Oricât de târziu te culcai 
cu o seară înainte, erai relaxat, fiindcă știai că nu 
trebuie să te trezești a doua zi de dimineaţă. Mi-am 
făcut un obicei cu Alin ca în fiecare sâmbătă, indiferent 
la ce oră ne ridicam din pat, să mergem până în Piaţa 
Obor și să ne facem cumpărăturile. Luam legume 
proaspete, fructe, icre şi tot felul de alte chestii şi, când 
terminam, mereu ne opream să mâncăm mici și să bem 
o halbă de bere la o terasă de-acolo. După care 
ajungeam acasă, scoteam chestiile de prin pungi, 
mâncam niște slăninuță cu ceapă, mai dădeam gata o 
bere sau două și-apoi ne făceam amiaza, că deja eram 
obosiţi și semi-beţi. Nimic nu era diferit nici în sâmbăta 
aia. Eram în bucătărie cu Alin și fumam o ţigară. El îşi 
scotea chestii din congelator și le punea într-o tigaie, 
încercând să-și gătească ceva. Mai trăgea un fum din 
ţigară, mai lua o gură de bere și mai învârtea în 
mâncarea pe care spera să n-o ardă. 

— Auzi, mă, tu ştii câţi ani avea Marina?, l-am 
întrebat. 

— Cine-i Marina? 

— Cum cine-i Marina? Geamăna aia de serile trecute, 
cu care ai făcut sex. 

— Bre, eu am adormit în cadă. Crezi că am atât de 
multe amintiri din seara aia?, mi-a răspuns Alin. 

— Corect. Păi dă-mi voie să-ți spun eu. Soră-sa avea 
șaișpe ani. 

— Pe bune? Mamă... Și crezi că şi Marina tot șaișpe 
avea? 

— Tu faci mişto de mine? Erau gemene, normal că și 
ea tot șaișpe ani avea. Doamne!, am ţipat eu. 

— Vai de mine! 

— Da! Erau minore. 

— Nu pot să cred!, a zis Alin. 

— Da, știu. Nici mie nu mi-a venit să cred că am făcut 
sex cu o minoră. Știu cum te simți. 

— Nu, bă. Nu pot să cred că am făcut sex cu o minoră 
și eu nu mai țin minte. Doamne, cât de tare! 

— Cum să fie tare, ești prost la cap? E ilegal. Putem 
face pușcărie pentru așa ceva, i-am zis eu nervos. 

— Băi, coaie... hai să-ţi explic altfel. Să faci sex cu 
două gemene e o realizare. Să faci sex cu două minore e 
extraordinar. Dar să faci sex cu două gemene minore 
este pur și simplu aur. E ca și cum ai vedea un unicorn. 
Trebuie să postez pe Facebook asta. Mi-ai făcut ziua mai 
frumoasă, trebuie să sărbătorim! 


Ascultă melodia asta: Stefan Biniak - Tears. 


A deschis frigiderul și a mai desfăcut două beri. 
Dansa prin casă, cântând „am futut minore gemene”, și 
era bucuros de parc-ar fi fost Crăciunul. Cum stăteam 
eu așa și mă uitam la Alin cum mișcă din fund în timp ce 
tăia ceapă, dintr-odată mi-a sunat telefonul. 

— Vai de capul meu! Atât de gay îți sună ţie 
telefonul?, m-a întrebat el. 

Dar eu efectiv am paralizat și nu puteam să-i 
răspund, fiindcă din telefonul meu se auzea O-Zone cu 
Oriunde ai fi. 

Uitasem să schimb ringtone-ul pe care îl setasem 
atunci când mă suna Anemona, fiindcă, sincer, nu 
credeam că o să-l mai aud vreodată. 

— Coaie, dacă erai îmbrăcat în latex roz și masturbai 
un bărbat în clipa asta și tot era mai puţin gay decât 
ringtone-ul ăsta, a continuat Alin. 

Eu deja nu mai puteam să-l aud și privirea mi se 
înceţoșase. Toate amintirile mi-au inundat inima și tot 
ce credeam că începuse să conteze pentru mine a 
dispărut. Credeam că eram pe drumul cel bun și că 
aproape o uitasem, dar modul în care a început să-mi 
bată inima când i-am văzut numele pe ecranul 
telefonului m-a făcut să pricep că nu eram deloc în 
punctul în care aveam eu impresia. 

— E... Anemona. 

Atât am putut să spun și m-am uitat la Alin ca şi cum 
aş fi strigat după ajutor. 

— Aa, shit! a răspuns Alin oprind ochiul de la aragaz. 
Nu contează, răspunde-i. Joac-o foarte cool, ca și cum 
eşti super-pasiv și nu stai noaptea și asculți melodia din 
Titanic pe repeat, ca să adormi. 

— Dar nu ascult melodia din Titanic pe repeat ca sa 
adorm! 

— Boss, e doar un perete între camerele noastre și 
nu-i atât de gros. Dar nu asta conteaz-acum. Răspunde 
la telefon și fii indiferent. 

Am apăsat pe tasta verde, am dus telefonul la ureche. 
Fiecare dintre noi avem o persoană care ne trece peste 

toate sistemele de apărare și ne intimidează 
inexplicabil. Ei bine, se pare că pentru mine tot 
Anemona rămăsese. Însă nu puteam s-o las și pe ea să 
afle asta. 

— Mdea!, am răspuns. 

— Andrei, ce faci? 

— Bine fac. Dar cu cine vorbesc?, am întrebat. 

Alin îmi făcea semne că minunat mă descurcam. 

— Poftim? Cu mine... adică... sunt eu, Anemona. 

— Anemona... Anemona... Îmi sună cunoscut numele. 

— Coaie, exagerezi!, a țipat Alin. 

— Andrei, eşti beat?, m-a întrebat Anemona. 

— Nu. Ia zi, ce s-a întâmplat? 

— Nu pot să-ţi spun la telefon, dar trebuie să 
vorbim. E ceva ce trebuie să știi. 

— Păi dacă nu poţi prin telefon, trimite-mi un SMS, i- 
am zis eu, deși tot ce-mi doream să îi spun era că 
muream de dorul ei și nu voiam să mai ascult melodia 
din Titanic pe repeat în fiecare noapte. 

— Nu, e ceva important. Sunt în drum spre 
București. Hai să ne vedem la o cafea peste vreo două 
ore. 

— Hmm... Nu ştiu dacă am cum, s-ar putea să fie 
prea din scurt, i-am răspuns. 

— Andrei, băga-mi-aș picioarele! Fă și tu un efort 
pentru mine, cred că merit măcar atât din partea ta. Nu 
te ţin o săptămână, trebuie doar să-ţi spun ceva și vreau 
să o fac personal. Poţi, te rog frumos, să faci asta pentru 
mine? Doamne! 

— Ok, ok. Dă-mi un semn când ajungi și ne vedem. 

— Bine. Te sun mai târziu. 

Am pus telefonul pe masă şi am răsuflat îndelung. În 
primul rând, eram foarte curios să aflu ce trebuia să 
vorbim și în al doilea rând, nu știu dacă eram pregătit să 
mă întâlnesc din nou cu ea. Adică eu m-am tăiat ca 
maioneza numai când am văzut că mă suna, ce căcat era 
să fac atunci când aș fi văzut-o în faţa mea? Probabil c- 
aş fi leșinat. Mi-am făcut o tonă de filme în cap 
împreună cu Alin. 

— Poate a rămas gravidă înainte să plece înapoi în 
Constanţa. Ce naiba fac? Nu sunt pregătit să am un 
copil, i-am spus. 

— Ei, da. Nu trebuie să fii nici tu atât de negativist. 
Gândeşte pozitiv, poate e pe moarte, a răspuns Alin. 

— Bă, eu vorbesc serios. Sau poate și-a dat seama că 
n-a procedat bine și vrea să ne împăcăm. Daaa, cât de 
frumos ar fi asta? 

— Ar fi foarte frumos, m-aș bucura. Plus că oricum 
avem aici o cameră în plus, deci ar fi simplu să se mute 
şi ea. 

— Ce? 

— Da, mă. Ne-ar prinde bine o mână feminină în 
casă, care să mai pună la spălat din când în când, să mai 
șteargă un praf, știi tu... treburi femeiești. 

— Dar noi facem asta deja, i-am zis. 

— Păi da, dar ele se pricep mai bine. Plus că noi 
facem curat doar atunci când e prea mare mizeria, dar 
ele au alt stil. Ele fac curat preventiv, înainte să nu-ţi 
mai găsești șosetele printre peturile de bere. 

— Stai, bă, că nu-i ca și cum știm sigur că asta vrea. 
Plus că și dacă-mi zice asta, poate n-o să vreau eu. 

— Dude, tu aproape te-ai pișat pe tine când te-a 
sunat. Dacă îți spune că vrea să vă-mpăcaţi, te duci 
direct să-i cumperi inel. 

— N-ai de unde să știi asta. 

— Ba am. Stai liniștit. 

Oricât de mult nu voiam să recunosc, avea dreptate. 
Faptul c-am început eu să fut în stânga și-n dreapta nu a 
reușit să umple golul lăsat de ea în sufletul meu. Puţa 
mea era ocupată, dar inima - nu. Și, oricât de multe tipe 
ai bifa, nici un număr nu e suficient de mare ca să 
înlocuiască iubirea. Cât timp am filosofat noi în 
bucătărie, timpul a trecut și am primit un mesaj: „Acum 
intru în București. Spune-mi unde ne vedem”. 


P.S. - Urma să fiu din nou față-n faţă cu trecutul. 
Singurul mod în care poţi să afli dacă ai reușit să uiţi o 
persoană pe care cândva o iubeai cu toată puterea ta 
este să te întâlnești cu ea, s-o priveşti în ochi și să nu-ţi 
doreşti s-o iei în braţe. Amintirile să nu-ţi inunde 
mintea, buzele să nu-ţi tânjească după atingerea ei și 
ochii să n-o mângâie în timp ce se umezesc. Abia dacă 
reușești lucrul ăsta poţi să spui că ești pregătit să treci 
mai departe. 


P.P.S. - Ca o paranteză, desigur, dacă citeşti chestia 
asta și ești poliţist, îți dai seama că nu-i adevărat ce-am 
scris eu aici în legătură cu gemenele alea. E pură 
ficțiune și nu s-a întâmplat niciodată. 

PARIEA A III-A 


ANEMONA 


CAPITOLUL 1 


Când m-am trezit, simțeam un gust ciudat în gură. 
Mă durea capul, aveam salivă pe bărbie și o mână îmi 
era amorțită. Mă uitam în jurul meu prin cameră și cu 
cât mai mult descopeream din încăpere, cu atât mai 
repede îmi dădeam seama că nu știam unde mă aflu. 
Eram la bustul gol, dar aveam pe mine blugii pe care-i 
purtam cu o seară înainte. M-am controlat în buzunare 
să văd dacă mai aveam portofel și toate alea. Am pus 
mâna pe locul unde trebuia să-mi fie telefonul, dar nu 
era acolo. Același lucru am văzut că se întâmpla și în 
buzunarul unde trebuia să am portofelul, ca și în cel 
unde trebuia să fie cheile. Nu găseam nimic. Mi-am 
mutat privirea mai jos și am observat că aveam doar o 
singură șosetă în picioare. „Unde Dumnezeu o fi cealaltă 
șosetă?”, m-am întrebat. M-am ridicat să o caut și am 
observat că lângă mine mai era cineva, dar nu mi-am 
dat seama cine era, fiindcă avea plapuma trasă peste 
chip. Capul îmi vâjâia de la alcool și-mi era dificil să 
merg. M-am uitat la ceas și era 3 după-amiază, iar eu în 
continuare îmi căutam șoseta. M-am uitat peste tot în 
camera aia, dar n-am văzut nici urmă de ea. Tu-ţi dai 
seama că eu nu mai aveam la mine telefonul meu 
IPhone 6, portofelul cu toţi banii în el şi cu toate actele 
gen buletin, permis de conducere, carduri şi toate astea, 
iar cea mai mare grijă a mea era că nu-mi găseam 
șoseta? 

M-am așezat pe un fotoliu, mi-am aprins o ţigară și 
încercam să-mi amintesc ce căcat se întâmplase. Deci 
ţin minte că eram în bucătărie și vorbeam cu Alin 
despre ce ar trebui să fac atunci când mă vedeam cu 
Anemona. 

— Indiferent ce-ţi spune în seara asta, nu trebuie să 
iei nici o decizie, mi-a zis Alin. Gândeşte-te că a trecut 
ceva timp de când v-aţi despărţit şi abia ai început şi tu 
să-ți revii un pic. 

— Stai liniștit, că nu cred c-a vrut să ne vedem ca să 
ne împăcăm, i-am răspuns. 

— Nu contează dacă vrea să-ți spună asta sau 
altceva. Important e că trebuie să ţii minte că există 
viaţă și după Anemona. Atât. 

— Da, dar e mult mai ușor de zis decât de făcut. 

— Coaie, asta e cea mai proastă expresie din lume. 
Orice e mai greu de făcut decât de zis, fiindcă să spui 
ceva pe gură este al naibii de ușor. Uite: vreau să merg 
în sufragerie. Mult mai ușor de zis decât de făcut. Vreau 
să mă scarpin la nas. Am zis-o foarte repede. Expresia 
asta e total fără sens. 

— Lasă, c-o să văd eu ce fac, degeaba plănuiesc de- 
acasă, fiindcă, odată ajuns acolo, nu mai contează ce-am 
discutat noi acum, i-am răspuns. 

— Ce vreau să-ți spun sunt trei lucruri. Primul dintre 
ele: de multe ori suntem mult mai puternici decât 
credem. Al doilea: sper că nu ieși cu tricoul ăla pe tine, 
că pare că ești împrumutat. Și trei: schimbă-ţi dracului 
ringtone-ul ăla homosexual. 

Până la urmă, eu știam un singur lucru, și anume că, 
orice ar fi vrut Anemona să vorbim, mă bucuram enorm 

că urma s-o văd după atâta vreme. Cum trăgeam eu din 
țigară, încercând să-mi înving ameţeala din cap, la un 
moment dat am auzit ceva sunând. M-am uitat în jurul 
meu, dar n-am văzut nici un telefon. Sunetul venea de 
undeva din partea stângă a camerei, așa că l-am urmărit 
ascultându-l atent, până am ajuns pe hol. Venea de 
undeva de jos. M-am pus în genunchi și încercam să mă 
concentrez ca să-l identific. Părea să fie telefonul meu, 
dar, pe de altă parte, suna ca un IPhone. Putea să fie al 
oricui. La un moment dat am văzut că mi se aprinseseră 
adidașii (la propriu) și, când am băgat mâna în ei, am 
găsit telefonul. Era într-adevăr al meu, dar nu 
înțelegeam cum căcat mă dusese capul să mi-l las fix 
acolo. Și, mai important decât atât, nu era nici urmă de 
șoseta mea nici pe hol. L-am deblocat și m-am uitat să 
văd ce se întâmplase. Aveam câteva apeluri pierdute, 
vreo patru mesaje, și Whatsapp-ul se înroşise. Le-am 
luat pe rând: apelurile erau de la două numere 
necunoscute, unul de la Alfred şi altul de la Alin. În 
mesaje aveam un SMS de la maică-mea, care spunea: „Ai 
plecat la București și ai uitat că ai și tu o mamă? Mai dă 
și tu câte un telefon din când în când, că nu-ţi cade 
mâna. Așa cum nici mie nu-mi cădea când îţi făceam 
cartofi prăjiți de fiecare dată când voiai. Te pupă 
mama”. Următorul era de la Alin și zicea: „Cois, ai 
murit? Dacă da, vezi că-ți iau eu laptopul”. Și mai aveam 
două mesaje de la Orange. Dar când am intrat pe 
Whatsapp, abia atunci am văzut niște lucruri 
interesante. Cineva îmi scrisese de pe un număr pe care 
nu-l aveam: „Şoarece, ai belit pula cu mine. Te bat de te 
caci pe tine”. Nu înțelegeam care era faza. M-am uitat la 

poza de pe Whatsapp și apărea o fată, nu un băiat. 
Ciudat. M-am uitat mai sus în conversaţie şi am recitit- 
o. Prima propoziţie era: „Dacă vrei să bem un shot, te 
aştept la bar. Am auzit că poate să facă minuni”. După 
care aveam: „Ai plecat? Eu sunt la baie”; „Stai liniștit, 
nu-ți face probleme, poartă-te normal și neagă tot”; „Ne 
vedem în zece minute la barieră. Să fii acolo”. Interesant 
era că eu nu răspunsesem la nici unul din mesajele alea 
și nu pricepeam de ce. Am luat telefonul în mână și m- 
am întors pe fotoliu. Mi-am turnat un pahar de apă, 
fiindcă voiam să mă hidratez un pic, să-mi amintesc și 
eu ce naiba se întâmplase cu o seară înainte. 

Aveam flash-uri despre cum mă lăsase taxiul în faţa 
unui bar al cărui nume nu mi-l mai aminteam. Plătisem 
cursa și intrasem. Era un bar sumbru, în care mirosea a 
bere la dozator, lumina era difuză și părea genul de loc 
în care oamenii își lasă speranţele afară atunci când 
intră. Picioarele îmi tremurau cu fiecare pas pe care-l 
făceam şi-mi tot repetam: „Trebuie să fii tare, Andrei. 
Trebuie să fii tare”. Eram pur și simplu învins, dar nu 
voiam s-o las să vadă asta. Deşi îmi făcusem o mie de 
planuri, parcă nici unul nu era suficient de bun pentru 
ceea ce avea să urmeze. Trebuia să mă lupt cu inima 
mea, dar știam că oricine ar fi câștigat, tot eu aș fi 
pierdut. Singurul lucru care mai lipsea era să înceapă să 
cânte pe fundal O-Zone cu Oriunde ai fi. Și, având în 
vedere că e povestea mea și scriu ce vreau eu în ea, ce 
să vezi, dintr-odată a început să cânte pe fundal fix 
Oriunde ai fi. 

Îmi târâiam corpul spre mijlocul barului şi-mi 
aruncam privirea după chipul pe care-l visam în fiecare 

seară. Când ochii mei i-au întâlnit pe-ai ei, a fost de 
parcă cineva mi-ar fi secerat inima și ar fi blocat-o în 
acea seară de iulie din urmă cu zece ani, de la Mamaia. 

Era în continuare la fel de frumoasă cum mi-o 
aminteam, părul blond îi stătea perfect şi zâmbetul ăla 
care mă fermecase de atâtea ori a făcut același lucru 
încă o dată. Parcă nimic nu se întâmplase între noi, ea 
nu plecase din viața mea și eu nu continuasem s-o caut 
în fiecare femeie pe care o întâlneam. M-am apropiat de 
masa la care era așezată, iar ea s-a ridicat. Îmi 
imaginasem cum începea să alerge spre mine, ospătarii 
aprindeau artificii în jurul nostru, pe o rază apărea Dan 
Bălan care ne cânta live melodia ce se auzea pe fundal, 
iar noi începeam să ne sărutăm, afundându-ne într-un 
vârtej al iubirii pe care o simţisem cândva. Din păcate, 
n-a făcut toate astea, dar m-a luat în braţe măcar, când 
m-a văzut. Pentru prima oară după mult timp, am simţit 
căldură în suflet și am înţeles încă o dată că acolo era 
locul meu. Nu ne-am spus nimic preţ de câteva minute. 
Eu mă uitam la ea și-mi aduceam aminte tot ce fusese 
între noi și ea, probabil, făcea același lucru. Cine ar fi 
crezut că doi copii care s-au cunoscut cândva la mare 
vor ajunge să trăiască așa o poveste de dragoste, care 
parcă se încăpățâna să nu se termine, deși amândoi 
încercaseră finalul de mai multe ori. Asta e chestia cu 
sentimentele, nu le poţi păcăli. Poţi încerca să-i minţi pe 
ceilalți, la naiba, chiar şi pe tine, însă ceea ce se simte nu 
poate fi fake-uit indiferent cât de mult ţi-ai dori. 
Anemona și-a înfipt nasul în gâtul meu, făcând să treacă 
toți fiorii de pe planetă prin mine: 

— Doamne, cât de bine miroşi!, mi-a spus, parcă 
nedorind să-mi dea drumul. 

Mai ţii minte planul meu de a mă purta super-dandy 
relaxat? Ei bine, pot să spun că se cam dusese pe pulă în 
momentul ăla. Tot ce voiam era ca îmbrăţișarea aia să 
nu se termine niciodată. Mi-am dat jos geaca, am pus-o 
pe spătarul scaunului, iar apoi ne-am așezat, am 
comandat câte ceva de băut și ne uitam unul la celălalt. 


Dă play la piesa asta cât citești: Liviu Teodorescu - 
Târziu. 


— Îți stă foarte bine cu tricoul asta, mi-a spus ea, 
timid. „Ha! Muie, Alin!”, gândeam eu în clipa aia. 

— Mulţumesc! Şi tu eşti la fel de frumoasă, nu te-ai 
schimbat deloc, i-am răspuns. 

A zâmbit. 

— Ce mai faci, ești bine? 

Bine? Mă-ntrebi dacă sunt bine? Femeie, am ajuns s- 
ascult Celine Dion și am la ringtone O-Zone. Dacă asta 
înseamnă că sunt bine, nu vreau să mă gândesc cum e 
să fii rău. 

— Da, sunt ok. Tu cum ești?, am întrebat-o. 

— Sunt în regulă, ce pot să zic. 

— Mamă, ce discuţie sobră avem. Mi-aduc aminte că 
ştiam să vorbim unul cu altul, i-am spus şi am început 
să râd. 

— Da, e ciudat. Cine s-ar fi gândit? 

— Eh... Viaţa e mereu surprinzătoare, după cum am 
văzut amândoi. Se pot întâmpla mereu lucruri la care nu 

te aştepţi niciodată să se întâmple, i-am spus eu, 
înțepând-o. 

— Da, ai dreptate. Apropo de neașteptat, cu Ramona 
ai mai vorbit? 

— Când? înainte sau după ce ai plecat din București? 

— Tu chiar nu poţi s-o lași baltă? Pe bune, ţi-am 
explicat de ce am făcut asta și chiar mă gândeam c-ai 
înțeles și măcar o dată în viaţa ta te gândești și la 
altcineva, în afară de tine. 

— Serios? Tu vorbeşti despre altruism? Ha! Dar tu la 
cine te-ai gândit atunci când ai plecat fără să spui nimic? 
Te-ai gândit vreo clipă și la cei din jurul tău, de exemplu 
la mine? 

— Da, normal. Mereu e vorba doar despre tine și 
despre ce-ţi dorești tu, ce te face pe tine fericit, ce ai tu 
nevoie și ce vrei tu să se întâmple. Tu, tu și iar tu! 

— Cât de nesimţită poţi să fii? Am venit acasă şi am 
găsit casa goală, după ce cu o seară înainte am ieșit în 
oraş amândoi şi era totul bine. M-ai minţit, Anemona, ai 
stat câteva luni și ai ascuns chestia asta de mine. Asta e 
problema cea mai mare. Că nu ai avut încredere în mine 
să-mi spui ce te macină și ai ales să mă minţi că era 
totul bine. Și, în realitate, tu ascultai Celine Dion şi O- 
Zone! 

— Poftim? 

— Nu contează! Ideea e că ești o mincinoasă și o 
ipocrită! 

— Ce tupeu ai să vorbeşti despre lucrurile astea, 
când tu ești cel care m-a înșelat pe mine. 

— Da, dar nu știai asta! N-a fost ăsta motivul pentru 
care ai plecat, asta e și problema. Măcar dacă plecai din 

cauza asta, aş fi înțeles. Dar așa... maturizează-te, că nu 
mai ai douăzeci de ani! 

— Ştii ceva? Chiar sunt o proastă că am vrut să mă- 
ntâlnesc cu tine, a zis Anemona și s-a ridicat de la masă, 
și-a luat geaca și se îndrepta spre ieşire. 

— Exact! Fă ce știi tu cel mai bine să faci - fugi! Fugi 
de o discuţie, de probleme, de responsabilităţi, de 
iubire, de mine... Fugi de tot ca o lașă ce ești, am urlat 
eu. 

Oamenii din bar se uitau la noi ca la felul paișpe. Dar 
nu mai aveam timp să-mi fie rușine sau să mă gândesc 
la ce credea unul sau altul. M-am ridicat și m-am dus 
după ea. A ieșit grăbită din bar, iar eu am apărut 
imediat în spatele ei. 

— Anemona! Stai! 

— Lasă-mă-n pace!, a ţipat ea. 

M-am întins și am apucat-o de o mână. Avea geaca 
umedă din cauza ploii de afară și îmi era greu să o prind 
cum trebuie. 

— la mâna de pe mine! 

— Anemona... 

— Nu mă atinge! Lasă-mă!, a țipat din nou. 

În clipa aia aia am tras-o puternic de mână şi, într-o 
fracțiune de secundă, am adus-o fix lângă mine. Fără să- 
mi dau seama, dintr-odată și fără nici un fel de 
premeditare, mi-am izbit buzele de buzele ei și am 
sărutat-o. S-a oprit totul: și urletele, și nervii, și, dacă 
stau bine să mă gândesc, s-ar putea ca și ploaia să se fi 
oprit. Sau cel puţin așa mi-aduc eu aminte. Anemona și- 
a aruncat braţele în jurul gâtului meu, iar eu mi-am 
aşezat palmele pe spatele ei, încrucișându-le. 

— Nu... nu putem face asta, a murmurat ea. 

Am sărutat-o din nou, și mai pasional de data asta. 

— Vai, ce dor mi-a fost de tine!, i-am spus fără să-mi 
dezlipesc buzele de-ale ei. 

— Uff! 

— În sfârşit e totul complet şi perfect. 

— Andrei, nu spune asta... 

— Ba da. Baby, mi-am imaginat asta de sute de ori, 
dar realitatea e de zece ori mai bună. 

— Andrei... 

— Şşşt! Nu spune nimic! 

— Andrei... 

— Şşşt! 

— Andrei!!, a țipat ea. M-AM LOGODIT! 

Ei bine... aici s-a terminat totul pentru mine. I-am dat 
drumul din brațe și m-am dat un pas în spate. Simțeam 
cum mi se înfundau urechile și cum intram în pământ 
UȘOT-UȘOI. 

— Andrei! Spune ceva... 

Ce pana mea puteam să mai spun? Ce mai era de 
spus? Cum o jucam pe asta? Îi spuneam felicitări și praz 
verde? Să faceți copii frumoși? N-aveam cum să fac asta, 
era fals, și ea știa foarte bine lucrul ăsta. Mă prefăceam 
indiferent şi îi dădeam de înţeles că nu-mi păsa? If 
serios. Începeam să mă rog de ea să nu facă asta și-i 
spuneam c-o iubesc? Nici asta nu puteam face, pentru 
că nu mă lăsa orgoliul. Ideea e că, orice i-aș fi zis, cel mai 
important era să mă chinui să nu izbucnesc în plâns 
când aș fi deschis gura. Da, îmi venea să plâng, taci și tu 
dracului din gură... 

— Andrei? Zi ceva! Orice. 

Băi, ce puii mei? Eram din nou același puști care 
încerca să se combine cu fata de care-i plăcea și nu avea 
curaj să-i spună nimic. Parcă nimic nu se schimbase. 
Singura diferenţă însă era că nu mai eram un băiat de 
liceu, nu-mi mai permiteam să fiu așa emotiv. Acum 
conta cu adevărat. Plus că nu mai era vorba despre cum 
se combinase una de care-ţi plăcea ţie cu vreun coleg 
de-al tău. Era vorba de o logodnă. O logodnă, în pula 
mea! Era un bărbat care o ceruse în căsătorie, un bărbat 
care o întrebase dacă voia să-și petreacă restul vieții cu 
el, un bărbat care se pusese în genunchi, într-un 
restaurant de căcat, și se aplecase ca un căcat, plin de 
emoții de  căcat, și scosese inelul de  căcat. 
CĂCAAAAAT!!! Crezusem că nimic nu putea fi mai rău 
decât să nu vrea să audă nimic de mine. Dar în mod 
sigur nu luasem în calcul asta. Cred că, dacă mă întrebai 
care era ultimul lucru din lume la care m-aș fi așteptat, 
ca Anemona să se logodească era după... nu știu... să 
devină Cristi din Banat cel mai ascultat om pe radio. Sau 
să se combine Obama cu Putin și să adopte doi copii 
chinezi. Sau să ia Dinamo titlul. 

— Cum adică te-ai logodit?, am întrebat-o. 

— Adică am cunoscut un tip care mă iubeşte și care 
are grijă de mine și... na... M-a întrebat dacă vreau să fiu 
soția lui: fără drame, fără shot-uri peste shot-uri în club 
și, mai ales, fără Ramone. 

— Deci, da..., a zis, trăgând lung aer în piept și 
evitând o lacrimă. Asta am vrut să-ți spun, adică să te 
anunţ, de fapt. Știu că nu poţi să te bucuri pentru mine 
sau să fii fericit și împăcat cu asta, dar vreau să ştii că 
mereu vei rămâne în inima mea și că nu există seară să 

nu închid ochii și să nu mă gândesc la tine. Ai fost 
jumătatea mea. Uită-mă, te rog, fiindcă eu nu te voi uita 
niciodată. 

Cum stăteam noi în faţa barului, plouaţi și trişti, fără 
să spunem nimic, a apărut o persoană în spatele nostru. 
Era chelneriţa care ne servise înăuntru. S-a uitat la noi 
și, cu o voce tremurată, a zis: 

— Îmi cer scuze că vă deranjez, dar... mie cine-mi 
plătește nota? 


P.S. - Deci, să te uit, zici. Aaa, da. Sigur. Stai numai 
puţin, să deschid laptopul și să apăs butonul Go back in 
time și să selectez „nu te îndrăgosti de Anemona”. Că 
atât era de ușor s-o uit. Pocneam din degete și gata, se 
ștergea totul cu buretele. 


P.P.S. - Suge-o, Andrei!, dar de data asta se pare c-o 
sugi în faţa ofițerului stării civile. 

CAPITOLUL 2 


Stăteam în continuare pe fotoliul ăla gri, cu un pahar 
de apă în mână, fără o şosetă în picioare și cu o ţigară în 
gură. Pe de-o parte, îmi părea rău că-mi adusesem 
aminte ce se întâmplase, dar oricum era inevitabil. Mai 
devreme sau mai târziu, tot mi-ar fi dispărut 
mahmureala și ar fi fost înlocuită de amintiri. Însă tot 
nu știam unde eram, care era faza cu mesajele de pe 
telefon și unde dracu-mi era șoseta. Deci să 
recapitulăm: 

Anemona tocmai mă anunţase că s-a logodit și 
chelnerița aştepta să-i dea cineva banii pe consumaţia 
din bar. Am scos 20 de lei din portofel și i-am întins 
fetei. Tot ce voiam era să plec de-acolo. Tipa a luat banii 
și i-a băgat în buzunar. 

— Îmi dau seama că este un moment prost, dar 
trebuie să vă spun că nota dumneavoastră e de 36 de 
lei. 

— Cât? 36 de lei pentru două cafele amărâte?, am 
întrebat. 

— De fapt... au fost două frappe-uri și... da, 36 de lei 
costă. Adică, mă rog, am rotunjit la 36, că de fapt e 17 lei 
90 unul și prețul real e de 35 de lei și 80 de bani, dar m- 
am gândit că nu aveţi așa mărunt. Și, na, am rotunjit 
până la 36, mi-a răspuns senină. 

— Vai! Chiar crezi că de asta-mi pasă mie acum?, i- 
am spus, iar apoi am scos o bancnotă de 50 de lei și i-am 
dat-o. E ok așa, păstrează restul! 


234 


— Mulţumesc, dar staţi să vă dau ăia 20 de lei înapoi, 
pe care mi i-aţi dat prima oară. Numai o secundă, să-i 
scot din buz... 

— Păstrează-i și pe ăia, te rog! Doar lasă-ne singuri, 
dacă se poate. Jesus! 

— Vai, dar e prea mult. Pe bune, numai un pic dacă 
aveți răbdare... 

— Te rog din tot sufletul meu. Păstrează banii ăia, 
dă-i unui cerșetor sau dă-le foc, efectiv nu-mi pasă ce 
faci cu ei. Tot ce-mi doresc e să port această conversaţie 
cu fata pe care o vezi în fața mea. Poţi să-nţelegi asta?, 
am întrebat-o, ajungând deja la capătul răbdării. 

— Ok, ok - și a plecat. Doamne, ce nesimţit! Ţi s-a 
urcat vedetismul la cap, am auzit-o spunând în timp ce 
intra înapoi în bar. 

— Da, un nesimţit care ţi-a lăsat 34 de lei bacșiş! Să 
tot ai clienţi nesimţiţi ca mine!, am strigat eu. 


Dă play la piesa The Motans - Versus. 


Anemona nu mai spunea nimic și parcă aștepta de la 
mine să am măcar o reacţie la ce tocmai aflasem. Am 
scos o țigară din buzunar, am aprins-o şi m-am așezat 
pe bordură. 

— Andrei, ce faci? Nu te așeza acolo, că e ud. Nu vezi 
ce plouă afară?, mi-a spus. 

Eu nu spuneam nimic. Trăgeam fum după fum, mă 
uitam la ea cum stătea lângă mine, cu părul lipit de faţă, 
și mă chinuiam să-mi pun ordine în gânduri. 

— Spune-mi ceva, te rog! înjură-mă, ţipă la mine, fă 
ceva. Nu suport să nu spui nimic! 

Mă uitam la ea cu faţa scârbită şi îmi treceau prin cap 
milioane de gânduri. Nu puteam să cred că la nici un an 
după ce renunțase la mine, nu doar că se cuplase cu 
altcineva, ci se și logodise. Chiar nu-nsemnasem nimic 
pentru ea? Stăteam ca doi homeleși în ploaie, de zici că 
ne furase cineva cazemata. Mașinile treceau prin faţa 
noastră cu viteză, fulgere în văzduh se vedeau și, 
imediat după, tunete puternice ne surzeau pentru 
câteva momente, parcă vremea ţinea morțţiș să descrie 
ce se petrecea în sufletul meu. Îmi doream să mai fiu 
acolo în acel moment mai puţin decât îşi doreşte 
Şumudică să fie antrenor la Steaua. 

Nu puteam s-o mai privesc, fiindcă-mi venea s-o 
înjur. Sau s-o sărut. Sau ambele. Atâtea emoţii ce 
fuseseră între noi și se transformaseră în amintiri, iar 
mai târziu în rânduri, atâtea zâmbete în atâtea nopţi ce 
ne alungaseră zilele monotone și câte cuvinte adânci 
care parcă se goleau cu fiecare secundă pe care o 
petreceam lângă ea, pe bordura aia rece. M-am ridicat, 
dar bucăţi din mine încă erau pe ciment. Eram ud, 
nervos, resemnat și agitat sau, într-un cuvânt, 
îndrăgostit. Mi-am adus aminte cum îmi spusese ea 
cândva că, „dacă o poveste nu are happy-end, înseamnă 
că nu s-a terminat încă”, dar ghici ce? Majoritatea 
poveștilor nu au un final fericit, fiindcă, dac-ar avea, toți 
am fi super-happy și am zâmbi întruna. N-ar mai conta 
banii, ratele sau faptul că imbecilii ăia n-au dat încă 
drumul la căldură, deși suntem la finalul lui noiembrie. 
Dar uită-te atent în jurul tău... câți oameni vezi 
zâmbind? Deci nu, draga mea Anemona. N-ai avut 
dreptate nici o clipă, dar eu am fost prea orb și am ales 

să cred varianta ta frumoasă fiindcă suna mai bine. 
Poveştile se termină și fără happy-end. Cel puţin a 
noastră... 

Am tras aer în piept și m-am uitat la ea încă o dată, 
ştiind că era pentru ultima oară. Am închis ochii și am 
acceptat că era momentul în care ne spuneam cu 
adevărat „adio”, am înghiţit în sec și am plecat. S-a 
ridicat și ea după mine. 

— Andrei!, a strigat. 

Nu m-am întors. Auzeam zgomot de tocuri în spatele 
meu. 

— Andrei, vino înapoi! Cum poţi să pleci așa? 

„La fel de simplu cum ai plecat și tu, fără nici o 
explicaţie” , mă gândeam. 

— Faptul că m-am logodit nu înseamnă că nu te mai 
iubesc pe tine! 

Băi, sincer, cam asta înseamnă. Nu poţi să iubeşti un 
om și să te măriţi cu altul. Cine ești tu, Cersei Lannister? 

— Întoarce-te, Andrei, te rog! Lasă-mă să-ţi explic, a 
zis ea, cu un ultim efort. 

De parcă mai era ceva de explicat. Și cel mai tare cred 
că mă deranja faptul că se comporta ca și cum reacţia 
mea era nejustificată. Gândește-te la o persoană pe care 
o iubeşti tu, sau pe care ai iubit-o, și imaginează-ți cum 
ai reacționa dacă i-ar spune că s-a logodit cu altcineva. 
Bine, dacă ești din Vaslui, nu-ţi imagina, fiindcă știm cu 
toții cum ai reacționa. 

La un moment dat, Anemona s-a oprit, dar eu am 
mers mai departe. Şi la propriu, și la figurat. Mă 
simţeam ca Sara, soția lui Lot din Biblie, când trebuia să 
plece din Sodoma fără să se uite înapoi. Singura 

diferență dintre mine și ea era că eu nu mă 
transformam în stană de piatră. Doar sufletul meu. Şi, 
mă rog, că eu eram bărbat și ea - femeie. Acum, că stau 
să mă gândesc, nu înţeleg de ce m-am comparat cu Sara, 
și nu cu lov, că ăla era bărbat (era fratele lui Lot, deci 
cumnatul Sarei, care și ăla s-a uitat în spate şi s-a 
transformat în stană de piatră, ca prostul). Iar în cazul 
în care te întrebi de ce ştiu toate chestiile astea, aș vrea 
să-ți reamintesc: am copilărit în Suceava, adică 
Bucovina. Acolo ești obligat să citeşti Biblia și când vrei 
să dai de carnet de conducere. Nu merge doar cu 
legislaţia. Dacă nu faci cruce înainte de traseu, ți se scad 
5 puncte. Serios, suntem foarte religioşi acolo. Noi, 
înainte să traversăm strada, ne uităm și în sus, să 
vedem ce zice Domnul. De-aia pleacă, de fapt, 
majoritatea celor din Suceava în Italia. Nu ca să lucreze 
acolo sau ceva, ci ca să fie mai aproape de Vatican. 

În fine, ideea e că am lăsat-o pe Anemona în spatele 
meu și, chiar dacă mi se rupea inima s-o las așa și aș fi 
dat orice ca să mai pot sta măcar o secundă cu ea, știam 
că ăsta era cel mai bun lucru de făcut pentru mine. 
Uneori, deşi simţi că nu mai ai aer fără cineva și că viaţa 
ta nu are cum să meargă înainte, dacă îți face mai mult 
rău decât bine, cel mai bine e să te distanţezi. O să fie 
greu, o să doară și o să te îndoiești de tine în fiecare 
clipă, dar, crede-mă, e mai bine pentru sufletul tau. 

Ce nu a realizat ea, probabil, este că, deși eu am 
plecat, voi rămâne cu ea mereu. Inima mea încă zace pe 
bordura aia rece. 

Capul mă durea din ce în ce mai tare și nu eram sigur 
că era de la băutură. Șoseta tot nu mi-o găsisem, casa în 

care mă aflam n-o recunoșteam și mă chinuiam să-mi 
descifrez mesajele de pe Whatsapp. La un moment dat, 
o voce de fată mi-a rostit numele. Nu m-am clintit, 
fiindcă nu-mi părea cunoscută. Mi-era şi frică să 
răspund. „Andrei!”, insista ea. Am pus paharul de apă pe 
masă, am lăsat ţigara în scrumieră și am luat-o la pas 
spre dormitorul din care plecasem iniţial. Am ajuns la 
ușă, dar pentru o secundă am ezitat să intru. Mi-era 
teamă, fiindcă nu-i ştiam numele și nu știam cum să fac 
să nu par cel mai mare idiot din lume, că habar n-aveam 
cum ajunsesem acolo sau ce se întâmplase. Am intrat în 
cameră, mahmur și semi-desculț, am ridicat ochii spre 
pat şi, când am văzut-o, nu mi-a venit să cred cine era. 
Cum căcat se-ajunsese aici? 


P.S. - Curvo... 


P.P.S. - Unde mama dracului îmi era șoseta? Parcă 
intrase în pământ, nu se poate așa ceva. Suge-o, șosetă! 

CAPITOLUL 3 


Dă play la asta: Fais & Afrojack - Used to Have It All. 


Îmi era extrem de greu să accept că în viaţa ei 
apăruse un alt bărbat, care-mi luase locul. Mă enerva 
gândul că exista altcineva care se juca în părul ei seara, 
înainte de culcare, care o lua dimineaţa în braţe și îi ura 
o zi minunată sau că ea îl ruga pe el să-i cumpere o cola, 
„Că ea uitase să mai intre la magazin”. Și, culmea, dintre 
toate amintirile pe care le aveam cu ea și dintre toate 
lucrurile şi clipele pe care le trăiserăm împreună, cred 
că cel mai tare mă durea să știu că nu fusesem de 
neînlocuit pentru ea. 

După ce am plecat și am lăsat-o pe Anemona în urma 
mea, am hoinărit pe străzi în căutarea, pe de-o parte, a 
unor răspunsuri pe care nu aveam să le primesc, iar, pe 
de altă parte, voiam să găsesc o şaormerie, că muream 
naibii de foame. Dacă hrană pentru suflet nu mai aveam, 
măcar corpul să nu mi-l înfometez. Şi cum în Bucureşti 
singurul lucru mai des întâlnit decât moldovenii sunt 
șaormeriile, imediat am găsit una. De fapt, nu: Mega 
Image-urile sunt mai dese decât moldovenii. Dar ele pot 
ţine în ele mai puţin alcool decât un moldovean într-o 
seară bună. 

M-am așezat la o masă, mi-am luat una cu de toate și 
extra-picantă, sorbeam dintr-o cola și mă uitam pe 
telefon. Nu voiam să merg acasă fiindcă ştiam că Alin m- 
ar fi întrebat ce se-ntâmplase și nu aveam încă tăria 
necesară să vorbesc despre asta. Și fii atent ce fază 

amuzantă: am început să mușc din șaormă și parcă era 
puţin nesărată, iar ăia nu mai aveau deloc sare, ai 
dracu”. Îți dai seama că nu puteam s-o mănânc aşa, 
nesărată, şi a trebuit să improvizez. Există o mică 
posibilitate să fi plâns în momentele alea, iar dacă mă 
citeşte vreunul din toți oamenii care au fost în seara aia 
acolo și au început să râdă când au văzut un vlăjgan de 
doi metri cu ochii în lacrimi, e pentru că voiam să-mi 
pice pe șaormă și să devină mai sărată. Logic. 

Aşadar, ca orice bărbat care se respectă și plânge 
într-o şaormerie, am deschis Tinderul și m-am apucat 
să caut acolo o tipă la fel de distrusă emoţional ca și 
mine. Mă tot uitam pe-acolo și vedeam tot felul de fete: 
„urâtă-urâtă”; „mamă, cât de naşpa-i asta”; „tu nici n-ai 
încăput toată-n poză”; „asta-i prea bună pentru mine”; 
„tu sigur ești femeie?”; „nu-mi dau seama exact unde ţi 
se termină faţa și unde-ţi începe gâtul”; „nu te-aș fute 
nici cu pula altuia”; „tu ești motivul pentru care există 
homosexuali”; „de ce mi-ai dat ochi, Doamne?” - și tot 
aşa. Dar, la un moment dat, mare mi-a fost mirarea când 
am văzut acolo o tipă care-mi părea cunoscută. Zic: „Nu 
se poate, ce să caute în Bucureşti?” Intru să mă uit la 
poze, dau în dreapta și nu-mi venea să cred, dar părea 
să fie exact cine credeam eu că era. N-aveam cum să nu 
recunosc părul ăla cu tentă de roșcat și privirea 
curioasă, dar și dementă în același timp. Chiar dacă 
trecuse ceva timp de când o văzusem ultima oară, chiar 
dacă nu mai avea bretonul ăla pe care cândva încercam 
să i-l dau la o parte din ochi când o sărutam și chiar 
dacă zâmbea inocent ca o căprioară în acea poză, Alina 
nu se schimbase mai deloc în toţi anii ăștia. Nici măcar 

nu știam dacă stătea în Bucureşti sau poate că era 
venită doar în vizită pe aici, și sincer nu conta chiar atât 
de mult. Bineînţeles că i-am dat Match instantaneu și 
apoi am continuat să-mi văd liniștit și nonșalant de 
șaormă. Bine, de fapt, am stat câteva secunde cu inima 
oprită, fiindcă mă rugam la Dumnezeu, la Allah și la 
Iahve în același timp să-mi dea și ea Match. Chiar dacă 
eram prieteni pe Facebook, nu mai vorbiserăm de ceva 
vreme şi ăsta ar fi fost un semn că amândurora ne-ar fi 
plăcut să ne reîntâlnim după atâţia ani. Amuzant este 
cum funcționează destinul ăsta de care tot vorbim cu 
toţii. Când am cunoscut-o pe Alina, eram într-un club 
din Suceava și eram total debusolat de ceea ce se 
întâmplase cu Ramona. Practic, ea a fost cea care m-a 
salvat în seara aia şi m-a luat la ea acasă ca pe un 
cățeluș simpatic pe care-l găsești zgribulit de frig, 
plouat şi trist prin oraș. lar acum, fix în seara în care 
Anemona îmi dăduse sufletul pe răzătoare spunându- 
mi că se logodise, a reapărut Alina în viaţa mea, chiar și 
printr-o aplicaţie. Nu avea cum să fie întâmplător. Eu nu 
cred că există coincidenţe, ci doar semne. E ca și cum 
viaţa te ia de mânecă, îți dă două palme după ceafă și-ţi 
spune: „Boss, tu poate ai uitat de treaba asta, dar eu nu”. 
Nu există surprize, există doar lucruri care nu s-au 
întâmplat încă. Se spune că iubim cu adevărat doar o 
singură dată în viaţă şi de multe ori avem impresia că 
totul s-a terminat pentru noi și că nu vom mai găsi 
niciodată o persoană de care să ne îndrăgostim. Dar nu 
putem să ne oprim din căutare și să renunțăm, fiindcă 
asta ar însemna că niciodată n-o să fim fericiţi. În clipa 
în care spunem că iubim pe cineva, de fapt e o stare a 

momentului şi ceva ce credem fix în clipa aia. Însă, după 
ceva timp, dacă ne despărțim de acea persoană și 
ulterior cunoaștem și ne îndrăgostim de altcineva, 
ajungem să avem sentimente poate mai puternice 
pentru persoana respectivă. Și dacă asta e adevărat (și 
este), ce concluzie tragem de aici? Că, practic, pe cel 
dinainte nu l-am iubit sau, de fapt, nu eram 
îndrăgostiţi? Nu! într-un anumit moment al vieții 
noastre am simţit asta cu puterea și înțelegerea vârstei 
respective. Iar într-un alt moment, având sub preș 
experienţele trecute, simțim lucruri pentru altcineva, și 
alea vor fi mereu mai adevărate. Fiindcă deja ești mai 
călit şi te cunoşti mai bine decât în urmă cu ceva timp. 
Deci, până la urmă, viaţa nu este o călătorie, aşa cum 
spun unii. Viaţa, de fapt, este o căutare. Și nu, nu cauţi 
pe altcineva. De fapt, te cauţi pe tine și de fiecare dată te 
găsești în altă persoană, în mod diferit. 

M-am ridicat de la masă și am plecat, dar tot nu 
voiam să merg acasă. M-am uitat la ceas și am văzut că 
era numai 9 seara. Ce ironic, era prea devreme pentru 
mine, dar prea târziu pentru noi. Mergeam spre 
necunoscut. Și nu, nu e o încercare de figură de stil, ca 
să te impresionez, doar că eu nu știu nici în ziua de azi 
Bucureștiul foarte bine și, efectiv, nu știam unde 
mergeam. Noroc că se mai oprise ploaia, că nu voiam să 
răcesc doar ca să fie cadrul mai dramatic. 

Oricât de mult mi-ar fi plăcut să mă mai plimb, ca să 
pară și mai tragic ceea ce scriu în momentele astea, 
chiar mă dureau picioarele și m-am urcat în primul taxi 
pe care l-am văzut. Am oprit în Centrul Vechi și am 
decis să mai beau ceva înainte s-o iau spre casă. Nu 

știam exact ce voiam, un suc, o bere, 50 de vodcă, o 
sticlă de spirt, nu prea conta, alcool să fie. Am intrat 
într-un local mai retras, m-am aşezat la bar şi mi-am 
comandat o vodcă cu gheaţă. Așa cum am învăţat eu din 
filmele americane, ăsta era momentul în care barmanul 
trebuie să simtă că eu sufăr, să se bage în vorbă cu mine 
și să fie un psiholog mai bun decât Freud, iar sfaturile 
lui să-mi schimbe percepția asupra vieţii. A venit cu 
paharul, mi l-a pus în faţă și, cu o voce caldă și plină de 
iubire, mi-a zis: 

— Vezi că scaunul ăla e rezervat. Dă-te și tu mai 
încolo! 

M-a atins cu miere pe suflet, efectiv. Ca și cum seara 
nu era suficient de obscură până în punctul ăla, am mai 
și dat de cel mai antipatic barman din București, ca să 
fie totul bine. M-am ridicat și m-am dat mai încolo, mi- 
am tras băutura în față şi mă uitam în pahar. În jurul 
meu nu era nimeni, doar la o masă mai în spate era un 
cuplu de tineri care se pupau și se sorbeau din priviri 
ostentativ. Exact ce aveam nevoie să văd. Am intrat pe 
Facebook, și zici că se vorbiseră cu toţii să se pună într- 
o relaţie fix în clipa aia. Numai poze din vacanțe, numai 
cupluri fericite pupându-se în selfie-uri și numai 
descrieri dintr-alea: „Tu ești tot ce-mi doresc şi-mi 
îndeplineşti toate visele”, de zici că toţi erau combinaţi 
cu peștișorul de aur. 

Ce mi se pare mie amuzant este că există o mare 
diferenţă între ceea ce spunem că ne dorim și ce ne 
dorim cu adevărat. De exemplu, dacă întrebi femeile ce- 
și doresc de la un bărbat, o să-ți spună că vor un tip care 
să arate bine, să fie pe picioarele lui, să fie sensibil, să-și 


244 


dorească o familie, să nu le înșele, să fie bun la pat și să 
fie la locul lui. Dar, totodată, multe dintre ele se 
îndrăgostesc de idioţi. Pentru că e o mare diferență 
între ceea ce vrem să ne placă şi ce ne place, de fapt. Pe 
hârtie, se poate ca un bărbat să bifeze toate calităţile de 
mai sus, dar ţie, în realitate, să nu-ţi placă de el. Fiindcă 
mereu e vorba de mai mult decât teorie, e vorba de 
chimie. 

Pe de altă parte, să luăm ca exemplu bărbaţii. Și nu 
vreau să generalizez. O să mă dau exemplu pe mine: 
dacă mă-ntrebi pe mine ce fel de femeie îmi place, ţi-aş 
spune că-mi plac blondele, îmi plac ochii verzi, îmi place 
simțul umorului, ador să scrie corect gramatical și-mi 
place să știe să-mi dea o replică. Ştii cu câte femei de 
genul ăsta am fost? Cam cu câte femei a fost și Cristi din 
Banat, adică 0. Și nu mă înţelege greșit... Mi-a plăcut la 
nebunie de fiecare tipă cu care am fost vreodată, dar, 
din nou, practica bate teoria. 

Și, până la urmă, ce e iubirea? Era o definiţie pe net 
care zicea că iubirea e atunci când tu îmi furi în fiecare 
zi ciocolata din ghiozdan, iar eu o pun în fiecare zi în 
același buzunar. Foarte drăguţ, într-adevăr, dar oare 
asta o fi? Sincer, nu cred. Ce trebuie să înţelegi încă din 
start este că nu există oameni perfecţi și nu poţi să 
iubeşti absolut totul la o persoană. Ok, ai văzut tu în 
telenovele că așa se poartă, ai observat că așa o ard 
ăştia în cântecele de dragoste, dar hai să fim sinceri. 
Viaţa reală e un pic diferită. 

Sunt destui oameni mult mai înţelepţi decât mine 
care au încercat să dea o definiţie iubirii, și cred că e de 
prisos să fac și eu asta. Nu cred că pot defini eu iubirea 

și nici nu cred că am vreun drept să o fac. Fiecare 
iubește în felul lui și are propria definiţie pentru acest 
sentiment. Hai să ţi-o spun pe a mea: eu cred că iubești 
pe cineva atunci când îi iubeşti mai mult calitățile decât 
îi urăști defectele. Pentru că hai să fim serioşi: te scoate 
din minţi că-și lasă șosetele lângă pat de fiecare dată. 
Sau poate că vrei să-l strângi de gât când nu-și spală 
farfuria și stă chiuveta plină o săptămână. Și cu 
siguranţă te umple de nervi când preferă să vadă meciul 
în loc să se uite cu tine la Game of Thrones. Știu, fetelor, 
e oribil. Însă, când îţi zâmbeșşte și te ia în braţe, când îţi 
spune dimineaţa: „Eşti cea mai frumoasă fată din lume, 
iubirea mea” sau când te ia de mână pentru că vede că 
te-ai speriat la un film, îți dai seama că vasele, șosetele 
și meciurile chiar nu mai contează și ţi se face pielea de 
găină. Şi, din această cauză, a doua zi, pui ciocolata în 
același buzunar. 

După ce am terminat paharul (ok, paharele), am 
plătit nota și am plecat spre casă. Voiam să uit cât mai 
repede seara aia, să dorm și apoi să văd ce căcat făceam 
cu viaţa mea din punctul ăsta. Nu mai puteam să stau cu 
speranța că poate Anemona se va întoarce, fiindcă în 
seara aceea devenise clar că nu se va mai întâmpla asta. 
Am băgat cheia în ușă, am intrat în casă și m-am trântit 
în pat. Am dat drumul la televizor, am tras plapuma 
peste mine şi zapam din telecomandă. Însă telefonul a 
început să-mi vibreze. 


P.S. - Clar nu era seara mea. Parcă tot universul 
avusese o erecție masivă, mă luase de cap, mă trântise 
în genunchi și zisese, din toată inima: „Suge-o, Andrei!” 

P.P.S. - Asta cu barmanii care te consolează și te lasă 
să le povestești viaţa e doar un SF de film american. La 
noi, dacă barmanul îți aduce comanda corectă, nu se 
strâmbă că i-ai lăsat prea puţin bacșiș și nu îţi scuipă în 
băutură, poţi să te consideri mulțumit. Și are sens, 
fiindcă dacă un barman ar sta cu tine două ore să-ţi 
asculte problemele, ar da naibii faliment barul în timpul 
ăla, ca n-ar avea cine să mai prepare băuturile. 

CAPITOLUL 4 


Nu pot să neg că mi-a furat un surâs mesajul pe care 
îl primisem. Era de la Eva şi, în stilul ei caracteristic, îmi 
scria: „Domnul Sugeoramona, ce faceţi?” Avea un stil 
aparte de-a vorbi cu mine, era foarte degajată și în 
același timp serioasă. Dar îmi plăcea că trecea peste 
clişeele lipsite de substanţă gen: „Bună, ce faci?”, „Salut” 
sau „Hei” și că mereu era un pic mai deosebită. De 
foarte multe ori, asta contează mai mult decât ţi-ai 
putea imagina. Bineînţeles că nu i-am răspuns pe loc, 
deşi am văzut mesajul. Nu voiam să pară că nu am 
treabă și că stau cu telefonul în mână, să fiu pe fază în 
cazul în care-mi scrie cineva. Ce mi s-a părut însă 
interesant era că reuşise să mă facă să-mi iau gândul 
pentru o clipă de la seara dezastruoasă pe care o 
avusesem. E foarte important să nu pari mereu 
disponibil în faţa unei persoane de care îţi place, pentru 
că deși toate femeile vor să simtă că sunt cele mai 
importante pentru tine, în clipa în care simt asta, nu le 
mai place. Și poate crezi că nu are sens, dar are. Pentru 
ea tu ești o provocare și își doreşte să te facă pe tine să 
o placi, să o admiri și să te îndrăgostești de ea. Iar în 
clipa în care toate chestiile astea s-au întâmplat, 
provocarea a dispărut. Și atunci, dacă tu nu vei ști să i-o 
oferi, ea va căuta o alta în altceva sau, mai grav, în 
altcineva. Ideea e să nu o faci să se simtă cea mai 
importantă persoană din viața ta, fără de care tu n-ai 
putea trăi, respira sau zâmbi, chiar dacă e adevărat. Fă- 
o doar să bănuiască asta, dar fără să fie vreodată sută la 

sută sigură. Și astfel provocarea va continua pe termen 
nedefinit, se va numi relaţie și va duce la momente 
splendide între voi doi. 


Dă play la această melodie pentru cele ce urmează: P. 
Diddy - Last Night. 


După câteva minute i-am răspuns și i-am spus că 
tocmai ajunsesem acasă și ascultam muzică. Bineînţeles 
că i-am spus asta ca să mă întrebe ce melodie ascultam, 
ca eu să-i pot da o piesă cu un mesaj. Fiindcă aşa se face, 
lasă muzica să vorbească pentru tine dacă nu te pricepi 
la cuvinte. Cu siguranţă o să-ţi dea și ea o melodie care îi 
place, imediat după aia, și, dacă e fată deşteaptă, îţi dă o 
piesă ca răspuns la ce i-ai dat tu. Mi se pare și mie 
amuzant că eu îți dau ţie aici sfaturi despre cum să faci 
nu-știu-ce, despre cum să faci nu-știu-cum și tot felul de 
chestii ca să înţelegi mai bine femeile, dar în tot timpul 
ăsta tipa de care am fost eu îndrăgostit în ultimii cel 
puţin cinci ani este logodită cu altul. Ideea e că toate 
sfaturile astea merg foarte bine atâta vreme cât nu ești 
foarte implicat. Dacă poţi să îți păstrezi calmul și să 
judeci la rece, o să-ţi fie foarte uşor. Dar fiecare dintre 
noi avem o persoană în faţa căreia regulile mor și 
cuvintele se împletesc între dinţi înainte să iasă. Și la 
mine era în mod clar Anemona, fiindcă ea m-a învăţat să 
fiu așa. Cu oricare alta îmi era mai mult decât ușor să-mi 
dau seama ce îi place să audă, cine vreau să fiu și cum să 
o joc pentru a o impresiona. Aa..., și foarte important: 
înainte să faci toate astea, e bine să fii sincer cu tine și 
să evaluezi situaţia corect. Adică să te gândești dacă tipa 

respectivă s-ar putea uita la tine. Și nu în sensul că tu 
eşti urât şi ea e frumoasă, fiindcă asta nu contează mai 
deloc. Uită-te la mine, eu nu sunt un bărbat frumos, cu 
ochi albaştri și cu un zâmbet care-ţi ia minţile. Și crede- 
mă că toate tipele despre care am scris şi în volumul I, și 
în volumul de faţă erau mult mai mişto ca femei decât 
sunt eu ca bărbat. Dar trebuie să vezi dacă ceva din ce ai 
tu să-i oferi (nu neapărat material) ar putea să o 
impresioneze vreodată. Să-ţi dau un exemplu. Eu sunt 
bun la cuvinte și sunt un tip charismatic, pot să-i 
povestesc o grămadă de chestii, și-ncă bine, o ţin 
interesată şi o fac să râdă mult. Dar dacă tipa de care-mi 
place e una pentru care singurele calități pe care le vrea 
la un bărbat vin doar de la Pandora, apreciază mai mult 
numerele decât cuvintele și pe alea le vrea și străine, și 
cu multe zerouri, iar tot ce înțelege ea prin 
„profunzime” este modul în care vrea să fie curățată 
tapițeria de la mașina mea, e clar că eu nu voi avea cum 
să o impresionez nici dacă îi dau ani din viaţa mea. Ce 
vreau să spun e că, dacă sunteţi din filme total diferite, 
nu prea are sens să încerci. Fă-ţi o labă, gândește-te la 
ea în timpul ăla și toată lumea e fericită: tu, că ţi-ai dat 
drumul, și ea, că nu va ști niciodată că ești un dubios și 
te-ai masturbat cu gândul la ea. 

Am stat un pic de vorbă cu Eva, dar nu era nimic 
important. Discuţiile alea de tatonare, pentru a-l 
cunoaște un pic mai bine pe celălalt și a te convinge 
dacă e ok să ieși cu el sau nu. Asta, din punctul de 
vedere al fetelor, că la noi, la băieţi, dacă are sub 55 de 
kile și clipeşte în mod regulat, clar ieşim cu ea. „Să știi 
că încă aştept să mă inviţi în oraș”, mi-a scris. Trebuia 

să-i dau un răspuns inteligent, care să mă facă să par și 
deștept, și funny, dar și spontan în același timp. Așa că i- 
am scris: „Nu te panica că o să te invit” - și am dat Enter. 
Deci, pe lângă faptul că i-am scris o porcărie 
monumentală total fără sens și fără substrat, am mai 
băgat și o cacofonie acolo, ca să mă asigur c-o să par de- 
a dreptul idiot: „Wow, ador bărbaţii care fac pentru 
mine cacofonii”, mi-a răspuns. Chiar eu, care-s mai 
nazist decât Hitler când vine vorba de gramatică, să fac 
aşa o cacofonie? Nu mai aveam ce să-i răspund ca să mă 
scuz, trebuia să mi-o asum și să trec mai departe: „Hei, 
mi-ai citit cartea, știi doar că nu fac greșeli din astea. A 
fost o neatenţie”, i-am zis eu cu un aer super-cool. „Așa 
e. Dar cartea aia a fost corectată de o editură înainte să 
fie lansată. Cine știe ce alte greșeli mai făcuseși tu prin 
ea”, mi-a răspuns și mi-a dat ecran albastru. Imi plăcea 
totuși că mă înțepa aşa, pentru că sarcasmul este arma 
oamenilor inteligenţi. „Te pup, mă duc să-mi fac un duș. 
Cacofonim în altă zi”, mi-a scris Eva, terminând discuţia. 
Eu am rămas boldit în telefon, în continuare șocat de ce 
tâmpenii putusem să scriu. Clar nu era seara mea cea 
mai bună. Am pus telefonul pe noptieră, mi-am aruncat 
din nou ochii spre televizor și mă gândeam la ale mele. 
N-au trecut două minute și iar a vibrat, nenorocitul. L- 
am luat din nou de pe noptieră și l-am deblocat. Mă 
uitam în el și aveam impresia că display-ul efectiv îmi 
zâmbea, fiindcă apărea afișat mesajul care-l poate face 
pe un bărbat fericit preț de câteva secunde, şi anume: 
You have a new match on tinder. Am intrat repede să 
văd despre cine era vorba și, aşa cum speram, era Alina. 

Amintirile îmi reveneau una câte una în creier și 
puzzle-ul începea să prindă contur. Stăteam în 
continuare pe patul dintr-o cameră pe care nu o 
recunoşteam, aveam o super-stare de greață și 
încercam să fac cumva să nu pară că nu îmi aduceam 
aminte cum ajunsesem la fata care mă privea cu ochii 
blânzi. 

— Nu te doare capul?, m-a întrebat. 

— Ba da, mă doare rău, i-am răspuns. Cred că e de la 
alcool. 

— Eu n-aş fi așa sigură, mi-a zis și s-a ridicat din pat. 
Și-a strâns halatul în faţă și a ieșit din cameră. 

— Cum adică? Dar de la ce e, dacă nu de la băutură? 
Hei, unde pleci?, am strigat după ea. 

După câteva momente a revenit în cameră și ținea în 
mână niște piept de pui congelat. L-a pus pe pat. 

— Ia! Pune-ţi asta la cap, ca să nu faci cucui, mi-a 
spus. 

— Ce cucui? De ce-aş face cucui?, am întrebat-o, 
surprins. 

— De la lovitură. Nu-ţi amintești? 

— Nu. Ce lovitură? 

— Păi tu ce ţii minte de noaptea trecută? 

— Mi-aduc aminte că eram acasă și vorbeam pe 
Tinder cu Alina. Am stat un pic la povești, mi-a zis că s-a 
mutat acum ceva timp în Bucureşti și că lucrează aici. Și 
cam asta e tot ce-mi aduc aminte. 

— Păi scoate-ţi telefonul din buzunar și recitește 
conversaţia, sigur o să te ajute. Și de ce mama naibii ai 
doar o şosetă în picioare?, m-a întrebat ea. 

I-aş fi zis dac-aș fi știut, dar din păcate nici eu nu 
dispuneam de această informaţie. Procesorul meu avea 
lag, aparent. l-am ascultat totuși sfatul și am scos 
telefonul. Am intrat din nou pe Tinder și am reluat 
conversaţia, ca să-mi umplu spaţiile goale din minte în 
privinţa serii trecute. 

— Şi cum? Eşti de un an în București și n-ai dat nici 
un semn și tu?, i-am scris Alinei. 

— Andrei, ştii că frumos e ca băiatul s-o invite pe 
fată în oraș, nu invers, mi-a replicat ea în stilu-i 
caracteristic. 

— Da, dar nu știam că eşti aici. 

— Asta-i adevărat. Dar puteai să mă mai întrebi ce 
mai fac și ţi-aș fi spus. 

— Ăsta e un reproș? 

— Nu.E o afirmaţie. Apropo, mi-a plăcut mult cum ai 
povestit în carte despre mine. Deşi m-ai făcut să par un 
pic nebună... 

— Hei, nu te-am făcut eu să pari un pic nebună. Tu 
chiar ești :)) 

— Şşşt! Nu mai spune asta. Rămâne secretul nostru 


— Normal. N-o să știe nimeni, niciodată. 

— Şi deci... mi-ai dat Match. Asta înseamnă că îţi 
place de mine? (Emoticonul ala cu maimuţica aia de-și 
acoperă ochii pe care nu putem să-l punem în carte, că 
nu e color.) 

— Ce pot să zic... m-ai prins. Eşti un pic simpatică, 
dacă e să fiu sincer. Deci să-nţeleg că și ție îţi place de 
mine? 

— Aa, nu. Nu prea știu exact cum funcționează 
aplicaţia asta. N-o am instalată de mult timp :)) 

— Ha-ha-ha! Asta spuneţi toate. De ce nu vă asumaţi, 
dacă ați dat like unui băiat? De ce trebuie s-o ardeți ca și 
cum vouă, de fapt, nu vă place de el? 

— Pentru că nu vrem să pierdem avantajul. Dacă tu 
te bagi în seamă cu mine pe Facebook, trebuie să mă 
impresionezi, fiindcă tu mi-ai scris mie. Or, aici, dacă și 
eu îți dau like ţie, e clar că îmi place de tine și tu deja știi 
asta. Și-atunci nu te vei chinui la fel de mult să mă faci 
să te plac. Ce-i așa greu de înţeles? :)) 

— Aaa... ok. Da, acum are sens totul. 

— Dartu știi că aplicaţia asta e pentru futut, nu? 

— Nu creeeeed! Serios?! 

— Da, da... 

— Păi, stai... tu de unde știi? Că parcă nu înţelegeai 
exact cum funcționează și ţi-ai instalat-o de puţin timp. 

— Am căutat pe Google. (Emoticonul ăla care-și dă 
ochii peste cap.) 

— Alina, baby, asta-i o propunere? 

— Nu. 

— M-am gândit eu. 

Tot citind discuția mea cu Alina de seara trecută, 
singurul lucru la care mă rugam era să n-o fi băgat pe- 
aia cu pinguinii. 

— Şi ce faci tu acum?, m-a întrebat ea. 

— Ce să fac, mai înainte am venit acasă. Nu am avut 
chiar o seară plăcută și am zis că mai bine nu mai stau 
prin oraș, că cine știe ce se mai întâmplă. 

— Hmm... şi când ne-am cunoscut noi n-ai avut o 
seară tocmai plăcută, dar până la urmă a devenit foarte 
mișto. Cel puţin așa cred eu. 

— Da, ai dreptate. A început cum nu se poate mai 
prost şi s-a terminat, la fel ca și tine, cum nu se poate 
mai bine. 

— Ha-ha! Fi-ţi-ar glumele tale! Dar ce s-a întâmplat 
totuși? 

— Ei, mai multe. O să-ţi povestesc eu altă dată, că nu 
am acum dispoziţia necesară pentru asta. 

— Mkay. Cum vrei tu, nu insist. De Ramona ce mai 
știi, ai mai ținut legătura cu ea? 

— Nu mai știu mare lucru. Atâta doar, că nu mai e în 
ţară, slavă Domnului. În rest, nu mare lucru. 

— Se pare că nu ești la curent cu noutăţile, din câte 
observ. 

— Adică? 

— Adică nimic, stai liniștit. 

— Hai, zi acum, nu mă lăsa neterminat:) ) 

— Nu cred că te-am lăsat niciodată așa, din câte îmi 
amintesc. 

— Ai dreptate, din nou. Dar spune-mi totuși, că m-ai 
făcut curios. 

— Ei, lasă. O să-ţi povestesc altă dată, că acum nu am 
dispoziția necesară :)) 

— Vai, ce mă enervezi! 

— Uuu... şi ce faci tu când te enervezi? 

— Lasă, mai bine să nu știi. 

— De ce? N-am fost cuminte, tati? 

— Alina... termin-o :)) Nu e ok ce faci. 

— Dar ce fac? 

— Nu ești cuminte. 

— O, nu. Şi ce ai de gând să faci în legătură cu asta? O 
să mă pălmuieșşti? 

— Mamă, ce nenorocită ești! Te joci cu inima mea în 
halul ăsta. 

— Auzi? 

— Aud. 

— Nu vrei să ne vedem? Iar asta, dragul meu Andrei, 
este o propunere. 


P.S. - Asta a fost una dintre cele mai ciudate nopţi din 
viaţa mea. Pe măsură ce îmi tot aminteam frânturi din 
ce se întâmplase, tot mai repede ajungeam la concluzia 
asta. Păcat că tot cu „Suge-o, Andrei!” urma să se 
termine. 


P.P.S.- După cum am putut și eu observa, atunci când 
o ușă se închide, alta se deschide. Așa că, dacă uneori 
cineva sau ceva alege să dispară din viaţa ta, nu te gândi 
neapărat că e un lucru rău. Poate era nevoie de un loc 
liber în sufletul tău ca să încapă toată fericirea ce 
urmează să intre. 

CAPITOLUL 5 


Nouă, băieților, nu ni se întâmplă zi de zi ca o fată să 
ne ceară să ne vedem. În general, noi suntem cei care 
invită în oraş, care încearcă să impresioneze și care 
promit marea cu sarea, că poate-poate pică ceva. Și de 
cele mai multe ori suntem refuzaţi. Așa că îți dai seama 
că în clipa în care am citit ce-mi scrisese Alina, mai ales 
în seara în care aveam cea mai mare nevoie să nu dorm 
singur, am sărit în aer mai repede ca șerveţelele în 
cluburi. M-am dus direct în baie, am făcut un duș din ăla 
lung (că noi facem duș din ăsta doar când știm sigur că 
futem în seara aia), m-am dat cu toate cremele pe care 
le-am găsit prin baie, am golit parfumul (şi pe-al lui 
Alin, ca să fiu sigur), mi-am luat chiloţii ăia buni, de 
firmă, şosetele alea curate în picioare şi am ieșit din 
casă mai rapid decât Dinamo din cupele europene. 


Ca să intri mai bine in lumea mea, pune melodia asta 
pe fundal - What's UP - Taxi. 


Alina îmi spusese să ne vedem la ceva bar de pe 
lângă gară. Eram în taxi și mergeam către ea, moment în 
care taximetristul s-a întors către mine, m-a privit lung 
(stai liniștit, coaie, nu e de parcă trebuie să te uiţi la 
drum sau ceva) și mi-a zis: 

— Cred că te ştiu de undeva. 

— Aa, nu. Am eu o față din aia comună, i-am răspuns, 
neavând chef să stau la poveşti cu nimeni. 


257 


— Nu se poate! Eu am memorie de crocodil, mi-a 
spus el, sigur pe sine. 

— Lacrimile sunt de crocodil. 

— Poftim? 

— Lacrimile sunt de crocodil, memoria e de elefant. 

— Ce pula mea vrei acolo, cu elefanții tăi, bre? Zi de 
unde te știu și lasă-mă cu animălurile. 

— Păi, eu vrei să-ţi spun? Habar n-am. 

— Auzi... 

— Da? 

— Ţie-ţi place de Bendeac? 

— Ce? 

— De Bendeac îţi place? 

— Da, nu știu, presupun că e ok, i-am răspuns. 

— Mie deloc nu-mi place. Mai mult îmi place Las 
Fierbinţi. 

Și s-a oprit. N-a mai zis nimic, s-a uitat la drum și 
mânuia volanul cu migală. Eu mi-am scos telefonul din 
buzunar şi am început să butonez aiurea, ca să pară că 
eram ocupat. După cinci minute de liniște i-am auzit iar 
vocea. 

— Ţie-ţi place Las Fierbinţi?, m-a întrebat. 

— Nu știu, nu prea am urmărit. Dar presupun că e 
ok. 

— Păi e ok, bă. Nu ca Bendeac. Mamă, nu-l suport pe- 
ăla. Pe Janina o știi? 

— Pe cine? 

— Pe Janina din Las Fierbinți. 

— N-o știu, că ţi-am zis că nu prea m-am uitat. 

S-a întors din nou la condus, de data asta dezamăgit 
cumva de mine. A dat drumul la radio, a deschis geamul 
și a scos o țigară din pachet. 

— Vrei o ţigară?, m-a întrebat. 

— Nu, mulţumesc, sunt bine. 

— Dar nu fumezi? 

— Ba da. 

— Şi de ce nu vrei o ţigară? 

Aoleo, n-am mai răspuns la atâtea întrebări de la 
Bacalaureat, îmi ziceam în sinea mea. 

— Păi am fumat înainte să cobor din casă, serios, 
chiar nu vreau. 

— Sigur? 

— Sigur. 

Şi-a aprins omul ţigara, a tras un fum strașnic din ea 
și a schimbat postul de radio. După alte cinci minute de 
liniște și pace între noi, s-a întors iar către mine: 

— Mamă, ce-aș fute-o pe Janina, Doamne, 
Dumnezeule. Bă tu știi cum? Așa de rău aș fute-o pe fata 
aia, mamă, cum e Janina. Vai, cât aș da la ea. Întruna!! 

— Băăă! Aş fute la Janina ca în hoţii de cai, știi cum? 
Și pe ea m-aș pune și sub ea și pe stânga și pe dreapta, 
aş fute-o de la 10 seara până în ianuarie anul viitor. Tu 
n-ai fute-o pe Janina? 

— Ştii, am încercat eu să mă scuz, ţi-am spus că nu 
m-am uitat la film și nu știu cum arată exact Ja... 

— Cum să nu știi cum arată, bă, Janina? E perfectă. E 
glezna lui Dumnezeu, e fecioară-ntre flori, e o minune în 
deșert... 

— Pâinea lui Dumnezeu, fecioară între sfinţi și oază 
în deșert, vrei să spui? 

— Păi și io ce-am zis? 

— Mda... oricum nu știu cum arată, dar îmi imaginez 
că e frumoasă, la cât de plastic ai descris-o. 

— E cea mai frumoasă. E ca Anemona din cartea lui 
ăla cu „suge-o”. Ai citit-o? 

— Păi ştii... 

— N-ai citit tu, bă, că ești incult. De unde să citești 
tu? Eu cred că tu te uiţi la Bendeac, așa am impresia. 

— Nu mă uit la nimic, că n-am timp. Dar cartea aia... 

— Suge-o, Raluca. Sau Ruxandra. Sau morții ei, 
oricum, am luat-o că era ceva cu supt pe copertă. 

— Super, ce pot să zic. 

— Da, bă, ia și citește-o că e tare. 

— Ştiu cartea, i-am spus nervos. Și o ştiu pentru că 
eu am scris-o. 

— Ce-ai făcut, bobiţă?, mi-a spus, punând o frână de- 
am dat cu capul de tetiera din faţă. 

— Da, eu sunt autorul cărţii, am replicat mândru. 

— Fugi, bă, de-aici. Tu ești... cum îi zice, mă, lu' ăla... 
Adrian Ciolanu? 

— Andrei Ciobanu. 

— Aşa, ăla. Tu ești? 

— Da, eu sunt. 

— Mamă, ce tare! Păi acuma, că ești cunoscut, e o 
onoare să te duc. Auzi... Pe Bendeac îl cunoşti? 

— Vai de capul meu, nu-l cunosc. Nici pe el, nici pe 
Janina. 

— Păi de-aia, bă, nu știi de Janina. E ca Anemona. 
Chiar, cum ai putut s-o lași, mă, să plece? Și s-o înșeli? 

Adică nu zic, că și io o înșel pe Viorica, nevastă-mea, dar 
n-o las, bă, să afle. Să plece de-acasă, auzi... 

— Păi ştii, n-a fost chiar așa. De fapt... 

— Eee, n-a fost, pe dracu’ să te pieptăne. Ai lăsat tu 
bunătate de fată, așa ceva n-am văzut în viaţa mea, de 
când sunt eu. 

— Dar ea m-a lăsat pe mine, nu eu pe ea.E mai 
complicat de-atât. 

— Da bravo, mă. Eu, dacă eram c-o fată ca aia, mă 
lăsam și de băutură, îţi zic. Vrei o gură de bere?, m-a 
întrebat, scoțând din torpedo o sticlă. 

— Nu, mulţumesc. 

A luat mâinile de pe volan, a deschis berea cu 
bricheta și a luat un gât din ea. Nu-mi venea să cred ce 
mi se întâmpla. Deci pe lângă faptul că m-a certat 
taximetristul că n-o știam pe Janina, pe lângă că a 
început să-mi scoată ochii din cauza Anemonei de zici 
că eram fiu-său și luasem 3 în teză, a mai început să și 
bea la volan. În clipa aia, tot ce mai lipsea era să îmi 
spună că era orb și că el, de fapt, nici n-avea carnet de 
conducere. 

Am ajuns într-un final la destinaţie, după ceea ce mi 
s-a părut a fi cel mai lung drum din viaţa mea. Înainte să 
cobor, s-a mai întors o dată spre mine: 

— Boss, eu ştiu că vorbesc mult și că sunt un om plin 
de defecte, dar să știi c-ar trebui s-o cauţi pe Anemona. 
Ok, poate am băut și eu două beri și vorbesc prostii, 
însă iubirea adevărată vine greu. Așa am păţit și io cu 
Viorica. 

— Ok, mulțumesc de sfat, i-am spus, dorindu-mi să 
ies odată din mașină. 

— Şi încă ceva. Tu ai auzit de Nietzsche? 

— Da. 

— Eu,nu. 

— Poftim? 

— Opşpe lei. Și nu te mai uita dracu' la Bendeac, mi-a 
spus şi a mai luat o gură de bere. 

I-am plătit omului și am coborât fără să mai știu cine 
eram şi ce se întâmplase exact în ultimele cinșpe 
minute. Am intrat în bar plin de emoţii și am început să 
mă uit pe-acolo. Oamenii care erau înăuntru se simțeau 
bine, râdeau cu gura până la urechi, halbele de bere 
curgeau râuri și pe scenă era o formaţie care cânta 
romanțe. Am răscolit cu privirea pierdută prin jurul 
meu, dar Alina nu ajunsese încă. Am ieșit înapoi afară, 
ca să nu stau ca prostul în mijlocul barului, singur, și mi- 
am aprins o ţigară. Am scos telefonul din buzunar și am 
văzut că aveam un mesaj nou: „Andrei, îmi pare super- 
rău, dar a intervenit ceva. E ok să ne vedem un pic mai 
târziu sau mâine? Scuzeeeee. Alina”. Hai, frate, serios? 
Gura mă-tii, Alina. Fix în seara în care aveam nevoie de 
cineva să mă-mbete și să mă facă să uit de tot ţi-ai găsit 
să m-amâni? Sper să cazi pe scări când ieși din bloc - era 
ceea ce gândeam. Dar îţi dai seama că nu puteam să îi 
scriu asta. În schimb i-am răspuns: „A, da, nici o 
problemă. Dă tu un semn mai târziu”. Am terminat 
ţigara, am chemat un taxi și-mi doream din tot sufletul 
să nu mă-ntrebe și ăsta de Janina și Bendeac, că 
probabil l-aș fi dat cu capul de bord, la ce nervi aveam. 
Stăteam şi priveam pierdut în zare și mă simțeam cel 
mai ghinionist om din lume. Tot ce voiam era să ajung 
în patul meu, să-mi trag plapuma peste cap și să mă 

mint că acolo nu mi se putea întâmpla nimic rău. Am 
urcat în mașină, m-am aşezat fix în spatele șoferului, ca 
să nu aibă gânduri de a discuta cu mine, și mă uitam pe 
geam. Fram ofticat şi obosit, nu mai aveam chef de 
nimic şi mă simțeam efectiv epuizat psihic. Mă enervase 
și Alina, că mă scosese din casă degeaba, toată partea cu 
Anemona fusese oribilă și-mi mai futuse și-ăla creierii 
cu Janina lui. Dar, cel mai important, făcusem și duș 
degeaba. Ceea ce pentru mine, ca om născut și crescut 
în nordul Moldovei, este efectiv risipă de apă. Dintr- 
odată a început să-mi vibreze telefonul și mă gândeam: 
„Dacă, Doamne fereşte, e Alina și-mi spune că s-a 
răzgândit și vrea să ne vedem acum, chiar c-o înjur”. 
Dar când m-am uitat pe ecran am văzut efectiv ultimul 
nume la care mă aşteptam să-mi apară acolo. 


P.S. - De asta niciodată nu o să meargă facultatea de 
psihologie în România. Că atâta vreme cât există preoți 
și taximetriști, n-o să se ducă nici dracu” la psiholog. 


PPS. - În cazul în care o ştii pe Janina (care am aflat 


că e Geanina) din Las Fierbinţi, spune-i că ar fi mai bine 
pentru ea să evite să meargă cu Pelicanul o vreme. 

CAPITOLUL 6 


Am tras puternic aer în piept și am răspuns la 
telefon. N-aveam încă tărie suficientă să-i ignor 
apelurile, chiar dacă mi-aș fi dorit. 

— Da... 

— Andrei, nu-mi place cum au rămas lucrurile între 
noi, Mi-a spus Anemona. 

— Nici mie, dar ce putem face acum? Asta-i situaţia, 
am răspuns, încercând să fiu glacial. 

— Toată povestea noastră a început superb, am 
trecut prin atâtea lucruri împreună şi avem atâtea 
amintiri legate unul de celălalt încât mi se pare păcat să 
se termine așa. 

— Mda... 

— Serios. Hai să fim doi oameni civilizaţi, care ştiu să 
respecte iubirea ce a fost și încă mai este între ei. Uite, 
eu încă nu am plecat din București. Sunt cazată la 
hotelul O, Poţi să vii până aici, te rog? 

— Ce rost mai are, Anemona? 

— Are. Vreau să-ți ofer rămas-bunul pe care ţi-l 
datorez încă din noaptea în care am plecat din casa 
noastră. Te aștept. 

Și a închis telefonul. Aveam două opţiuni mari şi late: 

1.să gândesc cu emoţiile, să mă duc la hotel și să aflu 
la ce cameră era cazată pentru a-i mai vedea o dată 
ochii; 

2. sau să gândesc cu creierul, luând astfel decizia cea 
mai înțeleaptă, să îmi văd de treaba și de viața mea și să 

nu cedez tentaţiei de a mă mai întâlni cu ea o dată, 
fiindcă era clar că nu putea duce la nimic bun pentru 
mine și că doar mi-aș fi făcut rău singur. 

La 345. La 345 era cazată. Am bătut la ușă, dar nu a 
deschis nimeni. Am mai bătut o dată și o voce din 
cameră mi-a spus că era deschis. Am apăsat clanţa (ceea 
ce, pe undeva, speram să și primesc) şi am intrat în ea 
(ceea ce, pe undeva, speram să și fac). 


Dă play la Salvatore Ganacci feat. Enya and Alex Aris - 
Dive ca să vii cu noi în scena asta. 


Era destul de întuneric acolo şi Anemona nu spunea 
nimic. Mă privea fără nici o expresie pe faţă, dar în ochii 
ei puteam să văd totul. Avea în mână o banană (și nu, nu 
e un oximoron pentru „penis”. E un oximoron pentru 
joint :D) și își plimba unghiile lungi peste ea. Lumina 
difuză din cameră mă dezinhiba și parcă mă îndemna să 
intru în lumea ei plină de senzaţii, de care îmi era dor 
fără să le fi simţit vreodată. Body-ul ei Calvin Klein era 
suficient de transparent încât să nu vezi nimic și 
îndeajuns de opac încât îţi arăta, de fapt, totul. Era genul 
de femeie care îţi ține vie fericirea prin prezenţa ei, iar 
pielea ei măslinie era acoperită de urmele dorinţei 
mele. 

A luat bricheta în mână și se mângâia cu ea peste 
buzele alea cărnoase care începeau de deasupra bărbiei 
și se terminau peste buzele mele. Nu spunea nimic, dar 
felul în care se uita la mine mă făcea să înţeleg că se 
simţea în siguranţă și că se afla fix în locul în care își 
dorea să fie. A aprins bricheta și își mișca palma peste 

flacără de parcă voia să îmi transmită că-i plăcea să se 
ardă. Și la propriu, și la figurat. Eu stăteam pe pat, 
lingeam un pahar de vodcă și mă bucuram de 
spectacolul pe care îl aveam în față. Corpul ei tonifiat 
părea o pictură de colecție a lui Rembrandt care a 
scăpat din muzeu fiindcă își dorea să fie admirată 
numai de mine, nu de ochii tuturor celor care și-ar dori 
asta. La un moment dat a scăpat bricheta din mână și 
am urmărit-o amândoi cum pică pe podea. Instinctul 
meu a fost să sar și să o ridic, dar ea m-a oprit. Mi-a pus 
o mână fermă în piept şi m-a împins cu două degete 
înapoi în pat. S-a întors cu spatele spre mine, şi-a 
îndepărtat picioarele și s-a aplecat să o ia de jos fără să- 
și îndoaie genunchii nici o clipă. Am făcut ochii atât de 
mari încât mi-am mutat sprâncenele pe frunte și îmi 
doream să-mi tatuez acea imagine pe retină, ca să nu 
dispară niciodată. S-a aplecat atât de adânc încât efectiv 
am văzut cum scria „nielk nivlac” pe topul ei, cum stătea 
cu capul în jos. Și abia atunci am înţeles că, de fapt, nu 
scăpase bricheta, ci o lăsase să pice. Avea ceva ce n-am 
simţit la multe alte fete. Un je ne sais quoi care mă făcea 
să-mi doresc să fac lucruri pe care n-ar trebui să le fac. 
Parcă simţeam cum fiecare părticică din corpul ei îmi 
striga numele și nu mai rezista nici o secundă fără 
atingerea mea. 

M-am apropiat de ea, i-am pus mâinile pe umeri și 
am întors-o cu faţa spre mine. Bricheta a căzut din nou, 
dar de data asta nu am mai lăsat-o să o ridice, fiindcă 
deja ridicase altceva. Sânii ei se sprijineau de pieptul 
meu și cu degetul mare am început să-i mângăi buza de 
jos în timp ce rujul ăla roșu, care putea să aprindă orice 

fantezie, i se întindea în jurul gurii. Nu cred că a existat 
ceva mai frumos vreodată decât momentul în care m-a 
privit cu ochii mari și ușor speriaţi, ca un copil care 
tocmai urma să fie certat de părinţi fiindcă a spart vaza 
aia de pe masa din sufragerie. Îi ţineam chipul în mână 
și am sărutat-o cu putere, iar ea și-a pus ambele palme 
peste antebraţul meu și parcă nu știa dacă vrea să mă 
împingă în depărtare ori să mă tragă spre inima ei, pe 
care o simțeam cum bătea din ce în ce mai tare. La un 
moment dat s-a rupt din sărutul nostru și, fără să-mi 
dau seama, şi-a mișcat capul într-o parte până când un 
deget de-al meu a alunecat în gura ei și ea a început să 
se joace cu limba peste el. Buzele alea timide au devenit 
brusc pline de păcat, iar toate gândurile mele s-au 
cumulat în unul singur: perfecțiunea chiar există în 
fiecare dintre noi, depinde doar de unghiul din care 
priveşti. lar unghiul din care o priveam eu devenea din 
ce în ce mai strâns, pe măsură ce ea se lăsa tot mai tare 
în jos, până în punctul în care a ajuns să stea în 
genunchi. Și-a luat de la mână un elastic pe care și l-a 
pus în păr, s-a uitat la mine, mi-a zâmbit și, în clipa aia, 
efectiv mi s-a înmuiat tot corpul (a se observa ce joc fin 
de cuvinte am făcut aici. Gen „inmuiat”, mă rog, ai 
înțeles tu). 

Nu era deloc silențioasă și asta era al dracului de 
excitant. Se vedea că nu e una dintre tipele alea care fac 
chestia asta fiindcă ştiu că i-ar plăcea lui și, na, fac şi ele 
o faptă bună. Nu, din contră, se vedea în mod clar că 
savura fiecare moment, iar în situaţia de faţă, eu eram 
fiecare moment. Tot haosul din universul meu se 
liniştea din ce în ce mai tare și picături de transpiraţie 

îmi apăreau pe frunte. Simţeam că nu mai rezist, așa că 
i-am înfipt o mână în păr și am ridicat-o în picioare. Am 
trântit-o pe pat, m-am aplecat și am luat bricheta, m-am 
dus pe masă și am desfăcut banana. M-am apropiat de 
pat și am tras-o de picioare spre mine. Am tras un fum, 
am așezat-o pe marginea patului, i-am dat ei banana și 
l-am făcut pe Calvin Klein să dispară. Am început s-o 
sărut pe gleznă și-mi plimbam apăsat limba peste 
piciorul ei. Când am ajuns la genunchi, am mușcat-o un 
pic, iar ea a tresărit. Am zâmbit în sinea mea, dar nu m- 
am oprit. Am continuat spre coapsa ei, apoi pe șold și 
m-am oprit pe abdomen. Avea gust de căpșune, și 
singurul lucru la care mă puteam gândi era că aș avea 
nevoie de niște frișcă. Am întins palmele în sus, i-am 
cuprins sânii și am strâns-o puternic. Limba mea 
continua să-i contureze forme inexistente peste suflet și 
la un moment dat și-a ridicat un pic fundul ăla superb și 
mi-a strâns capul între coapsele ei. Nu mai auzeam 
nimic, dar îi puteam simţi gemetele pline de pasiune din 
felul în care îi vibra tot corpul. 

Imaginează-ţi ce imagine superbă aveam eu când 
ridicam privirea şi-mi apăreau sânii ei ghiduși (am vrut 
să spun obraznici, dar nu am înţeles niciodată cum pot 
fi nişte sâni astfel. Ce căcat îi face să fie obraznici? Nu 
termină tot din farfurie? Răspund urât când vorbeşti cu 
ei? Nu pricep care e faza.), iar pe ea o vedeam cum 
trăgea câte un fum și-l dădea afară întrerupt de gemete. 
Mi-a pus mâna în cap şi mă direcţiona de parcă 
încercam să parchez cu spatele și practic se folosea de 
mine, dar nu mă deranja asta. Dintr-odată, un țipăt 
puternic a zguduit liniștea nopții și parcă fiecare celulă 

din corpul ei s-a relaxat; și-a aprins o ţigară și se uita cu 
ochii pierduţi în tavan. A mai tras un fum și mi-a pasat 
banana de parcă mi-aș fi câștigat dreptul de a-mi rupe 
capul alături de ea. Cu vocea tremurândă și cu sufletul 
în bucăţi s-a uitat la mine și mi-a zis: 

— Vreau să te simt în mine din nou, Andrei. 

De câte ori mi-am imaginat noaptea asta în capul 
meu nici nu mai țin minte, dar niciodată nu m-am 
apropiat atât de mult de trăirile pe care le aveam atunci. 
Am venit în pat, m-am așezat peste ea și îi veneram 
fiecare respiraţie, fiecare freamăt al corpului ei fierbinte 
și fiecare mușcătură a buzelor. Dacă aș spune că am 
început să facem sex nu aș face dreptate momentului pe 
care-l cunoșteam amândoi în seara aia pentru prima 
oară. Era de parcă ne învăluise pe amândoi un râu de 
dorinţă și de futut după care tânjeam de prea mult timp. 
I-am ridicat picioarele pe umerii mei, am început să mă 
mișc din ce în ce mai repede și îi priveam sânii cum 
parcă i se desprindeau de corp. S-a prins cu mâinile de 
marginea patului și, în timp ce eu creșteam intensitatea 
mișcărilor, efectiv a început să dea cu palmele în perete. 
A lăsat capul pe spate și s-a cufundat într-o lume a ei, 
plină de plăceri vinovate și miros de alcool, înghiţea în 
sec și se chinuia de plăcere, iar eu am mușcat-o de 
picior atât de tare încât urmele din suflet i s-au mutat 
pe corp. A ţipat zâmbind şi apoi a scrâșnit din dinţi, 
făcându-mi inima să pompeze mai tare (şi nu doar 
inima), ca şi cum eram la câteva minute de infarct. Cu o 
mișcare rapidă m-am ridicat de pe ea, am întors-o cu 
faţa în jos, i-am băgat o mână în păr și am izbit-o cu faţa 
în pernă. Cu cealaltă mână, înainte de a mă pune înapoi 

acolo unde îmi simţea lipsa, i-am dat o palmă peste 
fund, făcându-i pielea să vibreze precum plăcile 
tectonice. Un geamăt înfundat s-a auzit din adâncimea 
pernei și fix atunci am tras-o de păr, arcuindu-i spatele 
ca pe un Stradivarius neprețuit. 

Șiroaie de transpiraţie îmi curgeau pe frunte și de 
acolo cădeau peste corpul ei gol, parcă răcorindu-l. 
Toată căldura ei mă făcea să-mi fie imposibil să-i mai 
rezist. M-am lăsat greoi peste ea, iar abdomenul meu i-a 
acoperit spatele, împingând-o și mai tare în saltea. Mi- 
am băgat o mână și i-am strâns un sfârc între degete. 
Chiar dacă o durea, era o durere plăcută, care se 
potrivea firesc în momentul nostru. Cealaltă mână i-am 
încolăcit-o în jurul gâtului și mă mișcam numai din 
șolduri. Creşteam ritmul din ce în ce mai evident, 
respiraţia ei se îngreuna și devenea obositoare, iar patul 
scârțâia din toate încheieturile. A început să se 
contracte şi îi simţeam pulsul pe interior cum accelera 
ca un Ferrari. Gemetele se înmulțeau și deveneau din ce 
mai intense până când, într-o clipă, liniștea nopţii a fost 
spulberată de un țipăt eliberator. Tremura cu fiecare 
părticică a corpului ei, a lăsat capul cu fruntea udă peste 
perna mototolită, iar eu am picat ostenit lângă ea. Ăla a 
fost momentul în care fantezia a devenit realitate și 
viitorul s-a făcut prezent. Dac-ar fi putut, chiar și 
hainele noastre care zăceau lângă pat și-ar fi aprins o 
țigară, de bine ce fusese. 


P.S. - Nici o clipă nu mi-aș fi imaginat că o să ajung în 
seara asta în pat cu Anemona. Dar, pe de altă parte, mai 
nimeni de pe planetă nu s-a gândit că Trump va ieși 

preşedinte, deci se pare că nu putem fi siguri de nimic, 
niciodată. Decât că Dinamo nu va lua titlul. Asta clar nu 
se va întâmpla. 


P.P.S. - „nielk nivlac” e Calvin Klein scris invers. Îmi 


imaginez că te-ai prins și tu singurel, dar am zis să fiu 
sigur, totuși. 

CAPITOLUL 7 


Dă tare în căști melodia asta: Carlas Dreams - Te rog. 


Anemona stătea cu capul pe mâna mea, eu fumam o 
ţigară și priveam amândoi în tavan. Fram mult mai 
liniștiți și calmi acum și puteam vorbi ca doi oameni 
normali, fără să țipăm unul la altul, fără nervi și fără să 
pasăm vina. 

— Şi logodită, zici..., am spus eu. 

— Aşa se pare, mi-a răspuns. 

— Ştiai că o să mă dărâme și totuși ai vrut să aflu. De 
ce? 

— Păi, în primul rând, am vrut să ştii motivul pentru 
care am plecat din București. Iar în al doilea rând, vreau 
să-ţi refaci și tu viaţa, fără să te mai gândești la mine. 

— Uşor de zis... 

— Andrei, adevărul e că pentru noi e foarte greu să 
fim împreună. Eu mi-am trăit viaţa, am făcut toate 
căcaturile posibile, am băut, m-am drogat, m-am futut, 
am pierdut nopţi, am dormit zile și tot așa. Dar m-am 
plictisit de toate astea. Vreau stabilitate acum, vreau 
plictiseală și monotonie. Vreau normalitate. 

— Şi cu mine nu puteai avea toate astea?, am 
întrebat-o. 

— Nu puteam. Tu nu ai o viață normală, o carieră 
normală și nu faci chestii banale. Eu am nevoie de un 
om lângă mine care lucrează de la 9 la 5, vine acasă și 
îmi dă mie toata atenţia lui. Tu pleci prin ţară cu 

spectacolele, te știu o grămadă de oameni, vor gagicile 
să te fută... nu pot suporta toate chestiile astea. 

— Ştii că mai trebuie să vreau și eu, nu e suficient că 
vor ele. 

— Da, dar tu ești un tip ocupat, ai treabă mereu... nu 
mai vreau chestiile astea. Am nevoie să mă simt 
prioritatea numărul unu pentru persoana cu care sunt. 
Iar cu tine nu voi avea niciodată asta. Și să știi că o să-ţi 
fie foarte greu să găseşti o tipă care să accepte stilul tău 
de viaţă. Toate spunem că vrem distracţii, ieşiri, cluburi 
şi adrenalină, dar asta până la un punct. La un moment 
dat, toate ne dorim un contabil lângă noi. Fiindcă știm 
că nu ne-ar înșela, nu ar risca să ne piardă şi, cel mai 
important, nu ne-ar putea răni. Cu tine nu aș fi avut 
niciodată garanţia asta. Poate nu acum, poate nu peste 
doi ani, dar la un moment dat tot va apărea una care va 
fi mai mișto decât mine, fiindcă tu mereu vei avea 
opțiuni. 

— După tot ce s-a întâmplat între noi chiar crezi că 
te-aș fi lăsat pentru alta, care ar fi apărut în viaţa mea la 
un moment dat? 

— Andrei, nu ştiu dacă m-ai fi părăsit sau nu. Asta e 
mai puţin important. Ce contează e că prin prisma a 
ceea ce faci și prin cea a cărţii, mereu vor exista șanse 
mari să apară una care să-ţi placă mai mult. Și oricât de 
puternice sunt sentimentele mele față de tine, tipul cu 
care m-am logodit e playing it safe. El nu are cum să mă 
facă să sufăr. 

— Nu ştiu ce să zic. Cred că până la urmă cel mai 
important e ceea ce simţi, nu ce faci sau cum ești, i-am 
răspuns. 

— Dragule, nu poţi să mai crezi asta la vârsta ta. Dar 
ţine minte, eu te cunosc de când aveai șapteşpe ani și 
știu ce suflet frumos ești. Meriţi toate lucrurile 
minunate care ţi se întâmplă și îmi doresc să te bucuri 
de ele. Nu ai nevoie de cineva care să te-aștepte acasă și 
să te oprească din a experimenta toate chestiile pe care 
eu le-am experimentat deja. Cel puţin nu acum. 

— Dar eu pe tine te vreau. Nu am nevoie de tipele și 
de experienţele de care îmi spui. 

— Pe mine mă vrei în momentul ăsta. Aşa cum ai 
vrut-o şi pe Ramona până să mă cunoşti pe mine. Hei, 
ştii că mereu te-am învăţat de bine. Când aveai şapteşpe 
ani, am apărut eu în viaţa ta. În curând faci două'șapte, 
poate apare altă „Anemonă”, a spus ea râzând. 

— Adică ce încerci tu să-mi spui este că lucrul care 
este cel mai bun în viaţa mea, și anume cariera, este și 
lucrul care-mi dăunează cel mai mult?, am întrebat eu 
semi-sictirit. 

— Da. În sensul că nu le poţi avea pe ambele. Ori 
alegi cariera și te concentrezi pe treaba asta și pe toate 
avantajele pe care ţi le oferă, ori alegi familia. Nu le poți 
face la aceeași intensitate pe amândouă. 

— Wow! Adică atâta vreme cât voi avea succes, nu 
voi fi fericit? 

— Andrei, știi că mereu am fost sinceră cu tine. Nu e 
că nu vei fi fericit, dar va fi foarte greu să ai o relaţie 
stabilă. Fiindcă, da, e foarte mişto să-ţi vezi iubitul pe 
scenă, aplaudat de toată lumea, e un sentiment minunat 
când oamenii zâmbesc atunci când aud numele tău și 
orice femeie ar fi mândră să fie cu cineva ca tine. Dar, pe 

de altă parte, mereu va simţi că te împarte cu publicul și 
niciodată nu vei fi al ei sută la sută. 

— Simt că nu mă crezi, dar fii atent. O să-ți pun o 
întrebare și nu vreau să îmi răspunzi cu voce tare. 
Gândește-te bine și spune-ţi răspunsul ţie în gând. 

— Ok... 

— Dacă ar fi să alegi între stand-up, Suge-o, 
Ramona!, autografe, poze cu oamenii sau bani și o 
relație cu mine, ce ai alege? 

— Dar nu mi se pare o alegere justă, i-am răspuns. 
Nu e corect! 

— Ştiu, dar până la urmă, ce e corect pe lumea asta? 
Răspunde-ţi doar ţie, nu trebuie să spui nimic. Dar 
indiferent care ar fi alegerea ta, asumă-ţi-o și comportă- 
te în consecinţă. Uite, hai să-ți spun ceva amuzant, ca să 
te scot puţin din starea asta. 

— Nu știu dacă ai cum, dar spune-mi. 

— Băiatul ăsta cu care m-am logodit ţi-a citit cartea 
și e super-fan de-al tău. 

— Poftim?, am întrebat-o zâmbind. 

— Daaaa! Şi nu doar atât. După ce a terminat de citit 
Suge-o, Ramona!, mă-ndemna și pe mine să o citesc, 
fiindcă-şi dorea să comenteze pe baza cărții și el nu știa 
că eu... na... știu povestea. 

— Ha-ha! Nu pot să cred! 

— Ştiiiu. Şi mai mult decât atât, îmi tot spune cât de 
tare e Anemona lui Ciobanu și că mereu și-a dorit o 
iubită aşa cum e ea și că, dacă aș citi cartea și eu, aș 
putea să înțeleg mai bine ce îi place lui. Tu îți dai 
seama? Și io-s la modul: „Dude, glumești?” 

— Vai, nu îmi vine să cred aşa ceva. E minunat. Păi şi 
de ce nu îi spui că tu eşti Anemona? 

— Doamne fereşte! Nu pot să-i spun asta. Nu vreau 
să știe detalii despre trecutul meu. Din punctul lui de 
vedere, eu sunt o tipă foarte cuminte, care a mai avut 
doi iubiţi înaintea lui. Și nici nu trebuie să afle mai mult. 

— lartă-mă, dar chestia asta este extrem de 
amuzantă pentru mine. Deci, pe scurt, te-ai logodit cu 
un tip căruia i-ar fi plăcut să fie în locul meu și nu are 
nici cea mai vagă idee că eu îmi doresc să fiu acum în 
locul lui? 

— Cam aşa ceva... 

Am izbucnit amândoi în râs şi ne-am luat în braţe. Ne 
rostogoleam în pat cu pătura peste noi ca și cum absolut 
nimic nu s-ar fi întâmplat în seara asta sau în ultimii 
zece ani. După un timp, Anemona s-a ridicat din pat și a 
mers spre baie. 

— Să ştii că mă-ntorc la Constanţa în seara asta. Lui 
Rareș nici nu i-am spus că vin la București. 

Pe bune, Rareș? M-ai lăsat pe mine ca să te combini 
cu unul pe care-l cheamă Rareș?, mă gândeam. Nu am 
nimic cu numele ăsta, dar pe bune, RAREŞ?? În cazul în 
care te numești Rareș și citeşti chestia asta, trebuie să 
înţelegi că s-ar putea să fiu puţin subiectiv când spun 
asta, şi îmi cer scuze, dar cred că este cel mai urât nume 
de băiat de pe planetă. Ştii mulți oameni pe care îi 
cheamă Rareș și sunt realizaţi în viață? Ok, poate că nu 
e vina ta că părinţii te-au botezat așa, dar, pana mea, 
cred că singurul semn mai evident că te-au făcut la beție 
și nu te-au vrut ar fi fost avortul. Până și Mirel e un 
prenume mai reușit. 

M-am uitat la ceas și am văzut că era de-abia miezul 
nopții. Cumva, mă simțeam ușurat pentru că avusesem 
discuţia asta cu Anemona, însă ceea ce-mi spusese m-a 
pus un pic pe gânduri. Mereu a știut să spună lucrurilor 
pe nume și să nu se ferească de mine, chiar dacă, poate, 
ceea ce urma să aud nu era neapărat pe placul meu. M- 
am ridicat din pat, m-am îmbrăcat și aşteptam să iasă 
Anemona din baie. Am bătut la ușă, am împins-o un pic 
și am privit-o. Nu cred că m-aș putea sătura vreodată de 
frumuseţea ei. 

— Mă lași şi pe mine acasă?, am întrebat-o. Că e în 
drum. 

— Aa, da, sigur. Stai să termin de făcut duș şi 
mergem. 

— Perfect! Mai fumez o ţigară în cazul asta. 

— Am o idee mai bună, mi-a spus. Nu vrei să ne mai 
luăm rămas-bun o dată? 


P.S. - Este uimitor cum totul devine mai calm după ce 
faci sex. Se spune că sexul de împăcare este cel mai bun, 
fiindcă după ce ţi-ai golit corpul de toată nebunia care-ţi 
vâjâia în cap chiar nu mai ai nici un chef să te cerți. Dacă 
i-ar fi făcut o labă cineva lui Hitler pe 31 august 1939 
noaptea, sigur nu mai invada Polonia a doua zi, fiindcă 
tot ce şi-ar fi dorit ar fi fost să stea în pat, să mănânce 
pizza și să se uite la filmuleţe cu pisici. 


P.P.S. - Pe tine te-aș fi ales, dacă mai are vreo 
importanţă. 

CAPITOLUL 8 


Mașina s-a oprit şi parcă nu prea voiam să cobor. 
Oricât eram de împăcat cu mine şi cu ceea ce tocmai se 
întâmplase, tot îmi mai doream câteva clipe. Asta-i 
chestia cu noi, oamenii, că mereu vrem mai mult. Atunci 
când ne dorim ceva, facem tot posibilul să atingem acel 
vis şi, în clipa în care suntem acolo, apare altă dorinţă. 
Dacă-ţi dorești cel mai mult să te bage o fată în seamă, 
te chinui să faci cumva să se întâmple treaba asta. Și, în 
clipa în care o face, te oprești? Nici gând. Îți dorești să îţi 
dea numărul ei de telefon. Și mergi și îi dai de băut și 
povesteşti toată seara cu ea, arătându-i ce ființă 
minunată ești tu și toate alea. Apoi îi ceri numărul și ea 
ţi-l dă. Tehnic, ţi-ai atins scopul, dar vrei mai mult. 
Acum îți dorești să ieşiţi la un suc. Și îi scrii peste câteva 
zile (să nu îi scrii niciodată a doua zi, ca să nu pară că 
eşti disperat), vă vedeţi la un ceai și ţi-ai îndeplinit și 
dorința asta. Dar nu e suficient nici acum. Vrei ca la 
finalul serii să vă sărutațţi. Și uite-așa, vă plimbaţi prin 
oraș, romantic, smulgi flori de pe drum și i le așezi ei în 
păr, îi povestești cum nu ai mai simţit niciodată așa o 
conexiune cu o altă persoană, staţi pe o bancă și vă 
spuneţi lucruri pe care știți că vrea să le audă celălalt și 
la finalul serii, o conduci acasă, iar acolo se întâmplă 
ceva magic. Înainte să intre pe ușă, buzele voastre se 
ating în mireasma caldă a fluturașilor din stomacul 
vostru. Și pleci acasă fericit. Fericit, dar nu și mulțumit. 
Acum, că v-aţi sărutat, în mod clar vrei s-o și fuţi. Și se 

întâmplă și asta la un moment dat și, dacă totul e foarte 
mişto, îți doreşti să fiți împreună, să vă puneţi într-o 
relație pe Facebook, să vă cunoașteţi părinţii, să plecaţi 
în vacanţă, să vă mutaţi împreună, să vă luaţi un câine, 
să vă logodiţi și tot aşa, până când îţi dai seama că 
sunteţi căsătoriţi de zece ani și te întrebi cum a zburat 
timpul în halul ăsta. Așa suntem construiți noi și aşa se 
întâmplă lucrurile cele mai frumoase: cu pași mărunți. 
Totul vine treptat, și asta pentru că, de fiecare dată când 
ne atingem un vis, imediat apare altul. Asta e motivul 
pentru care există cele mai frumoase lucruri pe planetă: 
pentru că noi suntem veșnic nemulțumiți. Din cauza 
asta și din cauza lenei. Crezi că Edison a inventat becul 
fiindcă voia el să facă un bine omenirii? Nu, probabil că 
omul s-a plictisit să caute zacusca în cămară cu 
lanterna, să se asigure că avea baterii mereu și că nu 
dădea cu capul de prag de fiecare dată când îi era 
foame. Crezi că ăla care a inventat telecomanda a făcut- 
o pentru că voia să le arate semenilor săi că există 
soluții mai simple? Nu, probabil că a fost traumatizat 
când era mic, de părinţii lui, la cât a fost pus să schimbe 
canalele la televizor (fiindcă atunci când eram copii toţi 
am fost, la un moment dat, telecomenzile părinţilor 
noştri) și, fiindcă îi era lene să se tot ridice de pe 
canapea să schimbe postul, a făcut el o invenţie care îi 
permite să facă asta în timp ce stă în cur și mănâncă 
semințe. S-ar putea ca Dumnezeu de asta să fi inventat 
oamenii, de fapt. Că uneori, efectiv, îi era lene să se ducă 
să-şi ia o bere din frigider. 

— Să ştii că îmi pare bine că te-am sunat, fiindcă nu 
voiam să se termine urât lucrurile între noi, mi-a spus 

Anemona. Hai să mai fumăm o ţigară și după aia mă 
duc. 

— Oricum, indiferent de ce se va întâmpla, sunt 
sigur că și tu știi că noi suntem făcuţi unul pentru 
celălalt. Chiar dacă nu ești cu mine acum, chiar dacă te- 
ai logodit cu altcineva, chestiile astea nu contează. Ceea 
ce-a fost între noi nu dispare pur şi simplu, i-am zis, 
devenind sentimental. 

— Ştiu asta, Andrei. Dar viața mea e acolo, prietenii 
mei sunt acolo, familia mea e acolo și uneori trebuie să 
iei decizia raţională. Și eu fix asta am făcut. Îmi doresc 
să fac și eu un copil și am nevoie să ştiu că persoana de 
lângă mine este mereu acolo când am nevoie de ea, și 
asta e cel mai important. Uneori, iubirea se mai și 
învaţă, să știi. 

— Nu vreau să accept asta. Dacă aș face-o, înseamnă 
că tot ce ştim despre viaţă, tot ce-am fost învăţaţi de 
mici este greșit. Lasă-mă să cred că fiecare dintre noi 
avem un suflet-pereche și că atunci când îl găsim nu mai 
contează nimic în jurul nostru. 

— Asta se întâmplă doar în poveşti, Andrei. În viaţa 
reală lucrurile sunt mai complicate de-atât. Bucură-te 
de ceea ce ţi se întâmplă și nu te uita înapoi. În inima 
mea, oricum, nimeni nu o să poată să te înlocuiască 
niciodată. 


Acum e momentul să dai play la această piesă: B.U.G. 
Mafia - Viaţa noastră. 


Am mai sărutat-o o dată, am stins ţigara și m-am dat 
jos din mașină. Anemona a plecat, iar eu mă îndreptam 

spre casă cu sufletul îndoit. Eram mai debusolat decât 
Borcea când a luat Steaua Cupa Campionilor și, încă o 
dată, tot ce-mi doream era să stau în pat. Am intrat în 
casă, mi-am aruncat cheile pe cuier și am mers în 
bucătărie. Acolo era Alin, care călca în picioare niște 
sticle de plastic, scoțând aerul din ele. 

— Ce faci, prințeso? Te-ai întors? Pun bani deoparte 
pentru nuntă?, m-a întrebat. 

— Ce nuntă, bă? 

— Miroşi a sex. Deci v-aţi împăcat, nu? 

— Nu ne-am împăcat. Nu se însoară nimeni, stai 
liniștit. 

— Păi şi-atunci de ce miroşi a sex?, m-a întrebat, 
venind mai aproape de mine. Cu cine ai făcut sexică? 

— Cu Anemona, dar nu a însemnat nimic. A plecat 
înapoi la Constanţa, s-a terminat totul. Și ce căcat faci cu 
sticlele alea? 

— Le pregătesc pentru reciclat, țărane. Că sunt un 
adevărat ecologic, mi-a răspuns el superior. 

— Ecologist, adică? 

— Dac-ai înţeles ce-am vrut să zic, de ce mă fuţi la 
cap acum? Mai bine zi-mi de ce a vrut Anemona să vă 
întâlniți? 

— Ca să-mi spună că s-a logodit. 

— Ce? 

— Da. Şi-a refăcut viața acolo, îi e bine și mai e și 
logodită. Asta-i treaba. 

— Lasă, bro, stai liniștit, că rata de divorţ în România 
e foarte ridicată. În maxim cinci-şase ani se desparte de 
ăla, nu-ţi face griji. 

— Daaa, sigur că da. Și ce-ar trebui să fac eu, până 
atunci? 

— Cum ce? Să bei, să uiţi, să te distrezi și să fuţi. la 
uite, am făcut și o poezie. 

Alin a deschis frigiderul, a scos de acolo două beri, le- 
a desfăcut și le-a pus pe masă. Am ciocnit și am luat câte 
o gură zdravănă din ele. După ce le-am terminat, am 
mai scos două, și Alin a avut ideea genială să bem și 
niște ţuică pe care o avea el de la maică-sa. Și ca să fie 
treaba completă, am mâncat și o banană. Am început să 
ne amețim, dar nu era nici o problemă, fiindcă eram la 
noi acasă şi puteam oricând să ne culcăm. 

— Bă, nu ţi-e foame?, l-am întrebat. 

— Ba da, aş putea mânca ceva. Ce-avem prin 
frigider? 

— Păi stai să vedem, i-am răspuns și m-am dus spre 
frigider. Avem așa: gheaţă, bere, jumate de sticlă de vin, 
ojă... De ce căcat avem noi ojă în frigider? 

— Coaie, nu pune întrebări ale căror răspunsuri nu 
vrei să le afli, mi-a spus el. Ce mai avem? 

— Aşa... o pungă cu elină, muștar, carne de pui 
expirată... 

— De unde știi tu că-i expirată? Ai tu puteri supra- 
omenești, să simţi asta?, m-a întrebat Alin, deranjat. 

— Dude, efectiv scrie pe caserolă cu markerul: 
„carne de pui expirată”. 

— Aaa, da. O ţin eu s-o dau la câinii de lângă bloc. 

— Nici măcar n-o să-ntreb. Ideea e că nu avem nimic 
de mâncare. 

— Păi stai, mă, că nu e problemă. Mai ai pliantul ăla 
de la pizzerie, de ţi l-am dat zilele trecute? 

— Ia uite cum nu ești tu prost degeaba. Da, e-n 
geacă. 

— Păi adu-l încoace și hai să comandăm pizza, ca 
faraonii. M-am dus pe hol să iau pliantul salvator. Am 
ajuns la cuier, dar geaca mea nu era acolo. Am mers să o 
caut în cameră la mine, tot nu era. M-am întors în 
bucătărie. 

— Bă, geaca mea e-aici?, l-am întrebat speriat pe 
Alin. 

— Care geacă? 

— Cum, care geacă? N-am decât una. Geaca mea, aia 
albastră. 

— De ce-ar fi geaca ta în bucătărie? 

— Nu ştiu, dar poţi să nu mai răspunzi la întrebările 
mele cu alte întrebări? 

— Dar nu are sens ce zici. Ce să caute o geacă în 
bucătărie? E ca și cum m-ai întreba dacă periuţa ta de 
dinţi e la mine pe noptieră sau dacă liftul e pe gresie în 
baie. Te-a luat ţuica, pare-mi-se. 

— Bă, tu nu-nţelegi că nu-mi găsesc geaca? Și fără 
geacă, n-avem pliant. Și fără pliant, pula pizza. 

— Andrei, nu te juca cu mine! Unde căcat ţi-ai pus 
geaca? 

— Nu știu, că dac-aș şti nu te-aş mai întreba pe tine, 
nu? 

— Nu se poate. Trebuie să ne dăm seama, n-are cum 
să dispară chiar așa. 

— Păi da. E totuși o geacă. 

— Dă-o-n pula mea de geacă, eu de pliant vorbesc. 

— Băi, eşti nesimţit? E geaca mea, mi-a cumpărat-o 
maică-mea, mă omoară dac-am pierdut-o. 

— Plus că două pizza moca, tu-ți dai seama ce-mi 
faci? 

— Vai, îmi cer scuze că-ţi distrug viaţa fiindcă nu 
găsesc un căcat de pliant. Geaca mea era de la Zara, bă, 
săracule! 

— Ok, hai să ne calmăm şi să ne concentrăm. Când ai 
venit acasă, nu aveai geaca pe tine. Sigur ai plecat cu ea? 
Unde ai fost în ultimele două săptămâni?, m-a întrebat 
Alin panicat. 

— Normal c-am plecat cu ea, că era frig. M-am 
îmbrăcat, am mers la bar să mă văd cu Anemona, am 
ajuns acolo, mi-am dat geaca jos, am pus-o pe spătarul 
scaunului... 

— Hai că pân-aici e bine. Mai departe ce s-a- 
ntâmplat? 

— Am vorbit cu Anemona, i-am spus că e ipocrită, ea 
s-a ofticat pe mine, s-a ridicat, a plecat din bar și eu m- 
am dus după ea. 

— Mamă, ce bou ești... 

— Da.., cred că am uitat-o acolo, i-am zis eu, 
resemnat. 

— Nu de asta, bă. Cum să-i spui că-i ipocrită? Tu 
chiar nu știi nimic despre femei? Aa..., și deci pliantul e 
încă la barul ăla: 

— Cred că da. Asta dacă... știi tu, NU MI-A FURAT 
CINEVA GEACA! 

— E clar! Mergem să recuperăm pliantul. 

— Ce? 

— Da, mă! Îmbracă-te! 

— Cu ce căcat să mă-mbrac, dacă geaca mea e-acolo? 

— Bă, dar mai termin-o cu geaca ta și gândește-te și 
la mine. Aproape c-aveam două pizza moca și din cauza 
ta am dat banii în vânt. Mergem în barul ăla și 
recuperăm bucăţica aia de hârtie care ne va potoli 
foamea în seara asta. Am zis! 

— Şi geaca mea... 

— Şi geaca ta, ce? 

— S-o recuperăm. 

— A, da, sigur. Și geaca ta, clar. Dar în primul rând 
pliantul. 

— Dacă vrei, merg doar eu, n-are sens să mai ieși și 
tu, i-am spus. 

— Nu, lasă, că vin și eu mai bine. 

— Dude, serios. Chiar n-are nici un rost, pe bune. Mă 
duc, iau geaca și mă întorc. 

— Nu, nu. Vin şi eu. Tu vrei să-mi furi pliantul, lasă 
că ştiu eu. 

Acestea fiind zise, după ce am dat ochii peste cap 
până mi-am privit fundul creierului, am chemat un taxi 
și am plecat amândoi și amețţiţi, şi un pic sparţi, să 
recuperăm geaca și pliantul. Ce se putea întâmpla? Fi 
bine, îți spun eu ce se putea întâmpla. 


P.S. - Copii, staţi departe de banane, fiindcă așa 
ajungi paranoic, obsedat de pliante și, cel mai grav, 
ecologist. 


P.P.S - Contrar a ceea ce crede toată lumea, iubirea 


nu te învaţă niciodată nimic, nici măcar să iubeşti. 
Suferinţa te învaţă să iubeşti. Și suferința vine din 

dezamăgire. De asta învăţăm cel mai mult de la oameni, 
fiindcă ei te vor dezamăgi cel mai mult. 

CAPITOLUL 9 


Am ajuns din nou în barul în care fusesem acum 
câteva ore și deja mă simţeam ca în Ziua cârtiței. Acolo 
era aceeași atmosferă debusolantă, doar că la ora asta 
muzica era dată mai tare, mirosul de țigări era mai 
pronunţat și era mai plin. M-am dus cu Alin direct la 
masa unde stătusem cu Anemona, dar când am ajuns 
acolo, ce să vezi, era ocupată de alți oameni și nu era 
nici urmă de geaca mea. 


Poţi să pui piesa asta ca să intre mai bine următoarele 
rânduri: Lorena - Pizza Pizza. 


— Na..., se pare că s-a dus naibii geaca mea de la 
Zara, i-am spus lui Alin, întristat. 

— Hei, mi-a răspuns el, nu trebuie să te oftici. Chiar 
n-ai de ce. Până la urmă eu sunt cel care nu mai 
primește pizza moca în seara asta. 

— Vai de capul meu! În primul rând aveai șapte 
pizza acolo, trebuia să mai comanzi trei ca să ajungi la 
zece. Oricum nu primeai nici o pizza gratis în seara asta. 

— Coaie, astea-s detalii. Și m-ai și cărat până aici 
degeaba. 

— Eu te-am cărat? Tu ai vrut să venim, ca să luăm 
căcatul ăla de pliant. 

— Aa, da. Corect. Păi hai să-l luăm. 

— Wow, eu cum de nu m-am gândit la asta, oare? De 
unde puii mei să-l luăm, dacă nu mai e geaca mea aici? 

— Lasă, mă, că ştiu eu cum facem. Hai după mine. 


287 


Alin s-a apropiat de bar, iar eu, ca o soţie 
conștiincioasă ce sunt, m-am dus după el fără să pun 
întrebări. Acolo era chelneriţa căreia îi lăsasem bacşiş 
suficienţi bani cât să-și construiască un sens giratoriu în 
Bârlad și care mă făcuse nesimţit după aia. Speram 
totuși să nu mă recunoască. Alin s-a apropiat de ea și i-a 
spus: 

— Nu te supăra, ai cumva un pix și o foaie? 

Un pix şi-o foaie? Ce căcat, vrei să-i faci diagrama 
zodiacală sau să îmi găsești geaca?, mă gândeam eu. 
Fata a dat din cap conștiincios (așa cum ne place nouă 
să faceți) și a scos o fițuică din bar și un pix din buzunar, 
punându-le pe amândouă la dispoziţia prietenului meu 
beat, spart și incoerent. Alin le-a luat, și-a scos telefonul 
din buzunar, s-a uitat puţin în el, apoi a scris ceva pe 
foaie și i le-a dat fetei înapoi. 

— Uite, a spus el, am trecut aici numărul de telefon 
al prietenului meu, care a fost mai devreme în bar la voi 
și, super-inteligent fiind, și-a uitat geaca aici. Dac-o 
găsești, cumva, poţi să îi dai un mesaj pe numărul ăsta, 
te rog? Merci frumos! 

Fata a luat foiţa, a zâmbit și a zis: 

— Nu era mai simplu să mă întrebi dacă nu am găsit 
o geacă uitată în bar? 

— Ce a vrut prietenul meu super-inteligent să spună, 
am intervenit eu, este: N-ai găsit cumva o geacă pe 
spătarul unui scaun? 

— Şi un pliant pentru pizza, a adăugat Alin. 

— Iartă-l pe prietenul meu, dar în ultima vreme nu e 
chiar el. 

— Ha-ha, ar trebui să-i dai un Snickers, a răspuns ea 
râzând. 

— Deci ai găsit cumva geaca mea?, am întrebat-o. 

— Da, ţi-ai uitat-o pe spătar când ai fugit în ploaie 
după iubita ta. 

— Nu e iubita lui, a intervenit Alin. Era... 

— Aa, da, nuuu, era 0..., încercam eu să născocesc 
ceva. 

— Prostituată!, a spus Alin, mândru. 

Wow, Alin, mulțumesc. Acum clar m-ai făcut să arăt 
mult mai bine în faţa ei. Nu ne doream să creadă că am 
iubită, normal. Hai să o facem să creadă că plătesc 
pentru sex şi fata a plecat țipând din bar că nu ne-am 
înţeles la preţ sau ceva, îmi spuneam în gând. 

— Hai mai bine să-ţi aduc geaca, nu?, a spus 
chelnerița. 

S-a dus până în spatele barului, iar în câteva zeci de 
secunde s-a întors cu o geacă albastră din fâș în braţe. 

— Asta e?, ne-a întrebat. 

— Verificaţi, domnișoară, în buzunar să vedeţi dacă 
e vreun pliant acolo, a zis Alin nerăbdător. 

— Asta e, mulțumesc frumos, i-am spus fetei luându- 
i geaca din mână. 

Am controlat-o în buzunar, am scos nenorocitul de 
pliant de-acolo și i l-am lipit lui Alin pe frunte. 

— Na, mă, inaptule. Fă borş cu el! 

— Da, într-adevăr, sunt doar şapte pizza cumpărate, 
a zis el, dezamăgit. Domnișoară, a continuat urcându-și 
privirea pe chelneriţă, nu vreţi să comandaţi o pizza? 
Sau poate vor colegii dumneavoastră să mănânce... știu 
eu un loc mișto. 

— Ăăă... nu, mulțumesc. Am mâncat cu toții. 

— Hai, mă, să mergem. Lasă fata în pace. Mulţumim 
mult, i-am spus fetei. 

— Ce să mergem, bă? Trebuie să sărbătorim! Mai 
stăm aici și bem o bere, că suntem fericiţi. Domnișoară, 
noi ne așezăm la o masă şi o să vă rog să ne aduceţi 
două dintre cele mai scumpe sticle de Ciuc pe care le 
aveți în bar. Plătesc eu! 

Ne-am tras două scaune, ne-am trântit la o masă și 
ne-am aprins câte o țigară. Alin ţinea în mână pliantul 
ăla de ziceai că era copilul lui nou-născut, îi zâmbea și 
mai avea puţin și îl mângâia. 

— Auzi, bă?, mi-a zis. 

— Ha? 

— Pe cine combinăm noi să cumpere două pizza în 
seara asta, oare? 

— Frate, mă omori cu pizzele alea. Deci îţi jur că nu 
mai pot, i-am răspuns eu exasperat. 

— Dar ce ai cu pizza mea?, m-a întrebat Alin, mirat. 

— Pizza, pizza şi iar pizza! Numai despre asta ai 
vorbit în seara asta. Aș vrea să ţi-o comanzi doar ca să 
pot s-o iau, să mă duc în baie, să mă spăl pe picioare în 
chiuvetă, apoi să mă epilez la subraţ tot în chiuvetă, să 
n-o clătesc deloc și s-o şterg după aia cu pizza ta. Pe 
bune, deci... 

Între timp chelneriţa a venit sa ne aducă la masă 
comanda și m-a prins în mijlocul discursului meu 
despre nenorocita aia de pizza cu care-mi futuse ăsta 
creierii toată seara. 

— „nu vreau să mai aud de ea niciodată, nu-mi 
doresc s-o mai pomenești în preajma mea și vreau să 

înţelegi că îmi faci rău de fiecare dată când o aduci în 
discuţie. Nu se va întâmpla nici acum, nici mai târziu, 
nici mâine, niciodată, și te rog să nu mai insiști, fiindcă 
n-o mai doresc. Nici în viaţa mea, nici în casa mea şi cu 
atât mai puţin în discuţiile noastre. Te rog frumos!, am 
conchis, am răsuflat adânc și am luat sticla de bere de 
pe masă. 

Chelnerița a prins doar ultima parte a discursului 
meu, s-a uitat la mine cu o privire din aia de mamă, mi-a 
zâmbit și s-a întors în bar. 

— Bine, mă, hooo! Calmează-te, mi-a spus Alin, după 
ce am rămas doar noi doi. Hai să ne bucurăm c-am 
recuperat... 

— Cam recuperat ce, mânca-mi-ai sfincterul?, am 
zis eu, nervos. 

— Cam recuperat geaca, voiam să spun. Dar 
niciodată nu mă lași să termin propoziţiile până la final. 
Hai mulţi ani! Să trăim cu geci de la Zara, a spus Alin și a 
întins sticla. 

— Mulţi ani, am răspuns și am ciocnit. Hai să 
schimbăm subiectul, că m-a terminat psihic seara asta. 

— Da, sunt de acord. Despre ce să vorbim? 

— Hmm... Păi nu ştiu, orice. 

— De exemplu? 

— De exemplu... ăăă... tu știai că pinguinii pot fi 
homosexuali? 

— Să mori tu! Pe bune? 

— Da, frate, eşti nebun? Cine s-ar fi gândit la așa 
ceva? 

— Păi, stai... şi gen, dacă fac sex unul cu celălalt, 
înseamnă că... și a izbucnit în râs. 

— Înseamnă că ce, mă?, am întrebat eu, curios. 

Ăsta nu se mai putea opri din râs. 

— Înseamnă că... ha-ha-ha... 

— Că ce, bă?, am întrebat eu amuzat. 

— Că-şi fac unul altuia... cioc? 

Am început amândoi să râdem la această glumă 
proastă, exact ca doi oameni care au consumat prea 
devreme o banană, într-o noapte care părea să se 
termine prea târziu. La un moment dat mi-a vibrat 
telefonul. M-am uitat și aveam un mesaj pe Whatsapp 
de la un număr pe care nu îl recunoșteam: „Dacă vrei să 
bem un shot, te aştept la bar. Am auzit că poate să facă 
minuni”. Nu înţelegeam de la cine era și am început să 
mă uit în jur, dezorientat. Și, dintr-odată, la bar, am 
văzut-o pe chelneriţa care tocmai îmi dăduse geaca 
înapoi, uitându-se la mine cu un zâmbet larg pe faţă. 


P.S. - Stăteam pe pat, cu punga de gheaţă lipită de 
cap. Mahmureala începea să-mi dispară și începeam să- 
mi amintesc din ce în ce mai clar ce mi se întâmplase cu 
o seară înainte. Tipa care era lângă mine se dusese să- 
mi facă o cafea. Nu mai e mult până când o să afli cine 
era domnișoara, dar ca să nu te mai ţin în suspans atât 
de mult îți spun așa: era o tipă despre care am scris deja 
în cartea asta! Mai ai puţină răbdare, că trebuie să 
înţelegi toată povestea. 


P.P.S. - Cred că, în punctul ăsta, cel mai mare coșmar 
al vieții mele ar fi un pinguin care ţine în cioc o felie de 
pizza. Unii oameni vorbesc despre fotbal prea mult, 
despre politică sau despre mașini. Eu nu - obsesia mea a 

trebuit să fie pinguinii homosexuali. Nu puteam să fiu și 
eu un om normal la cap. Și mă mai mir că-mi plac 
nebunele. 

CAPITOLUL 10 


Nu prea înţelegeam exact ce se întâmpla și nu-mi 
dădeam seama dacă mesajul era pentru mine sau o fi 
fost greșeală. M-am uitat la poza de pe Whatsapp și mi- 
am dat seama că, într-adevăr, persoana care-mi scria 
era chelnerița din bar. Care, da, avea numărul meu de 
telefon, fiindcă i-l dăduse Alin cu ceva clipe în urmă, 
când încercam să recuperăm geaca. Dar nu pricepeam 
cum de-mi dădea mesaj să mă cheme să bem ceva, așa, 
de nicăieri. Nu sunt eu genul ăla de tip care să 
primească numere de telefon pe nota de plată de la 
chelnerițe sau după care se uită toate fetele când intru 
în bar. 

— Băi, boss, i-am zis lui Alin, mie tocmai mi-a trimis 
un mesaj pe Whatsapp fata de la bar, care mi-a dat 
geaca. 

— Ce? Pleacă, mă, de-aici. Dă să văd, mi-a răspuns el, 
total încrezător în mine. 

— Uite, i-am spus și i-am întins telefonul. 

— Imposibil așa ceva. Dar de unde are numărul tău? 

— Tuji l-ai dat, berbecule, mai-nainte. 

— A, da. Corect! 

— Ce vrea, oare, de la mine?, l-am întrebat pe 
prietenul meu total înţelept. 

— Probabil că vrea să-ți recolteze probe biologice... 
Ce căcat să vrea? Să beţi ceva. Du-te acolo, bea un shot 
cu fata și poate o combini să-mi dea și mie un shot 
gratis. 

— Păi, cum? Mă duc așa, pur și simplu? 

— Dar ce, mă? Le duci s-o iei de nevastă? Mergi, bei 
shot-ul și vezi tu de-acolo. Vrei să-ţi desenez o hartă? 

— Coaie, tu n-ai niște pizza, după care vrei să plângi? 
Lasă-mă, că mă duc, nu mă brusca, i-am spus eu, mai 
timid decât o babă la spovedanie. 

— Lasă, că te-ajută iar fratele tău. Te duci pe super- 
atitudine, ea te-a chemat pe tine, deci ai avantaj. Ţi-o 
arzi mega-misterios și răspunzi din două-trei silabe. Şi- 
o lași pe ea să vorbească mai mult. Totul e clar? 

— Da, să trăiţi! 

— Hai, bagă viteză. 


Hai cu noi în bar punând melodia asta: duduie în boxe 
Bitza & Grasu XXL - Fac ce vor. 


M-am ridicat de pe scaun super-încrezător, în slow- 
motion și cu ochii proiectaţi către ea şi bineînţeles că 
mi-a căzut geaca de pe spătar. M-am aplecat stângaci 
după ea, am pus-o la loc și m-am mai ridicat o dată, 
văzându-l pe Alin cum își dădea o palmă peste frunte. 

— E-o minune că nu ești virgin, mi-a spus. 

l-am arătat muie și mi-am continuat defilarea. 
Niciodată n-am știut cum să fac să fiu sexy, să am o 
privire dintr-aia de matador și o atitudine care să dea 
femeile pe spate. Ştii că sunt tipii ăia care se duc în club, 
vorbesc cu 3000 de fete, îi zâmbesc pe sub mustăţi 
chelneriței, cer numărul de telefon al dansatoarei de pe 
boxă, le dau de băut gagicilor random pe-acolo și sunt 
atât de fermecători încât şi barmanul i-ar fute? Ei bine, 
eu sunt mai mult tipul ăla care stă în colţul canapelei 


295 


într-un club, bea vodcă cu suc de mere cu paiul și, 
probabil, dă pe el fix atunci când poartă o cămașă albă. 
Nivelul meu maxim de sexiness este dacă reușesc să mă 
duc la o tipă de la bar și să nu mă-mpiedic până ajung la 
ea. Dacă se întâmplă treaba asta, din punctul ăsta 
încolo, eu o consider o seară reușită. Eu, când sunt în 
club sau în oraș, am la fel de mult sex-appeal ca Sheldon 
din Teoria Big Bang. În sensul că atitudinea generală pe 
care o eman în jur e de multe semne de întrebare: „De 
ce ține berea aia de parcă sticla e din cristal?”, „Oare e 
constipat în clipa asta?” sau, preferata mea: „Ala e-un 
om viu sau e un ou fiert?”. Ce încerc să-ţi spun este că 
sunt la fel de sexy ca picăturile de ochi. Dar, dacă toate 
chestiile dubioase nu se întâmplă și reușesc, printr-o 
circumstanţă fericită, să vorbesc cu fata de care îmi 
place, de-acolo mă descurc. Toată problema mea se 
desfășoară până în punctul ăla. 

Am ajuns într-un final la bar, m-am așezat stingher 
pe un scaun de acolo și cu super-inspiraţie de moment, 
stăpânire de sine și charismă, am zis: 

— Tu mi-ai dat mesajul ăla? - de parcă o certam. 

— Mmm... da, păi, te-am văzut cu fata aia acum 
câteva ore... cum te-ai dus după ea atunci când a ieşit 
din bar, și mai înainte te-am auzit din greșeală cum îi 
spuneai prietenului tău să nu-ți mai aducă aminte de ea 
și am zis să te invit să bem ceva, a spus ea, în timp ce 
umplea două shot-uri. 

— Aaa, păi, nu, că mai înainte nu era vorba despre... 

— Şşşt!, mi-a spus chelnerița punându-mi un deget 
peste buze. Nu-i nevoie să te justifici. Mi se pare că doar 

bărbaţii adevăraţi au curajul să fie sentimentali, așa 
cum ai fost tu. Eu sunt Roxana, apropo. 

— Îmi pare bine, Roxana. Eu sunt Andrei, i-am zis şi 
i-am strâns mâna în palma mea transpirată. 

Am luat shot-ul de pe masă, am ciocnit și l-am dat 
peste cap. Roxana a mai umplut două pahare și am făcut 
cu ele același lucru. 

— Şi? Cu ce te ocupi, Andrei? 

— Fac stand-up comedy, i-am răspuns. 

— Mamă, ce tare! Asta înseamnă că mă poţi face să 
râd încontinuu, și mie îmi place mult să râd. 

— Da, normal că te pot face să râzi. Dar trebuie să- 
mi dai 25 de lei ca să fac asta, i-am zis. 

— Ha-ha! Ce amuzant eşti. Îţi dau şi 25 de lei, nu e 
problemă, că am avut mai devreme un client care mi-a 
lăsat bacșiș vreo 30 de lei. 

— Ce idiot, i-am spus și am zâmbit. 

— Hei, nu e idiot. Chiar să știi că era foarte drăguţ 
tipul. Noroc că am numărul lui de telefon. 

— Înseamnă că poți să îi scrii zilele astea, poate vă 
vedeţi. Sunt sigur că și el a crezut că ești drăguță. 

— Zilele astea? Dar în seara asta ce are? 

— Păi nu ești la muncă?, am întrebat. 

— Sunt la muncă acum, dar termin în două ore. 

— Aşa muult îţi ia să termini?, am glumit eu. 

— Ei, depinde. Dacă îmi place mult cu cine o fac, pot 
să termin și în câteva minute. Munca, desigur. 

— Da, sigur, nici nu mă gândeam la altceva. 

— Off, stai să-mi desfac încă un nasture la cămașă, că 
trebuie să merg să mai iau o comandă de la masa aia din 
dreapta, și sunt numai băieți acolo, a spus Roxana. 

— Şi cu decolteul mai mare iei mai bine comanda, 
nu?, am întrebat-o zâmbind. 

— Îţi dai seama că da. Și comanda, şi bacşişul merg 
mai bine cu un decolteu zâmbitor. Mă duc să mai fac și 
un pic de treabă. Mai stai, nu? 

— Da, clar. Merg și eu la prietenul meu, să mă asigur 
că nu s-a înecat cu propria salivă, până te mai eliberezi 
și tu un pic. 

Eu m-am ridicat și am mers către masa mea, iar 
Roxana s-a pierdut prin mulțimea de oameni care erau 
în bar, dornici să-şi înfunde creierii în alcool. Alin citea 
eticheta sticlei de bere și era super-concentrat, de zici 
că se uita în cartea de fizică. 

— Şi? Trăiesc fericiţi până la adânci bătrâneţi?, l-am 
întrebat, așezându-mă la masă. 

— Ha? Cine? 

— Personajele din super-lectura ta. 

— Ce lectură? 

— De pe etichetă, bă! 

— Dar nu citeam. Mă uitam la sticla de bere, că mi se 
pare genial cum berea e galbenă, dar prin sticlă pare 
verde. Dar lasă asta, tu ce cauţi aici? De ce nu ești cu 
fata?, mi-a reproșat el. 

— Stai, bre, că mai are și ea de făcut niște treabă. 
Plus că nu pot să te las singur aici. 

— Ce? Tu nu știi codul băieţilor? 

— Ba da. Greed is good, e codul, i-am spus. 

— Nu la Warcraft, idiotule. Codul, în situaţii de genul 
ăsta, e următorul: dacă prietenul tău are șanse să fută, 
îți foloseşti toate resursele ca să-l ajuţi și nu-l încurci cu 
nimic. 

— Ok, ar trebui să nu te mai uiţi la Cum am cunoscut- 
o pe mama voastră. Ştii că Barney în realitate e gay, nu? 

— Serios! Eu stau aici cât vorbeşti cu fata și, dacă mă 
plictisesc, chem un taxi și plec. Nu e panică, mi-a spus și 
a împins berea spre mine. Ce-aţi vorbit la bar? 

— Mi-a spus că m-a văzut când am venit aici cu 
Anemona și c-a sensibilizat-o că m-am dus după ea în 
ploaie, și că m-a auzit mai înainte când vorbeam atât de 
frumos cu tine despre ea. 

— Despre care ea? 

— Despre Anemona. 

— Dar noi n-am vorbit despre Anemona. 

— Ştiu, dar când ţi-am spus ţie să mă laşi dracului cu 
pizza ta nenorocită, ea a auzit doar ultima parte și 
credea că-ţi povestesc despre fata care mi-a rănit 
sufletul. Am încercat să-i spun c-a fost o neînțelegere, 
dar... 

— Tu ești retardat complet? Cum să-i spui c-a înţeles 
greşit? Dacă fata a auzit ceva care a făcut-o să te placă, 
acel ceva devine adevărul absolut general valabil 
pentru totdeauna. Doamne! 

— Păi da, bă, dar nu-mi place să mint, am zis eu. 

— Vai de capul meu! La faza asta nu minți, ci doar n- 
o contrazici când greșeşte. Bă, serios, cum căcat ai făcut 
sex până acum? 

— Hai, lasă-mă-n pace și bea acolo, am răspuns 
iritat. 

Am mai băut o gură de bere, am mai stat un pic la 
povești și, la un moment dat, Roxana a venit la noi cu 
trei shot-uri. A pus tava pe masă și ne-a zis: 

— Hai să bem! 

— Dar ce sunt astea?, am întrebat eu. 

— Andrei, nu pune întrebări inutile. Dacă fata a venit 
cu alcool gratis, e nepoliticos să-ntrebi chestii, m-a 
contrat Alin. 

— Sunt shot-urile mele preferate. Luaţi paharul în 
mână mai întâi, apoi băgaţi două degete în el... 

— Cum adică să băgăm două degete în el?, am zis eu, 
nedumerit. 

— Adică fix așa cum se-aude. 

— Păi da, dar cum le bag? 

— Exact ca şi cum le-ai băga în pizdă, mi-a răspuns 
ea tranșant. 

— Aa, ok... 

— Aşa, și, după ce faci asta, dai shot-ul peste cap și 
apoi îți miroşi degetele. 

— Tu vorbeşti serios? De ce să ne mirosim... 

— Andrei, fă cum spune fata și termină cu 
întrebările, că nu suntem la școală, a zis Alin. 

Aşadar, am introdus cu migală două degete în pahar, 
am băut apoi alcoolul din el, iar la final ne-am mirosit 
degetele, și o senzaţie de mentă mi-a năvălit în corp de 
parcă cineva mă spăla cu pastă de dinţi pe suflet. 

— Ei? Cum a fost?, a întrebat Roxana. 

— Holy shit, am zis, cum se simte asta. 

— Da, foarte tare, cum te ia mirosul ăsta. Mult mai 
mişto decât atunci când inhalezi prenadez, a conchis 
Alin. 

— Mă bucur că v-a plăcut! Mai vreţi încă unul?, a 
întrebat Roxana. 

— Normal!, a spus Alin. 

— Hai, că mai duc niște comenzi şi mă-ntorc, a zis ea. 

Roxana a luat paharele de pe masă, a mers înapoi la 
bar, și noi deja eram amețiți bine de tot, dar seara părea 
totuși să se încheie cu bine. Primeam băutură moca, o 
fată mișto părea să se dea la mine și Alin nu mai 
pronunţase cuvântul pizza de o oră. 

— Coaie, trebuie să faci sex cu fata asta diseară, mi-a 
zis. 

— Ce? Ba nu, de fapt, nu trebuie. 

— Ce-ai, bă? Normal că trebuie. Te-a chemat la bar, 
ai stat de vorbă cu ea, ţi-a dat de înţeles că te place, ţi-a 
adus shot-uri moca la masă... ar fi o crimă să nu faci sex 
cu ea în punctul ăsta. Fii atent, când vine cu alcoolul, o 
să treacă pe lângă tine și, în clipa aia, tu, bam, îi dai o 
palmă peste fund. 

— Da... n-o să fac asta, că nu sunt de la ţară, am 
răspuns. 

— Tehnic, ești din Suceava, dar asta e-o altă discuţie. 
Bă, ai încredere în mine. Nu-i dai ca melteanul şi râzi ca 
prostul după aia. Îi dai şi tu sublim, aşa, dar rămâi ferm 
şi serios. Și când se întoarce spre tine și te priveşte, te 
uiţi fix în ochii ei și ridici o sprânceană, dar fără să 
zâmbeşti. Pe stilul: Im your daddy. O să-i placă, îți 
promit. Dacă se supără pe tine, când ajungem acasă, jur 
că-ţi fac eu o labă, ca să nu zici c-ai rămas bolohănit sau 
ceva. 

— Lasă-mă, bă, că nu fac așa ceva. 

— Dude, te-am sfătuit eu vreodată de rău? Fii atent: 
dacă se oftică pe tine, fac eu curat în casă două luni de- 
acum înainte şi-ţi fac aripioare de fiecare dată când vrei 
tu. Ok? 

Nu știu dacă a fost de la alcool sau de la banana de 
mai devreme, cert este că am acceptat să-l ascult pe 
Alin, așa că atunci când a trecut Roxana pe lângă mine 
cu tava de shot-uri în mână, i-am dat o palmă peste fund 
și la final am strâns-o câteva secunde, apoi i-am dat 
drumul. Ea s-a întors către mine, eu m-am uitat la ea și 
mi-am ridicat o sprânceană, iar ea în clipa aia, contrar a 
tot ceea ce m-aşteptam eu, a zâmbit, şi-a umezit buzele 
cu limba și a mers mai departe. Alin se uita la mine 
aprobator, iar eu nu puteam să cred că funcționase. 

N-au trecut nici cinșpe secunde de la faza asta şi, în 
timp ce Roxana așeza băuturile pe masă, parc-am avut 
impresia că se făcuse mai întuneric acolo decât era până 
atunci. O durere strașnică a început să mă copleșească 
în umărul drept și am observat cum ambele feţe 
zâmbitoare care mă priveau până atunci dintr-odată au 
devenit serioase. Când m-am uitat în spate, am văzut un 
tip chel, mare și cu barbă cum se uita la mine în timp ce 
o mână i se prelungea până pe umărul meu și mă 
strângea cu degetele de zici că voia să mi-l subţieze cu 
vreo zece centimetri. Cu o voce groasă și pătrunzătoare, 
mi-a zis:- 

— Up’ te crezi aici, bă, țăranule? Crezi că ești la 
bordel? 


P.S. - Cred că a fost pentru prima oară în viața mea 
când i-am dat unei fete o palmă la fund. Adică, mă rog, 
fără să fim dezbrăcați. 


P.P.S. - Pe de altă parte, îmi părea oarecum rău că 
Roxana reacționase bine, fiindcă mi-ar fi plăcut să-l vad 

pe Alin cum face curăţenie timp de două luni și 
aripioare în fiecare seară. Dar, ce să faci, nu le putem 
avea pe toate în viaţă. 

CAPITOLUL 11 


Hai să-ţi spun care-i partea proastă atunci când bei. 
Dacă alcoolul ți s-a dus la creier, ajungi să crezi lucruri 
care îți distorsionează un pic realitatea, cum ar fi că 
blonda aia mișto de la bar s-a uitat la tine toată seara și, 
clar, poţi să te duci să te bagi în seamă la ea, că sigur o 
să fie bine, că eşti în stare să mai bei cel puţin cinșpe 
shot-uri de tequila, fiindcă în mod clar tu nu ești beat, ci 
doar puţin ameţit. Sau, chiar dacă un tip e mult mai 
mare decât tine şi este evident pentru toată lumea că a 
fost implicat în mai multe bătăi decât ai fost tu implicat 
în partide de sex (inclusiv cele cu mâna ta stângă), 
normal că e o idee bună să te pui cu el, fiindcă, până la 
urmă, tot două mâini şi două picioare ai şi tu, ca şi el. Ce 
nu realizezi în momentele alea este că alcoolul e tocmai 
ca prietenul ăla al tău din liceu care te încuraja să faci 
tot felul de căcaturi, ca să râdă de tine. Pe sistemul: 
„Normal că e o idee genială să iei mașina alor tăi și să 
mergem la discotecă la ţară, chiar dacă tu ai șapteșpe 
ani și tot ce ai condus a fost bicicleta lui bunică-tău”, 
sau: „Da, du-te și bagă-te în seamă cu Ramona și 
dansează cu ea, o să fie super-fun”, futu-te-n gură, 
Silviu. 


Dă play la asta: Randi - Prietena ta. 


Eu simțeam mâna domnului ăluia cum îmi strângea 
umărul ca în menghină, mă uitam la el și nu ştiam exact 

ce să răspund la întrebarea aia, fiindcă nu pricepeam de 
unde venea. Știi bărbaţii ăia superbi de pe copertele de 
reviste pentru culturiști? Ei bine, tipul ăsta arăta ca și 
cum ar fi mâncat doi dintr-ăia. 1 se vedea fiecare mușchi 
pe corp, era chel și avea pe gât un tatuaj cu niște cuțite 
în flăcări, pe care-l făcuse, probabil, ca să-și acopere 
zvastica pe care şi-o tatuase la optşpe ani. Ce încerc să 
spun este că băiatul ăsta era genul ăla de tip care, dacă 
se uita un pic mai intens la tine, probabil îţi făcea o 
vânătaie, şi nu-ţi doreai să fii nerespectuos cu el, 
indiferent de ce-ţi spunea și cât de mult sens avea 
pentru tine. 

— Dar ce-am făcut, dacă nu vă supăraţi să 
împărtășiţi şi cu mine?, am întrebat eu pe un ton mai 
umil decât o enoriașă în faţa Preafericitului. 

— Aşa te porți cu chelnerițele noastre? Du-te la mă- 
ta acasă în Dragalina și dă-i ei palme la cur, dacă ai chef 
de futut, mi-a răspuns el cu o voce foarte groasă. 

— Tehnic, asta ar implica faptul că eu fac sex cu 
mama mea, dar aveţi dreptate, nu trebuie să intrăm în 
detalii. A fost o glumă palma aia, știți, eu şi domnișoara 
ne cunoaștem... 

— Carlo, nu înţeleg care-i problema ta, a intervenit 
Roxana. Nu ești iubitul meu, nu ai dreptul să faci faze 
dintr-astea. 

— Stai, Roxănico, potolită, că eu doar am vrut să te 
ajut. Nu trebuie să te superi acum. 

— Dac-o să am nevoie de ajutorul tău, o să ţi-l cer. Pe 
bune, acum! 

— Bine, dar am și eu niște reguli pe care trebuie să 
le respect, nu-i ok să interacționezi așa cu clienţii noştri, 
a spus el, schimbându-și tonul vocii. 

— Vai, ce mă enervezi! Mi-ai stricat seara, a țipat 
Roxana, a dat un shot peste cap și a plecat înjurând. 

— Na, uite ce-ai făcut, mi-a spus Carlo. 

— Scuze... ce AM făcut? Eu? 

— Băiete, uite ce-i... o să-ți spun doar o singură dată 
și sper să-ţi intre bine în capul ăla nespart încă. N-ai 
voie s-o atingi pe Roxănica, n-ai voie să te uiţi la 
Roxănica, de fapt, pula mea, n-ai voie nici măcar să te 
gândești la Roxănica, fiindcă dacă o faci, te pictez în 
steagul Americii și te trimit la talibani. Clar? 

— Da, dar știi că talibanii practic nu prea mai sunt 
acum cea mai mare ameninţare pentru... 

— Bă, clar?,a urlat el. 

— Clar, să trăiţi!, am răspuns şi am înghiţit în sec. 

Carlo a plecat de la masa noastră, parcă lăsând în 
urma lui o dâră de steroizi și de energizant. Eu mă 
uitam la Alin, iar el se uita la mine și o vreme n-a spus 
nimeni nimic. În momentul în care se întâmplă o treabă 
de genul ăsta trebuie să te întrebi: „Oare chiar merită 
fata aia să îmi spargă fața un bodyguard pentru ea?” 
Orice om inteligent ar fi răspuns: „Nu! Nimeni nu merită 
asta” - şi și-ar fi văzut de treabă. Dar cine a zis că eu 
sunt un om inteligent? Așa cum mi se întâmplă de 
fiecare dată, doar pentru că mi-a spus cineva că nu pot 
avea un lucru și că e interzis pentru mine, asta doar mă 
face să îl vreau și mai mult. Și exact așa funcționează 
toți oamenii, suntem atrași de pericol, fie că vrem, fie că 
nu. Încă de când eram mici, dacă părinţii noştri ne 

spuneau că nu avem voie să umblăm la priză, în 
secunda doi ceva din sufletul nostru ne făcea să ne 
dorim să lingem ștecherul. Până să ne spună ei ceva 
despre asta, noi nici nu eram conștienți că exista 
obiectul respectiv, dar după ce ni s-a spus că nu e voie, 
am început să ni-l dorim. Bineînţeles că pot să-ți dau 
exemplul clasic din Biblie, cu Adam și Eva, care aveau 
voie să facă absolut orice în afară de a mânca dintr-un 
măr. Și ce-au făcut ei? Exact, au mâncat mărul. Asta e 
natura umană, ne dorim să avem ceea ce știm că nu 
putem avea fiindcă astfel ne demonstrăm nouă că 
putem sparge imposibilul. Vezi? Toţi vrem să nu fim 
cuminţi, toți avem chestia asta la nivel subconștient. Din 
acest motiv, şi fetelor le place, în pat, să le mai dai câte o 
palmă peste cur sau le excită când le tragi de păr, 
fiindcă e o chestie care le face să simtă că încalcă 
regulile. Uite, să-ți mai dau un exemplu, ca să vezi cum 
funcţionează creierul uman: după ce în Olanda s-au 
legalizat drogurile şi prostituția, consumul lor a scăzut 
dramatic, fiindcă acum nu mai era o chestie care te 
putea băga în belele dacă erai prins. Era ceva perfect 
legal și normal, ca și cum ai duce gunoiul. Dar ia să le 
interzicem un an oamenilor să ducă gunoiul, să vezi ce 
se întâmplă atunci. Şi uite de-asta nu avea cum să 
funcţioneze comunismul niciodată, fiindcă, cel puţin din 
'80 până în '90, Ceaușescu a încercat să interzică 
absolut tot. Și, cu cât îi spui mai mult unui om că nu are 
voie să facă ceva, cu atât îşi va dori mai mult să facă 
lucrul ăla și, dacă te opui, aparent te va împușşca în ziua 
de Crăciun. 

Dacă reușești să controlezi niște oameni fără ca ei să- 
și dea seama că îi controlezi, abia atunci vei putea să îi 
conduci şi să-ți fie bine. Nu mă crezi? Uită-te câţi 
oameni au votat PSD-ul. In fine, ideea e că, prin această 
discuţie filosofică, eu încerc să îți spun trei lucruri: 

1. dacă până atunci nu eram atât de vrăjit de Roxana, 
după ce a venit ăsta și mi-a explicat că nu aveam voie să 
intru în contact cu ea, clar a devenit femeia perfectă; 

2. şi în relaţii e la fel, dacă tu îi interzici iubitului tău 
nişte lucruri, chiar dacă el poate nu voia să le facă până 
să-i spui tu de ele, în clipa în care au devenit 
inaccesibile, brusc sunt și atractive. Dacă, de exemplu, 
tu îi spui iubitului tău că are voie să te înșele cu oricine 
în afară de nenorocita aia de Irina, ghici cu cine te va 
înșela? 

3. PSD-ul e nașpa. 

— Vezi? Nu trebuia să îi dai cu palma la cur, mi-a 
spus Alin. 

— Poftim? Tu eşti prost la cap? Tu ai fost cel care mi- 
a zis să fac asta. 

— Şi dacă eu îți spun să te-arunci într-o fântână, o 
faci? 

— Bă, tu eşti cu vaca?, am izbucnit eu. 

— Eu ţi-am zis că dac-o să faci asta, o să-i placă ei. Și 
am avut dreptate. Deci nu vreau să fiu cârcotaș, dar 
trebuia să fii și tu mai subtil. 

— În primul rând, nu-nţeleg de ce mereu se întâmplă 
asta, i-am răspuns. 

— Asta, ce? Te referi la faptul că de fiecare dată când 
pare că ți se întâmplă ceva bun, imediat au loc niște 
evenimente care te fac să devii pierzătorul unei situaţii 

care era clar în favoarea ta, de parcă ai scrie o carte 
despre viaţa ta și încerci să faci publicul să-și menţină 
interesul? 

— Ce? Nu. Mă refeream la faptul că toată lumea, 
înainte să-ți spună ceva nasol, te previne înainte, gen: 
„Nu vreau să fiu de căcat, dar... urmează să fiu”; sau: „Nu 
vreau să te jignesc, dar... ești grasă”. De ce nu pot 
oamenii să spună direct ce vor să spună, și aia e? 

— Păi tu, când faci sex, n-o uzi pe tipă înainte, ca să 
n-o doară? Așa și aici, îl previi un pic înainte, ca atunci 
când îi spui lucrul ăla nasol pe care probabil nu vrea să- 
1 audă, să nu doară la fel de tare, mi-a zis Alin, în 
nemărginita-i înțelepciune. 

M-am uitat către bar, dar n-am mai văzut-o pe 
Roxana. M-am gândit că se supărase pentru ce se 
întâmplase mai devreme şi plecase, aşa c-am decis cu 
Alin să ne terminăm și noi berile și să plecăm spre casă. 
Dar bineînţeles că în clipa aia mi-a vibrat telefonul și 
aveam un mesaj pe Whatsapp de la ea: „Ai plecat? Eu 
sunt la baie”. O idee foarte proastă era ca eu să mă duc 
să o aştept în faţa ușii de la baie, ca să pot vorbi cu ea, 
să-mi explice care era faza cu tipul ăla. Cea mai proastă 
idee însă era ca eu să decid că mai bine mă duceam 
direct în baie, fiindcă acolo nu ne deranja nimeni. Îți dai 
seama, eram într-un bar în care oamenii beau mult 
alcool, care erau șansele să aibă cineva nevoie la baie? 
Așa că m-am ridicat de la masă, i-am spus lui Alin care 
era planul meu măreț, am băut o gură de bere pentru 
curaj (deși, la cât alcool băgasem în mine în seara aia, 
pot să spun că eram destul de încurajat) și am pornit 
către toaletă, uitând total că toate experienţele din viața 

mea care au implicat o baie nu s-au terminat niciodată 
cu bine. Am intrat mai stingher decât un ateu într-o 
biserică, am tras ușa după mine și mă minunam de cât 
de curată este baia fetelor, prin comparaţie cu cea a 
băieților, unde, nu știu de ce, mereu e ud pe jos. Cred că 
cel mai dubios lucru care se putea întâmpla în 
momentul ăla era ca Roxana să fie constipată sau ceva și 
eu să îmi doresc discuţii romantice prin crăpătura ușii 
de la WC în timp ce femeia stătea pe tron şi se scremea. 
Pentru că, da, regret să te dezamăgesc, dar și femeile fac 
caca. Uneori se constipă, alteori au diaree, și tot așa. Fix 
ca și noi. Să te gândești la asta data viitoare când o vezi 
pe iubita ta. 

— Roxana?, am strigat. Andrei sunt, trebuie să 
vorbim. 

— Andrei, ce cauţi aici?, a întrebat ea. 

— Pe tine. Hai să discutăm, te aştept aici. 

— Păi intră, sunt aici, în cabină. 

Am deschis uşa şi am văzut-o pe Roxana stând în 
genunchi deasupra WC-ului, cu spatele spre mine. 

— Aoleo, ţi-e rău?, am întrebat-o. Vrei să te ţin de 
păr? 

— Ce? Nu mi-e rău, mi-a răspuns ea întorcându-se 
spre mine. 

— Păi, ce faci acolo? 

— Cum ce fac? Priz... 

Întrerupem acest dialog pentru un anunţ special. Dat 
fiind faptul că unele lucruri care s-au întâmplat în seara 
aia pot fi considerate de legislaţia din România (sau de 
oriunde în altă parte) total ilegale, nu o să le povestesc 

ca atare. Deci, o să reluăm dialogul astfel încât 
moralitatea mea să nu poată fi pusă la îndoială. 

— Păi ce faci acolo? 

— Cum ce fac? Mănânc nişte portocale. 

— Portocale? 

— Da, portocale. Mai am jumătate de felie pe colacul 
WC-ului, vrei să guști și tu? 

— Nu ştiu ce să zic, n-am mâncat niciodată 
portocale. Nu cred că-mi plac, i-am răspuns. 

— Păi dacă n-ai mâncat niciodată, n-ai de unde să 
știi că nu-ţi plac. Hai, nu e mare chestie, ia și tu doar o 
gură. 

— Dar e igienic să mănânci de pe colacul unui WC>, 
am întrebat-o. 

— Normal că e, l-am şters înainte, a răspuns ea. 

— Da, mă-ndoiesc că aşa funcţionează germenii, i- 
am răspuns. Dar eu sunt ok, nu cred că vreau. Plus c-am 
și băut în seara asta. Dar, spune-mi, care e faza cu 
băiatul ăla? 

— Care băiat, Carlo?, mi-a răspuns ea, în continuare 
stând cu capul deasupra WC-ului. Ne-am futut şi noi de 
câteva ori şi prostul s-a îndrăgostit de mine, iar acum 
crede că poate să-mi facă crize din astea, de gelozie, de 
parcă am fi împreună. 

— Păi nu sunteţi? 

— Nu. Doar pentru că am făcut sex nu înseamnă că 
suntem un cuplu, come on, suntem în 2015. 

— Darel stă random pe-aici, ca să te verifice pe tine? 

— Nu, drăguţule, este bodyguardul barului. Am mai 
prins uneori seri târzii cu el la muncă și, na, eram beată 

și excitată și îi mai făceam câte un McSundae din când 
în când. 

— Aşa, fără nici un motiv? 

— Cum fără nici un motiv? Tocmai ce am spus că 
eram beată și excitată, mi-a zis și și-a înfipt capul înapoi 
în WC. 

După ce-a mâncat și cealaltă jumătate de portocală, 
Roxana s-a ridicat, a inspirat adânc și a venit spre mine. 
Avea părul răvășit și încă avea urme de portocaliu pe la 
gură, de parcă băgase capul în faină. Se uita la mine cu 
ochii pierduţi şi parcă îşi măsura fiecare pas cât să fie 
super-sexy și apăsat. Mergea pe gresia din baia aia 
friguroasă de parcă era pe catwalk. Eu stăteam lângă 
chiuvetă și o priveam cum se apropia. A ajuns lângă 
mine, dar nu și-a oprit pașii, eu am început să mă dau 
tot mai în spate și, încet-încet, m-a împins până în 
chiuvetă. Și-a lipit tot corpul de al meu de parcă mă 
prinsese într-o capcană, și m-a sărutat pasional. Se 
mișca foarte repede, ca și cum își dorea să sară toate 
etapele astea inutile, m-a luat în braţe și a început să 
geamă ușor. În momentul ăla, eu am întors-o, am urcat- 
o pe chiuvetă și i-am depărtat picioarele. Ea și le-a 
încolăcit în jurul meu, mi-a pus mâinile pe faţă și 
începeam amândoi să uităm că eram într-o baie a unui 
bar obscur din București. La un moment dat, s-a auzit 
cum s-a deschis ușa. Cineva a intrat, iar nouă ne-au 
îngheţat inimile. 


P.S. - „Discoteca”, dragi copii, era clubul de pe vremea 
când eram eu tânăr. Tot cam același lucru ca și azi, iar 
diferența dintre club și discotecă este că, pe vremea 

noastră, muzica de acolo avea şi versuri, în preţul de la 
intrare aveai și consumaţie și singurii oameni de-acolo 
care aveau pastile erau cei răciți, care umblau cu 
Nurofenul în buzunar. 


P.P.S. - Dacă ești poliţist și încă nu te-ai oprit din citit 


la partea cu minorele, să știi că, în mod clar, și capitolul 
ăsta e totală ficțiune. 

CAPITOLUL 12 


Bagă piesa asta înainte să citești: John Cena -Theme 
Song. 


Eu eram speriat c-o să-mi dea bodyguardul ăla cu 
pumnul în ochi, iar Roxana probabil era speriată c-o să- 
și piardă job-ul. Amândoi ne uitam înmărmuriţi spre 
ușa care parcă nu se mai termina din a se deschide. 
Prima oară am văzut un picior de bărbat cum pășea în 
baie și m-am scăpat un pic pe mine. Eram mai panicat 
decât suporterii României atunci când iese Tătărușanu 
pe o centrare. Persoana care a intrat în toaletă însă era 
Alin. 

— Ce ziceţi, mă, copii?, a întrebat el jovial. 

— Vai de capul meu, ce m-ai speriat, să-mi bag 
picioarele. Credeam că e bodyguardul ăla, i-am răspuns 
eu ușurat. 

— Păi de-asta am venit. Că m-a întrebat ăla unde 
eşti, fiindcă a observat că nici Roxana nu e la bar... Ha, 
ce tare! Am zis labar. 

— Şi tu ce i-ai spus?, l-am întrebat. 

— Labar, n-ai auzit? 

— Nu, mă, ce i-ai zis bodyguardului? 

— Aaa... l-am spus că nu știu unde ești și că pe 
Roxana nu o cunosc. Apoi l-am întrebat dacă nu vrea să 
comande o pizza, ca să completăm pliantul ăla. 

— Şi a mai zis ceva? 

— A mai bombănit el ceva chestie, cum că, dacă te 
prinde cu ea, îți jupoaie toată pielea de pe corp şi o 

foloseşte pe post de prezervativ data viitoare când o 
fute pe mă-ta, sau ceva de genul ăsta. 

— Andrei, fii atent... hai, că eu mă duc la bar înapoi. 
Mai staţi un pic aici și ieşiţi și voi după aia, și vezi că 
tura mea se termină cam în douăzeci de minute și 
putem să plecăm liniștiți. Îți dau eu mesaj, a spus 
Roxana și a ieșit din baie. 

Am rămas doar eu cu Alin în toaleta fetelor si ne 
uitam unul la altul fără nici o reacţie pe feţe. 

— Ai observat că nu sunt pisoare aici?, m-a întrebat. 

— Păi normal că nu sunt pisoare în baia fetelor. De 
ce căcat ar fi... De fapt, ştii ce? Ai dreptate, nu sunt 
pisoare, nu m-așteptam la asta, i-am spus eu, ironic. 

— Şi care-i treaba cu fata asta, până la urmă? Ai 
futut-o? 

— Când s-o fut, c-am stat în baie efectiv cinci 
minute? 

— Ehe! E suficient timp să-ţi dai drumul, a răspuns 
Alin. 

— Păi și ea? 

— Şi ea, ce? 

— Şi ea îşi poate da drumul în doar cinci minute? 

— Păi ce, unde scrie că trebuie să-și dea drumul și 
ea? Ce, e nevastă-ta? 

— Trebuie să fie nevastă-mea, ca să vreau să aibă și 
ea orgasm în timpul sexului? Cât de puţin poţi să 
respecţi femeile, coaie? Doamne! 

— Bă, vorbim despre o femeie pe care-ai fi fost 
dispus s-o fuţi într-o baie. Nu-mi ţine mie lecţii de 
moralitate. 

— Da, o futeam într-o baie, dar o făceam și pe ea să 
aibă orgasm, chiar dacă locul nu e cel mai romantic din 
lume. Ce trebuie tu să întelegi... îi spuneam lui Alin, 
când mi-a vibrat telefonul. Aveam un mesaj. Mi-a trimis 
Roxana mesaj. Cică: „Stai liniștit, nu-ţi face probleme, 
poartă-te normal și neagă tot”. Ce mama dracului vrea 
să spună cu asta? 

Nici bine n-am terminat propoziţia, că în baie apare 
Carlo, bodyguardul meu preferat din seara aia. 

— Ce faceţi, păduchilor? 

— Uite, voiam şi noi să facem un pipi, am răspuns eu 
emoționat. 

— Eu înţeleg că sunteți pizde, dar ați venit să vă 
pișaţi în baia fetelor?, a întrebat el cinic. 

— Poftim?, a întrebat Alin. 

— Sunteţi în baia fetelor, săracilor!, a tipat 
bodyguardul. 

— Pff... n-are cum. Doar nu suntem atât de proști 
încât să nu vedem semnul ăla total comprehensibil de 
pe ușă, l-am completat eu. 

— Băi, căcatule, tu nu veni cu cuvinte din astea la 
mine, că te ia mama dracului, a spus Carlo, nervos. Staţi 
amândoi ca două vite în baia fetelor, degeaba. 

— Ok, ne-ai prins, am zis. Dar nu stăm degeaba, să 
știi. 

— Coaie, stai..., a încercat Alin să mă întrerupă. 

— Stai liniștit, omul trebuie să afle. E ok să-i spunem 
adevărul, n-avem ce să mai facem. 

— Ade... adevărul? Să i-l spunem? Noi? Lui? 

— Da, Alin. Ok, fii atent. Adevărul adevărat este că 
am venit la baie amândoi fiindc-a trebuit să ne ștergem 

adidașii. C-ai văzut că plouă afară, era noroi și ne-am 
murdărit un pic. 

— Aa, da? V-a lovit pe voi așa, dintr-odată, să vă 
ştergeţi adidașii, a răspuns Carlo total sceptic. 

— Păi, da. 

— Bine, mă, mânca-mi-aţi curul, și cu ce vă ştergeţi 
voi adidașii? Cu mâna? 

— Chiar, Andrei, a întrebat Alin, cu ce ne ștergem noi 
adidașii, când e clar că n-avem șerveţele umede? 

M-am uitat la el buimac, apoi am intrat într-o toaletă 
și am rupt o bucată mare de hârtie igienică. 

— Hârtia igienică se rupe dac-o bagi în apă şi-ţi 
ștergi adidasul cu ea, așchilopatule!, a spus Carlo. 

— Alte idei geniale mai ai, Andrei?, a întrebat Alin. 

— Âă... normal că se rupe. D.oh! Nu pentru asta era 
hârtia igienică. Am rupt-o ca s-o punem pe WC, să nu 
murdărim colacul cu talpa atunci când ne-apucăm să ne 
ștergem adidașii. 

— Mhn, a spus Carlo suspicios. Și până la urmă cu 
ce-i ștergeţi? Că tot n-am înţeles. 

— Cum cu ce?, l-am întrebat eu zâmbitor. Cu şoseta! 

— Poftim? 

— Băi, eşti prost?, a întrebat Alin. 

— Ia hai, s-o văd şi pe-asta. 

— Păi nu, că mi-am dat seama că nu sunt chiar atât 
de murdari și nu cred că are sens. 

— Aa, deci te bat, clar, a spus Carlo suflecându-și 
mânecile de la bluză. 

— Dar, dacă mă uit mai atent, ar putea fi un pic 
prăfuiţi. 

Aşa că mi-am scos adidasul din picioare, mi-am dat 
jos una dintre șosete (care era albă, că îți dai seama că, 
la norocul meu, n-avea cum să fie neagră), m-am 
apropiat de chiuveta, am dat drumul la robinet, am 
îmbibat șoseta în apă, m-am dus înapoi lângă WC, am 
pus piciorul pe hârtia igienică și am început să-mi șterg 
adidașii cu propria șosetă. Alin râdea de se pişa pe el, 
iar Carlo se uita la mine ca la un nebun. Am repetat 
acțiunea, am schimbat adidasul, am început să frec 
acolo cu drag și spor și mă pregăteam să termin. „Vai, 
Roxana, poate nu te fuţi în seara asta”, mă gândeam, în 
timp ce-mi frecam papucul cu șoseta. 

— Dacă mă uit bine, cred că și bocancii mei sunt un 
pic murdari, a spus Carlo, în timp ce se apropia de mine. 

— Aa, nu, nicidecum. Sunt la fel de curaţi ca și 
sufletul tău, uite, efectiv mi se oglindește chipul în ei, 
am răspuns. Tu ce zici, Alin? 

— Băi, nu ştiu ce să zic... parc-ar merge un pic frecaţi, 
ca să fiu sincer. 

„Când ajungem acasă, te sufoc prin somn cu perna”, 
mă gândeam. 

— Uite, mă, zice și tovarășul tău. Hai, fii și tu băiat 
bun şi dă-le un pic cu șoseta peste ei, a spus Carlo, 
împingându-și piciorul ăla împuţit pe colacul de la WC. 

Și, da, poate că sunt un autor publicat, care a scris un 
best-seller, poate că am apărut și eu pe la televizor, mă 
cunosc cu aproape toată lumea din showbiz și oamenii 
plătesc bilet ca să mă vadă la spectacole, dar se pare că 
niciodată nu ești prea sus ca să stai în genunchi în faţa 
unui băiat plin de mușchi, să îi ștergi bocancii cu 
propria ta șosetă. Mă simțeam ca Cenușăreasa și 

bodyguardul ăla era cele două surori ale mele, în sensul 
că era cât doi oameni. 

— Vezi c-ai ratat un punct pe partea stângă, mi-a 
spus Alin amuzat. 

— Tu n-ai treabă să-ți faci poze cu pliantul sau ceva”, 
i-am răspuns. 

— Îmi pare rău, dar trebuie să filmez asta. 

— O să-ţi pun diluant în mâncare și-o să te omor 
câte un pic în fiecare zi dacă faci asta. 

Alin a scos telefonul din buzunar şi l-a îndreptat spre 
noi. Ca să fie toată treaba completă, în timp ce eu 
lustruiam de zor acolo, o fată a intrat în baie şi ne-a 
privit mai stupefiată decât un porc care intră din 
greșeală într-o măcelărie. Pentru că, nu știu dacă îţi dai 
seama, dar ce a văzut ea era un bărbat cât casa de mare, 
care stătea în picioare într-o baie, în faţa lui un alt băiat 
care stătea în genunchi și, lângă ei, un al treilea băiat, 
care filma toată treaba. Singurul lucru care putea să mă 
facă să par mai gay decât atât era dacă ţineam în mână o 
poză cu Botezatu. Fata și-a cerut scuze și a ieșit instant 
din baie, lăsându-ne să terminăm liniștiți (nu în sensul 
ăla). După ce i-am făcut ăluia bocancii mai strălucitori 
decât zâmbetul domnului Castor în reclama la pasta de 
dinţi, m-am ridicat în picioare și m-am dus să mă spăl 
pe mâini. 

— Păi şi cu șoseta ce faci? O iei înapoi în picior 
acum?, a întrebat Carlo zâmbind. 

— Chiar, Andrei, cu șoseta ce faci?, a zis și Alin. 

— Ăăă... păi... nu, normal că n-o iau înapoi. Mai am o 
grămadă de șosete acasă, n-o să-i simt lipsa uneia. Pe 

asta o arunc, bineînţeles, am spus eu și m-am îndreptat 
către coșul de gunoi. 

— Hai, aruncă aia și daţi-i drumul din baie, ne-a 
ordonat Carlo. 

Zis şi făcut. Am scăpat de şoseta care practic îmi 
salvase curul în seara asta și ne-am dus înapoi la masă. 
Alin râdea cu gura până la urechi și se asigura că își 
salva filmuleţul cu care putea să mă umilească întreaga 
mea viață de atunci înainte. Am trecut pe lângă bar, m- 
am uitat deznădăjduit la Roxana și am mers către masa 
noastră, unde ne așteptau două beri pline și reci. 
Probabil ni le adusese cât fuseserăm noi în baie și se 
pișase Carlo în inima mea, picătură cu picătură. 
Singurul gând care îmi trecea prin cap era că seara avea 
totuși să se termine cu bine, fiindcă urma s-o fut pe 
chelneriţa aia până-și uita numele de familie. Mai ales în 
situaţia dată, când toată bărbăţia mea fusese lovită ca o 
carne de pui ce urmează să devină şniţel. Am luat o gură 
de bere să-mi alin un pic amarul (ceea ce e total cretin 
să spui atunci când bei bere, fiindcă nu poţi să-ţi alini 
amarul cu ceva ce are gust amar, dar mă rog) şi am 
simţit cum îmi vibra iarăși telefonul. Era mesaj de la 
Roxana şi-mi zicea: „Ne vedem în zece minute la 
barieră. Să fii acolo”. Și uite-așa, noaptea mea neagră s-a 
luminat, heruvimii au început să cânte Oda bucuriei și 
puţa mea să zâmbească. 

— Coaie, trebuie să plecăm, că mi-a dat asta mesaj să 
ne vedem la barieră, i-am spus nerăbdător lui Alin. 

— Stai, bre, că mai avem bere. Nu putem s-o lăsăm 
aici, că e păcat de banii pe care i-am dat pe ea. 

— Coaie, ai primit-o moca de la chelneriță, de ce te 
caci pe tine? 

— Oricum ar fi, e risipă de alcool, și mie nu-mi place 
treaba asta. Plus că le-am dat mesaj Ra... 

— Băi, tu nu pricepi că plecăm?, l-am întrerupt. Nu 
mă interesează cui ai dat mesaj, berea ia-o cu tine, dar 
hai să mergem. O bei tu acasă. Sau las-o aici și-ți cumpăr 
eu un sixpack de bere de pe drum. Numai hai să plecăm 
odată!, i-am spus eu ferm. 

Am reușit să-l conving pe zgârcit să ne ridicăm de la 
masă şi să părăsim barul ăla, în care probabil că n-o să 
mai calc niciodată. Ne-am luat gecile pe noi și am ieșit 
afară. Era un frig de-ţi îngheţau oasele, ploua mărunt și 
practic îmi ștersesem adidașii degeaba, fiindcă urma să- 
i murdăresc iarăși. Am mers vreo zece minute pe jos 
prin vremea aia superbă, am ajuns la barieră și o 
aşteptam pe Roxana, dârdâind de frig. Alin ţinea berile 
pe care le luase din bar, câte una în fiecare mână, și 
sorbea când dintr-una, când din cealaltă. La un moment 
dat, a apărut şi Roxana, galantă ca o gazelă, cu o glugă 
trasă pe cap şi cu o pungă în mână. 

— Sper că ai nişte alcool acasă, mi-a spus și a venit la 
mine să mă sărute. 

— Asta să fie cea mai mare problemă a noastră din 
seara asta, i-am zis fericit. 

— Atunci, cheamă și tu un taxi și hai să mergem. 

Am scos telefonul din buzunar, am intrat pe aplicaţie 
și am dat comandă de o mașină. Urma să vină în patru 
minute și mi-a scris că mai întâi trebuia să lase un client 
în zonă. Fix în clipa aia, am primit un mesaj pe 


321 


Whatsapp. Zicea: „Şoarece, ai belit pula cu mine. Te bat 
de te caci pe tine” - și era de la Roxana. 

— Ce glume proaste ai în tine, ha-ha!, am zis eu 
uitându-mă către ea. 

— Ce? Despre ce vorbeşti?, m-a întrebat ea 
nedumerită. 

— Hai, nu te preface că nu știi. 

— N-am idee despre ce vorbeşti, mi-a zis ea serioasă. 

— Tocmai am primit un mesaj de la tine în care-mi 
spui că-mi rupi capul. Despre asta vorbesc, i-am spus 
râzând. 

— Nu ţi-am dat nici un mesaj, ai înnebunit? Nici nu 
mi-am scos mâinile din buzunar. Plus că sunt lângă tine, 
de ce să-ţi dau mesaj? 

— Păi uite și tu... am mesajul ăsta de pe numărul tău, 
i-am zis și i-am arătat telefonul. 

S-a uitat pe ecran și s-a făcut albă la față. 

— Andrei... 

— Da? 

— Ăsta nu e numărul meu, e telefonul de la bar. De 
pe el ţi-am dat mesajele din seara asta, mi-a spus 
Roxana, super-serioasă. 

— Poftim? Păi și atunci de la cine este... 

O voce puternică a străfulgerat liniștea nopții: 

— Vino-ncoace, futu-ţi morţii și răniții mă-tii, să-ţi 
fut! Te omor, băga-mi-aș pula în toată mă-ta! 

Ne-am întors toţi trei și l-am văzut pe Carlo cum 
alerga spre noi, scoțând fum pe nas (bine, era doar abur 
de la frig, dar, chiar și aşa, era înspăimântător) și 
înjurând într-una. Taxiul nu ajunsese încă, nu era 

nimeni în jurul nostru și eu efectiv nu știam cum să 
reacționez. 

— Alin, ce facem?, am întrebat. 

— Stai liniștit, lasă-l să vină și vorbim cu el, nu te 
panica, mi-a spus el încercând să mă liniştească. 

Ce nu știi tu despre el este că, deși pare un tip mereu 
pus pe glume și pe dat sfaturi stupide, Alin e cât mine de 
înalt, a trăit printre punkeri toată viaţa lui, a fost 
membru de galerie și bătăile cu jandarmii erau sportul 
lui de weekend. N-a lipsit de la nici un protest din 
București în perioada lui de glorie, a jucat baschet de 
performanţă și se arunca în cap de pe scenă la 
concertele la care mergea. Deci pot să spun că aveam 
încredere în el, în cazul în care se întâmpla ceva de 
genul ăsta vreodată. E foarte important, în situaţii dintr- 
astea, să ştii că te poți baza pe cel de lângă tine, fiindcă 
altfel riști să începi să comentezi și să te dai tu mare 
smardoi și, dacă izbucnește vreo bătaie, să rămâi singur 
ca prostul. L-am văzut pe Alin cum lasă o bere jos, își 
scoate bricheta din buzunar și o strânge puternic în 
pumn. Carlo a ajuns în zona în care eram noi și a venit 
fix în faţa mea. 

— Bă, handicapatule, nu ţi-am zis că-ţi sparg faţa 
dacă te prind cu Roxănica? 

— Pleacă de aici, Carlo, ce naiba faci?, a țipat Roxana. 

— Taci, fă, că nu-i treaba ta!, i-a răspuns el ca un 
gentilman adevărat. Zi, bă, ratatule! 

— Păi... 

Și-atât. Asta a fost tot ce am putut să scot din mine. 

Carlo se tot împingea în mine și eu mă dădeam din ce 
în ce mai în spate, cu paşi mici. 

— Zi, bă, ţi-am spus sau nu ţi-am spus?, mă întreba 
el pe un ton din ce în ce mai ridicat. 

— Carlo, pe bune! Termină cu prostiile și du-te 
acasă. E viața mea și fac ce vreau eu, mă fut cu cine 
vreau eu și-o sug cui vreau eu în baie. Ai înțeles?, a urlat 
Roxana din nou. 

— Deci i-ai dat un McSundae în baie, jegosule?, m-a 
întrebat Carlo. 

— Roxana, băga-mi-aș picioarele, deloc nu m-ajuţi. 
Taci din gură!, am țipat. 

— Nu-i zici tu ei să tacă, bă, papagalule!, m-a 
amenințat Carlo în timp ce se tot împingea în mine. 

— Bă, lasă-l în pace și termin-o cu prostiile, a 
intervenit Alin din spatele nostru. 

— Taci și tu din gură, că după ce termin cu el, vin la 
tine, i-a răspuns Carlo. 

— Vino acum, daca tot ești așa șmecher, a replicat 
Alin. 

În momentul ăla, Carlo m-a prins pe mine de piept și 
m-a izbit jos, iar eu am alunecat pe asfaltul ud până sub 
barieră. Alin și-a dat geaca jos, iar bodyguardul se- 
ndrepta spre el. În clipa aia ne-a venit taxiul și din el au 
coborât două persoane. Frau Raluca, prietena noastră 
(o ţii minte din primul capitol?), și iubitul ei, Adrian. 
Care iubitul ei Adrian era și ăla un munte de om, tatuat 
pe braţ, cu cercel în nas, copil crescut în Berceni, din 
tată boxer și mamă tot boxer, probabil. Eu, când i-am 
văzut, am dat să mă ridic, să merg spre ei, și din cauză c- 
am vrut să fac asta foarte repede, am futut un cap de 
bariera aia de mi-am încurcat amintirile între ele. 
Următorul lucru pe care mi-l amintesc este că m-am 

trezit în casa aia pe care n-o cunoșteam, ţineam o 
bucată de piept de pui congelat în creștetul capului și 
încercam să-mi aduc aminte cum ajunsesem acasă la 
Raluca. (Nu te așteptai la asta, nu? Suge-o, cititorule!) 

Mi-a povestit ea că se întâmplase în felul următor: ea 
vorbea prin mesaje cu Alin în seara aia și îi povestea că 
ea şi Adrian erau prin oraș și c-ar fi fost tare să ne 
vedem. Ăsta le-a zis că io combinam cu o chelneriță 
dintr-un bar și că nu putea să plece, dar, dacă voiau, 
puteau să vină ei acolo, să stea la o bârfă până putea 
pleca Roxana de la muncă. lar când deciseserăm s-o 
ușchim din bar, Alin le dăduse mesaj să nu mai vină, dar 
ei erau deja pe drum și stabiliseră să ne vedem la 
barieră, şi marele noroc făcuse să ajungă fix la 
momentul potrivit. Cică ăştia mă urcaseră în taxi cu 
Raluca și ea mă dusese la ea acasă, iar ei rămăseseră să 
rezolve situaţia. Partea asta chiar nu mi-o amintesc nici 
în ziua de azi. Până la urmă Roxana plecase acasă, iar 
Carlo nu mai avusese curaj să sară la bătaie, fiindcă 
probabil Adrian și Alin l-ar fi jucat în picioare, oricât de 
bodyguard ar fi fost el. 

Stăteam în continuare pe pat și-o ascultam pe Raluca 
povestindu-mi evenimentele de seara trecută, sorbeam 
dintr-o cafea și mă bucuram că eram bine. 

— Cred că ar trebui să mergem la un doctor totuși, 
să ne asigurăm că nu ai vreo comoție sau ceva, mi-a 
spus Raluca. 

— Ei, da, fii serioasă. Eu sunt din Moldova, la noi te 
duci la doctor doar dacă ești pe moarte. Sunt bine, am 
doar un cucui. 

— Nu știu ce să zic, ai dat foarte tare cu capul de 
bariera aia de metal. 

— Stai liniștită, sunt ok. Bine că nu ne-am luat bătaie 
sau ceva, i-am răspuns. 

— Mda... Măcar atât. Dar, spune-mi, ai apucat să 
vorbeşti cu Alin despre mine? 

— Despre tine? 

— Da! Nu ţi-a zis? 

— Ce să-mi zică? 

— Mă mut cu voi, mi-a spus Raluca cu un zâmbet 
până la urechi. 


P.S. - Îţi dai seama că în momentul ăsta, în lume, 
există un filmuleţ cu mine ștergând bocancul unui 
bărbat, da? 


P.P.S. - Nu-mi dau seama dacă atunci când mi-am 
șters adidașii cu șoseta am fost cel mai creativ om de pe 
planetă sau cel mai prost om din univers. Cum căcat să 
faci așa ceva? Umilinţa de a-i șterge bocancii unui 
bodyguard a durut de zece ori mai tare decât orice 
pumn ar fi putut să-mi dea vreodată. Și, până la urmă, 
tot am plecat acasă bătut și nefutut. Ai cam supt-o, 
Andrei. 

PARTEA A IV-A 


BUCUREŞTI 

CAPITOLUL 1 


Există bărbaţi care fac sex pentru a bifa în orgoliul 
lor un număr cât mai mare de femei, există bărbaţi care 
fac sex fiindcă iubesc sau sunt îndrăgostiţi de cineva și 
există bărbaţi care fac sex pentru a proiecta niște 
amintiri într-o altă persoană, încercând să retrăiască la 
nesfârșit același moment. Bine, mai sunt și ăia care fac 
sex doar fiindcă s-au săturat de labă și, na, până la 
urmă, 150 de lei pe oră nu e chiar o sumă atât de 
exagerată. Cred că e suficient de uşor să-ţi dai seama în 
care categorie mă încadram eu. Nu, nu în ultima. Suge- 
o! 

Dar, apropo de prostituate, mama lui Alin ne-a trimis 
într-o zi pachet. Glumesc, maică-sa nu era escortă, dar 
mereu făceam glume între noi pe sistemul „yo mama”, și 
știu că Alin va citi povestea asta, deci suge-o, Alin! Dar, 
pe bune acum, apropo de prostituate, vreau să spun un 
lucru: aud multe voci masculine care spun: „Domnule, 
eu nu înţeleg oamenii care merg să dea bani ca să facă 
sex. Păi eu n-aş face niciodată așa ceva, e sub 
demnitatea mea. Nu poţi să plătești ca să dai și tu o 
puţă”. Și mi se pare foarte amuzant, fiindcă oamenii 
ăştia au impresia că ei fut moca. Ceea ce e total greșit și 
neadevărat. Să-ţi explic. Există două moduri în care poţi 
să faci sex, excluzându-l pe cel cu prostituatele: 

1. dacă eşti într-o relaţie sau eşti căsătorit; 

2. dacă ieşi în oraș cu o fată pe care vrei să o curtezi. 
De fapt, nu „curtezi”, că nu suntem în 1842. Pe care vrei 
s-o combini. 

Hai să le luăm pe rând: dacă eşti într-o relaţie, 
teoretic faci sex când vrei tu. Fiindcă ai mereu o femeie 
lângă tine, care se presupune că te place (chiar dacă ea 
se gândește la Smiley când faceţi voi sex), și dormiţi 
împreună noaptea, vă treziți împreună, împărţiţi 
aceeaşi cadă și același pat. Și dacă tu seara o iei în braţe, 
o mângâi puţin, o săruţi pe gât și ai noroc să nu fie pe 
stop, să n-o doară capul, să nu fie Românii au talent la 
televizor, să nu fie obo, supi sau depri ori să fie reclame 
(că, oricum, la cât durează reclamele la noi, ai timp să 
faci sex, să te speli după aia, să rămână gravidă tipa, să 
nască și să-l vezi pe copil premiant în clasele I-VIII), 
ajungeţi să faceți sex. Și tu crezi că asta e gratis. Chiar să 
fie? Dă-mi voie să-ți spun doar atât: ca femeia ta să vrea 
să facă sex cu tine, trebuie să-i menţii fericirea. Și asta 
nu-i uşor, se face cu vorbe frumoase, complimente, 
înțelegere, empatie, zâmbete și cadouri. Multe cadouri. 
Și, crede-mă, în orice moment al anului te-ai afla, mereu 
eşti aproape de o dată la care trebuie să-i cumperi un 
cadou. Dacă ești în 23 noiembrie, urmează Moș Nicolae 
şi Moş Crăciun, deci trebuie să iei cadou, dacă ești în 
ianuarie, urmează Ziua îndrăgostiţilor, ai pus-o, iarăși 
tre’ să-i iei cadou; dacă eşti în februarie, urmează 1 și 8 
martie, deci s-a dus dracului salariul; dacă eşti în 
aprilie, urmează Ziua Copilului și, na, trebuie să-i iei 
cadou, că e și ea un copilaș mic și scump (cel puţin așa 
îți spune ea); dacă ești în iunie, sigur urmează ceva 
aniversare a voastră, poate împliniţi patru luni de când 

aţi stat prima oară împreună într-o staţie de autobuz și, 
oricum, tu o să uiţi și ea o să-ți amintească și va trebui 
să îi iei cadou mai scump decât ai fi luat dacă te interesa 
și nu uitai, ca un porc ce ești; iar dacă e iulie, probabil e 
ziua ei în august și tot trebuie să-i cumperi un cadou. lar 
tu vii şi-mi spui mie că tu fuți moca? Ha! 

Dacă ieși în oraş cu o fată pe care vrei s-o combini, e 
și mai rău. Fiindcă, na, în primul rând trebui s-o duci 
într-un loc unde să mâncaţi ceva, şi nu poţi să-i spui: 
„Hei, fată! Să nu-ţi cumperi nimic mai scump de 30 de 
lei, bine?” Tot ce poţi să faci e să ai încredere în ea şi să 
numeri paginile pe care le dă la meniu, rugându-te să nu 
ajungă până la categoria „pește şi fructe de mare”, 
fiindcă alea-s scumpe, și cineva o să stea să spele niște 
vase după aia și ăsta n-ar fi un first date reușit. Plus că 
ăla ar fi singurul miros de pește pe care l-ai simţi în 
seara aia. 

Ideea e că staţi acolo și mâncaţi, în timp ce tu faci 
rugăciuni în gând și-i ceri Domnului să nu cumva să 
vrea și desert, că s-a dus naibii toată lichidarea ta, beți 
şaişpe sucuri și bineînţeles că trebuie să ciocniţi şi un 
pahar de vin. Ca să nu pari calic, trebuie să cumperi 
toată sticla, doar n-o să-i dai o jumate de pahar, că tu 
vrei s-o fuţi, nu s-o împărtășești. Plus că îţi dorești să se 
și ameţească un pic, fiindcă, na, ştii tu... eşti urât. După 
ce aţi terminat toată treaba asta, nu poţi s-o inviţi la tine 
să faceţi sex, ca ghiolbanul, așa că îi propui să vedeţi un 
film. Problema e că ea crede că tu chiar te-ai referit la 
un film, așa că trebuie să o duci la cinematograf. Acolo, 
nu poți să cumperi un popcorn pentru amândoi, că vrei 
să faci impresie bună, așa că îi cumperi nachos. Dacă 

eşti din Vaslui, nachos sunt ca niște chipsuri, doar că 
mai scumpe. Ştii tu, chestiile alea din supermarket care 
stau pe lângă spirtul Mona. Și supermarketul e ca mai 
multe buticuri la un loc. În fine, după ce se termină 
filmul și o iei în braţe la fazele înspăimântătoare, te 
prefaci că-ţi vine să caști de șaptezeci de ori ca să-i pui 
mâna pe după gât și te apropii de ea să-i spui chestii la 
ureche doar ca să îi simţi mirosul, chemi un taxi și 
plecaţi spre casă. lar ea îți spune ca s-a simţit foarte 
bine și că ar fi cool să vă mai vedeţi și altă dată. lar tu, 
clar un pic dezamăgit, accepţi. Și vă mai întâlniți de 
câteva ori timp de trei săptămâni și, după aia, poate, 
dacă ai noroc, se aliniază planetele și ea e la ovulaţie, te 
lasă să-i pui mâna pe o ţâţă. lar după ce trece o lună sau 
două, timp în care multă labă se va fi dat la tine în 
sufragerie, ajungeţi să faceţi dragoste romantic, la tine 
în dormitor. Deci, da, este super-ieftină mișcarea asta. O 
stradă de curve futeai de banii ăia. Concluzia este că toţi 
plătim pentru sex, diferă doar moneda. 

Au trecut câteva luni bune de la toate treburile astea, 
timp în care n-am făcut mai nimic în afară de muncă, 
spectacole şi alcool. Mult alcool. În ceea ce-o priveşte pe 
Anemona... mă resemnasem. Știam că abia atunci când 
va dispărea din amintirea mea mă voi simţi liber. Partea 
proastă e c-am înţeles greșit lucrurile, fiindcă am crezut 
că nu voi mai putea cunoaște niciodată o fată ca ea, care 
să mă facă să simt tot ce ni se spune că e iubirea. Și, 
multă vreme, nu i-am dat nici uneia vreo șansă, ca s-o 
cunosc și să văd cum e ca om, fiindcă eu mereu 
porneam de la premisa că, oricât de mult ar fi încercat și 
oricât de potrivită ar fi părut, avea cel mai mare defect 


331 


din lume: nu era EA. Chiar am păţit o fază de genul ăsta 
cu o tipă și am înţeles clar că nu eram pregătit să mă 
implic din nou într-o relaţie. 


Dă play la melodia asta înainte să citeşti: Maximilian - 
Domnișoare. 


Pe Corina am cunoscut-o la o petrecere de zi, unde ea 
se ocupa de... n-am înţeles exact de ce anume, fiindcă n- 
am ascultat chiar tot ce mi-a spus. Ideea e că eram 
amândoi pe-acolo. Am început să vorbim, să facem 
glumite și tot felul de chestii dintr-astea, iar la un 
moment dat mi-am luat inima în dinţi şi am întrebat-o 
dacă nu voia să mergem să mâncăm ceva când își 
termina treaba. Spre surprinderea mea, a acceptat și, 
după ce am așteptat pe-acolo ca prostul patru ore și m- 
am uitat la toți hipsterii din București cum își etalau 
bărbile, de parcă n-ar fi doar păr crescut pe faţă, ci o 
super-putere care face femeile să se ude instant, a venit 
și momentul să ies cu fata. Cumva, aveam impresia că 
urma să merite efortul, fiindcă părea o tipă foarte mișto. 
Părul îi era blond precum o păpădie în iulie, avea un 
zâmbet atât de frumos de ziceai că pe-acolo se 
deschideau porţile Raiului și pielea ei era bronzată cu 
nuanţe uniforme de apus. Nu ţi se pare că seamănă cu 
cineva pe care o cunoaștem deja? Era exact ce spuneam 
mai sus, însă eu nu mi-am dat seama de asta în 
momentul ăla. Faza e că era o tipă foarte frumoasă și m- 
a surprins c-a fost de acord să iasă cu mine. Era genul 
de fată la care toți băieţii din încăperea în care se află ar 
vrea să se dea, însă puţini au curajul necesar. lar cei 

care-și iau totuși inima-n dinţi în general sunt refuzaţi 
și se întorc la masa lor mai rușinaţi decât Napoleon 
după incursiunea în Rusia. Nu de admiratori ducea ea 
lipsă, fiindcă avea toată atenţia din lume. Însă ce nu 
avea și-și dorea cu jind era toată atenţia unui singur tip 
care să vadă puţin mai departe de chipul ăla corect 
sculptat și de ochii ei tăioşi, dar blânzi. Dându-mi seama 
de chestiile astea, am decis să nu încerc s-o impresionez 
cu chestii materiale, gen s-o duc la un restaurant mai de 
fiță sau să comand nu-știu-ce sticlă de șampanie, fiindcă 
eram sigur că ieşise în oraș cu tipi mult mai bogaţi ca 
mine, care o duseseră în locuri mult mai scumpe decât 
aş fi putut s-o duc eu vreodată. Așa că știam eu un pub 
undeva prin centru, am luat un taxi și am mers acolo. 
Ne-am așezat la o masă și am început să stăm de vorbă: 
eu îi spuneam lucruri despre mine, ea mi-a povestit 
chestii din viaţa ei și am început să click-uim mai 
repede decât un mouse într-un joc de Dota. Din vorbă-n 
vorbă, am aflat de la ea că fusese combinată cu vreo trei 
cântăreţi cunoscuţi în showbiz-ul nostru, ceea ce avea 
să creeze niște situaţii ciudate pentru mine mai târziu, 
atunci când mi-au venit unii dintre ei ca invitaţi la 
emisiune, dar asta-i altă poveste. Ideea e c-am început 
să bârfim tot felul de picanterii despre oamenii ăștia, i- 
am mai zis şi eu niște chestii pe care le știam despre 
unul și altul şi, uite-aşa, au trecut câteva ore bune. Au 
început să se tot golească mesele în jurul nostru, 
chelnerii ne întrebau ostentativ dacă mai era ceva ce- 
am vrea să ne aducă, dar noi eram în bula noastră și nu 
prea băgăm în seamă toate astea. Într-un final, 
exasperaţi de nesimţirea noastră, unul dintre oamenii 

care lucrau acolo a venit la noi și ne-a spus că ei ar cam 
fi vrut să închidă și, dacă puteam să plătim și noi și să 
plecăm dracului odată, ar fi fost minunat. Bine, n-a zis 
chiar așa, dar sigur asta gândea. Problema mea era că 
seara alături de Corina părea să se apropie de final și 
nu-mi plăcea deloc asta. Parcă mi-aș fi dorit să mai 
putem sta un pic împreună, fiindcă-mi făcea mare 
plăcere să stau la poveşti cu ea. Însă nu ştiam dacă 
sentimentul era reciproc sau stătuse cu mine atâtea ore 
din politeţe, iar în sinea ei nu se perindau cumva tot 
felul de gânduri gen: „Nu pot să cred, ăsta mai începe să 
povestească ceva”; „De ce oare n-am plecat eu acasă?” 
sau: „Doamne, ce nas mare are!” Asta e faza la mine, 
niciodată n-am fost bun la citit semne. Adică nu-mi dau 
seama când o fată mă place, că eu am impresia că 
oamenii doar încearcă să fie drăguţi, și-atât. Nu știu 
unde e limita între a fi o persoană decentă și a-ţi plăcea 
de cineva. Adică, la mine, și dacă suntem amândoi 
dezbrăcaţi în pat, eu desfac cutia de prezervative, iar tu 
tragi de pantalonii mei de parcă ţi-am furat telefonul, 
nici atunci nu sunt sută la sută sigur că-ți place de mine. 
Am ieşit din pub-ul respectiv și mă chinuiam să mă 
gândesc la ceva care să m-ajute să mai trag de timp și s- 
o mai țin cu mine, dar care să nu fie totuși foarte 
evident. Stăteam în faţa uşii, mi-am aprins o ţigară și 
trăgeam din ea fumuri foarte mici, ca să se termine mai 
greu (așa cum își dorește şi prietena ta în ceea ce te 
priveşte), să am astfel timp să născocesc ceva chestie 
deşteaptă, care s-o convingă să mai stăm. In timp ce 
prin capul meu se plimbau toate gândurile astea care 
mă sugeau de vlagă, Corina s-a uitat la mine și mi-a zis: 

— Hei, nu prea am chef să merg acasă. Nu vrei să 
mai facem ceva? 

— Aăă... da, nu sună deloc rău ce spui tu acolo, i-am 
răspuns cu o bucurie imensă, de zici că aveam un 
majorat în suflet. 

— Dar ce-am putea, oare, să mai facem?, a întrebat 
ea. 

„Sex. Clar sex”, spunea o voce din capul meu, pe care 
nu puteam s-o las să iasă la suprafață. Ideea e că trebuia 
să mă gândesc la ceva care să fie diferit de chestiile cu 
care era ea obișnuită și pe care probabil că le tot auzise 
de la diverşi tipi cu care ieșise în ultimii ani. Dacă 
reușești s-o surprinzi plăcut pe fata cu care ai ieșit la o 
întâlnire, ai un mare plus în ochii ei, fiindcă astfel o să 
ieşi în evidenţă faţă de ceilalți cu care a mai fost şi o să 
pari diferit. Şi orice femeie de pe planetă își dorește 
„diferit”, în dauna lui „ca toţi ceilalți”. Bine, acuma nu te 
apuca să te duci la ea acasă și să aștepți în curul gol în 
faţa uşii, ca s-o surprinzi când îţi deschide. Pentru că 1. 
asta nu-i o surpriză plăcută, fiindcă probabil ai 
sfârcurile ciudate și păr pe buric; şi 2. s-ar putea să 
deschidă taică-său. 

Până la urmă însă, mi-a venit o idee foarte fâșneaţă 
pentru a-i răspunde la întrebarea „ce să facem oare?” 
fără să aibă trei litere, să se termine cu „X” și primele 
două să fie „s” ṣi „e”. 

P.S. - Chiar dacă era foarte mișto Corina, știam că-mi 
plăcea de ea doar fiindcă semăna cu Anemona. Eram 
conștient de asta, dar încercam să fac o chestie falsă cu 
speranţa că, până la urmă, avea să devină ce trebuia. 

Însă, aşa cum ne învaţă celebrul filosof contemporan 
Sorinel Copilul-de-Aur, „copia n-are valoare”. 

P.P.S. - Ştiu c-am făcut mai devreme în capitolul ăsta 
gluma aia despre cum puţa fetelor miroase a pește, dar 
eu chiar nu sunt de acord cu zicerea asta. Adică, pân- 
acum, eu niciodată n-am simţit chestia asta la nici una 
dintre fetele cu care am fost. Cred că treaba asta e-o 
chestie de igienă personală, și nu o caracteristică 
general-valabilă. Că și puţa băieţilor, dacă nu faci duș și- 
ți faci trei labe pe zi, iar chiloţii îi schimbi doar când e 
sărbătoare roșie în calendar, s-ar putea să aibă miros de 
pește. Mort. 

În oţet... 

De mere... 

Putrezite... 

într-un WC... 

înfundat... 

Cu un sconcs... 

Transpirat... 

îmbrăcat în spandex. Poftă bună, dacă mâncai cumva 
în timp ce citeai :)) 

CAPITOLUL 2 


Îți spun sincer, nu sunt cel mai deştept tip de pe 
Pământ și sunt o grămadă de lucruri din jurul meu pe 
care nu le înțeleg. Să-ţi dau niște exemple: nu pricep de 
ce are Katy Perry o melodie care începe cu versurile: 
„Te-ai simţit vreodată ca o pungă de plastic”. Pur și 
simplu, n-are nici un sens, cum căcat să te simţi ca o 
pungă de plastic? Singurele persoane care s-au simţit, 
probabil, ca niște pungi de plastic sunt curvele, fiindcă 
poţi să bagi multe chestii în ele. 

Uite, altă chestie: nu pricep de ce există ciocolată cu 
stafide și de ce ai strica un lucru atât de bun precum 
ciocolata punând în ea lucrătura diavolului când era 
beat și drogat, adică stafidele. 

Nu pricep de ce oamenii merg cu viteză mare când 
văd semaforul din faţa lor că e roşu. Fiindcă, dacă ajungi 
mai repede la el, nu știu dacă-ţi dai seama, dar ai mai 
mult de aşteptat până se face verde. 

Nu înțeleg de ce există popcorn cu aromă de 
ciocolată și cum funcționează o chestie care trebuie să 
fie sărată, acoperită cu o chestie care trebuie să fie 
dulce. E ca și cum ai spune că gătești un substantiv cu 
aromă de piuliță și ți se pare că are gust de alb. Vezi? La 
fel de mult sens are și popcorn-ul cu ciocolată. 

Nu înţeleg de ce la McDonalds, între 6 și 10 
dimineaţa, nu-ţi vând decât produse de mic dejun. 
Coaie, dacă voiam să mănânc omletă, stăteam dracului 
acasă. Aşa că dă-mi în paştele mă-tii un dublu-cheese cu 

cartofi, că, dacă-mi mai spui o dată de McToast, te bag 
sub tejghea și-ți dau un McSundae. 

Nu înţeleg de ce, atunci când ai Waze-ul pornit și 
încerci să schimbi adresa, pentru a fi atent la trafic, el îţi 
spune c-ar trebui să te uiţi în parbriz, și nu în telefon, 
iar tu trebuie să setezi că ești pasager. Păi, futu-ți gura 
mă-tii, ca să fac manevra asta și să te-anunţ că sunt 
pasager nu trebuie să mă uit în telefon, deci clar că nu 
mă uit la drum? 

Nu înţeleg de ce există Antena 3. 

Nu înţeleg de ce pinguinii pot fi homosexuali. 

Nu înţeleg de ce mă sună maică-mea și de fiecare 
dată mă întreabă cum e vremea în București. 

Nu înţeleg de ce există pizza cu chestii sănătoase pe 
ea, gen broccoli. În momentul în care ai luat telefonul și 
ai decis să-ţi comanzi pizza, e clar că nu ăsta a fost 
răspunsul la întrebarea: „Hmm... aș mânca ceva mai 
dietetic. Oare ce să-mi iau?”. 

Nu înțeleg de ce există bere fără alcool. Oamenii 
consumă bere ca să bea ceva care-i îmbată mai greu și 
nu se fac pulbere din trei pahare. Dar berea e nașpa la 
gust, nimeni n-o bea de plăcere, nimeni n-o bea fiindcă-i 
place gustul de amar în gură. Nimeni n-a spus vreodată 
cuvintele: „Da, e super-delicioasă prăjitura asta, îmi 
place mult. E ca o bere”. Deci, dacă scoţi partea cu 
alcoolul din ea, înseamnă că o bei pentru gust. Și dac-o 
comanzi doar ca să bei mizeria aia amară în timp ce ești 
treaz-trezuţ, n-are absolut nici un sens ce faci, ești o 
rușine de om și ar trebui să fii pocnit peste coaie cu o 
paletă de ping-pong. Pe sistemul ăsta, ar trebui să bei și 
vodcă fără alcool. Se numește apă. Dacă ești cu mașina 

și vrei să bei, lasă naibii mașina acolo și-o iei mâine. 
Plus că de-asta e făcut alcoolul, ca să faci căcaturi: să te 
iei la bătaie prin cluburi, să conduci pe contrasens sau 
să te combini cu gagica celui mai bun prieten al tău 
(futu-te-n suflet, Silviu). Cert e că nimeni n-a început 
vreodată o poveste interesantă cu „și după ce am băut 
trei beri fără alcool...” 

Nu înţeleg de ce există adidași cu toc. 

Nu înțeleg de ce există treninguri XXL, fiindcă, dacă 
porți mărimea aia, e clar că nu ai mare nevoie de 
trening. 

Nu înţeleg de ce bisericile trebuiesc să fie resfinţite. 
Sfinţitul e ca varul? După ceva timp se duce? Plus că 
biserica e Casa Domnului, n-ar trebui să fie sfântă de 
când e construită până când o bombardează 
musulmanii? 

Şi mai sunt o droaie de alte lucruri pe care nu le 
înțeleg în viaţa asta. Dar un lucru îl știu și-l înțeleg 
foarte bine: dacă vrei să te placă o tipă care a acceptat 
să iasă cu tine, trebuie s-o faci să vadă că ești un tip mai 
interesant decât ceilalți cu care a mai avut ea treabă. 
Aşa că eu, atunci când m-a întrebat Corina ce vreau să 
facem, am ales să nu îi propun să mergem într-o 
cafenea, un club sau într-un alt pub, fiindcă oricine ar fi 
făcut asta. In schimb, i-am zis: 

— Hai să mergem pe jos. Să ne plimbăm, ce zici? 

— Să ne plimbăm? Păi, unde?, a întrebat ea cu ochii 
boldiţi. 

— Nu știu, oriunde. Haide, o să-ţi placă, ai să vezi. 

Poţi să pui melodia asta cât citești în continuare: 
Corina - A ta. 


S-a uitat un pic dubios la mine, dar n-a avut mare 
timp de reacţie, fiindcă am luat-o de mână și duși am 
fost. Cred c-am mers vreo câţiva kilometri și am stat la 
povești despre tot felul de chestii din viețile noastre. 
Îmi plăcea de ea, în continuare părea o fată super-mișşto. 
Singura mea problemă era că eu încă mă gândeam la 
Anemona, dar speram că asta va dispărea cu timpul. 
Pentru mine, plimbarea noastră a reprezentat două ore 
pe care nu le-am simţit când au trecut și o companie de 
invidiat. Pentru ea, plimbarea noastră a fost un 
sacrificiu dureros. Și nu, nu fiindcă eram eu super- 
plictisitor și-i vorbeam despre pinguini homosexuali, ci 
pentru că avea tocuri în picioare. Mie mi-a spus cândva 
o fată că nu există senzație mai frumoasă pentru o 
femeie decât momentul în care își dă tocurile jos din 
picioare. Poate orgasmul, dar nu de fiecare dată. Așa că 
era destul de clar că, din moment ce se plimbase cu 
mine atât timp având chestiile alea în picioare, probabil 
și ea se simţea bine în compania mea. După ce am trecut 
prin jumate din sectoarele Bucureștiului, ne-am așezat 
pe niște scări, i-am pus geaca mea peste umeri, fiindcă 
deja se lăsase frigul, și am mai stat și acolo în jur de o 
oră. Mi-ar fi plăcut s-o sărut și să-i bag mâna în păr, 
lăsând-o astfel fără aer, dar îmi era prea frică de un 
refuz și era păcat să încheiem seara aia superbă cu o 
chestie naşpa. Așa că am preferat să chemăm un taxi, s- 
o duc acasă (la ea), s-o pup pe obraz și să stabilim că ne 
vedem și a doua zi. 

La următoarea întâlnire m-am gândit că nu puteam 
s-o plimb și cealaltă jumătate a Bucureștiului și că 
trebuia să găsesc altceva. Așa că am stabilit cu ea să ne 
vedem mai pe seară și să mergem să bem. Așa s-a și 
întâmplat: ne-am întâlnit în apropiere de Centrul Vechi 
și bineînţeles că am intrat acolo. Am zis că nu stăm 
foarte mult nicăieri, dar mergem în mai multe locuri și 
bem câte un shot în fiecare. E foarte important, dacă faci 
chestia asta cu o fată, să alegi niște shot-uri un pic mai 
slabe, ca să nu pară că vrei s-o îmbeţi, fiindcă după ce le 
bea pe primele două, o să te refuze la al treilea. Nu te 
arunca la tequila sau jagger, că în primul rând sunt prea 
tari şi, în al doilea rând, pe astea le primeşte de la toţi 
tipii cu care iese. Fii un pic diferit, încearcă și tu un 
kamikaze, un B52 sau un kozonak, fiindcă astfel o s-o 
faci să se simtă în siguranță în preajma ta și să lase 
garda mai jos (exact acolo unde vrei și tu s-ajungi în 
seara aia). Noi am ales kamikaze și am băut câteva shot- 
uri în mai multe locuri, iar la un moment dat s-a 
întâmplat o fază amuzantă într-unul din baruri. Noi 
aşteptam băuturile, şi barmanul a pus într-unul dintre 
shot-uri mult mai multă vodcă decât în celălalt și i l-a 
înmânat Corinei, cu paiul alături, și mie mi-a făcut din 
ochi. Asta-i o chestie care în general merge: dacă ai un 
prieten barman, poţi să vorbeşti cu el ca atunci când vii 
cu câte o tipă să beţi shot-uri să i le facă pe-ale ei mai 
tari, ca să se îmbete mai repede. Fiindcă tu o ţii de vorbă 
pe fată cât prepară ăla shot-urile, și ea nu vede că al ei 
are mai mult alcool. Insă barmanul din barul ala a fost 
prea vizibil când mi-a făcut cu ochiul, plus că i-a dat și 
un pai Corinei. Eu n-o cunoșteam atât de bine pe ea și n- 

aveam de unde să știu dacă ea știe cum se bea kamikaze 
și că n-are de ce să primească pai la el. lar dacă ea știa 
lucrul ăsta, picam eu de prost, fiindcă părea că făcusem 
intenționat treaba aia cu barmanul, ca s-o îmbăt mai 
repede. A trebuit să gândesc repede și ce am făcut a fost 
în felul următor: i-am luat shot-ul din față şi l-am băut 
eu cu paiul, iar pe-al meu i l-am dat ei. Și, când am ieșit 
afară, i-am explicat toată situaţia cu o sinceritate ieșită 
din comun. l-am spus că, probabil, barmanul a vrut să 
m-ajute s-o îmbăt mai repede și de asta i-a dat ei shot-ul 
ăla și că de-aia l-am băut eu, fiindcă nu sunt genul ăla de 
băiat. Și merge și strategia asta, fiindcă astfel tu pari un 
băiat super de treabă, care vede în ea o persoană 
interesantă, o fată inteligentă, cu care ai ce discuta și o 
companie desăvârşită, iar țelul tău final nu este să faci 
sex cu ea și doar atât. Ea se simte protejată în preajma 
ta, iar tu... tu te vei simţi protejat mai târziu, când îţi vei 
pune prezervativul. Deci poţi să încerci şi asta, dacă ai 
un prieten barman. Să vorbeşti cu el să facă același 
lucru, iar în faţa fetei tu iei shot-ul şi o aperi de 
barmanul cel rău, care a vrut să te ajute s-o îmbeţi mai 
repede ca să-ţi inserezi penisul în ea, pentru că tu nu-ţi 
dorești asta, tu ești altfel. Dai shot-ul ei pe gât, iar apoi îi 
explici de ce ai făcut chestia asta. Femeilor le place să se 
simtă protejate și să vadă că un băiat le ia apărarea 
când sunt în primejdie. Sunt sigur că în Epoca Pietrei 
erau băieţi care vorbeau cu ursul să vină să le sperie 
femeile, ca ei apoi să-l alunge, protejându-le astfel pe 
fete, ca să pară că sunt eroi şi să facă şi ei sexică. Dar, 
serios acum, dacă reușești să fuţi cu tactica asta, dai o 
bere prima oară când mă vezi, da? 

După ce am ieșit de acolo, Corina mi-a spus c-ar vrea 
să mai stăm un pic la aer, fiindcă începea să se 
ameţească. Eu am fost de acord fără prea mari obiecţii, 
că oricum nu voiam atât de mult să ne apropiem mai 
tare în seara aia, fiindcă nu mi-o puteam scoate naibii 
din cap pe Anemona. Am plecat din Centrul Vechi, am 
făcut stânga și a trebuit să trecem pe lângă toţi 
taximetriștii care fluierau și urlau după ea, de ziceai că 
dăduse Steaua gol în prelungiri. Ne plimbam pe străzile 
surprinzător de pustii ale Bucureștiului (toți meltenii de 
capitală erau ori în Centrul Vechi, ori la manele, ori 
aşteptau ăia să prindă o cursă mai lungă) și pot să spun 
că nici la sală n-am făcut atâta cardio cât am făcut în 
două date-uri cu Corina. Ea îmi povestea ceva despre 
fratele ei care o înșelase pe iubita lui, sau ceva de genul 
ăsta, dar eu nu mă puteam gândi decât la faptul că 
absolut orice posesor de penis de pe lumea asta ar fi 
chemat-o pe tipa asta la el acasă, ar fi luat o pastiluță 
albastră și ar fi făcut sex cu ea toată noaptea, până 
trezea şi vecinii din scara alăturată. De fapt, nici n-ar fi 
chemat-o, ar fi luat-o cu forța, numai să nu rateze o 
asemenea partidă, fiindcă în mod clar ar fi meritat 
cinșpe ani de pușcărie pentru așa o fată. Și eu ce 
făceam?! Mă plimbam cu ea, la cinci metri distanţă, 
încercând să stau mai departe de ea decât Iohannis de 
problemele României. 

Și nu făceam asta pentru că uitasem să fac duș când 
am ieșit din casă (chiar dacă uitasem să fac duș când am 
ieşit din casă), ci pentru simplul fapt că femeia asta îmi 
amintea de Anemona. Părul ei lung și blond, zâmbetul 
impecabil, faptul că-și mușca puţin buza de fiecare dată 

când zâmbea ca o franțuzoaică nemernică, privirea 
inocentă și, în același timp, incredibil de perversă, sânii 
rotunzi, pe care-i admiram timid prin cămașa ei 
transparentă... Tot, dar absolut tot mă făcea să-mi 
amintesc de Anemona și să-mi fie din ce în ce mai teamă 
să mă apropii de fata asta. 

Cel mai tare mă enerva că orice bărbat ar fi turnat 
Dom Perignon pe Corina la LOFT, iar eu îi rupeam 
tocurile pe Magheru, fără să ştiu ce căcat să-i mai spun 
sau s-o întreb, ca să continue să vorbească și să nu 
realizeze că mi-era mai frică de ea decât îi este unei 
babe din Vaslui de nepotul ei când bea. Ca să vezi cum 
ţi-o trage viaţa: încerci să te fuţi aiurea ca să poţi uita 
singura persoană care a însemnat ceva pentru tine 
vreodată și ajungi s-o cauţi, ca un nebun, în fiecare 
femeie pe care o întâlneşti. Și când reușești să găseşti 
una care pare un om foarte mișto și, pe lângă toate 
astea, mai și seamănă cu femeia pe care o vrei, tu te 
pierzi în prezenţa ei mai rău decât Scufița Roșie în 
pădure. De-asta e greșit ca după o despărţire să cauţi pe 
cineva care să semene cu cea care a fost înainte, fiindcă, 
în mod ironic, persoana care ar trebui să te facă s-o uiţi 
pe femeia care ţi-a frânt inima este chiar persoana care 
te face să-ți amintești cel mai mult de ea. 

Corina îmi tot dădea hinturi subtile de genul „am 
obosit”, „mi-e foame”, „e frig afară”, „hai în pizda mă-tii 
să mă fuţi odată”, iar eu, în sfârșit, am decis să-i rezolv 
toate problemele dintr-o singură decizie. Am hotărât să 
fac ceea ce trebuia să fac, fiindcă era clar că nu mai 
puteam să amân inevitabilul. Exact, am dus-o la 
McDonald's. Unica problemă pe care o aveam era că frig 

tot urma să-i fie, pentru c-am mers la drive-in, că era 
târziu și singura parte din ea care urma să fie futută era 
ficatul, din cauza mâncării de acolo. Dar, hei, am bifat 
două din patru. Cine-i mare barosan? Tananana. Și nu, 
nu i-am dat un McSundae. 

Dar uite-așa, la ora 4 dimineaţa, stăteam cu Corina 
pe-o bancă murdară de pe Magheru, mâncând cartofi 
prăjiţi într-o tonă de ulei, mirosind a usturoi și a alcool 
contrafăcut din Centrul Vechi, și mă chinuiam pe-o 
scândură de lemn de un metru să stau cât mai departe 
de dracul ăsta îmbrăcat într-un înger de la Victoria's 
Secret. Că eu am văzut-o pe sora lui Gigi Hadid și, sincer, 
cred că îngerii de la Victoria's Secret sunt mai frumoși 
ca ăia din rai. Şi, bineînţeles, după ce ne-am uns cu sos 
de maioneză și am băgat în noi 6000 de calorii, exact ca 
şi tine probabil, şi Corina se aştepta s-o chem la mine. 
Însă eu am decis să fiu super-galant și respectuos până 
la capăt, pe scurt super-gay, și să chem un taxi, ca s-o 
duc acasă la ea. Ceea ce am și făcut, iar când am ajuns în 
faţa porții ei, la fel ca și c-o seară înainte, am pupat-o pe 
obraz și i-am propus să ne vedem și ziua următoare. Fa 
s-a uitat la mine un pic ciudat şi a ezitat câteva secunde 
înainte să-mi răspundă. 


P.S. - îmi și imaginez ce era în capul Corinei în serile- 
alea. Gândeşte-te cât de dubios mi-o ardeam: nici nu mă 
dădeam la ea până la capăt, totuşi făceam toate chestiile 
ca să pară că mă dădeam la ea. N-o pupam, dar o 
duceam la băut. N-o chemam la mine, dar îi propuneam 
să ne vedem și a doua zi. Tot ce pot să zic e că, 
judecându-mi acțiunile de atunci, dacă s-a gândit că 

sunt schizofrenic, ar fi fost cel mai bun lucru pe care l-ar 
fi putut gândi despre mine. 


P.P.S. - De câte ori am zis McDonald's și tot felul de 
nume de produse de la ei în cartea asta, ar trebui să-mi 
dea mâncare gratuită toată viaţa. Dar dacă s-ar întâmpla 
chestia asta, probabil m-aș face de 150 de kile și sigur 
n-o să mai existe și un al treilea volum. 

CAPITOLUL 3 


Eram în baie și mă spălam pe dinţi. Mă uitam în 
oglindă și nu știam cum să trec peste blocajul pe care-l 
simțeam faţa de Corina și să reușesc s-o separ de 
Anemona. Faptul că acceptase să ne vedem și în a treia 
zi a fost mai surprinzător pentru mine decât să ia 
Dinamo titlul, dar n-aveam de ce să mă plâng. Problema 
era că mă simțeam de parcă mă întâlneam cu omul 
căruia-i îi răpisem copilul și trebuia să aleg doar locuri 
publice, în care sunt mulţi oameni, ca să fiu sigur că nu 
face chestii dubioase pe-acolo. Încercam pe cât posibil 
să evit locurile în care să rămânem doar noi, fără 
nimeni în jurul nostru, dar faza era că nu mai știam pe 
unde s-o duc. În timp ce eu meditam în chiloți, cu un 
picior ridicat pe cadă, Alin a intrat peste mine. 

— Vezi că probabil de luna viitoare se mută Raluca 
în camera noastră liberă. Că m-am gândit că, dacă 
împărțim chiria în trei, o să dăm mai puţin fiecare, mi-a 
zis el mândru. 

— Wow, adică dacă împărțim o sumă de bani în mai 
mulți oameni, crezi c-o să vină o sumă mai mică de 
plătit pentru fiecare dintre noi? Alin, ar trebui să te- 
apuci de afaceri, i-am răspuns. 

— Tu n-ai de plâns după Anemona, sau ceva? Hai, 
ieși din baie că vreau să termin o planșă la un joc. 

— Păi şi trebuie să faci asta în baie? 

— Da, e jocul meu de WC. Nu pot să-l joc dacă nu mă 
cac în timpul ăla. Dar tu de ce te speli pe dinţi, te vezi cu 
vreo fată în seara asta? 

— Băi, da. Adică am cunoscut o tipă foarte mișto și 
m-am tot întâlnit cu ea zilele-astea și diseară ieşim din 
nou. Numai că faza naşpa e că-mi aduce aminte de 
Anemona. Are părul blond ca al ei, pielea bronzată, 
zâmbetul la fel de curat, ochii limpezi și calzi și buzele 
afrodisiace. 

— Mhm. Deci n-ai futut-o, nu? 

— Nu prea, i-am răspuns rușinat. 

— Nu prea? Cum adică „nu prea” ai futut-o? Ai futut- 
o doar un pic? Ai băgat-o doar pe jumate? Ţi-ai dat 
drumul în pantaloni? Ce înseamnă „nu prea”? 

— Nu, bă. Nici măcar n-am pupat-o. Nu știu care e 
faza, dar seamănă prea mult cu Anemona și mi-e foarte 
greu să mă apropii de ea. Plus că nu știu daca sunt 
pregătit să mă cuplez chiar acum cu cineva și, chiar dacă 
știu că tot ce-mi doream era să găsesc o tipă ca 
Anemona, nu mi-am dat seama că va fi așa dificilă 
situaţia asta. Uneori, nici eu nu mă mai înţeleg, nici eu 
nu știu ce vreau și mi se pare foarte complicată viața. 

— Da, sigur. Mai povestește-mi, a zis Alin. 

— Ce să-ţi povestesc? 

— Orice, nu știu. Ce angoase mai ai, ce te apasă pe 
suflet, ce-ţi place și ce nu-ţi place. Serios, mai spune-mi 
despre problemele tale, în timp ce eu mă cac pe mine. 
leşi afară din baie, idiotule! Și fute-o pe fata aia, nu mai 
fi fagot, tristule! s-a auzit prin ușa de la toaletă, după ce 
am ieșit. 

Teoretic, Alin avea dreptate. Dar practic nu era ca și 
cum mie nu mi-ar fi plăcut să fie totul ok și să nu am 
mereu în minte chipul Anemonei când o vedeam pe 
Corina. În fine, eu încă aveam încredere c-o să-mi treacă 

toate tâmpeniile pe care le aveam în cap și că totul va fi 
în regulă până la urmă. Ca un adevărat gentleman, am 
chemat un taxi, am mers s-o iau de acasă pe fată și, când 
am ajuns, m-am dat jos, ca să-i deschid ușa de la mașină. 
Apropo, n-ai idee cât de mult contează gesturile astea 
mici pentru ea. Dat fiind că trăim într-o ţară de melteni 
și de PSD-iști (adică de melteni și de melteni), dacă tu te 
porți frumos cu ea, îi vorbeşti zâmbind și ai o atitudine 
caldă în ceea ce-o priveşte, îți garantez c-o să aprecieze. 
Deschide-i portiera, ţine-i ușa la restaurant, trage-i 
scaunul când vă aşezaţi la masă... dacă faci chestii de 
genul ăsta, cu siguranță o să-i placă mult de tot și o să 
crești în ochii ei la fel de tare ca penisul tău când te uiţi 
la filme cu Scarlet Johansson. Dacă nu se-ntâmplă asta, 
înseamnă că tipa cu care ai ieşit e-o țărancă proastă şi 
tu tot câştigi, fiindcă nu-ţi dorești să fii cu o ţărancă 
proastă, nu? De ce ţi-ai dori asta? Plus că, dacă voiai să 
fii c-o ţărancă proastă, o sunai pe mama lui Alin :D. 

Am decis să mergem să mâncăm ceva, așa c-am oprit 
la un restaurant. Ne-am așezat la masă, am comandat 
ceva de mâncare și ne-am luat câte un pahar de vin. 
Faza e că efectiv nu mai știam despre ce să mai discut 
cu ea fără să aduc conversaţia într-un punct mai 
personal. Nu voiam să mă pun într-o situaţie în care 
știam că n-aș fi fost confortabil. 

— Fii atentă, o să-ți spun ceva super-dubios, am zis. 

— la să vedem. 

— Tu ştiai că pinguinii pot fi homosexuali? 

— Poftim?! 

— Serios. Pinguinii sunt printre puţinele mamifere 
care pot să nutrească sentimente de iubire față de 

același sex. Trăim într-o lume nebună, sau ce?, am 
continuat eu, încercând să fiu amuzant. 

Corina a început să râdă. 

— Şi de ce ştii tu chestia asta, mă rog? 

— Păi, din cauza facultăţii. 

— Cum aşa? Ai învăţat asta la facultate? 

— Nu. Dar între Suceava și Cluj sunt peste 300 de 
kilometri. Maşină nu aveam, așa că mergeam cu trenul. 
Laptop mi-am cumpărat abia în anul II, așa că, în primul 
an de facultate, șapte ore dus și șapte ore întors nu prea 
aveam ce face în tren. Şi, din cauza asta, am citit absolut 
toate porcăriile (bine, nu chiar toate porcăriile, că n-am 
citit Fluturi). Și într-o carte scria chestia asta despre 
pinguini, mi s-a părut super-interesant şi am căutat pe 
net să văd dacă e adevărat. Și, ce să vezi, aşa era. 

— Wow! Uite, să-ţi spun şi eu ceva dubios, dacă tot 
suntem la capitolul ăsta. Eu n-am mers niciodată cu 
trenul. 

— Poftim?! 

— Pe bune, mi-a spus ea rușinată. 

— Dă-i dracului de pinguini, hai să vorbim despre 
asta. Cum să nu mergi niciodată cu trenul? 

— Nu ştiu, mereu mă duceau ai mei cu mașina, când 
eram mică, şi, na, am crescut și n-am mai apucat să fac 
și chestia asta. 

— Vai, săraca fată bogată. Și ce alte chestii n-ai mai 
făcut?, am întrebat-o. 

— Nu cred că mai sunt lucruri aşa normale pe care 
să nu le fi făcut, cred că doar ăsta e. Mă rog, m-oi duce 
eu undeva, la un moment dat. 

— Păi, da, nu e de parcă-i așa greu de făcut treaba 
asta, i-am răspuns și am mai sorbit o gură de vin, 
observând cum se așeza liniştea peste masa noastră. Și... 
mâine ce faci?, am întrebat-o, încercând să lungesc 
această conversaţie. 

Dacă nu funcţiona cu asta, următoarea întrebare era: 
„Şi, îţi plac lucrurile și chestiile?” 

— Păi, mâine trebuie să plec puţin din București, că 
m-au trimis ăștia de la muncă tocmai la Târgu-Mureș, să 
fac niște cursuri de nu-știu-ce naiba... 

— De maghiară, probabil. Ha-ha! 

— Andrei, ai ceva cu ungurii?, m-a întrebat Corina, 
cu o sprânceană ridicată. 

— Ce? Eu? Nu, n-am nimic, a fost doar o glumă 
proastă, am încercat eu să mă scot. 

— Tu ştii că eu sunt din Arad, nu? Cunosc o grămadă 
de unguri... 

— Scuze, scuze! Chiar nu am nimic cu ei, am făcut și 
eu o glumă nevinovată... 

— Nevinovată? Serios? Nu există nimic nevinovat 
când vine vorba de unguri. Că ne vor ţara, dracu’ să-i ia! 

Am rămas șocat. Se pare că micuța blondă inocentă 
era, de fapt, xenofobă. N-aș fi ghicit nici într-un milion 
de ani așa ceva, dar, te rog, mai spune-ne tu cum stă 
treaba cu ungurii, micuţule Adolf. 

— Tu vorbești serios?, am întrebat-o râzând. 

— Da! îi urăsc pe bozgorii ăia nenorociţi. Dac-aș 
putea, i-aş împușca pe toţi pe un stadion și aș transmite 
pe Pro TV. 

— Fiii... cred că exagerezi totuși, am încercat eu s-o 
mai domolesc. Sunt și ei oameni. 

— Să se ducă să fie oameni în ţara lor şi să ne lase pe 
noi în pace. Vai, dacă ieşea Vadim preşedinte, bine mai 
era. Că ne scăpa odată pentru totdeauna de căcaţii ăștia 
de unguri. 

Nu mai știam ce să zic în clipele alea. Singurul lucru 
care mă bucura era faptul că nu-mi comandasem gulaș. 

— Da, nu ştiu ce să zic. Până la urmă, e loc pentru 
toată lumea în ţara asta... 

— Nu şi pentru unguri, nu pricepi?, m-a întrerupt ea. 
Aș construi o groapă mare de tot, aş umple-o cu lei 
flămânzi și i-aş arunca pe toţi acolo. 

Între timp, a venit chelneriţa la masă. „Sper să n-o 
cheme Ildiko, fiindcă am pus-o amândoi”, mă gândeam. 

— Nu vă supăraţi, ne-a spus Anca (așa scria pe 
ecusonul ei, slavă Cerului), dar în loc să vă aduc două 
ape plate mici, pot să vă servesc cu una mare și două 
pahare. Nu e mai bine așa? 

— Igen... adică, da, ba da... Facem cum spuneţi 
dumneavoastră, i-am răspuns eu emoţionat. Ce apă 
aveţi?, am încercat să schimb subiectul. 

— Păi, avem Perla Harghitei... 

— Nu! Nu! Dorna, doamnă. Spuneţi-mi c-aveţi Dorna, 
am ţipat eu din răsputeri. 

— Avem și Dorna, mi-a zis ea confuză. 

— Din aia aduceţi. Că sigur aia a fost prima în 
frigider, şi i-am făcut cu ochiul Corinei. 

— Dar să ştii că nu sunt rasistă sau ceva, mi-a spus 
ea. 

„Nu ştiu dacă va avea sens pentru tine ce-ţi voi 
spune, dar și prin simplul fapt că mi-ai spus că nu ești 
rasistă, pentru că n-ai nimic cu ungurii, eşti super- 

rasistă. Fiindcă asta înseamnă că tu consideri că ungurii 
sunt altă rasă. Deci mai rasistă de atât nu prea poţi să 
fii.” Dar nu puteam să-i spun asta, îți dai seama. 

— Nuuu, normal că nu ești rasistă. Eşti un pic 
pasională, i-am răspuns. 

— Şi patrioată!, a conchis ea. 

— Da, clar, ăsta e cuvântul pe care-l căutam. 

— Mă bucur că mă înţelegi, a spus Corina, în timp ce 
chelneriţa a venit și ne-a pus mâncarea pe masă. Eu îmi 
comandasem pește cu salată (că voiam să pară că 
mănânc sănătos şi că nu rup carbohidraţii la fiecare 
masă), iar ea îşi luase o lasagna care mă făcea să-mi 
urăsc peștele din farfurie. Nu era ceva personal, sunt 
sigur c-a fost un pește foarte bun când era în viaţă și că 
avea grijă de copiii lui și le dădea bani să-și cumpere 
chestii, dar lasagna aia mă făcea să-mi curgă balele. 

— Vrei să guști?, m-a întrebat Corina. 

— Aăă... nu, mulțumesc! E delicios peștele meu, i-am 
răspuns, înghițind în sec. 

— Sigur nu vrei? E super-bună! 

„Sper să te îneci”, mă gândeam eu. Plus că nu puteam 
avea încredere în gusturile unui om care n-a mers 
niciodată cu trenul. Ciudato! 

— Nu, merci! Sunt bine, i-am zis și am început să-mi 
asezonez salata cu lacrimi de ciudă. 

În timp ce mâncam mizeria aia de peşte pe care am 
mai și dat o grămadă de bani, mi-a venit o idee foarte 
tare. Am așteptat să terminăm masa, am plătit nota și 
apoi am chemat un taxi. 

— Unde mergem, Andrei? Ne grăbim undeva?, m-a 
întrebat Corina curioasă. 

„Clar, nu în Budapesta”, mă gândeam. 

— Stai liniștită, c-o să vezi. 

Ne-am urcat în mașină, i-am șoptit șoferului care era 
destinaţia și-am pornit. Acum îmi dau seama că era, 
probabil, destul de dubios pentru ea să fie în taxi cu un 
tip pe care-l cunoștea de 48 de ore, asta noaptea, iar el 
să nu-i spună unde o ducea şi doar să zâmbească, 
frecându-și palmele. Ideea e că drumul n-a fost lung, și 
ea n-a stat prea mult timp speriată, c-am ajuns repede. 
Când s-a uitat pe geam, nu i-a venit să creadă unde o 
adusesem: eram la gară. lar ăsta, dragii mei, a fost unul 
dintre cele mai romantice gesturi pe care le-am făcut în 
ultimii ani. Am mers la casă, am întrebat care era primul 
tren spre Ploiești (că alea merg din oră în oră), am 
cumpărat două bilete şi apoi i-am prezentat gara. l-am 
explicat care e faza cu peroanele, unde sunt cei mai buni 
covrigi și cele mai mișto merdenele, i-am arătat 
boschetarii care dorm pe-acolo, ce să mai... vis a fost. 
Ne-am urcat în tren și am mers cu el timp de 45 de 
minute, până la Ploieşti. Corina era ca un copil mic și se 
uita fericită pe geam, îmi punea tot felul de întrebări 
despre tren, și eu îi răspundeam de parcă făcusem 
armata la CFR. Ea se tot apropia de mine, dar eu mereu 
îmi găseam altceva de povestit, mă uitam în altă parte, 
mă legam la șireturi și tot felul de chestii dintr-astea, 
care să-mi permită să nu stau foarte aproape de ea. 
Problema e că, nefiind cel mai inteligent om din familia 
mea, nu mă dusese capul să întreb când era și primul 
tren înapoi spre București, atunci când luasem biletele. 
Aşa că am ajuns la Ploiești și bineînţeles că am mers la 
casa de bilete și acolo ni s-a spus că primul tren spre 


354 


Capitală era a doua zi dimineaţă, propoziţie care nu era 
tocmai ceea ce mi-ar fi plăcut să aud. „Ce căcat facem 
acum?”, mă gândeam eu în timp ce număram ţiganii din 
gară, care se uitau pofticioși la îngerul meu blond. Bine 
măcar că nu erau unguri. Şi mi-am dat seama că altă 
soluţie nu exista, decât să luăm un taxi înapoi. Tu vezi 
prin câtă tevatură am trecut eu pentru o fată pe care 
nici măcar nu încercam s-o fut? 

Dar, stai, că romantismul meu nu s-a oprit aici. Când 
ne-am urcat în mașină, am observat că domnul șofer 
asculta Kiss Fm. Și mi-a venit o super-idee. l-am dat 
mesaj DJ-ului care avea emisiune la ora aia și l-am rugat 
să citească pe post ce îi spun eu, ca o dedicație, şi apoi 
să pună melodia Duke Dumont - Ocean Drive (la care 
poţi și tu să dai play acum). Și cum stăteam noi pe 
bancheta din spate a Loganului, care nu prindea 
niciodată mai mult de 80 km la oră, mirosul din ţigara 
taximetristului ne alinta simțurile, fiindcă ne spusese că 
era prea frig ca să deschidă geamul, și hurducaţi de 
fiecare groapă din drumul total românesc dintre 
București și Ploiești, la un moment dat, băiatul de la 
radio a zis: „Hei, hei! Salutări la toată lumea, dar în 
special ne bucurăm pentru Corina, care în seara asta a 
mers pentru prima dată în viaţa ei cu trenul. Bravo, 
Andrei! Bravo, Corina! Drum bun spre București!” În 
clipa aia, ei i s-a şters zâmbetul de pe faţă, eu nu mai 
auzeam ce ne povestea taximetristul despre amenda pe 
care o luase el pe nedrept, iar ochii noștri nu se mai 
puteau desprinde unul de celălalt. M-am apropiat de ea 
fără să mă mai gândesc la nimic altceva, am prins-o de 
după gât și am sărutat-o pentru prima oară. Tot drumul 

care ne mai rămăsese până în Capitală, ne-am pupat 
încontinuu și, exact cum era și normal, am întrebat-o 
dacă nu voia să vină la mine în seara aia. A dat Domnul! 

Probabil exasperată de ultimele noastre două seri și 
dat fiind că urma să plece o săptămână din oraș, a 
acceptat. Ce nu ştia însă era că eu n-o chemasem la 
mine ca să intru-n ea ca ungurii în Panonia, ci o 
chemasem ca să nu pară că eram un pămpălău, iar 
planul meu era să-i dau de băut, s-o îmbăt și s-adoarmă, 
iar a doua zi să-i povestesc ce bine ne futuserăm. 


P.S. - Bărbaţii, în general, cheltuiesc bani și încearcă 
să le îmbete pe femei ca să le fută mai ușor. Dar eu, în 
seara aia, am făcut exact inversul: am scos-o la masă, 
am făcut un gest super-romantic pentru ea, pe urmă am 
chemat-o la mine, ca s-o îmbăt, şi toate astea ca să pot 
să NU o fut mai ușor. Wow! 


PPS. - Eu cred că de-aia pinguinii sunt printre 


puţinele păsări care nu pot să zboare. Fiindcă sunt 
homosexuali și Dumnezeu îi pedepseşte pentru asta. 

CAPITOLUL 4 


Am intrat în lift. O vedeam pe Corina cum, efectiv, mă 
viola din priviri. Îşi muşca buza. Eu transpiram. Nu 
trebuia să mă panichez, aveam un plan bine pus la 
punct, aveam casa plină de vodcă (nu pentru c-aș fi fost 
alcoolic şi aş fi băut în fiecare seară, ca s-o pot uita pe 
Anemona, Doamne ferește!), era doar o chestiune de 
timp, deci, până când reușeam s-o îmbăt pe Corina. 
Totul era sub control. 


Atmosfera de atunci eram cam cum e melodia asta: 
Cristiana Răduță - Amor. 


Ea a făcut un pas spre mine și, cu degetul arătător, 
subțire și lung, mi-a atins buzele, iar apoi a coborât 
încet pe pieptul meu, apoi pe tricoul meu și apoi, pe... 

— Ha, ce chestie amuzantă, am tresărit eu, 
îndepărtându-mă de diavol. Eu stau la apartamentul 65 
și te-ai gândi cumva că stau la etajul 6, nu?! Ce să vezi?! 
Stau la 7! Cât de tare e chestia asta?! 

OK, m-am panicat. Corina s-a uitat jenată la mine şi 
pun pariu că le-a scris tuturor prietenelor ei să le spună 
că a ieșit cu un papagal idiot. 

— Ce frumos e la tine! Și ce cald €.., a spus ea, 
intrând în casă și încercând să își dea jacheta jos. 

— Cald?! Nu, nu e cald. Să nu cumva să te dezbraci! 
Adică, nu mă înţelege greșit, orice bărbat ar vrea să te 
vadă goală. Nu, nu goală, Doamne!, am vrut să spun că 
sunt convins că îți stă superb bluzița asta transparentă, 

prin care se vede absolut totul, doar că la mine în casă e 
curent, iar blocul nu este izolat cum trebuie, și eu mereu 
răcesc. Chiar n-aş vrea să răcești și tu. 

„Băga-mi-aş pula. Mai rău de-atât nu puteam s-o dau. 
Mai bine-i spuneam din nou despre pinguini”, mă 
gândeam. 

— În regulă, a chicotit ea. Mă dezbrac mai târziu, a 
adăugat, în timp ce-mi făcea, pervers, cu ochiul. 

Am intrat în cameră și Corina s-a aşezat pe pat, s-a 
întins pe-o parte și a început să se joace, în cel mai 
obscen mod posibil, c-o şuviţă aurie de păr, invitându- 
mă din priviri lângă ea. În momentul ăla, am făcut ceea 
ce absolut orice om sănătos la cap ar fi făcut: m-am 
aşezat pe scaunul de la birou. 

— Mamă, ce răcoare e-aici! Eu m-aş înveli, în locul 
tău, am zis cu o voce tremurată, înghițind în sec și 
simțind cum mi se scurgeau picăturile reci de 
transpirație pe toată faţa. 

Corina se uita la mine, nedumerită. Pun pariu că s-a 
gândit, de cel puţin zece ori în ultimul minut, să plece 
dracului acasă. Așa c-a trebuit să iau iniţiativa: 

— Ha, ce idee mişto mi-a venit! Vrei să vezi poze cu 
mine de când eram mic?! Tu ştii ce bine ieşeam în poze 
pe vremea aia? 

Și nici n-am lăsat-o să răspundă, c-am și scos toate 
cele șaișpe albume prăfuite. 

— Andrei, dacă ai de gând să-mi arăţi poze cu tine în 
curul gol pe canapeaua lu' bunică-tău sau poze cu tine și 
cei doișpe verișori ai tăi sprijinind soba de teracotă, 
trebuie să-mi dai ceva de băut, mi s-a adresat ea, deloc 
zâmbăreaţă. 

— Sigur, sigur. 

M-am ridicat, m-am dus la frigider, am scos sticla de 
vodcă, am luat două pahare și le-am umplut cât am 
putut eu de mult. Zici că eram la Subway, la refill-ul 
moca, şi voiam să pun cât mai mult lichid în pahar. l-am 
dat fetei paharul, mi-am luat și eu unul și am băut 
amândoi câte o gură. 

— Aoleo, i-am spus, am uitat să ciocnim. Hai noroc! - 
și am întins paharul spre ea. 

— Dar tocmai am băut, Andrei, mi-a răspuns ea. 

— Ştiu, dar n-am ciocnit, deci nu se pune. Hai, nu mă 
lăsa cu paharul în aer, că nu e frumos, i-am zis eu 
fluturându-l. 

L-a întins și ea pe al ei, am ciocnit și am mai luat câte 
o gură de vodcă. 

— Aoleo, am spus din nou. 

— Ce s-a mai întâmplat acum?, a întrebat ea iritată. 

— Păi, cum ce s-a întâmplat? N-am zis pentru ce am 
ciocnit. Trebuie să bem din nou. 

— Tu vorbeşti serios? Abia am lăsat paharul jos de la 
gură. 

— Da, dar, dacă n-am spus pentru ce-am ciocnit, e ca 
și cum am fi băut degeaba, am încercat eu să o conving, 
ridicându-mi din nou paharul în aer. 

— Ok, fie. Pentru ce ciocnim? 

— Să fie pentru... fericire. 

Am ciocnit și am băut. 

— Şi pentru iubire, am continuat eu și am întins iar 
paharul. 

Am ciocnit din nou. 

— Şi pentru dragoste... 

— Dragostea e-același lucru cu iubirea, mi-a răspuns 
ea nervoasă. 

— Păi, da. De-aia bem din aceeași vodcă. 

Şi am ciocnit și băut din nou. După ce am terminat eu 
cu sinonimele pentru dragoste, iubire, amor, 
sentimente și toate astea, deja dăduserăm pe gât, şi eu, 
și ea, cam 100 de grame de vodcă. Mă rog, 100 de 
mililitri, că vodca e lichidă. 

— Andrei, tu încerci să mă îmbeţi?, m-a întrebat ea 
tranșant. 

„Tehnic, da, dar nu din motivul pentru care crezi tu. 
De fapt, din fix motivul opus”, îmi spuneam. 

— Cine, eu? Nu, cum să crezi asta?! Vreau doar să ne 
simțim bine împreună în seara asta și să... 

— Fiindcă ţin să-ţi spun, m-a întrerupt ea, luându-mi 
paharul din mână, că nu-i nevoie să mă îmbeţi ca să 
facem prostioare. 

— Prostioare?! 

— Mmm, da. Prostioare, lucruri dubioase pe care nu 
mulţi oameni le-ar înţelege, ba chiar le-ar condamna, 
mi-a spus Corina băgându-și un deget în gură. Ştii la ce 
mă refer, nu? 

— Cred că da. 

— Atunci spune-mi, vreau să te aud!, mi-a ordonat. 

Aşa că m-am apropiat de urechea ei și i-am șoptit cel 
mai imoral și păcătos lucru la care m-am putut gândi în 
clipa aia: 

— Ungurii au fost primii în Transilvania. 

Corina s-a tras de lângă mine, s-a ridicat în fund și a 
tipat: 

— Tu-ți baţi joc de mine?! 

— Nu, cum să-mi bat joc de tine?! Dar credeam că la 
asta te referi. Uite, hai să-ți pun niște vodcă, să te 
calmezi. 

— Vai, m-ai terorizat cu vodca aia, să mor eu. 

— Serios, stai numai să-ți umplu paharul, iei o gură 
de vodcă și-o să vezi c-o să te simţi mai bine. 

— Doamne, mă ia durerea de cap cu tine, jur. 

— Şi ştii cu ce trece durerea de cap?, am întrebat-o 
jucăuș. 

— Îți jur, dacă zici vodcă, iau sticla aia şi ţi-o dau de 
cap. 

— Ok... nu trebuie să lovești vodca, nu ţi-a făcut 
nimic; i-am spus eu și am luat sticla de pe masă. 

— Bine, fii atent. Îmi cer scuze că m-am enervat. Mă 
duc până la toaletă să mă spăl puţin pe faţă, să putem 
continua de unde am rămas. 

— Sigur, sigur. Du-te liniștită, avem tot timpul din 
lume, i-am răspuns. 

S-a ridicat îmbufnată, a trântit uşa după ea și a plecat 
din cameră. Ca să fiu sincer, până-n clipa aia, planul 
meu mergea destul de bine. Parcă eram un pic mândru 
de cum mă descurcam în toată situaţia aia. Mi-am 
aprins o ţigară și zâmbeam la tavan. Am auzit cum ieşea 
Corina din baie și m-am apucat să umplu din nou 
paharele cu alcool. Problema era că, atunci când a intrat 
în cameră, mi-a picat faţa în pahar: era goală. 

— Ştii că eu mâine dimineaţă trebuie să plec spre 
Târgu-Mureș, deci nu avem chiar tot timpul din lume, 
mi-a spus și a venit lângă mine în pat. 

— Wow!, a fost singura chestie care mi-a ieșit pe 
gură, înainte ca sfârcul ei să mi-o astupe. 

„Aia e, trebuie s-o fut”, mă gândeam. Îţi dai seama că 
aveam lângă mine o femeie superbă, care voia să facă 
sex cu mine, și eu mă plângeam că nu puteam să fac 
asta, fiindcă prea îmi amintea de fosta mea iubită? Păi 
tu crezi că, pe vremea lui Ștefan cel Mare, oştenii lui își 
permiteau să facă figuri dintr-astea când se duceau și 
făceau sex în pivniţă cu servitoarele din castel? Noi, în 
secolul XXI, ne transformăm din ce în ce mai mult în 
femei: dacă nu e temperatura potrivită, dacă nu miroase 
aşa cum ne dorim, dacă nu cântă melodia aia care ne 
place pe fundal și dacă n-a închis ochii atunci când ne-a 
sărutat, nu putem să facem sex. Ăia bărbaţi adevăraţi, 
bă, nu noi. Ăia stăteau pe un pat de paie, turcii îi atacau, 
era groaznic de frig, The Weeknd nu exista, și tot 
reușeau să și-o ţină sculată. lar noi, dacă sună un pic 
telefonul și ne distrage - s-a dus naibii sexul în seara aia. 

Am întors-o cu spatele spre mine (ca să nu mai văd 
chipul Anemonei în ochii ei) și am trântit-o pe pat cu 
faţa în jos, am dat paharul de vodcă peste cap, i-am dat 
ei o palmă peste cur şi am început s-o sărut de pe 
coloană spre gât. Mâna mea îi strângea cu putere fesele, 
iar limba mea i se-mpiedica în piele. A început să geamă 
ușor, şi eu deja mă-mpăcasem cu soarta mea oribilă, 
acceptând că trebuia să fac sex cu acest exemplar 
minunat de femeie superbă. La un moment dat, i-am 
văzut pe umăr o aluniţă și mi-a venit o idee genială: 

— Ştii că ai o aluniţă pe umăr, nu?, am întrebat-o. 

— Da, sunt plină de aluniţe, mi-a spus ea. Probabil că 
sunt norocoasă, hi-hi. 

— Da, probabil. Dar știi că arată ciudat alunița asta? 

— Cum adică ciudat? Lasă naibii aluniţa și continuă 
ce făceai acolo, mi-a spus Corina. 

— Da, corect, ai dreptate. 

Am început să o sărut din nou și i-am simţit corpul 
cum se relaxa și se scufunda în lenjerie. l-am înfipt o 
mână în păr și i-am împins capul în pernă, iar cu 
cealaltă mână încercam să-mi dau jos tricoul de pe 
mine. Gura mea a ajuns pe gâtul ei și, mai apoi, am 
început s-o sărut pe ureche. 

— Să ştii că io am avut o mătușă care avea o aluniță 
aşa ca tine, i-am șoptit. 

— Poftim? 

— Da, serios. Şi ea a crezut că era norocoasă. 

— Ce tot îndrugi acolo? Nu mai vorbi, te rog frumos, 
mi-a spus. 

— Ok, bine. 

Am continuat s-o sărut pe ureche, apoi am întors-o 
cu faţa în sus și mi-am unit buzele cu ale ei. I-am luat 
palmele în mâinile mele, le-am ridicat în sus spre 
capătul patului și m-am așezat peste ea. Mi-am tras 
puţin capul şi m-am uitat direct în ochii ei, am zâmbit 
timid și i-am zis: 

— Cancer. 

— Ce?! 

— Cancer a făcut mătușa-mea. 

— Tu vorbeşti serios?! 

— Să mor eu. De la aluniţă. Ar trebui să te duci la un 
doctor să ţi-o verifice. 

— Wow... a zis ea, după care s-a ridicat de pe pat și 
s-a dus să îşi caute hainele în baie. 

— Corina, hei! Dar ce faci? Nu poţi să mă lași așa. Păi, 
cum, doar m-amăgești un pic și după aia mă lași 
bolohănit?, am ţipat după ea, forțând nota, recunosc. 

S-a întors după câteva minute, dar era doar în chiloți 
și sutien. „Oho-oh”, m-am gândit eu, „numai nu se dă 
bătută fata asta, Doamne”! 

— Cred că cel mai bine e să nu grăbim lucrurile și să 
le lăsăm să se întâmple atunci când e momentul lor. Așa 
că hai mai bine să dormim, a spus. 

— Dacă tu așa simţi, eu nu mai insist, îți respect 
decizia, i-am zis. Hai în pat şi promit că încerc să mă 
controlez, să nu sar pe tine. 

— Cred că e cel mai corect așa. Până la urmă, ai spus 
și tu, avem timp. Umple-mi și mie paharul ăla de vodcă, 
te rog! 

— Vezi? i-am zis eu că vodca rezolvă totul. Mai 
puţin problema din Ținutul Secuiesc, dar asta-i altă 
discuţie. 


P.S. - Corina a plecat a doua zi dimineaţă și a stat o 
săptămână la Târgu-Mureș. Am mai vorbit de-atunci, ba 
chiar am rămas prieteni destul de buni. Însă n-am avut 
curaj niciodată să-i spun care a fost adevăratul motiv 
pentru care nu s-a legat nimic între noi. Dar va citi 
cartea și cu siguranţă va înţelege și ea mai bine seara 
aia dubioasă, despre care n-am mai vorbit de-atunci. 


P.P.S. - Și acum e partea în care îţi arăt ce a zis Corina 
despre mine, când am rugat-o să-mi trimită ceva scris 
de ea în legătură cu ce a fost între noi doi. Faza e că ea 
nu știe care e adevăratul motiv pentru care noi nu am 

făcut sex niciodată și o să afle atunci când va citi 
rândurile de mai sus. Îmi pare rău că n-am avut curaj să- 
ți spun adevărul. 

Hmmm... Andrei, Andrei. Nici nu știi cât de greu îmi 
este să scriu câteva cuvinte despre tine. În ciuda 
aparențelor, chiar ești un om minunat. Cele mai frumoase 
amintiri cu tine rămân tot alea când am mers de nebuni 
cu trenul până la Ploiești, plimbările pe jos sau mâncarea 
de la Mc pe o bancă. Oricum, alături de tine pot spune c- 
am avut parte de cea mai adolescentină experiență de la 
25 de ani. Plimbări îndelungi de mână prin parcuri pe 
înserate și totuși primul sărut nu mai venea. Deja 
începusem să-mi fac griji, ţinând cont că citisem puţin din 
cartea ta și știam de la prietenele mele cam care e treaba 
acolo. Nici nu știi de câte ori m-am întrebat: „Oare sunt 
urâtă, oare are probleme cu coloana și de-aia nu se 
apleacă odată să mă sărute și pe mine”, și tot felul de 
astfel de gânduri, dar asta până în cea de-a treia zi, când 
minunea, în sfârșit, s-a produs. Ții minte când am fost în 
pub-ul ăla din Centrul Vechi să bem și barmanul a crezut 
că vrei să mă îmbeţi și mi-a dat să beau cu paiul? Era 
bine dacă erai pe aceeași lungime de undă cu barmanul 
:D . Dar, până la urmă, i-ai făcut curaj să mă săruţi 
frumos în taxi, după o dedicație la radio și o călătorie cu 
trenul. lar după toate astea, în sfârșit, ai reușit și tu să 
mă inviți la tine (greu, greu). O sticlă de vodcă, două 
pahare, tu beat, eu dezbrăcată și tot nu se întâmpla 
nimic... Hmm... deja era ceva suspect, deja începusem să 
cred că toată cartea ta era, în realitate, doar un paravan 
sub care să-ți ascunzi adevărata orientare sexuală și deja 
teoria mea începea să prindă tot mai mult contur, ținând 

cont și de toate coincidenţele, precum cea când vorbeam 
de un anumit cântăreț de care ţi-am spus că e posibil să 
fie de cealaltă parte a baricadei, iar tu mi-ai spus că e și 
că ştii din sursă foarte sigură (în mintea mea era atunci: 
„normal că știi din sursă sigură, sigur ai avut treabă cu 
el, dacă cu mine nu vrei să ai :D), glumele dintre tine și 
prietenul tău Alin... deja erau prea multe lucruri care se 
legau. Sincer, m-am gândit la un moment dat să plec, însă 
mă simţeam prea bine în compania ta. Dimineaţa a fost 
cu atât mai grea cu cât știam că la ora 11 trebuia să fiu 
în mașină, dar era atât de bine în braţele tale, că nu mai 
voiam să plec deloc. 

Cu toate că între noi nu s-a întâmplat nimic, apreciez 
la tine faptul că ești bărbatul care înainte să mă 
dezbrace de haine m-a dezbrăcat de secrete și vreau să 
cred că ai reușit să mă cunoști așa cum sunt. 

Și, cine știe?, poate odată și-odată... :))) 

CAPITOLUL 5 


După ce mi-am dat seama că nu eram încă în punctul 
în care să mă pot implica într-o relaţie, fiindcă o căutam 
pe Anemona în toate fetele și, dacă o găseam în vreuna, 
ei bine, asta era o problemă și mai mare, am revenit la 
planul iniţial de casual sex cu tot felul de fete. Așa că, 
fiindcă îmi era lene să depun efort mare pentru asta, am 
început să mă uit prin lista de Facebook, să văd cu cine 
aş putea să-mi pierd timpul, în caz de ceva. Și, discutând 
cu mai multe fete, mi-am dat seama că e foarte greu sa 
fii gagică și să arăţi bine, fiindcă o să se bage în seamă la 
tine toți dubioşii cu IQ-ul mai mic decât membrii trupei 
Hi-Q (ca să eliminăm orice dubiu între cele două 
cuvinte), în cele mai dubioase moduri. 


Acum o să fiu hater, deci pune piesa asta: B.U.G. Mafia 
- Supranatural. 


Hai să lămurim de la început un lucru. Oameni proș... 
mai puţin inteligenți au existat dintotdeauna: și pe 
vremea lui Ștefan cel Mare, și pe vremea lui Ceaușescu, 
și, bineînţeles, există și acum, dar, până la Internet, nu 
aveau vizibilitate. Diferenţa dintre proștii de atunci și 
cei de-acum este că oamenii proști de-acum au la 
îndemână Internetul, ca să arate la toată lumea cât sunt 
ei de imbecili. Internetul îți dă posibilitatea să afli 
informaţii despre orice în câteva secunde, să vezi ce 
film vrei tu la ce oră vrei tu și să fii la curent cu tot ce se 

întâmplă pe planetă. Asta e partea bună. Partea proastă 
a netului este că îi dă posibilitatea și unui academician, 
dar și lui Marcel din Fetești să-și spună părerea despre 
absolut orice. Și, dacă e să știm un lucru despre români, 
este că iubim să ne dăm cu părerea în legătură cu orice 
subiect. 

Înainte, dacă erai prost la tine în sufragerie, nu știau 
decât apropiații tăi şi maxim doi-trei vecini. Şi 
Facebook-ul nu ajută deloc la treaba asta. Ar trebui să 
existe niște reguli, mai ales când vine vorba de agăţat pe 
Internet, şi cine nu le respectă să nu mai aibă voie să 
vorbească pe chat sau ceva. 

În primul rând, dacă o fată ţi-a dat like la o poză, nu 
vrea neapărat să te şi fută. Tu, ca bărbat, dacă ţi-a dat o 
fată like la o poză, în capul tău este: „Clar mă vrea”. Însă 
nu e chiar așa. S-ar putea ca ei să-i fi plăcut peisajul din 
spatele tău sau poate că i-a plăcut chiar de tine. Dar i-a 
plăcut cum ai ieșit în poza respectivă, nu a simţit un fior 
rece pe spate în clipa în care ţi-a văzut postarea și își 
doreşte să facă dragoste carnală cu tine și să-ţi facă vânt 
cu nişte frunze în timp ce te hrăneşte cu boabe de 
struguri și îți masează tâmplele pentru tot restul vieţii. 
Nu fi prost! 

Apoi, dacă ţie îți place de o fată, nu trebuie să îi dai 
like la toate pozele de profil. Știi că era, la un moment 
dat, reclama aia la Sprite, care zicea: „Femeile știu când 
ești disperat”? AȘA ESTE! Ştii ce arată cea mai mare 
disperare din lume? Când o tipă are un album de 283 de 
poze şi tu i-ai dat like la toate. Dacă tu ai avut timp, în 
viaţa ta, să te uiţi la 283 de poze și sa le dai like, 
probabil fata aia nu știe sigur dacă ar trebui să-i fie milă 

de tine sau să sune la poliție. Regula e destul de simplă: 
1 like = îmi place poza, 2 like-uri = îmi place de tine, 3 
like-uri = îmi place mult de tine și aş vrea să ne 
cunoaștem. Dacă tu ai ajuns la 3 like-uri și nu ai primit 
nici unul înapoi, cu mare regret în suflet trebuie să-ţi 
spun că între tine şi fata aia nu va fi nimic. E rău, aşa e. 
Dar știi ce poate fi mai rău? După alea 3 like-uri, să-i 
mai dai 280. 

Numero tres: dacă numele tău pe Facebook este 
„Marean Distrugătoru” sau „Vasile Valoare” și mai ai și 
pe profil „lucrez la portofelul lu' tata” sau „boss la 
Facebook”, probabil nu ești nici valoros, nici 
distrugător, ci doar un pic penibil. Unei femei nu trebuie 
să-i spui cât ești tu de minunat, fermecător sau 
romantic pentru că, ghici ce? Toţi facem asta. Încearcă, 
mai bine, să-i arăţi că tu ești așa. Că, știi cum e? De zis, 
oricine poate să zică orice. Și, la câţi dârlăi în călduri se 
dau la o fată frumoasă în fiecare zi și spun toți aceleași 
chestii, ultimul lucru pe care și-l doreşte fata este ca, la 
finalul zilei, să mai apară încă unul care s-o facă din nou 
să-și piardă încrederea în regnul masculin. 

În al patrulea rând, nu uita că prima impresie 
contează și pe Facebook. Dacă tu alegi ca primul lucru 
pe care i-l scrii unei tipe să fie „ce faci păpușe”, probabil 
că ești mai imbecil decât o pungă de la Kaufland. Ce-ţi 
imaginezi tu că se va întâmpla după asta? O să rămână 
impresionată de capacităţile tale lingvistice? Sau o să fie 
exaltată pentru că ai vrut s-o faci să înţeleagă că e 
frumoasă ca o păpușă? În capul tău, probabil, răspunsul 
ideal la replica asta e: „Bine, frumosule, de când 
aşteptam să-mi scrii. Sunt deja dezbrăcată, vino la mine 


369 


acum!” Dar ţine minte... dacă se întâmplă ca răspunsul 
ei să fie într-adevăr ăsta, păi atunci ea e cea care e mai 
imbecilă decât o pungă de la Kaufland. 

Și, nu în ultimul rând, crede-mă când îţi spun că nu 
există nimic mai puţin sexy pe net decât momentul ăla 
când îţi apare unul pe chat și îţi scrie: „ke faki frumoas-o 
nu vrey s-a ne ku-noshtem”. Cred că singurul lucru mai 
nașpa decât asta e-o gleznă cu păr pe ea. Și la asta cu 
cratimele există două categorii de oameni. În primul 
rând, sunt ăia care nu pun niciodată nici o cratimă și 
nici un alt semn de punctuație și le iese o frază de genul: 
„mam gândit car fi frumos sa ne cunoaștem la o cafea ce 
zici vrei sau nu vrei aştept răspuns te pup”. Și mai există 
ăia care pun prea multe cratime, că poate-poate or 
nimeri ei una bună, și le iese ceva de genul: „ma-m 
gândit ca a-r fi frumos s-a n-e cunoaștem l-a o cafea... ce 
zici... vrei s-au nu vrei... aştept răspuns... t-e pup”. 

Hai să ne dăm un pic silința, băieți. Nu trebuie să 
pară c-am terminat două facultăţi, dar haideţi măcar să 
facem cumva să pară că am terminat clasa a patra. 

Nu mă înţelege greșit. Nu vreau să insinuez că doar 
bărbaţii şi-o ard prost pe Facebook, Doamne ferește! 
Așa cum nu există pădure fără uscături, așa și pe net, 
există distinse domniţe care trec de barajul penibilului 
mai ușor decât trece Messi de adversari. Unele fete nu 
pot sau nu le ajută bibilica să priceapă că, dacă scrii pe 
Facebook citate precum: „Poţi să te askunzi, dar nu te 
poţi askunde”, probabil nu se vor combina cu un tip de 
calitate. Asta doar dacă tipul are 1,50 m, 183 de ani și îl 
cheamă Irinel, dar nu vrem asta, nu-i așa? 

Ideea e că toată lumea de pe Pământul ăsta își 
dorește să pară inteligentă și, bineînţeles, nimeni nu-și 
dorește să pară prost. Dar ştii care e faza ciudată, când 
ești prost? Că tu nu știi că ești prost. Şi atunci, ce faci? E 
foarte simplu: se ia una poză în chiloți şi în sutien, 
făcută în faţa oglinzii, desigur. Se adaugă o poziţie sexy, 
cu picioarele crăcite, eventual, şi, în mod firesc, se 
adaugă un citat foarte adânc despre viaţă, efemeritatea 
destinului și nonșalanţa spiritului liber. Ce-aș vrea eu să 
vă spun este că, dacă tu eşti o fată care face treaba asta, 
crede-mă, când o să vadă un tip acea poză, nu se va 
gândi: „Doamne, ce personalitate profundă are această 
domniță! Oare sunt eu suficient de bun pentru ea?” Îţi 
dai seama că nu. Singura întrebare pe care ţi-o ridică o 
astfel de poză e „Oare cât are tariful?” 

Deci, dacă vrei să nu pari o femeie ușoară pe 
Facebook, sigur, s-ar putea să funcționeze cu citatele 
inspiraţionale luate de pe net. Dar știi ce s-ar putea să 
funcţioneze și mai bine? Să nu-ți mai pui poze în chiloți. 

Când s-a terminat nebunia cu Hi5-ul, am crezut c-o s- 
o terminăm, odată pentru totdeauna, și cu pozele de 
lângă sobă. Dar unele fete chiar se încăpățânează să ne 
demonstreze că nu-i așa. Fetelor! Soba nu e sexy! Nu a 
fost, nu este și nici nu va fi vreodată. E ok că aveţi o 
sursă de încălzire acasă, dar nu e cel mai bun cadru 
pentru pozat. Mai ales dacă lângă ea e și o carpetă cu 
„Răpirea din Serai”. Mâine-poimâine, să ne așteptăm să 
vă vedem cum vă pozaţi pe lângă radiatoare, calorifere 
electrice sau aeroterme? 

Dacă soba ar fi sexy, modelele de la Victoria's Secret 
n-ar mai defila pe o scenă, ci ar defila pe lângă sobe. Nici 

un băiat nu s-a uitat vreodată la o femeie foarte 
frumoasă, zicând: „Uu, baby, eşti atât de frumoasă și 
perfectă. Dar știi ce te-ar face și mai frumoasă? Dac-am 
avea o sobă în cameră”. NU! Nimeni! Niciodată! 

Pe de altă parte, la fel ca și la băieți, există şi în cazul 
fetelor tot felul de domnișoare pentru care numele lor 
real nu e suficient de cool și atunci au nevoie de un 
pseudonim. Aşa că, fiind vedete la ele în bloc, îşi 
schimbă numele pe Facebook și-și pun tot felul de 
penibilități de genul: „Bubulina ByBy” sau „Deea 
Deutza”. Absolut odios. Însă ce e şi mai sinistru de atât 
sunt domnișoarele care își pun nume de genul: „Yubita 
Tah”, „Mirela Periculoasa” sau „Alina Sufleţel Frumos”. 

Și ştii ce fac fetele astea? Când vorbesc între ele îşi 
spun una alteia „iubita” obsesiv, la fiecare început și 
sfârşit propoziţie. Pe sistemul: „Iubita, am fost aseară în 
club, iubita, și am văzut acolo un tip drăguţ, iubita. Dar 
să-l fi văzut, iubita, ce gropițe avea în obrăjori. Off, 
Iubita, m-am îndrăgostit”. Dacă faci chestia asta și 
vorbești așa, fă-ne tuturor un serviciu: ia un ciocan și 
lovește tare laptopul cu el. O să primeşti instant 1000 
de like-uri la fiecare poză. Ştii ce zic, iubita? 

Încă ceva: cu toţii avem buze. Așa suntem noi, 
oamenii, făcuţi. Unele mai frumoase, altele mai urâte, 
unele mai groase, altele mai subțiri. Nu-s cu nimic 
deosebite, nu ne ghidăm viața după forma lor și nu 
luăm decizii bazate pe faptul că există ele pe fața 
noastră. Sunt doar buze. Însă există niște fetișcane care 
au impresia că ce le face cu adevărat bărbaţilor sufletul 
să zâmbească este dacă ele își tuguiază buzele și fac faţa 
aia de câine ud. Ok, hai să fim corecţi. Unele sunt chiar 

simpatice, când nu sunt exagerate, dar majoritatea sunt 
oribile. Dacă tot simţi nevoia să-ţi dai buzele cu atâta ruj 
încât să arate ca și cum tocmai s-a gătit o omletă pe ele, 
și vrei apoi să-ţi faci o poză, măcar du-te lângă o sobă, 
ca să fie treaba treabă. 

Însă cred că lucrul care mă enervează cel mai tare la 
aceste piţipoance este că, pe lângă toate chestiile 
penibile pe care le fac pentru a ieși în evidenţă, vor să 
împartă și tot cu toată lumea. În sensul că se pozează 
absolut peste tot. Dacă sunt într-o mașină, se pozează în 
mașină. Dacă merg la manichiură, trebuie să-și pozeze 
unghiile după aia, neapărat. Dacă merg la nuntă, trebuie 
să-şi pozeze rochia și machiajul. Bă, peste tot. Și 
postează absolut tot pe Facebook. 

Crede-mă, nimeni nu-i atât de curios în legătură cu 
ce faci tu. Pentru că, dacă vrea cineva să știe dacă ai 
făcut tu baie, ce-ai mâncat sau cu cine te-ai uitat la un 
film, O SĂ TE ÎNTREBE!!! Până atunci, nu ne bombarda 
cu informaţii dintr-astea, fiindcă, știu, te va șoca, dar noi 
putem să ne continuăm viaţa și fără să știm tot ce faci 
tu. Mulţumesc! 


P.S. - Vezi? Și uite-așa, din cauza Facebook-ului, intri 
în depresie. Suge-o, Facebook! 


P.P.S. - Oricum, era mai productiv să stau pe WC o 
oră sau să traduc cartea lui Iohannis în suedeză decât să 
scriu capitolul ăsta. Căci oamenii care fac lucrurile pe 
care le-am enumerat mai sus nu o să-l vadă niciodată, 
pentru că, știi tu, asta implică să știi să citeşti. 

CAPITOLUL 6 


Ideea e că o vreme am decis că era mai bine să stau 
în depresie și să mă joc FIFA, ca să încerc să trec peste 
toată povestea cu Anemona, fiindcă era destul de clar că 
nu mă aflam în punctul în care era ok să cunosc femei 
vii. Problema era că eu voiam s-o uit, dar ea nu se lăsa 
uitată. Aşa că pot să-ţi spun că m-am înecat în ciocolată, 
cola și labă. Ceea ce are sens cumva, fiindcă ciocolata se 
știe că e afrodisiacă, deci îmi plăcea mai mult de mine, 
după care cola îmi dădea energie și, practic, laba dura 
mai mult. Uneori îmi aprindeam niște lumânări 
parfumate, îmi găteam o cină romantică înainte, adică la 
modul: dacă nici eu nu merit efortul, atunci cine? Partea 
proastă a fost că m-am îngrășat vreo câteva kile; partea 
bună a fost că am aflat câte labe pot să dau într-o zi. 
După a cincea, deja ejaculezi fiere. După a opta, începe 
să doară. Deja la a douășpea e parc-ai freca un fular și 
trebuie să te pişi un pic, ca să te păcălești că te-ai 
terminat. 

Pe cât posibil, evitam să ies din casă, dacă nu era 
absolut necesar să fac chestia asta. Mă duceam o dată pe 
săptămână la Carrefour ca să-mi cumpăr toate 
proviziile de care aveam nevoie și mergeam doar la 
radio, la filmări şi la spectacole. În rest, cred că scaunul 
meu de pe care mă joc pe X-box a făcut mulaj după 
bucile mele şi nu mai pot sta pe el decât eu, până la 
finalul timpului. Alin mai intra din când în când pe la 
mine prin cameră, ca să se asigure că n-am murit, dar în 
rest m-a înţeles și m-a lăsat în pace. Într-o zi, însă, a 

trebuit să merg până la un pub cu un tip care voia să fac 
stand-up acolo. M-a dus el cu maşina până la locul cu 
pricina, ne-am uitat pe-acolo și a rămas că mă gândesc. 
Omul mi-a mulţumit frumos și mi-a dat de înţeles că nu 
se întorcea cu mașina, să mă ducă tocmai până în 
centrul Bucureștiului, că era trafic mare și făcea mult 
timp. Dar mi-a zis că, dacă iau metroul, imediat ajung 
acasă și mi-a explicat că eram foarte aproape de staţie. 
Trebuia doar să fac prima la dreapta, apoi stânga, apoi 
stânga iarăși, apoi să mă întorc, să traversez, să fac 
dreapta și imediat stânga, să înconjor sensul giratoriu, 
să fac pace între Israel și Palestina, să repar un tractor 
verde, să înțeleg femeile și imediat făceam prima la 
dreapta și era metroul. Eram pe undeva pe la Apărătorii 
Patriei și de vreo jumătate de oră încercam să ajung la 
stația aia blestemată. Eram disperat, mă dureau 
picioarele, transpirasem la cât de mult mă-nvârtisem pe 
acolo, muream de foame și mi se închisese iPhone-ul 
din cauza frigului. Cum e posibil să dai treizeci de 
milioane pe un telefon care se închide pentru că e prea 
frig?! Aia care au inventat căcatul ăsta de telefon n-au 
prevăzut că în unele țări din lumea asta e puţin friguţ?! 
Suge-o, Steve Jobs! De fapt, nu, că ăla-i mort. Suge-o, 
celălalt tip care l-a înlocuit pe Jobs şi nimeni nu ştie cum 
îl cheamă, dar toată lumea știe că e homosexual. Exact 
ca unii dintre pinguini. 

Pentru cei care cred că nu știam cum să ajung la 
metrou pentru că sunt un îngâmfat ordinar și am aere 
de vedetă, trebuie să vă reamintesc: eu sunt din 
Moldova, iar pentru noi, „a fi sub pământ” are o cu totul 
altă conotaţie. Plus că era ireal de complicat să te uiţi pe 

harta aia, ca să-ţi dai seama în ce direcţie trebuia să 
mergi. Plus că niciodată nu știu pe unde trebuie să 
cobor ca să nimeresc linia care îmi trebuie mie, 
niciodată nu știu pe unde trebuie să urc pentru a ieși la 
suprafaţă acolo unde am eu treabă, și tot felul de treburi 
dintr-astea complicate, care implică logică și viziune în 
spaţiu, două elemente cu care eu mă simt foarte puţin 
confortabil. La ce orientare am, nu m-aș mira să cobor 
la metrou la Unirii și să ies în Beijing. Poate râzi de mine 
acum, dacă nu stai în București, dar o să vezi și tu, când 
o să treci pe aici, că metroul e lucrătura diavolului și de- 
aia e pe sub pământ. 


Dă play la asta: Smiley - în staţie la Lizeanu. 


Când eram aproape convins că trebuia să găsesc o 
bancă pe care să mă culc, pentru că Apărătorii Patriei, 
practic, e mai aproape de Braşov decât de centrul 
Bucureștiului și era clar că nu aveam nici o șansă de a 
ajunge acasă în următoarele trei zile, am văzut un om 
pe stradă. Pe acolo nu circula multă lume, mai ales dacă 
e puțin mai pe seară, fiindcă, na... te uiţi și tu la știri. Așa 
că, atunci când am văzut o persoană care forţa violul pe 
străzile alea, am decis să mă apropii. Era o tipă înaltă, 
brunetă, pe tocuri, care părea să știe încotro mergea. 
Aşa că, disperat, când am ajuns în dreptul ei, am 
abordat-o: 

— Doamne, n-ai idee cât de mult mă bucur să te văd! 
Cu toate că, dacă privea puţin în jos, își dădea seama 
cam cât de bucuros eram s-o văd. Știi cumva cum pot 
ajunge la stația de metrou Apărătorii Patriei?, încercam 

eu să fiu cât mai amabil, în timp ce îi admiram ochii 
superbi. Mamă, ce țâțe avea! 

Pentru că, vezi tu, problema pe care o experimentezi 
atunci când nu ai contact cu o persoană de sex opus mai 
mult timp este că riști să te exciți și dacă vezi un pom 
fructifer, darămite o tipă mișto. Așa că a trebuit să port 
dialogul asta cu ea dintr-o poziție un pic aplecată și 
total nefirească, pentru că nu mă gândisem la 
posibilitatea asta atunci când îmi luasem blugii ăia slim 
fit pe mine, înainte să ies din casă. 

— Hmm... nu ştiu nici eu exact, pe hartă arată că nu 
mai e mult de mers, mi-a răspuns gagica arătându-mi 
spre telefonul ei. 

— Aaa, perfect! Atunci mă țin după tine, că eu am 
rămas fără baterie!, am exclamat, încercând să mă 
gândesc la păr în mâncare, la Ernest sau la orice altceva 
care să mă scape de erecţia aia. 

Și nu ştiu dacă de vină a fost poziţia mea dubioasă, 
faptul că mă holbam la țâțele ei sau că transpirasem ca 
un crenvurst la fiert, dar gagica s-a uitat lung la mine și 
efectiv a plecat, cu un mers care era mai mult spre 
alergat. Eram disperat, așa că m-am ţinut după ea, am 
fugit ca pentru un semi-maraton până la metrou, am 
făcut trei întinderi și ceva ce sigur părea să fie ruptură 
de mușchi, dar, după trei mii de calorii arse, am ajuns. 
Tipa mă aștepta la intrare. Când m-a văzut, s-a uitat 
pervers la mine, și-a desfăcut un nasture de la cămașă și 
mi-a spus: 

— late uită! Mă bucur c-ai găsit calea cea bună! 

Cred că nu există om pe lumea asta care să fie mai 
atras de nebune decât mine. Bine, mai e tipul ăla căruia 

nevastă-sa i-a mușcat penisul (la modul că trei doctori 
s-au chinuit să i-l coasă la loc) doar pentru că uitase să 
plătească factura la gaz. Ăla chiar că are probleme. 
Ideea e că eu nici până în ziua de astăzi nu îmi pot 
explica de ce sunt atras numai și numai de nebune, dar 
un lucru era cert: trebuia să-i iau măcar telefonul tipei 
ăleia. Nu în sensul de să i-l fur. Gen să-i dau un număr. 
OMG, să-i cer Facebook-ul, na! 

Aşa că am mers împreună până la metrou și se părea 
că ne îndreptam spre aceeași erecţie... direcție, scuze, 
dar era foarte bună gagica. Ne-am așezat unul lângă 
celălalt și nu-mi venea să cred cum se holbau la ea 
bărbaţii din jurul nostru. De la ultimul boschetar care 
trăgea prenadez din pungă până la omul ăla respectabil 
care-și duce servieta într-o mână, iar în cealaltă ţine o 
carte, toți își aruncau privirea mai mult sau mai puţin 
vizibil către decolteul ei. 

— Hai să facem cunoștință, i-am spus întinzându-i 
mâna, eu sunt Andrei. 

— Oo, nume de sfânt, protectorul României, sunt 
impresionată, mi-a răspuns ea unindu-și palma cu a 
mea. Rahela, încântată. 

Nu mai cunoscusem pe nimeni cu numele ăsta până 
atunci, în afară de profesoara mea de latină, pe care o 
chema Rahila și mi-a mâncat doi ani din viaţă cu limba 
asta mai urâtă și mai moartă decât erecţiile lui Viorel 
Lis. 

— Ce nume interesant ai, nu l-am mai auzit până 
acum, i-am zis. 

— Ei, nu e de sfânt, ca al tău, dar tot din Biblie vine, 
mi-a răspuns ea. Și cu ce treabă mergi prin centru? 

— Pai mă duc acasă, acolo stau. Sunt burghez, ce pot 
să spun, stau în centrul Capitalei, am glumit eu. 

— Hmm... Mai degrabă filistin, a răspuns ea zâmbind. 

— Dartu? 

— Eu mă duc până la o prietenă, să învăţăm 
împreună pentru un examen, că avem săptămâna 
viitoare. Oricum s-ar putea să-l pic, fiindcă n-am apucat 
să mă uit deloc peste materie. 

— Fi, fii serioasă. Ai timp până săptămâna viitoare, 
sunt sigur c-o să te descurci bine. Pari fată isteață. 

— Mda, Dumnezeu știe. Om trăi și-om vedea ce va fi. 
Dar cum de nu știai unde e gura de metrou, n-ai mai 
mers cu trenul ăsta subteran?, m-a întrebat. 

— Ba da, normal. Doar că eram tocmai în Apărătorii 
Patriei și... cum să-ți spun, eu cunosc Bucureștiul așa 
cum cunosc şi femeile: doar zonele importante, i-am 
spus râzând. 

— Adică sufletul?, mi-a răspuns, cu un zâmbet 
ghiduș în colţul gurii. 

— Da, sigur, şi sufletul. 

Imi plăcea de ea, era o fată liniștită și sigură pe sine, 
avea răspunsurile potrivite şi părea să se amuze la 
glumele mele proaste, deci era ok. Și, cel mai important, 
în metrou stăteam așezați, deci nu trebuia să-mi mai 
ascund atracţia față de ea. Pentru că, fiind mai aproape 
de ea, simțindu-i mirosul şi văzându-i şi mai bine ochii 
(ţâţele - clar vreau să zic țâţele), nu puteam să mai scap 
de umflătura din chiloți. 

— În curând urmează Unirii, hai să ne ridicăm, mi-a 
spus Rahela. 

— Nu, sunt bine, i-am răspuns stânjenit. 


379 


— Păi trebuie să coborâm! 

— Da, ştiu. Dar m-am gândit să mai merg o staţie. Mă 
duc până la Universitate, să-mi cumpăr ceva de acolo. 

— Şi la Unirii nu sunt magazine? 

— Ba da, dar eu vreau să-mi iau de la Universitate. 
Stai liniștită, coboară tu, nu e problemă. 

— Offf! Vrei să vin cu tine?, m-a întrebat. 

— Nuuuu! Ai de învăţat, trebuie să iei examenul, și- 
aşa e târziu, nu mai ai mult timp. 

— Păi mai devreme ziceai că mai e mult până 
săptămâna viitoare și că am timp, m-a contrat ea. 

— Aăă..., da. Dar știi cum e, timpul tace și trece, 
numai mâine nu-i poimâine, better safe than sorry. 

— Ok, ești ciudat! Dar ce vrei să-ți cumperi, de e așa 
mare graba? 

„Jesus, eşti de la SRI?”, mă gândeam eu. „Hai, creier, 
gândește. Spune ceva inteligent.” 

— Ăăă... trebuie să-mi iau... 

„Zi ceva, orice.” 

— „mâncare pentru peşti. 

„Bine măcar că n-ai zis mâncare de pinguini.” 

— Şi poţi să iei doar de la Universitate?, a întrebat ea 
suspicioasă. 

— Da, păi e un magazin acolo, de unde iau mereu. 
Peștele meu e pretenţios, nu e ca ceilalți pești. Ştii că se 
spune că trebuie să ai grijă ce fel de pește îți alegi, 
fiindcă îl vei avea multă vreme. 

— Ce drăguţ că ai peşte. Și eu aș vrea să am pește. 
Cum îl cheamă pe peştele tău? 

„Vai, dar nu mai ajunge odată metroul ăla în staţie?” 

— Aăă... Îl cheamă... Marcel. 

— Marcel? Ce fel de nume-i ăsta? 

— Cum adică? Marcel the fish. Sună super-bine. 

— Da, cred. Și n-ai vreo poză cu el? Că m-ai făcut 
curioasă acum. 

Norocul meu a fost că, în clipa aia, a ajuns, după 
multe rugi și acatiste de-ale mele, metroul în staţie. 
Rahela a trebuit să coboare. 

— Hei, dar spune-mi cum ești pe Facebook, ca să-ţi 
trimit acolo o poză cu Marcel, am apucat să-i zic. 

Ea s-a uitat la mine, a zâmbit și mi-a dat Facebook-ul 
ei. Ușile s-au închis, metroul a plecat și eu am putut, în 
sfârşit, să mă ridic de pe scaun. Am coborât cu o staţie 
mai târziu decât trebuia, iar apoi m-am întors. Dar i-am 
luat măcar Facebook-ul fetei care mă salvase, să nu mor 
în Apărătorii Patriei. Și uite-așa, după mult timp, am 
cunoscut și eu o domnișoară, fapt pentru care mâna 
mea stângă era super-recunoscătoare, fiindcă efectiv se 
simțea abuzată. 


P.S. - Ca o paranteză, îţi dai seama cât de amuzant era 
dialogul dintre mine și Rahela, când eu îi povesteam 
despre peştele meu Marcel, dac-am fi fost două 
domnișoare într-o intersecţie? 


P.P.S. - Da, folosesc mâna stângă, și ce dacă? Mi se 
pare normal să foloseşti mâna cu care ai cea mai bună 
dexteritate atunci când dai o labă. Și, din moment ce eu 
scriu cu stânga, mi se pare cel puţin firesc s-o folosesc și 
la acest lucru atât de drag nouă, bărbaţilor. Ciudat mi se 
pare că în toată ţara se spune „o să dau o labă”, numai în 

București este: „o să mi-o iau la labă”. Ca să vezi ce 
egoiști sunt bucureştenii, mereu vor doar să ia chestii. 

CAPITOLUL 7 


Stăteam în bucătărie cu Alin și fumam o ţigară. El 
ungea niște aripioare cu sos picant și se pregătea să le 
bage la cuptor. 

— Dar cum de se mută cu noi Raluca și nu se mută 
cu gagică-său?, l-am întrebat. 

— Păi nu vrea să mai stea cu mă-sa. Și zicea că nici 
cu Adrian nu vrea să se grăbească, pentru că așa a făcut 
și cu fostul, s-a grăbit să se mute cu el și s-au despărțit 
într-o lună. 

— Aa... Păi şi n-o să fie ciudat să stăm noi doi dârlăi 
în casă cu o fată? Că una e că suntem prieteni și ieşim la 
băute, dar alta e să locuim împreună, i-am zis un pic 
îngrijorat. 

— Nu cred, bă. Plus c-o să fie ok și pentru noi, c-o să 
spele vasele, o să dea cu aspiratorul, o să scoată rufele 
din mașină... știi că noi urâm să facem chestiile astea, m- 
a liniștit el. 

— Da, dar tu realizezi că ne luăm colega de 
apartament, și nu menajeră, nu? 

— Lasă, că facem cu rândul. O săptămână eu, o 
săptămână tu, două luni ea, şi tot aşa... 

— Super. Şi când se mută?, l-am întrebat. 

— Zicea că de la 1, deci în vreo două săptămâni. Dar 
lasă asta, zi mai bine dac-ai futut-o pe-aia. 

— Pe care aia? 

— Aia de-mi ziceai tu de ea că-ţi aduce aminte de 
Anemona și erai foarte gheu în prezenţa ei. 

— Cum eram? 

— Gheul!, a zis Alin sigur pe el. 

— Gay, vrei să zici? 

— Dar ce, erai mai mulţi? 

— Nu, bă, dar așa se zice. Un gay, doi gay. Nu există 
gheu. 

— Du-te, mă, şi te pișă. E un gheu, doi gay. 

— Ba nu, idiotule, e ca la ardei. Doar nu zici un 
ardeu, doi ardei. 

— Nu. E un ardei, doi ardei. 

— Nu e, mă, așa. E un ardei, doi ardei. Ca și la gay. Un 
gay, doi gay. 

— De fapt, da, are sens ca gay să fie ca la ardei. 

— Normal că are, am aprobat eu mândru. 

— Că de la amândoi te ustură curul. Ha-ha-ha. 
Prostule! 

— Mda... 

— Deci zi, mă, i-ai dat la caca sau nu fetei ăleia?, a 
insistat el. 

— Nu, mă, lasă-mă-n pace, am răspuns eu timorat. 

— Doamne fereşte, ce ardeu ești! - și a început să 
râdă. 


Pune piesa asta pe fundal cât citești în continuare: 
Rag'n'Bone Man - Human. 


— Dar lasă, fraiere, c-am agăţat-o pe una la metrou 
în seara asta și să vezi ce bună e, o să mori de ciudă. 

— Aoleo, iar îmi vii acasă c-o piţipoancă dintr-aia de- 
a ta? 

— Nu, asta chiar e mişto și e fată deşteaptă. Cel puţin 
aşa părea, între Apărătorii Patriei și Unirii. 

— Păi ar cam fi cazul să mai fuţi și tu ceva, c-o să 
mori de atâta labă. Cred că, dacă-i intru în istoric la 
Mozilla, numai peste link-uri de la YouPorn o să dau, 
mi-a zis. 

— În primul rând, dacă vrei să ştii, eu nu mă uit la 
Filme de pe YouPorn, ca tine, i-am replicat eu. 

— Păi nici eu nu mă uit la alea, că acolo nu găsesc 
japoneze care plâng în timp ce-și dau drumul. Eu mă uit 
pe Motherless. Dar tu pe ce te uiţi? 

— Eu mă uit pe perfectgirls. 

— Hmm, nu-l ştiu. Cum e? 

— Păi, e tare. În primul rând, nu sunt filme porno, 
pur și simplu. Sunt dintr-alea care au și o poveste, 
înţelegi cum au ajuns ăia să facă sex, nu doar așa, se 
dezbracă și se fut. Şi sunt multe de la Tushy și Blacked 
pe perfectgirls. 

— Aa, da. Sunt mișto alea de pe Tushy, îmi plac și 
mie. Dar eu mă uit direct de pe site-ul lor, mi-a spus 
Alin. 

— Eu nu mă uit acolo, că dacă vrei să le vezi direct 
pe site-ul lor trebuie să plătești. 

— Păi, da. 

— Adică tu ţi-ai făcut cont cu bani? 

— Păi, da. 

— Vai de capul meu! Nu pot să cred, i-am spus și am 
izbucnit în râs. 

— Cevrei, bă? La mine, laba e sacră și eu merit tot ce 
e mai bun în materie de pornache. Pentru un bărbat, 
momentul când e singur în camera lui, își dă jos chiloţii 
și deschide paișpe tab-uri diferite cu filme porno e ca o 
poezie sublimă, care-i încununează ziua. Trebuie să-i 

dai tot ce poţi tu labei tale, iar ea, la rândul ei, îți va 
dărui înzecit înapoi. 

— Wow, efectiv mi se scurge o lacrimă. 

— Şi mie mi se scurge după ce-mi fac o labă, dar nu o 
lacrimă. 

— Coaie, tu înfrângi scopul masturbării. Toată ideea 
labei este că nu te costă nimic. Și tu, când sunt atâtea 
filme porno gratis pe net, plătești ca să te uiţi pe site-ul 
ăla? 

— Păi tu de ce te uiţi pe Netflix când există FileList? 
Aăăă? 

— Păi, că apreciez munca actorilor şi a celor care au 
lucrat la filmul ăla, i-am răspuns eu sigur pe mine. 

— Păi şi cum căcat e diferit pentru filmele porno? Nu 
și ăia au muncit să poţi tu să fii dubios la tine-n cameră, 
înainte să te culci? 

Și discuţia a durat încă vreo jumătate de oră, pentru 
că, fetelor, vă spun cu mâna pe inimă că toţi băieții, dacă 
stau la poveşti între ei, inevitabil ajung, la un moment 
dat, să discute şi despre labă. Și, dup-atâta discuţie pe 
acest subiect, a trebuit să mă retrag în camera mea și să 
am un date romantic de trei minute jumate cu Peta 
Jensen, ca să pot funcţiona în continuare fără erecţii în 
metrou. Dar asta s-a dovedit a fi totuși o mișcare 
proastă, fiindcă fata asta de-am menţionat-o mai 
devreme (una dintre actrițele mele preferate, de altfel) 
este o brunetă mișto cu sânii mari. Și ştii cine mai era o 
brunetă mișto cu sânii mari? Exact, tipa de la metrou. 
Efectiv nu mi-o puteam scoate din cap. Așa că mi-am 
ridicat mâinile de sub birou, am închis-o cu lacrimi în 
ochi pe minunata Peta Jensen și am căutat-o pe 

Facebook pe Rahela. Am găsit-o relativ repede, fiindcă 
îți dai seama că nu erau atât de multe Rahele pe-acolo. 
Știu că în general e bine să aștepți câteva zile până să îi 
scrii unei fete pe care abia ai cunoscut-o, dar mă aflam 
într-o situaţie critică, fiindcă-mi explodau coaiele. Așa 
că m-am băgat în seamă cu ea și, culmea, a fost foarte 
vorbăreaţță din prima clipă. Ideea e c-am vrăjit noi ce- 
am vrăjit şi eu am decis să-mi iau inima în dinţi și s-o 
întreb dacă nu voia să ieşim un pic să ne plimbăm. Am 
băgat-o pe aia cu: „Știu că ai de învăţat, dar, dacă stai 
încontinuu și faci doar asta, n-o să se mai lipească nimic 
de tine. Așa că mai bine ieși un pic să-ţi aeriseşti creierii 
și apoi să vezi cum vor intra informaţiile în tine (şi nu 
doar informaţiile, speram eu)”. Ea n-a protestat foarte 
mult și i-am promis că vin eu și o iau cu taxiul, fiindcă 
sunt mega-gentleman. Dar știi și tu că lucrurile nu sunt 
niciodată aşa simple și, atunci când treaba pare că 
merge prea bine ca să fie adevărat, bineînţeles că viaţa 
te pocneşte în coaie. Aşa s-a întâmplat şi acum, fiindcă 
Rahela mi-a spus că abia așteaptă să vadă o poză cu 
Marcel the fish. Și eu, cum sunt un om care gândește 
mult mai mult decât ar trebui, mi-am dat seama că, dacă 
ieșeam cu fata asta și eram super-charismatic toată 
seara și reușeam s-o conving să vină la mine, sigur voia 
să-mi vadă peştele (nu, nu e un eufemism), și realizezi și 
tu că aveam o mare problemă pentru că... știi tu, pula 
peşte. De ce oare i-oi fi spus că mă duceam să cumpăr 
mâncare pentru peşte, nu știu nici eu. A, ba da: pentru 
că sunt idiot. „De unde mama dracului fac eu rost de un 
peşte?”, mă tot întrebam. Fiindcă, în primul rând, ăsta e 
cel mai inutil animal pe care poţi să-l ai în casă. Efectiv 

stă într-un acvariu, fără să facă nimic, fără să scoată 
vreun sunet, fără să te poţi juca cu el și fără să 
trebuiască să ai grijă de viaţa lui. Efectiv, uiţi că-l ai în 
casă. Pe sistemul ăsta, mai bine îți cumperi un tablou, că 
e fix același rezultat. M-am dus înapoi în bucătărie, unde 
Alin ronţăia dintr-o aripioară: 

— Coaie, trebuie să ne luăm un peşte, i-am zis pe un 
ton super-grav. 

— De ce, mă? Peștele lu’ mă-ta nu-ți mai place?, mi-a 
răspuns el râzând. 

— Bă, n-am chef de glume acuma. Serios, de unde 
căcat fac rost de un acvariu cu un pește la ora asta? 

— Are rost să mai întreb de ce? 

— Cum, de ce? Că tre’ să ies cu una și am apucat să-i 
spun că am un peşte şi ea e super-încântată de asta şi, 
dacă vine la mine, trebuie să i-l arăt, și noi n-avem 
peşte, i-am răspuns eu grăbit. 

— Bă, eu nu ştiu cum te pui în situaţii dintr-astea, să 
moară ce-am mai scump. Nu poţi și tu să faci sex ca toţi 
oamenii normali? Ba pe una n-o fuţi că-ți amintește de 
nu-știu-cine, ba-i spui alteia că ai pește, ce căcat e-n 
neregulă cu tine? De ce trebuie să fie totul atât de 
complicat? 

— Pentru că m-a distrus Anemona, de-aia! Că nu mă 
mai pot îndrăgosti de vreo tipă normală, fiindcă ţin încă 
la ea, n-am mai făcut sex de nici nu mai ştiu când şi fata 
asta are țâțe mari și eu n-am pește, i-am spus eu lui Alin, 
plângându-mi de milă. De ce n-am peşteeee? 

— Ho, mă, gata! Am eu un prieten care are acvariu 
acasă, îi dau un telefon și-l rog să... ei bine, să-mi 
împrumute peștele pentru o seară. Ceva ce n-a spus 

nimeni nimănui vreodată, țin să menţionez. Dar te duci 
să-l iei, mi-a impus Alin. 

— Mă duc, mă duc, i-am răspuns fericit. 

— Dar fii atent... dacă n-o fuţi pe fata asta și ţi-am 
luat peștele degeaba, ascultă la mine, nu mai ai voie să 
pronunţi cuvântul „Anemona” în casa asta timp de două 
luni. 

— Ho, mă, nu exagera și tu!, am răspuns eu prompt. 

— Dude, am înţeles, te-a rănit fata. Se întâmplă, o 
păţim toţi. Dar trebuie să mergi mai departe cu viaţa ta, 
nu poţi rămâne blocat aici. Nu poţi spera mereu că 
poate se va întoarce la tine, fiindcă femeia e în alt oraș, e 
logodită și ţi-a spus că s-a terminat totul. Mai devreme 
sau mai târziu, trebuie să te-ndrăgostești de altcineva. 

— Ştiu asta, dar se pare că nu e încă momentul. O s- 
ajung şi acolo, cu timpul. 

— Ok, ia-ţi cât timp ai nevoie. Dar trebuie să-ți revii 
și trebuie să-nţelegi că viaţa nu începe și nici nu se 
termină cu un singur om. Ai iubit-o și sunt sigur că şi ea 
te-a iubit pe tine, dar nu trebuie s-o cauţi pe ea în altele. 
Găseşte altceva, și mai frumos, într-un suflet care poate 
o să te iubească mai mult. 

— Offf!, am zis eu emoționat. 

— Stai, stai... ce căcat faci, bă?, a ţipat Alin. 

— Scuze, mi s-a părut că e unul din momentele alea 
care cer o îmbrăţișare, i-am răspuns luându-mi braţele 
din jurul lui. 

— O singură dată dacă mai faci asta, îți bag o 
umbrelă pe gåt și-o deschid, jur!, mi-a zis el în timp ce 
mă-mpingea de frunte. ÎN PARTEA CEALALTĂ, CITITOR 
PERVERS CE EȘTI! 

Ok, poate aveam şi eu o pasă mai sensibilă în vremea 
aia, dar tot sunt de acord că momentul și discursul ăla 
meritau o îmbrăţișare bărbătească. Dintr-aia cu două 
palme peste omoplat, cum fac rapperii. Ideea e că mi-a 
dat Alin adresa, am fost să iau acvariul cu peștele vieţii, 
a trebuit să mă prefac că nu observam privirile ciudate 
ale omului în timp ce eu îi luam cu împrumut animalul 
(coaie, tu deţii un pește. Dintre noi doi, tu ești 
dubiosul!), să-i explic apoi taximetristului că nu îi 
vărsăm apă pe banchetă, să merg acasă și să găsesc un 
loc pentru căcatul ăla de peşte și apoi să îi fac poze, să le 
am în telefon. Ştiu c-am mai spus-o, dar să te ferească 
Dumnezeu și Maica Domnului să nu te fuţi, Rahela. 


P.S. - Pun pariu că, în timp ce citeai capitolul ăsta, te- 
ai oprit şi ai intrat pe site-urile porno pe care le-am 
menţionat eu mai sus, ca să vezi și tu care-i treaba cu 
ele. Hai, recunoaște, micuţule căpitan, nu te sfii. 


P.P.S. - Că tot am vorbit despre asta, topul meu arată 
cam așa: Peta Jensen, Adriana Chechik, Lisa Ann, 
Franceska Jaimes și Anna Bell. Băieţii o să-nțeleagă. 
Fetelor, voi puteți sări peste paragraful ăsta. 

CAPITOLUL 8 


— Wow, cât de drăguţ poate să fie peştele tău, a zis 
Rahela, sorbind cu fineţe dintr-o limonadă. 

— Păi ştii cum se spune, fiecare animal seamănă cu 
stăpânul lui, am replicat eu, dârz și mândru, de parcă 
era al meu. 

— Ha-ha! Vezi că trufia-i unul dintre păcatele 
capitale. 

— Da? Şi celelalte sunt Paris, Londra, New York, 
Roma, Berlin și Madrid, nu? 

— Doamne, ce glumă proastă ai putut să faci, a zis ea 
zâmbind. 

— Şi atunci de ce râzi? Apreciezi cumva glumele 
proaste? 


Dă-i un play acestei melodii: Wheatus ~ Teenage 
Dirtbag. 


Am continuat să ne distrăm și să povestim tot felul 
de chestii, savurând nişte bere - eu, iar ea - un ceai de 
mentă. N-are sens să-ți povestesc încă o dată tot small 
talk-ul pe care l-am avut cu ea cât am stat în barul ăla, 
fiindcă nu asta e important. Dacă ieşi cu o tipă, ideea e 
să cauţi subiecte comune şi să fii tu sincer în ceea ce îi 
spui. Faza e că mi s-a părut totuși că merge prea bine 
totul, mai ales că era o fată pe care o cunoscusem chiar 
în ziua aia. Problema pe care o are orice băiat, când vine 
vorba de un date, este cum să facă s-o întrebe pe fată 

dacă nu vrea să vină la el, să vadă un film/să nu mai 
stea în frig/ să bea un vin/ să-i vadă peștele, fără ca ea să 
simtă c-o cheamă la futut. Și aici e dubios, pentru că, 
oricum ai da-o şi orice intenţii pure ai avea tu de fapt, 
„nu vrei să mergem la mine?” va suna la fel, indiferent 
care e motivaţia ta ulterioară. Așa că, pe lângă ce 
vorbeam cu Rahela, în fundul creierului meu încercam 
din răsputeri să găsesc o justificare frumoasă pentru ea, 
ca să pot s-o invit la mine după ce plecam din bar. Se 
făcuse aproape miezul nopţii când am plătit nota și am 
ieşit de acolo, plimbându-ne un pic prin centrul 
Bucureștiului (că, după toată experiența alături de 
Corina, trecusem pe world class la plimbări). 

— Şi? Plănuieşti să mai înveţi în seara asta pentru 
examen?, am întrebat-o, reamintindu-i practic că avea 
de învăţat, de parcă eu nu ţineam cu mine și cu viaţa 
mea sexuală în toată ecuaţia aia. 

— Aa, nu cred. E târziu deja și colega mea probabil 
doarme la ora asta. Ea e mai tocilară, așa, se culcă 
devreme, nu pierde nopţile, nu bea, nu fumează... nu 
prea face nimic. 

— Păi nici tu nu bei și nu fumezi, i-am zis. 

— Aşa e, dar eu mai pierd câte o noapte din când în 
când, mi-a răspuns în timp ce-și fixa privirea într-a mea. 

— Am înţeles. Dar, dacă a adormit, tu cum mai intri 
în casă?, am revenit eu cu o întrebare și mai idioată 
decât cea de mai devreme. 

— Fi, păi nu mai merg la ea. O să mă duc acasă la 
mine, numai că nu știu dacă mi-am luat cheile. Stai să 
mă uit în geantă... a zis ea și a început să se scotocească 
prin poşetă. 

A durat un pic, fiindcă fetele au acolo absolut tot ce- 
ar putea să le trebuiască vreodată, de la șerveţele 
demachiante la trening și adidași, pentru că niciodată 
nu știi când ai chef de niște ture de stadion. 

— Nu pot să cred!, a oftat Rahela. Nu mi-am luat 
cheile de acasă, le-am lăsat la colegă-mea. Faza e că nu 
mă gândeam c-o să stăm așa mult... Off!! 

— Aoleo! Păi şi ce faci, unde dormi?, am întrebat-o 
eu, ca să m-asigur că premiul pentru cel mai cretin om 
din România ajungea în braţele mele. 

— O să le sun pe colegele mele de apartament, să 
văd care e trează la ora asta, mi-a zis în timp ce-şi 
scotea telefonul din buzunar. Poate își spun rugăciunile 
sau ceva... 

— Ha-ha! Da, clar. Și, dacă nu-și spun rugăciunile, s- 
ar putea să fie tot în genunchi, știi ce zic? 

— Doamne, Dumnezeule! Imposibil așa ceva. 

— Ce s-a-ntâmplat? 

— Mi s-a închis telefonul, cred că am rămas fără 
baterie. Nu, deci nu se poate!, a răbufnit Rahela. 

„Hai, Andrei, acum e momentul să zici ceva inteligent 
și să nu ratezi șansa”, îmi spunea creierul meu. 

— Păi stai liniştită, că nu e problemă asta. Îți dau eu 
să suni... 

Clipă în care, efectiv, creierul meu s-a înecat, și-a dat 
o palmă peste față și m-a dezmoștenit. 

— N-am cum să sun de la tine, că nu le ştiu numărul 
pe de rost. Na, aia e, o să dorm pe o bancă. 

— Fii serioasă, am intervenit eu, doar nu te las la 
greu. Uite, vino până la mine să-ţi pui telefonul puţin la 
încărcat, îl deschizi și e rezolvată problema. 

„Aaaaaaaleluia!, a început să cânte la mine în cap” și 
creierul meu a bătut palma cu urechile pe interior. 

— Ok, hai să facem așa, a confirmat ea. 

Aşa că ne-am pornit spre mine și mi s-a confirmat că 
luasem o decizie foarte bună că-l împrumutasem pe 
Marcel the fish pentru cazul în care voia să-l vadă fata 
când ajungeam. Deşi singurul pește pe care voiam să i-l 
arăt era carasul (ha-ha-ha, ce glumă bună!). Am intrat în 
casă, am poftit-o la mine în cameră și i-am pus telefonul 
la încărcat. Noi ne-am aşezat pe pat şi am început să 
stăm la taclale. Mai o vrăjeală, mai un compliment, și ne 
tot apropiam unul de celălalt, până când, într-un final, 
inevitabilul s-a produs: mi-a zis să-i arăt peștele. Nu, 
glumesc, dar cât de tare ar fi fost? De fapt, ne-am 
sărutat. Și în clipa în care m-am văzut cu limba în gura 
ei, fiind sătul de labă și mai excitat decât un sfârc atins 
de o buză, mi-am intrat în modul „preludiu” și am 
început cu mângâieri, respiraţii sacadate, mușcături de 
buză și tot felul de chestii de genul ăsta. 

Ca o paranteză, hai să discutăm un pic despre acest 
concept numit „preludiu“, fiindcă știu că pentru unii e 
mai misterios decât asasinatul lui JFK. Ideea e în felul 
următor: dacă ţi s-a întărit și ridicat organul pe care-l ai 
între picioare, asta nu înseamnă că e momentul în care 
începe sexul. Fiindcă, vezi tu, ţie o să ți se scoale şi dacă 
te freci câteva minute de o scoarță de copac. La femei, în 
schimb, e un pic mai complicată treaba și, dacă vrei să le 
placă și lor, ar fi drăguţ din partea ta să le uzi cât de tare 
poţi înainte. Ideal ar fi să intri în ele ca Franţa în UE, 
adică foarte ușor. Fiindcă, dacă tu te grăbești ca 
ghiolbanul și vrei să faci sex chiar dacă femeia din patul 

tău e la fel ca oja pe unghii după zece minute, adică 
super-uscată, o s-o doară ca dracu’. Încearcă să-ți bagi 
tu un deget în nas. Merge, nu? Dar ia încearcă să bagi 
trei, și vezi dacă-ți place senzaţia. Nu mă-nţelege greșit, 
nu sunt eu Dumnezeul sexului și îți dau acum lecţii de 
aşternut, dar ce pot să îți garantez este că, dacă te 
concentrezi pe preludiu un pic mai mult, o săruţi pe 
sâni, o mângâi pe fund, îi sufli în ureche un pic, îţi 
plimbi unghiile peste corpul ei dezgolit și alte chestii de 
genul ăsta, chiar dacă n-o să aibă orgasm, tot o să-i 
placă sexul cu tine. Fiindcă dacă o exciți foarte tare, cam 
orice i-ai face după aia, o să se simtă bine. Eu nu cred că 
există noțiunea de bun sau prost la pat (excluzând, 
bineînţeles, cazurile extreme de ejaculare precoce sau 
micropenis), cred că totul, de fapt, stă în preludiu și în 
cât de mult îți dai interesul să-i placă și ei partida de 
sex, pentru că, până la urmă, și femeia care a acceptat 
să-şi desfacă picioarele pentru tine este tot un om care 
are nevoi și dorinţe, și nu eprubeta în care-ţi depozitezi 
tu moștenitorii. 

Aşa că mi-am ascultat propriile sfaturi și am coborât 
artileria grea, sărutând-o pe Rahela absolut peste 
fiecare bucată de piele care nu era acoperită de haine. 
Gât, ureche, față, încheietura mâinii, gleznă, tot! Ea a 
început să geamă ușor și mi-am dat seama că era 
momentul sa trecem la următorul nivel. Deși era 
îmbrăcată, am început să-i pun și eu o mână pe fund, 
îmi mai treceam din când în când mâinile şi peste ţâţele 
alea superbe, Dumnezeu să le dea sănătate, şi deja 
treaba mergea în direcția potrivită. În general, am multă 
răbdare și nu sar pași, dar acum era un caz deosebit, 

fiindcă eram foarte aproape să-mi umezesc chiloţii de 
cât eram de bolohănit. Așa că am început să fiu din ce în 
ce mai tupeist, până când i-am desfăcut nasturele de la 
blugi şi am încercat să bag mâna în ei. În clipa aia, însă, 
Rahela m-a oprit. 

— Nu... stai, mi-a zis. 

— Şșşt! Stai liniștită, i-am răspuns. 

Am luat mâna de-acolo mai repede decât aruncă 
adolescenţii mucul de ţigară când trece un vecin pe 
lângă ei. Dar nu aveam de gând să mă dau bătut cu una, 
cu două. Până la urmă, cu toţii am trecut prin situaţii de 
genul ăsta și cu toții am crezut că tot ce trebuie să facem 
e să mai insistăm un pic. Așa c-am reluat tot procesul, 
iar am sărutat-o peste tot, am ţinut-o în braţe, i-am spus 
vorbe dulci la ureche, însă n-am uitat nici o clipă că 
nasturele ăla rămăsese descheiat. După ce am mai 
păcălit-o câteva minute, pac, iar am dus mâna către 
fericire, am dat să intru și, a dracu’, iar m-a oprit. 

— Nu-i o idee bună, hai să ne oprim mai bine, a 
murmurat ea. 

— Ei... e păcat să ne oprim chiar acum, am încercat 
eu s-o conving. 

— Păi, din contră, păcat e să nu ne oprim, a replicat 
ea. 

„Hai să încerc şi altfel”, mi-am zis. Bam, am reluat 
săruturile, pac, i-am băgat o mână-n păr, zdrang, i-am 
dat o palmă peste fund şi deja gemea și patul sub ea. I- 
am băgat mâna pe sub bluză și am început să-i masez 
ţâţișoarele alea moi cum frământa bunică-mea aluatul, 
am pișcat-o un pic de sfârcuri și, în clipa aia, eram 
destul de sigur că era inundație la ea în chiloţei. Așa că 

mi-am luat inima în dinţi (de fapt, în dinţi aveam 
urechea ei, dar ai înțeles ideea) și m-am dus iar către 
Area 51. Cum am băgat un pic mâna, iar m-a oprit. „Aia 
e, o să-mi ia capul foc și o să ejaculez pe nări”, mi-am 
zis. 

— Nu putem face asta, serios, a spus ea. 

— Dar ce s-a întâmplat?, am întrebat-o eu, la capătul 
răbdărilor. 

— Nu s-a întâmplat nimic, doar că nu-i o idee bună 
să facem asta. 

Și, în clipa aia, am făcut un lucru de care nu sunt 
neapărat mândru, dar m-am decis să-i spun adevărul și 
am sperat că i se va face milă de mine. 

— Rahela, uite ce e... eu n-am mai făcut sex de ceva 
timp şi-mi cer scuze dacă am fost prea îndrăzneţ, doar 
că m-am super-excitat și, na, am și eu un suflet. 

— Offf, a răspuns ea. 

— Serios! Şi, efectiv, a devenit dureros fizic pentru 
mine, pentru că simt că explodez. Și tu ești o fată foarte 
mișto, iar eu chiar te doresc din tot sufletul meu (am 
auzit eu replica asta în Salome). 

— Îmi pare rău, Andrei... 

— Nu trebuie să-ți pară rău și nu trebuie să faci 
nimic din ce nu-ţi dorești să faci. Eu doar am vrut să-ţi 
spun exact care e situația mea și de ce, probabil 
nejustificat, am grăbit lucrurile. 

— Aww, sărăcuţul de tine. Faza este că e prea 
devreme să facem sex, abia ne-am cunoscut. Sexul se 
face după căsătorie, a spus ea zâmbind. 

— Ha-ha, da, știu. Dar putem să ne logodim în seara 
asta și mergem mâine la prima oră și ne căsătorim. 

— Eşti funny, a spus ea râzând. 

— Serios, la 7 dimineaţa suntem la starea civilă, 
găsim niște nași pe drum și aia e. Promit! 

Rahela s-a uitat la mine cu o privire jucăușă, s-a 
arcuit puţin și, cu multă migală, și-a dat jos pantalonii 
de pe ea. Din următoarea mișcare, i-au dispărut și 
chiloţii, iar mie nu-mi venea să cred că mă victimizasem 
un pic, mă plânsesem câteva minute și imediat 
primisem ce voiam. Deci așa se simte să fii femeie. 

— Uite, sex nu facem, dar, dacă vrei, te las să mă 
pupi un pic. 

— Pfff... clar!, am răspuns eu și am zburat între 
picioarele ei. 

Mă gândisem că, dac-am ajuns acolo, o excit și mai 
tare și, după aia, sigur o păcălesc să facem și sex. Dar o 
luam treptat. Ideea e că am început să-mi mișc limba ca 
ventilatorul, am dat efectiv tot ce aveam din mine și am 
încercat să-mi aduc aminte toate tehnicile din toate 
filmele porno pe care le văzusem. Singurul gând pe 
care-l aveam în cap era: „Vezi, Andrei, ce prost ești că 
mereu dădeai skip peste partea asta, când te uitai la 
Peta Jensen?” Rahela gemea din ce în ce mai tare și eu 
mă bucuram ca mireasa în ziua nunţii că planul meu 
funcţiona. Zgomotele ei au început să se intensifice, 
devenea din ce în ce mai vocală și parcă mi se părea că 
era ușor ciudat ce auzeam. La un moment dat, începuse 
să gâfâie și să scoată tot felul de sunete stranii. „Te caci 
pe tine, chiar nu-s așa bun”, mă gândeam. Dar, dacă fetei 
îi plăcea, doar nu era să mă opresc ca prostul. Ideea este 
că, de la o vreme încolo, deja mi se părea din ce în ce 
mai dubios ce auzeam și am decis să ridic un pic capul 

să văd dacă fata era ok. Şi imaginează-ți cum am belit eu 
ochii și am trecut cu privirea peste abdomenul ei, peste 
sâni, peste bărbie, gură și nas și, când am ajuns la ochii 
ei, am realizat că ea nu gemea de plăcere, ci plângea în 
hohote. Băi, dar știi cum plângea? Zici că ne uitam la The 
Notebook. „Hai, frate, n-oi fi eu cel mai bun la treaba 
asta, dar atât de praf să fiu, încât să te fac să plângi?”, 
mă gândeam în sinea mea. Şi, fără să mă mișc de acolo, 
practic cu botul fix acolo unde eram și până să observ 
asta, am întrebat: 

— Hei, eşti ok? Ce s-a întâmplat? 

lar ea, cu fața acoperită de lacrimi, gâfâind și 
sughițând, mi-a spus: 

— Isus ne vede! 


P.S. -Aș spune „Suge-o, Andrei!”, dar nu pot, fiindcă 
Isus ne vede. 


P.P.S. - Am scris intenționat că New Yorkul e capitală, 
când de fapt Washingtonul este capitala Americii, ca să 
văd: ai avut răbdare până la finalul capitolului sau deja 
mi-ai pus eticheta de incult și te-ai apucat să-mi trimiţi 
mesaj pe Facebook că sunt idiot și că nu știu geografie? 
Vezi? Uneori e mai bine să nu reacționezi impulsiv, deci 
„Suge-o, cititorule!” :D 

CAPITOLUL 9 


Play this shit: Arctic Monkeys - Do I Wanna Know? 


Ia și joac-o pe asta. Imaginează-ţi că ești fix în locul în 
care eram eu, exact în momentul în care eram eu și fata 
începe să plângă și îți spune că „Isus ne vede”. Ce faci în 
clipa aia? Te oprești? Continui? Habar n-aveam cum să 
reacționez sau ce să-i spun, efectiv am rămas șocat. M- 
am ridicat de acolo, m-am șters cu mânecuţa la gură și 
m-am așezat lângă Rahela. Stătea cu picioarele 
încrucișate și-şi tampona faţa cu colțul plapumei. Mă 
uitam la ea și chiar nu-mi venea în cap nimic ce-aș fi 
putut să-i spun sau cum s-o consolez, în condiţiile în 
care nici nu înțelegeam exact care era problema. 

— Hei..., am zis cu o voce tremurată. 

— Eşti ok? Vrei să-l aduc pe Marcel the fish să te 
înveselească?, am încercat să glumesc. 

— Nu, lasă-mă-n pace!, mi-a răspuns ea printre 
lacrimi. 

— Dar ce s-a întâmplat? Știi că poţi să-mi spui, am 
zis. 

— Am crezut c-o să fie ok dacă te las să intri în 
templul meu, dar n-am putut, până la urmă. 

„Templul tău? WTF?”, mă gândeam. 

— Stai liniştită, nu-i nici o problemă. Plus că nici n-a 
durat așa mult, adică e posibil ca Isus nici să nu fi 
apucat să vadă mare lucru, am glumit eu. 

— Andrei... 

— Pe bune, acum. Poate-și fierbea un ou sau își făcea 
un ceai și n-a fost pe fază în clipa asta. Pe cuvânt! 

— Termină, a zis ea oprindu-se totuşi din plâns. 

— Plus că tocmai de-acolo, din ceruri, și dacă se uita 
spre noi, sunt șanse mici să fi văzut ce făceam. E 
distanţa mare între noi și El. Plus că nici nu mai vede 
aşa bine, că nu mai e nici EI la prima tinereţe, încercam 
eu să tot fac glume. 

— Ce prost eşti, mi-a spus Rahela zâmbind. 

— Serios! Eu abia văd scrisul la film, dacă-s un pic 
mai departe, darămite să vadă tocmai din cer până la 
mine-n dormitor. Stai liniștită, nici n-a observat. 

Am reuşit s-o liniştesc pe nebună cât de cât, şi-a luat 
înapoi pantalonii pe ea și nu ştiam cum să fac acum să-i 
spun să plece acasă. Că, după așa o fază dubioasă, nu e 
ca şi cum mai puteam să stăm de vorbă și să ne 
cunoaștem mai bine, de parcă nimic nu s-ar fi întâmplat. 
Nu știu dac-am avut vreun moment mai penibil din 
punct de vedere sexual în toată viața mea, care să-l 
poată bate pe asta. Nici nu-mi dau seama care dintre noi 
trebuia să se simtă mai prost în toată ecuaţia asta: eu, 
fiindcă începuse fata să plângă ca steliștii după meciul 
cu Middlesborough, sau ea, fiindcă problema ei cea mai 
mare era c-o vedea Isus și nu mai ajungea în Rai. Dar, 
fiind un suflet super-sensibil și, mai ales, pentru că nu 
suport să văd o femeie plângând (chiar dacă e 
dementă), am luat-o în braţe și am început să o legăn 
suav, încercând să o fac să priceapă că nu era absolut 
nici o problemă și că nu era așa grav ce tocmai se- 
ntâmplase. Ea s-a cuibărit la pieptul meu și mă strângea 
cu mâinile care-i stăteau împreunate peste spatele meu. 

Cred c-am reușit s-o fac să simtă că era în siguranță. Am 
stat așa, fără să spunem nimic, în jur de douăzeci de 
minute, în care timp eu contemplam viaţa la mănăstire. 
După această experienţă, laba începea totuşi să arate 
destul de bine, în comparaţie cu sexul. Că de la sex, uite 
ce păţeşti: rămâi traumatizat. Plus că, dacă-ţi dai o labă, 
poţi să te întorci cu spatele sau să stai sub plapumă, și 
Isus nu te vede. 

— Ştii... când vine vorba de sex, am niște limite și 
niște reguli destul de clare, mi-a spus Rahela în timp ce 
se juca în părul meu. 

„ZICI? Nu mi-aş fi dat seama, dacă nu-mi spuneai”, 
mă gândeam eu. 

— Ei, fii serioasă. Cred că toţi avem, i-am răspuns, 
încercând să-i spun cam ce ar fi vrut s-audă. 

— Faza e că eu sunt virgină, mi-a mărturisit ea 
rușinată. 

— Poftim?! 

— Da, știu. Sunt o ciudată. 

— Stai... adică vrei să spui că n-ai făcut niciodată 
sex?, am întrebat eu surprins. 

— Cam așa ceva. 

— Meam! Nu-mi vine să cred, la asta chiar nu m- 
aşteptam. 

— Păi ţi-am spus că eu cred că sexul ar trebui făcut 
doar după căsătorie, a replicat ea. 

— Mi-ai zis, dar eu am crezut că era o glumă și că 
gen eram simpatici și ne prosteam. Nici o clipă nu mi- 
am imaginat că vorbești serios. 

— Ei bine, vorbeam serios. 

— Offf! 

— Îmi pare rău, Andrei. Chiar îmi place de tine. Iar 
faptul că ai fost sincer cu mine și mi-ai spus că n-ai mai 
făcut sex de foarte multă vreme... 

„Multă, nu foarte multă. Hai să nu exagerăm totuși.” 

— „şi că nu ţi-a fost deloc rușine să te faci de râs în 
fața mea prin ce mi-ai zis... 

„Hei, alo! Cum m-am făcut de râs? Parcă femeile 
apreciau sinceritatea.” 

— „chiar mi-aş fi dorit să pot face sex cu tine. 

— Şi mie mi-ar fi plăcut, dar ce să facem acum? Nu 
putem să-l supărăm pe bărbos, nu? 

— Ceva de genul, mi-a răspuns ea zâmbăreaţă. 

— Ştii de ce-mi pare cel mai rău?, am întrebat-o. 

— De ce? 

— Păi, dacă tu eşti virgină, înseamnă că n-ai mai 
văzut nici o puţă de băiat. Și, gen, dacă făceam sex, puţa 
mea ar fi fost cea mai mare și cea mai frumoasă pe care 
ai fi văzut-o vreodată. Ştii tu, că era singura, am încercat 
eu să glumesc. 

— Eee... Andrei, eu am zis că sunt virgină, nu că n-am 
văzut nici o puță de băiat. 

— Ce, cum? 

— Dacă n-am făcut sex, nu înseamnă că n-am făcut 
alte lucruri, a chicotit ea. 

Băi, eu nu ştiu exact cum funcționează treaba asta cu 
abstinenţa și cu religia, dar nu cred că trebuie luată ad 
litteram. Adică sunt destul de sigur că, atunci când spun 
ăştia că „sexul se face după căsătorie”, se referă la toate 
tipurile de sex. Dar, hei, ce știu eu, sunt doar un biet 
comediant care-şi împarte cu tine poveştile. Dar tipa 
asta clar era nebună. 

— Să ştii că-mi pare rău că te-am lăsat cu blue balls, 
mi-a spus ea, ridicându-se de pe pat. 

— Ei, nu-ţi face probleme. Nu ești nici prima, nici 
ultima, i-am răspuns resemnat. Bine măcar că nu l-am 
mâniat pe Domnul. 

— Ştiu că ţie ţi se pare ieşit din comun, dar să știi că 
pentru mine e chiar o chestie importantă, asta cu 
religia. Dar, uite, dacă vrei, îți arăt ce-mi place mie să fac 
cel mai mult. Ce zici? 

Ce puteam să mai zic? În punctul ăsta, şi dacă venea 
Alin şi se oferea să-mi facă un McSundae, acceptam. 

— Sigur, de ce nu?, i-am răspuns curios. 

— Vino aici și pune-te pe scaun, mi-a spus ea 
ghidându-mă spre birou. Dar nu vreau să ţi se pară 
ciudat. 

— Rahela, crede-mă, după seara asta, definiția mea 
pentru „ciudat” a căpătat cu totul și cu totul alte valori, 
i-am zis. 

— Bine, hai încoace. 

M-am conformat cuminte și mi-am schimbat locul. 
M-am pus pe scaunul de la birou și aşteptam să văd care 
era chestia ce-i plăcea ei cel mai mult s-o facă. Aveam o 
grămadă de variante care-mi inundau capul: poate-i 
place să recite din psalmi sau poate-i place să traducă 
Biblia în engleză, dar din păcate (sau din fericire) nici 
una dintre variantele astea nu era cea corectă. Rahela a 
venit în fața mea, s-a așezat în genunchi, și-a pus 
mâinile pe coapsele mele și m-a privit în ochi: 

— Eşti pregătit?, m-a întrebat zâmbind obraznic. 

— Da, sunt mai mult decât pregătit. Am o vagă idee 
că ce-ţi place ţie să faci cel mai mult îmi va plăcea și mie 
la fel de mult, i-am spus. 

— Sper, a răspuns ea. 

Şi, dintr-odată, mi-a desfăcut cureaua și mi-a tras 
blugii în jos. În sfârșit, lucrurile luau o turnură normală 
și eram, cumva, fericit fiindcă, până la urmă, un 
McSundae clar e mai bun decât ce puteam eu să-mi fac 
singur. Mi-a dat jos și boxerii, făcându-i să-mi alunece 
ușor înspre glezne. M-a tras mai aproape de ea, mi-a 
zâmbit și, lăsându-și capul în jos, i-am simţit atingerea 
mâinii. „Bine c-acuma Isus nu te mai vede, futu-ţi gura 
mă-tii”, era gândul care-mi bântuia creierii. Toate 
semnele indicau că urma să se-ntâmple un singur lucru, 
şi anume încununarea verbului din titlul cărții. Însă ce a 
făcut Rahela, de fapt, n-aș fi gândit niciodată. Pentru că 
și-a apropiat faţa de mine, mi-a luat puţa în mână și... 
efectiv, a început să se bată cu ea peste față. Atât! 
douăzeci de minute s-a bătut cu ea peste față, scoțând 
tot felul de gemete ciudate și sunete de excitare, 
întrebându-mă de cinșpe ori dacă îmi plăcea și 
schimbându-și obrazul la fiecare câteva bătăi. 

Dacă-ţi dădeam cinci milioane de încercări să 
ghicești care era chestia care îi plăcea ei cel mai mult s- 
o facă, pot să bag mâna în foc că „să se bată cu puţa 
peste față” n-ar fi fost una dintre ele. Femeia era, clar, 
sărită de pe fix şi cel mai dubios lucru dintre toate era 
că nici când o pupam eu peste tot, nici când o trăgeam 
de sâni și nici când îi făceam sex oral nu păruse la fel de 
excitată ca atunci când se lovea ea singură peste față cu 
o bucată din mine. În timp ce o priveam cum efectiv își 

lua super-plăcere din ceea ce făcea, singurul gând care- 
mi trecea prin cap era dacă, atunci când se spovedeşte, 
îi spune preotului și acest mic amănunt al vieţii ei. Mă 
rog, nu mic. Mediu. 


P.S. - Mai ţii minte, la începutul cărţii, când îţi 
spuneam că, dacă ai impresia că tu ești fucked-up, ai 
răbdare să citeşti povestea asta? Aă, cum e? Nu te simţi 
mai bine în pielea ta? 


P.P.S. - Suge-o, Rahela! Serios, nu te mai bate cu ea 
peste faţă. Suge-o, și atât! 


406 


CAPITOLUL 10 


La cum arătau lucrurile, s-ar fi zis că aveam să mă 
revirginez la loc și n-aş mai fi avut noroc să fac sex 
vreodată cu o fată măcar semi-normală. Norocul meu că 
Peta Jensen era mereu acolo când aveam nevoie de ea, 
şi-mi mai lumina din singurătate. Toată treaba era că, 
trecând prin aceste experiențe nasoale, îmi aduceam 
aminte mereu de Anemona şi de cât de mişto era totul 
cu ea. Orice partidă de sex dintre noi doi era o 
capodoperă, ca o pânză pictată de Rembrandt în zilele 
lui bune. Știi ce se spune, că nu știm s-apreciem un 
lucru atunci când îl avem și cel mai tare îi simţim lipsa 
atunci când dispare din viaţa noastră. Ei bine, am ajuns 
să dau dreptate acestei vorbe. Nu știu dacă era din 
cauză că îmi găseam eu tot felul de scuze ca să nu fiu cu 
altcineva, fiindcă îi simţeam încă lipsa Anemonei sau 
chiar aveam ghinion, cert e că aveam o pasă mai proastă 
decât Torje în orice meci. 


Dă-i să rupă căștile: Sweet Kiss - Alin Alin. 


lar pe lângă faptul că nu mai simţisem atingere 
feminină pe corpul meu de la meciul cu Scoţia, mă mai 
și scotea din sărite faptul că Alin făcea mai mult sex 
decât Daniela Crudu după un sezon bun la Capatos. Băi, 
al naibii, zici că era la maraton pe vremea aia și aproape 
în fiecare seară trebuia s-o dau pe Peta Jensen mai tare, 
ca să le acopere pe femeile lui Alin, care urlau, de zici că 

le tăia. Și camerele noastre aveau un perete comun, 
ceea ce nu ajuta foarte mult. În general, el futea mai 
mult în deplasare, așa că n-am avut privilegiul să mă 
bucur foarte mult de incantaţiile minunate pe care le 
auzeam printr-un zid prea subţire construit, pentru că, 
futu-i în gură de muncitori, probabil furaseră 
materialul. Dar nu știu ce-l apucase acum, că pe toate le 
aducea la noi acasă, și eu eram martor auditiv la fiecare 
dintre futaiurile lui. Şi nu gemetele și urletele mă 
enervau cel mai tare. Ce mă scotea din sărite era faptul 
că veneau acasă pe la douășpe noaptea și apoi stăteau la 
povești o vreme. Dar niciodată nu era la fel: o dată 
începeau să facă sex după douăzeci de minute, altă dată 
începeau după două ore, și niciodată nu știam dacă 
puteam sau nu să mă culc în liniște. Abia acum 
înțelegeam și eu cum se simțea maică-mea când venea 
la mine Anemona, ne puiam ca iepurii toată noaptea 
(mă rog, treizeci de minute) și ea încerca să doarmă. 
Dar ăsta e-un gând prea dubios pentru a-l explora mai 
mult, aşa c-o să-l las, cum de multe ori te lasă și pe tine 
gagică-ta, neterminat. 

Deşi toate evenimentele astea nu mi se păreau deloc 
amuzante în timp ce le trăiam, unul dintre ele a fost 
mult prea tare ca să nu ţi-l povestesc și ţie. Într-o seară 
stăteam liniștit în cameră la mine și citeam (mă uitam 
iarăși la Titanic, de fapt, dar nu vreau să par mai trist 
decât eram). Când, dintr-odată, liniștea căminului 
nostru masculin a fost distrusă de o bătaie în ușă, ca și 
cum cineva s-ar fi izbit în ea cu putere. În mod normal, 
m-aș fi ridicat din pat să verific ce se întâmplase, dar, 
stând în casă cu Alin de câteva luni, nu mai reacționam 

la chestii de felul ăsta, pentru că de cele mai multe ori 
era el, care, probabil, beat fiind, nu nimerea cheia în 
yală şi încerca să treacă prin ușă. Așa că am stat liniștit 
în pat. Îţi dai seama că puteam fi jefuiţi în orice moment, 
pe vremea aia, fiindcă eu, și dac-auzeam că era cineva 
pe hol, vorbeşte în șoaptă și intră în fiecare cameră, tot 
pe Alin l-aș fi bănuit până când vedeam că un 
necunoscut îmi fură televizorul. Ideea e că, și în seara 
aia, tot el era de vină. Venise acasă acompaniat de o 
domnișoară (din ce-am putut să-mi dau seama după 
chicotele pe care le-am auzit după ce au intrat în 
apartament), s-a dus în bucătărie și a desfăcut o sticlă 
de vin, apoi s-a închis la el în cameră. „Here we go 
again”, mi-am zis, „stai să vezi că iar nu dorm în seara 
asta”. Bineînţeles că a început să se audă cum vorbeau 
și nu ştiu cât de bine pot să traduc în scris ce fel de 
sunete ajungeau la mine, dar treaba era cam așa: 

— Bla bla bla bla bla. (cu voce groasă) 

— Hihihihihi! (voce subţire) 

— Să ştii că bla bla bla bla. (voce groasă) 

— Vai, hihihihi! (voce subţire) 

— 0ooo, eu bla bla bla bla pe tine (voce groasă). 

— Ce obraznic ești, hihihihi! (voce subțire) 

— Bla bla bla, Andrei este cel mai mișto om pe care-l 
cunosc, mă bucur că am onoarea să fiu contemporan cu 
el și să-l privesc când doarme, (voce groasă) 

— Hihihi, cred și eu că te simţi onorat, mi se pare 
normal, (voce subţire). 

Mă rog, sigur era ceva de genul ăsta. Paharele de vin 
se ciocneau, fata se îmbăta din ce în ce mai tare, ăsta îi 
mai spunea câteva vorbe dulci și treaba părea să 

meargă exact așa cum trebuia. După aproximativ 
jumătate de oră, s-a lăsat un con de liniște (ăsta era 
semnalul meu că trebuia să-mi pregătesc căștile, fiindcă 
începuse preludiul). „Gata, hai, că-ncepe nebunia lui 
Alin”, mi-am spus în timp ce îmi alegeam playlist-ul pe 
care să-mi plâng în continuare de milă. Nici bine n-am 
dat play la O-Zone - Oriunde ai fi și nici nu mi s-a instalat 
chipul Anemonei cum trebuia pe retină, că, dintr-odată, 
pizda aia de care mă despărțea doar un perete a început 
să facă precum toți dracii. Dar și tipa gemea. M-am 
gândit că, precum orice meci al Stelei din sezonul ăsta, 
începe fulminant și se termină în lacrimi, așa că nu-mi 
făceam mari probleme. Dar de la un punct încolo, 
zgomotele mergeau crescendo și nu spre tăcândo, așa 
cum îmi doream eu. Sunete de palme peste habar n-am 
unde, gâfâieli încheiate cu tuse și ţipete isterice se 
auzeau din cealaltă cameră a apartamentului unde eu 
plăteam chirie și îmi doream să mai stau și după seara 
asta. După o vreme, fata aia urla din ce în ce mai tare și, 
na, nu puteam să-i deranjez pe oameni în timp ce făceau 
dragoste ca-n filme, dar mi-a venit o idee totuși, ca să nu 
ne trezim cu poliția la ușă. Fiindcă-ţi dai seama că ăsta 
era un dialog dubios la o oră târzie, pe casa scării. Așa c- 
am luat lingura din cutia de îngheţată pe care o aveam 
pe noptieră (fiindcă, da!, şi noi mâncăm dulciuri când 
suferim, nu doar voi, ok?), m-am dus către caloriferul 
din camera mea și am început să bat uşor în el, ca să-l 
fac pe Alin să creadă că deranja vecinii și să evităm să 
fim evacuaţi în seara aia. Tu înţelegi că eu am ajuns să- 
mi bat singur în ţeava, da? Perfect, mergem mai 
departe. Zgomotele lor ignorau cu pasiune încercarea 

mea disperată de a-i face să realizeze că nu locuiam 
într-o vilă din Pipera și că mai erau oameni care voiau 
să doarmă în casa aia, în scara aia, în cartierul ăla și aşa 
mai departe. Așa că am început să bat și mai tare cu 
lingura în ţeava, exact ca un bătrân nefutut și invidios. 
Doar că bătrân eu nu eram. Fiind total ignorat de ceilalți 
membri ai apartamentului meu, am considerat că-mi 
făcusem datoria civică față de doamna administrator și 
m-am lăsat păgubaș. După alte zece minute s-a auzit un 
sunet care nu venea din interiorul casei: erau bătăi în 
ușă. „Doamne-ajută să fie pizza aia pe care n-am 
comandat-o”, mă rugam eu în gând. Ăștia nici vorbă să 
se oprească, le păsa și lor că probabil urma să luăm 
amendă așa cum îi pasă lui Dragnea de problemele ţării. 
Așa că mi-am dat seama că eu eram cel care trebuia să 
rezolve această problemă și m-am ridicat să aflu (ca și 
cum nu era clar) care era problema. Am ajuns la ușă, am 
descuiat, am spus Crezul şi am deschis ușa. În fața mea, 
pe scară, un domn la vreo 35 de ani, în chiloţi și maiou, 
cu mustață și chelie, roşu la faţă și cu o ţigară în gură, 
mă privea cu ochii boldiți. 

— Bună seara!, i-am spus, prefăcându-mă că nu 
aveam nici cea mai vagă idee despre ce căuta el la ușa 
mea, la ceas târziu în noapte. 

— Nu cred că-i așa de bună, mi-a răspuns el. 

— Sau așa. 

— Spune-mi sincer, a continuat, tu ești chiar 
nesimţit? 

— Aăă.. dar ce-am făcut, şefu'?, am întrebat eu 
nevinovat. 

— Cum, nu ştii ce-ai făcut? 

— Păi... nu cred că e totuși atât de grav, am încercat 
eu să îl scot pe Alin. 

— Deci mă iei şi la mişto, nu?, s-a enervat el, venind 
mai aproape de mine. 

În clipa aia m-am căcat pe mine de frică, pentru că, 
unu, omul părea destul de amenințător, și, doi, n-aveam 
prin preajmă nici o barieră de care să pot da cu capul. 
M-am uitat la el și i-am zis: 

— Înainte să mai spuneți sau să mai faceţi ceva, 
vreau să vă spun un singur lucru. 

— Zi mai repede. 

— Să ştiţi că... Isus ne vede. 

— Ce?! 

— Da, da. 

— Bă, tu-ţi baţi joc de mine?! 

— Nici vorbă, i-am răspuns eu. Dar e ceva cu ce vă 
pot ajuta, totuşi? 

— Da! Vreau să-mi spui un lucru. 

— Vă Tog. 

— Pentru ce paștele mă-tii baţi în ţeavă? Ai trezit-o 
pe nevastă-mea, mi-a zis el. 

— Aaa, despre asta era vorba? 

— Păi despre ce altceva? 

— Aaa, nu, nimic. Am bătut în ţeava fiindcă se 
auzeau niște zgomote puternice. Dar eram sigur că nu 
de la dumneavoastră, clar era de mai jos. Dar m-am 
gândit că dăm din ţeavă în ţeavă, pân-ajunge la ăla 
vinovat. 

— Aoleu, e clar că nu ești sănătos, a răspuns el 
chemând liftul. Te las în pace, dar să nu mai baţi în 
țeava, s-a înţeles? 

— Clar! Și să știți că, dacă auziţi sunete ciudate, nu e 
de la noi, am strigat eu după ce s-a urcat în lift. 

Am închis ușa, m-am întors în camera mea și am 
început să-l judec pe vecinul meu c-a trebuit să 
folosească liftul, ca să coboare un etaj. Vezi? De-aia 
suntem așa grași în ţara asta. 

Și Alin al dracu': cât am stat de vorbă cu ăla la ușă, a 
facut-o pe aia să tacă și să nu mai ţipe ca toate 
lighioanele. Dar, cum am ajuns la mine în cameră, s-a 
reluat circul. Iarăşi mare gălăgie, de zici c-aveam în casă 
un concurs de care urlă mai tare, pe care fata aia clar îl 
câștiga detașat. Ideea e că treaba asta a mai durat 
undeva la jumătate de oră, iar după aia au fost cinci 
minute de liniște, urmate de ţipete groaznice. La faza 
asta chiar m-am speriat, pentru c-am mai făcut şi eu sex, 
am văzut și filme porno, dar în halul ăla n-am crezut că 
poate cineva să fie de excitat încât să se audă așa ceva. 
Erau tot felul de bufnituri și de chestii care păreau a fi 
aruncate, iar eu nu știam cum să reacționez, așa că m- 
am dus pe hol ca să mă asigur că de la noi din casă 
venea jihadul ăla de mi-l percepeau urechile. M-am 
apropiat de ușa lor ca o vecină curioasă și mi-am lipit 
capul de lemnul rece. „Aaaaaaaaaaaah”, se auzea în mod 
repetat. Nu știam ce să fac: pe de-o parte, nu era treaba 
mea viaţa sexuală a lui Alin, dar, pe de altă parte, nici 
nu-mi doream să fiu complice la crimă. Aveam în faţă o 
alegere complicată: puteam să mă prefac că nu auzisem 
nimic, să-mi pun căștile pe cap, să dau muzica la 
maximum și să sper c-a doua zi n-aș fi dat declaraţii la 
poliție sau puteam să deschid ușa la camera ăstuia, să 
verific dacă era totul în regulă. Numai că, dac-alegeam 

opţiunea a doua și, de fapt, nu se-ntâmpla nimic, cum îi 
explicam eu ăstuia de ce intrasem peste el în timp ce 
procrea cu prezervativ? Am stat și m-am gândit câteva 
minute și, alimentat de ce auzeam dinăuntru, am luat o 
decizie: fie ce-o fi, am hotărât să intru și să văd dacă 
ăştia mai erau în viață. Așa că am deschis ușa camerei 
lui situate în apartamentul nostru de la etajul 7 al 
blocului și l-am văzut pe distinsul meu coleg dezbrăcat, 
pe balcon, în timp ce o ţinea pe fata aia de şolduri, 
deasupra balustradei, pe jumate ieșită în afară, ţipând: 
„Ajutoooor! Vrea să m-arunce de la etaj. Ajutoooor!” 
Poţi să-ți dai seama că nu era chiar imaginea pe care-mi 
doream s-o am în faţa ochilor într-o noapte de miercuri. 
Fata se zbătea ca un peşte în năvod, Alin îi dădea palme 
peste cur și eu încercam să calculez dacă am bani să mă 
mut într-o garsonieră. Norocul meu a fost că nu m-au 
văzut și am reușit să plec de acolo exact la timp ca să 
pot să plâng sub duș. N-au trecut câteva minute și s-a 
auzit ușa la camera lor, iar apoi zgomot de pași pe hol. 

— Te dau la poliţie, criminalule!, țipa fata în timp ce, 
probabil, se îmbrăca. 

Eu m-am făcut că dormeam şi n-am ieșit din cameră, 
iar într-o clipită tipa a ieșit din casă, zguduind scara din 
temelii când a trântit ușa. Când mi-am dat seama că era 
ok să părăsesc încăperea, m-am dus glonţ în cameră la 
Alin, să aflu ce se întâmplase. 

— Ce-ai făcut, bă, dubiosule?, l-am întrebat. 

— Ce să fac? Sex, mi-a răspuns el calm. 

— Păi şi de ce urla aia „ajutor” ca descreierata? 

— E nebună, ce să-i fac eu? 

— Dar tu ce i-ai făcut? 

— Băi, eu nu i-am făcut nimic, dar fii atent. Tipa avea 
niște ţâţe foarte mari, știi? Și, după ce am băut niște vin 
și am mâncat o banană, am început să ne futem și noi, 
ca băieţii. Mă rog, nu ca băieţii, dar înţelegi tu... 

— Aşa... 

— Şi, na, îţi dai seama, am început să-i dau palme 
peste ţâţe, am strâns-o un pic de gât, am tras-o de păr și 
tot felul de chestii dintr-astea. 

— Mhm. Și partea în care ea striga după ajutor unde 
e? 

— Păi, stai că-ţi spun. Și, la un moment dat, cum 
eram noi acolo unu-ntr-altul, mi-am dat seama că are 
țâţele exact ca Daiana, fosta mea gagică, aia de ţi-am 
povestit. Și ce m-am gândit? Ea are țâțe mari, eu am 
balcon, hai să-mi retrăiesc fantezia. Și ne-am ridicat, i- 
am zis să luăm o gură de aer și am păcălit-o. Am ajuns 
pe balcon, am început s-o sărut, s-o mai ating un pic și 
dintr-odată, pac, am întors-o cu spatele la mine, am 
aplecat-o şi ea s-a prins de balustradă. Am început să 
facem sex și mă cam enerva că nu-i picau ţâţele cum îi 
picau Daianei. Și m-am gândit s-o împing un pic mai în 
față, ca să-mi fac și eu filmul. Și tot nu-i săreau țâțele 
peste balustradă. Și atunci, dorind s-o ajut, am aburcat- 
o un pic de șolduri şi am ridicat-o mai sus, cât să fie cum 
îmi doream eu. Și-atunci a început să urle ca nebuna că 
ajutor, că mă omori şi faze dintr-astea. 

— Stai aşa... prietena ta Daiana ce înălțime avea?, l- 
am întrebat eu. 

— Nu mai știu, cred că 1,70 sau ceva de genul. 

— Păi de-aia îi picau ţâţele peste balustradă, 
idiotule. Că era înaltă. Asta, fiind mai mică de statură, nu 

ajungea pân-acolo și, când ai ridicat-o de cur ca să-ţi faci 
tu fantezia, ai dat-o pe jumate în afara balconului de la 
etajul 7 şi a crezut că vrei s-o omori. Doamne, ce idiot 
eşti, i-am zis râzând. 

— Pfff.. La asta nu m-am gândit, a răspuns el, cu 
revelaţia în ochi. 

— Vai de capul meu! Dac-o scăpai, ce căcat făceai? 

— N-o scăpam, mă, fii serios, m-a asigurat el. 

— Păi şi când a început să urle după ajutor, ce-ai 
făcut? 

— Cum ce-am făcut? Ce-ar fi făcut orice bărbat 
normal în locul meu. 

— Adică ce? 

— Mi-am dat drumul instant. 

— Ce pot să-ţi spun este că mi-e milă de aia care o 
să-ți fie nevastă. Și-ți promit că, dac-o să faci, o să le dau 
copiilor tăi să citească povestea asta, ca să știe și ei ce 
tată depravat au. 

— Auzi, mă? Dar tu de unde știi că fata asta era mică 
de înălțime?, m-a întrebat Alin pe un ton confuz. 

— Ăăă.. 

— 7% 

— Păi... pentru că... am intrat peste voi în cameră, c- 
am crezut c-o omori și... v-am văzut? 

Un moment de tăcere. 

— Hai, bă, zi c-ai văzut-o când pleca, vii cu basme 
dintr-astea la mine, a răspuns el râzând. Hai să bem o 
bere și să-mi povesteşti ce femei ai mai dezamăgit în 
ultima vreme. 

P.S. - După ce şi-a văzut moartea cu ochii, atârnând 
goală de la etajul 7, cred c-ar trebui să-i fac fetei ăleia 
cunoștință cu Rahela, fiindcă sigur are nevoie de 
apropiere de Isus. 


P.P.S. - Ştii că e o expresie des folosită, asta cu „n-am 
mai făcut ceva de la meciul cu Scoţia”, prin care vrei să 
sugerezi că un anumit lucru nu s-a mai întâmplat de 
multă vreme. Ei bine, ultimul meci al României cu Scoţia 
a avut loc în 2004, deci, practic, expresia asta înseamnă 
„de treișpe ani”. Da, știu, sunt amuzant la petreceri. 

CAPITOLUL 11 


Timpul tot trecea și eu nu reușeam să găsesc o 
domnișoară cu care să mă împerechez, fără a face copii, 
și situaţia devenea din ce în ce mai gravă. De fapt, stai, 
că împerecheatul implică să facem și copii, iar asta era 
ultima chestie de care aveam nevoie. Deci, clar, nu de 
împerechere aveam eu nevoie în vremea aia. Îmi 
doream doar să exersez tehnica făcutului de copii, 
pentru ca atunci când m-aș fi decis la treaba asta, să ştiu 
exact cum stau lucrurile. Dac-o mai tineam în ritmul 
ăsta, cu siguranţă aș fi uitat procedeul și aș fi reînceput 
să cred în barză. 

Alin își vedea de treburile lui în continuare și-mi tot 
făcea în ciudă, făcând o tonă de sex pe noapte. Partea 
proastă la chestia asta era că mă făcea să-mi dau seama 
de cât de tristă era viața mea. Partea bună era că nu mai 
aveam nevoie de filme porno ca să mă masturbez. Plus 
că am avut ocazia să aflu mai multe lucruri despre mine 
și să mă cunosc mai bine, în perioada aia. 

Ştiai că, dacă te așezi timp de câteva minute pe mână 
și apoi îți dai o labă, ai o ușoară senzaţie că te 
masturbează altcineva? Ei bine, dacă nu știai, acum e 
timpul să încerci să faci asta. Nu, nu acum, te rog eu, nu 
chiar acum, dar zic așa, pe viitor. Eu stăteam cam 
jumătate de oră cu fundul pe mâna dreaptă, apoi o 
scoteam și cu cea stângă îmi ţineam mâna complet 
amorţită și de fiecare dată mă terminam într-un mod 
divin. Și mă gândeam la Ariana Grande. E genial, merită 

să încerci. Nu să te gândești la Ariana Grande, fiindcă n- 
aş vrea să-mi împart fantezia, ci faza cu mâna amorţită. 

Treaba cu laba mergea absolut perfect. Până într-o zi 
când, sătul de sunetele care se auzeau din camera lui 
Alin, m-am gândit să duc laba la un alt nivel. Așa că m- 
am așezat pe mâna aia ca şi cum viaţa întregii planete ar 
fi depins de laba mea. Ca și cum laba asta avea să 
vindece SIDA și cancerul și să facă filtrele de pe 
Instagram să dispară ca să ne dăm şi noi seama, în pula 
mea, cum arătaţi voi, de fapt. M-am așezat pe mână 
până când efectiv am uitat de existenţa ei. La propriu. 
Nu-mi mai simţeam mâna deloc, așa că, după câteva ore, 
am scos-o. Și era complet albastră. Și rece. Am fost 
convins că mâna îmi va fi amputată și asta ar fi fost 
tragic pentru existența mea. Pentru că n-aş mai fi putut 
să scriu niciodată și, mult mai important decât asta, cum 
aş mai fi putut eu să mă joc FIFA cu o singură mână? 

Era clar. Trebuia să mă fut. Dar nu mai făcusem sex 
de așa mult timp încât, practic, eram din nou virgin. Și 
știi cine vrea să se fută cu un virgin care, probabil, s-ar 
termina în fix două minute?! Exact! Nimeni. Mă rog, în 
afară de iubita lui Trăistariu. Sau iubitul. 

Eu chiar nu-mi dau seama cum găsesc toți fraierii 
câte o tipă cu care să facă sex ocazional, care să nu 
rămână la tine după aia și să stea trează toată noaptea 
ca să te privească în timp ce sforăi și-ţi curg bale din 
gură, care să nu te sune de șaizeci și șase de mii de ori 
pe zi, care să nu vrea să vă puneţi într-o relaţie pe 
Facebook, care să nu te care până la Amărăştenii de Jos 
să-i cunoşti toate rudele care vă vor întreba, la fiecare 
cinci secunde, când vă căsătoriți. Efectiv, am ajuns să 

accept chiar și asta, numai să fac și eu sex cu cineva. 
Eram dispus să cunosc toate rudele și să râd la toate 
glumele nesărate ale tatălui ei, să mănânc mâncarea 
groaznică a mamei și să mă prefac că bunicul nu s-a 
băşit la masă. Doamne, cât de nedreaptă e viaţa: 
România nu are autostrăzi, chiar dacă ai o echipă bună 
la FIFA, jucătorii tăi joacă extrem de prost, un tip 
plictisitor o futea pe femeia visurilor mele, probabil în 
poziţia misionarului, gândindu-se dacă are cămașa 
călcată pentru o nouă zi, la fel de plictisitoare ca el, la 
birou. Da, oameni buni, viaţa chiar e nedreaptă. 

Aşa că, pentru a-mi rezolva urgent problema, am 
hotărât să vorbesc cu managera mea și să-mi pun niște 
spectacole prin ţară, poate se-ntâmpla minunea în afara 
Bucureștiului. Zis și făcut: am început să plec prin 
diferite orașe, însă, după cum îţi spuneam și în primul 
volum, norocul nu ține niciodată cu cel care vrea să fută, 
aşa că nu s-a întâmplat nimic de genul asta. Însă două 
dintre aceste deplasări trebuie să ţi le povestesc, fiindcă 
s-au întâmplat chestii interesante. Una dintre ele a avut 
loc la Constanţa, iar cealaltă, într-un oraș din Moldova. 
Hai să le luăm pe rând. 

Play this, baby: Dorian - Mare albastră. 

De obicei, când am spectacole la Constanţa, nu rămân 
acolo peste noapte, fiindcă nu e distanţa chiar atât de 
mare şi este autostradă (mă rog, vorba vine) între cele 
două orașe, deci se merge repede. Însă în weekendul ăla 
am decis să nu merg cu mașina până acolo, ci să iau 
trenul. Și nu aveam cu ce să mă întorc după show, 
aşadar am decis să rămân acolo, mai ales că orașul ăla 
îmi mai surâsese o dată aruncându-mi în cale o femeie 


420 


extraordinară. Am ajuns la Constanţa, m-am cazat, am 
mâncat ceva şi apoi m-am culcat, ca să fiu odihnit 
pentru spectacol. După ce m-am trezit, am profitat că 
mai erau câteva ore până când trebuia să fiu în clubul 
respectiv, așa că am decis să mă alint: mi-am umplut o 
cadă plină cu apă, mi-am pregătit să mă uit la ceva (nu, 
nu cu Peta Jensen), mi-am pregătit două beri reci și m- 
am afundat în cadă, privind un film de acţiune cu multă 
bătaie (era un film romantic, de fapt) în care personajul 
principal s-a luptat cu toată lumea şi i-a împușcat pe 
toți la final (era A Walk to Remember). După ce m-am 
super-relaxat cam o oră în acest mediu minunat și total 
masculin, a trebuit să ies, fiindcă, dacă mai stăteam 
acolo cinci minute, cred că m-apucam să-mi fac și 
unghiile. M-am îmbrăcat, mi-am chemat un taxi și am 
pornit către locul unde urma să am spectacol. Mi se 
pare că meseria asta pe care o am eu, de comediant, se 
aseamănă destul de mult cu cea de curvă: și noi, şi ele 
trebuie să facem fericiți niște necunoscuţi și, la final, 
după ce prestăm, ne luăm bănuţii, indiferent dacă a fost 
sau nu mulțumit clientul. 

Am urcat pe scenă, mi-am făcut treaba, oamenii au 
râs şi s-au distrat, deci toată treaba părea să fie bună. 
După show au venit mai mulți dintre cei care fuseseră 
în public să facem niște poze, să le semnez cărţile și tot 
felul de chestii de genul ăsta. Ideea e că în cluburile în 
care fac stand-up este de obicei întuneric, dacă vine 
cineva și vrea să facă o poză cu mine, trebuie să 
folosească bliţul ca să iasă cum trebuie și să se înţeleagă 
ceva din ea. Și știi senzaţia aia, când e noapte şi ai 
impresia că eşti mega-adorabil, așa că scoţi telefonul 

din buzunar, să te tragi în poză? Și știi cum, după aia, 
câteva secunde nu mai vezi bine din cauza bliţului? Ei 
bine, imaginează-ți cum e să faci chestia asta de câteva 
zeci de ori în jumate de oră, ca să-nţelegi cam cum îmi 
joacă mie ochii în orbite după ce mă pozez cu oamenii. 
Nu mă plâng, Doamne ferește!, mă bucură că vin 
oamenii la mine și vor să plece cu o amintire de la 
spectacolul meu, dar era necesar să știi treaba asta ca să 
înţelegi ceea ce a urmat. După ce s-a mai liniștit treaba 
și eu încă eram semi-orb, mă pregăteam să mă duc la 
masa mea și să stau de vorbă cu patronii, să bem ceva 
şi, bineînţeles, să-mi iau banii. Încercam din răsputeri să 
nu dărâm nici o masă în calea mea și efectiv mă 
simțeam ca Daredevil (doar că eu nici nu prea aud 
bine). La un moment dat m-a apucat cineva de braţ și 
am auzit o voce care mi-a zis: 

— Pot să fac şi eu o poză cu tine? 

M-am întors și nu reușeam să disting mare lucru, dar, 
după parfumul pe care-l folosea (şi, bineînţeles, după 
voce), părea să fie o fată. 

— Sigur că da, dar cine ne face poza? Sau vrei selfie?, 
am întrebat eu. 

— Nu, nu. E ok, ne face el, mi-a răspuns fata, 
arătându-mi în stânga noastră. 

Efectul bliţurilor începea să-mi treacă, deja nu mai 
vedeam în ceaţă, și abia atunci am reușit să văd că 
persoana cu care mă pregăteam să mă pozez era 
Anemona. Nu-mi venea să cred, chiar nu mă gândeam s- 
o mai văd vreodată după seara aia din București. Dar 
trebuia să fiu stăpân pe situaţie, fiindcă eram totuși în 
public, ne vedeau oameni și nu cred că era o idee bună 

s-o iau în brațe, plângând. Sincer, faptul că văzusem 
filmul ăla de acţiune cu două ore în urmă n-a ajutat 
foarte mult la stabilitatea mea emoțională. 

— Hmm... tot Gucci Rush văd că foloseşti, i-am spus 
eu în timp ce-mi puneam o mână peste umărul ei, ca să 
putem face poza. 

— Mhm, unele lucruri nu se schimbă niciodată, a 
răspuns ea. 

„Bine că parfumul nu l-ai schimbat, dar iubitul, da”, 
mă gândeam eu. 

— Aşa e, unele lucruri e bine să rămână la fel. Ţi-a 
plăcut spectacolul?, am întrebat-o. 

— Da! Dar, hai, nu mai vorbi câteva secunde, ca să 
putem face poza, mi-a tăiat-o ea direct. 

Blițul s-a declanșat, dar noi încă am rămas 
îmbrățișaţi. 

— Hai, pupă-l pe obraz, nu fi rușinoasă, Anemona, i-a 
spus prietenul ăla care ne făcea poza. 

Deși era vizibil stânjenită, s-a conformat. Și-a așezat 
buzele peste faţa mea nebărbierită și a stat așa câteva 
secunde, până când s-a mai făcut o poză. Sute de 
amintiri şi mii de senzaţii îmi treceau prin corp în 
momentele alea și, pe undeva, îmi doream să mai facem 
vreo câteva poze în postura asta. Nu multe, doar până 
se umplea cardul ăla de 32 de giga. 

— Hai, iubire, acum fă-mi tu mie o poză cu Andrei, a 
spus bărbatul care ţinea telefonul în mână. Nu vrei să ai 
doar tu o amintire cu el, nu? 

Anemona m-a privit crispată, băiatul ăla s-a apropiat 
și m-a luat în braţe, iar eu încă îmi căutam faţa pe 
podeaua clubului. 

P.S. - Dacă te-ai gândit mai devreme: „Ce prost e ăsta, 
la curve se dau banii înainte”, eu spun să nu mă mai 
judeci pe mine, că nu știu cum funcţionează exact 
prostituţia, și să-ţi găsești o iubită. 


P.P.S. - Dacă vrei și tu să-mi urmezi exemplul și să 
stai în cadă în timp ce te uiţi la un film sau la un serial, 
fa-ţi un bine și încarcă laptopul înainte, ca să nu stai cu 
el în priză în baie. Fiindcă n-am vrea să mori 
electrocutat. Vezi ce mult ţin eu la tine? Glumesc, eu 
vreau doar să cumperi cartea, deci, dacă apuci să citeşti 
rândurile astea, poţi să faci duş şi cu laptopul la 
încărcat. Că, dacă a trebuit să-ți spun eu că apa şi 
curentul electric nu merg împreună, probabil ești fan 
Trăsniţi în NATO. 

CAPITOLUL 12 


Dă play la Sean Mendes - Treat You Better. 


Cum adică „iubire”? Asta era tot ce puteam să 
procesez în momentele alea. „Poate-i frate-său”, mă 
gândeam. Dar nu avea cum să fie, deoarece știam că 
avea doar o soră mai mică. „Poate i-a crescut barbă 
soră-sii”, încercam eu să mă mint singur. În timp ce 
toate gândurile astea îmi treceau prin cap, mâna acelui 
bărbat pe care îl uram deja fără să-l cunosc măcar 
stătea pe umărul meu și eu trebuia să zâmbesc frumos 
pentru poză. Știu că omul nu avea nici o vină și că 
Anemona nu mă părăsise din cauza lui, dar tot îmi 
doream cu fiecare părticică a corpului meu să-i dau cu 
pumnul în ochi. După ce s-a făcut poza, omul mi-a întins 
mâna în semn de prietenie, dar eu nu asta vedeam. 
Poate pentru voi era doar o mână, dar pentru mine aia 
era partea corpului său cu care o mângâia pe cap (se 
juca cu ţâţele ei) pe femeia după care sufeream eu. Și, în 
clipa aia, mi-ar fi plăcut să fiu John Abruzzi și el să fie T- 
Bag din Prison Break (în cazul în care n-ai văzut serialul 
ăsta, în primul rând să-ţi fie rușine. În al doilea rând, 
John Abruzzi îi taie mâna lui T-Bag atunci când 
evadează toţi opt. În al treilea rând, dacă plănuiai să te 
uiţi la el, tocmai ţi-am futut finalul sezonului 1). În 
schimb, am dat noroc cu el. 

— Felicitări, Andrei, a fost un spectacol minunat. Am 
râs de m-am pişat pe mine, mi-a zis el. 

— Aăă... mulțumesc frumos! Mă bucur că te-ai simţit 
bine, am răspuns eu cordial. 

— Rareş, îmi pare bine, mi-a spus. 

„Ce nume de căcat ai”, am vrut să spun. În schimb, i- 
am zis: 

— Andrei, de asemenea. Dar, hai, că eu trebuie să 
plec, fiindcă am o... 

— Cum să pleci? Abia s-a terminat spectacolul, hai să 
bem ceva. 

— Nu pot să beau. 

— De ce nu poţi? 

— Pentru că... sunt cu mașina. 

— Prostii! Ai spus pe scenă că rămâi în seara asta 
aici, poţi să lași mașina la club, mi-a zis el, futu-l în gură, 
că fusese atent la spectacol. 

— Şi în mașină, am continuat eu, am antibioticele pe 
care le iau, fiindcă sunt bolnav. 

— Aoleo, dar ce-ai păţit?, m-a întrebat. 

— Am... răcit. 

— Şi iei antibiotice pentru răceală? 

— Am răcit tare de tot. Cough! Cough! am încercat 
eu să mimez un sunet de tuse. 

— Stai liniștit, nu există ingredient mai bun pentru 
răceală decât niște tărie. Doar suntem moldoveni, ce 
naiba?, mi-a spus el râzând. Vai, dar ce prost sunt... 

„Așa e”, mi-am spus în gând. 

— Iubire, hai încoace. Am uitat să ţi-o prezint pe 
iubita mea, Anemona! 

— Iubita ta, deci... 

— Scuze, e logodnica mea, dar nu m-am obișnuit 
încă. N-a trecut mult timp de când am decis s-o cer în 

căsătorie, s-a scuzat el. Dar nu e tare că are același 
nume ca şi fata din cartea ta?, a spus el și a început să 
râdă. 

„Nu, nu e tare. Eşti prost. Du-te-n pula mea”, mi-am 
zis în gând. Anemona mi-a întins mâna și mi-a zâmbit. 
Eu am făcut același lucru, mai puţin partea cu zâmbitul. 

— Serios, hai, mai stai zece minute cu noi la o vorbă, 
mi-ar face mare plăcere. Zi-i tu, iubire, a spus Rareș. 

— Ăăă... da. Mare plăcere, într-adevăr, a replicat 
Anemona, clar stingherită. 

— Hai să mergem la masă la noi, măcar să ne 
terminăm băuturile. Am adus și cartea și mi-ar plăcea să 
mi-o semnezi, dacă vrei. 

Super. O să-ţi scriu pe ea: „Sper să te calce mașina în 
timp ce faci accident vascular”, mă gândeam eu. Omul 
ne-a condus pe amândoi la masă și ne-am aşezat. Cred 
că nu am fost atât de ruşinat niciodată în viața mea. De 
fapt, ba da, a mai fost momentul ăla când a intrat Alfred 
peste mine în timp ce frecam puțuca, dar s-a întâmplat 
doar o dată. Cred. Sper. Stăteam și ne uitam unul la 
altul, eu nu spuneam nimic, Anemona sorbea cu paiul 
dintr-un pahar de vodcă, parcă dorindu-și parcă să se 
îmbete mai repede, iar Rareș îmi povestea cât de mare 
fan al meu era. 

— Băi, deci e prima oară când te văd live. N-ai idee 
de când îmi doream să ajung la un spectacol de-al tău. Și 
ieri, când am auzit că vii în Constanţa, am luat biletele 
instantaneu. Bine, Anemona n-a fost aşa de încântată, 
fiindcă lucrează mâine de dimineaţă, dar am convins-o, 
până la urmă. 

— T-auzi. Ei, o fi fană Bobonete, i-am zis eu zâmbind. 


427 


— A, nuuu. Adică și ea ţi-a citit cartea și i-a plăcut 
foarte mult, chiar avem două exemplare acasă, unul eu 
și unul ea. Dar era faza asta că trebuie să se trezească 
mâine devreme. Oricum, să știi că eşti foarte tare. Şi 
toată povestea aia cu Anemona... șaule, m-a rupt. Chiar 
îi spuneam și Anemonei mele că mi-ar fi plăcut s-o 
cunosc pe tipa aia, mai ales că e de-aici, din Constanţa. 

— He-he! Ai grijă ce-ţi dorești, i-am răspuns eu. 

— Ştiu că poate auzi des asta, dar pe mine chiar m-a 
rupt cartea aia a ta. Serios, zi și tu, iubire, ce-ţi spuneam. 

— Ei, lasă, probabil are treabă omul, a răspuns 
Anemona. 

— ZI-i, măi, iubire, că n-are treabă, mai stăm aici la 
un pahar, a intervenit el. 

— Da, na, i-a plăcut foarte mult cartea ta. Chiar îmi 
spunea că, dacă aflu vreodată cine-i Anemona din 
poveste, să-i fac și lui cunoștință cu ea, mi-a zis cu un 
ton de parcă citea prospectul la Smecta. 

— Pe bune, a continuat Rareș, știi cum au cuplurile, 
în filme, o listă cu mai multe vedete cu care dacă au 
ocazia să și-o tragă, nu se pune ca înșelat? Ei bine, așa e 
Anemona ta pentru mine. l-am zis lui iubi. 

Eu am pufnit în râs în momentul ăla. Clar, Dumnezeu 
are un simţ al umorului foarte bine dezvoltat, din 
moment ce am ajuns să fiu în această situaţie, în seara 
aia. 

— Măi, Rareşe, să știi că pari un tip cool, tu aşa, i-am 
spus eu amuzat de toată situaţia. Dar, spune-mi, cum te- 
ai cunoscut cu logodnica ta? 

— Eee... povestea e lungă, mi-a răspuns. 

— Nu contează, avem timp, i-am zis și mi-am tras 
scaunul mai aproape de masă. 

— Spune-i tu, iubire, că știi că eu nu mă pricep la 
povestit - și s-a uitat la Anemona. 

— Da, chiar, spune-mi tu, iu... birea lui Rareș, am 
subliniat eu. 

— Nu e chiar așa interesant, sigur găsim altceva ce 
să vorbim, a încercat ea să se eschiveze. 

— Nu, nu! Chiar sunt curios, i-am zis. Sunteţi un 
cuplu tare frumos și aș vrea să vă aflu povestea. 

— Ok, a acceptat ea, terminând paharul de vodcă. 
Rareș e client la mine la firmă și a avut niște probleme 
pentru care a apelat la noi. Eu sunt avocat, ca să înţelegi 
mai bine povestea. Și tot trecea pe-acolo în fiecare zi și, 
na, m-a invitat în oraș, am ieșit de câteva ori și aia a fost, 
a spus ea la fel de încântată de parcă lucra la call center- 
ul unei firme de săpat puțuri. 

— Wow, foarte drăguţ, am spus eu ironic. 

— Hai, iubire, că n-a fost chiar așa de simplu, a 
completat Rareș. Tare greu s-a lăsat curtată. M-a refuzat 
de o grămadă de ori înainte să-mi dea voie s-o scot la o 
cafea. Veneam zilnic pe-acolo, mereu îi aduceam flori, îi 
trimiteam cadouri la fiecare set de acte pe care trebuia 
să i le dau și, la un moment dat, într-o zi, am mers la ea 
la birou şi am găsit-o plângând. Și, în clipa aia... 

Anemona s-a ridicat brusc în picioare. 

— Mă scuzaţi, eu merg până la toaletă. Mai vrea 
cineva ceva de la bar? Rareș? Andrei? - s-a uitat la mine 
și mi-a făcut semn din ochi să găsesc o scuză ca să merg 
după ea. 

— Nu, baby, eu sunt bine, a spus Rareș. 

— Nici eu nu vreau, bay... Beirut e-o ţară pe care aş 
vrea s-o vizitez cândva, am spus eu, ceea ce probabil a 
fost cea mai cretină propoziţie pe care am zis-o în seara 
aia. De fapt, n-a fost cea mai cretină, fiindcă-i spusesem 
și lui Rareș că-mi părea bine să-l cunosc. 

Anemona a plecat de la masă și am rămas doar eu cu 
Rareș, cel mai mare dușman al vieţii mele, așa cum îl 
vedeam eu în clipa aia. Eu eram Batman, el era Joker. Eu 
eram Sherlock, el era Moriarty. Eu eram abecedarul, el 
era Vanghelie. 

— Aşa, şi cum îți spuneam..., a continuat Rareş. 

— E foarte mișto povestea, dar trebuie să te 
întrerup. Mi-a făcut semn patronul să merg până la el, 
probabil că vrea să-mi dea banii. Hai că mă-ntorc 
imediat, i-am spus și am plecat de la masă. Am trecut pe 
lângă bar și m-am dus direct către baie. În faţa ușii mă 
aştepta Anemona, roșie la față. 

— Ok, trebuie să terminăm cu chestia asta fiindcă nu 
mi se pare amuzantă, mi-a zis. 

— Cum nu? Eu mă super-distrez, am răspuns. 

— Ce să-ţi zic. Serios, dacă ne luăm după Rareş, o să 
stăm toată noaptea aici. Inventează și tu o scuză sau 
ceva, ca să putem pleca. 

— În primul rând, nu știu de ce ești TU atât de 
ofticată pe mine, fiindcă TU ai venit la show-ul meu, i- 
am zis. 

— Ştiu, crezi că eu n-am rămas şocată când am văzut 
că a luat bilete? Dar ce puteam să fac, n-aveam cum să-i 
spun: „Hei, știi, eu nu pot să vin la spectacol, fiindcă m- 
am futut cu tipul de pe scenă”. 

— Ei, hai... am făcut și dragoste, i-am spus eu 
amuzat. 

— Serios, Andrei. E prea mult pentru mine. Ajută-mă 
să pot să plec de-aici, te rog frumos. 

— Ok, bine, am cedat eu. Mai fumez o ţigară și-i spun 
că trebuie să plec. 

— Merci! Și deci... Până când stai în Constanţa?, m-a 
întrebat. 

— Ar trebui să plec mâine pe la prânz, i-am zis. 

— Nu poţi să mai stai o seară? 

— De ce să mai stau? 

— Păi mă gândeam că poate ne vedem un pic mâine, 
la o cafea. Dar nu pot decât după 9 seara. 

— Şi Rareş?, am întrebat-o. 

— Mă descurc eu cu Rareș, mi-a zis. Deci zi, mai stai 
sau nu? 

— Am auzit că în Constanţa sunt cele mai mişto 
cafele din ţară, i-am răspuns, deci clar trebuie să mai 
stau. 

— Ok, îți scriu eu mâine. Hai la masă acum, să nu 
intre Rareș la bănuieli, mi-a zis și a plecat. Am mai stat 
și eu câteva minute, ca un dubios, în faţa băii fetelor, 
apoi am urmat-o. 


PS. - Asta-i punctul în care trebuie să-ți reamintesc ca 
numele din povestea asta, la fel ca și cele din volumul I, 
sunt fictive. Adică numele real al Anemonei nu e ăsta, e 
un nume mai des întâlnit, și de-aia lui Rareș nici măcar 
nu i-a trecut prin minte posibilitatea ca Anemona lui, de 
fapt, să fie Anemona noastră. 

P.P.S. - Uneori, lucrurile care par a fi oribile pot 
deveni cele mai frumoase. Chiar dacă ceva n-a fost așa 
cum ţi-ai fi dorit tu într-un anumit punct, nu înseamnă 
că nu va fi bine. Înseamnă doar că va fi diferit. Hai să-ţi 
dau un exemplu: după ce am dat examenul de 
capacitate, eu îmi doream foarte mult să intru la un 
anumit liceu și un anumit profil din Suceava. Deși 
aveam o medie destul de mare, vreo 9,50 sau ceva de 
genul ăsta, n-am reușit să intru unde voiam. Diferenţa a 
fost de o sutime. În momentul ăla, directoarea liceului 
ăluia a sunat-o pe maică-mea și i-a zis că, dacă vreau, 
pot să vin la ei la liceu, dar la alt profil. Și alegerea pe 
care o aveam eu de făcut era următoarea: să merg în 
locul unde voisem mereu să ajung, dar să studiez 
altceva față de ceea ce-mi doream, sau să mă duc la 
următorul liceu de pe lista mea (la care intrasem), însă 
la profilul pe care eu îl visam. După multe discuţii cu 
Alfred, tabele SWOT făcute și tot felul de chestii de 
genul ăsta, am decis să-mi depun dosarul la celălalt 
liceu, în ideea în care urma să mă mut în semestrul II şi 
să fie exact cum îmi dorisem. Faza e că, atunci când am 
văzut cât de mișto era acolo unde ajunsesem, ce tari 
erau profesorii şi cât de bine mă simţeam, atunci când a 
venit vremea să mă mut, n-am mai vrut eu și, până la 
urmă, am trăit patru ani de vis într-un loc în care nici nu 
voisem să fiu în primă fază. Aşadar, ce încerc să-ţi spun 
este că indiferent în ce situaţie te afli și oricât de la 
pământ crezi că ești, când nimic nu pare a merge așa 
cum vrei tu și ai impresia că toate sunt împotriva ta, tot 
ce trebuie să faci e să ai puţină răbdare. Cu cât e ploaia 

mai urâtă şi mai întunecată, cu atât soarele va răsări 
mai tare ulterior. 

PARTEA A V-A 


HAWWAH 

CAPITOLUL 1 


Bun. Hai să recapitulăm situaţia în care mă aflam. 
Când credeam că nu mi se poate întâmpla nimic mai rău 
decât faptul că redevenisem virgin, că nu mai 
câștigasem un campionat la FIFA de la FIFA '98, că Alin 
pierduse a mia oară cheia de la apartament și iar 
trebuia să schimbăm yala (futu-te-n inimă, Alin!), că 
uitasem să plătesc factura la Internet (şi asta însemna 
că nu mai puteam să downloadez a șaptezecea oară 
Titanicul, și să mănânc îngheţată, și să plâng că moare 
Jack), ştii ce a trebuit să fac? Să stau la masă cu bărbatul 
care o fute - mediocru - pe femeia visurilor mele și să-l 
ascult cum îmi spune cât de tare sunt eu (da, sunt 
mereu tare când mă gândesc la gagică-ta), și să mă 
prefac că eram complet în regulă că ei doi erau 
împreună. Dacă m-ai fi pus să aleg între toată treaba 
asta și epilatul inghinal cu ceară, aș fi fost deja la salon 
la doamna Gina, cosmeticiana, așteptând să se 
încălzească ceara și programându-mi următoarele trei 
ședințe de epilat și de smuls pielea de pe cea mai de 
preţ zonă a corpului meu (mă rog, după bicepși, 
evident). 

Ideea e că, la ora 21, trebuia să mă văd cu Anemona, 
dragostea vieții mele, cea mai frumoasă femeie de pe 
planetă, îngerul coborât pe Pământ pentru a mă învăţa 
ce e iubirea și, cel mai important, femeia care ar fi putut 
să mă scape de labă. Chiar și pentru o seară. 

Aşa că m-am trezit la 8 dimineaţa și am ieșit să alerg 
în jurul hotelului ca să fiu fit, să vadă Anemona ce 
pierdea. După ce am alergat fix cinci minute și aproape 
am făcut stop cardiac, m-am întors la hotel și am fumat 
o țigară. Apoi am băut o cafea, am mai fumat o ţigară 
(mă rog, vreo trei, dar ce încerc eu să-ţi spun este că duc 
un stil de viață super-green) și mi-am comandat un mic 
dejun sănătos, care avea să-mi dea energie pentru ziua 
ce avea să-mi schimbe viaţa. După ce am terminat de 
mâncat burger-ul, am mai înmuiat o dată cartofii prăjiți 
în sosul de usturoi și m-am dus să îmi fac o baie. Nu, nu 
să mă joc cu propriul corp, ci să mă relaxez, pentru că 
eram foarte stresat. Dar, știi tu, dacă tot eram acolo... nu 
se ştie niciodată. 

O baie și trei labe mai târziu (nu mă judeca, eram 
chiar foarte stresat, ok?), am început să mă gândesc cu 
ce să mă îmbrac. Da, doamnelor, și noi facem asta. Dar 
nu pentru că avem un miliard de haine, ci pentru că, de 
fiecare dată, ne gândim ce tricou să luăm pe noi care să 
pară cât-de-cât curăţel. Norocul meu că nu aveam prea 
multe opţiuni, fiindcă tot ce-mi pusesem în bagaj erau 
două tricouri, o pereche de șosete spălate și chiloţi de 
schimb. Adidași și blugi aveam deja pe mine, fiindcă 
doar nu mă pornisem în curul gol cu trenul din 
București în Constanţa. Așa că eram pregătit ţuţ-a-ntâia 
pentru întâlnirea mea cu Anemona. Îi spusesem cu o 
seară înainte la ce hotel eram cazat și era stabilit că la 
ora 9 venea să mă ia de acolo, ca pe o mimoză sensibilă 
ce sunt. Nu știu care e faza cu mine, dar de cele mai 
multe ori, când am emoţii sau trebuie să merg într-un 
loc important, mă stric la burtă. Deci, de la 7 jumate, eu 

am stat, practic, pe budă, ca să fiu sigur că nu 
experimentam surprize neplăcute în seara aia. M-am 
îndopat cu imodium atât de tare, că probabil nici dacă 
mă tăiai nu-mi mai curgea sânge. Am făcut baie în 
Smecta, am mâncat griș crud și am tras cafea pe nas, ca 
să nu existe nici o posibilitate să mă cac pe mine prin 
Constanţa. După toate pregătirile astea, a sosit, în 
sfârșit, momentul mult-așteptat, să-mi privesc iubirea 
în ochi. Am ieșit din hotel, mi-am aprins o ţigară și m- 
am aşezat pe scările din faţa lui, aşteptând să coboare 
Anemona pe o rază putredă de lumină, direct în viaţa 
mea. Sau poate venea cu troleul, nu știu exact. După 
câteva minute, a apărut. Era mai frumoasă ca niciodată, 
părul ei blond umbrea lumina lunii, iar zâmbetul ei, la 
fel de năucitor, proiecta povești de dragoste în sufletul 
meu. 

— Wow! Arăţi splendid, i-am spus și apoi am ucis 
romantismul aruncând mucul de ţigară pe o mașină. 

— Mulţumesc frumos! Eşti pregătit pentru o seară 
de neuitat?, m-a întrebat ea. 

— Cred că da. Dar ce i-ai zis lui Rareș?, am întrebat-o 
suspicios. 

— l-am spus că ies cu fetele în oraș. Dar, hei, seara 
asta nu e despre el. E doar despre noi, aşa că hai să 
mergem. 

— Unde mă duci? 

— Din câte îmi aduc eu aminte, parcă-ţi plăceau 
surprizele. 

Nu mai pune atâtea întrebări și ai încredere în mine, 
mi-a spus ea zâmbind. 

M-a luat de mână, ne-am urcat în mașina ei și duși 
am fost. Străbăteam orașul împreună, ea conducea, și eu 
nu-mi puteam dezlipi ochii de la chipul ei. Nu mai conta 
nimic în clipele alea, nici că era logodită, nici că seara 
era, de fapt, un miraj și de a doua zi lucrurile reveneau 
la normal, nici că nu știam unde mergem, nici că nu mai 
făcusem sex din mezozoic, absolut nimic. 

— Mamă, ştiu o piesă atât de tare, Doamne! Vrei să 
ţi-o pun?, a întrebat Anemona. 

— Foarte mult aș vrea să mi-o pui, i-am răspuns eu 
ghiduș. 

— Ha-ha! Deloc previzibil. Dar, serios, e foarte tare 
melodia. 

Aprinde-mi și mie o ţigară, te rog, și dă-mi-o. 

— Păi, dar nu ţi-o dau eu?, i-am spus amuzat. 

— Pe asta chiar n-am văzut-o venind. Dar, hai, 
termină cu prostiile și ascultă piesa, mi-a zis Anemona 
râzând. 

În boxele mașinii a început să se audă, cu volumul 
dat la maximum, piesa asta pe care te încurajez s-o 
asculți şi tu cât citeşti: Raluka feat. Killa Fonic - Dulce 
otravă. Boxele bubuiau, Anemona fredona versurile, iar 
eu îmi hrăneam sufletul cu zâmbetul ei. Totul era 
perfect în clipa pe care o trăiam atunci și mi-ar fi plăcut 
ca seara aia să nu se mai termine niciodată. Treceam pe 
lângă toţi oamenii din jur, dar ne simţeam invizibili, și 
asta era exact ceea ce cândva ne doream amândoi. 
Anemona a deschis geamul și a început să chiuie și să 
tipe, cât să audă absolut toată lumea, dar pe noi nu ne 
interesa ce credeau ceilalți. Se vedea că se simţea și bine 
și că practic avea nevoie de puţină adrenalină, ca să nu 

uite că încă trăia, chiar dacă alesese să ducă un stil de 
viață cuminte, fad şi plictisitor alături de un om care era 
la fel. Îi era dor de ceea ce fusese, puteam să observ asta 
cu ușurință. A tras mașina într-o parcare și mi-a spus că 
trebuia să coborâm. S-a dus către portbagaj, l-a deschis 
și a scos de-acolo o sticlă de vodcă. 

— O să las mașina aici în seara asta. Din punctul 
ăsta, folosim taxiul, ok?, a zis ea. 

— Da, normal. Dar ce facem cu sticla aia de vodcă?, 
am întrebat-o. 

— Nu ţi-am spus să nu mai pui întrebări și să ai 
încredere în mine?, a zis ea, apoi m-a luat de mână și a 
pornit înainte. Se pare că nu ajunseserăm încă unde-și 
dorea. 

— Ok, şetu', așa facem! 

Cum ne apropiam de plajă și auzeam apa mării, mi- 
am dat şi eu seama că eram în Mamaia. Mă uitam în 
jurul meu și încercam să-mi dau seama pe unde anume 
ne aflam, dar nu reuşeam. Trecuse ceva vreme de când 
nu mai ajunsesem pe-acolo. Când ne-am apropiat de 
nisip, Anemona și-a dat jos tocurile din picioare și mi-a 
făcut semn și mie s-o urmez. Am ajuns la un șezlong, 
aproape de mare, și ne-am așezat. 

— Asta e şezlognul pe care, acum aproape zece ani, 
am petrecut prima noastră seară împreună. Eram noi 
doi şi o sticlă de vodcă, exact cum suntem și acum, mi-a 
spus. 

— Nu pot să cred că ţi-ai amintit, i-am răspuns 
emoționat. 

— Nu era nevoie să-mi amintesc, fiindcă n-am uitat 
niciodată. Asta vreau să facem în seara asta, Andrei. 

— Ce anume? Să stăm pe plajă și să ne-mbătăm? 

— Nu. Să nu uităm. 

— Eu, unul, știu că n-am cum să uit... să te uit, i-am 
spus cu vocea tremurândă. 

— Vreau să facem astăzi tot ce-am făcut în seara aia 
în care ne-am cunoscut. Seara aia despre care tu ai scris 
o carte ce m-a făcut să mă simt cea mai importantă 
femeie din lume. 

— Păi chiar ai fost cea mai importantă, i-am zis. 

— Ştiu..., dar nu e cazul să ne întristăm. În noaptea 
asta, bucuria-i cuvântul de ordine. Hai să bem, a zis 
Anemona și a dus sticla la gură. Dar, vezi, ai grijă... 
trebuie să-ţi spun încă de pe-acum că eu am un iubit şi 
n-aş vrea să înţelegi greșit seara asta. 

— Așa mi-ai spus şi acum zece ani, am zis eu și i-am 
luat sticla din mână. 

— Ştiu!, a răspuns și mi-a zâmbit timid. 

Eu o admiram în continuare înmărmurit, fiindcă nu- 
mi venea să cred la ce se gândise. Și ce era și mai 
surprinzător era cât de bine îi ieșea. Chiar mă simțeam 
ca la şapteşpe ani. Stelele îi colorau pielea, nisipul ne 
ţinea cald la picioare, iar valurile mării mă îndemnau s- 
o sărut. Nimic nu putea să ne strice fericirea pe care o 
îmbrățișam în clipele alea amândoi. 

— Fuck! îmi sună telefonul, a tresărit Anemona. 


P.S. - Ok, nimic în afară de asta. Suge-o, telefonule! 


P.P.S. - Da, fetelor. Și bărbaţii se uită la Titanic și 
plâng pentru că nu înţeleg de ce nesimţita de Rose nu l- 

a lăsat şi pe Jack să se urce pe scândura aia, pentru că 
era evident că aveau loc amândoi. Ţăranco! 

CAPITOLUL 2 


Dă play la melodia asta înainte să citești: Carla's 
Dreams - Document. 


— Alo?, a zis Anemona cutremurând liniștea nopţii. 
Aa, nu știu dacă am cum, tu pe unde ești? Mhm... Mhm... 

Eu stăteam și mă uitam la ea cuminte, fără să zic 
nimic. 

— În Mamaia? Dar ce cauţi acolo?, a întrebat ea. 
Aaa... așa deci. Foarte drăguţ. Nu știu ce să zic, nu cred 
că pot... 

Habar n-aveam cu cine vorbea, dar tot ce-mi doream 
era ca seara noastră să nu se termine chiar înainte de a 
începe. 

— Păi, eu sunt în Constanţa, n-am chef să vin tocmai 
până-n Mamaia, e prea departe. Plus c-am și băut ceva. 
Lasă că ne vedem mâine, dacă e. Da, mai stă, e ok. Bine, 
hai, te pup! Bye!, a zis şi a închis telefonul. 

A luat sticla de vodcă și a mai luat o gură zdravănă, 
apoi s-a așezat picior peste picior. 

— 'Te-au dat dispărută?, am întrebat-o. 

— Aa, nu. Raluca era, nu știu dac-o mai ţii minte, 
prietena mea cu care lucram la hotel în vara când ne-am 
cunoscut. 

— Daaaa, o țin minte. Vai, ce mai face? 

— Ce să facă, bine. E măritată acum, are și copil. Ce-a 
mai trecut timpul, nu? 

— Să ştii că da. Voia să vă vedeţi? 

— Da, dar mai mult voia să te vadă pe tine, că i-am 
zis că ne întâlnim. Cică era prin Mamaia. 

— Păi stai... noi tot în Mamaia suntem. De ce i-ai zis 
că ești în Constanţa?, am întrebat-o eu confuz. 

— Am crezut că vrei să fim numai noi doi în seara 
asta. Dar nu e problemă, a continuat ea, scoţându-și 
telefonul din buzunar, o sun și-i spun să vină încoace. 

— Aaa, nu! E super-ok așa, n-are sens s-o mai 
deranjezi, am răspuns eu stânjenit. Dar ce tare! S-a 
întâmplat fix ca acum zece ani, i-am spus. 

— Păi da, normal. Ţi-am zis că vreau să-ți recreez 
noaptea aia și-o să facem tot ce am făcut atunci. 

— Tot, tot?, am întrebat-o pe un ton năzdrăvan. 

— Absolut tot, mi-a zis sigură pe ea. 

— Dar, stai... cum puteai tu să știi c-o să sune și-n 
seara asta, ca să fie la fel ca data trecută? 

Anemona a ridicat din umeri și a zâmbit. 

— Nu pot să cred! Tu ai pus-o să-ți dea telefon și să- 
ți spună că-i aici. Doamne, nu ești normală! 

Am început să râdem amândoi. Briza mării ne 
stingea gâturile mari de vodcă pe care începeam să le 
bem tot mai des, iar sunetul apei care se izbea de mal 
era ca o melodie superbă, pe care nu avusesem voie s-o 
mai ascult de multă vreme. 

— Şi? Cum îţi priește viaţa de femeie logodită?, am 
întrebat-o. 

— Ce pot să zic, e interesant. Mergem duminica și 
facem piaţa, ne îmbrăcăm asortat atunci când ieşim în 
oraș, mai puţine mahmureli, știi tu, chestii dintr-astea. 

— Foarte frumos, exact stilul tău, am spus eu 
amuzat. 

— Oamenii se mai schimbă. 

— Uite, vezi? Aici nu sunt de acord. Eu nu cred că o 
persoană poate să se schimbe. Da, sigur, poate încerca 
să facă sau să nu mai facă anumite lucruri de dragul 
celui de lângă ea, dar asta nu înseamnă că nu și le mai 
dorește, ci doar că alege să fie un pic altfel. Deci, tehnic, 
nu poți să spui că s-a schimbat. 

— Nu contează dacă le face forțat sau nu, important 
e că nu se comportă cum ar face-o în mod normal. 

— Păi şi asta e bine? 

— Ce anume? 

— Să nu poţi să fii tu în preajma omului cu care se 
presupune c-o să-ţi petreci restul vieții. 

— Ce discuţii deep avem și noi, a spus Anemona. 

— Dar spune-mi... Îl iubeşti? 

— Andrei, nu face asta. 

— Asta, ce? E-o întrebare simplă: da sau nu, i-am zis. 
Nu e ceva așa complicat. 

— Păi, a spus ea, ducând sticla de vodcă la gură, el 
mă iubeşte pe mine foarte mult. Serios, efectiv ar face 
absolut orice pentru mine. Încă din ziua aia când m-a 
văzut plângând la birou, deși nu ne cunoșteam atât de 
bine, a mers la șefa mea de-atunci și i-a spus că avea 
treabă urgentă cu mine şi m-a dus la o cofetărie. Mi-a 
spus că, dacă mâncam ceva dulce, sigur se rezolva, orice 
aş fi avut... 

— Eu nu mă-ndoiesc de ce simte el pentru tine. Dar 
te-am întrebat pe tine, ce simţi tu? 

— Nu vreau să fiu copil și să cred că pot să mai am 
parte de dragostea aia de la douăzeci de ani, dragostea 
aia care-ţi înmoaie picioarele când îl vezi pe cel de lângă 

tine, care te face să nu te intereseze de nimic altceva, 
dragostea aia de care ţi-e poftă atunci când nu-l ai pe 
omul ăla lângă tine... știi tu, dragostea aia pe care o 
simțeam noi. 

— Hmm... nu cred că ţine de vârstă chestia asta. Nu 
vreau să fiu de căcat, dar eu simt chestiile alea pe care 
le-ai enumerat tu mai sus și la două'șase de ani, atunci 
când sunt cu tine, i-am zis. Cred că e vorba mai degrabă 
despre persoana potrivită, nu despre vârsta pe care o ai. 

— În fine, ideea e că probabil, cu timpul, o să mă- 
ndrăgostesc și eu de el. E un om bun, are grijă de mine, 
nu-mi dă bătăi de cap și sunt liniștită. Cu trecerea 
anilor, o să vină şi iubirea, așa cred. 

— Anemona... iubirea funcționează invers. Nu de la 
minus la plus. 

— Adică? 

— Adică nu poţi să stai cu cineva și să speri să-ţi 
crească sentimentele. Ele trebuie să fie acolo, și timpul 
doar să le consolideze. Nu poţi să faci ceva din nimic. 
Gândeşte-te aşa: dacă tu ai o casă doar pe un nivel, în 
timp, poţi să-i mai construieşti câteva etaje. Dar ai 
nevoie de fundaţie, că nu poţi să contruiești etajele-alea 
pe nimic. Așa și la tine, dacă acel ceva nu există deja, nu 
poţi plusa. Nu poți adăuga chestii la ceva ce nu există, 
mi-am terminat eu pledoaria. 

— Mamă, al naibii, ce filosof te-ai făcut, a zis ea 
râzând. 

— Da, păi... am şi scris o carte, am glumit eu. 

Gândește-te la cât de greu e s-o asculţi pe fata despre 
care știi că e perfectă pentru tine povestindu-ți despre 
relaţia ei cu altcineva, imaginează-ți cum e s-o vezi că se 

consumă în timp ce tu încerci să îi dai sfaturi obiective 
despre ce crezi că ar trebui să facă. E ca și cum ai fi 
spectator la meciul în care trebuia să fii căpitanul 
echipei și te uiţi la echipa ta cum pierde, dar nu ai cum 
să faci nimic s-o salvezi. 

— Eu cred că, decât să-mi explici iubirea, mai bine îţi 
încălzești gâtul cu niște vodcă, fiindcă trebuie să-mi 
cânţi în curând. 

— Să-ţi cânt? 

— Normal! Crezi că numai eu fac în seara asta 
lucrurile pe care le-am făcut prima oară când am stat 
amândoi aici? Nu, domnule Ciobanu, și dumneavoastră 
trebuie să faceţi la fel, mi-a zis ea și mi-a întins sticla de 
vodcă. S-a așezat mai confortabil pe șezlongul pe care 
stătea, s-a înfofolit în geacă și mă privea, dând viaţă 
amintirilor noastre atât de îndepărtate, care parcă se 
întâmplaseră într-o altă viață. Mă uitam la ea și 
realizam de ce mă îndrăgostisem cu aproape zece ani în 
urmă. 

— Ok, eşti pregătită?, am întrebat-o. 

— Da! 

— Asta-i bine, fiindcă eu nu sunt, am râs eu. 

— Am încredere în tine, mi-a zis. 

— Bine faci. Ahem!, mi-am dres gâtul. Ce vrei să-ţi 
cânt? 

— Ştii foarte bine ce vreau să-mi cânţi, a răspuns. 
Hai, s-auzim! 

Am tras aer adânc în piept, am mai luat o gură de 
alcool şi am început: 

— „Am privit-o-n ochi... ultima oară, lacrimile 
curgeau, erau atât de amare... Mă ruga să n-o uit, simţea 

că-i ultima vară, iar eu îi spuneam: aşa iubirea nu 
moare...” 

Anemona a început să râdă. 

— „Nu ştiam că era ultima noapte, când puteam fi 
atât, atât de aproape... Îmi amintesc doar, vorbe deșarte, 
când o priveam, în ultima noapte... Ultima privire mi-a 
rămas în amintire, ca un vis, ca o poveste dispărută-n 
nori...” 

A început să cânte și ea cu mine. 

— „Oriunde-ai fi... eu te voi găsi, oriunde tu ai fi, eu 
te voi iubi... oriunde-n noapte sau zi te voi găsi, în sinea 
mea când voi iubi... dulcea mea...” 

Iar eu am început să cânt mai tare: 

— „Anemonaaaaaa... te voi găsi.” 

S-a uitat la mine cu ochii pierduţi, surprinsă probabil 
de faptul că nu uitasem varianta pe care i-o cântasem 
atunci. Ne aflam într-un cadru perfect, stăteam la o 
bucată de noapte pe un șezlong, pe plajă, nici urmă de 
altcineva prin jurul nostru, vântul bătea cât să ne oblige 
să ne îmbrăţișăm și luna îi dezmierda ei părul, iar mie - 
dorinţele. Mă simţeam din nou ca în liceu, eram iarăși 
puștiul ăla din Suceava care venise la mare ca s-o uite 
pe colega lui de bancă și se îndrăgostise de o fată care 
avea să-i pună stăpânire pe suflet. 

— Şi uite că m-ai găsit. Din nou, a spus Anemona, 
apropiindu-se de mine. Înima-mi bătea din ce în ce mai 
tare, palmele au început să-mi transpire și buzele îmi 
tremurau. Mă simţeam ca înainte de teză și nu știam 
cum să reacționez. Uimitor cât de natural era totul în 
preajma ei, spre deosebire de toate celelalte femei pe 
care le cunoscusem după ce-a plecat ea. Parcă nu 

trebuia să mă chinui să spun lucrurile potrivite, nu 
eram nevoie să-mi controlez fiecare mișcare și eram 
incredibil de relaxat. Marea mirosea a iubire în noaptea 
aia și ne legăna privirile, încrucișându-le. Chipul superb 
al Anemonei, lipsit de orice grijă a lumii noastre, mă 
fascina. Dintr-odată, am observat-o venind și mai 
aproape de mine și, într-un vuiet de simţiri colorate, m- 
a sărutat. Mi s-au tăiat picioarele și efectiv am ameţit. 
Nu era prima oară când ne sărutam, dar parcă aşa s-a 
simţit... A fost un sărut atât de intens și de pasional, 
încât am avut impresia că era primul din viaţa mea. 
Anemona și-a pus degetele peste buzele mele, iar apoi 
și-a lăsat mâna în jos, mângâindu-mă pe gât. 

— Aşa da! Cred că, dacă mă lăsam în baza ta, nu se 
mai întâmpla niciodată asta, mi-a spus ea zâmbind. 

— Păi... da, probabil că ai dreptate, am răspuns eu 
timid. 

— Exact ca acum zece ani, nu?, mi-a zis și a ridicat 
sticla în aer. 

— Ştii că practic au trecut doar nouă, nu?, i-am spus 
zâmbind. 

— Ei, rotunjim și noi. Și, oricum, nu 9 a fost mereu 
numărul tău de la fotbal? 

— Nu-mi vine să cred c-ai ținut minte și asta, i-am 
răspuns șocat. 

— Din păcate, n-am prea putut să uit nimic din tot ce 
are legătură cu tine. 

— Sau din fericire, am corectat-o eu. 

— Sau din fericire, corect. Să știi că mai am niște 
surprize pentru tine în seara asta. Hai să mergem până 

la mașină, că trebuie să iau ceva de-acolo. Plus că s-a 
făcut şi frig şi cred că e mai bine să ne retragem. 

— Ha-ha! De data asta, n-am înţeles „să ne-o 
tragem”, dar mă bucur că-ţi aduci aminte chiar și asta, i- 
am zis și am început să râd. 

— Nu asta ai înţeles? Of, cred că trebuie să fiu mai 
explicită, mi-a răspuns ea și s-a ridicat de pe șezlong. 
Hai să mergem! 


P.S. - Ultima oară când am fost cu o tipă, noaptea, în 
maşina ei, nu s-a terminat atât de bine. Situaţia, nu tipa. 
Off, concentrează-te puţin și nu te mai gândi la sex. 
Jesus! 


P.P.S. - Este incredibil cum toate căcaturile care mi se 
întâmplaseră în ultima vreme au încetat efectiv să mai 
conteze în clipa în care am văzut-o pe Anemona. Nu 
știam ce urma să se mai întâmple în seara aia, dar 
uneori e mai bine să lași lucrurile să continue de la sine 
decât să încerci să le controlezi tu. Ai putea să ai parte 
de nişte surprize. De-asta ţi se întâmplă chestii 
interesante atunci când bei, fiindcă nu mai deţii 
controlul sută la sută și abia atunci când nu-ţi mai pui o 
mie de întrebări legate de fiecare lucru s-ar putea să iei 
cea mai bună decizie. Sau sifilis, depinde, cum ţi-e 
norocul. 

CAPITOLUL 3 


Stăteam pe bordura din faţa mașinii ei, într-o parcare 
la fel de pustie precum sufletul meu, și mâncam o 
banană. Mi-era destul de clar că Anemona nu era 
fericită cu viaţa pe care și-o alesese și-acum, că-l 
cunoscusem pe gagică-său, puteam să și înţeleg de ce. 
Nu era un tip nașpa, nu părea c-ar fi prost sau alte 
chestii de genul ăsta, însă era mai banal decât un bilet 
de autobuz. Nu ieşea cu nimic în evidenţă, îi plăceau 
lucruri simple, avea nevoi primare și singurul efort 
intelectual pe care-l făcea era când trebuia să hotărască 
dacă-și cumpăra hârtie igienică portocalie sau albă. Nu 
vreau să spun că eu eram mai bun decât el, dar eu eram 
mai bun decât el. Ce? Asta-i adevărul. Faza e c-am rămas 
un pic dezamăgit de alegerea ei, fiindcă Rareș părea mai 
mult genul de tip pe care l-ar fi ales Ramona: o alegere 
sigură, cu care poţi să faci rată pentru a-ți cumpăra 
frigider, te scoate sâmbăta la grătar, alături de alţi 
oameni la fel de plictisitori ca el, și e mulțumit dacă-i 
faci un sex oral de ziua lui. Oare despre asta e vorba, de 
fapt? Până la urmă, toate femeile își doresc lângă ele un 
pariu sigur, care să fie acolo oricând au ele nevoie și să 
le dea supă de pui atunci când sunt răcite, în dauna 
unuia cu care clar se potrivesc mai bine, dar nu au 
niciodată certitudinea că va fi toată viaţa lângă ele? 
Pentru că eu mă gândesc așa: dacă și o femeie precum 
Anemona tot asta și-a ales, înseamnă că eu sunt cel 
idealist, care crede că toți avem o jumătate pe care 

trebuie s-o găsim, cu care să ne potrivim în toate și care 
ne dă senzaţii dubioase în stomac la fiecare privire. Se 
pare că nu există, de fapt, suflete-pereche, ci doar 
compromisuri. Despre asta să fie vorba, în realitate, 
când discutăm despre iubire? Dacă răspunsul e da, 
înseamnă că toate filmele, toate cântecele sau cărțile de 
dragoste au mâncat căcat cu găleata, și nimic nu-i atât 
de complicat cum ne place nouă să credem. 

— Hai, mai dă-mi să trag un fum, că apoi sun la un 
taxi, mi-a zis Anemona. 

— Păi unde mergem?, am întrebat-o. 

— E surpriză, mi-a spus ea cu un zâmbet în colţul 
gurii. 

— O să te cred pe cuvânt, fiindcă ultima oară când 
mi-ai făcut tu o surpriză, ei bine... ştii și tu care a fost. 

— Da... cele patru lucruri pe care nu le-ai mai făcut 
niciodată. Mi-ar plăcea să-ţi mai pot face o surpriză de 
genul ăsta și în seara asta, dar cred că, după zece ani, 
mi-ar fi cam greu să mai găsesc astfel de lucruri. Frai 
mic atunci... și inocent. 

— Şi-acum tot inocent sunt, să știi, i-am zis eu 
zâmbind. 

— Daaaa, cel mai inocent tu ești. Mă mir că nu te pun 
ăştia papă, a spus ea râzând. 

— Păi, nu au cum, că nu-s catolic. Altfel, sigur m-ar 
pune... 

— Ce-i drept, îţi stă bine îmbrăcat în alb, cred c-ai fi 
un papă bun. 

— Aşa e, aș fi. Bine, mai puţin la partea cu băieţii 
minori, dar în rest, aş fi super. Papa Andrei Ciobanu 
Primul. 

— Cred că e Papa Andrei Ciobanu întâiul, de fapt, a 
spus ea amuzată. 

— Sau Papa Andrei Ciobanu Number 1, adevărat. 

— Oficial, a completat ea. 

Am început să râdem amândoi și cred că bananele 
începeau să-și facă efectul destul de repede. Bine, nici 
faptul că le combinaserăm cu aproape jumate de sticlă 
de vodcă nu a ajutat foarte mult, însă, până la urmă, o 
viață avem, nu-i aşa? Anemona a chemat un taxi, ne-am 
urcat în el și am pornit spre următoarea destinaţie, eu 
neștiind ce mă aștepta și-acolo. Oricum, alături de ea, nu 
putea să fie vorba de ceva care să nu-mi facă plăcere, 
aşa că mi-am pus creierul pe pauză și am decis să mă las 
dus de val. După vreo cinșpe minute de mers cu mașina, 
ne-am dat jos și am ajuns în faţa unui club. Am intrat 
acolo și Anemona m-a dus direct la bar, a comandat 
patru shot-uri şi le-am dat peste cap, fără pauză între 
ele. Barmanul se uita complice la noi, apoi ne-a mai dat 
câte un shot din partea lui, s-a apropiat de mine şi mi-a 
ZIS: 

— Foarte tare cartea, frate! Efectiv m-a ţinut treaz 
câteva nopţi, până când am terminat-o. Când apare 
volumul al doilea? 

— Merci frumos, mă bucur că ţi-a plăcut. Volumul al 
doilea ar trebui s-apară în 2017, dacă merge totul 
conform planului. 

— Ei, hai, că nu mai e aşa mult, a zis el. Hai noroc și 
distracție plăcută în Constanţa! 

Am ciocnit și cu el, am băut și băuturile-alea, și deja 
privirile începeau să ni se înceţoșeze, iar judecăţile să ni 
se întunece. 

— Nu recunoşti clubul ăsta?, m-a întrebat Anemona. 

— Nu cred, am răspuns. Am mai fost aici? 

— Mă gândeam eu că n-o să ţi se pară cunoscut, că l- 
au renovat ăștia. Dar ăsta e clubul ăla unde am mers 
atunci când ai venit la mine, am băut, ne-am distrat și 
apoi am mers în baie şi... 

— Vai! Nu pot să cred! Ăsta e?, am întrebat-o eu, cu 
ochii mari. 

— Da, mi-a răspuns râzând. 

— Arată total diferit. 

— Ştiu, păi, au trecut aproape zece ani, totuși, era 
dubios dacă arăta la fel. Dar baia să știi că nu e foarte 
schimbată, a spus ea chicotind. 

— Doamne, ce nebuni eram pe-atunci! Să știi că n- 
am mai făcut niciodată sex în baie, tu ai fost prima și 
ultima cu care am făcut chestia asta. 

— Aww, ce drăguţ. Deci am rămas singura fată cu 
care ai făcut un anumit lucru. 

— Fi, încă eşti singura din mai multe puncte de 
vedere, am completat-o eu. 

S-a uitat la mine fără să spună nimic. Muzica bubuia 
în boxe, oamenii din jurul nostru se distrau, barmanii 
umpleau paharele, iar eu eram acolo cu femeia visurilor 
mele. E-adevărat că nu era cea mai fericită circumstanţă 
aia în care ne aflam noi, însă, până la urmă, tot ce conta 
era ce se întâmpla, nu cum se întâmpla. Carpe diem, nu? 
Parcă așa era aia de și-o tatuează toate piţipoancele pe 
claviculă. 

La un moment dat, a început să se audă pe fundal 
Calvin Harris feat. Rihanna - This is What You Came For. 

— Vai, cât îmi place piesa asta, mi-a spus Anemona. 
Hai să dansăm! 

— Ştii că mie nu îmi place să dansez, sunt ok. Stau 
aici la bar și beau o apă, să mă mai hidratez. Dansează 
tu, i-am spus. „Ştii cât de mult îmi place să te privesc 
dansând”, mi-am spus. 

Aşa că Anemona a început să se miște, iar eu o 
priveam admirativ, fiindcă știam ce urma să se 
întâmple. Nu pot să explic în cuvinte, dar avea fata asta 
un stil de a-și undui fiecare părticică din corp pe ritmul 
muzicii, de nu-ţi venea să crezi. Fiecare beat al piesei 
parcă trecea prin sângele ei și exploda în exterior. Avea 
o expresie a feţei extrem de sugestivă, ochii și-i ținea 
închiși, și parcă melodia aia fusese scrisă și produsă 
doar ca să danseze Anemona pe ea, făcând-o mai 
frumoasă. Bineînțeles că din ce în ce mai mulţi oameni 
s-au oprit din orice făceau, și toate privirile automat s- 
au întors către fata aia blondă care parcă se excită 
atunci când dansează. Cu orice nou moment petrecut în 
preajma ei, aveam un zâmbet amar pe faţă, fiindcă eram 
conștient că nu va mai fi niciodată a mea. Femeile 
începeau s-o urască, fiindcă iubiții lor se uitau doar la 
ea; bărbaţii și-ar fi dorit s-o fută. Eu cred că e mai greu 
să fii o tipă mișto, decât să fii urâtă. Fiindcă, dacă ești o 
fată frumoasă și arăţi bine, din cauza asta ai ajuns să fii 
sătulă de toți tipii care se bagă în seamă la tine absolut 
peste tot (Facebook, sală, club, oraș etc). Și problema 
nu-i că se bagă în seamă, fiindcă știm amândoi că îţi 
place atenţia. Sunt două probleme aici: 

1. genul de oameni care se bagă în seamă; 

2. felul în care îţi vorbesc și te privesc te deranjează. 

Că se comportă de parcă, pe lângă ţâţele alea mari 
sau curul ăla tonifiat, nu mai e nimic interesant la tine și 
te frustrează asta. Fiindcă, dac-ai vedea că nu poţi să 
porţi niște discuţii cu oameni inteligenţi, dac-ai vedea 
că te depășesc anumite subiecte sau ai fi corectată 
atunci când scrii chestii, poate c-ai înţelege. Dar ţi se 
pare nedrept, fiindcă știi că eşti o tipă isteaţă și uneori o 
invidiezi pe prietena aia a ta care e grasă, şi iubitul ei 
totuși o place și o iubește pentru felul ei de a fi, pentru 
ceea ce reprezintă ca om, și nu pentru că vrea să-şi dea 
drumul între sânii ei. Mai mult decât atât, până la urmă, 
n-ar fi o problemă că se bagă în seamă toţi cocalarii, 
interlopii, culturiștii sau machidonii. Dar, vai, cât de 
mult ţi-ar plăcea să vadă un pic peste „vreau s-o fut pe 
asta diseară” și să vrea totuși mai mult. Tu n-ai nevoie 
de o relație. Tu ai nevoie să fii salvată. Exact așa 
simțeam și în legătură cu Anemona, însă eu mereu am 
avut chestia asta și simt nevoia să intervin dacă mi se 
pare că o fată se află în pericol (indiferent de felul 
pericolului). Psihologii îi spun „complex mesianic”, dar 
nu are sens să ne pierdem în tehnicalități. 

Ce căcat cauţi tu lângă unul ca Rareș?, mă întrebam 
eu în tot timpul ăla în care ea dansa. Fără să-mi dea 
prea mult timp la dispoziţie pentru a pricepe ce-mi 
dădea cu virgulă, Anemona a venit mai aproape de mine 
și mi-a atins corpul cu corpul ei. S-a întors cu spatele, și- 
a poziționat fundul direct pe nasturii blugilor mei şi a 
început să-l miște din ce în ce mai ritmat. Faptul că nu 
mai atinsesem un corp de femeie de multă vreme nu pot 
să spun că mi-a fost de ajutor în situaţia aia, aşa că 
bineînţeles c-am început să mă gândesc la declinarea a 

doua din limba latină, la negrul de sub unghii și la 
Rareș, ca să nu mi se scoale și să mă fac de căcat în tot 
clubul ăla. Anemona s-a întors către mine, m-a luat în 
braţe şi m-a sărutat. În momentul ăla am fost atât de 
fericit, încât au început să-mi ţâșnească unicorni din 
ureche, alături de curcubeie feerice și zâmbete de copil 
(asta putea fi și de la banane, dar o să spunem că era de 
la sărut). Eram mai bucuros decât atunci când îmi 
picase un jucător de legendă la FIFA, și în sufletul meu 
efectiv cântau manele. Clubul parcă se învârtea cu noi 
doi (asta putea fi și de la alcool, dar o să spunem că era 
de la sărut), iar eu nu-mi dădeam seama dacă ceea ce 
auzeam era basul melodiei sau artificiile imaginare care 
pocneau deasupra noastră. Anemona i-a făcut semn 
barmanului să ne mai dea două shot-uri, iar el, fiind 
martor la tot ce se întâmplase mai devreme, s-a 
conformat rapid. 

— Vrei să mă-mbeţi și să profiți de mine?, am 
întrebat-o. 

— Nu știu, vrei să te îmbăt şi să profit de tine?, mi-a 
răspuns în timp ce-mi înmâna shot-ul de tequila. 

— Depinde ce înseamnă asta, i-am zis. 

Anemona mi-a luat mâna în mâna ei, a ridicat-o la 
nivelul pieptului, a turnat niște sare pe degetul meu, iar 
apoi, dintr-o mișcare simplă și lentă, a lins toată sarea și 
a rămas cu degetul meu în gură. Mai ţii minte cum îţi 
spuneam, mai devreme, că mă gândeam la toate 
chestiile cele mai nasoale care-mi veneau în minte, doar 
ca să nu mi se scoale? Ei bine, în clipa asta, nu mai 
funcţiona nici una dintre ele. 

— Mergem?, m-a întrebat Anemona, cu privirea 
plină de păcat. 


P.S. - Mi se părea de necrezut cum reușeam să fiu atât 
de relaxat în preajma ei, fără să-mi pun o sută de 
întrebări, fără să-mi fac o mie de scenarii și fără să-mi 
măsor de milioane de ori fiecare gest. Totul decurgea în 
mod natural și, când eram cu ea, simţeam că nu-mi 
doream să fiu în nici un alt loc, cu nici o altă persoană. 
Și, deşi sunt sigur că și ea simţea la fel, în continuare nu 
eram împreună. Nu era corect, dar, pe de altă parte, 
iubirea nu e matematică, deși se pare că eu sunt la fel de 
slab la amândouă. 


P.P.S. - Oricum, rămân la concluzia că alcoolul e 
foarte bun în situaţii de genul ăsta. Unul dintre 
comedianţii mei preferaţi are o glumă care îmi place 
foarte mult și mi se pare foarte adevărată. Jim Jefferies 
zice așa: „Nu am încredere în oamenii care nu beau 
alcool, fiindcă toate poveștile lor se termină cu: Și-apoi 

am ajuns acasă”. 

CAPITOLUL 4 


Era aproape două. Am ajuns la hotelul unde eram 
cazat, am trecut pe lângă ocheadele pline de judecată 
ale paznicului, am intrat în lift și ne îndreptam spre 
camera mea. Ne sărutam frenetic și, atunci când s-au 
închis ușile glisante, Anemona m-a izbit de oglinda 
liftului și m-a prins de prohab. 

— Doamne, ce dor mi-a fost de tine!, mi-a șoptit. 


Dă play la melodia asta ca să vii cu mine în poveste: D] 
Khaled feat. Nicki Minaj, Chris Brown, August Alsina, 
Jeremih, Future & Rick Ross - Do You Mind. 


N-am putut să reacţionez în nici un fel și, chiar dacă- 
mi plăcea foarte mult ce se întâmpla, îmi dădeam seama 
că mă păcăleam singur. Tentaţia e mai puternică decât 
rațiunea. De cele mai multe ori, deși realizezi că nu e 
bine ce faci, nu te poți abţine și îți cauţi scuze cu care să- 
ți justifici acțiunile. Iar chestia asta o faci doar față de 
tine, pentru că, dacă tu consideri că ai procedat corect 
într-o anumită situaţie, indiferent de ce cred ceilalţi, 
măcar ești împăcat cu tine. Să-ţi dau un exemplu: cu 
toţii suntem de acord că e greşit să-ți înşeli iubita. Însă, 
dacă o faci, o să încerci să găseşti niște motivații 
complexe și trase de păr până când ajungi să le crezi și 
tu. Şi-o să-ţi spui c-ai făcut chestia asta fiindcă ești 
stresat de la muncă şi, până la urmă, dacă nimeni nu 
află niciodată, nu e mare chestie. După aia, o să-ţi spui 
că doar o partidă de sex nu se pune, dacă nu a implicat 

sentimente, și că tu știi clar c-a fost doar o aventură și 
n-a însemnat nimic mai mult. lar apoi o să cauţi 
confirmarea altor oameni care au făcut și ei același 
lucru și-o să ajungi la concluzia că ceea ce nu știi n-are 
cum să te rănească și o să poţi dormi liniștit noaptea. 
lar în situația în care mă găseam în momentul ăla, 
culmea, nu eu eram cel care făcea ceva greșit, dar tot eu 
mă simțeam prost. Dar asta pentru că știam prin ce 
trecusem eu după ce o înşelasem pe Anemona cu 
Ramona și cum regretasem în fiecare zi chestia asta, 
crezând că tocmai ăsta fusese motivul pentru care 
pierdusem iubirea vieții mele. 

Am ieșit din lift și am continuat să ne sărutăm tot 
drumul până la cameră, apoi cu greu am nimerit să bag 
cartela și am intrat. Anemona m-a trântit pe pat şi s-a 
aşezat peste mine. Și-a aruncat geaca pe covor, mi-a dat 
și mie tricoul jos și efectiv mă devora. Nu știu dacă ăsta 
era stilul ei ori i se-ntâmpla doar cu mine, dar nu m-am 
simţit niciodată mai dorit de o femeie așa cum pățeam 
cu ea. A început să-și miște șoldurile uşor de jos în sus, 
de parcă mai era încă pe ringul de dans, mi-a luat 
mâinile şi le-a așezat atent pe fesele ei şi a început să se 
joace cu un deget peste buzele mele. Părul mi s-a ridicat 
pe tot corpul și fiorii au început să danseze peste pielea 
mea. Cu toate lucrurile care se întâmplaseră în seara 
aia, mi-am dat seama că aveam mare nevoie de ce se 
întâmpla, dar aveam și mai mare nevoie de Anemona 
lângă inima mea. Poate părea un act de lașitate că n-am 
lăsat pe nimeni să se apropie de mine în tot timpul ăsta 
și poate că, din afară, am dat impresia că-mi puneam 
singur piedici în calea fericirii din cauza dorinţei mele 

capricioase de a-mi termina povestea alături de cea cu 
care începuse, însă e mult mai ușor să judeci din 
exterior. Și tu ai iubit pe cineva atât de mult încât ai 
simțit că orice respiraţie devine inutilă în lipsa 
persoanei respective, dar, chiar și așa, poate mă judeci 
în clipa asta şi nu înţelegi de ce nu m-am forțat să trec 
peste și să fiu cu altcineva. Insă, oricât de mult mă 
învinovăţești sau mă condamni pentru deciziile mele, 
sunt sigur că, pe undeva, mă înţelegi și realizezi că, în 
situația mea, poate și tu ai fi procedat la fel. 

Anemona și-a aruncat bluza peste veioza care lumina 
duios încăperea. Tatuajul ei cu je ne regrette rien parcă 
insista să-mi dea dreptate în toate acțiunile mele și mă 
făcea s-o doresc din ce în ce mai mult. Se pare că, pentru 
mine, Anemona era ca mersul pe bicicletă: n-aveam 
cum s-o uit niciodată (sau îmi plăcea să stau călare pe 
ea, depinde cât de sensibil ești). Imi simţeam pielea 
fierbinte cum parcă se cerea dezbrăcată de haine și 
fiecare sărut pe care-l simțeam pe corp era ca o gură de 
aer. Femeia asta devenise pentru mine și agonie, și 
extaz, în același timp, iar în momentul ăla nu mai conta 
nimic. Eram doar noi doi, într-o cameră din Constanţa, 
vărsând pasiune unul pe celălalt. Am întors-o cu faţa în 
sus și m-am așezat peste ea, i-am strâns ambele mâini la 
piept și-i simțeam inima cum se chinuia să-i evadeze 
din piept. Am observat că-și făcuse un tatuaj nou, pe 
claviculă, și mai scria ceva pe pielea ei fină. Am zâmbit 
atunci când l-am văzut. 

Imi plăcea atât de mult de ea, încât mă durea. Pe de-o 
parte, era tot ce-mi doream de la o femeie. Fra 
inteligentă și amuzantă, de fiecare dată când o vedeam 


460 


zâmbind mă topeam ca zăpada în martie, îmi plăcea la 
nebunie felul în care-i mirosea pielea aia fină și albă, 
atunci când o făceam să râdă simțeam ca o victorie şi- 
mi doream s-o ţin strâns la pieptul meu şi să nu-i mai 
dau drumul niciodată. Dar, pe de altă parte, faptul că era 
total instabilă și imprevizibilă mă făcea să nu-mi dau 
voie să stau în preajma ei mai mult decât trebuia. 
Fiindcă, deşi eram conștient de faptul c-aș putea să mă 
îndrăgostesc de ea în orice clipă de neatenţie, știam că, 
aşa cum m-ar fi putut răni ea, n-ar fi putut să mă 
rănească nici o alta. Imaginează-ţi c-ai fi alergic la alune. 
Și, la un moment dat, te-ai afla pe-o insulă pustie, n-ai 
mai bea apă și n-ai mai mânca nimic timp de trei zile. 
lar dintr-odată, cineva ar veni la tine cu o friptură 
suculentă, niște cartofi prăjiți cu brânză, un pic de 
mujdei de usturoi și o sticlă de Cola rece. Dar, în 
friptura aia delicioasă și superbă, ar fi alune pisate. Cam 
aşa era Anemona pentru mine. Oricât de mult mi-aș fi 
dorit s-o simt, s-o savurez și să-mi potolesc urletele din 
creier cu ea, știam că, într-un final, m-ar ucide. Cam asta 
era alegerea pe care o aveam de făcut. Puteam să mor 
cu ea în clipele alea şi nici că mi-ar fi păsat. Dar ea, oare, 
ar fi murit cu mine? 

O sărutam pe tot corpul, iar respiraţia ei devenea tot 
mai greoaie. Îmi era din ce în ce mai dificil să mă 
stăpânesc și toate simțurile mi-o luaseră razna. Ne 
uitam unul la celălalt și înţelegeam tot, fără să fie 
necesar vreun cuvânt. Timpul se oprise în loc pentru 
noi încă o dată, eu îmi plimbam faţa nebărbierită peste 
sânii ei moi și simțeam cum pielea ei mirosea a fericire. 

— Nu putem face asta, i-am zis. 

— Ba da, vreau să te simt în mine, mi-a răspuns ea. 

— Şi eu vreau lucrul ăsta mai mult decât orice, dar 
nu pot să-l fac. 

— De ce nu, s-a întâmplat ceva?, m-a întrebat. 

— Da. 

— Ce? 

— Totul, i-am răspuns și m-am ridicat de pe ea. 

Tot alcoolul mi-a părăsit instant creierul și eram mai 
lucid ca niciodată. 

— Cum adică totul? 

— Anemona, oricât de mult te vreau şi oricât de mult 
m-aș uri pentru ceea ce urmează să fac, n-am de ales. 
Nu mai pot continua așa, i-am zis. 

— Aşa cum? 

— Aşa... cu toată treaba asta dintre noi. Eşti a 
altcuiva, ai ales să pleci de lângă mine și nu poţi să îmi 
ceri ca, de fiecare dată când ne vedem, să mă comport 
ca și cum nimic nu s-ar fi întâmplat, să ne futem și-apoi 
să ne vedem fiecare de vieţile noastre. 

— Serios. Chestia asta mie-mi face mai mult rău 
decât bine. Tu mâine te-ntorci la iubitul tău și la viaţa ta 
de cuplu, iar eu trebuie să plec înapoi la București și să 
plâng după tine. Tu ai idee cum e să te caut în fiecare 
fată şi să nu te găsesc niciodată? Crezi că mie mi-e ușor 
s-adorm în fiecare noapte cu gândul la tine și să mă 
trezesc dezamăgit, fiindcă sunt singur în pat? 

— Nu cred că ţi-e ușor, dar m-am gândit că te simți 
bine și tu alături de mine. Și de fiecare dată când ne 
întâlnim, eu... 


462 


— Asta e şi problema, am întrerupt-o eu. Că mă simt 
bine doar alături de tine. Și faptul că, de fiecare dată 
când ne întâlnim, se-ntâmplă același lucru mie-mi dă 
speranţe. Și niciodată n-am să reuşesc să te uit, în 
ritmul ăsta. 

— Păi nici eu nu te-am uitat, doar vezi și tu că, de 
fiecare dată când ne vedem, cedez în faţa ta şi trec peste 
toate principiile pe care le am, ajungând, într-un fel sau 
altul, tot cu tine în pat. 

— Văd. Tocmai de-asta îţi spun lucrurile astea. Din 
punctul meu de vedere, e clar că nu îl iubeşti pe Rareş, 
iar tu ştii bine asta. Și nu mi se pare corect față de nici 
unul dintre voi chestia asta. Crezi că el, dac-ar ști asta, 
și-ar dori să vă căsătoriţi? 

— EI ştie că sentimentele mele nu sunt la fel de 
puternice ca ale lui și a fost de acord cu asta, mi-a tăiat- 
o ea. 

— Fii serioasă! Una e când unul iubeşte mai mult şi 
altul mai puţin şi alta e când nu e deloc iubire din partea 
unuia dintre voi. În adâncul sufletului, știi şi tu că 
greşeşti. 

— Bine că ştii tu mai bine, mi-a zis. 

— Nu trebuie să fii savant să-ți dai seama că nu m-ai 
uitat nici tu pe mine, chiar dacă nu vrei să recunoști. 
Lasă-l pe el, ia-mă pe mine. 

— Nu pot să fac asta, i-aș frânge inima. 

— Şi, prin ce faci acum, oare nu mi-o frângi pe a 
mea? Nici nu mă vrei, dar nici nu mă lași în pace, și eu 
chiar nu mai pot continua așa. Trebuie să te hotărăști 
dacă îți doreşti să rămâi într-o relaţie de compromis și 
să te întrebi toată viaţa „ce-ar fi fost dacă” sau eşti 

dispusă să-ți asculţi inima, fără să te mai gândești la 
restul lucrurilor. 

— Nu-i așa ușor, Andrei. Offf, a spus ea aprinzându- 
și o ţigară. 

— Niciodată n-o să existe un moment mai bun decât 
acum. Oricât de mult am amâna o decizie, până la urmă 
tot va trebui s-o înfruntăm și să facem o alegere. Mai 
devreme sau mai târziu, tot va trebui să faci o alegere 
care să te facă pe tine fericită. Fie că sunt eu, fie că este 
el. 

— Crezi că-i atât de simplu? Ce vrei să fac?, a ţipat 
ea. Să merg acasă și să-l anunţ că-l părăsesc, fiindcă nu 
l-am iubit niciodată? Să-i spun că, în ziua în care m-a 
găsit plângând la birou, muream de dorul tău și-mi 
părea rău pentru ce făcusem? Vrei să afle că, de fiecare 
dată când e în mine, eu mă gândesc la tine? Asta-ţi 
dorești? 

— Nu, nu asta îmi doresc. Tot ce îmi doresc eu este 
să fii sinceră cu tine și să faci ceea ce crezi tu că e bine. 

— Te urăsc în momentul ăsta, ştii, da?, a spus ea 
aproape plângând. 

— Nu mă urăști. Dar am nevoie să înţelegi că eu îmi 
doresc o relaţie cu tine, nu doar niște firimituri. Chiar 
dacă sună ciudat ce-o să-ți spun acum, și probabil c-o să 
regret, nu îmi doresc doar să ne futem când ne vedem. 
Îmi doresc mai mult decât atât, i-am zis. 

— Ştiu, Andrei... 

— Şi nu uita, eu te-am iubit numai pe tine și mi-am 
dat seama că nimeni nu-ţi poate lua locul. Mingea e în 
terenul tău, e mutarea ta. Gândeşte-te bine, pune în 

balanţă totul, fă o analiză SWOT dacă e nevoie și fă ceea 
ce crezi că e necesar. Eu o să mă opresc aici. Am obosit... 


P.S. - Suge-o, Andrei!, știu deja că la asta te gândești. 
Dar cel mai trist e că eu mi-am dat sigur să o sug. 


P.P.S. - Probabil că patruzeci la sută dintre cei care 
citesc povestea asta se gândesc acum: „Doamne, ce idiot 
ești! Cum să n-o fuți?”, ceilalți patruzeci la sută își zic 
„Aşa e, asta a fost decizia matură. Bravo, Andrei!”, iar 
zece la sută dintre voi se întreabă ce scria pe clavicula 
ei. O să afli până la finalul cărții, promit. 

CAPITOLUL 5 


După toată treaba pe care am trăit-o la Constanţa, m- 
am întors la București cu sufletul împăcat, fiindcă știam 
că făcusem tot ce era omenește posibil pentru a o 
recupera pe Anemona. În sfârșit, am avut şi eu closure 
și am realizat că, din clipa aia încolo, nu mai ţinea nimic 
de mine. Se vedea că Anemonei nu-i picase bine ce-i 
spusesem și că unele chestii o duruseră, însă, de cele 
mai multe ori, adevărul e cel mai greu de acceptat. Din 
când în când, cu toţii avem nevoie de o trezire la 
realitate, fie că vine din interiorul nostru, fie din partea 
altcuiva. Ideea e că eu m-am întors acasă super-relaxat 
și împăcat cu toată situaţia. Am înţeles că orice aș fi 
făcut eu și oricât m-aș fi chinuit, lucrurile s-ar fi aşezat, 
până la urmă, tot cum ar fi vrut ele și că, dacă Anemona 
avea sentimente pentru mine, aș fi aflat la un moment 
dat. Dacă nu, tot era un lucru bun, fiindcă o relaţie nu 
poate funcţiona când şi-o doreşte doar unul din doi. 

— Ce faci, boss, cum a fost la Constanţa?, m-a 
întrebat Alin din dreptul ușii. 

— Bine, voiam să joc o FIFA, i-am răspuns. A fost 
bine la Constanţa, mișto show-ul. 

— Mă bucur s-aud asta. Mai ai de plecat pe undeva? 

— Da, plec weekendul viitor în Moldova (n-o să-ţi 
spun orașul exact, fiindcă nu vreau să se afle cine sunt 
oamenii despre care urmează să-ţi povestesc, așa că îţi 
spun doar regiunea în care era). De ce? 

—  Întreb şi eu. În ce zi pleci? 

— Vineri seară am spectacol, mă-ntorc sâmbătă, i- 
am răspuns. 

— Nu vrei să stai până luni?, m-a întrebat el. 

— Ce căcat să fac până luni acolo? Am vineri show-ul 
și mă întorc sâmbătă. Dar de ce? 

— Voiam s-o chem pe una la mine şi s-o fut în patul 
tău, că m-am plictisit de-al meu, a răspuns Alin. 

— Ce să faci?, am întrebat eu surprins. 

— Da, mă. Ce te superi așa, doar nu e prima oară 
când fac asta. 

— Cum adică nu e prima oară? 

— Păi am mai făcut asta când ai fost tu plecat prin 
țară, mai schimb și eu decorul. 

— Deci, când eu plec de acasă, tu faci sex la mine în 
pat? 

— Yeap! 

— Wow. Nici nu știu ce să zic despre asta. 

— Păi n-ai ce să zici. Dar lasă, mă, nu te oftica. Măcar 
unul dintre noi să facă sex în patul tău, a zis el și a 
început să râdă. 

— Ha-ha, ce să-ți povestesc. Păi și în afară de sex la 
mine în pat, ce faci weekendul ăsta? 

— Nu ştiu încă, n-am nici un alt plan. Mi-aş 
downloada niște filme (a se citi „m-aș duce și mi-aș 
cumpăra niște filme sau aș merge la cinematograf, 
pentru că noi clar nu piratăm de pe FileList), că nu prea 
mai am chef de ieșiri. Plus că am cuponul ăla de pizza, 
dau o comandă, mai bifez o căsuță și, uite-aşa, ajung să 
le primesc pe-alea gratis. 

— Hai, mă, fii serios, stai în casă ca loserul? 

— Zise băiatul care n-a vrut s-o fută pe una că 
semăna prea mult cu fosta lui iubită, m-a înţepat el. 

— Da, dar măcar eu nu le arunc de la balcon. 

— S-a-ntâmplat o singură dată, ok? Nu se pune. 

— Da, mă, aşa e. Ai dreptate. Auzi... 

— Ce-i? 

— Nu vrei să vii cu mine în Moldova? Sunt tipe 
foarte mișto acolo, chiar e unul din orașele în care 
majoritatea femeilor sunt frumoase. Mai ieșim și noi din 
casă. 

— Păi nu ştiu, ce să facem acolo? 

— Citim Dostoievski. Ce căcat să facem? Ne-mbătăm, 
ieşim după show în club, chestii dintr-astea... 

— Meh... nu știu ce să zic, mi-a spus Alin. 

— Hai, bă, să mergem, o să-ţi placă, ai să vezi. 

— Bine, hai că vin. Dar nu ne rupem capul, mergem 
pe relaxare, ok? 

— Da, bre, stai liniștit, l-am asigurat eu. Auzi... n-ai 
chef să facem niște aripioare? 

— Adică să FAC niște aripioare, vrei să zici? 

— Da, dar stau şi eu cu tine, cât le faci, şi apoi 
mâncăm amândoi. 

— Wow, ce de treabă ești tu. Hai, mișcă-ţi curul în 
bucătărie și pregătește o banană, mi-a zis Alin și a ieşit 
din cameră. 

Dă play la piesa asta cât citeşti: Desiigner - Panda. 

Tot ce trebuia să mai fac, să fie toată treaba bună, era 
să îmi găsesc o fată mișto cu care să am și eu contact 
sexual, iar orașul respectiv era locul potrivit pentru 
planul meu. Săptămâna aia a trecut destul de repede, n- 
am făcut mare lucru, dar ziua cea mare a venit și am 

plecat către Moldova. Am ajuns în orașul în care aveam 
show, ne-am cazat și bineînţeles că ne-am desfăcut câte 
o bere. 

— O cameră cu două paturi n-ai găsit?, m-a întrebat 
Alin. 

— M-am gândit că iau numai cu un pat, ca să te 
poată lua şi pe tine cineva în braţe în cazul în care visezi 
urât și începi să plângi. 

— Coaie, eu vorbesc serios. Tu sforăi, eu sforăi, cum 
crezi c-o să funcționeze asta? 

— Nu ştiu, boss, încercăm s-adormim amândoi 
deodată. Sau vedem, poate unul dintre noi va dormi în 
altă parte, dacă-nţelegi ce vreau să zic. 

— Înţeleg. Speri să găseşti o altă fată pe care să n-o 
fuți, mi-a spus Alin sarcastic. 

— Nu, mă, gata. Încep să trec peste depresia cu 
Anemona, reintru în joc, ca să zic aşa. Cât de tare ar fi să 
găsim şi aici două gemene? Preferabil majore, nu cum 
au fost alea două din București. 

— Aaa, da, ce amintiri frumoase, pe care eu nu le mai 
am. Dar să ştii că sunt fericit că s-a întâmplat treaba aia 
cu Marina și Miruna. 

— De ce? 

— Fiindcă, de când eram mic, mi-am dorit să intru în 
Marină. Și, în sfârșit, am reușit. 

— Ce prost eşti, i-am zis eu râzând. Hai noroc! - şi 
am întins berea spre Alin. 

— La ce oră ai spectacolul?, m-a întrebat. 

— La 9, dar o să-ncep la 9 jumate. 

— Păi, e bine. Acum e 3, terminăm berea și putem să 
dormim o oră, ca să fim în formă diseară. 

— Hai să terminăm berea asta, mai desfacem câte 
una, mâncăm o banană și abia după aia ne odihnim, l- 
am corectat eu. 

— Îmi place mai mult planul tău, aşa facem. 

Mă bucuram că mă simţeam bine în legătură cu ce se 
întâmplase la Constanţa și eram împăcat cu mine 
însumi în legătură cu Anemona și astfel, în sfârșit, 
puteam și eu să mă comport ca un om normal de vârsta 
mea și să nu mai plâng în pernă, urmărind o iubire pe 
care nu ştiam dac-o mai puteam îndrepta vreodată 
asupra mea. Drept care, după ce am mai dat pe gât 
câteva beri și ne-am înfumurat creierii cu o banană, m- 
am întins în pat. M-am întors cu spatele la Alin și am 
închis ochii, dar, cum mă foiam eu pe acolo, i-am atins 
piciorul cu talpa mea. 

— Alin, vreau să te întreb ceva. 

— Ce? 

— Tu, în momentul ăsta, ești în chiloti? 

— Şșşt! mi-a răspuns el. Ia și te culcă acolo. 

— Bă, ești nebun? Este extrem de gay ce facem noi 
acum, i-am zis. 

— Coaie, nu pot să dorm decât în chiloți. Și e foarte 
ironic să mă facă gay tipul care n-a putut să facă sex cu 
una fiindcă-i amintea de alta şi, mai important decât 
atât, pe care l-am prins în baie în timp ce-și rădea părul 
de pe piept. Eşti sigur că vrei să continuăm această 
conversaţie?, m-a întrebat. 

— Aăă... somn ușor, am vrut să zic, de fapt. 

Asta e partea nașpa când prietenul tău te cunoaște 
mai bine decât ar trebui. Fiindcă știe despre tine lucruri 
pe care n-ai vrea să le știe nici maică-ta. Dar, pe de altă 

parte, și eu ştiam despre el că-și pensează părul de pe 
coaie, deci, cumva, scorul era egal. 

După câteva ore bune de somn, ne-am îmbrăcat și 
am mers în locul în care aveam eu spectacol. Am ajuns 
acolo, toată treaba bună, oamenii foarte primitori, sala 
plină, deci lucrurile păreau să fie cum trebuia în seara 
aia. Managerul de acolo m-a rugat să le spun oamenilor 
din public că era super-party acolo și c-o să fie mare 
distracţie, deci să rămână și după show. lar apoi m-a 
luat deoparte şi mi-a spus c-ar fi tare dac-aş rămâne şi 
eu, fiindcă astfel o să mai stea și oamenii. Așa încât am 
convenit cu Alin să nu plecăm deocamdată în altă parte 
și să vedem care era treaba pe-acolo. Am urcat pe scenă, 
am făcut show-ul, la final le-am transmis celor din 
public ce mă rugase managerul și m-am dus și eu la 
masa mea, să beau ceva cu Alin. Partea proastă era că în 
alea două ore cât am stat eu pe scenă, Alin a tot băut și 
avea deja un avans destul de mare în fața mea. Deci, mi- 
am comandat trei shot-uri, ca sa recuperez din mers. 
Am mai semnat niște cărți, am mai făcut poze cu 
oamenii şi, dintr-odată, lumina s-a stins în locul 
respectiv, au început să bată stroboscoape şi alte dintr- 
astea, muzica se auzea din ce în ce mai tare și era clar că 
se dăduse drumul la club. DJ-ul a început să spună 
chestii în microfon, iar pe boxele din faţa lui s-au urcat 
două fete care ar fi vrut să fie animatoare. Erau 
îmbrăcate mai mult dezbrăcate, una în alb, cealaltă în 
negru, dar amândouă erau foarte frumoase. Una era mai 
pe stilul pițipoancă, părea să aibă implanturi și daddy- 
issues, adică exact cum îmi place mie, iar cealaltă părea 
un pic mai cuminte, avea un chip de căprioară rătăcită 

într-o cușcă a leilor, ochii albaștri, părul blonduţ, prins 
într-o coadă lungă și pe chip îi răsărea un zâmbet larg și 
atrăgător. 

În tot timpul ăsta, a venit la mine o fată care fusese la 
spectacol, mi-a zis că era ziua ei şi m-a întrebat dacă nu 
voiam și noi să dăm niște shot-uri cu ea. Bineînţeles c- 
am acceptat instantaneu, fiindcă eu am învăţat de la 
bunică-mea două lucruri foarte impotante: 

1. pe întuneric, orice vacă e neagră; 

2. băutura moca nu se refuză niciodată. 

Alin se uita fermecat la animatoarele respective și 
efectiv îi curgeau balele din colţul gurii. Mi-am dat 
seama că treaba era gravă când n-am reușit să-l distrag 
nici măcar pomenindu-i de alcool. 

— Coaie, m-am îndrăgostit, mi-a spus. 

— Ce, mă? 

— Vai, cât de frumoasă e fata aia, Doamne, 
Dumnezeule! 

— Care fată, bre? 

— Aia-n alb. Blonda care dansează pe boxa din 
dreapta. 

— Aaa, te referi la tipa aia care se freacă pe fese cu 
cravata ăluia din fața ei? Sigur, e foarte frumoasă. 
Probabil târfă, dar frumoasă. 

— Bă, nu vorbi aşa de viitoarea mea soţie, mi-a zis el. 
Uite și tu ce „tetonas” are. 

— Ce are, bă? Tetanus? 

— Nu, bre, „tetonas”. Ţâţe, în spaniolă. 

— Eşti retardat. Hai că vine fata aia cu shot-urile, că 
e ziua ei şi vrea să bem cu ea și prietenele ei. 

— Care fată? m-a întrebat el. 

— Cum, care, bă? Aia cu care am vorbit mai 
devreme. Aoleo, e gravă treaba. 

— Nu ştiu despre ce vorbeşti, n-am văzut pe nimeni 
în afară de zeiţa aia care-şi mișcă trupul lasciv pe boxa 
din fața DJ-ului. 

Între timp, sărbătorita noastră a venit la noi cu niște 
pahare și o sticlă de Jagger, le-a așezat pe toate trei pe 
bar și mi-a zis: 

— Faci tu onorurile? 

— Sigur că da, i-am răspuns, și am umplut paharele 
cu alcool. 

— Dar prietenul tău nu bea cu noi?, a întrebat ea. 

— Nu știu exact, deocamdată văd că e fascinat de 
fata în alb care dansează pe boxă. 

— Cine, Denisa? 

— Nu știu cum o cheamă, e animatoarea aia din faţa 
DJ-ului. Aia care-și toarnă acum paharul ăla de apă 
peste sâni. 

— Da, mă, e Denisa. O cunosc. Dacă vrei, pot să vă fac 
cunoștință cu ea, nu e problemă, mi-a spus și apoi a dat 
shot-ul peste cap. 


P.S. - Nu vreau să spun că animatoarele sunt curve, 
departe de mine gândul ăsta. Plus că locul în care eram 
noi nu era chiar un club cu pretenţii, ca să aibă 
animatoare. Alea erau două fete plătite cu 50 de lei pe 
seară ca să miște din cur pe boxe. Animatoarele alea 
adevărate, care sunt în cluburile cu prestigiu, sunt cu 
totul și cu totul altceva. Chiar am cunoscut câteva fete 
de genul ăla și, înainte să le judeci pentru ceea ce fac, ar 

fi bine dac-ai afla mai multe despre ce implică job-ul lor. 
Hai să nu judecăm pripit, zic. 

Dar tipa aia, prin ceea ce făcea acolo și, mai ales, 
după ce mi-a zis și fata asta, a cărei zi de naștere era, nu 
prea mai aveam nici un dubiu că era curvă. Plus că o să 
vezi şi tu în continuare c-o să-mi dai dreptate. 


P.P.S. - Cred că trebuie să discutăm un pic mai mult 
despre vorba pe care o știam eu de la bunică-mea, și 
anume că „orice vacă pe întuneric e neagră”. Ce vrea să 
spună autorul este că, dacă ajungi cu una în pat și e 
întuneric, nu prea mai contează dacă e frumoasă sau 
urâtă. Atâta vreme cât n-o poţi vedea, o futi, și aia e. Știe 
Ruby ce știe când zice „Stinge lumina”. 

De ce nu mi-am amintit eu de vorba asta când a fost 
treaba cu Corina, n-o să ştiu vreodată. În loc să trec prin 
toate păţaniile alea, puteam să sting becul, și aia era. Și, 
da, bunică-mea îmi dădea astfel de sfaturi, fiindcă, vezi 
tu... Moldova. 

CAPITOLUL 6 


Dă play la piesa asta, înainte să citești: T.I. - Whatever 
You Like. 


Trecuse cam o oră de când eram în clubul respectiv, 
deja se umpluse de lume, eu stăteam în continuare de 
vorbă cu Daniela (că între timp aflasem și numele 
sărbătoritei), iar Alin se holba la domnișoara aia cam 
cum mă uitam si eu la Anemona din holul hotelului în 
vara în care am cunoscut-o. 

— Tu vrei să mă îmbeţi ca să profiți de mine?, am 
întrebat-o pe Daniela. 

— De ce, asta crezi? 

— Nu cred nimic, doar te întreb. Deci, am dreptate? 

— Andrei, și dac-ai fi avut dreptate, chiar crezi că ți- 
aş fi spus? 

— Ce-i corect, e corect, i-am răspuns. Dar care-i faza 
cu fata asta de pe boxă?, am întrebat-o eu începând să 
investighez situația. 

— Păi e o fată dintr-un sat de pe lângă noi, s-a mutat 
în oraș de ceva vreme și dansează aici în weekenduri. 

— Dar sunteţi prietene? 

— E mult spus prietene. Ne știm, cred că e mai 
corect formulat. 

— Am înţeles. Și ce e de capul ei? 

— Păi nu ştiu atât de bine, dar am mai auzit și eu 
chestii despre ea. Acuma, nu știu câte or fi adevărate, 
dar nu e chiar ușă de biserică, să zic așa. 

— Tocmai i-a băgat unul niște bani la chiloţi, mi-am 
imaginat și eu că nu e chiar Filofteia. 

— Dar, ţi-am zis, dacă vrei, pot să-i fac prietenului 
tău cunoştinţă cu ea când o lua vreo pauză, că văd că se 
uită numai acolo. Mă mai duc un pic la mine la masă, 
vorbeşte cu el și îmi spui dacă vrea s-o cunoască, ok? 

Am dat din cap că da şi m-am întors să-i spun lui Alin 
că, dacă vrea, poate să intre în vorbă cu domnișoara aia 
minunată. Dar, ca să înţelegi mai bine, locul în care 
eram noi nu era chiar club. Era un pub, de fapt, dar în 
weekenduri se transforma în discotecă. Și folosesc 
termenul ăsta fiindcă fix asa era: băuturile erau mai 
ieftine decât într-un club, DJ-ul nu era chiar DJ (nu 
exista pupitru, el punea muzică de pe scena pe care 
făcusem și eu stand-up, care era totuși destul de mare 
cât să fie și două mese pe ea, dar nu era foarte înaltă) și 
nu era un loc de fiță, în care cocalarii să-și etaleze 
ceasurile, iar prințesele - decolteurile obținute pe bază 
chirurgicală. Ideea e că oamenii cu bani din orașul 
respectiv nu veneau pe-acolo, ci preferau un alt loc din 
oraş, despre care o să vorbim un pic mai târziu. Cum 
stăteam eu de vorbă cu Alin, a apărut lângă noi DJ-ul 
locului: 

— Băieți! Nu vreţi să veniţi acolo, la mine, să staţi în 
spatele meu?, ne-a întrebat. 

— Ce? De ce să venim acolo? Stăm bine la bar, i-am 
zis. 

— Păi, nu staţi bine. Fiindcă șmecherii de-aici stau 
pe platformă, în spatele meu, nu la bar, ne-a explicat el. 

— Cum adică? 

— Da, bă. Nu are voie oricine să stea acolo, numai ăia 
care au valoare. Și astfel restul oamenilor din club... 

— Din pub, l-am corectat eu. 

— Tot aia, a continuat el, ideea e că oamenii de aici 
văd cine stă în spatele DJ-ului şi ştiu cine e șmecher. 

— Pleacă, mă, de-aici, i-am zis. Tu vorbeşti serios? 

— Da!, mi-a răspuns el cu o privire serioasă. 

— Şi eu nu pot să nu fiu șmecher și să rămân la bar?, 
l-am întrebat. 

— Păi, nu prea poţi, că tocmai ai avut spectacol la 
noi, nu poţi să stai aici, cu săracii. 

Nu-mi venea să cred ce-mi zicea băiatul ăla. Aveam 
impresia că eram într-o comedie pentru proşti şi că mă 
filma cineva cu camera ascunsă, ca să vadă cum 
reacționam când un tip care poartă ochelari de soare în 
club îmi spune astfel de inepții. 

— Hai să mergem acolo, mi-a zis Alin. Să fim şi noi 
șmecheri, dacă trebuie... 

— Bine, mă, hai. Dar stăm acolo ca la expoziţie, ne 
vede toată lumea... E total dubios, i-am spus. 

— Ştiu, dar o văd și eu mai bine pe fata aia superbă 
dacă stăm acolo. Și poate mă bag în seamă. 

— Lasă, bă, c-am vorbit eu cu Daniela, și-ţi face 
cunoștință cu ea. 

— Cine-i Daniela?, m-a întrebat el cu privirea 
paralizată. 

— Vai de capul meu! Fata aia cu care am stat eu în 
ultima oră, cât ai fost tu prea ocupat să-ţi uzi tricoul cu 
bale. 

— Nu știu, eu n-am văzut nimic, a răspuns Alin. 

— În fine, nu contează. E-o tipă. 

— Dar zici că-mi face cunoștință cu fata de pe boxă? 

— Da, mă! 

— E foarte tare Daniela, în cazul ăsta. 

Mi-am dat o palmă peste frunte, am luat băuturile de 
pe bar şi am mers în spatele DJ-ului, ca să fim şi noi 
șmecheri. De acolo, le vedeam pe fetele care dansau pe 
boxă mult mai bine, ce-i drept, doar că le vedeam din 
spate. Ceea ce nu era neapărat un lucru rău. Am stat un 
pic pe acolo, DJ-ul ne-a întrebat dacă nu voiam să bem 
ceva, noi am acceptat, iar el a scos de sub pupitru o 
sticlă de whisky. 

— Vezi? Asta e partea bună să fii DJ. Ai propria sticlă 
de Jack sub pupitru, mi-a zis el mândru. 

— Mhm, am reacţionat eu total neimpresionat. Și bei 
tu singur o sticlă întreagă?, l-am întrebat. 

— Nu, mi-a răspuns, dar cine crezi că mai are, în tot 
clubul ăsta, o sticlă numai a lui? E vorba de șmecherie 
aici. 

— Am înţeles. Păi, și, dacă tu ești șmecher că ai sticla 
ta de Jack, de ce o ţii sub pupitru, unde n-o vede nimeni? 

— Păi, ce-s nebun, s-o țin pe masă? N-am cum, că n- 
am luat-o de la bar. Am cumpărat-o din market, nu 
poate să mă vadă patronul cu ea. 

— Ok. Și, dacă să ai sticla ta înseamnă să fii șmecher 
și tu o ţii sub masă, unde n-o vede nimeni, asta nu- 
nseamnă... de fapt, ştii ce? Chiar nu mai contează, hai să 
bem ceva și să nu mai vorbim despre asta, i-am zis 
debusolat. 

— Aia zic și eu. Vrei să-ți pun o piesă? 

— Ce piesă? 

— Nu ştiu, orice piesă vrei tu. Îmi spui mie şi eu pot 
să pun orice, că doar eu sunt DJ-ul, fac ce vrea pula mea 
aici. 

— De exemplu, să ţii alcoolul sub masă. 

— Da, mi-a dat el dreptate, fără să-și dea seama că 
făceam mişto de el. 

— Nu, e ok muzica pe care o pui tu, n-am nici o 
preferință. 

— Dar îmi zici dacă vrei, că io pun orice. 

— Ok, merci! 

— Serios, ce vrei tu. 

— Am înţeles, mulţumesc. 

— Alex Velea, Toto Cutugno, Vali Vijelie... Eu sunt ca 
șaorma, am de toate, mi-a spus el râzând. 

— Sau mă faci să-mi fie rău. 

— Poftim? 

— Nimic, am înţeles, eşti ca șaorma. 

Alin era în continuare deconectat de tot ce se 
întâmpla în jurul nostru, eu eram amuzat de situaţie, iar 
dansatoarea Denisa l-a luat pe un tip din public, l-a 
urcat pe boxă şi s-a aşezat peste el în timp ce-i ţinea 
mâinile pe ţâţele ei. Clar era genul de fată pe care ţi-ai 
dori-o de nevastă, îţi dai seama. 

— Ce-a mai zis Daniela aia, când facem cunoştinţă cu 
animatoarea?, m-a întrebat Alin. 

— Nu ştiu, hai că mă duc s-o întreb, i-am zis. 

Aşa că am plecat din spatele DJ-ului şi am încetat să 
mai fiu șmecher, am intrat în mulțimea de muritori care 
mai erau prin club și am început să o caut pe Daniela. 
Am ajuns la masa ei, și nu era acolo. M-am gândit că s-o 
fi dus fata la baie și am decis s-o aștept. Am stat acolo 

vreo zece minute, și nici urmă de Daniela pe nicăieri. 
Până la urmă, m-am dus la oamenii de la masa ei și am 
început să-i întreb pe ei dacă ştiau pe unde se dusese 
sărbătorita. Am aflat de la ei că plecase în alt club, locul 
în care îşi făcea ea ziua, de fapt. Cică venise aici doar 
pentru show-ul de stand-up și mai stătuse un pic, să îi 
cinstească și pe cei cu care venise la spectacol, dar ziua 
și-o făcea în clubul ăla de fiţe din oraș. După ce am aflat 
toate astea, m-am dus la Alin să-i spun că nu prea mai 
avea cine să-l bage în seamă cu fata aia, fiindcă Daniela 
plecase în altă parte. Deci singura soluţie era ca el să-și 
ia inima în dinţi, să mai bea un shot sau două și să 
meargă singurel direct la tipa de pe boxe. Așa că, 
bineînţeles, am chemat un taxi și am plecat s-o căutăm 
pe Daniela în celălalt club. 

— Nu te-am văzut niciodată să n-ai curaj să te bagi 
în seamă la o tipă, i-am zis lui Alin. 

— Ce vorbeşti, Frant? Nu e de curaj aici. Nu știu la 
câte animatoare ai încercat tu să le vorbeşti, dar, dacă te 
văd bodyguarzii că faci chestia asta, în cel mai bun caz 
te dau afară din club. 

— Şi în cel mai rău? 

— Te bat. Şi-abia pe urmă te dau afară din club. 

— Am înţeles. Dar tu realizezi că fata, probabil, e o 
târfă, nu? Adică eşti conștient de treaba asta, da? 

— Andrei, nu mai judeca oamenii atât de superficial, 
ok? Poate că fata are o condiție precară acasă, tatăl ei i-a 
părăsit de când era mică și a plecat în Italia, mama ei 
abia se descurcă cu salariul minim pe economie, mai are 
două surori și un frate și a fost nevoită să danseze 
dezbrăcată prin cluburi, spre deliciul tuturor bărbaţilor 

de acolo, care arătau de parcă lucrau la aceeași 
spălătorie, iar cu puţinii bani pe care îi câștigă, le 
cumpără fraţilor săi mai mici rechizite și hăinuţe. Plus 
că tu ai văzut ce ţâţe are? 

— Da, corect. Se poate să fie cum zici tu, l-am 
aprobat eu. Saaaaau... e o târfă, i-am zis râzând. 

— Lasă c-o găsim pe Daniela... 

— Aa, acum știi cum o cheamă, mânca-mi-ai curu”! 

— Repet, o găsim pe Daniela și facem cunoștință cu 
fata de pe boxă... 

— Denisa, coaie. Denisa o cheamă. 

— Așa, cu Denisa, și-o să vezi că e cum zic eu. Dar 
Daniela e singura mea speranţă să pot sta un pic de 
vorbă cu fata de pe boxă într-un cadru mai liniștit decât 
discoteca aia. 

— Ok, abia aștept, i-am răspuns. 

— Alexandra și loana. 

— Ha? Ce Alexandra şi loana?, l-am întrebat. 

— Aşa cred că le cheamă pe surorile ei mai mici de 
care are grijă. 

— E clar, eşti idiot. 

Am ajuns în faţa celuilalt club, iar acolo situaţia era 
total diferită. În primul rând, avea parcare, hai s-o luăm 
de-aici. Care era plină de BMW -uri, gipane, tot felul de 
mașini scumpe și fițoase, era un covor roșu pe scările de 
la intrarea în club și, în faţa clubului, erau doi tipi care 
fumau câte un trabuc. Am trecut pe lângă ei și am ajuns 
într-un holișor plin de oglinzi, care avea mochetă dintr- 
aia groasă pe jos, și, la jumătatea lui, erau doi 
bodyguarzi. Mai întâi, ne-au percheziţionat ăștia și, 
după ce-am trecut de ei, mai erau încă patru 

bodyguarzi, care ne-au cerut câte 20 de lei ca să intrăm. 
După ce le-am dat banii (și aș vrea să subliniez 
sintagma „DUPĂ CE LE-AM DAT BANII”), ne-au spus că 
nu aveam voie să intrăm în club. Bineînţeles că am 
întrebat „de ce” (în sensul de „cum Paștele mă-tii să-mi 
iei banii și după aia să-mi spui că nu mă lași să intru, 
borite-ar soarta de imbecil?”) şi oamenii, foarte senini și 
deloc îngrijoraţi, mi-au răspuns: „Că aşa vrea pula mea”. 
Dar eram prea aproape de Daniela ca să renunțăm 
acum, și trebuia să găsim o metodă să ajungem în 
nenorocitul ăla de club. 


P.S. - Se pare că bodyguarzii ăștia nu știau că eu 
stătusem în celălalt club în spatele DJ-ului, deci clar 
eram super-șmecher și nu aveau cum să nu mă lase să 
intru. D.oh! 


PPS. - În majoritatea cluburilor, bărbaţii trebuie să 
plătească intrare, iar fetele - nu. Mie asta mi se pare 
extrem de sexist. Să-ţi spun de ce: treaba asta se 
întâmplă fiindcă se merge pe principiul „pizda vinde”. 
Şi-atunci, dacă tu lași fetele să intre moca, acolo unde 
sunt ele, o să apară și dârlăii în călduri care vor să scape 
de coşuri. Ăia vin acolo, fac o tonă de consumaţie, ca să 
le cucerească pe domnișoare (fiindcă în club nu se vede 
BMW-ul), și astfel clubul câștigă. Și atunci, fetelor, 
trebuie să înţelegeţi că sunteţi folosite mișelește de 
către patronii acestor afaceri ca să profite financiar de 
voi. Femeile sunt obiectificate de către politica asta a 
cluburilor și lucrul ăsta e din cale-afară de misogin. Deci 
eu zic să refuzaţi să fiți parte din această conspirație 

masculină și să nu acceptaţi să fiți folosite în acest mod, 
iar soluţia este să plătiţi și voi bilet când intraţi în club. 
Problema e că n-o să accepte ăia de la intrare, deci 
soluţia reală este să plătiți voi biletul băieţilor cu care 
mergeţi în club și astfel o să vă simțiți femei adevărate 
și independente. Nu? Nu merge? Off, bine... măcar am 
încercat. 

CAPITOLUL 7 


Eu înțeleg că și bodyguarzii au menirea lor într-un 
club, pentru că altfel, cu siguranţă, ar începe oamenii 
beţi pe-acolo să se bată între ei din cauza fetelor și știu 
că există niște reguli pe care trebuie să le respecte și ei. 
De exemplu, nu ai voie să intri în club dacă eşti vizibil 
beat, dacă ești îmbrăcat în pantaloni scurți sau trening 
ori dacă ești drogat. Dar, frate, tu înţelegi că pe mine n-a 
vrut să mă lase să intru în clubul ăla fiindcă nu aveam 
cămașă albă? 

— Îmi pare rău, dar „că aşa vrea pula 
dumneavoastră” nu-i un motiv să nu mă lăsaţi să intru, 
i-am zis eu încercând să par inteligent. 

— Bă, mă lași? Tu vii la club fără cămașă albă și mai 
faci și figuri cu mine?, mi-a răspuns el cu accent de 
periferie. 

— Poftim? 

— Ce nu pricepi? N-ai cămașă, nu intri. Cum vii la 
club fără cămașă albă, ai înnebunit?! 

— Păi, ştiţi, am un tricou negru pe mine, i-am zis, nu 
cred că e-o ţinută indecentă sau necorespunzătoare. 
Adică, în București, de exemplu, aşa merg îmbrăcat în 
club și n-am nici o problemă, i-am spus, gândindu-mă 
că, dacă aude că vin de la București, o să fie super- 
impresionat. 

— Aaa, ești de la Capitală, deci. Păi de ce n-ai zis așa? 

— Păi nu știam că are vreo importanță, i-am 
răspuns. 

— Normal că are. Acuma clar nu intri în club. Uite și 
la ăștia, i-a spus colegului său, vine de la București să ne 
fută nouă femeile, auzi! 

— Cred că nu ne înțelegem. Haideţi să revenim: 
dumneavoastră n-aveţi nici un motiv real să nu ne lăsaţi 
să intrăm și aș vrea să vorbesc cu un manager, vă rog!, i- 
am spus eu, ca și cum raţiunea și bodyguarzii ar putea 
avea ceva în comun. 

— Vezi că e pe panoul ăla un număr, sună la ăla și-o 
să vorbeşti cu managerul. Dar la ora asta nu cred că-ţi 
răspunde, fiindcă omul e în club şi n-aude, mi-a zis el 
amuzat. 

— Păi, dacă e-n club, chemaţi-l puţin până afară, vă 
TOg. 

— N-am cum să părăsesc postul. 

— Dar sunteţi patru oameni aici, sigur că puteți. Că 
mai rămân trei, și nu se-ntâmplă nimic. 

— Bă, dar ia dă-i drumul de-aici și nu te mai certa cu 
mine, a urlat el. 

„Ok, cum fac eu să-l păcălesc pe ăsta să mă lase să 
intru?”, mă gândeam eu. Dacă-i spun că-s cel mai vândut 
scriitor din țară, nu cred că are vreo relevanţă, că asta 
ar implica să știe să citească. Dacă fac scandal aici, cu 
siguranţă n-o să intru și mă mai și bate. Dacă încerc să-i 
explic că n-are nici un motiv să nu mă lase să intru, e 
inutil, fiindcă am mai încercat asta. Ce căcat să fac? Cum 
stăteam eu și mă gândeam la opţiunile pe care mi le-a 
dat viaţa, din spatele meu se aude: 

— Andrei? Hai, vino-ncoace, a spus Alin și mi-a făcut 
semn de după bodyguarzi. 

— Ce? 

— Vino, mă, mai repede. Am rezolvat, hai odată! 

Am trecut pe lângă noul meu prieten din seara aia și 
pe lângă colegii lui, am ajuns lângă Alin, care mă aștepta 
la garderobă, și mi-am dat geaca jos. 

— Ce căcat i-ai zis de ne-a lăsat să intrăm?, l-am 
întrebat. 

— Nu i-am zis nimic. Doar că-s mult mai simpatic 
decât tine, şi, na, mi-a răspuns Alin. 

— Hai, bă, zi ce i-ai spus. 

— Nimic, bă! l-am dat un milion, și aia a fost. Stai 
atâta să te cerți cu el, era clar ce voia. Faza cu cămașa 
era vrăjeală dintr-aia ieftină. 

Am intrat în club și, culmea, faza chiar nu era 
vrăjeală ieftină, fiindcă absolut toți băieţii de-acolo 
aveau pe ei cămașă albă. Zici că eram la reuniunea MISA 
ori ceva de genul ăsta. Eram singurii doi oameni care 
erau îmbrăcaţi în tricou, din tot clubul ăla. Normal că 
toți s-au uitat direct la noi și am atras toată atenţia. 
Fiindcă, probabil, toată lumea de-acolo nu înţelegea ce 
fel de șmecheri eram noi, dacă reușiserăm să intrăm 
fără să purtăm cămașă albă. Mai ales că nici unul din noi 
nu părea să-l cunoască pe D] și nici nu ne-am așezat în 
spatele lui. Ăștia din clubul respectiv se vedea că erau 
oameni mai cu bani și mai fițoși: probabil, erau patronii 
spălătoriilor în care lucrau ăia din clubul celălalt. 

Am făcut o tură pe-acolo și, într-un final, am găsit-o 
pe Daniela. Ea a rămas surprinsă când m-a văzut și nu 
înțelegea de ce o caut. A trebuit să-i explic toată situația 
de mai devreme, s-o fac să înțeleagă de ce-ar fi trebuit 
să ne-ajute (deși nici eu nu ştiam asta foarte bine) și, cel 
mai greu, s-o conving să plece de la ziua ei, să vină cu 

noi cu taxiul în celălalt club și apoi să-i facă lui Alin 
cunoștință cu o fată a cărei moralitate, probabil, era mai 
ușoară decât un avion de hârtie. După mai multe shot- 
uri date pe gât, rugăminţi care mai de care mai creative, 
promisiuni de bilete la toate spectacolele mele, 
autografe pe cărţi, citit volumul II în premieră, dedicaţii 
la radio și alte minciuni la care m-am gândit eu în 
momentele alea, Daniela a acceptat să meargă înapoi 
alături de noi. 


Dă play la piesa asta pentru cele ce urmează: Justin 
Bieber - Boyfriend. 


Am ieşit în faţa clubului, am luat un taxi de-acolo și 
duşi am fost. Ne-a luat vreo zece minute să ajungem 
dintr-un loc într-altul şi, la câte sacrificii se făcuseră în 
seara aia pentru Denisa vieții mele, chiar eram curios 
care avea să fie deznodământul. Nu are sens să mai 
lungesc inutil povestea, ideea e că, până la urmă, 
Daniela a adus-o pe animatoare și i-a făcut cunoștință 
cu Alin. Și, din punctul ăsta încolo, s-au întâmplat două 
lucruri care, din punctul meu de vedere, au făcut să 
merite toate eforturile din seara aia: 


1. Discuţia lui Alin cu fata 

Înainte să vină Denisa să-l cunoască pe Alin, Daniela 
ne-a propus să mergem după aia cu ea înapoi la ziua ei 
și să bem în celălalt club, dar am stabilit că o să o 
întrebe ăsta şi pe animatoare dacă voia să vină cu noi și, 
dacă voia, numai bine o combina acolo. Așadar, după 
muncile sisifice pe care le făcuserăm cu toţii ca să 

ajungă Alin în punctul ăsta, a venit, în sfârșit, și 
momentul cel mare. Nu mă înţelege greșit, tipa era 
foarte frumoasă și arăta absolut fabulos, dar problema 
era că, în mod sigur, se futuse cu jumătate din orașul 
ăla. De două ori. Luna asta. Trează. În momentul ăla, 
Daniela m-a tras deoparte și mi-a zis: 

— Nu vreau să sune dubios ce-ţi spun, dar nu cred că 
e o idee foarte bună pentru prietenul tău să se combine 
cu Denisa. 

— Ei, stai liniștită, nu se combină. Dacă e, doar o fute 
în seara asta și-atât, i-am răspuns eu, super-sensibil. 

— Andrei, nu cred că mă înţelegi. Când ţi-am zis că 
fata nu are o reputaţie prea bună, mă refeream la faptul 
că are o reputaţie. Și un preţ. 

— Fii serioasă, toți avem un preţ, dacă stăm bine să 
ne gândim, am filosofat eu. 

— Nu, nu mă înţelegi. Ea are un preţ fix. Pe oră. 

— Nuuu! Stai, ce? Nu se poate așa ceva. 

— Ba da, e-adevărat. Și să știi că e și destul de 
prostuță, nu prea o duce capul. 

Am început să râd cu gura până la urechi. Efectiv 
nimic nu mi se păruse mai amuzant în viața mea decât 
momentul în care am aflat că tipa despre care-mi 
spunea Alin că era un suflet neînțeles, care avusese o 
soartă cruntă s-a dovedit că era prostituată. Și știi că e 
vorba aia, că un prieten, când te vede c-ai băut prea 
mult, te oprește, iar un prieten bun îți mai dă de băut și 
apoi te filmează? Ei bine, asta am decis și eu să fac în 
seara aia. Mai ales că nu uitasem faza când mă făcuse 
să-i şterg adidașii bodyguardului din București. Am 
rugat-o pe Daniela să nu spună nimic despre asta, că o 

s-o fac eu, şi ne-am întors către porumbei. Ca o 
paranteză, ca să înţelegi și mai bine ce s-a întâmplat, știi 
că există expresia aia, că „sunt cu remorca după mine”, 
care vrea să spună că ești cu iubitul sau iubita? Ei bine, 
ţine minte treaba asta pentru ce urmează. Când am 
ajuns lângă cei doi, l-am auzit pe Alin cum îi zicea: 

— Ştii, noi vrem să plecăm de-aici și să mergem în 
partea cealaltă. Nu vrei să vii și tu cu noi, să mai stăm la 
o vorbă? 

— Ba da, aş veni, dar nu știu dacă am cum, a răspuns 
ea. : 

— Cum să n-ai cum? In viață, totul depinde de 
alegerile pe care le facem, și sunt convins c-ai mai luat 
decizii dificile pân-acum. Dar asta nu-i una dintre ele, 
acum trebuie să faci doar ce-ţi dictează sufletul, iar eu 
cred că cel mai bun lucru e să vii cu noi, i-a spus Alin, 
încercând să poarte un dialog inteligent cu o fată care 
era mai proastă decât un cuier. 

— Păi nu pot să vin, că-s aici cu bagajul, a zis ea. 

— Aa, eşti cu bagajul după tine? Am înţeles ce vrei să 
zici, i-a zis Alin, în mod clar neînţelegând ce voia să-i 
transmită fata. 

— Da, a răspuns ea. 

— Păi nu contează, ia-l și pe el cu tine. 

— Şi, cum, vin cu voi în altă parte şi-mi iau și bagajul 
cu mine? 

— Sigur că da, doar n-o să stai numai cu el acolo, nu? 
E-n regulă, stai liniștită. Dar înțeleg de ce te-ar deranja 
să vii cu bagajul, ești o fată cu bun-simț și-mi place asta 
la tine, i-a zis el. 

— Aaa... şi tu eşti cu bagajul?, a întrebat ea. 

— Hei, toţi avem un bagaj pe care-l cărăm cu noi mai 
mereu, fie că este unul moral, fie că e vorba de-un iubit. 
Dar nu contează asta, hai să mergem și să ne simţim 
bine împreună în seara asta, chiar dacă avem bagajele 
după noi. 

— Bine, hai că vin, a spus ea. 

Îmi imaginez că este evident că în punctul ăsta eu 
efectiv mă pișam pe mine de râs când auzeam discuţia 
dintre ei doi, mai ales când îl vedeam pe Alin cum 
încerca să poarte discuţii super-inteligente cu această 
fată care părea că tot ce înțelegea din ce-i spunea el era: 
„Potenţial client discută cu mine. Au trecut trei minute 
și potenţial client încă n-a scos banii”. 

Am făcut împărțeala și am decis să luăm două 
taxiuri: într-unui mergeam eu cu Daniela și Alin, iar în 
celălalt urma să vină Denisa alături de prietena ei, 
cealaltă animatoare din seara aia, şi, bineînţeles, de 
bagajul Denisei. Am stabilit să ne vedem în faţa clubului 
de fiţe, iar noi am ajuns înaintea lor și le aşteptam acolo. 
lar atunci s-a întâmplat cel mai amuzant lucru din 
univers. Un alt taxi a oprit lângă noi, iar din el a ieșit’ pe- 
o portieră Denisa, pe cealaltă portieră colega ei 
animatoare și, din față, șoferul. Alin a bulbucat ochii cât 
cepele. Bărbatul s-a dus către portbagaj, l-a deschis și 
de-acolo a scos un ditamai trollerul pe care i l-a dat 
Denisei. Eu am început să râd isteric, de ziceai că eram 
drogat. 

— Ce-i cu ăla?, a întrebat-o Alin. 

— Cum adică? Ți-am zis că sunt cu bagajul, a răspuns 
ea sigură pe sine. 

— Păi, şi el unde-i? 

— Cine? 

— Bagajul!, a țipat Alin. 

— Ăsta-i bagajul, a țipat şi ea. 

— Care ăsta? 

— Trollerul. 

— Dar de ce ai un troller după tine? 

— Cum de ce? i-am zis că-s cu bagajul, și tu ai zis 
că-i ok. Aici am toate schimburile mele, că doar nu vin la 
club îmbrăcată-n costumul de dans. 

— Bine, dar bagajul unde e? 

— Trollerul e bagajul, bă! am intervenit eu. Nu se 
referea la gagică-său, se referea efectiv la bagaj, i-am zis 
printre lacrimi de râs. 


2. Experienţa din club 

Ţin să-ți amintesc faptul că, în urmă cu jumătate de 
oră, noi nu fuseserăm lăsaţi să intrăm în clubul 
respectiv fiindcă nu aveam cămăși albe. De data asta, 
ne-am întors în același loc, tot fără cămăși albe, doar că 
voiam să băgăm și un troller cu noi. Am intrat pe holul 
respectiv ca într-o aventură: eu mergeam cu Daniela 
mai în faţă, iar Alin, Denisa și trollerul erau mai în spate. 
Când ne-au văzut, bodyguarzii au rămas stop-cadru, îţi 
dai seama. Nimeni, niciodată, nu încercase să bage un 
troller în club, eram sigur de asta. Niciodată nu se mai 
confruntaseră cu așa o situaţie și nu știau cum să 
reacționeze. Au început să se sfătuiască unul cu celălalt, 
au răsfoit nu-știu-ce manual cu regulamentul de ordine 
interioară și, până la urmă, dacă-ţi vine să crezi, ne-au 
lăsat să intrăm, fiindcă nu scria nicăieri că nu era voie 
cu trollerul în club. În momentul ăla am zis c-o să leșin 

de râs. Dar n-am făcut asta, fiindcă mai trebuia încă să-i 
văd faţa lui Alin când afla că fata aia pe care încerca el s- 
o impresioneze, de fapt, aștepta o ofertă și o sumă. Așa 
că am intrat în club și m-am dus să iau de băut. Când m- 
am întors l-am auzit pe Alin cum îi zicea Denisei: 

— Te văd că nu ești chiar în largul tău, dar vreau să 
știi că e ok. Același sentiment mă încearcă și pe mine. 

— Ce sentiment?, a întrebat ea, cu creierul obosit. 

— Același. Nu simți și tu că nu e locul tău aici? 

— Păi, locul meu chiar nu-i aici. 

— Exact asta spuneam și eu. 

— Că de-obicei stau la masa aia din colţ, a completat 
ea, spre amuzamentul meu total. 

— Exact așa cum zicea și Bukowski, a mai încercat 
Alin o dată, în viaţă trebuie să găsești ceea ce iubeşti și 
să-l lași să te ucidă. 

— Cine? 

— Bukowski, unul din autorii mei preferaţi. Sigur ai 
citit și tu din el, a zis Alin. 

— A, nu. Eu citesc mai mult bloguri, n-am răbdare să 
citesc cărți. 

— Eh, dacă stai să te gândești, până la urmă, și 
blogurile sunt tot un fel de cărţi, a încercat el să-i 
justifice idioțenia. 

Eu m-am dus până la masa Danielei, să bem un pahar 
împreună, şi am mai stat un pic la poveşti cu ea, iar 
când m-am întors, am văzut că Alin bea o bere la bar și 
Denisa discuta cu doi ţigani masivi și musculoși. 

— Cine-s ăia, mă? Fraţii pe care-i întreține ea?, l-am 
întrebat pe Alin, amuzat. 

— Băi, nu ştiu ce să zic, dar s-ar putea ca fata asta să 
nu fie chiar foarte inteligentă, mi-a răspuns el. 

— Zici? 

— Cam da. Adică eu încerc să vorbesc cu ea despre 
Baudelaire și Schopenhauer și cred că, din toate 
propoziţiile mele, tot ce-a înţeles ea a fost cuvântul „și”. 

— Mhm. Dar faptul că-și ia limba în gură cu unul din 
ţiganii ăia nu te deranjează?, l-am întrebat cu un zâmbet 
dintr-o ureche în cealaltă. 

— Ce?! 

— Dacă ăla-i frate-său, au o relaţie tare ciudată, să 
știi, i-am zis. 

— Nu e frate-său, bă! A venit o fată la ea și i-a spus să 
se ducă până la băiatul ăla, să stea de vorbă cu el, dar nu 
știu de ce dracu' se pupă. 

Ce nu știa Alin, însă, era că fata aia, probabil, era 
matroana și că ţiganul respectiv era omul care plătise 
pentru compania ei în seara aia. Denisa a revenit lângă 
noi, a mai cerut un shot de la bar, apoi s-a scuzat și a zis 
că iese până afară, dar se întoarce repede. Şi uite-așa a 
plecat din club și cel mai amuzant lucru din lume a fost 
că, tot timpul cât a fost ea afară, gen vreo douăzeci de 
minute (sau cât durează o muie într-o parcare), Alin a 
stat în club și a avut grijă de troller. 


P.S. - După toată faza aia, i-am povestit și lui că tipa 
era prostituată, de fapt, și că ea credea că el știa asta și 
era un potenţial client, dar, când văzuse că el nu zicea 
nimic de futut, se reorientase și plecase la ăla. 
Bineînţeles că venise înapoi să-și ia trollerul și, imediat 
după aia, gagica aia care o trimisese la țigan o luase cu 

mașina și o dusese acasă. Sau la următorul client. Se 
numește țeapă. N-ai mai luat țeapă? Forza, Steaua, hey- 
hey! 


P.P.S. - Ceea ce-i nedrept în viață, însă, este 
următoarea treabă: doi oameni inteligenţi, care au 
cariere de succes și își permit multe lucruri, decid să 
devină părinţi, fac un copil și ăla iese urât. Și doi ţărani 
analfabeți dintr-un sat uitat de lume din Moldova 
constata, într-o seară, că nu e curent și decid să se fută, 
că n-au ce să facă altceva, nu se protejează, că nu știu 
ce-i ăla prezervativ, iar peste nouă luni iese o fată 
absolut superbă, cu trăsături minunate și delicate, care 
e proastă ca noaptea, și visul ei în viaţă e să participe la 
„Mireasă pentru fiul meu”. Scuze, să „partikipe”. 

CAPITOLUL 8 


Vreo patru luni au trecut de la episodul ăsta, iar viața 
mea începea să aibă un curs normal și fără prea mari 
evenimente. Mă simțeam din ce în ce mai bine cu felul 
în care evoluau lucrurile, aveam o carieră frumoasă, 
stăteam în centrul Bucureştiului și aveam lângă mine 
niște prieteni foarte buni. Raluca se mutase și ea cu noi, 
până la urmă, și toată treaba mergea ca pe roate. Ne 
întâlneam seara cu toţii în bucătărie, mâncam banane, 
beam bere, făceam glume, râdeam unii de alţii și eram 
fericiţi. 

Imediat după ce ne-am întors din orașul ăla din 
Moldova, al cărui nume tot n-o să ţi-l spun, am ieşit în 
oraș cu Alina și am făcut și eu, în sfârşit, sex. A fost 
foarte amuzant, că noi am ieșit să bem și, la un moment 
dat, Alina mi-a spus că nu i se părea corect că atunci 
când mă futuse ea eram mai grăsuţ (fiindcă eram în 
perioada aia în care sufeream după Anemona şi-mi 
înecam amarul în Dota și în Cola), iar acum mă 
apucasem de sală și arătam bine, și ea nu știa cum era 
să fută varianta asta a mea. Bineînţeles că de atât a fost 
nevoie și am mers la mine acasă și ne-am futut toată 
noaptea. lar apoi, dimineaţa, ne-am mai futut o dată, ca 
să mă vadă și pe lumină. O vreme, am rămas fuck 
friends, dar, până la urmă, ea s-a combinat și ne-am 
oprit din înţelegerea noastră. 

După aia, o vreme, n-am avut nici o relaţie şi doar m- 
am bucurat de viață și de ceea ce poate oferi ea. O 
singură întâmplare amuzantă a avut loc în perioada aia, 

cu o tipă pe care am cunoscut-o pe Tinder, în Brașov, 
dar nu am apucat să mă văd cu ea acolo. Așa că a venit 
ea în Bucureşti, într-un weekend, ca să ne întâlnim. Aa... 
și a băut oţet, ca să ne putem vedea. Dar faza e că am 
rugat-o și pe ea să scrie ceva despre mine și a povestit 
toată întâlnirea noastră într-un mod foarte amuzant, 
aşa că n-are sens s-o mai fac eu mai întâi și apoi să-ţi 
arăt ce a scris ea, ci o să-ţi dau direct varianta ei: 


Dar înainte de asta, pune pe fundal Jah Cure - Before 1 
Leave. 


Vineri seara, ca orice tipă  mega-mișto și 
independentă, și singură, și deloc nefericită, m-am decis 
să mă uit la seriale și să mănânc înghețată, să mă plâng 
că sunt grasă și apoi să mai mănânc puţină înghețată, că, 
dacă tot sunt grasă, măcar să fiu fericită. Așa c-am 
băloșit toată seara la replicile mișto ale lui Mr. Big și 
papucii ultra-scumpi ai lui Carrie și am uitat să verific 
căcatul ăla de Tinder. Ce nu știți voi este că, în aceeași 
seară, băiatul ăsta mișto, despre care o să scriu, avea 
spectacol. Avea spectacol la zece minute de mine, tipa 
care plângea deasupra unei cutii de înghețată și care, din 
nou, nu și-a verificat căcatul ăla de Tinder, că altfel ar fi 
văzut că tipul îi scrisese. 

Și uite-așa, cei doi nu s-au întâlnit în seara aia. Pentru 
că unul dintre ei a fost proastă. Dar dimineaţa, când s-a 
trezit gagica, a văzut că tipul îi dăduse match și că-i 
scrisese. OK, de aici trebuia să fie simplu. Dacă-i scrisese, 
e clar că-i plăcea maxim de ea, nu? Sau că era în Brașov 
şi voia să dea o puţă. Either way, tipa se gândea că era 


496 


mega-simplu să dea o replică inteligentă și să-l combine 
pe tip. Și știți ce-a făcut? A dat o replică de căcat și era 
clar că tipul n-o să-i mai răspundă. Că el era și 
semifaimos și mai avea și bemweu, deci era clar că putea 
să combine tipe mai puțin dubioase. 

Așa că, după ce-a văzut că n-o ducea deloc capul, tipa 
si-a dat notificările pe mut. Două pizza și un borcan de 
Nutella mai târziu, s-a decis să intre pe Tinder, poate- 
poate reușea să găsească un fraier s-o scoată în oraș, să 
mănânce și să bea pe gratis și să nu se mai gândească la 
faptul că e și grasă și tare proastă. 

Tipul îi răspunsese. Plecase din Brașov, logic. Și nu știu 
cum, dar tipul chiar vorbise cu ea. Aparent, îi plăceau 
nebunele. Știu că pare ireal, dar au început să vorbească 
pe Facebook, apoi pe Whatsapp, apoi tipa s-a gândit că 
trebuia neapărat să se vadă cu el. Dar cum să intrigi un 
tip smart și funny? E simplu. Îi trimiţi poze sexi cu tine în 
timp ce el e la meeting-uri. Și, uite-așa, tipa asta și-a 
făcut tot felul de poze, goală, semi-goală, porno, semi- 
porno, în cadă, pe canapeaua bună din casă, la birou... 
Peste tot, ca să fiu mai explicită. Dar, cel mai important, 
fără cap. Și era foarte important pentru ea să nu își facă 
poze în care să i se vadă faţa, nu doar pentru că, peste 
zece ani, urmează să fie președinte, ci și pentru faptul că, 
în momentul în care încerca să își facă o poză sexi, la față 
arăta ca o oaie speriată și constipată. 

După șapte mii de selfie-uri în chiloți, tipul misto a 
chemat-o la el. În București. Și știți care era cea mai mare 
problemă a ei? Cum naiba o să se cace acolo? Cum naiba 
te caci, dacă stai un weekend întreg cu un tip mișto? Și 
sunt sigură că toate femeile de pe lumea asta au aceeași 

problemă. Mă rog, după căutări serioase pe Google și 
analizat tehnici de căcare în liniște, tipa și-a luat inima în 
dinţi și i-a spus că venea. 

Aşadar, s-a dus la epilat, la pensat, la pedichiură, la 
manichiură, la coafor, la dentist, la ginecolog, la mall, mă 
rog, s-a pregătit. Și, ghici ce? Joi seara, în condiţiile în 
care vineri trebuia să plece, tipei a început să i se facă 
rău, să i se umfle sânii, s-o doară burta, să vrea să 
mănânce ciocolată și să plângă la Titanic. Era clar. TIPEI 
ÎI VENEA CICLUL! 

Aşadar, tipa asta, seara la ora 10, l-a sunat pe 
prietenul ei cel mai bun și l-a târât după ea la toate 
farmaciile din oraș. Era disperată. Și nu pentru că voia să 
facă sex (Doamne ferește!), ci pentru că, dacă era pe stop, 
o durea burtica, îi ieșeau coșuri (și nu știu dacă v-aţi 
prins, dar în viața reală filtrele de pe Instagram chiar nu 
funcționează), se balona, mânca precum o vacă gestantă 
si nu știu cât de bine ar mai fi funcționat tehnicile de 
căcare în liniște, în cazul ăla. Deci, era de căcat. La 
propriu. 

La prima farmacie, tipa le-a spus doamnelor trecute 
de cincizeci ani că vrea ceva să nu-i mai vină ciclul că... 
mergea la mare. N-a funcționat. Alea n-au vrut să îi dea 
nimic, că nu era sănătos. Păi, bine, dar să sângerezi cinci 
zile, CINCI ZILE, fără oprire, e sănătos?! Până și un 
animal sălbatic moare dacă sângerează cinci zile, dă-o 
naibii de treabă. 

La a doua farmacie, tipa știa exact ce să zică. A 
încercat să îl convingă și pe prietenul ei să meargă cu ea, 
dar ăla se crăcăna de râs în faţa farmaciei și o filma pe 
nebună încercând să se forțeze să plângă. 

A intrat în farmacie. În dreapta ei, la tejgheaua de 
lângă, un tip mega-simpatic. OK. Acum trebuia să se 
isterizeze ca o nebună, dar să îi dea de înțeles tipului că 
făcea mișto. Așa că s-a uitat intens la el, cu rimelul scurs 
şi mucii până la genunchi, și i-a făcut cu ochiul. Iar tipul, 
cum era el, așa, brunețel și înalt și cu zâmbetul lui 
sclipitor și fermecător, a rupt ușa de la farmacie, 
lăsându-le pe doamnele farmaciste să strige după el că-și 
uitase cardul cu nea Arșinel la ele. 

Ideea era că tipa trebuia să se concentreze. Trebuia să 
facă tot posibilul să facă rost de niște pastile care să-i 
întârzie naibii menstruaţia. Așa că, plânsă toată, le-a 
spus frumos doamnelor că ea, a doua zi, se mărita. Că nu 
voia să-și păteze rochia albă și incredibil de scumpă, că 
se balona și se bășea la cununia civilă, de faţă cu atâtea 
rude de seamă. Și nimic, frate. Nu tu o pastilă, nu tu un 
zâmbet, nimic. Dar măcar n-a văzut băiatul ăla ce 
nebună era gagica. Îl combina ea mai târziu. 

Și uite-așa a plecat spre a treia farmacie. A scos două 
milioane de pe card, pregătită să dea o șpagă, să-și arate 
o ţâţă, să stea în poala unui babalâc. Basically, ar fi făcut 
orice. 

A intrat în farmacie serioasă, și-a desfăcut geaca, să i 
se vadă decolteul aproape inexistent, și s-a dus la 
farmacistă, spunându-i că ea voia să plece la București să 
facă sex și voia să nu-i mai vină ciclul. Fix așa. 
Farmacistele au început să chicotească, își dădeau coate 
pe-acolo de parcă erau la vreo întrunire a virginelor 
lucrătoare la farmacii de căcat de cartier. Nici banii nu 
le-au făcut să fie mai amabile. I-au spus tipei să nu se mai 

streseze, că, dacă băiatul o plăcea, o plăcea și așa. 
Virginele naibii. 

Și-a plecat de acolo cu un nou scop în viață. Să 
inventeze niște pastile special concepute ca să poți să faci 
sex, să le iei de câte ori vrei tu pe an și să faci sex ca un 
animal proaspăt scăpat de la zoo. Să faci sex și să țipi și 
să-i pui capac băiatului ăluia semi-faimos. Să te fuţi 
dracu' în weekendul ăla pentru care te-ai stresat așa 
mult. Mă rog... 

Norocul ei că tipa era super-smart și și-a dat seama că 
n-avea nevoie de farmaciste bătrâne și neatinse de 
bărbaţii lor. Că ea era independentă și deșteaptă și sfida 
ciclul și pe Dumnezeu cu ideile lui de căcat, cum că 
femeile tre'să sângereze o dată pe lună. 

Și ştiţi ce-a făcut?A căutat pe Google „remedii 
naturiste ca să nu-ți mai vină ciclul”. Mă rog, de fapt, a 
căutat „| REALLY NEED TO GET LAID PLS HELP WHAT 
SHOULD 1 DO 1 THINK IM GETTING MY PERIOD 1 REALLY 
NEED TO BE FUCKED”. Și a găsit remediul miraculos: 
OȚETUL. Da, doamnelor și domnilor, acea substanță 
ieftină și inofensivă, pe care cu toții o folosim la salate 
(sau, mă rog, să ne spălăm pe cap), urma să îi schimbe 
viața și să revoluționeze medicina și religia și să se pise 
pe Catena și farmacistele ei. Și pe Arșinel. 

Era o singură problemă - pentru ca oţetul să 
funcționeze, acesta trebuia consumat, în doze mici 
bineînțeles, de trei ori pe zi. Era 11 și 15. Joi seara. Având 
în vedere că era disperată și efectiv nu mai avea timp, 
gagica asta a făcut un lucru de care nu e tocmai mândră. 
Obligaţia mea este să vă spun să nu cumva să încercați să 
beți otrava aia. Acum, dacă vreți să faceţi sex... 

Gagica s-a dus în bucătărie, a umplut un pahar de 250 
ml cu oţet de mere, și-a făcut trei cruci, a încercat să își 
amintească Crezul, Tatăl Nostru, orice alte rugăciuni cu 
îngerași și zei ai menstruației întârziate, s-a prins de nas 
si a dat rahatul ăla conceput în Iad pe gât. I-a venit să 
vomite de cel puțin zece ori, dar, dac-o vomita, otrava aia 
nu mai avea nici un efect. Au luat-o frisoanele, 
transpiraţiile, halucinaţiile, s-a gândit până și să sune la 
112, dar dacă îi făceau ăia spălaturi stomacale?! Trebuia 
să reziste. 

S-a târât până la pat și, tremurând, s-a gândit cum ar 
fi fost dacă ajungea pân-acolo și, după tot chinul ăsta, 
tipul nu voia să facă sex cu ea?! Cu ultimele puteri, s-a 
ridicat din pat și și-a pus în bagajul cu șapte mii de haine 
un briceag. Just in case. Dacă ăla nu voia să facă sex cu 
ea, după toate căcaturile și umilințele prin care trecuse, 
măcar să se asigure că nici n-o să mai facă sex cu 
altcineva vreodată. A, v-am zis că era nebună, nu? 

Vineri dimineaţa, și-a început ziua ca orice om care 
duce un stil de viață sănătos. Două cafele și juma de 
pahar de oţet. Partea bună era că încă nu-i venise ciclul, 
iar partea proastă - că îi era atât de rău încât, cu fiecare 
costumaș sexi pe care îl mai îndesa în bagajul ăla 
nenorocit, mai vomita un pic. Dar situația era sub 
control. 

Bineînţeles că nu își luase bilet de tren din timp și nici 
nu se machiase și nici nu își aranjase părul, deci, practic, 
era pe fugă. După zece ţigări fumate și trei mii de apeluri 
nervoase la toate companiile de taxi din orașul ăla de 
căcat, a plecat. Mai erau cinșpe minute până când pleca 
afurisitul ăla de tren. Hai, zece, că numai coborâtul celor 

două etaje cu bagajul ăla imens a durat o veșnicie. 
Gagica mergea la București să facă sex, dar era aproape 
sigură că ajungea la urgenţe la Floreasca. Ori de la oțet, 
ori de la hernie. 

A ajuns la gară într-un final. și-a luat bilet, s-a urcat în 
tren și, din cauză că fraiera nu se machiase, n-a ajutat-o 
nimeni să urce rahatul ăla de bagaj. Uite un sfat 
prietenesc. Dacă știi că ești proastă și iei toată casa după 
tine când pleci pentru două zile undeva unde e clar că n-o 
să porţi decât o pereche de chiloţi (și nici aia) machiază- 
te naibii, dă-te cu un parfum, fă să pari curățică, să-ţi 
urce vreun libidinos bagajul ăla în tren și să nu mori în 
provincie. Îmi mulțumiți voi mai târziu. 

O hernie inghinală și una de disc mai târziu, gagica se 
afla în tren și două ore a stat și s-a stresat încontinuu. Se 
gândea că, dacă tipului nu o să îi placă de ea (pentru că, 
vedeți voi, tipa îi trimisese numai poze fără cap acestui 
tip mişto), dacă-i venea ciclul, dacă nu funcționau 
tehnicile de căcare, dacă tipului nu i se scula... chestii la 
care toate femeile se gândesc, de altfel. 

Mai era jumătate de oră. Și tipa era nemachiată. Așa 
c-a mai târâit o dată geanta incredibil de grea după ea și 
s-a dus la toaletă să se machieze, să își facă părul cu 
placa, să se spele la subrat... chestii obișnuite. 

După zece minute, cineva a început să bată isteric la 
ușă. Putea și să se cace pe el, tipa nu ieșea de-acolo până 
nu arăta demenţial. Sau, mă rog, până nu reușea să arate 
mai puțin rău decât de obicei. După fix douăzeci de 
minute, și-a strâns placa, fixativul, rimelul, fondul de ten, 
blush-ul, pudra fixatoare, rujul rezistent la transfer, 
spray-ul de corp, parfumul, deodorantul, șervețelele 

umede, fardurile, pensulele, pasta de dinți și apa de gură 
și a ieșit zâmbitoare din toaletă. Faza nașpa era că 
persoana frustrată și isterică pe care gagica asta o 
înjurase de toţi sfinţii în timp ce se dădea liniștită cu 
eyeliner era o gravidă căreia stătea să-i explodeze vezica 
în trenul inter-regio numărul 1386, gravidă care 
douăzeci de minute încercase să găsească o toaletă 
decentă și funcţională în care să se pise glorios. Uite de- 
asta n-o să fac eu copii vreodată. Că, atunci când ești 
gravidă, ești nesimţită și deranjezi oamenii de la toaletă. 
Să-ţi fie rușine. 

Și gagica a coborât. Pe peronul ultra-aglomerat din 
Gara de Nord, toți oamenii alergau, se împingeau, 
înjurau, scuipau semințe și încercau să-și facă loc printre 
sutele de călători grăbiţi să ajungă acasă. Mai puțin ea. 
Parcă mergea cu încetinitorul, oprindu-se la fiecare doi 
pași. Nu știm încă dacă faptul că abia se mișca era 
influențat de cele două hernii dezvoltate pe drum sau de 
faptul că nu mâncase nimic toată ziua, ca să pară mai 
slabă, dar cert este că tipa avea emoții. Mari. 

N-a mai avut cum să tragă de timp, pentru că Andrei o 
aștepta pe peron (da, e-atât de drăguţ) și au ajuns să se 
întâlnească. Primul ei instinct a fost să-i întindă mâna și 
să facă și ei cunoștință, ca doi oameni normali, dar apoi 
s-a gândit că avea palmele extrem de transpirate și l-ar fi 
speriat pe săracul băiat. Bine, nu era ca și când n-ar fi 
fost udă toată. Pardon, transpirată toată. Sau s-a gândit 
că ar fi fost ciudat să facă, într-un mod complet banal, 
cunoștință, având în vedere că omul o văzuse goală în 
absolut toate ipostazele și poziţiile neortodoxe pe care vi 

le puteți imagina (sau nu) vreodată. Așa c-a mai dat o 
dumă de căcat, cum v-a obișnuit până acum, și au plecat. 

În fața mizerabilei gări, s-au oprit să fumeze o țigară. 
Și tot în faţa împuţitei gări, tipa asta nu se putea gândi 
decât la modul în care îi putea sfâșia tipului geaca albă, îi 
putea rupe cureaua cu dinţii, îi putea descheia pantalonii 
(ei bine, acolo a avut o problemă, pentru că omul avea 
șapte mii de nasturi la afurisiţii ăia de blugi) și la cum ar 
fi făcut ei sex sălbatic și aventuros în inima Bucureștiului. 
Scenariul ăsta și l-a scos relativ repede din cap, pentru că 
nu se putea gândi la o explicaţie viabilă pe care i-ar fi 
putut-o oferi mamei sale în momentul în care fiica ei 
foarte cuminte și responsabilă, care se dusese la Capitală 
ca să participe la un festival de teatru, ar fi apărut la știri 
si ar fi fost amendată și, la cât de ghinionistă e tipa asta, 
ar fi putut ajunge chiar la închisoare. Deci, fără sex în 
locuri publice. Uite alt sfat pentru care-mi veți mulțumi. 

Între timp, tipa nu auzise nimic din ce-i spunea Andrei. 
Și nu pentru că n-ar fi zis chestii interesante, dar tipa era 
așa concentrată pe tot felul de gânduri indecente, încât s- 
a trezit în Uber, în drum spre unde urmau să meargă. Au 
ajuns acolo și ea a observat că era un apartament destul 
de mare. Tipa s-a mai panicat o dată. Se gândea că, dacă 
mai venea cineva, dacă se trezea că, în camerele alea, 
mai erau și alte tipe venite din provincie, dacă era, de 
fapt, un casting pentru videochat (ceea ce n-ar fi fost 
chiar o problemă foarte mare, nu-i strică nimănui niște 
bănuţi în plus) și tot felul de nebunii de genu'. 

Dar, din fericire, tipul era normal, n-avea gagici 
atârnate de lustre în cele zece camere ale 
apartamentului și totul era perfect. Până când Andrei i-a 

zis că luase o sticlă de tequila și că urmau să bea 
amândoi otrava aia scârboasă. Ce era să-i spună tipa? Că 
numai dacă mirosea substanța aia grețoasă, vomita? Sau 
că numai când vedea sticla aia își amintea de clasa a 
noua, când a băut tequila la școală și și-a vărsat fierea și 
o părticică din ficat pe pantofii lustruiţi ai directorului? 
Normal că nu. Așa că a zis trei rugăciuni, i-a spus că 
tequila e băutura ei preferată și s-a rugat la toţi sfinții să 
nu cumva să vomite pe canapeaua din living, că sigur era 
scumpă și ar fi trebuit s-o plătească. 

Au început să bea și, drept urmare, a început să 
vorbească și tipa. Printre coji de portocale, scorțișoară 
împrăștiată peste tot (pentru că așa bea Andrei tequila 
sau, cel puțin, așa o bea cu ea), mucuri de țigară fumate 
până la (si după) filtru, tequila vărsată pe hainele lor 
(pentru că, da, încă erau îmbrăcaţi și, da, ea abia aștepta 
să-i sfâșie lui tricoul) și stelele timide ascunse printre 
norii Bucureștiului zgomotos, tipa și-a dat seama că-i 
plăcea la nebunie Andrei. Și că-l ura, în același timp. 

Și îl ura din simplul motiv că el îi furase singurul lucru 
pe care-l avea ea și-l ținea ascuns de mult timp de văzul 
lumii, de văzul bărbaţilor. Nu, nu virginitatea, aia și-o 
pierduse demult, pe o canapea uzată, într-un apartament 
dintr-un bloc de la periferia Brașovului, deloc romantic, 
pe fundalul unei emisiuni despre crime violente, cu un tip 
care habar n-avea ce făcea. Dar aia-i altă poveste. 

Faza cu Andrei este că nu era deloc diferit de 
personajul arhicunoscut din carte. Asta, dacă-l cunoști la 
o petrecere, îl vezi în oraș cu niște prieteni, la farmacie, 
încercând să își cumpere, timid, prezervative. În 
contextele alea, Andrei va fi tot Andrei cel din carte, 

bărbatul alfa, mereu pregătit să spună ceva care să te 
facă să râzi, să îl observi, să te facă să înţelegi că îi place 
să se distreze și că ţie ţi-ar plăcea la nebunie să te distrezi 
cu el. 

Dar, dacă o să-l cunoști așa cum l-a cunoscut ea, 
mirosind a scorțișoară și a tequila, a parfum scump și a 
tutun prost, a cearșafuri proaspăt spălate și apretate, o 
să-nţelegi că el nu fute femei ca să le bifeze pe un check- 
list. El caută întunericul, secretele lor, fanteziile cel mai 
adânc ascunse și îngropate ale lor, le scoate la suprafață, 
le stropește cu alcool ieftin, le face să înghită (sau să le 
înghită) și nici măcar nu clipește. Că pe el nu-l sperie nici 
un secret și nici o fantezie, iar întunericul nu e ceva ce n-a 
cunoscut până acum, ba, din contră, pe el îl excită toate 
chestiile astea. Și țâțele mari, evident. 

Şi uite cam așa au fost acele șase luni din viaţa mea, 
fără gânduri cu anemone, fără perioade interminabile 
de labă și fără lacrimi în somn. Atmosfera, la noi în casă, 
era una foarte mişto, cu Alin și Raluca mă înțelegeam 
foarte bine și pot să spun că, în sfârșit, eram liniștit. N- 
am mai primit nici un semn de la Anemona și, cumva, 
era clară decizia pe care o luase, dar mă așteptam la 
treaba asta. Mă obișnuisem să nu-mi mai creez așteptări 
de la cei din jurul meu și să iau totul fix așa cum se 
întâmpla. Fără planuri, fără scenarii în minte și fără nici 
un fel de presiune. lar ăsta e-un lucru foarte bun, fiindcă 
e mai bine să nu aștepți nimic de la nimeni și să fii 
surprins plăcut, decât să ai aşteptări care nu se vor 
întâmpla și să fii dezamăgit. 

În alte privinţe, Alin se cuplase cu o tipă Alexandra și 
le stătea foarte mișto împreună. Povestea lor este una 

foarte interesantă, în ideea în care au început să fie fuck 
friends şi se vedeau o dată pe săptămână, se futeau și 
atât. Fără întrebări, fără prea multe detalii și fără 
angajamente. Dar, cu timpul, au început să se 
îndrăgostească unul de celălalt și, până la urmă, s-au 
cuplat şi sunt împreună și astăzi, iar eu pot să spun cu 
mâna pe inimă că este unul dintre cele mai mișto 
cupluri pe care le-am întâlnit vreodată. Raluca era în 
continuare combinată cu Adrian și au stabilit să se 
căsătorească, iar eu îmi trăiam fecioria, ca să zic aşa. 

Dar, într-o seară, când stăteam pe Facebook, 
judecând oamenii de acolo fără nici un motiv, mi-am 
adus aminte de o persoană cu care nu mai vorbisem de 
foarte multă vreme şi m-am hotărât să-i scriu, chiar 
dacă trecuse foarte mult timp de când vorbisem ultima 
oară cu ea. Îmi părea rău că rupsesem oarecum legătura 
cu ea, dar, pe vremea aia, chiar n-ar fi fost un moment 
bun pentru noi să ne întâlnim. Însă acum era diferit. Aşa 
că i-am scris. 


P.S. - Tot de la Alina am aflat că Ramona nu mai era 
în Italia şi că se întorsese în România și, mai important 
decât asta, am aflat că era însărcinată cu tipul cu care 
plecase din ţară. Dar s-au despărţit până la urmă și, 
gravidă fiind, a trebuit să vină înapoi acasă. Vezi, 
Ramona? Dacă mă ascultai și o sugeai, nu se întâmpla 
aşa ceva. 


P.P.S. - Alina este cuplată acum cu un tip care stă în 
SUA și tot încearcă să se hotărască dacă vrea să se mute 
și ea sau nu acolo. In continuare, e o tipă la fel de tare, la 

fel de frumoasă şi la fel de instabilă psihic şi nebună. Îţi 
spun doar că femeia s-a dus în vizită la iubitul ei în 
America, iar ăla a vrut s-o ceară în căsătorie şi ea a făcut 
o criză de nervi la Tiffany's și a speriat toţi vânzătorii 
de-acolo, spunându-i omului că nu se simte încă 
pregătită. Clasic Alina. Dar am rugat-o şi pe ea să scrie 
ceva despre mine şi o să pun paragraful aici: 

Andrei este persoana lângă care nu te vei plictisi 
niciodată, pentru că nu ai timpul necesar. Dacă, pentru o 
secundă, ai impresia că totul e perfect și sunteți fericiți și 
puteţi să mergeţi împreună până la capătul lumii, va 
avea el grijă să-ţi zdruncine universul. Și nu, nu mă 
înțelege greșit, el este un om minunat, alături de care am 
trăit momente superbe și care a rescris toate cele 98 de 
strofe din Luceafărul pentru mine, dar nu e tocmai cea 
mai stabilă persoană. Poate să treacă de la o stare la alta 
cât ai clipi. Și ceea ce astăzi îi place și-l face fericit mâine 
îl va băga în depresie. 

L-am cunoscut pe Andrei când abia își începea cariera 
în domeniul stand-up-ului și nu pot să explic în cuvinte 
cât de fericită am fost când i-am auzit glumele despre 
mine, la primul lui spectacol la care am mers. Și nu erau 
tocmai cele mai drăguțe glume, dar faptul că făceam și 
eu parte din povestea lui și că vorbise despre mine în fața 
tuturor m-a făcut să mă simt în al nouălea cer. Dar, 
bineînțeles, apoi am plecat împreună acasă și ne-am 
certat. Pentru că Andrei. 

Lăsând gluma la o parte, ceea ce am apreciat 
întotdeauna la el este ambiția pe care o are și faptul că n- 
a lăsat nimic din ce i s-a întâmplat să-l oprească din 
drumul lui. A știut de la început ce-și dorește, a muncit 

pentru asta zi și noapte și a ajuns unde a ajuns pe forțele 
lui și datorită talentului pe care-l are. Pentru că trebuie 
să recunoaștem, este al naibii de bun în ceea ce face. Și eu 
sunt foarte mândră de el, deși mi-a luat ceva timp până 
am recunoscut asta. Pentru că /Alina. 

Așadar, dacă vrei să trăiești alături de Andrei, trebuie 
să fii mereu pregătită, atât pentru zile (minute) senine, 
cât și pentru uragane. Eu am avut nevoie de câţiva ani să 
ajung să-l cunosc și nu mi-a fost ușor. Dar, odată ce 
ajungi în acel punct, realizezi că merită efortul. 

Acum, după ce am avut toate sentimentele posibile 
pentru Andrei, pot spune că este un om drag, pe care știu 
că mă pot baza la orice oră. Sau cel puţin... așa îmi place 
să cred. 


509 


CAPITOLUL 9 


__ Pune melodia asta, boss: Valentin Dinu feat. Anya - 
Intr-o zi. 


M-a surprins cât de repede mi-a răspuns la mesaj, m- 
aşteptam să-mi dea cu seen sau ceva. Dar, după ce am 
discutat un pic pe Facebook cu Eva, am stabilit că ar 
trebui să ne vedem și noi cât de curând, fiindcă trecuse 
prea mult timp și noi tot nu reușiserăm să ne întâlnim. 
Nu are sens să te plictisesc cu detaliile, să-ți povestesc 
ce am discutat, fiindcă deja ești cu mine de câteva sute 
de pagini și, probabil, vrei să afli şi tu finalul. Ideea e că 
mi-a spus că avea puţină treabă în zilele care urmau, 
dar săptămâna următoare ar fi vrut să ne vedem și a 
rămas că-i dădeam eu un semn luni. Bineînţeles că am 
numărat orele și minutele până a sosit momentul ăla, 
pentru că simțeam că ea poate fi diferită. Pe de-o parte, 
mi-era frică de chestia asta, dar, pe de altă parte, venise 
vremea să ies și eu cu o fată alături de care mi-ar plăcea 
să am mai mult, nu doar câteva nopţi de sex, și-atât. I- 
am povestit Ralucăi totul despre Eva, i-am arătat poze, 
am stabilit împreună locul unde s-o duc, despre ce să 
vorbesc cu ea, ce să mâncăm, cum să mă îmbrac și 
absolut toate detaliile posibile și imposibile. Eram 
super-pregătit, așa c-am pus mâna pe telefon și i-am 
scris. Am stabilit împreună să ne vedem în seara aia, dar 
să ne auzim pe la 7, ca să hotărâm exact unde. Totul 
mergea minunat, mai aveam câteva ore la dispoziţie, în 

care puteam să mai fac un duș, să-mi mai schimb 
hainele de patru ori și să-mi mai fac zece mii de scenarii 
în cap. Când în sfârșit a venit ora stabilită, i-am scris 
Evei pe Facebook. Nici un răspuns. l-am mai scris o 
dată, dar nimic. Am încercat și pe Whatsapp, dar nici 
acolo n-am primit vreun răspuns. „Poate n-are net”, m- 
am gândit. Am hotărât să încerc și cu un SMS, iar apoi 
(ca și cum nu eram suficient de disperat) am sunat-o și 
nu mi-a răspuns. „Nici o problemă”, mi-am zis, „o să-mi 
dea ea un semn când o să vadă mesajele”. Și m-am 
așezat în faţa televizorului, cu joystick-ul în mână, și am 
început să joc FIFA. Partea proastă e că Eva nu mi-a mai 
scris în seara aia; partea bună e că l-am transferat pe 
Ibrahimovic. Nu era o problemă atât de mare, fiindcă 
am crezut c-o fi păţit ceva cu telefonul sau o fi avut 
treabă sau poate murise și din cauza asta nu-mi dăduse 
nici un semn. Nu-mi făceam griji, eram sigur că totul 
avea să fie bine. A trecut seara aia și m-am trezit a doua 
zi nerăbdător, cu mâna pe telefon, să văd dacă-mi 
răspunsese fata. Dar, ce să vezi, dispăruse și ea exact ca 
flota României și n-am primit nici măcar un semn de 
viață de la ea toată ziua respectivă. Mi-am călcat pe 
orgoliu şi i-am scris iarăși eu. În primul rând, voiam să 
știu dacă era bine, pentru că mă gândeam să nu fi păţit 
ceva. Nu concepeam că ea efectiv putea să mă ignore și 
să-mi vadă mesajele, dar să decidă că nu meritam să îmi 
răspundă. Mă mai gândeam și la posibilitatea că se 
supărase că nu-i mai scrisesem nimic atât timp și dintr- 
odată apărusem din nou, ca și cum nimic nu s-ar fi 
întâmplat, și decisese să-mi dea o lecţie. Doar că ea nu 
știa că pentru mine fusese necesar acest recul și, 

oarecum, o protejasem și pe ea fiindcă nu o căutasem în 
perioada aia. 

Problema pe care o aveam în momentul ăla se 
împărțea în două direcţii: 

1. îmi călcasem pe orgoliu și-i dădusem o grămadă 
de mesaje pe care ea, pur și simplu, le ignorase. Iar la 
mine, dacă se întâmplă așa ceva, înseamnă că nu mă 
respecţi și s-a cam terminat totul, din punctul meu de 
vedere. 

2. dacă tu ești cea care a stabilit ziua în care ne 
vedem, asta înseamnă că şi eu mi-am învârtit toate 
treburile în așa fel încât să fiu sigur că am timp, în ziua 
respectivă, să mă văd cu tine. lar dacă tu nu te ţii de 
cuvânt, ba mai rău, nu dai nici un semn să spui că s-a 
întâmplat ceva și că nu vei mai ajunge, în opinia mea, 
înseamnă că nu pot să mă bazez pe tine şi nu-mi place 
deloc chestia asta. 

Aşa că am decis să-mi iau gândul de la ea și să îmi 
văd de treaba mea. l-am povestit și Ralucăi ce se 
întâmplase și, după ce am înjurat-o bine, de-au coborât 
toți sfinții din calendar, am stabilit că era o vită 
nenorocită, care merita să îi crească păr între țâţe. Eram 
sigur c-avea să dea un semn la un moment dat, dar sub 
nici o formă nu voiam să cedez tentaţiei și să-i răspund. 
Dacă ea voia să se joace, eram și eu dispus la jocul ăsta 
și să-i plătesc fix cu aceeași monedă. 

Bineînţeles că, după trei zile, s-a produs minunea și 
am primit un mesaj pe Facebook de la ea, ca și cum 
nimic nu s-ar fi întâmplat. L-am ignorat. Mi-a mai dat 
unul, dar l-am ignorat și pe ăla. Mi-a scris apoi pe 
Whatsapp, mi-a dat SMS și m-a sunat, dar eu n-am 

reacționat în nici un fel. Abia după câteva ore și sute de 
discuţii cu Raluca, m-a convins să-i răspund și să-i spun 
că ori ne vedem în seara aia, ori nu ne mai vedem 
niciodată. Și ce bine am făcut că i-am ascultat sfatul, 
fiindcă, deşi m-am dus pornit să-i spun ce om de căcat 
era și cum nu era posibil să ţi-o arzi aşa, când am văzut- 
o în realitate, mi s-a schimbat părerea. Ne-am întâlnit să 
bem un vin și prima oră a discuţiei noastre, eu mi-am 
urmat planul și i-am trăncănit încontinuu cât era de 
neserioasă, cum nu se ţinuse de cuvânt și mă 
dezamăgise. Parcă eu eram femeia în ecuaţia aia. Însă, 
după câteva pahare de vin şi multe cuvinte spuse, m-am 
relaxat și am început s-o văd cu adevărat. Ce mi-a plăcut 
la ea din prima clipă a fost că simţeam că aștepta s-o 
dezamăgesc, fiindcă Eva era ca un cocalar care-și 
cumpără o plasmă doar ca să se oftice că nu prinde 
DigiSport HD și apoi să spună: „Da, normal, e de căcat, 
aşa cum m-așteptam”. Voia să-și piardă încrederea în 
cineva care ar fi putut s-o facă să simtă din nou și, 
totuși, tot ce-și dorea era să apară cineva care s-o facă 
să simtă din nou, fără să-şi piardă încrederea. Eva era 
un paradox. Fra extrem de inteligentă, dar, în același 
timp şi-n mod egal, naivă. Putea să-ţi rezolve o ecuaţie 
de gradul doi doar din privire, dar nu înţelegea de ce 
copiii au mai multă energie când mănâncă dulciuri. Îmi 
plăcea de ea şi, în mod normal, chestia asta nu putea să 
ducă la nimic bun pentru mine. 


PS. - Ca să vezi cum funcționează destinul. În 
momentele alea în care eram foarte ofticat pe Eva că se 
purtase copilăreșşte, îi scrisesem un mesaj destul de dur, 

prin care voiam să-mi descarc nervii pe ea, dar am 
hotărât să nu i-l trimit încă. Mi-am pus un deadline, pe 
sistemul „dacă nu dă nici un semn de viaţă până în seara 
asta, i-l trimit”. Şi, fix în ziua aia, mi-a scris. Și e foarte 
bine c-a făcut-o, fiindcă mesajul pe care voiam să i-l dau 
era ăsta: 

Am înțeles, vrei un tip cu bani, cu statut și cu mașină 
misto în parcare. Dar, în realitate, nu cred că îţi dai 
seama că nu asta te face pe tine fericită. Dă-mi voie să te 
ajut. De fapt, tu vrei un bărbat care să-și cheltuie banii pe 
curul tău și pe posete de firmă pe care le poți poza și 
pune pe Facebook. Vrei un tip care să-și folosească 
statutul să te ducă pe tine în locuri în care n-ai avea 
acces singurică, alături de oameni care nu s-ar uita de 
două ori la tine în mod normal și, mai important decât 
atât, vrei să-ţi dai check-in acolo. Nu contează ce sau 
câte mașini îi opresc ploaia în parcarea din fața blocului, 
căci nu are nici un farmec dacă nu te plimbă pe tine prin 
centru, cu geamurile deschise, ca să moară dușmanii de 
ciudă. 

În principiu, despre asta e vorba. Tu vrei să le inspiri 
invidie celorlalte tipe ca tine și faptul că desfaci 
picioarele pentru asta ți se pare un sacrificiu micuţ, care 
merită făcut. 

Insă ce nu realizezi tu, pisi, este că un tip de genul ăsta 
are cel puțin încă cinci coțofene ca tine, care sunt atrase 
doar de ce strălucește. In mod sigur o să te miroasă mai 
devreme sau mai târziu și, la fel ca și TVR 1, vei înceta să 
contezi. 

Și să-ţi mai spun un lucru. Un astfel de bărbat 
niciodată n-o să vrea să epateze, pentru că el știe că 

discreția e de aur. Și mai știe că, dacă se apucă să se 
laude în stânga și-n dreapta, ar atrage atenţie asupra lui 
și el n-are nevoie de confirmări de genul ăsta. 

Ce vrei tu este să-ți depășești condiția, ceea ce e un 
lucru minunat la bază. Dar felul în care vrei să o faci este 
total greșit. Dă-mi voie să-ţi explic ce vreau să spun, ca nu 
cumva să trebuiască să te concentrezi. Hitler a vrut să 
facă din Germania cel mai puternic stat de pe planetă. 
Admirabil. Faptul că a ales să facă asta pornind un 
război mondial și ucigând șase milioane de evrei... nu e la 
fel de admirabil. Știi ce zic? Așa că data viitoare când vezi 
un tip care pare că are potenţial în a-ţi oferi scurtăturile 
pe care ţi le dorești tu pentru o viaţă lipsită de griji, când 
urmează să-ţi iei mustaţa, lasă-ţi un smoc mic în mijloc, 
pentru a-ți aduce aminte că ești un mic Adolf. 


PPS. - În finalul acestor capitole, o să-ți las în 
secțiunea asta și ce a scris Eva despre ceea ce ţi-am 
povestit eu, ca să vezi și punctul ei de vedere: 

Citeam de ceva timp capitolele despre adolescența lui 
când, într-o seară, primesc un mesaj pe Facebook de la el. 
Nu știam exact cine era, ce făcea sau cum arăta, dar, 
pentru că sunt o fată descurcăreaţă, de fapt sunt Fata și 
atât - în trei-patru minute l-am căutat pe Google, i-am 
analizat tot profilul de Facebook, m-am uitat la jumătate 
dintre persoanele care i-au comentat vreodată și am citit 
tot ce spuneau astrele despre zodia lui. Stiam exact și 
cum i se aliniaseră planetele la naștere, așa că eram 
pregătită pentru un răspuns inteligent și complex: „Bună, 
bine. Tu?” 

Însă nu sunt genul care își programează timpul, nu 
îmi fac planuri și, mai ales, nu sunt DELOC o persoană 
punctuală. Și nu fac asta în mod deliberat, pur și simplu, 
așa sunt eu ca om, adică și din burta mamei mele am ieșit 
cu o întârziere de două zile, pur și simplu mă aștept ca 
ceilalți să înţeleagă. Ei bine, Andrei nu a înţeles asta. 
Dacă lui îi spui ceva, așa trebuie să faci. Dacă îi spui o 
anumită oră, ar fi bine să fii acolo cu minimum zece 
minute mai devreme. El este tot timpul prins în diferite 
proiecte, astfel încât, dacă își găsește timp într-o zi să se 
vadă cu tine și tu anulezi cu puţin timp înainte, o vei 
Suge, și ar fi simplu dac-ar fi la propriu, dar nu! Te va 
băga într-un con de indiferență și-ţi va răspunde când va 
vrea el și o va face în așa fel încât te vei simţi ultimul om. 
Been there, done that. Așa că, după ce am dat cu bâta în 
baltă de-am creat tsunami-uri, a trebuit să mă zbat să 
îmi mai acorde o șansă, printr-o întâlnire. Și nu a fost cel 
mai simplu lucru - vreo câteva zile m-a ignorat, alte 
câteva mi-a răspuns nepăsător, iar în a șaptea zi, s-a 
relaxat și a acceptat să ne vedem. La început, nu prea a 
vorbit, dar după, când ne-am așezat la un pahar de vin 
rosu, mi-a ţinut o predică, de-am zis că era Arsenie Boca 
reincarnat. Așa am aflat despre durerile oamenilor, 
despre mânie, ce e binele, ce e răul și, cel mai important, 
ce înseamnă respectul. Ori o fi fost de la alcoolul din vin, 
ori o fi fost chiar sângele Domnului în pahar, cert este că, 
din ziua aia, mi-am schimbat atitudinea nu numai față de 
el, ci și faţă de ceilalți. Pentru că, aparent, dacă vrei să 
primești ceva, trebuie să oferi și tu la rândul tău. 

CAPITOLUL 10 


E greu în ziua de azi să găsești pe cineva de care să te 
îndrăgostești. Multe dintre femei își doresc bani, iar 
mulți dintre bărbaţi își doresc doar sex. E foarte dificil 
să ştii că omul de lângă tine este acolo pentru motivele 
potrivite și e foarte nasol să te îndrăgostești de cineva 
care se dovedește că avea alte interese. Nu vreau să 
spun că bărbaţii sunt mai buni, Doamne fereşte, dar 
văd, în ultima vreme, o grămadă de gagicuțe pe 
Facebook care-și pun la poze descrierea love my life. Și, 
de cele mai multe ori, sunt alea care nu prea fac nimic în 
viaţă, știi tu, viaţa lor pe care o iubesc. Și prima oară mă 
gândeam: „Uite și tu ce fete superficiale și lipsite de 
valori”. Dar, după aia, mi-am dat seama că io-s ăla prost, 
de fapt. 

Cum să nu-ţi iubeşti viaţa, când te trezeşti la ora 12- 
13 la amiază, de multe ori în alte așternuturi şi cu altă 
mobilă în cameră - se poate să fii şi prin țări străine sau 
hoteluri de lux? 

Cum să nu-ţi iubeşti viaţa, când n-ai mai plătit ce-ai 
consumat într-un club de pe vremea când dolarul bătea 
euro, iar tu ai rămas cu cei 5 lei şi biletul de autobuz în 
poşetă toată seara? 

Cum să nu-ţi iubeşti viaţa, când mor bărbaţii după 
tine şi faci câte 500 de like-uri la poză, când știm cu toții 
ce important e lucrul ăsta? 

Noi ne trezim ca proștii dimineaţa și mergem la 
muncă, iar atunci când facem cumpărături ne uităm la 

preţ înainte să punem ceva în coş. Noi ne uităm pe 
tabelul de întreținere când intrăm în scară și ne 
minunăm în fiecare lună, că parcă ni se pare că e cam 
mare suma de fiecare dată. Noi bem apă Dorna în club 
sau la sală, nu ne luăm Voss, fiindcă din banii de 
diferență luăm și un pachet de ţigări seara, când 
ajungem acasă. 

Dar, la finalul zilei, noi nu spunem love my life. Noi 
spunem: „Hai, mă, că se putea și mai rău”, pe când voi 
spuneţi: „imi dau jos chiloţeii sau îmi scot guma din 
gură?” 

Ştiind toate chestiile astea, mi-era greu să mă atașez 
de cineva sau să văd într-o altă persoană ceea ce 
simțeam că-mi doresc de la viață. După ce am stat de 
vorbă în seara aia, începeam să mă gândesc din ce în ce 
mai des la ea. Și nu voiam asta. Pentru că asta ar fi 
însemnat că pot totuși să simt chestii cu inima și-mi 
jurasem că tot ce voi mai face va fi să mă distrez, și-atăt. 

Pune piesa asta și o să înţelegi mai târziu de ce: 
Disclosure - Help Me Lose My Mind (Mazde Remix). 

Eva era o brunetă superbă și era fix pe tiparul meu. 
Era frumoasă, o ducea capul, dar, mult mai important 
decât atât, părea să nu fie chiar normală la creier. Sigur 
avea niște problemuţe acolo, și ţi-am mai zis eu ție, 
normal înseamnă banal. Parcă am un radar pentru 
tipele de genul ăsta. După felul în care vorbea, după 
privirea pe care o avea sau nu știu de ce, mi-a dat 
impresia că era o poveste nespusă acolo, pe care mi-ar 
fi plăcut s-o aud. Era genul de fată care-ţi zâmbea în 
timp ce-ţi distrugea speranţa de a fi vreodată cu ea. Era 
cinică, dar în cel mai adorabil mod posibil. Băi, știi cum 

era? Dac-am fi fost într-o poveste, ea ar fi fost 
antagonistul, n-ar fi fost fata regelui. Nu era o fata rea, 
dar așa era percepută. Și, pentru că se săturase ca 
oamenii s-o vadă astfel și ea să fie practic invers, zisese 
că, dacă lumea oricum credea despre ea că e o scorpie, 
măcar să și fie, că oricum nu se schimba nimic. Era 
genul ăla de fată cu care ţi-ar fi frică să-ţi lași iubita să 
iasă în oraș. Și eram sigur că auzise replica asta cel 
puţin o dată, de la măcar o prietenă de-a ei. 

Cred că cea mai bună descriere e asta: Eva era ca 
leandrul. Era frumoasă, îți plăcea s-o priveşti şi s-o 
admiri. Insă emana pericol. Te atrăgea cu frumuseţea, 
cu parfumul și cu celelalte atuuri pe care le avea, dar, 
dacă picai, putea să te şi ucidă. Și știm cu toţii cât de 
tare suntem atrași de pericol, nu? Era dubios, pentru că, 
deși știam toate astea, tot mă gândeam la ea mai des 
decât ar fi trebuit. Mă enerva lucrul ăsta. 

Eu nu mai voiam o relaţie, relaţiile sunt naşpa. Hai 
să-ţi fac o analogie, ca să înţelegi mai bine ce vreau să 
zic. De ce să mă joc doar FIFA în fiecare zi, când pot să 
joc şi alte jocuri? Azi joc FIFA și, când nu mai am FIFA, 
ghici ce? Pot să joc Assasin's Creed. Că poate jocul ăsta 
știe să facă mai multe chestii mișto. Și, după aia, dacă 
am chef, pot să-l schimb cu GTA V. Și, dacă nu am chef 
de GTA într-o zi, pot să nu mă joc și să-l pun în raft, 
până când îmi vine iar cheful de el. Și nu urlă că nu i-am 
dat atenţie, c-am uitat să-i dau mesaj de noapte bună 
sau că nu i-am cumpărat cadou când am împlinit o lună 
de când ne-am jucat prima dată. Orice joc e foarte mișto 
la început, în general prima lună. După care afli că are 
niște bug-uri, începe să se blocheze, te enervează și 

începi să-njuri prin casă și să spargi chestii. Dar așa, 
dacă mereu schimbi jocul, n-ai timp să descoperi toate 
problemele astea. Plus că nici nu te plictisești, pentru că 
mereu e ceva nou. Și e ok să revii din când în când și la 
FIFA, dar nu în fiecare zi. 

Însă era ceva la fata asta care nu-mi dădea pace. Nu 
știu exact ce și cum, dar era ceva acolo. Mă rog, putea să 
nu se-ntâmple nimic sau putea să se-ntâmple totul. În 
orice caz, nu eram pregătit pentru nici una dintre 
variante. 

Și uite că, după multă vreme și după multe luni în 
care n-a fost să fie, a venit și momentul ca Eva să vină la 
mine la stand-up. Eu am ajuns la club și eram mort de 
foame, că nu apucasem să mănânc în ziua aia. Acum nu 
știu cât a fost vorba că nu avusesem timp sau că nu 
voisem să mănânc. Fiindcă eu am următoarea 
problemă: când am emoţii, mă stric la burtă. Și, vezi tu, 
la ce experienţe am avut care să implice fete pe care le 
plac și, băi, trebuia să am mare grijă la ce bag în mine, 
aveam de luat o decizie, fiindcă opţiunile nu arătau 
minunat pentru mine: 

1. puteam să nu mănânc nimic și să fiu sigur că nu 
mă stric la burtă, dar se putea să leșin pe scenă. Ce-i 
drept, oamenii ar fi râs, dar eu preferam să fie din cauză 
că spuneam eu chestii amuzante, și nu pentru că-mi 
spărgeam capul de față cu 150 de persoane; 

2. puteam să mănânc şi deci să nu dau cu faţa de 
colțul scenei, dar să risc să mă îndop cu Imodium după 
aia. 

Orice opţiune alegeam, era clar că sex nu mai urma 
să fac. Și am mers cu a doua. Am zis c-o aşteptam pe Eva 

să ajungă, o puneam la masă și apoi mergeam până la 
un magazin să-mi iau un sandvici. Zis şi făcut. Am rugat- 
o să m-așştepte câteva minute, am fugit repede, am 
cumpărat primul sandvici pe care am pus mâna şi l-am 
mâncat. Avea brânză. Multă brânză. Doamne, câtă 
brânză era acolo! Ştii că produsele lactate nu sunt chiar 
cele mai bune pentru problema pe care o aveam eu. Așa 
că totul devenea clar, deja mă resemnam cu ideea că 
urma să-mi fac abonament la Zewa în seara aia. De ce 
Zewa? Că-mi permit, bă, c-am scris un bestseller, am 
renunţat la aia roz și creponată, la un leu, care-ţi rupe și 
un strat de piele atunci când o foloseşti. Aa, și să nu uit... 
sandviciul era cu salam (mezelul, nu Florin), deci 
respirația mea mirosea fantastic. Şi la stand-up, dacă 
vrei să vorbești cu omul de lângă tine, trebuie să stai 
foarte aproape de el, ca să nu deranjezi comediantul sau 
pe ceilalți de pe-acolo. 

M-am întors, m-am așezat lângă ea, și ea-mi tot 
povestea chestii la care eu răspundeam numai cu 
„mhm”, „hmmm...” sau dădeam din cap. Așteptam și eu 
chelnerița, să-mi aducă naibii ceva de băut, să fumez 
repede o țigară și să mi se ducă mirosul de salam din 
gură, ca să pot purta și eu o conversaţie fără să par 
retardat. 

În fine, ne-am uitat la spectacol, am chicotit, am râs şi 
ne tot sorbeam din priviri. Ideea e că urmam eu să urc 
pe scenă și, în capul meu, trebuia s-o impresionez. Mă 
uitam atent să văd exact la ce râdea, ce i se părea 
amuzant şi toate cele, ca să știu exact ce să spun când 
luam în mână microfonul. La un moment dat, se-aude 
din boxe: „Vă mulțumesc foarte mult, aţi fost un public 

minunat. Urmează pentru voi Andrei Ciobanu”. Gata! 
Era momentul. M-am ridicat de pe scaun mai speriat 
decât Șumudică atunci când a semnat Reghe cu Steaua. 

Spectacolul a fost unul reușit și, la fiecare clipă de 
aplauze pe care o primeam, îmi spuneam în gând: „În 
seara asta facem sex, da, în seara asta facem sex”. Am 
coborât de pe scenă, m-am dus înapoi la masa noastră și 
aveam o privire de parcă abia invadasem Polonia. Fa se 
uita mândră la mine și ştiam că-mi setasem bine 
teritoriul. De aici încolo, tot ce trebuia să fac era să nu 
fiu foarte idiot. 

Seara a continuat în Centrul Vechi, unde ne-am 
hotărât să ne îmbătăm împreună. Ne-am așezat într-un 
bar şi am început să dăm shot-uri după shot-uri, am 
povestit câte-n lună şi-n stele, am început să ne 
cunoaştem mai bine și îmi plăcea din ce în ce mai mult 
de ea. După vreo oră, Eva mi-a spus că merge până la 
toaletă și am rămas singur la masă. De lângă noi, doi 
băieți au venit la mine și m-au întrebat timid: 

— Salut, tu ești Andrei, cel care a scris Suge-o, 
Ramona!?. 

— Da, eu sunt, am răspuns. 

— Mamă, frate, cât de mult mi-a plăcut cartea aia, 
jur. Putem face şi noi o poză cu tine? 

— Sigur că da, le-am zis şi m-am ridicat de pe scaun. 

— Foarte tare, mulțumim. Auzi, dar poţi să vii şi 
până la noi la masă, ca să faci o poză și cu iubitele 
noastre? Că ele-s mai timide și n-au avut curaj să vină 
încoace. 

— Băi, dar și voi nebuni. Aţi văzut că sunt acolo cu o 
domnişoară și aţi venit să facem poze când ea a plecat 
de la masă? 

— Păi am văzut, dar tocmai de asta am venit când ai 
rămas singur. N-am vrut să deranjăm, s-au scuzat ei. 

— Nu era nici un deranj, ba mai mult, mă făceaţi și 
pe mine să dau bine pe lângă fata asta. 

— Păi stai liniștit, frate, fii atent. Noi mergem înapoi 
la masa noastră şi venim încă o dată la tine când revine 
fata. Și facem poze, și toate alea. Ce zici? 

— Să ştii că asta chiar nu-i o idee rea, i-am zis. 

Aşa că m-am aşezat înapoi pe scaun, mi-am aprins o 
ţigară și, după câteva minute, a apărut și Eva. Nici bine 
nu s-a pus jos, c-au și venit cei de la masa de lângă noi 
spre mine. 

— Salut! Scuze că te deranjez, dar nu cumva ești 
Andrei Ciobanu? 

— Ba da, eu sunt. 

— Mamă, nu pot să cred! Eşti chiar tu! Băi, cât de 
tare a fost Suge-o, Ramona! Putem face o poză cu tine? 

— Sigur că da, am răspuns eu zâmbitor. 

M-am ridicat din nou, am făcut poze cu oamenii, am 
mers şi la masa lor ca să fac același lucru și cu fetele de- 
acolo, iar apoi ne-am făcut reciproc cu ochiul și oamenii 
mi-au mulțumit și au plecat. M-am întors la Eva mai 
mândru decât Cristiano Ronaldo în Portugalia, după ce 
a câștigat Campionatul European. 

— Îmi cer scuze, i-am zis, total fals. 

— Stai liniștit. Dar să știi că nu trebuia să-i rogi pe 
ăia să facă poză cu tine ca să mă impresionezi, te 
descurcai bine și singur, mi-a spus Eva. 

— Dar nu i-am rugat eu, oamenii mi-au citit cartea, 
probabil, și de-aia. 

— Andrei, te-am văzut pe geam când vorbeai cu ei 
înainte să mă întorc eu pe terasă. 

— Ah! Off, păi, n-a fost chiar așa. Ce s-a întâmplat, de 
fapt, a fost că ei chiar au vrut să facă poze cu mine, dar 
eu le-am sugerat că ar fi și mai drăguţ dacă ar face 
chestia asta când eşti și tu aici, ca să mă facă să dau bine 
pe lângă tine. 

— Andrei, sunt deja în oraș cu tine, nu trebuie să 
încerci prea mult, e ok. Îmi place ce se-ntâmplă, mi-a 
spus ea pe un ton cald. Hai să mai comandăm un shot! 

După treaba asta, am mers într-un club, fiindcă mi-a 
zis că avea chef să danseze. Pe drum, însă, am văzut că 
era un club de striptease și, datorită alcoolului (să dăm 
vina pe el), am decis să intrăm acolo și să vedem care 
era treaba. Ne-am așezat pe scaune și a venit chelnerița 
la noi cu meniurile, dar ne-a anunţat că fetele nu mai 
dansau în seara aia, pentru că nu prea erau clienţi. Dar 
dacă voiam să stăm și să bem ceva, era super-ok. Numai 
că n-avea nici un sens să stăm doar să bem un suc într- 
un club de striptease în care nimeni nu ne arăta ţâţele. 
Pe bune, să mergi la striptease doar ca să bei ceva e ca și 
cum te-ai duce la curve ca să mănânci o salată. Sau la 
McDonald's și să le săruţi angajatele. Sau cum era vorba 
aia, nu mai țin minte... Ai înţeles ideea, oricum. 

Aşa că nu am stat foarte multă vreme la striptease, 
fiindcă am ajuns la concluzia că oricum în club femeile-s 
la fel de îmbrăcate ca și dansatoarele la bară, deci e ok. 
Am ajuns acolo și era uimitor cum toţi bărbaţii se uitau 
după ea și salivau. Dar ea stătea numai lângă mine, mă 

privea încontinuu şi eu simțeam cât de uşor m-aș fi 
putut îndrăgosti de ea. La un moment dat m-a întrebat 
dacă era vreo melodie care mi-ar fi plăcut și aș fi vrut s- 
o ascult cu ea, melodie care să ne reamintească mereu 
de seara aia. Eu m-am gândit puţin, m-am uitat la ea și i- 
am zis: Disclosure - Help Me Lose My Mind (melodie pe 
care-ţi sugerez s-o asculți și tu cât citeşti capitolul ăsta). 
Ea mi-a spus că nu s-ar fi putut gândi la o piesă mai 
potrivită şi m-a rugat să merg la bar (ha-ha, am zis 
laba), să comand niște chestii de băut, cât se ducea ea 
până la toaletă. „O fi având probleme cu vezica”, mi-am 
zis în clipa aia. Dar n-am stat să judec foarte mult dacă 
mergea ea prea des la baie (ha-ha, iar am zis laba) sau 
nu şi m-am dus cuminte către bar. N-a durat mult până 
când a revenit Eva și am început să bem cu barmanul. O 
tură de shot-uri o dădea el, o tură o plăteam noi, și tot 
aşa. Insă n-au trecut nici cinci minute și din boxele 
clubului a început să cânte exact Help Me Lose My Mind, 
iar Eva s-a uitat la mine şi a zâmbit. 

— Holy shit, cum ai făcut chestia asta?, am întrebat- 
O. 

— M-am dus la D] și l-am rugat să facă o faptă bună 
pentru doi tineri frumoși. Și uite că a vrut. 

— Wow... 

Iar în clipa aia Eva a început să danseze super-lasciv 
cam la un metru distanță de mine. Câţiva tipi au venit și 
s-au poziționat lângă ea, băgându-se în seamă, însă 
privirea ei mă centra doar pe mine. Când ăia încercau 
să-i spună chestii, ca s-o combine, ea le făcea semn că 
era cu mine și că nu era frumos să se bage în seamă 
chiar așa. Unul dintre ei a venit spre mine și și-a cerut 

scuze, iar ceilalți au plecat în altă parte a clubului. Mie 
nu-mi venea să cred ce se întâmpla, știu doar că mă 
simțeam foarte bine. Eva s-a apropiat de mine și s-a 
poziţionat în faţa mea, dansând în continuare. Avea o 
fustă neagră din piele, tocuri în picioare și o bluziţă cu 
un decolteu destul de generos, care-i scotea în evidenţă 
sânii aia mari. Părul ei brunet îmi întuneca judecata și 
ochii ăia pătrunzători îi înțepau pe-ai mei cu fâșii de 
dorință. Înainte să se termine melodia, Eva s-a lipit de 
mine, şi-a poziţionat corpul în braţele mele, a ridicat 
privirea mai în sus și, pe ritmul puternic al acelei 
melodii a inimilor noastre, m-a sărutat. Efectiv mi s-au 
tăiat picioarele și era să cad de pe scaun. Sărutul ăla a 
durat câteva minute bune, de parcă amândoi eram la fel 
de însetaţi de el și nici unul dintre noi nu voia să se 
termine vreodată (sărutul, zic). Am mai stat puţin în 
clubul respectiv, apoi am hotărât să mergem în altă 
parte. Și prin altă parte, mă refer la mine acasă. 


PS. - În drum spre mine, m-a prostit o ţigancă să-i 
cumpăr flori și să i le dăruiesc Evei și, la cât de mult 
băusem în seara aia, i-am plătit florile de trei ori și am 
ajuns să-i dau un milion jumate (150 de lei). Apoi m-am 
oprit cu Eva în mijlocul drumului și am început să 
cântăm Holograf, Ochii tăi în timp ce ne sărutam și 
stăteam îmbrăţișaţi. A durat un pic până am reușit să 
ajungem la mine, fiindcă am înţeles că e destul de dificil 
să mergi pe tocuri, beată, la ora 5 dimineaţa, pe piatră 
cubică. 


P.P.S.- Eva: 

Trebuie să știi că eu sunt o persoană dificilă, ridic 
ziduri în jurul meu și le consolidez cu fiecare suferință, 
ziduri atât de înalte și solide, încât nici eu nu mai știu, 
uneori, cum să le dărâm sau cum arăt fără ele, dar știu că 
aproape nimic nu mă poate atinge. El nu mi le-a 
dărâmat, dar a reușit să le sară și să mă vadă PE MINE, 
să mă vadă exact cum sunt, vulnerabilă și, uneori, 
nesigură. Iar eu l-am lăsat, n-am stat să mă întreb cum a 
reușit, dar m-am bucurat. Ne-am lăsat amândoi citiți filă 
cu filă, fără să vrem să impresionăm, fără să încercăm să 
părem altceva. 

Ne-am întâlnit la un spectacol de-al lui de stand-up. 
Urma să-l ascult și apoi să ne decidem dacă mergeam 
fiecare spre casa lui sau, eventual, ieșeam mai departe 
undeva. La sfârșitul programului, lumea încerca să facă 
poze sau să vorbească cu el, iar eu îl asteptam. Vedeam 
cum se uita spre mine tot timpul, ca și când și-ar fi dorit 
să se evapore toţi și să fie acolo doar cu mine. La un 
moment dat a venit la mine la masă și parcă din priviri 
ne-am înțeles c-ar fi fost cazul să bem un shot. Începând 
seara așa, am zis că n-aveam cum s-o terminăm aici, așa 
că ne-am hotărât să mergem prin Centrul Vechi. Am mers 
la o cafenea, unde n-am luat cafele, ci doar încă vreo 
câteva shot-uri. După vreo două, am spus că poate ar fi 
frumos să mergem să ne zbenguim un pic. În drum am 
văzut un night club și ne-am decis c-ar fi o bună ocazie să 
mergem acolo. Pentru că, da, e normal ca fata, la prima 
întâlnire romantică, să vrea s-o duci la un club de 
striptease, și mult mai normal ca tu chiar să-l târăști 
după tine acolo. Doar că soarta n-a vrut să-i încânte 
privirea cu trupul dezgolit al nici unei „afrodite”, 

programul terminându-se. Ceea ce nu știa el era că, în 
noaptea aia, avea să aibă în brațe un corp dezgolit, atât 
de haine, cât și de inhibiţii, câteva ore mai târziu. Ne-am 
oprit apoi într-un club, unde am continuat cu shot-urile. 
Cum deja devenisem puţin euforică, eu am început să 
dansez, iar el, fiind un mascul feroce, a rămas rezemat de 
bar, cu un pahar în mână, uitându-se la mine. Eu dansam 
şi mă uitam în ochii lui, nu vedeam pe nimeni altcineva. 
Simțeam că timpul se oprise și eram doar noi doi și 
altceva nu mai conta. Relaţia noastră a fost tot timpul 
una disfuncțională. Am flirtat, am devenit prieteni, apoi 
am fost iubiţi, amanți, confidenţi, pentru ca, mai apoi, să- 
mi devină una dintre cele mai apropiate persoane. 

CAPITOLUL 11 


Dă play la melodia asta: Wale & Rihanna - Bad 
(RIHmix). 


În sfârşit, am ajuns acasă. Eva mi-a cerut un tricou în 
care să doarmă şi i-am dat unul de-al meu. În clipa în 
care şi-a dat bluza jos, eu eram încă la dulap și căutam 
să-i dau și niște pantaloni scurți. Fra oarecum cu 
spatele spre mine, dar tot am reușit s-o văd din profil. 
Avea pielea lăptoasă și părul i se revărsa pe spate 
precum o cascadă. O admiram de la distanță și-mi era 
greu să cred că femeia aia superbă era la mine în casă. 
Ne-am așezat în pat şi am început să ne sărutăm 
frenetic. Buzele ei aveau o croială superbă, iar ochii săi 
ademenitori mă priveau ca și cum își doreau să mă 
vindece. Din respect pentru Eva, care știu că va citi 
aceste rânduri, n-o să povestesc și momentul în care s-a 
întâmplat ceea ce ne doream amândoi. Tot ce pot să-ţi 
spun este că a fost minunat. Am adormit unul în braţele 
celuilalt și a fost pentru prima oară, după multă vreme, 
când am simţit că-mi plăcea să țin pe altcineva la 
pieptul meu. 

După ce a plecat de la mine, mi s-a făcut frică. O parte 
din mine voia ca Eva să nu fi plecat niciodată, iar o altă 
parte își dorea să nu o mai vadă, fiindcă știa unde putea 
duce asta. Cumva, era o situaţie foarte dubioasă. Nu știu 
dacă ai păţit să ţii la distanță pe cineva doar ca să nu te 
îndrăgostești de persoana respectivă. Dar preferam să 

fie așa, fiindcă, dac-aș fi încercat cu ea ceva mai mult, 
existau șanse să nu funcționeze şi apoi să nu ne mai 
vedem niciodată. Așa că am ales să mă protejez și, oricât 
de mult, poate, mi-aș fi dorit, să nu dau curs 
sentimentelor care uneori mă sfâșiau. Exact aşa cum i- 
am spus și ei, noi doi aveam o relație complet 
disfuncţională, dar știi cum e.. mai bine ceva decât 
nimic. Nu voiam să-mi dau voie să-mi amintesc, fiindcă 
nu voiam să-mi recunosc mie că, după ce sufletele 
noastre se văzuseră goale de-atâtea ori, atunci când s- 
au văzut și corpurile, am avut un sentiment de frică 
amestecat cu fericire, pe care nu-l mai simțisem de 
multă vreme. Deşi n-am vrut, în noaptea aia m-am 
înecat în ea. Și încă n-am reușit să ajung la suprafaţă. 

Şi problema cea mai mare era că aveam impresia că, 
pentru ea, nu fusesem nimic extraordinar, ci doar un alt 
tip care se îndrăgostise de ea. Un alt tip pe care putea 
să-l ignore, după ce văzuse că-l putea avea, doar un alt 
tip căruia să nu-i răspundă la mesaje și pe care să-l 
pună înapoi după ce-l luase de pe raft. Mă simţeam ca o 
trusă de machiaj tester din Sephora, cu care se dăduse 
puţin pe la ochi și apoi trecuse mai departe, la alte 
produse mai noi, mai originale și mai strălucitoare. Mie 
mi se păruse că doar prin ea fericirea e inclusă, iar ei i 
se păruse că doar excluzându-mă pe mine ar fi apărut 
fericirea. 

După multe discuţii cu Alin, Alexandra, Raluca și 
Adrian, am decis, până la urmă, să nu mă feresc de ceva 
ce încă nu trăisem doar din frica mea imensă de a nu fi 
rănit din nou. Până la urmă, ei erau oamenii care mă 
cunoşteau cel mai bine şi, cu siguranţă, sfaturile lor m- 

ar fi ajutat. Și chiar așa era. Nu trebuie să nu traversezi 
strada, numai pentru că există posibilitatea să te calce 
mașina. Pe sistemul ăsta, n-o să mai facă nimeni nimic 
niciodată. E ca povestea cu drobul de sare: doar pentru 
că există o mică șansă ca ăla să cadă pe tine, înseamnă 
doar că sunt șanse mai mari să nu cadă. Așa că, după o 
săptămână în care nu i-am dat nici un semn Evei (şi 
probabil c-am părut un bulangiu care o futuse și acum o 
ignora), am sunat-o și am rugat-o să se vadă cu mine, 
pentru că era ceva important ce voiam să-i spun. Până 
la urmă, a acceptat şi m-a chemat la ea. Am ajuns acolo, 
ne-am așezat pe canapea, am luat-o de mână și i-am zis: 

— Eva, uite ce e... Mi-ai citit și tu prima carte şi, din 
cauza asta, o să-ţi fie mai ușor să înţelegi ce urmează să- 
ţi spun. 

— Ok, te ascult, a zis ea pe un ton glacial. 

— Anemona a fost singura fată pe care am iubit-o 
toată viața mea și, după ce a plecat și ne-am despărţit, 
am avut o perioadă foarte nasoală. Am suferit mult, o 
vedeam în toate fetele cu care ieșeam, nu puteam să mă 
atașez de nici una dintre ele și am fost foarte aproape 
de a intra în depresie. 

— Aşa... 

— Şi-acum ai apărut tu și m-ai făcut să cred că pot să 
mă îndrăgostesc de cineva și să iubesc din nou, iar mie 
mi-e frică să trec iarăși prin tot ce am trecut, mai ales 
acum, când abia mi-am revenit. 

— Andrei, să știi că şi eu am avut un iubit cu care am 
fost șase ani și, când ne-am despărţit, a căzut cerul pe 
mine. Și, până la tine, n-am mai fost cu nimeni de care 
să-mi placă și alături de care să mă simt atât de bine. lar 

fricile despre care-mi vorbeşti tu, le am și eu și-mi dau 
seama că m-aș putea îndrăgosti și că asta poate să-mi 
aducă din nou o suferință pe care n-aş vrea s-o mai 
trăiesc niciodată. Dar, pe de altă parte, știu şi cât de 
greu e să găsești pe cineva cu care să te conectezi așa 
cum am făcut-o noi, alături de care să nu te plictisești în 
două ore și pe care să-ți dorești să-l lași să-ți pătrundă 
în suflet. 

— Asta-i adevărat, am spus eu. 

— Aşa că eu una sunt dispusă să-mi asum acest risc, 
dacă și tu ești. Nu mai suntem copii, Andrei. La 18 ani îți 
plăcea de cineva, vă futeaţi de câteva ori şi aia era, dar 
acum suntem mai pretenţioşi, avem alte așteptări de la 
omul de lângă noi și nu-i atât de ușor să găsești pe 
cineva care să-i placă sufletului tău. 

— Păi... de-asta am vrut să ne vedem și să vorbim. 
Îmi doresc să fim împreună şi vreau să ne dăm o şansă, 
indiferent de ce se va întâmpla mai încolo. Vreau să 
trăiesc povestea noastră de dragoste, Eva. 

Ea m-a luat de mână, s-a aplecat către mine şi ne-am 
scufundat într-un sărut. A început să mă mângâie pe 
cap, îmi ţinea palma strânsă și mi-a zis: 

— Cu mine, eşti în siguranţă. Și-ţi promit că eu o să 
te fac s-o uiţi pe Anemona. 

Apoi m-a sărutat din nou. 


XXX 


În ziua aia am decis să fim un cuplu şi Eva, într- 
adevăr, s-a dovedit a fi tot ceea ce-mi promisese. 
Trăiam alături de ea o poveste de dragoste așa cum nu 

mă gândisem că voi mai avea vreodată. Eram trei 
cupluri acum în gașcă - noi doi, Alin cu Alexandra și 
Adrian cu Raluca -, ne petreceam weekendurile 
împreună, plecam pe la munte, ieșeam în cluburi și pot 
spune că toți eram îndrăgostiţi. Dar ce era cel mai 
important era faptul că Eva, cu fiecare mângâiere, cu 
fiecare sărut, cu fiecare vorbă bună și cu fiecare 
atingere, o alunga pe Anemona din sufletul meu. Mă 
gândeam la ea din ce în ce mai rar, iar cu timpul a 
devenit doar o amintire frumoasă, într-o poveste de 
carte. 

Între timp s-a spart şi gașca din apartamentul 
nostru: prima a plecat Raluca, fiindcă s-a măritat cu 
Adrian și s-au mutat împreună, apoi Alin și Alexandra 
și-au închiriat un apartament, iar Eva s-a mutat la mine, 
dar voiam să ne căutăm altceva, mai mic, doar pentru 
noi doi. Cu mâna pe inimă pot spune că, în sfârșit, eram 
fericit. 

Însă, în viaţă, trebuie să ai grijă mereu ce-ţi dorești, 
fiindcă într-adevăr s-ar putea să ţi se-ntâmple. Şi, dacă 
ţi se-ntâmplă, e posibil să trebuiască să iei cea mai grea 
decizie pe care a trebuit s-o iei vreodată: acum sau 
atunci? Anemona a fost cea care m-a format ca bărbat și 
care m-a făcut s-o uit pe Ramona, dar și cea care m-a 
părăsit din lașitate. A fost fata pentru care am suferit 
cum nu suferisem niciodată până atunci. Mi-a fost muză, 
mi-a fost femeie sau poate mai mult și alături de ea am 
trăit cele mai frumoase lucruri din viaţa mea. Însă asta 
se întâmpla atunci. Întrebarea care mă va măcina 
mereu este următoarea: când am cunoscut-o pe 
Anemona, eu aveam 17 ani, eram obsedat de Ramona și 

eram semi-virgin. Ea era o blondă superbă, mai mare 
decât mine, mai experimentată și mai trecută prin viaţă, 
deci normal că m-am îndrăgostit instant. Dar oare dacă 
aş fi cunoscut-o acum, fără să existe toată istoria dintre 
noi, ar mai fi fost la fel? M-aș mai fi îndrăgostit de ea și 
la vârsta maturității sau aş fi privit-o, iar apoi aș fi 
trecut mai departe? Nu voi ști niciodată răspunsul la 
întrebarea asta şi nu voi avea cum să aflu nicicând dacă 
ea m-a atras pentru că mi se părea ceva exotic, ceva 
diferit față de ce mai cunoscusem eu până atunci și, cel 
mai important, ceva care putea să mă salveze de 
Ramona. Şi, culmea, noul ei tatuaj despre care ţi-am 
pomenit mai devreme era sub forma unei întrebări. Și 
răspunsul la acea întrebare era fix ceea ce eu mi-aș fi 
dorit cel mai mult să aflu de la ea: „Would you die with 
me?” 

Pe de altă parte, Eva e o fată care mi-a furat și inima, 
şi ochii acum, când nu mai sunt un puști şi am trecut 
prin multe întâmplări, deci se presupune că am şi alte 
pretenţii, știu mai bine ce-mi doresc la o femeie și mă 
atrag alte aspecte la o posibilă iubită. Se spune că, de 
obicei, amintirile ne cheamă în trecut; Eva, însă, face 
parte din prezentul meu. Aveam basmul nostru, pe 
care-l croiam cu privirile în fiecare zi, și asta mă face să 
mă întreb: oare prezentul n-o fi un viitor trecut? 
Teoretic, dacă tu ești cu cineva, dar decizi să-l înșeli, iar 
apoi nu ştii cu care dintre cei doi să rămâi, răspunsul e 
să-l alegi pe al doilea. Fiindcă dacă primul ar fi fost ceea 
ce aveai tu nevoie, pe al doilea nu l-ai mai fi observat. 
Dar, în practică, nu e chiar atât de simplu. Însă un lucru 
știam sigur: Eva mă făcea fericit. Nu ştiu dacă 

sentimentul era mai intens decât cel pe care l-am simţit 
cândva alături de Anemona, dar nici nu aveam cum să 
compar asta vreodată. 

Intr-o seară, stăteam alături de Eva, încolăcit pe 
canapea, și mă uitam la un film. Fa făcuse popcorn și eu 
savuram o bere. Imi aduc aminte că îmi plăcea foarte 
mult că era cald în casă, ea stătea cu picioarele peste ale 
mele și părul îi mirosea a floricele prăjite. La un 
moment dat mi-a vibrat telefonul, dar l-am ignorat. 

— Vrei să ţi-l dau?, m-a întrebat ea, drăguță. 

Nu, baby, merci! Toţi oamenii cu care mi-aș dori să 
vorbesc sunt aici, cu mine. Restul să aștepte până 
dimineaţă. Eva a zâmbit, m-a sărutat și am continuat să 
ne vedem de filmul nostru. După ce s-a terminat, ea a 
început să ducă vasele în bucătărie, iar eu m-am apucat 
să fac patul. Am pus laptopul la încărcat şi am vrut să 
fac același lucru şi cu telefonul, iar când l-am luat în 
mână am văzut că am un SMS necitit. Mi-am pus codul, 
l-am deblocat și am deschis acel mesaj care, atunci când 
l-am citit, mi-a înţepat ochii. 


P.S. - O să pun aici și cea scris despre mine Raluca, 
una dintre persoanele care mă cunosc cel mai bine 
dintre toți cunoscuţii mei: 

Când te uiţi la Andrei și la ușurința cu care-și trăiește 
zilele zâmbind, ai senzaţia că viaţa a fost foarte darnică 
cu el, și că e genul ăla norocos, care primește totul pe 
tavă. 

Când te uiţi la Andrei și la statura lui de moldovean 
impozant, ai senzaţia că, probabil, s-a născut în puf și 
doar acolo a stat. 

Când te uiţi la Andrei, pare că totul e ușor și că oricine 
poate să scrie Suge-o, Ramona!, să facă glume pe o scenă, 
să cânte o manea sau să prezinte un matinal la radio. 
Nu? 

Și te apucă invidia și nervii pe suceveanul ăsta cu 
glume porcoase și cu atâta noroc, nu? Stiu. 

Doar că lucrurile nu sunt chiar așa. 

Pentru mine, omul ăsta nu e numai autorul cărţii 
Suge-o, Ramona! sau prezentatorul de la Kiss sau stand- 
up comediantul de joi seara. Pentru mine, Andrei este 
fratele mai mic și mult mai înalt decât în visele mele, cu 
care am împărţit destul de multe momente încât să 
rămână un om foarte special. Printre care și momentul în 
care am început să plâng în timp ce beam o cafea în Gara 
de Nord și l-am văzut cum se emoționa și, totodată, îi 
venea să-mi tragă una că-l puneam într-o situaţie atât de 
inconfortabilă. Sunt foarte puţini oamenii care m-au 
văzut plângând, felicitări că te-ai calificat în finală, bro! 

Nu știu cum ar trebui să sune această caracterizare. 
Mă simt ca la liceu, când aveam de făcut caracterizarea 
personajului masculin din nu-știu-ce operă. Doar că 
acum opera e viața mea și personajul ăsta e viu, și-l 
cunosc, și e foarte complicat să strâng toate ideile, să le 
așez coerent și să iasă ceva neplictisitor. 

Dar încerc. 

Andrei este un om superficial. Poate mai mult decât 
ceilalți. Dar este foarte conștient de asta și acceptă 
bucata asta din el. Nu știu de ce, dar nu m-a deranjat 
niciodată foarte tare. Nu știu dacă e slăbiciunea mea 
pentru el sau dacă este pentru că înțeleg că 
superficialitatea asta e un mecanism de supraviețuire. Nu 

numai în lumea de zi cu zi, dar și într-o lume la care 
poate unii visează. Aia cu vedete și artiști, celebrități și 
evenimente mondene. Cred că, dacă ești genul care-și 
pune sufletul sută la sută pe tavă, ești genul care poartă 
Xanax în geantă și, pentru sănătatea ta mintală, o doză 
onestă de superficialitate face minuni. 

Andrei este fan pâine cu unt. 

Andrei a cântat și cântă manele cu mult foc la inimă. 
Și nu se jenează de asta. Totodată, este fan Eminescu. De 
fapt, îi place așa de mult Eminescu că m-a ţinut, într-o 
dimineață, până la ora 3, să discutăm Luceafărul. Nu 
vreți să știți ce părere are despre Cătălina... nu cred c-am 
mai văzut din liceu pe cineva atât de pasionat de 
literatură. leșise moldoveanul la suprafață. Asta si, 
probabil, cele douăsprezece beri. Andrei citește. Cărţi, da. 
Romane scrise de alţii, fraze așezate pe foi, publicate, 
puse la vânzare. Le cumpără, le ţine șaișpe ani pe 
noptieră, dar le citește. Si-mi place mult asta la el. 

Andrei filmează în pat și era să ia foc. 

Îi plac și-l enervează femeile independente. Nici prea 
lipicioase, dar nici prea distante. Și să fie foarte frumoase. 
Brunete, misterioase, foarte sexy și inteligente. Suficient 
cât să-i priceapă umorul și să aibă come back la timp. 
Dacă știu și niscaiva poezie eminesciană, cred că au șanse 
să reziste mai mult de trei săptămâni în viaţa lui. Este un 
bărbat greu de mulțumit, pentru că, spre deosebire de 
bărbaţii clasici, el are o latură feminină destul de 
dezvoltată și înțelege rapid tertipurile sexului frumos. 
Băiat crescut de mama. 

Poate că de-aia ne-am și înțeles atât de bine... Că 
puteam să-i zic orice mizerie, oricât de penibil ar fi sunat, 

şi să se uite la mine cu privirea strâmbă, să mă judece, să 
facă mișto de mine, dar să știu, undeva în sinea mea, că 
(mă) înţelege. Și că oricând pot să vin la el cu aceleași 
mizerii și sentimentalisme și să-mi zică vreo două, să facă 
mişto de mine, ca mai apoi să mă scoată la film sau la 
masă. 

Andrei are sentimente. 

Cu Andrei e dificil să dezvolţi o relație, pentru că nu 
este un om ușor. Ba este chiar dificil. Și foarte ocupat. Și 
mereu pe drumuri. Dar ăsta e prețul succesului, nu? E 
dificil să construiești și să te legi de el, pentru că e mai 
mult absent și obosit. Dar, când reușești să faci asta, e 
clar că e ceva stabil și de lungă durată. 

Noi am început cu stângul, apoi ne-am mutat 
împreună, ne-am văzut în situaţii jenante și ridicole, ne- 
am spus lucruri intime, ne-am poștit țigările și ne-am 
aflat secretele. Și, cu toate că vorbim rar și ne vedem și 
mai rar, rămâne unul dintre cei mai apropiați prieteni, 
căruia îi pot împărtăși orice, oricum și oricând. 

Andrei și-a luat tepe de la femei. 

Dar despre asta, probabil, în volumul al treilea. 


P.P.S. - Ce alegi între atunci și acum? Suge-o, Andrei! 

CAPITOLUL 12 


Play this song: The Weeknd - Starboy 


P.S. 

iMessage 
Today 21.00 


Tot ce mi-ai spus in seara aia 
m-a bantuit multa vreme si nu 
m-a lasat sa dorm, pana cand, 
in final mi-am dat seama ca 
aveai dreptate. 

Ma minteam singura. Nu eram 
fericita alaturi de el si am 
realizat ca nu pot sa stau 
pentru tot restul vietii cu o 
persoana pentru care nu simt 
nimic. 

Vreau doar sa stii ca am rupt 
logodna si sunt in drum spre 
Bucuresti. Stiu ca a trecut mult 
timp, dar acum inteleg ca tu 
esti cel pe care il vreau langa 
mine. Daca si tu inca simti la 
fel, tot ce astept de la tine e un 
semn si iti promit ca nu o sa iti 
para rau. 

Te pup, suflet frumos 


0 CO Q 


540 


P.P.S. - Eşti fucked-up... mă bucur că ești... dar mai tare 
mă bucur că sunt... pentru că altfel m-ai fi distrus... Am 
răsfoit cartea... am început cu ultimele capitole... am citit 
și finalul... trist, simțeam, bizar... cum că l-ai merita... nu 
mă-ntreba de ce... și am început să răsfoiesc înapoi... am 
citit cu poftă, sărind peste detalii... Tu nu cauţi binele sau 
uşorul... tu cauţi și atragi deznădejde, așa cum și mie 
mereu mi-a plăcut povara... da, povara aia îţi place și ţie, 
cea care te ghemuiește sub ea și te leagă de pământ, aia 
care te strivește cu dezamăgiri, dar, cel mai important 
(zic eu și crezi și tu), te face să simţi ca trăită... acea 
singură viață de care ţi-e dat să știi că există. E nevoia 
acută de a tremura, asumându-ți că, după vibraţie, se 
lasă cu prăbușiri... ca după cutremurul din '77... Dar tu 
știi asta... și tot mai vrei. Așa că, Andrei... Ramona merita 
s-o sugă..., dar tu meriți s-o sugi mai mult ca ea. Pentru 
că tu ţi-o cauţi... aproape asumat. Acolo unde știi c-o să te 
ardă... te bagi... și stropești locul crimei și cu un pic de 
benzină, ca să te ardă mai tare. De la o pagină la alta... 
Îmi vine să te urăsc... și apoi să te ador, să te ling de sau 
după Ramona... și să te spăl de ea. Nu știu dacă merităm 
să fim fericiţi, iartă-mă că vorbesc în numele tău, dar nu 
merităm... pentru că fericirea aia... Închegată... ne îneacă 
pe amândoi... ne prăpădește și ne face miserable... mai 
devreme sau mai târziu. 

Andrei de lângă mine pare aproape normal... uman... 
mai sensibil decât celălalt... eu o să-l gust, ca și cum n-aș 
ști nimic... de-asta nici nu citesc integral cartea... doar o 
răsfoiesc și citesc aleatoriu câteva pagini de ici, colo... 
pentru că nu vreau să stric imaginea pe care ţi-am 

creionat-o. Eu sunt foarte netalentată la desen... așa că- 
mi asum ca la un moment dat... trăsăturile desenate de 
mine să se deformeze în fața ochilor mei și să prindă 
viață nemernicul din carte. Atunci o să-mi ardă ochii... o 
să-mi tremure mâinile ca după beţiile noastre din 
camerele de hotel... o să-mi doresc să nu mai vreau să 
desenez niciodată... și știi ce? S-ar putea să-mi placă... 
Pentru că mereu mai vreau să mă îmbrac în oameni cu 
povești întunecate, grele, care sufocă... pentru că știi că... 
mie-mi place să fiu sufocată de tine. 
Anemona 

Andrei Ciobanu, stand-up comedian, 


unul dintre realizatorii matinalului 
Kiss FM, s-a născut la 1 iulie 1989, 
în Suceava. Primul volum al unei serii 
inspirate de propria viață, Suge-o, 
Ramona!, adevărat fenomen online 
devenit carte, a fost citit de peste un 
milion de oameni și va sta la baza unui 
film în regia Cristinei Iacob. 

Singurul mod în care poți să afli dacă ai reușit să uiţi cu adevărat 
o persoană pe care cândva o iubeai cu toată puterea ta este să te 
întâlneşti cu ea, s-o priveşti în ochi și să nu-ți doresti s-o iei în braţe. 
Abia dacă veușești lucrul ăsta poți să spui că ești pregătit să treci 


mai departe. 


Mulţi dintre noi, dacă nu toţi, am avut o poveste de iubire care 
ne-a dar lumea peste cap și ne-a făcut sufletul să zburde de fericire 
ori să urle de durere. O persoană care ne-a bântuit gândurile ani 
întregi şi pe care cu greu am reușit să ne-o scoatem din suflet. 
O persoană pe care am căutat-o în fiecare relație nouă și care 
ne-a lăsat cicatrici invizibile, dar adânci. 

Încercând s-o uite pe Anemona, Andrei are tot felul de aventuri, 
unele amuzante, altele neobișnuite. Dar, în realitate, el nu caută 
pe altcineva. Căutarea lui este o căutare de sine. Și de fiecare dară 
se regăseşte în altă persoană, în mod diferit. 

O carte care te va face să zâmbești, să râzi în hohote, să te gân- 
deşti la propria relaţie sau, pur și simplu, să te miri ce mare-i 

